
INTRODUCERE 


Conştiinţa (conştienţa), privită din perspectivă psihologică este 
starea de recunoaştere a sinelui ca individ diferit faţă de ceilalți. Ca o 
componentă a vieţii, şi doar la om, conştiinţa este cea mai complexă şi 
mai abstractă formă de organizare a materiei (teoria evoluționistă) sau 
componentă a spiritului absolut (teoria creaționistă). Ca „produs” al 
întregii chimii a organismului uman, conştiinţa de sine apare ca rezultat 
al sinapsei dintre axoni şi dentrite, în limbajul reacțiilor fizico-chimice 
ce au loc la nivelul celor două emisfere cerebrale. 

De la conştiinţa de sine şi până la cea a raportării la marea 
comunitate (popor, naţiune) a apărut şi s-a dezvoltat istoria, ca o 
succesiune de fapte şi evenimente apărute în interdependenţa şi 
comunicarea dintre indivizi. De la individ la marele grup, traversând 
toate domeniile existenţei umane: economic, social, politic, ideologic, 
cultural şi religios s-au născut însuşirile popoarelor, experienţa şi 
mentalul, progresul ca şi regresul epocilor revolute. Defectele, ca şi 
calitățile se transmit ca un soft, program indus până la subconştient 
generaţiilor următoare. 

Psihologia românilor apare, ca o însumare a tuturor celor ce ni s- 
au întâmplat din trecut şi până astăzi, prefigurând şi configurând 
viitorul. Cu cât mai surprinzător este, astăzi, să descoperi că ceea ce ştii 
şi conştientizezi s-a mai spus cândva. Este şi cazul lui Dumitru 
Drăghicescu, care în a sa lucrare „Din psihologia poporului român”, 
editată în 1907, scria că în natura sufletului românesc s-au instalat: 
„pasivitatea, rezistenţa defensivă, resemnată, pasivă, supusă, înfrântă, 
lipsa de energie ofensivă”(1). Psihologia românului trecută prin spectrul 
analitic de către B.P.Haşdeu, D. Gusti, O. Densuşianu, N. Iorga, Gh. 
Brătianu, C-tin Rădulescu- Motru şi mulți alții până astăzi, configurează 
ceea ce crede românul despre sine, despre însuşirile sale malefice, dar şi 
despre cele benefice, superlative. 

S-au mai conturat, în demersul istoric românesc, răbdarea, 
îngăduinţa, modestia timidă, cuminţenia versus încălcarea regulilor 
societale, înțelepciunea preventivă, dar lipsită de acţiunea energizantă, 
într-un ciclu repetabil al resemnării. De la autohtonism la modernism şi 
protocronism românul a fost analizat şi tratat ca un pacient la care 
patologia sa n-a fost, întotdeauna, urmată de „reţeta vindecătoare”. 

Biologi şi geneticieni, totodată, Spencer Wells şi Kenneth Kid 
reliefau că mulți dintre noi ştim cine ne sunt bunicii, iar alţii chiar şi 

străbunicii, „mai departe însă  pătrundem pe tărâmul întunecat şi 
misterios al istoriei” (2), şi că zestrea noastră genetică — luată ca individ 
— face ca într-un interval de 500 de ani, fiecare să însumeze informaţii 
ale ADN de la cca. un milion de rude anterioare. De la psihologia 
individului la cea a colectivului nu mai este decât un pas. Popoarele, ca 
şi indivizii se caracterizează prin fenotipuri ce dau însuşiri psihologice 
comune, dar diferite de la o etnie la alta. Generaţiile îşi transmit genetic, 
prin tradiţie, prin educaţie şi cultură, modul de a gândi, de a întreprinde 
şi de a finaliza propriile gânduri şi acţiuni. 

Privind din perspectiva teoriei straturilor pentru etnogeneza 
românească conchidem că, deşi suntem indo-europeni de rasă 
occidentală, avem apucături şi obiceiuri orientale. Chimia sufletului 
românesc este rezultatul unei interesante şi complexe combinaţii ieşită 
din sinteza daco-romană, peste care s-au aşezat şi interferat influenţele 
străine (adstratul etnic şi lingvistic). Sunt românii un popor de sinteză? 
Iată o întrebare la care este greu de dat un răspuns. Sunt astăzi popoare, 
naţiuni pure? Răspunsul este categoric NU. Opţiunea prooccidentală a 
românilor, atât pentru veacul al XIX-lea, ca şi după 1989 n-a adus după 
sine şi renunțarea la obiceiurile orientale. l-am da aici dreptate 
istoricului Lucian Boia, care afirma că: „Românii nu sunt nici 
occidentali, nici orientali” (3). Acest interesant melanj (n.n.) dă spiritului 
românesc: originalitate, rezistență temporală, dar şi bipolaritatea dintre 
bine şi rău. Laboratorul în care s-a zămislit psihologia românească n-a 
fost rezultatul vreunui experiment — chiar dacă, la începuturile 
modernităţii s-a vorbit despre proiecte ale unui stat dacic — cât, mai 
degrabă, produsul manierei în care poporul român s-a integrat în 
complexul raport dintre intern şi internațional. 

Demersul nostru — eseistic — nu îşi propune să vină cu răspusuri, 
care, încă, în 2015, nici nu pot fi date. De 25 de ani România se află, 
paradoxal, în aceeaşi tranziţie, şi aceasta pentru simplul fapt că opţiunea 
noastră nu este clară, omogenă. După cele trei dictaturi din secolul 
trecut şi de după „despărțirea? de comunism, românitatea începutului de 
mileniu trei nu acţionează ca un organism unitar, copiind diverse modele 
occidentale, dar rămânând prudentă şi autohtonistă în „hainele” specifice 
Orientului. 

Un fapt este, însă cert, un popor nu poate fi împărțit în dihotomia 
bun sau rău, deci, implicit şi poporul român. El trebuie să părăsească 
palierul naţionalismului — depăşit, deja, de occidentali, ca de altfel, şi pe 
cel al izolaționismului autohtonist, al diplomaţiei „în genunchi”, 
aşteptându-i pe alții să decidă în locul său. Societatea civilă trebuie să 


6 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


devină câmpul, sera roditoare pentru cultura viitoarelor generaţii. 
Investiţia în capitalul uman este soluţia cea mai avantajoasă, atât în plan 
spiritual, cât şi material pentru un popor. 

În rândurile următoare ne propunem să prezentăm diverse ipostaze 
despre români, gânduri şi cugetări, mentalitate şi trăsături psihologice: 

* România a intrat în Uniunea Europeană nepregătită în domeniul 
justiției şi al corupţiei, finanţe, educaţie şi respectul faţă de lege. Acum 
plăteşte pentru aceste greşeli; 

* Parlamentul şi Consiliul Europei consideră România o ţară 
coruptă; 

* Pentru român, „fie pâinea cât de rea — tot i-o fură cineva” (Ion 
Creangă); 

* Românului îi ia ceva timp până se apucă de treabă, dar când se 
apucă, îndată se lasă (Ion Creangă); 

* „Egalitatea nu există decât în matematică” (Mihai Eminescu); 

* Surdul este persoana care nu vrea să asculte decât ce spune el; 

* Cele mai obositoare zile sunt acelea în care n-ai făcut nimic; 

* Românul se culcă flămând şi se trezeşte dator; 

* „Ce poţi face astăzi lasă pe mâine, că poate nu mai este nevoie”; 

* „Nu ne este frică de muncă pentru că ştim să ne ferim de ea”; 

* Comparăte cu ceilalți, ca să te cunoşti pe tine însuţi; 

* Românul nu este optimist, nefiindu-i caracteristică o cultură 
politică participativă şi voluntaristă; 

* Între sărăcie şi lux, între opulenţă şi supravieţuire s-a interpus 
şmecheria, devenită atât de proverbială la români; 

* Românul trebuie să înveţe: să renunţe la mită, la şpagă; să 
empatizeze cu celălalt; să respecte legile şi regulile; să înveţe decenţa, 
bunul simţ, toleranța; să devină voluntar. „A fi mare nu-i mirare, a fi om 
e lucru mare”; 

* Cultura  obişnuinţei apare la frontiera dintre: credință - 
cunoaştere, cultura proprie — civilizaţie, hedonism -— stoicism, 
politicianism — profesionalism, drepturi — răspunderi, individ — societate; 

* Românul este bine văzut de european la capitolul creaţie, nivel 
de inteligenţă, creativitate şi adaptare în răbdare. 

* Un internaut comentează pe reţelele de socializare: „Nu lucrează 
în wekend, dar nici în zilele care se termină în „i (adică cele de luni, 
marți, miercuri, Joi, vineri)” (4); 

La trăsăturile comportamentale specifice românului am mai putea 
enumera: 


ANUARUL SOCIETĂȚII DE ŞTIINŢE ISTORICE DIN ROMÂNIA - FILIALA CÂMPINA - 2015 


- preocupările cotidiene sunt doar pentru sine, faţă de ceilalți — 
indiferenţă; 

- societatea civilă are doar două — trei manifestări anuale; 

- în afara ţării românul se integrează repede, joacă după reguli, 
dar în interior, la el acasă, regula nu există; 

- spiritul de observaţie al românului este unul din cele mai 
dezvoltate din Europa; 

- potenţialul său în viziunea EUROSTAT este: cognitiv, învăţare 
rapidă, implicare moderată până la indiferenţă, adaptabil şi răbdător, 
neîncrezător, autoevaluându-se cum ar vrea să fie şi nu cum este în 
realitate; 

- în ordine, românii îi simpatizează pe americani, germani, 
englezi, francezi, japonezi, chinezi etc., iar la urmă pe ruşi şi maghiari. 


Interesante sunt şi particularitățile specifice tânărului, elevului, în 
ultimă instanţă: 

- copilul este tatăl omului adult; 

- lăudăros faţă de propriile sale acţiuni; 

- este depresiv şi anguasat de buzunarele sale goale; 

- este vânător de note, dar cu un efort energetic cât mai scăzut; 

- este reactiv verbal şi fizic; 

- se plictiseşte singur cu manualele închise; 

- este capabil de rezultate foarte bune, dar când este evaluat 
apelează la teoria conspirației; 

- când se îmbracă — crezi că este mai mult dezbrăcat; 

- elevul este cea mai bună investiţie pentru viitor; 

- el caută şi solicită afecțiunea, dar cine să i-o ofere: familia, 
şcoala, prietenii, societatea?; 

„cine-i harnic şi munceşte are tot ce vrea, cine-i leneş şi 
chiuleşte are tot aşa”; 

- în timp ce unii „beau” din fântâna cunoaşterii, alții fac doar 
„gargară”; 

- a înţelege ce crezi că ştii este mai important decât ce ştii; 

- şcoala are ca obligaţie fundamentală să-l înveţe pe elev să 
înveţe. Pot şcoala şi profesorul”; 

- relația profesor — elev trebuie bazată pe parteneriatul în 
reciprocitate, în contextul în care „omul de la catedră” trebuie să devină 
un model, să-şi recâştige încrederea elevilor săi; 

- după 19809 învăţământul românesc a rămas cantonat în aspectul 
informativ şi nu în cel formativ, pragmatic şi integrator; 

- Haosul este mai bun decât ordinea, întrucât este mai bine 
organizat. 

Ca produs al societăţii adulte, tânărul copiază pe omul matur. 
Şcoala românească, din punct de vedere instituțional, este supusă 
presiunilor economice, social-politice, culturale şi religioase, de la fluxul 
de intrare în sistem şi până la cel de ieşire. Cine nu ştie învaţă. Cine ştie 
îi învaţă pe alţii. Cine nu învaţă şi nu ştie - conduce pe alţii, 
administrează! Paradoxul este că elevul învaţă cu aceeaşi lehamite, cum 
îl învaţă uneori familia, alteori profesorul sau cum îl duce mintea. 

La testul „PISA” elevii români evaluaţi ocupă locul 45 din 64 de 
țări. Vinovaţii, posibil identificaţi, ar putea fi: profesorul, elevul, familia 
şi de ce nu, întreaga politică educaţională postdecembristă. Marea 
problemă a profesorului de astăzi, nu este predarea în sine ( fie cu creta, 
fie cu tehnologia informatizată), cât mai ales aceea de a-l învăţa pe elev 
cum trebuie să înveţe. Câţi dintre profesori au această calitate? iată o 
întrebare la care şi în 2015 este greu de răspuns. „Dascălul” de la catedră 
trebuie să aibă autoritatea profesională: ştiinţifică, metodică şi 
pedagogică, dar, totodată, şi puterea de a se impune. Tripla calitate 
însumată la profesor este aceea de a fi în acelaşi timp: scenarist, regizor 
şi actor. Fără doar una dintre ele, „piesa” educaţională nu are efect. Fără 
aplauze! 

Când profesorul nu se consumă la clasă, pe sine însuşi, el este ca o 
lumânare stinsă. Cine mai încurajează pe părinţi, ca ai lor copii să 
devină profesori, chiar dacă statisticile indică, după medici, pe profesori, 
ca a doua categorie socio-profesională din România? Ce ne va rezerva 
viitorul, va fi o problemă a întregii societăţi româneşti. 


Addenda: 

Apariția Anuarului 2015 al Filialei Câmpina a S.Ş.I.R. a fost 
posibilă, ca şi în anii precedenţi, prin implicarea colaboratorilor noştri 
tradiționali, iar în plan financiar prin sprijinul acordat de Consiliul Local 
şi de Primăria Câmpina, prilej cu care ne simțim obligați să le 
mulţumim. 

Şedinţele Societăţii de Ştiinţe Istorice se desfăşoară la Casa 
Tineretului din Câmpina, în Sala de Consiliu, de la ora 9,30, de regulă în 
ultima zi de vineri a fiecărei luni. Tematica intervențiilor este rezultatul 
cercetărilor şi a studiilor efectuate, în planul istoriei locale, naţionale şi 
universale, completate contributiv de alte domenii ale culturii. Calitatea 
conţinuturilor, concluziile şi punctele de vedere susţinute aparţin în 
exclusivitate fiecărui autor. 

Oct. 2015 
Preşedinte al Filialei Câmpina a S.Ș.I.R., 
Prof. Dr. Râncu Gheorghe 


NOTE BIBLIOGRAFICE: 


1. Drăghicescu, Dumitru, Din psihologia poporului român, Ed. Vivovia, 
2013, p. 448. 

2. Wells, Spencer, Omul. O aventură genetică, Buc., Ed. CD Press, 
2009, p. 42-43. 

3. Boia, Lucian, Istorie şi mit în conştiinţa românească, Ed. Humanitas, 
Buc., p. 245. 

4. Multe aprecieri, gânduri, proverbe au fost preluate de la diverşi autori 
români, de pe reţele de socializare (marele anonim?), implicit puncte 
de vedere personale. 

TELEGA, ÎNTR-O SURSĂ ISTORICĂ INEDITĂ 


Prof. Gheorghe Bilgă 
Colegiul Spiru Haret - Ploieşti 


Prima monografie a comunei Telega a fost realizată de profesorul 
Stoica Teodorescu, în anul 1926. În argumentul acestei lucrări, distinsul 
autor spunea că preocuparea faţă de studiile locale (în 1924 publică şi 
Monografia oraşului Câmpina) e resimţită ca pe o datorie față de 
profesiunea avută, aceea de dascăl de istorie şi geografie. Un om cu o 
asemenea pregătire n-ar trebui să fie numai cercetătorul speculativ al 
generalităţilor, ci trebuie să umble şi să cerceteze viaţa românească 
trecută şi actuală, precum şi regiunea sau locul unde s-a efectuat şi se 
efectuează această viață(l). Cu alte cuvinte, un îndemn pentru 
descoperirea istoriei locale, care este o datorie pentru tot românul şi în 
special pentru noi luminătorii satelor, care avem puţină pregătire în 
privința aceasta (2). Societatea de Ştiinţe Istorice din România, Filiala 
Câmpina, încurajează constant astfel de inițiative, drept urmare, 
majoritatea membrilor încearcă să aducă în prim-planul cercetării lor 
teme de istorie locală. 

Descoperirea tainelor trecutului localităţii natale, Telega, s-a situat 
în centru preocupărilor noastre din ultima perioadă, provocând o 
dependență greu de explicat. Unică în denumire, pe tot cuprinsul 
României, Telega s-a aflat în vârful extracției de sare din Țara 
Românească, prin vechile ocne, iar mai apoi prin salina Doftana; de 
asemenea, a fost centrul detenţiei româneşti prin ocnele şi închisoarea 
Telega (cei mai mulți condamnaţi pe viaţă se aflau aici), iar mai târziu 
prin cel mai modern penitenciar al acelor vremuri, Doftana. Propaganda 
comunistă, făcută prin muzeul Doftana şi prin cele două plăci aniversare 
de la Zorile şi Buştenari, este un exemplu clasic al unor astfel de 
practici. Nu în ultimul rând, Telega s-a găsit în vârful goanei după 
«aurul negru» prin bogatele zăcăminte din zona Buştenari, Grâuşor, 
Călinet. 

Remarcând interesul nostru faţă de istoria localităţii, și bucuroasă 
că a descoperit pe cineva cu preocupări care ţin de suflet şi nu de cele 
materiale(3), dna Eufimia Georgescu ne-a dăruit materialul (în 
manuscris), care stă la baza acestui articol. Este vorba de o lucrare de 
absolvire (din anul 1943 sau 1944), a clasei a 8-a normală, realizată de 
Popescu D. Mihail(4), numită Monografia Comunei Telega. Are 31 de 

pagini, de scriere dictando, cu cerneală neagră. Evaluatorul, care a făcut 
unele însemnări şi corecţii gramaticale cu roşu, a dat nota «8». Ele nu au 
fost trecute în articolul de față, deoarece nu erau decât unele sugestii 
pentru autor, fiind nesemnificative pentru lucrare, ca izvor istoric. 
Ştampila albastră, destul de neclară, din stânga-sus a primei pagini 
conferă autenticitate lucrării. Cu greu s-au putut descifra anumite litere, 
mai ales în cercul din interior. Pare a fi a Subinspectoratului Plaiului 
Câmpina. 

Lucrarea a ajuns, nu se ştie cum, în posesia învățătorului 
Georgescu Antonie (1908-1994), tatăl generoasei donatoare. Conştient 
că poate cineva, vreodată, se va folosi de acel material, l-a păstrat în 
condiţii destul de bune şi numai trecerea multor ani a făcut ca unele 
cuvinte să fie dificil de descifrat. Pregătirea dumnealui i-ar fi permis să 
continue lucrarea, fiind învăţător în Telega între anii 1955-1970, la 
şcolile generale nr. 1, 2 şi Doftana, dar anumite referiri antibolşevice l- 
au făcut să păstreze materialul pentru timpuri mai bune. La pagina 23 se 
văd urmele unei intervenţii ulterioare, cu o cerneală de altă nuanţă, care 
acoperă câteva cuvinte referitoare la unii ofițeri telegeni ai Armatei 
Române, participanţi la războiul antibolşevic. Dealtfel, materialul a mai 
fost supus unei atenţii ulterioare, prin faptul că sunt unele sublinieri cu 
creionul, fie ca o recomandare, fie pentru a marca anumite erori. La 
pagina 5, acolo unde sunt prezentate cifrele demografice, pe lateral sunt 
refăcute adunările pentru a se scoate în evidenţă o greşeală. Însumarea 
diferitelor categorii de populaţie nu corespunde cu numărul total al 
sufletelor, corect 7.804 în loc de 7.814, cât a adunat proaspătul 
absolvent. Ca o comparaţie, la recensământul din 2011, comuna Telega 
avea 5.523 de locuitori, şi asta în situaţia în care, începând cu 1968, 
Telega s-a reîntregit, pentru că în perioada 1923-1968, Buştenari a 
constituit o unitate administrativă separată. Astăzi, comuna Telega are în 
componenţă satele: Telega - reşedinţa comunei, Bosâlceşti, Buştenari, 
Doftana, Meliceşti şi Țonţeşti(5). 

Pentru publicarea manuscrisului au fost operate mărunte corecturi 
gramaticale şi de punctuație. Au fost păstrate, însă, unele uzanţe 
lingvistice ale autorului pentru a nu pierde aerul deosebit al epocii în 
care a realizat lucrarea. S-au făcut unele adnotări, acolo unde s-a 
considerat necesar, pentru o mai bună înțelegere a acestei valoroase 
surse istorice. Unde nu s-a putut descifra un cuvânt, sau un pasaj, s-au 
introdus în text semnele [...]. 

Dincolo de valoarea istorică, lucrarea impune cititorului o stare de 
bună dispoziție, mai ales atunci când sunt prezentate aspecte ale 

modernizării: Din vechiurile jocuri româneşti se mai păstrează: ca la 
Breaza, muşamaua, brâuleţul, chindia, nuneasca, dar şi acestea jucate 
numai de oameni mai în vârstă, pe la câte o nuntă. Tineretul joacă 
numai dansuri moderne... Cu unele excepţii, fetele au o conduită demnă. 
Se observă însă la ele o tendinţă de lux exagerat, căutând să copieze în 
port pe orăşeni. Ori aspecte legate de gospodării: Din cele 1746 de 
gospodării, 1500 au closete din lemn în stare bună, în opoziţie cu 
locuinţele care nu aveau deloc, sau care aveau superficiale împrejmuiri 
„în fundul curții”; casele aerisite cu trei, patru camere, din care aproape 
toate erau cu duşumea, una fiind întrebuințată de „casă mare”. 
Grajdurile, igienice în cele mai multe cazuri, pe jos pardosite cu 
scânduri şi cu pereţii tencuiți, erau aşezate în imediata apropiere a 
caselor şi uneori chiar lipite de acestea. Șoproanele ţinute în curăţenie... 
Şi multe asemenea referiri care ne introduc în atmosfera comunei Telega 
din prima jumătate a secolului al XX-lea. 

Lucrarea se termină cu trei imagini lipite, decupate din monografia 
profesorului Stoica Teodorescu. Chiar dacă a mai rămas prinsă doar 
Harta văii Telega şi împrejurimi, explicaţiile adiacente celorlalte două, 
ne arată ce fusese acolo: O gură de ocnă veche din Telega de sus spre 
cătunul Meliceşti şi În stânga dealul Mărtin şi în dreapta dealul 
Cipăroaie. O finalizare parcă neîmplinită, subliniată şi de evaluator. lată 
că, lucrarea vede, în sfârșit, lumina tiparului, spre liniştea unor gânduri 
rămase în mintea autorului şi a tainicilor păstrători ai acestui manuscris. 
Mulţumiri tuturor! 


Monografia Comunei Telega. 
Popescu D. Mihail 


cls. a 8-a Normală 

Introducere: 

În rândurile ce urmează mă voi strădui să redau dezvoltarea satului 
Telega în trăsăturile lui specifice, socotindu-l ca o aşezare temeinică în 
mijlocul celorlalte aşezări din împrejurimi. Pentru a putea ajunge la 
aceasta voi căuta să pun în lumină diferite serii de factori, din a căror 
întâlnire rezultă înfăţişarea actuală a satului. Poporul românesc 
împânzeşte cuprinsul ţării, încă din primele vremuri ale vieţuirii sale 
milenare pe acest pământ, sub forma aşezării sale de „sate”. Satul, sfatul 
satului şi bătrânii lui au ţesut şi tes pânza etnico-geografică şi cea etnico- 
socială a neamului nostru. Aceste trei elemente principale sunt 
păstrătoarele şi continuatoarele neamului, sufletului, credinţei, limbii, 
portului, artei şi cântecului, precum şi a tot ce este românesc. Pentru că 

marea masă a neamului o formează satele acestea trebuie cercetate cu 
deosebită atenţie. Cunoaşterea vieţuirii noastre în trecut şi în prezent pe 
plaiurile mândrei noastre ţări este o datorie pentru tot românul şi în 
special pentru noi luminătorii satelor, care avem puţină pregătire în 
privinţa aceasta. Aceste cercetări sunt ocaziuni de pătrundere mai 
adâncă în vieţuirea satelor noastre de la care se poate spera totul într-un 
viitor cât mai apropiat. Viaţa actuală a obştii satului părând condiţionată 
de trecut, într-o largă măsură, în alcătuirea acestei lucrări ne-am orientat 
după documentele culese de la bătrâni. 

Condiţiuni geografice. 

Comuna Telega este aşezată în partea de Nord a judeţului Prahova, 
într-o regiune deluroasă. Administrativ depinde de plasa Câmpina, cu 
reşedinţa în oraşul Câmpina. Comuna este formată din patru sate: 
Telega-Centru, Telega-Vale, Telega-Doftana şi Telega-Meliceşti, acest 
din urmă sat este situat la 5 km spre Nord, iar celelalte se ţin lanţ, încât 
nu pot face distincție unde se termină unul şi unde începe celălalt. 
Limitele între ele sunt determinate de parohii şi de circumscripţii 
şcolare. 

Comuna se învecinează la Nord cu satele Brebu şi Pietriceaua, la 
Sud cu Mislea şi Urleta, la Est cu Buştenari şi Boşilceşti, la Vest cu 
oraşul Câmpina, de care se desparte prin râul Doftana. Este aşezat 
aproape în întregime pe valea râului Telega zis şi Sărata, care în timpul 
verii aproape seacă. 

Această vale, nefiind aşa întinsă, a îndividualizat pe toată 
întinderea ei, aproape de la izvor şi până în preajma câmpiei, numai o 
singură obşte de oameni, care, şi ei pătrunşi de această caracteristică 
geografică, şi-au zis încă din vechime Telegeni. Valea devine accesibilă 
aşezărilor omeneşti prin omogenitatea versanților ei, prin lărgime şi 
lungime, începând cam din dreptul Câmpinei până la Mislea, pe o 
distanţă de aproximativ 7 km, având aspectul unui bulevard cu ambele 
trotuare ocupate de case înşirate de o parte şi de alta a râului, care trece 
liniştit printre ele. Valea văzută în ansamblul ei se poate despărţi în trei 
părți: Telega de Mijloc, Telega de Jos şi Telega Centru. Această vale nu 
are nicio legătură în dreapta şi-n stânga ei cu niciun alt sat, ci numai în 
partea sudică comunică cu satele Mislea, Scorţeni, Bordeni etc. 
Deoarece valea este foarte lungă şi îngustă, înşiruirea aşezărilor s-a 
efectuat strict pe ambele maluri ale ei. Cum, printr-o necesitate firească 
aceste prime nuclee etnice de la prima aşezare au trebuit să aibă primele 
începuturi de biserică, şi cum comunicaţia nu se poate face de-a lungul 
văii, se înţelege uşor cum fiecare parte: de sus, de mijloc, de jos, a căutat 

să se determine prin biserică cu preotul ei, şi celelalte de natură 
materială. 

Pentru comunicaţie este şoseaua judeţeană, ce vine de la Câmpina, 
traversează albia râului Doftana, urcă versantul de Apus al dealului, 
trece prin Telega-Doftana şi Telega de Sus, pentru ca în cele din urmă s- 
o ia spre Buştenari. În afară de şoseaua judeţeană mai sunt şi alte 
drumuri comunale, unul porneşte din centrul Telegii de Sus şi o ia spre 
M. Z. (miază-zi n.n.), ducând spre Mislea-Bordeni. Alt drum porneşte 
tot din centrul Telegii şi merge spre M. N. (miază-nord n.n.) ducând spre 
cătunul Telega-Meliceşti. Şoselele sunt pietruite, iar podurile în bună 
stare. În comuna Telega se găseşte şi o gară ce are acelaşi nume, fiind 
legată prin cale ferată normală de halta Câmpiniţa şi gara Câmpina. Pe 
această cale ferată, se transportă mai mult lemne de foc. Satul mai are 
încă numeroase drumuri nepietruite şi uliți. 

Afară de râul Doftana, ce înconjoară comuna în partea de Vest, şi 
râul Telega (Sărata), comuna Telega este înconjurată şi de dealuri: la Est 
dealul Măceşul şi Butoiul, la Vest Ciobul, iar la N-V Rotunda şi Mărtin. 
Pe râul Doftana, deşi are un debit mic de apă, se transportă lemne din 
creierul munţilor Baiului, unde e şi izvorul apei, până la staţia Telega. 
Satul este alimentat cu apă din acest râu, cu ajutorul pompelor şi 
conductei. În afară de pompele instalate pe traseul conductei se mai 
găsesc puțuri publice şi particulare, zidite din piatră, scoţându-se apa cu 
roata cu lanţ. În dealul Mărtin se găseşte un izvor(6) cu apă potabilă, 
captat pentru alimentația Telegii de Sus. Pe una din văile dealului 
Cipăroaia, se găseşte un izvor(7) cu apă de pucioasă, recomandată 
pentru stomac. 

Versanții de E şi V, la suprafaţă, sunt formaţi din roci argiloase. 
Subsolul este format din masive întinse de sare, fapt care explică şi 
exploatarea sării la 2 ocne ce se făcea înainte vreme. Astăzi nu se mai 
exploatează sarea. Unele izvoare de apă îşi au sursa în straturile vecine 
blocurilor de sare, iar altele chiar înăuntrul gurilor de ocnă, care, 
umplându-se până la suprafaţă, au dat naştere lacurilor sărate. Sunt 
şase(8) lacuri de felul acesta. Unul din aceste lacuri(9) a fost amenajat ca 
baie sărată, prevăzută cu instalaţiile cele mai moderne, unde mulţi 
suferinzi de reumatism îşi caută sănătatea. Versantul de Răsărit, vecin cu 
satul Buştenari este presărat cu sonde, ce produc din abundență ţiţei. 

În ceea ce priveşte clima, primăvara este temperată, cu ploi mai 
abundente în lunile martie şi aprilie. Vara clima-i tot temperată, căzând 
ploi puţine în acest anotimp. larna nu este prea aspră, prin faptul că 
Telega este înconjurată de dealuri înalte. Fiind aşezat ca într-o căldare, 

satul este ferit de vânturi. De la un timp secetele sunt cam dese. 
Dealurile din împrejurimile Telegii sunt acoperite ici, colo, cu păduri ce 
sunt proprietatea locuitorilor. În general, pământul este propriu pentru 
plantarea pomilor roditori. O parte din terenuri este ocupată de fânețe 
naturale şi artificiale. O alta, mică de tot, pentru agricultură. În 1941, 
terenurile comunei au fost cultivate în felul următor: 243 ha porumb; 24 
ha grâu de toamnă; 8 ha lucernă; 23 ha ovăz; 4 ha dughie (plantă erbacee 
din familia gramineelor, cu frunze alungite și ascuţite la vârf, cu flori 
dispuse în spice, cultivată ca plantă de nutreţ; părâng n.n.); 4 ha fasole; 
120 ha fasole prin porumb; 2 ha ceapă; 120 ha pruni; 11 ha viţă 
indigenă. În ceea ce priveşte producţia animală, ea se prezintă astfel: cai 
129, iepe 19, boi 178, mânzaţi 51, viței 81, vaci 418, mânzate 43, capre 
58, oi 2607, berbeci 124, porci 518, păsări diferite 8290, stupi 92. 

Condiţiile biologice. 

Registrele primăriei, păstrate în regulă de la înfiinţarea juridică a 
comunei, ne prmit să ne orientăm uşor asupra evoluţiei mişcării 
populaţiei. Comuna Telega se compune din 1746 gospodării, 1548 case, 
cu un număr de 7814 (corect 7804 n.n.) suflete, din care 2547 bărbaţi, 
1738 femei, tineri între 12-20 de ani: băieţi 468, fete 521, copii sub 12 
ani: băieți 1012, fete 1518. Contribuabili agricoli: 1231, profesionişti 
400. După statistica din ultimii 10 ani, reies următoarele: 


Nr. crt. [Anii Naşteri Morți Căsătorii 
1: 1931 265 111 49 
2, 1932 274 230 59 
3. 1933 247 187 57 
4, 1934 246 122 61 
5. 1935 262 109 90 
6. 1936 265 115 79 
7. 1937 223 129 58 
8. 1938 236 120 89 
9. 1939 212 89 40 
10. 1940 220 142 50 
11. 1940 (sic) 183 97 42 


În medie, se nasc pe an 263 copii, 127 morți, 67 căsătorii, 4 
divorțuri, 48 concubinajuri, 5 adopții, avorturi deloc. Aproape toți 
locuitorii Telegii sunt români, afară de o familie turcă, alta germană, alta 
ungară, una franceză, una italiană şi câteva familii de țigani. Sunt de 

religie creştină ortodoxă cu excepţia câtorva capuri de sectanţi 
(adventişti şi tudorişti(10)). Tipul constituțional al locuitorilor este 
pignic, şaten, ochii căprui, bărbaţii rezistenți, trec peste 70 de ani, 
femeile în majoritate sunt prolifice, multe din ele cu 5-7 copii, cele mai 
prolifice sunt din familiile: Ghica Moldoveanu, lon Oancea, Ghiţă Milea 
Vasilescu, care au peste 10 copii. Prea puţine familii n-au copii şi 
acestea, de remarcat, din rândul intelectualilor. Familiile care n-au copii 
din primii ani, iau de suflet unul, în credinţa că le va da Dumnezeu şi lor 
unul. Copiii sunt în majoritate frumoşi, isteţi, curaţi şi bine îngrijiţi şi în 
ceea ce priveşte şcoala, grija de a le da învățătură, îi preocupă mult pe 
părinţi. Recrutările pentru serviciul militar dau rezultate frumoase, 
deoarece prea puţini dintre tineri sunt amânaţi sau scutiţi. Tinerii sunt 
recrutaţi îndeosebi la vânători de munte, artilerie şi geniu. 

Locuinţele în majoritate sunt frumoase, igienice şi încăpătoare. 
Fiecare casă are trei, patru camere, din care aproape toate sunt cu 
duşumea. De obicei, una din camere este întrebuințată de „casă mare”. 
Majoritatea locuinţelor sunt din lemn sau cărămidă cu temelie din piatră 
şi acoperite cu tablă sau ţiglă. Curțile sunt pietruite. Toate casele au 
acelaşi stil, cu tindă deschisă, ferestrele potrivit de mari, cu geamuri care 
se deschid în fiecare dimineaţă. Fiind un sat de deal, cu locuri prielnice 
pomiculturii, cereale şi legume se fac prea puţin, încât sătenii cumpără 
cu toţii de la morari şi cerealişti. Porumbul, deşi se consumă în cantitate 
mare transformat în mămăligă, cazurile de pelagră nu sunt prea 
numeroase. O parte din locuitori procură pâinea din oraşul Câmpina, iar 
o mică parte îşi face în casă. Cuptoare speciale pentru copt pâinea nu 
există în sat. Din cele 1746 de gospodării, 1500 au closete din lemn în 
stare bună. Grajdurile, de asemenea, igienice în cele mai multe cazuri, 
pe jos pardosite cu scânduri şi cu pereţii tencuiți, sunt aşezate în 
imediata apropiere a caselor şi uneori chiar lipite de case. Gospodăriile 
n-au platforme pentru gunoi. Gunoiul este lăsat singur în grămadă să 
putrezească. Şoproanele sunt ţinute în curăţenie. Multe gospodării au 
fântână în curte. Nici uneia nu-i lipseşte grădina de legume şi cea de 
pomi. 

În comună există circumscripție medicală cu personal format din: 
un medic, un agent sanitar, o moaşă. Circumscripția medicală are un 
dispensar medical unde se dau consultații gratuite de două ori pe 
săptămână, marţea şi sâmbăta. În cursul anului 1942, s-a dat populaţiei 
nevoiaşe un număr de 5096 de consultaţii. Deosebit de acest dispensar, 
în comună se mai găseşte un dispensar al Ministerului Muncii, pentru 
lucrătorii din întreprinderile industriale şi petroliere ale regiunii. La 

acest dispensar, condus de medicul circumscripţiei Telega, dr. Filip 
Țopa, s-au dat 5625 de consultaţii în cursul anului 1942. Bolile 
epidemice care au bântuit mai des în comună în perioada 1 ianuarie - 31 
decembrie 1942 sunt: 105 cazuri tuse convulsivă, 1 caz scarlatină, 1 caz 
erizipel (boală infecțioasă și contagioasă datorată unui streptococ, care 
se manifestă prin inflamarea şi înroşirea unei porțiuni delimitate a pielii, 
localizată cel mai adesea la față şi la membre; brâncă, orbalț n.n.), 81 
cazuri gripă, 24 varicelă, 1 dalac (boală molipsitoare a vitelor, 
transmisibilă şi omului, manifestată prin abcese pulmonare, 
gastrointestinale, şi prin simptome de colaps; antrax n.n.), 7 cretini. Boli 
sociale: 18 cazuri tuberculoză, 7 cazuri sifilis, 76 cazuri pelagră, 148 
cazuri guşă, 1 caz cancer. Bolnavii grav din comună sunt internaţi la 
spitalele din Câmpina. 

Asistenţa publică: În comună există o „Subfilială naţională de 
Cruce roşie” şi o societate de binefacere „Mila creştină”. Ambele 
societăţi sunt puse în slujba ajutorării familiilor eroilor, bolnavilor şi a 
celor nevoiaşi din comună. Ele mai dau asistenţă şi elevilor săraci de la 
şcolile primare din comună. Prin îngrijirea învăţătorilor de la şcolile 
locale s-au înfiinţat cantine şcolare, unde primesc hrană caldă un număr 
de peste 100 elevi, orfani de război şi copii de mobilizați. Aceste cantine 
asigură hrana zilnică pe tot timpul anului şcolar prin contribuţii benevole 
în numerar şi alimente de la persoanele binevoitoare din comună. 

Condiţii istorice(11). 

Denumirea satului, spun unii bătrâni că ar veni de la Teleguţă 
(I.Căruţă mică, cu două roți, care serveşte la transportul persoanelor sau 
al unor poveri uşoare. 2.Cotigă, la plug n.n.), alţii o pun în legătură cu 
numele primului descălecător pe aceste plaiuri, cu numele de Teleagă, 
de unde şi satul lui Teleagă, i s-a zis Telega. De exemplu numele 
moşului Albu a dat forma Albeşti. 

Fapt precis este că în mai multe hărţi din arhiva Academiei 
Române, se găseşte trecut numele de Tiliga (o singură dată când apare 
cu acest nume n.n.) şi Telega. Numele satului apare de prima dată în 7 
Ghenarie (ianuarie n.n.) anul 1588, când Mihnea al II-lea Turcul 
donează unei mănăstiri din Bucureşti ocna de sare de la Telega. Ocna 
Telega, pomenită în 1588, presupunea şi satul Telega. Amândouă 
mergeau mână în mână, ajutându-se, şi dezvoltarea ulterioară a ocnei se 
reazimă pe formațiunea puternică a satului, cum şi firesc era ca ocna să 
ia ființă într-o aşezare omenească, căci prin munca omului se 
promovează orice activitate legată de bogăţia satului şi subsolului unui 
tinut. În ceea ce priveşte rostul locuitorilor telegeni față de exploatarea 

ocnei, putem spune că ei formau grosul lucrătorilor şi cărăuşilor. Prin 
urmare, cam de la 1588 satul îşi dăinuieşte viaţa alături de ocna de sare. 
Satul îşi baza vieţuirea, în parte pe ocnă dar avea şi resursele sale de 
existenţă, cărăuşia, livezile vestite cu pomi, fabricatul ţuicii, vitele. 

Putem dovedi că satul Telega a existat ca aşezare statornică, încă 
din 1562(12), când pentru prima oară o parte din acest sat se 
învredniceşte să fie dăruit mănăstirii Mărgineni de Pătraşcu Voievod. 
Acest domn, în 1562, a dăruit mănăstirii Mărgineni ca să-i fie satul 
Telega tot, cu toate hotarele, pentru că este a Mănăstirii bătrână şi 
dreaptă moşie de baştină, însă şi cu vama de sare. În 1604 Radu Şerban 
dă tot mănăstirii ca să fie tot satul Telega cu tot venitul şi cu vama de 
sare. Acelaşi lucru îl face şi Brâncoveanu printr-un hrisov cu data de 
7210 (1702) - „ca să-i fie mănăstirii toată moşia satului Telega ot Sud 
Prahova”. 

Aşadar pomenirea documentară a ocnei Telega în 1588 şi prin 
uşoară interpretare a aceluiaşi document încă din 1568, concordă perfect 
de bine şi cu menţionarea satului Telega. Era firesc că ocna trebuia să ia 
fiinţă într-o aşezare omenească, căci prin munca omului se promovează 
orice acțiune, legată de bogăția satului sau subsolului unui ţinut 
oarecare. S-a ajuns la concluzia că satul şi ocna apar împreună. Când se 
va fi întins această moşie a satului, dacă în această moşie donată 
mănăstirii va fi fost cuprins întregul sat sau numai o parte; dacă această 
stăpânire mănăstirească continuă sau nu de la 1562, rămâne să se 
lămurească cu timpul. În anul 1702, Cornilie, egumenul mănăstirii, 
simţindu-şi moşia strâmtorată, cere lui Vodă Brâncoveanu 6 boieri 
hotarnici care să caute şi să adeverească toată moşia Telegii, din partea 
Băneştilor, pe unde au fost semnele şi hotarele bătrâne. 

Boierii hotarnici dimpreună cu alți megieşi şi oameni buni, după 
împrejurul locului, împreună şi cu sluga Măriei-Sale lui Vodă, anume 
Tănase Vistierul, s-au adunat cu toţii la Zisu şi Sorocul la Telega. Şi-au 
convocat acolo pe toţi oamenii din Telega şi Băneşti şi le-au cerut „carte 
de ocolniţă a moşiei” ca să adeverească pe unde sunt hotarele şi semnele 
cele vechi. Telegenii şi Băneştenii n-au carte de hotărnicie ca s-o 
înfățişeze, încât boierii hotarnici nu află nicio carte la dânşii pentru 
hotarul lor, şi n-au putut alege moşia elegii, care este a sfintei 
mănăstiri, şi le-au dat carte de blestem a Vlădichei, ca să spună cine ar 
şti dreptul, ca să nu facă vreo fățărie (duplicitate, falsitate, fățărnicie 
n.n.). Bănăştenii n-au vrut să ia jurământ şi noroc că cinstiţii bătrâni din 
Telega pe anume: leremia Goşu, Ştefan Albului, Unchiaşu Dumitru, 
Vlad Chiosea Chiosea, I. I. Goşu, I. Stan al Pârvului, cu toți sătenii au 

primit cartea de jurământ şi în felul acesta s-a limpezit. După 
mărturisirea telegenilor hotarul se determină astfel: Porneşte din dreptul 
Băneştilor, din râul Doftana, drept spre Răsărit, prin izvorul sărat, în 
scursura Doftăneţului atinge merii îmbulziţi, Vârful Piscului, Curătura 
Surdului, Plaiul Hoţilor, apoi o ia înspre Nord până în plaiul 
Strâmbenilor, după aceea întoarce spre Apus, atinge Poiana lui Ciortan 
şi ajunge în dreptul Brebului, de aici apucă plaiul în jos spre Sud de 
Brebu, prin vârful Rotundei şi coboară pe picior în jos şi dă în gura 
Lupii (râu ce desparte Brebu de Telega n.n.) şi ajungând în Doftana o 
apucă pe ea în jos până în hotarul Băneştilor. 

Ocolinţa (hotărnicie) odată făcută se înmânează egumenului 
Cornilie, ca să aibă a stăpâni această moşie cu bună pace. Pe lângă 
oamenii cinstiţi din Telega care au depus jurământ conştient despre 
adevăratul hotar şi cei şase boieri, mai depun mărturii şi: Mahailă 
logofăt, un Răducanu postelnic, egumenul Rafailă ot Brebu şi în fine 
popa Mihai ot Telega. Moşia astfel determinată se pare că, cuprindea în 
sine tot satul Telega. Dacă moşnenii satului Telega au avut sau nu 
pământul lor înăuntrul acestei delimitări, hotărnicia stabilită nu arată. În 
1845 între moşnenii telegeni şi Mănăstirea care voia să considere tot 
satul clăcaşi, se iveşte un proces care dă câştig de cauză telegenilor. 
Pentru anul 1702 există numai un sat Telega, în 1810 două sate şi în 
1860 trei sate. Nu se poate preciza la ce biserică a slujit popa Mihai, 
pentru că din nefericire cele trei biserici ale satului nu-şi au nici una 
pisania. Afirmarea că în 1702 există o singură Telegă; deci nu se făcuse 
o descălecare. În 1810 există două Telegi, cea de sus cu hramul Sf. 
Voievozi şi cea de jos cu hramul Buna Vestire, care în 1900 a devenit 
cea de mijloc, prin înfiinţarea celei de jos cu hramul Sf. Nicolae. Astfel 
se poate preciza că nucleul începător îl formează Telega de Sus, iar prin 
descălecare se formează şi celelalte. 

Şi astăzi se văd urmele ocnei de sare prin prezenţa a mai multor 
lacuri sărate, amenajate ca băi. Încă din vechime ocnele constituiau un 
monopol al veniturilor domneşti, care erau exploatate prin cămăraşi sau 
arendare. Domnitorii dăruiseră mănăstirii moşia, nu şi locul de unde se 
extrăgea sarea. Dezvoltarea ocnei este în dependenţă de a satului. Satul 
şi-a rezervat viaţa zilnică sub raportul economic şi administrativ pe 
această instituție domnească şi, la rândul ei, cămărăşia ocnei se baza în 
valorificarea veniturilor sale pe colaborarea locuitorilor. În dese rânduri 
vedem cum oamenii apelează la cămărăşie, pentru legalizarea actelor de 
vânzare, sau pentru a li se face dreptate. Tunsuli, în istoria Valahiei din 
1774, ne relatează că sarea se scotea din trei ocne: Ocna Mare-Vâlcea, 

Telega-Prahova, Slănic-judeţul Săcuieni, şi că preţul unei ocale era o 
para. El numeşte satul Telega-Ocna, Telega, şi spune că este o casă de 
boieri cu două fabrici de gudron (petrol) şi o salină. În genealogia 
Cantacuzinilor din 1774, în capitolul VI, la descrierea judeţului Prahova, 
se spune că în acest judeţ se află ocna Telega cea mai însemnată de unde 
se scoate sarea cea mai curată. 

Domnitorul, dând dreptul la peste 40 de mănăstiri să-şi aibă a lua 
un număr de bolovani (100 kg unul) de sare, pe tot anul, cu bună seamă 
că şi locuitorii satului vor fi avut şi ei profit din transportarea 
bolovanilor cu căruțele la fiecare mănăstire, ce era obligată să şi-o ridice 
de la gura ocnei. Din adresa lui Sergie Lascarov, ne putem forma o idee 
precisă despre înfăţişarea ocnei Telega în 1807, când întrebând Divanul, 
i se răspunde că: Ocna Telega este aşezată pe pământul Mănăstirii 
Mărgineni, căreia 1 se dă drept dijmă pe tot anul 1.100 de taleri şi 1.200 
oca sare şi tot în acestă adresă Divanul arată că toată sarea câtă se scoate 
de la ocnă se taie de oameni rânduiţi într-adins care se numesc 
„ciocănaşi” (tăietori), cărora li se plătesc 7 parale de bolovan şi mertic 
de sare. Sarea se comercializează de „măglaşi” (supraveghetori) cărora li 
se plătesc taleri-parale 8, dându-li-se şi mertic. Mai erau şi pârgarii, care 
scoteau sarea din ocnă cu burdufuri din piele de bivol, legate de otgoane 
groase (funie groasă şi lungă, îmbibată, de obicei, cu gudron n.n.) ce se 
trăgeau pe scripete afară, cu caii. Slujba lor nu era năpristan 
(necurmată), ci numai când era trebuinţă atunci slujeau. În anul 1794, 
domnitorul Moruzi Alex. scrie o carte acestora de la Ocna Mare, în care 
le spune: „Veţi avea fireşte carele a tăia pe zi câte trei bolovani de sare 
pe măsură, ce este după vechiul obicei”. În cartografia sec. XVIII satul 
şi ocna se confundă. Nici n-ar trebui să se creadă că ocna era o aşezare 
deosebită şi satul alta, când am văzut că ea avea nevoie de ciocănaşii şi 
măglaşii satului şi încă din 1747 avea un cămăraş. În 1702, Brâncoveanu 
îi numeşte pe telegeni moşneni şi abia în harta anului 1863 se găseşte 
trecut „Telega moşnenească”, când ocna tindea spre desființare. 
Locuitorii de pe moşia mănăstirii nu mai plăteau bir şi dijmă, mănăstirea 
se obligase ca în schimbul lucrului pentru tăiatul sării necesară ei, să 
renunţe la plata birului şi dijmei. 

La rândul lor, telegenii aveau obligaţiunea de a lucra încontinuu la 
tăiatul sării pentru cămărăşie, de la care am văzut că se înfrupta 
îndeajuns mănăstirea. După cum se va vedea, numai o parte din telegeni 
erau clăcaşi de drept ai mănăstirii, iar altă parte erau moşneni. Aceasta 
din urmă reiese din vânzările de pământ semnalate în acte de vânzare, 
adiate (testament n.n.) şi foi de zestre. Astfel în 1782 avem o vânzare de 

„nişte pruni din susul satului”, făcută de Popa Niţu ot Telega, lui Moinea 
Găgeanu, pentru preţul de 5 taleri şi jumătate, bani gata pe care mi i-a 
dat deplin în mâna mea la care iscălesc ca martori: Matei Vătaf, Petru 
Vătaf, Drăguşin Vătaf şi un lonaşcov - Paharnic, a căror iscălitură 
constituia un fel de autentificare publică. Acest Popă Niţu este martor şi 
scrie în 1785, o înzestrare de zestre a femeii Maria Lăzăroaie, pentru 
fiica sa Voica. O înzestrează cu: două rochii, una albă şi alta roşie, un 
brâu roşietic, patru ii noi, cinci mărimi de brâu, una sapă, un sac, o masă 
şi o poiană „La plopi”. Toader ginerele adeverează în însemnarea de 
zestre că primeşte: o casă, o sapă, un topor, un sac, o căldare mare, un 
anteriu (haină lungă preoțească încheiată cu nasturi de sus până jos; 
haină lungă purtată de boieri şi lăutari n.n.), o giubea (haină lungă şi 
largă din postav, adesea căptușită cu blană, purtată de boieri, preoţi şi în 
unele locuri de ţărani n.n.) şi o poiană cu pruni. În 1801 popa Nicolae ot 
Telega (pomenit în 1810 ca sin „Preot [...n]” în Telega de Sus) a scris o 
adiată şi este martor. Radu Odoiasă, a lui Stoichi Odoi din Telega, lasă 
cu sufletul său o adiată şi anume: Grădina cu pruni, jumătate a Neagului, 
jumătate a lui Gheorghe, pentru ca să nu se işte ceartă între ei. Martorii 
megieşi care mai jos se vor iscăli pe nume sunt: Măinea Pârcălabul, 
Braşov Grădinaru, Vlad Sbarna, Dumitru Braşov, Popa Nicolae ot 
Telega. 

Deoarece parte din vânzări se făceau înainte de împărţire frățească 
şi cum atunci, ca şi acum, în urma înzestrării copiilor cu bunuri, se 
întâmplă câteodată ca ei să nu fie recunoscători, sau chiar batjocoritori 
faţă de părinţii lor, se recurge la judecată înaintea domnilor cămăraşi de 
aici de la Ocna Telega. Aceşti cămăraşi, boieri de rang social, erau 
socotiți ca un fel de îndrumători şi diriguitori ai satului, la care se apela 
de atâtea ori. Judecata făcută de cămăraşi, mânaţi de spiritul împăciuitor, 
cunoscători într-o largă măsură ai oamenilor, proprietăţilor, în 
neînțelegerile mărunte, vor fi avut partea lor de contribuție în facerea 
dreptăţii şi în potolirea mâniilor omeneşti inerente tuturor vremurilor. 

Am văzut că în toate adiatele şi foile de zestre, printre lucrurile 
rămase de zestre găsim numaidecât livezile de pruni şi căldările de 
rachiu. Era şi firesc ca în această regiune semimuntoasă singura avere de 
mare valoare să fie acestea rămase. Rachiul, această producţie proprie a 
satului, atunci ca şi acum, ţinându-se seamă că satul era vizitat de 
oameni care au lucrat la extracţiunea sării, găseau în el o consumaţie 
sigură. Interesant este întrebuinţarea şi accepțiunea cuvântului „moşie” 
care pe acea vreme avea un înţeles mai redus decât cel de azi. În 1831 
Gh. Dumitrache dă fiului său, una casă cu moşia de dinaintea căşii, pân 

mărul hăl creţ, pân muchea dealului şi pân zarzăr. Deasemeni, curios 
este faptul cum se determină suprafața prin „unitatea de muncă cu 
braţele”. Pârcălabul Stan Ținteanul dă fiicei sale printre altele şi o 
poiană de fân „de o cositură de 6 oameni”. Între iscăliturile martorilor 
foii de zestre, care au făcut onoare pârcălabului este şi un Ignat Soldatul. 
Acest soldat făcea parte din cei care păzeau la Ocnă pe condamnaţii la 
muncă silnică sau vremelnică, întrucât ocna Telega fusese orânduită a fi 
şi loc de ispăşirea pedepsei puşcăriaşilor, de întreținerea cărora se 
îngrijea cămărăşia. 

Ocârmuirea judeţului Prahova, în 1833, cu adresa Nr. 64, pune în 
vedere subcârmuitorului Plaiului Prahova, de care depindea Telega, să 
dea supraveghere politicească şi în locul caraulei milităreşti, să-şi 
întrebuințeze dorobanţi, şi-i pune în vedere ca pentru paza ocnei şi 
temniţei Telega, să înfăţişeze un număr de 90 dorobanţi de prin satele 
din cuprinsul acelui plai. În 1831, Regulamentul organic fixează un 
regulament al temniţelor în care arată: temniţa de la Telega avea două 
despărţituri; una pentru cei cu vini mai mici, iar alta pentru osândiţii la 
ocnă pentru toată viaţa. Soarta acestor condamnaţi era numai de a tăia 
sare din adâncul pământului lipsit de soare şi lumină. De aici numele de 
ocnaş. În timpul cât lucrau în ocnă, trebuiau să fie bine păziţi de garda 
permanentă. Arestaţilor li se plătea munca, întocmai ca şi celorlalți 
lucrători; a treia parte din produsul muncii lor era destinată întreţinerii 
lor, iar restul de două treimi se capitaliza liberându-li-se la terminarea 
pedepsei fiecăruia. Numărul arestaţilor mărindu-se de la an la an şi 
producându-se evadări, pe lângă garda din dorobanţi, stăpânirea trimite 
în 1836 roata treia de infanterie în număr de 120 oameni cu soldă 30 lei 
lunar, sub comanda Paracicului (praporcic, sublocotenent n.n.) 
Caciturov. Această ocnă a Telegii continuă să fie exploatată până în anul 
1872, când este părăsită şi se deschide Salina Doftana tot în satul 
Telega. Această salină este organizată sistematic şi în 1883 este pusă în 
legătură cu oraşul Câmpina şi restul ţării prin cale ferată. La mică 
depărtare de Salina Doftana, în 1897 se construieşte un penitenciar 
model pentru munca silnică a celor condanaţi. (Astăzi penitenciarul este 
complet dărâmat de cutremur(13) şi nu mai are decât vreo 50 deţinuţi cu 
condamnări sub un an). Vechile guri de ocnă părăsite, având nămol şi 
iod au fost amenajate ca băi. Apa este foarte bună pentru bolnavii de 
reumatism, încât satul Telega a devenit stațiune balneo-climaterică, mult 
căutată de vizitatori în timpul verii. 

Raporturile între locuitori şi mănăstire. 

Am văzut că în anii 1562, 1604, 1702, domnii dăruiseră mănăstirii 
Mărgineni moşia Telegii, nu însă şi locul de unde se extrăgea sarea, 
acesta fiind domnesc. Din cantitatea de sare exploatată anual, domnii 
dăruiau sfintelor mănăstiri şi biserici, în toţi anii un mertic de sare şi 
pentru că ocna era aşezată pe moşia Telega, dăruită de domni mănăstirii 
Mărgineni 1 se dădea acesteia drept dijmă pe tot anul, bolovani unul (din 
zece n.n.) şi a 3-a parte din sarea măruntă, iar în 1803 pe lângă dijmă 
mai primea 1.100 taleri anual, fără ca să plătească ciocănaşilor tăiatul şi 
scosul sării, întrucât ei se aflau şezători pe moşia sfintei mănăstiri şi erau 
scutiţi de dijmă şi de clacă. Prin acest fapt se născuse pentru o parte din 
telegeni obligaţiunea de a lucra încontinuu la tăiatul sării, refuzând 
lucrul în ocnă ei trebuiau de drept să devină birnicii şi clăcaşii 
mănăstirii. O altă parte din locuitori nevrând să exercite meseria atât de 
periculoasă de ciocănaşi, vor fi trebuit să plătească dajdia legală anuală. 
Când vreunul din locuitori nu putea să plătească, atunci se cerea scutire 
sau iertare. Pentru anul 1840, din 677 familii care se găseau în satul 
Telega, se scade un număr de 34 clăcaşi care s-au găsit nevolnici şi 
nedestoinici a plăti claca de 70 lei anual. Între 1702-1834 mănăstirea îşi 
ia dijma legiuită de la ocnă şi venitul moşiei, fără însă a avea dreptul de 
a lua clacă şi dijmă din diferite produse ale locuitorilor aflători pe moşie. 
În 1834, mănăstirea ridicând pretenţii de a lua clacă şi dijmă de la toți 
locuitorii telegeni, aceştia fac plângere la Stăpânire, care ajunge în 
dezbaterea sfatului extraordinar, care îndatorează legal pe locuitorii 
telegeni la plata clăcii, potrivit poruncilor de la Departamentul trebilor 
dinăuntru şi al visteriei. 

Locuitorii telegeni nemulțumuţi de această stare, pornesc proces 
contra mănăstirii şi în 1840 prin sentința Judecătoriei Prahova se 
desparte chestiunea în litigiu în două părți: chestiunea Telegii de Sus şi a 
Telegii de Jos. Dă deplină dreptate celor din Telega de Jos scoţându-i de 
sub obligaţiunile de clacă şi dijmă către mănăstire. De asemenea scoate 
de sub aceleaşi obligaţiuni fiscale şi pe cei din Telega de Sus în baza 
obligaţiei de a munci la ocnă, cum şi munciseră până acuma pentru 
dijma de sare ce lua mănăstirea de la cămărăşia ocnei. Pentru aflarea 
adevărului, judecătoria admite proba cu martori în număr de 13 din 
satele vecine care sunt supuşi la jurământ prin cartea de blestem dată de 
Sf. Mitropolie în faţa cucernicului protopop Popa Radu din Câmpina şi a 
delegatului judecătoriei Petrache Bârsescu, venit pentru cercetare. 
Aceştia delimitează moşia mănăstirii din Telega de Sus şi moşia 
moşnenilor din Telega de Jos stăpânită totdeauna de către moşnenii 

telegeni fără a plăti cuiva plată sau a da dijmă măcar un ban până în anii 
trecuți, când au fost împilaţi de mănăstire a plăti clacă. Sentința 
judecătoriei este: şi ca atare reclamaţii telegeni sunt moşneni cu veche 
stăpânire pe partea de moşie Telega de Jos, ce s-au dovedit că este în 
afară din Telega de Sus - partea mănăstirii cea cuprinsă în semnele 
ocolniţei a şase boieri rânduiţi de Vodă Brâncoveanu în 1702 fără să 
rămână cuvânt mănăstirii la toate pretenţiile ei. Iar pentru pretenţiunea 
locuitorilor din Telega de Sus, că sunt şi ei „moşneni” - tot aceeaşi 
sentință îi obligă să-şi caute drepturile lor moşneneşti prin judecată 
aparte, care se şi porneşte de locuitori prin vechilul Costache Telegescu. 
La ce rezultat s-a ajuns nu se poate preciza, însă lucru cert este că 
locuitorii Telegii de Sus au plătit clacă şi au dat dijmă din produsele 
muncii lor până la 1859. 

Ruşii, în anul 1810, fac o catagrafie a Eparhiei Ungro-Vlahiei, din 
care aflăm că judeţul Prahova era cu mult mai mic ca cel de astăzi şi 
avea o plasă „Plaiul Telegii” pe partea stângă a Prahovei, care cuprindea 
15 sate cu 979 case, 4042 suflete. Români, 582 ţigani, 8 biserici de zid, 7 
din lemn, 25 preoţi, 10 egumeni. Întreaga Telegă avea 368 case, 1410 
suflete, 2 biserici, 4 preoți. Telega avea deci mai mult de o jumătate 
(corect o treime n.n.) din numărul caselor şi sufletelor din întreaga plasă. 
Ocna Telega a fost elementul care a determinat ocupaţia locuitorilor pe o 
distanţă destul de mare şi a asigurat pâinea zilnică la mulți dintre ei. Am 
văzut cum conducătorii ocnei, cămăraşii, erau îndrumătorii satului şi la 
ei se apela pentru atâtea nevoi omeneşti. Aşa vedem că ei veneau în 
ajutorul nevoilor satului, vânzările şi cumpărările de moşii, erau dictate 
şi căpătau întăririle legale de la cămăraşi. Din 1851 zapisele încep a fi 
legalizate şi de Sfatul satului prin aleşii săi. Pe măsură ce ne apropiem 
de anul Unirii Principatelor, organizarea administrativă se înfiripează, 
satul se numeşte „comună”, compusă din mai multe sate, un organ 
administrativ constituit „primăria”, în frunte cu primarul pe care îl avem 
în zilele noastre. În 1859, Sfatul satului Telega, compus din 4 deputaţi, 
legalizează spre a-şi avea temeiul „vânzarea unui loc lui Drăghici Baba”. 
Satul Telega prin deputaţii (consilierii) sfatului său, îndeplineşte din ce 
în ce mai mult rostul administrativ care începe să se manifeste ca o 
putere constituită, tinzând spre forma de astăzi. Ei întăresc prin iscălitura 
lor şi pecetea satului, răvaşe (act, adeverinţă, bilet, cerere, chitanţă, 
document, dovadă, epistolă n.n.), zapise, foi de zestre, ispase (gloabe, 
amendă n.n.) şi adiate. Natural că această autoritate trebuia să fie şi 
plătită din bugetul comunei de vreme ce o bună parte din timp îl 

întrebuinţează pentru rezolvarea atâtor chestiuni inerente unei aşezări 
omeneşti de însemnătatea Telegii. 

Astfel, avem posibilitatea de a cunoaşte şi retribuţia trimestrială ce 
o primea întreaga organizaţie administrativă a comunei Telega, pe 
trimestrul Ghenarie-lulie 1864. Într-adevăr, vedem că bugetul Telegii în 
acest an este de lei 14, parale 22. Acum să vedem cât s-a cheltuit pe 
trimestrul Ghenarie 1864: 1 leu - leafa scriitorului, 15 parale - leafa 
pârcălabului, 17 parale - leafa membrilor, 3 lei şi 11 parale - leafa 
vătăşeilor, 9 parale - leafa străjerilor de zi, 5 parale - cheltuieli de 
cancelarie, 4 parale - condicele trebuitoare consiliului, 1 leu şi 10 de 
parale - străjerii de noapte, 15 parale candidatului (primar), 5 parale 
cheltuiala cancelariei pe 1863. Începând cu 1865, facem cunoştinţă cu 
primarul care în jilţul primăriei sale, legalizează acte de vânzare după 
cererea făcută de locuitori prin petiție. Pentru anul 1868 cunoaştem 
primar pe Gh. Bilaşcu, care legalizează un act de vânzare lui D. 
Constantin.  Alcătuitorii dicționarului geografic în 1897 ne dau 
informaţiunea că Telega era compusă din 4 cătune: Bosâlceşti, 
Buştenari, Meliceşti şi Telega, că locuitorii se ocupă cu transporile sării 
prin judeţele de la câmp şi că agricultură nu se face şi că Telega este cea 
mai populată comună din Plaiul Prahovei. Satul Buştenari s-a dezlipit de 
Telega în aprilie 1923 şi de la această dată comuna Telega se compune 
din Telega propriu-zisă şi dintr-un cătun răzleţ Meliceşti. 

Manifestări culturale. 

Educaţia şi instrucţia se face în cele 4 şcoli primare şi una 
industrială de ucenici. Şcoala primară Nr. 1 Telega-Centru înfiinţată în 
anul 1906. Şcoala primară Nr. 2 Telega-Vale, înfiinţată în anul 1910. 
Şcoala primară Nr. 3 Telega-Doftana înfiinţată în anul 1920. Şcoala 
primară Telega-Meliceşti, care a fost înființată în anul 1923. Toate, afară 
de cea din Meliceşti, care a fost complet dărâmată de cutremur, au local 
propriu şi locuinţă pentru director. Localurile au săli prevăzute cu pereţi 
din uşi, încât atunci când au loc serbări culturale devin spaţioase şi deci 
mai încăpătoare pentru publicul asistent. Populaţia şcolară după 
recensământul anului 1941, se prezintă astfel: 


5-7 ani 7-14 ani 14-16 ani 
Şcoala Nr. 1 82 b 63 f 290 b 312 f 135 b 101 f 
Şcoala Nr. 2 84 b 80 f 342 b 338 f 179 b 234 f 
Şcoala Nr. 3 38b41lf 88 b 92 f - 
Şcoala Nr. 4 33 b 28 f 48 b55f - 

În aceste şcoli predau 16 învăţători şi învăţătoare şi o maestră. 
Oamenii îşi dau seama îndeajuns de rostul binefăcător al învăţăturii de 
carte şi trimit regulat copiii la şcoală. În sat sunt foarte puţini tineri care 
nu ştiu carte. Pe lângă şcoala primară Nr. 1, mai funcționează un curs 
seral pentru ucenicii industriali cu 31 elevi în anul I, 26 în anul al II-lea 
şi 17 în anul al III-lea. Învățământul la acest curs este predat de: 1 
profesor, 1 inginer, 1 învăţător şi 1 preot. Elevii acestui curs fac practică 
în atelierele mecanice şi de tricotaje din localitate. 

Culturale. 

Fundaţia culturală „Regele Mihai I’ are ca reprezentant în 
comună, un cămin cultural, înfiinţat în anul 1935 şi în fruntea căruia se 
găsesc Preotul Th. Georgescu ca preşedinte, învățătorul Dumitru Creţu 
ca director, dr. Filip T. Țopa, prof. Al. Samoilă, prof. Tănase Tudose, 
farmacist Dionisie Adamovici şi alții. Căminul cultural este înzestrat cu 
o bogată bibliotecă, care numără 2615 volume cărţi, cercetate mai mult 
de tineretul satului. Până în prezent din rândurile fiilor satului s-au 
ridicat: 5 profesori 5, învăţători 8, doctori 2, farmacişti 2, preoți 2, 
pianist 1, ofiţeri 5, din care 3 ([...](14), un căpitan şi un locotenent) au 
căzut în luptele contra bolşevicilor [...](15)1941, licenţiaţi 5, studenţi 9 
şi bacalaureaţi 6. 

Arta - portul naţional. 

Costumele naţionale, fote, ii, ce se lucrează în sat în stil mic, sunt 
neîntrecute. Păcat însă că frumosul port naţional a dispărut aproape cu 
desăvârşire. La aceasta a contribuit apropierea faţă de oraşul Câmpina de 
o parte, iar pe de alta industria petrolieră ce a început să ia avânt şi în 
regiunea comunei Telega. Rar vezi câte un bătrân cu iţari, cămaşă şi 
pieptar, dar şi aceştia numai la zile mari. Costumele naţionale, doar 
elevii şcoalelor primare şi tineretul, cu ocazia sărbătorilor naționale, le 
îmbracă. Cum şi în trecut a existat tendinţa de îndepărtare de la o viaţă 
rustică, este şi firesc ca satul să sufere influența târgurilor din 
împrejurimi şi să înlocuiască obiceiurile, portul etc. cu obiceiuri 
orăşeneşti ca: dansuri moderne, nunta la salon, port orăşenesc, cântece 
de mahala etc. Din vechiurile jocuri româneşti se mai păstrează: „ca la 
Breaza”, „muşamaua” (numele unui dans popular vioi, jucat de perechi 
în cerc n.n.), „brâuleţul”, „chindia” (numele unui dans popular 
asemănător cu sârba n.n.), „nuneasca”, dar şi acestea jucate numai de 
oameni mai în vârstă, pe la câte o nuntă. Tineretul joacă numai dansuri 
moderne. Se observă că din vechiurile obiceiuri, n-a mai rămas aproape 
niciunul, fiind toate înlocuite cu altele împrumutate. Ritmul vieţii 
telegenilor în ceea ce priveşte adaptarea formelor de viaţă orăşenească, 

este foarte precipitat. O revenire la obiceiurile vechi cu toată truda ce s- 
ar depune, cred că este zadarnic a se face. 

Manifestări religioase. 

În sat există patru biserici, din care trei în funcţiune şi una în curs 
de terminare. Satul este împărţit în două parohii: Telega I şi Telega II. 
Locuitorii sunt de religie creştină-ortodoxă, cu excepţia câtorva cazuri 
de sectanţi (adventişti şi tudorişti). În număr mare nu frecventează decât 
la sărbătorile mai mari. În genere locuitorii sunt credincioşi. În comună 
este organizată şi „Oastea Domnului”. În fiecare casă există icoană ŞI 
candelă. Mulţi locuitori citesc cărți şi reviste religioase. Morţii sunt 
înmormântați în cimitirele din jurul bisericilor respective. În Telega- 
Centru pentru slăvirea eroilor telegeni s-a ridicat un frumos 
monument(16) „Regele Ferdinand I’ pe ale cărui pancarte stau scrise 
numele eroilor căzuţi în 1916-1918. 

Manifestări morale-juridice. 

Moralitatea generală a sătenilor este satisfăcătoare. Cu unele 
excepţii, fetele au o conduită demnă. Se observă însă la ele o tendinţă de 
lux exagerat, căutând să copieze în port pe orăşeni. Numărul 
concubinilor şi al divorţurilor este mic. Tinerii se poartă cu respect față 
de bătrâni şi autorităţi. Crimele sau alte delicte sunt foarte rare. 

Manifestări administrative şi politice. 

În sat există primărie, post de jandarmi, secţie de jandarmi, 
percepţie, circumscripție medicală cu dispensar, 2 şcoli, bancă populară 
şi cooperativă de consum precum şi un oficiu poştal şi unul de telefoane. 
Până în noiembrie 1940 a existat şi penitenciarul special „Doftana”. În 
urma cutremurului de pământ din 9-10 noiembrie, din cauza aşezării lui, 
penitenciarul a fost complet dărâmat. În prezent se mai găseşte o baracă 
improvizată ca închisoare cu un număr de 50 deţinuţi şi 12 gardieni. 

Locuitorii sunt supuşi legilor şi autorităţilor, sunt liniştiţi şi se 
conformează în totul ordinelor, ordonanţelor ce li se aduc la cunoştinţă, 
prin primărie şi presă. Au respect pentru bunul public. Sunt conştincioşi 
obligaţiunilor către stat, judeţ şi comună, iar în ce priveşte apărarea 
patriei răspund în mod demn. 

Manifestări economice. 

Telega, după cum am arătat la cadrul istoric, este un sat de 
moşneni ce face parte din satele care, ca situaţie materială, stau bine. 
Locuitorii îşi câştigă existenţa mai mult din munca în fabrici, schelele 
petroliere, cărăuşie, meserii, şi fac şi foarte puţină agricultură. Comuna, 
inclusiv satul Meliceşti, are o întindere de 2098 ha, cultivată în felul 
următor: 313 ha teren arabil; 406 ha fânețe naturale; 198 ha păşuni; 11 

ha vii indigene; 197 ha livezi cu pomi; 220 ha păduri; 223 ha clădiri şi 
curți; 510 ha neutilizabil. În anul 1942 au fost cultivate 333 ha, din care 
243 ha porumb, iar restul astfel: 24 ha grâu de toamnă; 8 ha lucernă; 23 
ha ovăz; 4 ha dughie; 4 ha fasole; 120 ha fasole prin porumb; 2 ha 
ceapă; 120 ha pruni; 11 ha viţă indigenă. Producţia recoltată nu poate 
face cerinţelor de peste an, populaţia trăind mai mult cu procurarea celor 
necesare din comerţ. Proprietatea cea mai mică din sat este a săteanului 
Jon Stomircă (300 m.p.) loc de casă, iar cea mai mare a locuitorului Ion 
N. Bucătaru (70 pogoane). Comuna nu are islaz comunal suficient 
pentru vitele sătenilor, aşa că locuitorii îşi pasc vitele mai mult prin 
grădini. 

Industrie - comerţ. 

Datorită aşezării sale geografice, partea de Apus a satului, numită 
Doftana, situată pe marginea râului cu acelaşi nume, dispune de o mică 
industrie, în plină activitate: Ateliere de dărăcit lână şi piuă = 2. 
„Moştenitorii Bucătaru” are un lucrător şi lucrează 50 kg în 24 ore. „Gh. 
Ciupală” are 5 lucrători şi lucrează 12 kg în 24 de ore. Fabrici de 
tricotaje: „Bucătaru & Bistriceanu” produce 120 perechi în 24 ore; 
ateliere de croitorie = 9; ateliere de cismărie = 12; mori de măcinat = 6, 
cu forță hidraulică = 3, cu forță mecanică = 2. Exploatări petrolifere: 
aurul negru atrăgând atenţia capitaliştilor spre binele comunei, observăm 
că şi pe teritoriul ei au pus în funcțiune mai multe întreprinderi 
petroliere dintre care: Steaua Română, Concordia, Prahova, Duplex, 
Petrolumina, Petrolul, Frăția, Comerţul petrolului, Columbia, Ing. 
Melinescu, Sporul, H. Melicov, Exploatarea Areta, Exp. ing. Roşca, 
Dacia Română şi multe altele. 

Instituţii economice. 

Pentru uşurarea aprovizionării locuitorilor şi pentru a se veni în 
ajutor sătenilor cu credite necesare, s-au înființat: Banca populară 
„Plaiul Telega” cu 362 societari, 4.000.000 capital, depuneri 3.000.000 
lei. Anual se împrumută cca 250 săteni cu sume ce variază de la 1.000 
până la 10.000.000 lei. Capitalul cooperativei = 396.777 lei, dividentul 
pe 1940 = 52.220 lei. Această instituţie economică este binevenită în 
timpul de faţă, având în vedere greutăţile cu care se face aprovizionarea 
populaţiei şi specula la care se dedau negustorii din localitate. 

Concluzii generale. 

Am văzut că aşezarea atât de temeinică şi superioară tuturor 
comunelor dimprejur, se datoreşte într-o largă măsură ocnei, care, 
potrivită rostului ei, îi va fi creat şi satului un renume şi surse de 
existență, cu mult superioare celorlalte sate mai depărtate. În trecut, 

bogăţia subpământeană a creat şi o meserie, tăiatul bolovanilor de sare şi 
cărăuşia, care crea mai din belşug sudoarea frunţii, faţă de astăzi când 
omul este auxiliarul maşinii, din ce în ce mai mult. Bogăția subsolului 
era completată cu cea a solului, livezile de pomi, fânețele şi vitele. 
Ambele bogății au ridicat satul, au mărit populaţia, de vreme ce se 
observă progresul vădit şi simțitor în tot timpul dezvoltării satului. 
Atunci când mănăstirea Mărgineni a încercat să le încalce drepturile, 
Telegeanul s-a arătat o fire independentă, dârză şi demnă în procesul 
purtat. Telegenii, având câştig de cauză, continuă mai departe rostul 
vieţii lor [în] strânsă dependenţă de posibilitățile traiului zilnic. 

Prin părăsirea ocnelor din Telega, s-ar fi părut că Telega merge 
spre declin. Dimpotrivă, satul îşi duce viaţa rezumându-se numai la 
sursele proprii de existenţă şi numai într-o mică măsură şi pentru scurt 
timp îşi mai va fi legat soarta de salina Doftana. Toată munca se 
îndreaptă spre altă bogăţie a pământului, „ţiţeiul”. N-a trecut mult timp 
şi iată că-l vedem pe Telegean, că se afundă cu sapa şi hârleţul în mână 
în fundul puţului de păcură din regiunea Buştenarilor, a Câmpinei şi 
chiar pe teritoriul Telegii. Mai apoi, îl vedem conducător al motoarelor, 
cu maşini pocnitoare alături de sonda nesățioasă şi sorbitoare a 
lichidului negru din adâncul pământului, încât se vede: sondor, 
chirovnic, sau petrolist, parcă de când lumea. Cărăuşii şi-au înlocuit la 
căruțele lor osiile de lemn cu cele de fier, iar inima căruţii au lungit-o 
după nevoie, ca să poată transporta materialele necesare de la o schelă la 
alta. 

Telegenii sunt mândri că-s moşneni şi stăpâni pe întreg pământul 
comunei lor. Circa % din suprafaţa de pământ a Telegii este 
concesionată diferitelor societăți petroliere, pe preţ de nimic. 
Concesionarii acestor terenuri petrolifere cu sonde în producție în 
majoritate sunt străini de localitate. Majoritatea personalului muncitor o 
formează, însă, telegenii. 

Telega este una din comunele ce fac cinste judeţului, fiind una din 
cele mai fruntaşe comune. Şcolile, bisericile şi celelalte instituţii, prin 
reprezentanţii lor, se străduiesc mult la ridicarea nivelului moral- 
cultural. Râvna cu care se lucrează în direcţia aceasta, îşi arată roadele la 
timp. Nici tendinţa de a da cultură superioară fiilor, nu le lipseşte 
Telegenilor. Unii îşi trimit copiii la liceele teoretice, alții la şcolile de 
meserii, alții la cursurile profesionale de ucenici. Ținând seama şi de 
faptul că Telega este o staţiune balneo-climaterică în imediata apropiere 
a Câmpinii şi că este legată de restul ţării prin cale ferată, oricine şi-ar 
putea da seama că Telega este o comună cum rar întâlneşti în cuprinsul 

țării. Deci Telega fiind una din aşezările temeinice şi sănătoase din 
cuprinsul ţării, este un sat reprezentativ. Din cele expuse aici se poate 
vedea destul de bine trecutul satului în diferitele lui faze de dezvoltare. 


Note: 


Stoica Teodorescu, Monografia comunei Telega, Tipografia «Gutenberg», 
Câmpina, 1926, p. 3. 

Mihail Popescu, Monografia comunei Telega (manuscris), p.1. 

Corespondenţa avută cu dna Eufimia Georgescu pe mail, primit în data de 25 
februarie 2015. 

Despre autor, până în acest moment, nu avem informaţii suplimentare. 
https://ro.wikipedia.org/wiki/Comuna_Telega,_ Prahova. 

Este vorba de Fântâna de la Mărtin, prezentă şi într-o carte poştală a începutului 
de secol XX, astăzi secată şi aproape dărâmată. Acum câteva decenii toţi 
locuitorii care mergeau la muncă în acea zonă se aprovizionau cu apă de acolo. 
Sub această denumire este cunoscut izvorul de apă sulfuroasă printre telegeni. În 
anul 2014 dealul s-a surpat şi amenajarea rudimentară a dispărut cu totul. Apa 
iese şi astăzi la suprafață, dar cu foarte multe impurități. 

Astăzi nu mai există decât patru lacuri (Luca, Mocanu, Stavrică şi Palada). 

Este vorba de lacul Luca, ulterior s-a mai amenajat şi lacul Palada. 


. Este vorba de un cult neoprotestant, al creștinilor după Scriptură. 
„ Acest capitol are la bază lucrarea monografică a profesorului Stoica Teodorescu. 
„ Acesta este anul când apare pentru prima dată în documente. Printr-o atestare 


indirectă satul Telega exista în a doua jumătate a secolului al XV-lea. 


. Este vorba de cutremurul din noiembrie 1940. 
„Acest mic pasaj este acoperit cu o cerneală de altă nuanță, probabil după 


instaurarea comunismului pentru a nu crea neplăceri. 


. Şi acest pasaj este acoperit, s-a putut descifra doar „bolşevicilor” şi „1941”. 
. La momentul redactării articolului monumentul a fost demolat pentru a face loc 


altuia. 


Izvorul de 
apă 
sulfuroasă, 
noiembrie 


2013 

Carte poştală cu antetul exploatării 
Petrolifere „Areta "—Telega Călineţ, 1937 


| La Femei în port naţional 
Sai ietega o? venite la Băile Telega, 1921 


Turişti şi localnici la Băile Telega, 1919 


Fântâna Martin la început de secol XX 

CLUBUL „MINERUL“ DIN FILIPEȘTII DE PĂDURE 


Prof . Marius Brezeanu 
Liceul Teoretic - Filipeştii de Pădure 


Dezvoltarea industriei miniere din zona Filipeştiului de Pădure, în 
genere după 1949, a contribuit la creşterea populației din localitate. 
Dacă în 1930 localitatea număra 4777 de locuitori, în 1956 numărul 
acestora a ajuns la 9426, o dublare, practic, a numărului populaţiei. 
Această explozie demografică a fost determinată de venirea unor tineri 
din Moldova şi Transilvania la muncă în mina deschisă în localitate, 
fiind atraşi de salarii mari şi de faptul că nu se cerea prea multă şcoală. 

Această forță de muncă a trebuit cazată. În acest scop s-au 
confiscat casele cu mai multe camere, cum a fost cazul proprietarului 
Leonida Statescu, căruia i s-a confiscat terenul şi imobilul compus din 3 
corpuri de clădire dintre care unul avea 10 camere la parter şi trei 
camere la etaj, prin decizia emisă de Ministerul Minelor şi Petrolului din 
1950, fiind necesare pentru: „bunul mers al activităţii Întreprinderii şi 
pentru cazarea muncitorilor “(1 ), ori s-au construit aşa-numitele colonii 
muncitoreşti cum a fost „oraşul minier“. Au început, mai târziu, 
construcția blocurilor de locuinţe din centrul comunei, Filpeştiul 
dobândind un aspect de orăşel. 

Muncitorii, pe lângă asigurarea cazării, mesei şi locului de muncă 
trebuiau şi responsabilizaţi în privinţa muncii şi a politicii partidului de 
la guvernare, PMR, în noua ordine politică, instituită după 1947, dar şi 
atraşi în activităţi de de recreare şi petrecere a timpului liber. În acest 
scop s-a hotărât înfiinţarea Clubului „Minerul“. În 1952 s-a luat decizia 
de constituire a acestui club, sub coordonarea „tovarăşului Stoica Ion, 
care ... începând cu luna martie 1952 veţi fi încadrat în Bugetul 
Sindicatului pe 1952 şi plătit de noi ca Director de Club“.(2) După o 
serie de cursuri de calificare şi perfecţionare în acest domeniu al 
„cluburilor“, domnul Ion Stoica a deţinut funcţia de director al clubului 
până în 1992, dumnealui fiind cel care a pus bazele materiale ale 
clubului şi s-a implicat în crearea şi desfăşurarea activităţilor pe secţii şi 
domenii. Acest club a funcționat până în 1994, când au început să fie 
desfiinţate diferitele secţii, să fie înstrăinate diversele corpuri de clădiri, 
să dispară materialele, instrumentele şi echipamentele din dotare. A 
urmat şi el curba descendentă înregistrată de mineritul din localitate de 
după 1989. 

La început clubul a funcţionat în casele lui Staicu Chiriţă, ce vor fi 
expropriate în 1959. De la jumătatea anilor“ 60 clubul a funcționat într- 
un sediu nou construit ce cuprindea săli de repetiţii pentru diversele 
formaţii artistice, săli pentru diverse cursuri de iniţiere sau perfecționare, 
o sală de spectacole cu 500 de locuri, o sală ce putea servi ca local de 
„bal/discotecă“ sau proiecţii de filme. De altfel, Clubul „Minerul“ avea 
în subordine şi filiala din colonia muncitorească Oraşul Miner, unde 
funcţiona o sală de proiecţie cinematografică. 

Primele cursuri ţinute au fost cele de alfabetizare şi cele de 
propagandă. Treptat aria de activităţi ale clubului s-a extins şi a cuprins 
formaţii artistice de muzică uşoară şi populară, brigăzi de teatru şi umor, 
formaţii de dans popular şi modern, corul de muzică cultă, orchestra de 
muzică uşoară. Au urmat cursurile de stenodactilografie, de artizanat, de 
iniţiere în limbile străine, radioamatori etc. Cursurile erau predate de 
profesori, învăţători, ingineri ai minei etc. 

Cea mai impresionantă activitate, în anii *70-*80 a avut-o formaţia 
de dansuri populare şi de solişti „Datina“ a clubului „Minerul“ din 
Filipeştii de Pădure, ce a reuşit, după obţinerea a numeroase premii mai 
întâi pe ramură, apoi în cadrul festivalului „Cântarea României“, pe plan 
judeţean şi apoi pe plan naţional, să ajungă să susțină spectacole de 
„gradul 0“, adică în faţa conducătorilor României de atunci, Nicolae şi 
Elena Ceauşescu, la Sala Palatului, în cadrul festivalului „Cântarea 
României“. De asemenea a reuşit să susțină spectacole pe scene din 
Olanda şi Franţa, unde a cunoscut un succes extraordinar. Formaţia de 
dans popular interpreta dansuri şi cântece din diverse zone folclorice, o 
parte din costumele sale fiind create pe plan local în atelierul de 
artizanat din cadrul „Clubului“(3). 

Pe scena de la sala de spectacole au evoluat de-a lungul anilor 
nume cunoscute în lumea artistică a vremurilor de atunci: Maria Tănase, 
Maria Ciobanu, Maria Dragomiroiu, Benone Sinulescu, Margareta 
Pâslaru, Gabi Luncă şi Ion Onoroiu, Mirabela Dauer, Maria Udrică etc., 
de multe ori sala fiind neîncăpătoare pentru spectatorii ce doreau să-şi 
vadă vedetele de atunci. 

Tot pe această scenă evoluau şi formaţiile locale, prezentând 
momente artistice inspirate din realitatea muncii în subteran, sau a 
faptelor reprobabile din viaţa de zi cu zi, dar şi spectacole folclorice şi 
de muzică cultă. 

În sala de proiecţie s-au difuzat atât filme artistice ale vremii, cât 
şi filme realizate de oameni ai muncii din cadrul Explotării miniere, mai 
ales cu privire la munca în subteran, la normele de protecția securităţii 

muncii. Aceste filme au participat la concursurile şi festivaluri 
cinematografice pe ramură unde au obţinut diverse premii. 

Activitatea directorului clubului, domnului lon Stoica, a fost 
recunoscută până la cel mai înalt nivel de Partid şi Stat, dumnealui 
primind diverse ordine şi medalii pentru munca depusă. Astfel, în 1971 a 
primit medalia ,„ A 50-a aniversare a Partidului Comunist Român, pentru 
merite în activitatea de partid şi în opera de construire a 
socialismului“(4). În 1972 i s-a conferit medalia „25 de ani de la 
proclamarea Republicii, pentru merite deosebite în opera de construire a 
socialismului“(5). În 1984 a fost decorat cu Medalia Comemorativă: „A 
40-a aniversare a revoluţiei de eliberare socială şi naţională, antifascistă 
şi antiiimperialistă“, acordată pentru: „contribuţia deosebită adusă la 
înfăptuirea politicii Partidului Comunist Român“.(6) 

În concluzie putem afirma că pe lângă activitatea de propagandă, 
inerentă regimului comunist al vremii, Clubul „Minerul“ a avut şi un rol 
educativ, atât în plan spiritual, prin activitățile artistice desfăşurate: piese 
de teatru, dansuri, proiecții de filme etc., cât şi în plan material prin 
secția de creaţie artizanală. De altfel în primăria localităţii lucrează 
absolvente ale cursului de stenodactilografiere desfăşurat la Clubul 
„Minerul“. 


Note: 


1. Arhiva personală a domnului Stoica Ion, fost director al Clubului 
„Minierul”, decizia nr. 489/30.08.1950. 

2. Ibidem, decizia nr. 111/18.03.1952 

3. Fotografii şi chiar un pliant pentru o prezentare a formaţiei în 
Olanda, mi-au fost puse la dispoziţie de domnul Stoica Ion, fost 
director al Clubului Miner 

4. Arhiva personală a domnului Stoica Ion, fost director al Clubului 

„Minierul”, Brevet al Consiliului de Stat, nr 137/1971. 

Ibidem, Brevet al Consiliului de Stat, nr. 480/1972 

6. Ibidem, Brevet acordat prin Decret Prezidenţial nr. 168/1984. 


SA 

SAN-STEFANO - CUM SE CÂŞTIGĂ UN RĂZBOI 
ŞI SE PIERDE O PACE 


Muzeograf Alin Ciupală 


Moto: “Cred că foarte rar se va întâmpla ca o fară, după 
terminarea cu bine a unui războiu, să se afle într-o situaţie mai proastă 
ca înainte şi să fie silită a mai da ceva din puţinul ce are aliatei sale pe 
care a sprijinit-o cu toate puterile în momentul critic”. 

(Carol I, scrisoare către Prinţul de Coroană al Imperiului 
German, 11 februarie 1878) 


Căderea Plevnei şi capitularea întregului corp de armată condus de 
Osman-Paşa a fost momentul care marchează începutul sfârşitului 
pentru războiul ruso-româno-ture. În ianuarie 1878, generalul Gurko 
obţine o victorie strălucită la Filipopol, zdrobind o armată de 40.000 de 
soldaţi conduşi de Suleiman-Paşa. Turcii se retrag în munţi şi aruncă 
tunurile în prăpăstii. Cazacii au recuperat 110 tunuri, armata otomană 
fiind de acum practic lipsită de artilerie. 

La 8 ianuarie, g-ralul Strucov ocupă Adrianopolul fără luptă. 
Corpul de Vest al armatei române era reunit în jurul Vidinului. Acest 
corp era format din divizia a IV-a a g-ralului Anghelescu, divizia I-a a 
col. Lecca şi divizia a II-a a g-ralului Cerchez, plus o brigadă de roşiori 
şi un regiment de călăraşi. Sfârşitul campaniei fiind aproape, Ministrul 
de Externe Kogălniceanu, avertizat de atitudinea ambiguă a g-ralului 
Gorceakov în privința Basarabiei de Sud, pe care ruşii o revendicau, 
începe o serie de demersuri diplomatice. Kogălniceanu însărcinează pe 
adjunctul diplomatic din Paris, Callimaki-Catargiu, să contacteze pe 
ambasadorul turc din Franţa şi să încerce să convingă Turcia să 
recunoască imediat independenţa Principatelor, împiedicând astfel Rusia 
să mai ceară la tratativele de pace Basarabia, care ar fi devenit astfel 
provincie a unei ţări independente şi aliate a Imperiului Țarist, şi nu 
teritoriu turcesc cum considera diplomaţia rusă. 

lon Ghica, care avea mulți prieteni în Anglia, este trimis în 
misiune specială la Londra ca să tatoneze dacă România poate conta pe 
sprijinul guvernului englez în această chestiune. La 11 ianuarie 1878, 
Carol I primeşte de la Marele Duce Nicolae o telegramă menită să 
liniştească temerile guvernului român: “Eu nu propun turcilor decât 
bazele esenţiale de pace care mi-au fost recomandate din Petersburg şi în 

cari interesele României n'au fost uitate. În caz că vom ajunge să 
încheiem armistițiu, îţi voi face îndată cunoscut dispozițiunile, precum şi 
punctele pe cari trupele Tale vor trebuie să le ocupe. În ceea ce priveşte 
amănuntele condițiilor de pace şi ale negocierilor viitoare, adresează-te 
la Petersburg; eu nu le cunosc. Nicolae”. 

Kogălniceanu înmânează agentului diplomatic rus din Bucureşti 
un memoriu în care formulează poziţia guvernului român: “România a 
declarat război Înaltei Porţi şi şi-a anunţat astfel independenţa la 10 Mai 
1877. Armata română a intervenit în război la cererea comandamentului 
şi apoi a guvernului rus, formulată de Prinţul Gorceakov. Pe câmpul de 
bătălie şi-a făcut datoria obţinând importante succese, cum reiese din 
discursurile Împăratului Alexandru şi documentele oficiale. Statutul de 
aliată în război nu trebuia să fie retras la tratativele de pace”. 

Guvernul român a trimis la Kazanlâc pe col. Arion, să participe la 
negocierile de armistițiu şi la cele de pace. În paralel cu demersurile 
ministrului de externe se desfăşurau şi acţiuni militare pe frontul de la 
Vidin, unde corpul de vest al armatei române concentra 15.460 de 
infanterişti, 2000 roşiori şi călăraşi şi câteva baterii de asediu cu 84 de 
tunuri. La asediul Vidinului, trupele româneşti s-au remarcat din nou. 
Satul Smârdan, după un atac la baionetă, a fost cucerit casă cu casă. 
Reduta din satul Hinova a fost ocupată cu Regimentul 9 Dorobanţi cu 
pierderi mari. La 15 ianuarie a început bombardarea Vidinului cu 148 de 
tunuri. În timp ce pe frontul Vidinului mor sute de soldaţi români ucişi 
în lupte, dar şi din cauza epidemiei de tifos care izbucnise cu virulență, 
pe frontul diplomatic România pierdea orice şansă să păstreze Basarabia 
de Sud, negăsind niciun sprijin din partea marilor puteri. 

Interesantă, pentru analiza corectă a situației, este scrisoarea 
expediată la 11 ianuarie din Sigmaringen, de către Carol Anton fiului 
său: “Acum, când te vei fi odihnit în Bucureşti de oboselile fizice, 
trebuie să fi sosit pentru tine oboselile morale de cari te plâng cu mult 
mai mult; doar trebuie să stai la socoteală şi la luptă cu cantități 
necunoscute şi nu se poate prevedea niciodată rezultatul final (...). Rusia 
singură îşi cunoaşte scopurile, pentru a căror împlinire a sacrificat 
100.000 de oameni. Eu cred că la Berlin nu se ştie azi cu preciziune ce 
linie de conduită politică trebuie să se ţină în caz când Puterile mari nu 
vor ajunge la o învoială pacinică. Cei d'acolo se agaţă încă de alianţa 
celor trei imperii a cărei definițiune mai lămurită o aşteaptă lumea de 
luni de zile, căci cu neegalitatea intereselor dintre cele trei State, nu e de 
admis că există vreo învoială pozitivă. Chestiune neatârnării României şi 
a dreptului său de Stat de sine stătător pare hotărâtă în favoarea sa, căci 

nu e niciun mijloc de a se anula fapte săvârşite. (...) Dacă Rusia va 
stărui ca să ia îndărăt Basarabia, pentru ca astfel să distrugă şi ultima 
urmă a pacei din Paris, aceasta ar fi o calamitate pentru România 
înlăuntru pentru că, cu tot războiul său victorios, ea trebuie să sufere o 
micşorare de teritoriu, în afară pentru că scopul urmărit de sforțările 
Germaniei şi Austriei, pentru libertatea Dunărei, ar rămâne iluzorii. 
Aşteptăm cu grijă extraordinară preliminările pacei. Dacă Rusia va putea 
să se modereze, adică dacă e îndestul de tare să nu ţină seama de 
impulsurile distructive interne, atunci în primăvară ar putea să vină şi 
pacea în ţară; însă vor trebui multe discuţii până să auzim sunând 
clopotele pacei. Armata germană a entuziasmată de tine şi prin urmare 
de România. Am primit un număr de scrisori şi telegrame de felicitare 
cu privire la tine şi inima mi-e plină de mândră bucurie (...)”. 

Trimişii români la curţile europene trimiteau ştiri rele pentru 
speranţele guvernului. G-ralul Prinţ Ghica, după întrevederea cu 
Împăratul Alexandru şi Cancelarul Gorceakov, telegrafia la Petersburg: 
“Deşi a adus toate argumentele pentru dreptul d'a lua parte la 
negocierile de pace, n'a primit altceva decât asigurarea formală că Rusia 
va păzi intersele României, îi va asigura independenţa şi o va despăgubi 
cu prisos de sacrificiile ce a făcut, dându-i Dobrogea. Însă e cu neputinţă 
ca România să ia parte la negocierile de pace, ca parte contractantă, 
deoarece Europa nu i-a recunoscut încă independenţa. Până ce un 
congres european va face aceasta, cade Rusiei datoria de a reprezenta 
interesele României. La congresul care se va ţine, România va putea să 
trimită o delegaţie consultativă”. 

Prinţul Calimaki Catargiu raporta de la Paris o convorbire cu 
ambasadorul rus Prinţul Orlov: “Prinţul Orlov a zis că de Isamil şi de 
împrejurimile lui se leagă amintiri de lupte glorioase, amintiri scumpe 
fiecărui rus şi că Rusia, la Congresul de la Paris, mai cu greu s'ar fi 
învoit la cedarea acestui petec de pământ decât la distrugerea întregei 
sale flote. Împăratul Alexandru personal pune mare preţ pe dezlegarea 
acestei chestiuni şi poate că ea a fost una din cauzele hotărâtoare ale 
războiului”. 

Din Viena, I. Bălăceanu anunţa că guvernul austriac e de părere că 
guvernul român s-a şi înţeles cu cel rusesc în această privinţă. Se pare că 
între Viena şi Petersburg există o înţelegere deplină în ceea ce priveşte 
Basarabia. 

La 17 ianuarie, g-ralul Prinţ Ion Ghica telegrafiază din nou din 
Petersburg că ţarul şi cancelarul său l-au anunţat formal de intenţia lor 
de a lua înapoi partea de sud a Basarabiei. În schimb, România va primi 

Delta Dunării şi Dobrogea până la Constanţa. Guvernul rus motiva că 
această parte a teritoriului din Basarabia n-a fost cedată la Paris 
României ci Moldovei, după ce a fost răpită Rusiei printr-un tratat ale 
cărui hotărâri nu mai sunt în vigoare. Pentru Rusia e o chestiune de 
demnitate națională şi de onoare redobândirea acestui teritoriu, preciza 
Ion Ghica. 

Cancelarul Gorceakov adresează ministrului român de Externe un 
mesaj cu unele note aproape amenințătoare: “Majestatea Sa Împăratul 
crede că a sosit momentul de a lămuri oarecari chestiuni de cari am avut 
ocazia să vorbesc pe scurt cu Excelenţa Voastră în vederea pacei 
viitoare. În acest scop, Augurul meu Stăpân trimite la Bucureşti pe 
adjutantul de câmp, g-ralul conte Ignatiev. El vă va expune vederile 
cabinetului imperial. Excelenţa Voastră cunoaşte deja direcțiunea lor 
generală. Ştie că noi dorim să facem pentru România tot ce ne va fi cu 
putinţă pe terenul diplomatic. Însă se ştie că d'asemenea avem de apărat 
interese şi drepturi asupra cărora nu putem sta la îndoială. Ceea ce 
aşteptăm de la guvernul român este o apreciere justă şi raţională a 
situaţiei sale şi a situației noastre. Numai pe această cale se pot perpetua 
tradiţiunile care unesc România cu Rusia. Țara d-voastră le datoreşte tot 
trecutul său şi cred că ea va găsi în ele şi pe viitor sprijinul său cel mai 
solid”. 

Concluzia era evidentă: România datora Rusiei tot trecutul său şi 
în viitor Rusia era cel mai puternic sprijin dacă prevederea miniştrilor 
români va domina pasiunile de partid şi nemulţumirile opiniei publice. O 
scrisoare asemănătoare a primit şi domnitorul Carol de la împăratul 
Alexandru: “Cred că România va găsi în această înţelegere, pe viitor ca 
Şi în trecut, cea mai bună garanţie de siguranţă şi prosperitate a sa. 
Alexandru”. 

Ca să-l facă pe Carol I să renunţe la atitudinea sa intransigentă în 
privinţa Basarabiei, la un dineu, contele Ignatiev, în timpul unei 
conversații lejere, face o aluzie la posibilitatea ca Principele Carol să 
ocupe şi tronul Bulgariei şi îşi exprima părerea că miniştrii români sunt 
mult mai puţin intransigenţi pentru schimbarea Basarabiei cu Dobrogea, 
decât Carol I personal. Sosirea g-ralului Ignatiev la începutul lui ianuarie 
1878 în Bucureşti era mai mult o misiune de consolare decât o solie de 
pace şi colaborare. Propunerea vagă de a se oferi lui Carol I şi un tron în 
Bulgaria era mai mult o tatonare, o posibilitate între multe altele pentru 
o domnie asupra unei ţări care nu primea decât un regim de 
autoguvernare şi nu o independenţă deplină. Această uniune personală, o 

domnie peste două ţări diferite ca statut politic, nu l-a atras pe 
domnitorul român care, ezitând să se pronunţe, a cerut timp de gândire. 

Din Berlin, prin lon Câmpineanu, Carol primeşte un mesaj de 
felicitare, dar nu promisiuni de sprijin de la Prinţul de Coroană al 
Germaniei. “Berlin, 17 ianuarie 1878. Dau ministrului tău Câmpineanu 
aceste rânduri de mulțumire pentru scumpa ta scrisoare din 6 ianuarie, 
lăsând pe el să-ţi raporteze verbal despre rezultatul convorbirii avute cu 
mine. Expunerea sa clară şi sinceră, despre starea de ofensare a spiritelor 
din România; despre îngrijorarea d'acolo pentru un tratament prost din 
partea Rusiei, m-a făcut să-nţeleg grija lui adâncă despre viitorul vostru. 
Vei înţelege cu toate acestea că nouă, momentan, ne este imposibil să 
ieşim din stricta noastră neutralitate şi trebuie s'aşteptăm ca într-un 
congres Puterile mari să fie chemate şi de a-şi da părerea. Numai dacă 
nu s'ar încheia o pace falsă care să aducă un nou război. Nespus de mult 
m'am bucurat de tine când am aflat ce măreaţă a fost serbarea intrării 
tale în ţară. Să dea Dumnezeu ca acest război, pentru tine atât de 
strălucit şi glorios, să însemne o fază a întărirei autorităţei şi puterei tale 
în România. M'am simţit nespus de fericit când Împăratul mi-a spus că 
Ţi-a conferit Ordonul «Pour le Merite», pe care cu adevărat lai meritat 
întru totul. Repet aici că sunt nespus de mândru că a fost dat unuia din 
familia noastră să fie rugat cu stăruinţă de ruşi ca să le dea ajutor şi că, la 
momentul hotărâtor în faţa Plevnei, lumea a trebuit să vorbească de o 
armată ruso-română”. 

La 19 ianuarie, Marele Duce Nicolae îl anunţă pe Carol de 
încheierea unui armistițiu. Împuterniciţilor români nu li s-a dat voie să ia 
parte la nicio dezbatere. Peste câteva zile, după ce prezidase Consiliul de 
miniştri care analizase situația, Domnitorul răspunde fostului său aliat: 
“Am primit depeşa în care Alteța Voastră Imperială îmi anunţă 
încheierea armistiţiului. Înainte de toate vă felicit din adâncul inimei, 
precum şi pe valoroasa armată imperială pentru succesele strălucite. Îmi 
pare foarte rău că nu s-a ţinut seama la Petersburg de rugămintea noastră 
ca delegatul român să participe la încheierea armistițiului în calitate de 
reprezentant al unei naţiuni beligerante şi aliate. Aceasta pune guvernul 
meu într-o situaţie foarte grea în faţa ţărei. Făcând rezervele mele în faţa 
acestei excluderi nemeritate, voi da ordin să se pregătească ocuparea 
Vidinului şi a Belgradjicului şi voi ţine ca amanet aceste cetăţi şi 
celelalte oraşe pe malul Dunărei până la plata cheltuielilor de războiu şi 
a despăgubirilor pe care Turcia le datoreşte României. Carol”. 

În ţară, pretenţia Rusiei asupra Basarabiei a provocat valuri de 
nemulțumiri. În Cameră şi Senat se cerea ca românii să-şi apere cu 

armele integritatea teritoriului. Deputatul Vernescu a propus o moţiune 
în mai multe puncte: “Având în vedere că integritatea României este 
garantată de Puterile mari; Având în vedere că însăşi Rusia prin 
Convenţiunea de la 4 aprilie 1877 a garantat încă o dată această 
integritate, deoarece art. 2 al Convenţiei zice: «Spre a nu se naşte pentru 
România nici o greutate sau pericol din trecerea armatei ruseşti, 
guvernul M.S. Împăratul tuturor Ruşilor se obligă să menţină drepturile 
politice ale Statului român şi să aibă grijă ca ele să fie respectate 
conform legilor ţărei şi tratatelor; deosebit de asta, guvernul M.S. 
Împăratului se obligă să menţină şi să apere integritatea actuală a 
României». Considerând marile sacrificii şi chiar sacrificii de sânge pe 
cari le-a făcut ţara pentru păstrarea posesiunilor şi confirmarea 
independenţei sale; Considerând că o Românie independentă şi omogenă 
corespunde tot atât de mult intereselor întregii Europe, Adunarea declară 
că e hotărâtă să menţină inviolabilitatea teritoriului României şi să nu 
permită înstrăinarea nici unei părticele din acest teritoriu sub nici o 
condiție şi contra nici unei compensaţii teritoriale”. 93 de deputaţi au 
votat-o în unanimitate şi acelaşi vot unanim s-a exprimat şi la Senat 
pentru moţiunea Vernescu. 

Două telegrame expediate de la Petersburg şi Adrianopol au făcut 
ca această hotărâre a parlamentului să nu poată fi înfăptuită. G-ralul 
Ghica anunţă de la Petersburg că din ultimele întrevederi cu Cancelarul 
Gorceakov reiese că ruşii vor cele trei judeţe cu orice preţ, iar dacă 
România se va împotrivi, nu va mai primi nicio o compensație 
teritorială, Rusia fiind decisă în acest caz, ca şi în 1812, să ceară Turciei 
acest teritoriu, deoarece întreaga Românie este încă o parte a întregului 
Imperiu Otoman şi cedarea Basarabiei de Sud să fie socotită în 
compensație pentru despăgubirile de război datorate de turci. 

Colonelul Arion, trimis să ia parte la tratativele pentru pace de la 
Adrianopol, anunţă că, u toate sforțările sale, “preliminariile pacei au 
fost încheiate fără participarea României”. 

Într-un articol al proiectului de tratat s-a prevăzut că România va 
dobândi independenţa şi o despăgubire care va fi fixată la Conferinţa de 
pace. Domnitorul Carol încerca să-şi asigure pe plan extern sprijinul 
Curţilor imperiale de la Viena şi Berlin, însărcinându-l pe Ion Brătianu 
cu aceste tatonări diplomatice. Carol I scrie Împăratului Wilhelm I, la 28 
ianuarie 1878, o lungă scrisoare cu multe argumente solide în sprijinul 
poziției sale în chestiunea Basarabiei de Sud şi solicită sprijinul 
împăratului, care avea un cuvânt greu de spus în cadrul alianţei dintre 
Rusia, Austria şi Germania: “Mă adresez încrezător Majestății Voastre 

în momentul când, după un război sângeros, încep negocierile de pace şi 
se ridică pentru noi o chestiune grea pe care n'o mai credeam cu putinţă, 
după trecerea armatei mele în Bulgaria. Tratatul prin care se regulează 
trecerea armatei ruseşti prin România ne garantează integritatea 
teritoriului. Acesta a fost singurul lucru ce am cerut noi Rusiei, pe când 
în schimb ţara a făcut tot ce i-a stat în putinţă spre a înlesni înaintarea şi 
operaţiunile armatei ruseşti. Mare a fost deci surprinderea noastră când 
g-ralul Ignatiev, în trecerea sa prin Bucureşti, ne prezintă chestiunea 
înapoierei celor trei districte basarabene către Rusia, punându-ne în 
vedere o compensaţiune pe malul drept al Dunărei. Într’o scrisoare a 
împăratului Alexandru pe care dânsul mi-a adus-o, afacerea nu e direct 
menţionată, ci în trăsături generale se indică reglarea diferitelor 
chestiuni. Am atras atenţiunea g-ralului Ignatiev asupra marei greutăţi ce 
ar întâmpina în ţară o reglare de fruntarii şi am scris în acelaşi timp 
împăratului Alexandru, care n'a vorbit niciodată cu mine despre această 
afacere, rugându-l să dispună ca guvernul său să găsească altă soluţiune 
prin care opinia publică să nu fie prea tare jignită. Îndrăznesc să sper că 
Majestatea Voastră nu-mi va refuza caldul Său interes în acest moment 
critic, căci nu pot să ascund Majestății Voastre că emoţiunea prin 
această pretenție a Rusiei a ajuns în cel mai înalt grad şi cu mare 
greutate mai pot opri spiritele aţâţate de la espresii şi fapte violente. Se 
şi fac imputări că de ce guvernul meu, la trecerea peste Dunăre, n'a cerut 
din nou Rusiei asigurarea integrităţii teritoriului nostru. Mi s-a părut mie 
atunci mai cavaleresc să intru în acţiune fără condițiuni şi să nu 
întrebuinţez pentru tocmeală momentul când roata războiului era 
nefavorabilă armatelor ruseşti. Azi, ca şi atunci, sper încă în caracterul 
nobil al Împăratului Alexandru; el va părăsi desigur o idee a cărei 
executare ar fi de mic folos pentru Rusia; care pe mine şi pe ţara mea ne- 
ar pune în cea mai penibilă situaţie. Majestatea Voastră să judece cu 
indulgență că m-am adresat Majestății Voastre în această afacere; am 
ținut însă de datoria mea să fac totul spre a înlătura o vătămare a 
intereselor țărei mele. Cu fermă încredere în interesul şi dragostea ce 
Majestatea Voastră mi-a arătat întotdeauna, mai cu seamă în momentele 
cele mai serioase rămân...” 

În opoziţie cu atitudinea fermă a domnitorului şi a premierului I.C. 
Brătianu, ministrul de Externe, Kogălniceanu, dispus spre 
compromisuri, trimite g-ralului Ghica, agentul diplomatic la Petersburg, 
pe 29 ianuarie 1878, o depeşă în care îi scria: “Încercați a vă informa ca 
din partea d-voastră şi fără a angaja guvernul român, dacă Rusia ar fi 
dispusă în cazul retrocesiunei Basarabiei, de a ne face să obţinem pe 

lângă gurile Dunărei şi Dobrogea, teritoriul cuprinzând Silistra şi 
Mangalia. Această linie de demarcaţie ar fi mai dreaptă, având în vedere 
marele număr de români care locuiesc în jurul Silistrei”. 

Carol Anton, preocupat ca întotdeauna de problemele ivite la 
tratativele de pace, îi scria, la 8 februarie 1878, fiului său: “Mai mult ca 
oricând sunt cu mintea lângă tine din cauza crizei grele ce-au biruit în 
acest moment dinastia română şi Țara Românească. Când te aflai peste 
Dunăre în faţa Plevnei, eram mai puţin îngrijorat decât acum, căci în 
capul unei armate viteze, chiar şi prinţul unei ţări mici poate înfrunta 
situaţiile cele mai rele, pe când în luptele de la masa verde, el e 
totdeauna în primejdie d'a fi biruit. Dar acest lucru explicabil că Rusia 
ar vrea să se curețe de toate urmările tratatului de la Paris, nu e de 
priceput însă ca dânsa să voiască a impune o umilinţă unei ţări care a 
ajutat-o cu credinţă şi cu stăruință atât cu averea, cât şi cu sângele său. 
Atitudinea Camerei române contra pretenţiei Rusiei d'a i se înapoia 
Basarabia dunăreană, încorporată la România printr-un tratat solemn, a 
fost demnă, însă n'a putut să exercite decât o presiune morală, pentru că 
o rezistență materială ar fi o imprudenţă. După cum stau azi lucrurile, 
România n'are nicăieri speranţă de sprijin. Prin urmare Rusia va isbândi 
tot ce vrea şi fiecine va găsi explicabil că România, spre a căpăta 
recunoaşterea independenţei sale şi din partea Rusiei, se va supune 
soartei sale neevitabile. Teritoriul neproductiv al Dobrogei nu răsplăteşte 
desigur pierderea Basarabiei; totuşi Dobrogea cu Constanţa d'impreună 
se poate primi, deoarece dobândirea acestui port la Marea Neagră va fi 
poate de cea mai mare importanţă pentru viitorul comercial al României. 
Pentru tine este vorba acum numai d'a eşi cu onoare şi întărit din criză, 
independent înlăuntru şi mai cu seamă afară, emancipat de orice 
protectorat...” 

Într-un ritm intens, schimbul de scrisori continuă şi din ele 
culegem cele mai veridice informaţii care fac din această corespondenţă 
un preţios izvor pentru istoria independenţei. Spicuim din altă scrisoare 
interesantă a domnitorului către tatăl său, Carol Anton: “Trăim într'o 
emoţiune şi o grijă care ar putea să doboare şi pe cei mai tari. Sunt 
copleşit de treburi şi am suferit aproape mai puţin de oboselile şi 
lipsurile groaznicului război, decât de necazurile d'acum. Chestiunea 
Basarabiei a provocat aici o emoţiune colosală. În protestele noastre 
trebuie să evităm tot ce ar putea să ofenseze pe Rusia. Cu toate acestea, 
eu personal am spus lui Ignatiev că mă scandalizează intențiunea Rusiei 
d'a răpi o parte din teritoriu aliatei sale şi că, compensaţia pe care vrea 
să ne-o dea face prea mică impresie asupra mea. Cât despre 

independenţă, ne-am câştigat-o cu sângele nostru şi n'o datorăm 
nimănui decât nouă înşine. După această convorbire cu Ignatiev, am 
atras prin scrisoare atenţiunea Împăratului Alexandru şi după câteva zile 
pe a Împăratului Wilhelm asupra situaţiunii mele grele şi a emoţiunei ce 
domneşte în ţară: n'am primit nici un răspuns. Acum câteva zile tinerii 
mari-duci au trecut pe aici şi au dejunat la noi: după plecarea lor am 
trimis Împăratului o depeşă pe care am încheiat-o cu acest cuvânt: 
«Contez pe Majestatea Voastră în aceste momente grele». A doua zi am 
primit un răspuns cordial care se termină astfel: «Dumnezeu să ne vină 
în ajutor spre a evita noi complicaţiuni». După acest cuvânt, situaţia nu 
pare deloc îmbucurătoare. Eu sunt convins că războiul e definitiv 
terminat, însă negocierile şi conferinţa se vor tărăgăna atât de mult, încât 
luni de zile o să trăim în nesiguranţă. În ce priveşte chestiunea noastră, 
cred că nu trebuie să ne facem iluziuni. Rusia ne va lua cele trei districte 
basarabene, cu învoirea tacită a Europei; eu însă voi întrebuința până la 
urmă toate mijloacele, mai cu seamă pe lângă Împăratul Alexandru, care 
n'a rostit încă ultimul său cuvânt în această afacere. Cei din Petersburg 
sunt furioşi în contra noastră deoarece nu se aşteptau la o rezistență aşa 
energică din partea noastră. Silinţele noastre momentane sunt îndreptate 
asupra grabnicei şi completei curăţiri a ţărei de trupele ruseşti... Am 
cerut prin note identice recunoaşterea independenţei noastre atât Turciei, 
cât şi celorlalte Puteri mari. Nu ştiu de ce Puterile întârzie de a o 
proclama...” 

Pe 12 februarie 1878, trupele române au ocupat Vidinul şi g-ralul 
turc Isset-Paşa a invitat la masă pe toţi ofiţerii români. G-ralul Manu a 
încheiat un acord pentru predarea cetăţii evitând orice dezordini. Trupele 
otomane au eliberat şi Belgradjicul şi armata română a ocupat şi această 
fortăreață. Avangarda rusească a primit ordin să înainteze spre 
Constantinopol şi să ocupe San-Ştefano. 

Populaţia bulgară, cu preoţii în frunte, a ieşit în întâmpinarea 
românilor la Vidin, iar trupele turceşti înşirate ca la paradă au dat 
onoruri militare. Marele Duce Nicolae şi g-ralul Ignatiev intrau pe 12 
februarie în San-Ştefano. 

Prinţul Carol, mândru de succesele militare şi de bravura prin care 
tânăra sa armată şi-a demonstrat valoarea, este însă supus la mari 
îndoieli şi nemulțumiri legate de felul cum evoluau tratativele penzru 
pace. El scrie Prințului de Coroană al Germaniei, de care era legat 
printr-o veche prietenie, o lungă epistolă în care face o lucidă analiză: 
“În situaţii grele nu poate cineva să-şi pună întotdeauna speranţa în 
credința prieteniei, iar în politică, această credință lipseşte cu 

desăvârşire. Cred că foarte rar se va întâmpla ca o ţară, după terminarea 
cu bine a unui războiu, să se afle într-o situaţie mai proastă ca înainte şi 
să fie silită a mai da ceva din puţinul ce-l are, aliatei sale pe care a 
sprijinit-o în momentul critic. Se adevereşte şi de astă dată trebuinţa, 
pentru oricine, d'a nu lucra în politică după sentimente, ci numai după 
calcule (...). Purtarea guvernului rus m'a pus într-o situație penibilă în 
faţa ţărei şi ne face această imputare: De ce, în momentul când vi s'a 
cerut ajutorul n'au pus condițiuni? Noi însă am purtat un război nu 
pentru Rusia, ci pentru noi înşine, spre a sigila cu sângele nostru 
proclamarea independenţei noastre şi nu am crezut că e bine să ne legăm 
prin nici un tratat, dând astfel a se recunoaşte că nu aşteptăm regularea 
poziţiunei noastre de Stat numai de la Rusia, ci de la Europa întreagă; de 
altfel prin tratatul pentru trecerea armatei ruseşti prin ţară ni se asigura 
integritatea teritoriului. 

La Adrianopol s-a uitat cu totul că noi suntem aliaţi şi că fără 
căderea Plevnei, ar fi fost imposibilă trecerea Balcanilor. Armistițiul s'a 
încheiat fără nici o consideraţie pentru noi. Negocierile pentru pace se 
conduc fără ca noi să fim întrebaţi de dorinţele noastre. Compensaţia de 
teritoriu care ni se indică peste Dunăre poate fi pentru noi de un folos 
economic, însă de nici unul politic. (...) E în interesul Germaniei şi 
Austriei să ne păstreze rolul de păzitori ai gurilor Dunărei. G-ralul 
Ignatiev ne-a spus că Turcia va trebui să ne cedeze gurile Dunărei. Din 
contră, Dobrogea a fost cedată Rusiei prin tratatul de la Adrianopol şi 
Rusia va face în urmă schimbul cu noi. Avem de gând să ne retragem în 
curând trupele noastre din Bulgaria spre a arăta că noi n'avem nimic a 
face peste Dunăre şi că lăsăm cu încredere regularea afacerei noastre în 
mâinile Europei. 

Azi am primit o depeşă de la Marele Duce Nicolae, din San- 
Ştefano, prin care mă roagă să amân pentru câteva zile ocuparea 
Vidinului. Din fericire am putut să-i răspund imediat că trupele mele au 
şi intrat în cetate, unde au fost cordial primite atât de turci cât şi de 
bulgari. În acelaşi timp, noi am ocupat şi cetatea Belgradjicului, 
înconjurată de stânci colosale. Ar fi o mare fericire dacă Rusia ar fi 
înlănțuită de Germania printr-o legătură de recunoaştere, pentru ca astfel 
să-i fie aliată în viitor. Cred că nici pentru Germania aceasta n'ar fi fără 
valoare, deoarece România va conlucra într-o zi la transformarea 
lucrurilor în Orient. Eu doresc dar să datorim Germaniei păstrarea 
Basarabiei (...)”. 

La 17 februarie 1878, Mihail Kogălniceanu raportează 
Domnitorului că după depeşele venite la Ministerul de Externe, “nici 

Franţa, nici Austria, nici Germania nu voieşte să ia o inițiativă în 
favoarea românilor”. Cum era previzibil, Rusia victorioasă, cu trupele 
oprite la porțile Constantinopolului, se grăbeşte să semneze la San- 
Ştefano tratatul de pace. G-ralul Ghica, reprezentantul român la 
Petersburg, anunță în ţară că va urma un congres la Berlin sub 
preşedinţia Contelui Bismarck, care a primit această sarcină la 
rugămintea Cancelarului Austro-Ungariei, Contele Andrassy. Opinia 
publică din România se pronunță cu hotărâre contra articolelor 
Tratatului de la San-Ştefano, care priveau Basarabia. Agentul diplomatic 
de la Berlin, Vârnav-Liteanul, anunţă că Germania, din consideraţie 
pentru Rusia, care-i este prietenă, nu va lua nici o inițiativă pentru 
România. Din Paris, Calimaki-Catargiu, care a trimis memorii în 
chestiunea Basarabiei ministrului francez de externe şi ambasadorului 
englez, anunţă că Franţa, binevoitoare României, nu poate fi scoasă din 
rolul ei pasiv. 

Guvernul român a luat cunoştinţă de textul Tratatului de la San- 
Ştefano printr-un exemplar din “Jurnal de Sankt Petersburg”. În articolul 
V, singura clauză referitoare la România: „Sublima Poartă recunoaşte 
independența României, care-şi va căuta dreptul la o despăgubire ce 
rămâne a se dezbate între cele două părţi”. În articolul XIX se specifică 
despăgubirea de 410.000 ruble ce are a se plăti Rusiei, care în starea de 
strâmtorare financiară a Turciei, e transformată în cesiuni teritoriale şi 
anume: „Sangeacul Tulcei, adică districtele Chilia, Sulina, Mahmudia, 
Isaccea, Tulcea, Măcin, Babadag, Hârşova, Kostendje (Constanţa) şi 
Medgidia, precum şi insulele Dunărei şi Insula Şerpilor”. Rusia neavând 
dorință de a anexa acest teritoriu, nici insulele Dunării, îşi rezervă 
facultatea de a schimba pe partea din Basarabia, desprinsă de la teritoriul 
rusesc prin Tratatul de Pace de la 1856, mărginită la miazăzi prin 
talvegul Braţului Chilia. „Chestiunea împărţirii apelor şi a pescuitului va 
trebui să fie regulată de o comisiune ruso-română în termen de un an de 
la ratificarea tratatului de pace”. 

Urmărind atent evenimentele şi împărțind cu fiul său toate grijile 
pentru problemele României, Prinţul Carol Anton îi scrie acestuia la 24 
martie 1878: „Simpatiile întregei opiniuni publice sunt pentru tine şi ţara 
ta şi constatarea asta este singura noastră mângâiere (...) Pierderea 
Basarabiei trebuie să fie considerată neevitabilă. Nici o mână nu se 
mişcă pentru România. Protestul tău e pe deplin îndreptățit, însă va 
răsuna în pustiu. Cu toate astea, el are o greutate morală şi nu poate fi 
îndestul de energic de accentuat. O împotrivire cu armele ar fi o 
sinucidere”. 

La Petersburg, Cancelarul Gorceakov avertiza pe g-ralul Ghica că 
dacă guvernul român va contesta şi articolul privind retragerea trupelor 
ruseşti prin România, Împăratul deja supărat pe atitudinea în chestiunea 
Basarabiei, şi-ar pierde răbdarea. Împăratul va ordona ocuparea 
României şi dezarmarea armatei române. 

Domnitorul Carol a dictat ministrului Kogălniceanu următorul 
răspuns: „O armată care a luptat la Plevna în faţa lui Alexandru al II-lea 
poate să se bată până va fi nimicită, dar nu se va lăsa dezarmată”. 
Domnitorul Carol îşi expune poziţiile asupra încordatei situaţii politice 
în scrisoarea expediată tatălui său pe 29 martie 1878: „Îmi păstrez, 
totuşi, întreg curajul, deoarece a, izbutit să câştig pentru România o 
situaţie ce nu poate fi indiferentă Europei. Orientul se află în faţa unei 
noi crize din care ţara mea, după cum bine tu zici, n'o să iasă fără nici 
un folos, mulțumită atitudinei mele energice. Azi ruşii au uitat bunele 
noastre servicii care au fost hotărâtoare pentru operaţiunile lor, ba chiar 
în zilele din urmă m-au ameninţat cu dezarmarea! Am făcut să se ştie la 
Petersburg că aceasta nu va fi cu putinţă fără rezistenţă. Deocamdată iau 
toate dispoziţiunile spre a concentra armata mea în Oltenia, unde poate 
fi pusă în execuţiune, de va fi nevoie, declaraţia ce am dat la Petersburg. 
Am speranţe şi sunt ferm convins că o să izbutesc a fonda la Dunărea de 
Jos un stat solid cu o armată bună şi care să atragă tot interesul Europei”. 

Felicitându-l pe fiul său, cu ocazia aniversării din 8 aprilie, Carol 
Anton, experimentat om politic, cunoscător al problemelor 
internaţionale şi al celor româneşti, pledează pentru moderație şi găsirea 
unui modus vivendi cu Rusia: „Invadarea României de trupele ruseşti ar 
trebui să fie desaprobată de Europa în modul cel mai serios, pentru că ea 
nu înseamnă o ameninţare numai pentru România, tocmai pentru asta, 
tăcerea Puterilor pare a fi o prevestire că România nu trebuie să conteze 
pe unirea Europei şi pe ridicarea ei contra Rusiei. Deşi pare neîndoios că 
viteaza armată română nu mai are a se teme întru nimic de armata rusă, 
totuşi concentrarea ei în Oltenia e o măsură înţeleaptă, căci în faţa 
atitudinei Rusiei trebuie să se evite orice întâlnire şi atingere a armatelor 
celor două ţări, tot aşa după cum scânteia trebuie ţinută departe de vasul 
cu pulbere. Aşadar, precum am spus, procedarea Rusiei a avut 
nepreţuitul rezultat d'a scoate România din izolarea şi uitarea în care se 
afla. Se ocupă acum lumea mai mult de România decât de soarta Turciei 
şi aceasta e un câştig moral (...). Te sfrătuiesc să faci acest sacrificiu pe 
care îl cere situaţia actuală a Europei. Acesta e singurul mijloc spre a eşi 
dintro situaţie pe care fricoşii ar numi-o disperată (...). Să protestaţi şi 
să cedaţi, acesta e lucrul cel mai înțelepţesc”. 

Ca să fie bine stabilit că nici Domnitorul Carol, nici colaboratorii 
săi, nu pot fi acuzaţi că nu şi-au luat măsurile de prevedere când au 
încheiat alianţa cu perfida Rusie, reproduc un dialog între şeful 
guvernului român, lon Brătianu şi Cancelarul Gorceakov, când s-au 
întâlnit la reşedinţa de vară a Țarului Alexandru la Livadia, palatul de 
vară al țarilor din Crimeea, în septembrie 1876. Cancelarul Gorceakov s- 
a arătat plin de bunăvoință şi şi-a exprimat nădejdea că România va avea 
o atitudine prietenoasă şi va oferi tot ajutorul necesar în timpul 
războiului. Ion Brătianu a replicat: „De aceea am sosit aici, ca să 
stabilim relaţiunile pe care le dorim. Mai ales trecerea armatelor ruseşti 
în România trebuie s'o prevedem şi cum se cuvine să regulăm 
condițiunile printr-un tratat”. 

Cancelarul Gorceakov: „Tratat cu dumneavoastră? Dar pentru ce? 
Oare este pentru prima oară când oştile ruseşti străbat Principatele 
Unite? Şi la urma urmelor nici nu puteţi să încheiaţi tratat, fiind 
dumneavoastră nu sunteţi stat independent şi dacă ar fi să încheiem un 
tratat, ar trebui să-l încheiem tocmai cu puterea în contra căreia 
mergem”. 

Ion Brătianu: „Noi, dacă nu puteţi face tratat, ne vom opune la 
trecerea dumneavoastră”. 

Gorceakov: „Vă veţi opune? Dar dacă vă veţi opune vă vom 
zdrobi”. 

Ion Brătianu: „Nu mă îndoiesc că ne veţi zdrobi. Dar totuşi ne 
vom opune şi vom vedea dacă va conveni Rusiei, care merge să libereze 
Creştinătatea din Orient, să zdrobească primii creştini pe care-i 
întâlneşte în calea sa!” 

În chestiunea Basarabiei, dialogul dintre cei doi a fost plin de 
ambiguităţi din partea ministrului Rusiei. 

Ion Brătianu: „Dar eu sunt îngrijorat că dumneavoastră voiți să 
reluați Basarabia. Care vă sunt intențiunile?” 

Gorceakov: „Mie nu-mi place să răspund, mie îmi place să fiu 
ghicit”. 

Ion Brătianu: „Fiindcă vă place să fiţi ghicit, eu cred că v'am 
ghicit. Am ghicit că dumneavoastră aveţi intenţiuni rele cu privire la 
Basarabia”. 

Gorceakov: „Dar cum se poate! Apoi, Basarabia nu este 
consacrată prin tratate? Şi credeţi că nu vom respecta tratatele?” 

La 4 aprilie 1877 s-a smuls Cancelarului rus semnătura pe 
Convenţia care garanta „integritatea României”. Principiul fusese 
câştigat, rămânea însă respectarea lui. România, vecină cu această mare 

putere imperială, care împinsă de curentul panslavist aflat în plină 
dezvoltare dorea să-şi extindă stăpânirea şi asupra popoarelor din 
Balcani, a trebuit să joace un rol ingrat într-un scenariu conceput cu 
dibăcie de guvernul imperial. 

Pacea de la San-Ştefano, consfințind expansiunea rusească în sud- 
estul european, a nemulțumit marile puteri europene. Anglia şi Austria 
interveniseră pentru a revizui tratatul de pace, amenințând chiar cu 
războiul. Ulterior, Austria primind Bosnia şi Herţegovina, iar Anglia 
asigurându-şi comunicațiile cu India prin anexarea Insulei Cipru, nu au 
mai avut motiv de confruntare cu Rusia. Cauza României era pierdută, 
cei 9.000 km ai Basarabiei de Sud nu mai prezentau interes pentru 
marile puteri. 

Delegații noştri la Congresul de la Berlin, deschis la 15 iunie 
1878, s-au dus să apere o cauză pierdută. România a vrut să se constate 
că în privința Basarabiei a cedat numai înaintea forței. În chestiunea 
Dobrogei, România n-a voit să primească acest teritoriu drept 
compensație, ci ca o restabilire a unei vechi stăpâniri şi drept o 
consacrare a interesului puterilor europene de stabilitate la gurile 
Dunării. Hotarul Dobrogei a fost trasat în defavoarea noastră din cauza 
vrăjmăşiei imperiului rusesc. Problema Cadrilaterului a rămas deschisă 
de la 1878 până la 1913. 

Acest schimb de epistole, culese din „Memoriile Regelui Carol I”, 
vol. XVIII şi din alte surse, redă perfect un capitol de istorie, care a 
marcat profund viitoarea politică externă şi sistemul de alianţe 
fundamentat de Regele Carol pe principiul „decât să mai câştigăm un 
război aliaţi cu ruşii, mai bine pierdem alături de germani”. Marele rege 
îşi justifica alegerea spunând că ruşii niciodată nu vor respecta 
angajamentele luate, în schimb germanii ne asigurau că în caz de 
conflict cu imperiul țarist, ne vor înapoia întreaga Basarabie, răpită de 
ruşi în două rânduri. 

Frământările şi decepţiile regelui, tensiunea din parlament, 
indignarea opiniei publice din ţară, au rămas mărturie felului în care 
românii au câştigat ultimul lor război cu turcii, dar au pierdut pacea cu 
Europa. 

STRĂZI CU NUME DE EROI ŞI VETERANI DE 
RĂZBOI 
DIN MUNICIPIUL CÂMPINA 


Colonel (r) Marian Dulă 
Asociaţia Cultul Eroilor „Regina Maria” — filiala Câmpina 


1. Strada Sg. Maj. Erou Grigore Nicolae. Nume atribuit prin 
Decretul Nr. 130 al Consiliului de Stat al RSR. 14 apr. 1971. Erou căzut 
în războiul antihitlerist născut în zona Câmpina. 

2. Strada Slt. Erou Bogdan Vasile. Atribuirea numelui s-a facut 
prin Decretul Nr. 130 al Consiliului de Stat al RSR. 14 apr. 1971. Erou 
căzut în războiul antihitlerist născut în zona Câmpina. 

3. Strada Slt. Dumitrescu Viorel. 

Sublocotenentul Dumitrescu H. Viorel a făcut parte din 
Regimentul 20 Dorobanţi/Divizia 4 Infanterie. S-a născut în anul 1914, 
în comuna Atârnaţi, judeţul Teleorman. Părinţii, Hariton şi Ioana s-au 
ocupat de creşterea si educarea celor trei băieți ai familiei. Ultimul 
domiciliu, înainte de plecarea pe front l-a avut în oraşul Câmpina.. 

Viorel Dumitrescu a absolvit facultatea de drept din Bucureşti și a 
devenit funcţionar la Garda Financiară. A urmat cursurile Scolii de 
ofițeri de rezervă, pe care a absolvit-o cu gradul de sublocotenent. La 
mobilizarea din anul 1941 a fost încadrat în Regimentul 20 Dorobanţi 
Teleorman. 

La 26 aprilie 1941 se căsătorește, în Câmpina, cu Teodora 
Pandele, care locuia pe str. Griviței la nr. 38. Tânăra familie a locuit pe 
strada I.C. Brătianu, la numărul 154. Luna de miere a fost foarte scurtă, 
deoarece a trebuit să se prezinte la Regiment. 

În luna septembrie 1941 Regimentul 20 Dorobanţi pleacă pe front. 
În primele zile ale lunii iulie 1942, alături de întreaga divizie, trece la 
atac. Ritmul ofensivei este susținut deoarece în faţă erau unități moto- 
mecanizate nemţeşti şi româneşti. Lupte crâncene s-au dat pentru 
cucerirea localităţii Orelka. 

La 23 decembrie 1943, prin Decretul Regal Nr. 3315, Regele 
Mihai conferă Ordinul Militar „Mihai Viteazul” clasa a III-a, Drapelului 
Regimentului 20 Dorobanţi <Teleorman> „Pentru actele de bravură 
săvârşite de ofițerii, subofiţerii şi trupa acestui regiment, pe timpul 
operaţiunilor întreprinse între 1 mai şi 31 august 1942, în luptele de la 

Orelka. De aceeaşi bravură au dat dovada în ofensiva de la Doneţ, în 
defensiva pe Oskol”. 

Sublocotenentul de rezervă Viorel Dumitrescu a fost rănit într-una 
din luptele de pe Don. Cu toate îngrijirile date de personalul medical, a 
decedat, la numai 28 de ani, în Spitalul Diviziei 4 Infanterie, la 11 
august 1942, orele 17.00, decesul fiind constatat de medicul 
Regimentului 20 Dorobanţi, sublocotenent Popescu Corneliu. Datele 
sunt consemnate în Extractul de moarte cu nr. 96/1942 al Regimentului 
20 Dorobanţi, trimis cu adresa nr. 29258/1942, la Starea Civilă 
Câmpina. Ofiţer al Stări Civile de război fiind sublocotenent 
Dumitrescu Mircea. 

Mormântul sublocotenentului Viorel Dumitrescu nu este de găsit 
în zona unde a dus lupte înaintea morţii, probabil fiind înmormântat într- 
o groapă comună. Soţia Teodora i-a făcut loc de veci în parcela eroilor 
din cimitirul oraşului, de pe strada Bobâlna. 

4. Strada Col. Haralambie Săvulescu. 

Colonelul Haralambie Săvulescu s-a născut în Câmpina, la data de 
12 decembrie 1917. A absolvit liceul în anul 1936, la Câmpina, luând 
bacalaureatul la Ploieşti. 

După absolvirea liceului s-a înscris la Şcoala Militară de Ofiţeri de 
Artilerie din Timişoara, pe care a absolvit-o printre primii, la 25 iulie 
1939, când a fost avansat sublocotenent şi repartizat la Regimentul 33 
Artilerie din Oradea, din Divizia 18 Infanterie Oradea, în funcţia de şef 
Secţie Artilerie la bateria a 4-a. La data de 15 decembrie a fost mutat la 
Regimentul 39 Artilerie din Târgu Mureş, aparţinând de Divizia 20 
Infanterie. În anul 1940 a urmat Şcoala Pregătitoare de Artilerie, în 
Dealul Spirii la Bucureşti, fiind coleg cu Regele Mihai I. 

La data de 23 iunie 1941 a îndeplinit prima misiune de observare 
din Basarabia, avându-l pilot pe celebrul aviator Horia Agarici. 

Prin mutarea escadrilei în Crimeea, la sfârşitul anului 1941, 
sublocotenentul Săvulescu a participat la atacurile Sevastopolului, până 
în vara anului 1942. Din iulie 1942 Haralambie Săvulescu a participat la 
sprijinirea trupelor de vânători de munte de sub comanda generalului 
Avramescu, în luptele din Kuban. 

Pentru comportarea curajoasă în timpul luptelor, în luna august 
1942 a fost decorat cu ordinul „Coroana României”, în grad de cavaler, 
având Brevetul 2824 din 22.09.1942. 

În luna septembrie 1942 a fost mutat, cu Escadrila 16 Observaţie, 
la Kotelnicovo, lângă Stalingrad, pentru urmărirea trupelor ruso- 
sovietice, care veneau din Asia în Europa, în scopul pregătirii 

contraofensivei. În iarna anului 1943 locotenentul Săvulescu, împreună 
cu ceilalți luptători din aviaţie, s-a retras pe jos, până la Zaporoje, 
întrucât avioanele au fost distruse la sol, de către tancurile sovietice. De 
la Zaporoje s-au înapoiat cu trenul, la Buzău, la 10 ianuarie 1943. În 
vara anului 1943 ofiţerul a urmat un curs de comandanţi baterie de 
artilerie, în Germania la Relik Warnemunde, la Marea Baltică. 

După capitularea Germaniei locotenentul Săvulescu a fost numit 
comandant de Baterie în Regimentul 10 Infanterie din Focşani, care era 
dislocat la Cluj. 

În anul 1947 a fost avansat căpitan şi mutat la Regimentul 62 
Artilerie din Şimleul Silvaniei, în funcția de ajutor şef de stat major 
pentru operaţii, apoi comandant de divizion. În anul 1951 a fost mutat la 
Ineu, în Regimentul 126 Artilerie, din Divizia de Cavalerie Oradea, în 
funcția de comandant divizion. Aici a fost avansat la gradul maior, în 
anul 1952. 

În anul 1954 maiorul Săvulescu a fost mutat la Divizia 86 
Infanterie Caransebeş, în funcția de locţiitor al şefului spatelui 
(logistică). 

La data de 1 decembrie 1955, împreună cu un lot de 3.000 ofiţeri, 
maiorul Săvulescu a fost trecut în rezervă. Prin această decizie i s-a făcut 
o mare nedreptate. Ca o reparaţie morală, în anul 1991 a fost avansat, în 
retragere, la gradul de locotenent-colonel şi apoi, în anul 1992, la gradul 
de colonel. 

Colonelul Haralambie Săvulescu a decedat la data de 7 octombrie 
2004, fiind înmormântat în cavoul familiei din Câmpina. 

5. Strada G-ral loan Stoica — veteran de război, decedat la 
03.07.2003. Decorat cu Ordinul Militar „Mihai Viteazu”, clasa a III-a. 
Cetăţean de Onoare al municipiului Câmpina. 

Ion M. Stoica s-a născut la data de 15 martie 1915 în frumoasa 
localitate Proviţa de Jos, Judeţul Prahova într-o casă, gard în gard cu 
primăria, ca unic fiu al familiei petrolistului Stoica. Copilăria a fost 
frumoasă, iar şcoala primară a absolvit-o în localitatea natală.Liceul 
Militar l-a urmat la Târgul Mureş (un an) şi la Mănăstirea Dealu. 

Şi-a început cariera militară cu gradul de sublocotenent (la data de 
1 iulie 1937). 

În cursul carierei militare a îndeplinit funcţiile de comandant de 
secție artilerie (1937-1941) în Regimentul 30 Artilerie Chişinău, 
subordonat Diviziei a 15-a Infanterie, comandant de Baterie Artilerie în 
Regimentul 30 Artilerie, subordonat Diviziei 21 Infanterie Galaţi. 

A participat la campanii militare, începând cu înăbuşirea rebeliunii 
legionare din Bucureşti (ianuarie 1941); în Est — de la Țiganca (pe Prut) 
până la Dalnik (zona Odessa), perioada 21 iunie 1941 — 16 octombrie 
1941; în Vest, până în Cehoslovacia (septembrie 1944 — mai 1945), fiind 
rănit uşor la plămânul drept (13 martie 1945). 

Au urmat alte trepte în carieră: Școala pregătitoare de Ofiţeri 
Infanterie în Bucureşti, Școala de Ofiţeri Artilerie în Timişoara (1937), 
Cursul perfecționare în Bucureşti (1941), Institutul Politehnic Bucureşti 
(doi ani) la fără frecvență, specializare-inginer topometru. 

La absolvirea Şcolii Militare fusese repartizat la Regimentul 30 
Artilerie Chişinău. Regimentul s-a redislocat dincoace de Prut, după 
Dictatul de la Viena, în apropiere de Galaţi. Începutul războiului l-a 
găsit în Basarabia, în satul Țiganca, de lângă Fălciu. Infanteria avea 
nevoie de susţinere, aşa că imediat în spatele „iepurilor de câmp” au 
trecut Prutul ei, artileriştii. 

Sublocotenentul Stoica fusese numit comandant de baterie. În 
luptele crâncene, regimentul pierduse patru căpitani deodată. Erau pe 
dealul Epureni, la Țiganca. 

Când au scăpat de-acolo şi-au continuat înaintarea spre inima 
Rusiei. N-au ajuns decât la Odesa. Era greu de trecut pe aici. Ruşii 
săpaseră adăposturi în şanţuri adânci. N-au putut fi biruiți decât prin 
încercuire. De fapt „Odesa n-am cucerit-o; Odesa a căzut. Ruşii s-au 
retras pe mare”. 

După Odesa, s-au întors în ţară, în refacere. În ţară, adică la 
Bolgrad, în Basarabia ( „în ţară” înseamnă și Basarabia). Însă Basarabia 
însemna chiar mai mult pentru lon Stoica, fiindcă de-acolo era originară 
cea cu care s-a căsătorit atunci, în anii războiului, regretata sa soţie. 

Întoarcerea armelor l-a surprins pe Ion M. Stoica la Ploieşti, unde 
se afla într-o nouă refacere de trupe. A stat aici vreo 10 zile, înainte să 
fie trimis pe Frontul de Vest. A luptat la Carei. A ajuns apoi până la 
Praga. Acolo era pe 9 Mai, la încheierea păcii. Două săptămâni a făcut 
apoi pe drumul spre casă. Pe jos. „Acasă” a însemnat la momentul acela 
Botoşani. 

Ion M. Stoica a primit cea mai importantă decorație de război: 
Ordinul Militar „Mihai Viteazul”, clasa a 3-a, din 4 mai 1945. Iată cum 
sună textul regal: Dorind a răsplăti meritele Locotenentului Stoica M. 
Ioan, din Regimentul 30 Artilerie, „Pentru curajul deosebit şi spiritul de 
sacrificiu de care a dat dovadă în luptele pentru forțarea Tisei la 
Vencsella cu primele elemente ale infanteriei, ca observator înaintat, 
prin intervenţia personală contribuie la respingerea contraatacului 

inamic şi menţinerea capului de pod” Noi îi Conferim Ordinul Militar 
„Mihai Viteazul” cu spade, clasa a III-a, cu spade. Drept care îi dăm 
acest brevet subscris de Noi şi investit cu regescul Nostru sigiliu. Dat în 
Bucureşti la 12 aprilie 1945. Nr. 1494. Cu acest Decret au fost decoraţi 
19 generali şi ofiţeri activi şi de rezervă. Locotenentul Stoica M. Ion se 
găsește la numărul curent 12. 

Nicio ceremonie n-a marcat atunci acordarea ordinului. Astfel, cu 
atât mai mult, peste vreme, la vârsta de 88 de ani, cu câteva zile înainte 
de a părăsi această lume, a fost impresionant de festivitatea în care i s-a 
pus pe umeri mantia mult visată. Acordarea ordinului, în 1945, chiar 
dacă însoțită de o totală discreţie, a fost apogeul carierei lui Ion Stoica. 
O carieră care a traversat cel de-al Doilea Război Mondial, din prima 
până-n ultima zi în care armata română a fost combatantă. 

A fost trecut în rezervă în anul 1946, în Garnizoana Botoşani şi s-a 
stabilit în Garnizoana Câmpina; aici a fost avansat în rezervă la gradul 
de maior (25 octombrie 1965), locotenent-colonel (17 octombrie 1994), 
colonel (17 aprilie 2000) şi general de brigadă în retragere (8 noiembrie 
2002). 

Generalul Ion M, Stoica a fost căsătorit şi a avut o fiică. După 
trecerea în rezervă a lucrat în calitate de inginer proiectant în industria 
petrolului, în Câmpina, până în anul 1976, când a ieșit la pensie. 

6. Aleea Erou Oncioiu Petre. Decizia nr. 73 a Consiliului 
Judetean Prahova, din 16.04.1993. Anterior, strada se numea 
Micşunelelor. 

Oncioiu Petre s-a născut la 25.02.1935, în Câmpina, judeţul 
Prahova. A fost de profesie şofer şi tinichigiu auto la UM 0865 
Câmpina. Calitate: Erou Martir, Data morţii: 23 decembrie 1989, Locul 
morţii: Aeroportul Otopeni, în camionul militar pe care-l conducea., 
Cauza: Împuşcat, ciuruit de gloanţe 

Camionul pe care-l avea în primire a fost primul din coloana de 
trei autocamioane ce transportau militari către aeroportul Otopeni. În 
autocamionul pe care-l conducea a transportat patru ofițeri, din care doi 
în cabină, doi în platforma şi 24 de militari în termen. Dintre aceştia, 16 
au fost împuşcaţi: 11 pe când se aflau în platformă şi cinci omorâţi după 
coborârea din autocamion. 

7. Strada Lt. Col. Erou Oprescu Adrian. Numele a fost atribuit 
prin Decizia nr. 131 a Primăriei Judeţului Prahova, din 22.03.1990. 

Oprescu Adrian s-a născut la 12.05.1946, în Câmpina, judeţul 
Prahova. 

În timpul evenimentelor din decembrie 1989 era maior la UM 
01437 Târgovişte, apoi a fost înaintat la gradul de locotenent-colonel 
post-mortem. 

În dimineaţa zilei de 23 decembrie a venit de la Târgovişte cu un 
camion ca să aducă muniţie la aeroport. A venit ca însoțitor de transport 
în Aeroportul Otopeni. A fost chemat pentru că unitatea de la aeroport 
nu avea muniţie de ajuns. A intrat de pe DNI, pe şoseaua ce duce la 
aeroportul militar. Deşi au intrat pe lumină, s-a tras în autocamion. 

A murit la 23.12.1989, către orele 9.00. Oprescu Adrian a fost 
împuşcat în cap şi în trunchi. Împreună cu el au murit şoferul şi trei 
soldaţi însoțitori. Au fost pur şi simplu măcelăriți. Pe drumul către 
aeroportul militar, pe partea stângă este o cruce pe care se află scrise 
numele lor. 

Oprescu Adrian are calitatea de Erou Martir. 

8. Strada Slt. Erou Puiu Sorin. 

Puiu Sorin s-a născut în Câmpina, la 25.10.1970. Părinţii, Ana şi 
Ştefan, au avut doi băieţi: Marius, născut în 1967, şi Sorin. Părinţii s-au 
ocupat de creşterea și educaţia lor, i-au îndrumat în viaţă, oferindu-le ce 
e mai bun. 

Sorin a urmat cursurile primare și generale la Şcoala Generală nr. 
2, din centrul oraşului. A fost la clasa B, unde dirigintă era profesoara de 
limba franceză, doamna Pop. După absolvire, împreună cu alţi colegi, 
Sorin s-a înscris la Liceul Industrial nr. 1 din Câmpina. 

În ultimii doi ani de liceu, 1987/1988 şi 1988/1089, a făcut parte 
din clasa XII MI, specializarea Mecanic motoare cu combustie internă. 

În primăvara anului 1989, până la terminarea liceului, a fost 
recrutat de Centrul Militar Judeţean Prahova. În luna octombrie a fost 
încorporat, în baza pregătirii ca paraşutist sportiv, la Unitatea Militară 
01842 Titu (Boteni), împreună cu un camarad din comuna Cornu. 

La Unitatea Militară 01842 Titu (Regimentul 64 Paraşutişti) a fost 
încadrat la Compania Antitanc, urmând să se instruiască pe 
aruncătoarele antitanc AG 9. Sorin Puiu a fost un camarad bun, demn, 
modest. 

La Regimentul 64 Paraşutişti s-a dat alarma în după amiaza zilei 
de duminică, 17 decembrie 1989. Militarii au trecut la paza cazărmii. 

Căpitanul (mai târziu maiorul) Gheorghe Boeru, şeful grupului de 
paraşutişti care a acţionat la Palatul Republicii şi la hotelul „Bucureşti” 

relatează, în revista „România Pitorească” nr. 2 din 1990, următoarele: 

„+... Am venit cu elicopterele la Otopeni. Ordinul de luptă l-am 
primit când eram în aer. Era în 22 decembrie. Trebuia să ocupăm Palatul 
Republicii, de unde începuse să se tragă asupra poporului. 

„..„ Când am pătruns în Palat a căzut primul dintre noi, răpus de o 
lungă rafală de mitralieră. Soldatul Sorin Ştefan Puiu, un om minunat, 
inteligent, un ostaş exemplar. 

Sâmbăta, 30 decembrie 1989, după ce părinţii au fost preveniţi de 
reprezentantul unităţii, sicriul cu trupul lui Sorin a fost adus în Câmpina 
cu un autocamion militar, însoţit de garda de onoare. Sorin fusese rănit, 
la cap, de cel puţin două gloanţe. A fost dus la Spitalul Militar Central şi 
operat la craniu. A fost împuşcat pe 22 decembrie, seara, iar pe 26 
decembrie i s-a eliberat certificatul de deces. După deces a fost adus în 
cazarmă unde, împreună cu cei zece paraşutişti decedați la Televiziune, 
au fost pregătiți de înmormântare. S-a luat măsura de a fi transportaţi 
fiecare la domiciliul său, spre a evita aglomerarea de oameni în suferinţă 
şi cu multe întrebări, la sediul unității militare. 

Duminică, 31 decembrie, Sorin a fost înmormântat în Cimitirul 
Eroilor. Strada Eroilor s-a umplut de lume: rude, prieteni, vecini, colegi 
de liceu, colegi de serviciu ai părinților. Cortegiul a străbătut oraşul în 
plânsetele şi lacrimile celor care-l însoțeau pe ultimul drum pe Sorin 
Puiu. 


Au mai existat străzi cu nume de eroi, acum desfiinţate: 


Str. Soldat Erou Anca Marin. Nume atribuit prin Decretul 130 al 
Consiliului de Stat al RSR. 14 apr. 1971. 

Anca Marin s-a născut în anul 1920, în apropiere de Câmpina. 

El a făcut parte din Grupul Specialități Moto II, din Câmpina. A 
decedat la 25 august 1944, ora 20.00, la vârsta de 24 de ani.. 

Pe Anca Marin îl găsim în tabelul cu persoanele decedate din 
Câmpina ca Erou căzut în războiul antihitlerist născut în zona Câmpina. 

Str. Căpitan Epure, actuala str. Muncii. 

Str. Colonel Poenaru, din 1941. Din 1949 şi-a schimbat 
denumirea în str. Petöfi. S-a mai numit şi Fundătura Rosetti. 

Str. Maior Petrovici. 

Petrovici Dumitru s-a născut la Câmpina, în anul 1909. A locuit, 
împreună cu familia pe strada I.C. Brătianu, nr. 58, colţ cu strada Tudor 
Vladimirescu, peste drum de Rafinăria Steaua Română. Casa a fost 
bombardată de aviația anglo-americană în 1944. 

A avut gradul de căpitan activ. Fiind comandantul Bateriei a 2-a, a 
participat la lupte pe teritoriul Ucrainei şi Rusiei sovietice. Fratele 
Alexandru, sublocotenent de rezervă în război, povestea că într-o acţiune 
de luptă bateria comandată de căpitanul Dumitru Petrovici a fost nevoită 
să lupte în faţa infanteriei proprii, împotriva prevederilor regulamentelor 
de luptă. Artileria sovietică executa foc asupra bateriei, iar artileria 
germană trăgea asupra poziţiilor artileriei ruseşti. Artileriştii români au 
scăpat, dar cu pierderi, din capcana în care căzuseră singuri. 

S-a jertfit eroic la Kogarlâc. A fost avansat post-mortem la gradul 
de maior. A fost declarat Erou câmpinean mort pe câmpul de luptă în al 
Doilea Război Mondial. 

Petrovici Dumitru a fost decorat cu Crucea de Fier şi post-mortem 
cu Steaua României cu spade şi panglică de Virtute Militară. 

Strada Maior Petrovici din Câmpina a primit numele eroului 
câmpinean în 1941. Această stradă, din 05.10.1948, şi-a schimbat 
denumirea în Maxim Gorki, apoi în Vasile Alecsandri. 

Str. Voevod Stoianovici, actuala str. Atelierelor. 

Stoianovici Voevod a decedat la data de 08.02.1942. 

A făcut parte Batalionul 3 Vânători de Munte, cu gradul de soldat. 
A fost avansat la gradul de Fruntaş. Stoianovici Voevod a fost declarat 
Erou câmpinean mort pe câmpul de luptă în al Doilea Război Mondial. 

Str. Lt. Tănase Flamaropol, anterior anului 1942 se numea 
Vârful cu Dor. La 05.10.1946 a luat denumirea str. Muşcelului. 

Tănase P. Flamaropol, s-a născut în 1905. A decedat la 5 
septembrie 1941, având gradul de sublocotenent de rezervă şi vârsta de 
36 de ani. 

A făcut parte din Regimentul 2 Vânători de Gardă Nr. 9. 

Sublocotenentul de rezervă Flamaropol Tănase a fost declarat 
Erou câmpinean mort pe câmpul de luptă în al Doilea Război Mondial. 

Str. Lt. Dumitru Rainovici, din 1941 până la 05.10.1948, când a 
luat denumirea Rezervoarelor. 

Rainovici Dumitru s-a născut în 1912, la Câmpina. A făcut parte 
din Regimentul 1 Grăniceri, Bat. 36 M.D. a avut gradul de 
Sublocotenent rezervă. 

A decedat la 5 octombrie 1941 ora 8:30, la Vasilofka, judeţul 
Odessa, în Spitalul de campanie Nr. 15, la vârsta de 29 de ani. 

Rainovici Dumitru a fost declarat Erou câmpinean mort pe câmpul 
de luptă în al Doilea Război Mondial. 

UNITĂȚI MILITARE DISLOCATE ÎN VREMI, ÎN 
MUNICIPIUL CÂMPINA 


Colonel (r) Marian Dulă 
Asociaţia Cultul Eroilor „Regina Maria ” — filiala Câmpina 


Regimentul 2 Transmisiuni 


La data de 24 ianuarie 1932, Inspectoratul General al Geniului, 
prin Ordinul nr. 334, în conformitate cu Înaltul Decret, nr. 497/1932 şi 
cu Ordinul Marelui Stat Major, Secția I-a, nr. 4.338 şi 965/1932, dispunea 
înființarea Regimentului 2 Transmisiuni Câmpina. Tot în acea perioadă 
s-au cumulat şi batalioanele de transmisiuni din Regimentele 1, 3 şi 4 
Pionieri. Conform: Arhivelor Militare Române, Fond 
Comandamentul Trupelor de Transmisiuni, Inventar 
$/474/24.02.1981, Curent 1/1932, p. 13-14 şi Dosar F.N., Curent 1/1932, 
p. 13 şi 23. 

Din presa vremii: „În Câmpina a luat garnizoană, din Februarie, 
Regimentul 2 Transmisiuni, pus sub conducerea d-lui lt. col. Gh. 
Zaharescu. Prin aceasta s-a schimbat cu mult şi în bine, aspectul vieţii 
„capitalei petrolului”. 

Comanda Regimentului 2 Transmisiuni şi Batalioanele 1 şi 2 au 
fost cazate în clădirea principală a fostei fabrici de bijuterii, iar 
Batalionul 3 în clădirea societăţii „Steaua Română”. Şcoala de 
radiotelegrafişti a fost dislocată într-o clădire a primăriei din Câmpina. 
Ordinul Marelui Stat Major, nr. 8.640. din 27 martie 1933, a dispus 
dislocarea regimentului de la Câmpina la laşi. La 1 aprilie 1933, 
Regimentul 2 Transmisiuni a fost mutat la laşi în cazarma Regi- 
mentului 1 Căi Ferate. În această cazarmă s-a instruit şi apoi a 
participat la campaniile militare din est şi vest, asigurând legăturile fir şi 
radio ale unităților militare cu care a cooperat. Conform Arhivelor 
Militare Române, Fond Regimentul 2 Transmisiuni, Inventar $/2.185, 
Dosar 9, Curent 42/1932, p. 106. 

În baza Ordinului nr. 51.620, din 30 iunie 1946, Regimentul 2 
Transmisiuni a primit ordin să se mute din Garnizoana Alexandria - 
unde se stabilise după participarea la război - la Câmpina. Conform, 
Idem, Dosar F.N., Curent 1417/1946, p. 3 si Dosar F.N., Curent 
1.427/1946, p. 27. 

Mai târziu, respectând Ordinul Marelui Stat Major, Secţia I-a, nr. 
51.716, din 17 august 1948, regimentul a fost dislocat din Garnizoana 
Câmpina la Someşeni-Cluj, în cazarma Regimentului 5 Artilerie 
Antiacriană. Conform: Arhivelor Militare Române, Fond Regimentul 
4 Transmisiuni, Inventar $/2.193/23.04.1983, Dosar 284, Curent 
416/1984, p. 36 şi 77. 


Regimentul 1 Infanterie Uşoară “Principele Carol” 


Prin Ordinul Marelui Stat Major, nr. 8.640 din 27 martie 1933, s-a 
dispus dislocarea Regimentului 2 Transmisiuni de la Câmpina la Iaşi. 

Cităm din ziarul „Strada”: „În locul Regimentului 2 Transmisiuni, 
care se va muta la laşi, va lua garnizoană în Câmpina, Regimentul 1 
Infanterie Uşoară din Făgăraş, de sub conducerea d-lui colonel 
Praporgescu. 

Sâmbăta 29 aprilie 1933.” 

Regimentul a fost încartiruit într-o perioadă în clădirea Fabricii de 
Bijuterii a contesei Martha de Blome. Clădirea cu două etaje a adăpostit 
comandamentul şi subunitățile. În 1941 clădirea a fost sediul unei unități 
militare moto-mecanizate. Într-o clădire de peste drum, în cartierul 
„Lăutarilor”, era amenajat arestul unităţii, iar într-o altă încăpere era 
depozitul de muniții. 

Regimentul 1 Infanterie Uşoară defila, la fiecare 10 mai, dar şi cu 
alte prilejuri, pe Bulevardul Elisabeta, azi Bulevardul Culturii, prin faţa 
oficialităților locale şi a cetăţenilor oraşului Câmpina. 

Regimentul a fost comandat de colonelul Barbu Fălciu şi în anul 
1941 a plecat la campaniile militare de pe frontul din Est. 


Şcoala de ofiţeri de rezervă, Câmpina 


În Câmpina a funcţionat, între 1936 şi 1940 Şcoala de ofiţeri de 
rezervă. 

Şeful şcolii a fost căpitanul de vânători de munte, Constantin 
Brăilov (inginer, viceprimar al oraşului Câmpina, din 1938 până în 
1940). 

În anul 1940, Şcoala a executat o aplicaţie în teren. Școala a 
coordonat, înainte şi în timpul războiului, pregătirea „premilitară” a 
tinerilor câmpineni. 

Grupul (Batalionul) Specialităţi Moto 


Începând cu luna iulie 1941, în cazarma de la intrarea de sud în 
municipiul Câmpina, care a aparţinut şi Centrului de Instrucție şi 
Perfecţionare Transmisiuni, a fost dislocată şi s-a instruit până în anul 
1942 — când a plecat pe front — unitatea motomecanizată, comandată de 
colonelul Benedict. Din această unitate militară a făcut parte şi Salcu 
Ion, sublocotenent de rezervă, devenit, ca veteran de razboi, colonel. 
Consiliul local Câmpina i-a acordat titlul de Cetăţean de Onoare. În 
Batalionul Specialităţi Moto s-au instruit mulţi câmpineni, unii dintre ei 
dându-şi viaţa pe front. 


Pompierii 


La 28 decembrie 1900 în Câmpina funcționau 5 sergenţi şi un 
sergent major de pompieri; în 1925 pompierii militari câmpineni erau 
deja constituiți în secția Cazarma „13 septembrie”, iar în 1950, 
documentele atestă prezența unei Companii de pompieri la Câmpina. 

La 1 mai 1998 Compania îşi schimbă numele în Detaşamentul de 
pompieri Câmpina. 


Regimentul de Pompieri german 


A avut sediul în partea de sud a cartierului Broaşte, al oraşului 
Câmpina, vis-a-vis de Şcoala Primară. Pe clădirea fostei şcoli este o 
placă pe care se află înscris: 

„Această şcoală s-a construit în anul 1923 

Al IX-lea an de glorioasă Domnie a 

M.S. Regelui Ferdinand I, fiind: 

I.I.C. Brătianu Prim Ministru 

Dr. C. Angelescu Ministru Instrucţiei Publice 

Spirea N. Sorescu Prefect 

loan Grigorescu Revizor şcolar 

Ştefan Dobrescu Primar 

Petre I. Georgescu Învățător 

Cu concursul Dlui Vasile P. Sasu 

Ministrul Industriei şi Comerţului”. 

Regimentul a funcționat din 1941 până în 1944 şi a avut misiunea 
stingerii incendiilor produse la instalaţiile petroliere şi Rafinăria „Steaua 

Română”. S-a remarcat în timpul bombardamentelor din 1 august 1943, 
mai şi august 1944. 

Terenul şi clădirile au aparţinut, după război, autobazei IRTA — 
Ateliere de reparaţii, garaje. Astăzi aparțin firmei SC Fildas SRL, 
societate cu capital privat. 


Unitate de refacere, germană 


Unitatea a funcţionat între anii 1941 şi 1944. În cartierul Slobozia, 
în livada de nuci, germanii au încartiruit o structură militară, departe de 
front, protejată suficient de bine şi dotată corespunzător. Pe acel loc, 
acum este strada Nucilor, lângă biserica Sf. Nicolae. În câteva barăci din 
lemn erau amenajate dormitoare, băi, infirmeria şi spaţii de recreere. 
Militarii germani, pentru un anume timp, își refăceau capacitatea de 
luptă, primeau corespondenţă de acasă, iar unii trimiteau colete cu 
alimente ce se găseau pe piaţa românească. 


Divizia 5 Apărare Antiaeriană, germană 


În 1940, odată cu venirea trupelor germane, în vederea pazei şi 
apărării antiaeriene a obiectivelor de importanţă strategică din zona 
petroliferă a Văii Prahovei, castelul Voila devine comandamentul 
Diviziei 5 AA, germană. 

În anii 1940-1944 la Castelul Voila a fost instalată o unitate 
germană, care avea misiunea de a organiza apărarea antiaeriană a 
Câmpinei. În acest scop, nemţii au construit barăci care, în fapt, există şi 
astăzi. Dealul Voila şi împrejurimile Câmpinei erau împânzite de tot 
felul de baterii antiaeriene, de toate calibrele: 20 mm Gustloff, 37 mm 
Rheinmetall şi 88 mm Krupp. Se spunea că nici Berlinul nu dispunea de 
o apărare antiaeriană atât de puternică precum cea din Valea Prahovei. 
Explicaţia e simplă: trebuiau păzite cu orice preţ sutele de sonde, 
precum şi Rafinăria din Câmpina care, aşa cum s-a spus, era cea mai 
mare rafinărie din Europa. (prof. Alexandru Palaghiţă, Monografia 
Spitalului Voila). 

Divizia dispunea în Centrele Sensibile Câmpina, Floreşti, Băicoi, 
Țintea de Regimentul 202 AA, cu punctul de comandă la Floreşti, care 
avea în compunerea sa 12 baterii de artilerie foarte, grele şi uşoare şi 2 
baterii de proiectoare, un batalion de transport în satul Urleta, un 
Regiment de Pompieri în Păuleşti, numeroase formaţiuni auxiliare 
destinate exploatării industriale şi subunități înarmate. 

La Câmpina, în afara comandamentului dispus în Castelul 
construit de prinţul Dimitrie Barbu Ştirbei, divizia mai dispunea de 
Bateria 6/156 cu cele patru secţii ale sale, atelierele specializate în 
reparația autovehiculelor, maşini unelte şi alte servicii auxiliare, în 
clădirile de la intersecția ce desparte drumul ce duce din cartierul 
Broaşte către Castelul Voila şi drumul ce duce către localitatea Lunca 
Mare (aşa-numitul „Boulager”). În oraş exista un Regiment de Apărare 
Pasivă, iar în partea de sud a cartierului Broaşte, era un Regiment de 
Pompieri, peste drum de fosta Şcoală Primară. 

Comandamentul Diviziei 5 AA s-a instalat la începutul lui 
septembrie 1940. A fost comandat de colonelul Gerlacht, din septembrie 
1940 până în ianuarie 1941. A urmat generalul Seyfert, din ianuarie 
1941 până în vara anului 1942. Aviația anglo-americană se dezvoltase 
numeric şi calitativ, aşa că pericolul ei era îndreptat şi asupra Văii 
Prahovei. Din vara anului 1942 a fost adus, cu mari insistenţe, din 
Germania, colonelul Kuderna, cel mai mare specialist german în 
amplasarea mijloacelor strategice de artilerie AA. Era cel mai vechi în 
grad, în vârstă de 48-50 de ani, un bărbat de talie înaltă, format la şcoala 
rigidă a militarismului prusac, admirator al lui Bismark şi al lui Hitler. 

Teritoriul castelului Voila a fost înconjurat cu gard de sârmă 
ghimpată, au fost luate măsuri sporite de pază şi au fost instalate plăci cu 
inscripţii privind „accesul şi fotografiatul interzis”. 


Regimentul 202 Artilerie Antiaeriană, german 


Regimentul 202 Artilerie AA, cu punctul de comandă la Floreşti, 
era în compunerea Diviziei 5 Artilerie AA. 

Regimentul avea în compunere: 12 baterii de artilerie AA foarte 
grele, grele şi uşoare şi două baterii de proiectoare, un batalion de 
transport, în satul Urleta, un regiment de pompieri la Păuleşti, 
numeroase formaţiuni militare destinate exploatării industriale şi 
subunități de gărzi înarmate. 

Bateria 6/156 de 37 mm Rheinmetall 

Secţia I: Râpa Mare, cartier Slobozia. Împreună cu o Baterie de 
proiectoare, în perimetrul denumit „Dealul Mare”, zona în care, în 
prezent, se află sera municipiului Câmpina. 

Secţia a Il-a: Amplasare pe dealul cu Vârful Drăgăneasa. Se mai 
văd şi astăzi urmele depozitului de muniţie ale celor două baterii de 
artilerie antiaeriană de la Vârful Drăgăneasa şi Vârful Poiana. 

Secţia a III-a: Terasa Cornu, Pod Cornu 

Secţia a IV-a: lacul Peştelui, Turnătorie. 
Regimentul 9 Artilerie Antiaeriană, român 


Punctul de comandă al Regimentului 9 Artilerie Antiaeriană 
Român era la Urleta. 

În Centrul Sensibil Câmpina erau dispuse următoarele forţe, la 1 
august 1943: 

- Bateria 47 Tunuri 88 mm Krupp, la Băneşti. 

- Bateria 48 Tunuri 88 mm Krupp, pe înălțimea Malu Mare, în 
Cătunul Slobozia. Între „Râpa mare”, situată pe malul estic al terasei 
râului Doftana, reprezentând o alunecare de teren destul de extinsă şi 
strada „Din sus” (actuala Str. Izvoarelor), erau amplasate două secţii de 
tunuri grele „Krupp” de 88 mm, cu radiolocator şi o baterie de 
proiectoare. 

- Bateria 49 Tunuri 88 mm Krupp, pe Muscel, cu 1 secţie română, 
1 secţie germană. 

- Bateria 50 Tunuri 88 mm Krupp, Vf. Poiana, Piţigaia. Dispusă pe 
înălțimile situate la nord-vest de gara Câmpina şi la vest de calea ferată 
Câmpina — Breaza. 


Școala de Poliţie 


În clădirea Scolii de Subofiţeri, construită în parcul „Dr. Istrati”, 
după război s-au instruit subunități în cadrul Regimentului 1 Securitate 
pentru ca în anul 1949 să ia ființă aici Centrul de instrucție pentru 
trupele de securitate. După ce în anul 1952 suferă nişte lucrări de 
extindere şi renovare (prin decretul 232/1952 se ia de la cetăţenii din jur 
un teren de 387.370 m p ), îşi reduce activitatea, urmare şi a restrângerii 
misiunilor trupelor de securitate de prindere şi capturare a unor elemente 
duşmănoase, astfel că, între anii 1954—1956 figurează doar ca centru de 
instrucţie a unei companii de securitate din Brigada Securitate. 

Ca urmare a separării Ministerului Securităţii Statului (ulterior 
Consiliul Securităţii Statului) de Ministerul Afacerilor Interne, conform 
Hotărârii Consiliului de Miniştrii, nr. 1.909, din 9 septembrie 1968, au 
luat naştere două unități: Şcoala Subofiţeri Miliție şi Centrul de 
Instrucție Transmisiuni. 

Astăzi, în această cazarmă, îşi desfăşoară activitatea Şcoala de 
Subofiţeri de Poliţie “Vasile Lascăr”, unitate şcolară de referință pentru 
învățământul românesc (MAI). 

Centrul de Instrucție şi perfecţionare Transmisiuni Câmpina 


Datorită aşezării sale geografice, la confluenţa râurilor Prahova şi 
Doftana, “vamă” pe o comunicaţie importantă, beneficiară a bogățiilor 
dealurilor subcarpatice, între care petrolul a jucat un rol principal, oraşul 
Câmpina a fost “căutat” şi nevoit să găzduiască de-a lungul istoriei pe 
mulţi din cei care au râvnit la binefacerile ei. Evident, trecerea acestora a 
lăsat “urme” de diferite feluri, unele dintre ele “vizibile” şi azi. Între 
acestea se înscriu o parte din clădirile celor două unităţi ale Ministerului 
de Interne: Școala de Subofiţeri de Poliţie “Vasile Lascăr” şi Centrul de 
Instrucție şi Perfecţionare Transmisiuni. 

Guvernul României, dorind să-şi asigure resursele petroliere din 
zonă, a întreprins măsuri pentru protecția sondelor petroliere şi a 
instalațiilor de prelucrare a țițeiului, existente în oraşul Câmpina şi în 
împrejurimi. Astfel, au fost construite cele două cazărmi, folosite în anii 
1940-1945 pentru încartiruirea unor unităţi militare, care au participat la 
războiul pentru reîntregirea neamului românesc şi pentru apărarea 
antiaeriană împotriva bombardamentelor anglo-americane. Clădirile 
actualei şcoli de subofiţeri au fost realizate integral în acea perioadă. 
Cazarma Centrului de Instrucție şi Perfecţionare Transmisiuni 
încorporează o clădire construită în anul 1931, pentru cazarea unui 
escadron din Regimentul 1 Roşiori (care a participat la apărarea terestră 
a sondelor petroliere din zonă) şi clădirile construite în anii 1935-1940, 
pentru Regimentul 1 Infanterie Uşoară “Principele Carol”, comandat de 
colonelul Barbu Fălciu, care în anul 1941 a plecat la campanile militare 
de pe frontul din Est. 

Începând cu luna iulie 1941, în această cazarmă a fost dislocată şi 
s-a instruit până în anul 1942 — când a plecat pe front — unitatea 
motomecanizată, comandată de colonelul Benedict. În perioada anilor 
1942-1944, în această cazarmă s-au perindat mai multe unități germane, 
începând cu primul regiment de tancuri german venit în România şi 
continuând cu alte unități militare româneşti şi germane, care veneau 
aici pentru refacere. 

Cazarma a fost folosită de către unitățile militare sovietice, în 
perioada 23 august 1944-1946, iar apoi de către Regimentul 2 
Transmisiuni (1946-1948), din care o parte a fost dislocată la Someşeni- 
Cluj şi o altă parte la Vaslui, constituind Regimentul 4 Transmisiuni. 

În actuala cazarmă a Şcolii de Agenţi de Poliţie, construită în 
parcul “Dr. Istrati”, după război, s-au instruit unități din armata sovietică 
şi din armata română. În anul 1948, în această cazarmă s-au instruit 


64 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


subunități din Regimentul 1 Securitate, iar din anul 1949, Centrul de 
Instrucție Securitate, care s-a înfiinţat aici. Din anul 1954 până în anul 
1956, tot în aceeaşi locaţie şi-a desfăşurat activitatea şi Centrul de 
Instrucție Securitate — redus la efectivele unei Companii de Securitate — 
din Brigada de Securitate Bucureşti. 

La data de 3 martie 1956, Centrul de Instrucție Dorohoi împreună 
cu o companie de la Fălticeni au fost dislocate la Câmpina, constituind 
Centrul de Instrucție al Securităţii din Câmpina. 

În vara aceluiaşi an, în urma măsurilor impuse în mod deosebit de 
consilierii ruşi a avut loc o masivă restructurare a trupelor de securitate 
din ministerul de interne. Astfel, începând cu data de 30 iunie 1956, mai 
multe centre de instrucţie au fost desfiinţate, cadrele fiind mutate, în 
parte, iar majoritatea au fost trecute în rezervă. În cadrul Centrului de 
Instrucție Câmpina s-au luat aceleaşi măsuri, în cazarmă menţinându-se 
un număr restrâns de cadre pentru întreţinerea acesteia. În perioada 
iunie-august 1956, în cazarmă a fost mutată de la Giurgiu, Şcoala de 
Şoferi a Ministerului de Interne, fiind numit comandant căpitanul 
Nicolae Ghibu. 

Evenimentele din toamna anului 1956 din Ungaria au condus la 
concluzia că unele centre de instrucție nu trebuiau desfiinţate. Printre 
acestea se afla şi Centrul de Instrucție de la Bârlad, care pregătea 
telegrafişti şi telefonişti pentru trupele de securitate. Drept urmare, în 
cadrul Şcolii de Şoferi Câmpina s-a constituit o companie de 
transmisiuni al cărei comandant a fost numit căpitanul Fogorăşanu. În 
primăvara anului 1957, s-au luat măsuri de reorganizare a unităţii, care 
cuprindea: o companie de transmisiuni cu un efectiv de circa 300 de 
oameni, pentru pregătirea radiotelegrafiştilor şi telefoniştilor, la care se 
mai adăugau circa 90 de oameni pentru pregătirea electromecanicilor, 
necesari deservirii grupurilor electrogene; patru companii pentru 
pregătirea şoferilor; o companie de instruire a sanitarilor şi bucătarilor, 
cu efective dislocate de la celelalte unități; un pluton şcoală pentru 
pregătirea ofiţerilor de transmisiuni. 

La data de 23 august 1958, unităţii i s-a decernat drapelul de luptă, 
pe care era înscrisă denumirea în clar “Şcoala Specialişti Câmpina”. 

De la acea dată şi până în 1968, activitatea unităţii s-a desfăşurat 
în cele două cazărmi, existente în Câmpina, pregătind transmisionişti, 
şoferi, bucătari şi sanitari, instruind subunități ale brigăzii de securitate 
Bucureşti, care erau detaşaţi aici în perioade de câte trei luni, precum şi 
ofiţeri de securitate transmisiuni şi auto. 

În anul 1968, prin reducerea efectivelor de şoferi şi ca urmare a 
apariţiei nevoii de a se construi o şcoală de subofiţeri pentru Ministerul 
de Interne, cazarma din parcul “Dr. Istrati” a fost cedată Şcolii de 
Subofiţeri Miliție din Câmpina. 

Rămasă cu o singură cazarmă şi cu o singură companie pentru 
instruire, detaşată de la Orăştie, unitatea a suferit o nouă transformare, 
ca urmare a separării Ministerului Securităţii Statului (ulterior Consiliul 
Securităţii Statului) de Ministerul Afacerilor Interne. Conform Hotărârii 
Consiliului de Miniştri, nr. 1.909, din 9 septembrie 1968, au luat naştere 
două unităţi: Şcoala Subofiţeri Miliție şi Centrul de Instrucție 
Transmisiuni. 

Prin Ordinul nr. 5.192, al preşedintelui Consiliului Securităţii 
Statului, din 1 august 1970, s-a mai înființat o companie pentru 
pregătirea transmisioniştilor la Sinaia. Doi ani mai târziu, în luna martie 
1972, cele două unităţi de transmisiuni s-au unificat, fiind dislocate în 
Câmpina. Sarcina de bază a unităţii a constituit-o pregătirea militarilor 
transmisionişti pentru trupele de securitate. De asemenea, unitatea 
pregătea ofiţeri în rezervă, bucătari (până în anul 1986) şi şoferii 
necesari trupelor de securitate (până în anul 1989). 

Începând cu anul 1990, după Evenimentele din decembrie 1989, 
cărora le-a dat cel mai greu tribut de sânge, unitatea, devenită Regiment 
de Transmisiuni, a trecut în structura Jandarmeriei Române cu aceeaşi 
sarcină de bază — pregătirea transmisioniştilor. Din anul 1997, unitatea 
poartă denumirea de Centrul de Instrucție şi Perfecţionare Transmisiuni. 
Pentru rezultate constant bune şi foarte bune obţinute de-a lungul anilor 
de existenţă în procesul de instrucţie, concursuri sportive şi aplicativ- 
militare, unitatea a primit titlul de “Unitatea de Frunte”, numeroase 
cupe, diplome şi medalii. 

Unitatea s-a aflat în plin proces de reformă, având numeroase 
sarcini şi obiective: formarea ofiţerilor si subofiţerilor de transmisiuni 
pentru arma jandarmi, prin specializarea în armă şi pregătirea pentru 
prima funcţie a absolvenţilor şcolilor militare de ofiţeri şi subofiţeri; 
perfecţionarea succesivă a ofiţerilor şi subofiţerilor de transmisiuni din 
jandarmerie pentru niveluri ierarhice superioare; formarea şi pregătirea 
ofițerilor de rezervă, specialitatea transmisiuni; formarea şi pregătirea 
ulterioară a militarilor transmisionişti necesari unităţilor de jandarmi. 

CÂMPINA ÎN HARTA SPECHT (1791) 


Mădălin- Cristian Focşa 
Licenţiat în geografie, Câmpina 


Geografia şi istoria sunt ştiinţe strâns legate între ele, deși aparent 
atât de diferite. Cum observa plastic Elisée Reclus, „geografia este o 
istorie a spaţiului, iar istoria — o geografie a timpului”. Astfel că, la 
limita dintre ele, a apărut de timpuriu o ramură fascinantă: geografia 
istorică. În spaţiul românesc, fondatorul acesteia a fost savantul Ion 
Conea (1902-1974), părintele toponimiei şi geopoliticii româneşti, 
totodată profesorul de geografie al MS Regelui, în „Clasa Palatină” din 
anii '30. 

Un alt mare geograf, Vintilă Mihăilescu, a fost primul care a 
analizat(1) o importantă sursă cartografică, ce luminează multe aspecte 
de geografie istorică pentru spaţiul dintre Dunăre și Carpaţi. Este vorba 
despre o hartă a Ţării Româneşti de la finele veacului al XVIII-lea, 
foarte precisă şi bogată în informaţii pentru epoca ei, ceea ce îi dă o 
mare valoare documentară. 

Adusă la Biblioteca Academiei Române înaintea Primului Război 
Mondial de un istoric român ce a găsit-o în arhivele militare 
(Kriegsarchiv) de la Viena(2), harta nu a fost până acum studiată 
extensiv. Lipsește o analiză generală a ei, care să ia în considerare 
realitățile reprezentate în relația lor cu alte surse documentare din 
epocă. Mai uşor se pot face studii în acest sens pe plan local, analizând 
doar o localitate sau o zonă restrânsă. O secțiune cu mare parte din 
teritoriul de azi al județului Prahova a şi fost publicată într-o lucrare 
recentă de excepție(3), fără a se intra în detalii. În ceea ce privește 
spaţiul local al Câmpinei, care interesează mai mult cititorii Anuarului, 
până în prezent nu s-au publicat cercetări în această direcție. Articolul 


1. Vintilă Mihăilescu, Harta austriacă din 1791, în Buletinul Societăţii Regale 
Române de Geografie, Bucureşti, 1928, pp 366-372. 

2. Nicolae Docan, Memoriu despre lucrările cartografice privitoare la răsboiul din 
1787-1791, comunicare susținută la Academia Română pe 28 Mai 1912 şi 
publicată în Analele Academiei Române, Memoriile Secţiunii Istorice, Bucureşti, 
1912 — despre harta Specht, vezi pp 34-38 din Memoriu. 

3. Călin Hoinărescu, Manuela Hoinărescu, Habitatul rural tradițional prahovean, 
Restitutio Edit, Ploieşti, 2013. 

de față încearcă să umple un gol, și invită la inițiative similare pentru 
alte zone din Plaiul Prahovei(4). 

Contextul în care a fost realizată această hartă, cunoscută 
îndeobşte drept Harta Specht, este dat de avântul economic al epocii 
moderne în Europa. În vreme ce peste ocean era ales primul preşedinte 
american, în Anglia începuse revoluţia industrială. Franţa trecea şi ea 
prin mari prefaceri: căderea Bastiliei dăduse tonul Revoluţiei care avea 
să influenţeze atât de mult noile mentalități europene. În centrul 
continentului, marea putere era Austria Habsburgilor. Ridicată pe 
ruinele Sfântului Imperiu Roman de Națiune Germană, Austria ajunge 
ea însăşi un imperiu la începutul secolului al XIX-lea. În capitala Viena, 
se stingea chiar în anul apariției hărții noastre, marele geniu al muzicii 
W.A.Mozart. 

Austria stăpânea în spațiul românesc Marele Principat al 
Transilvaniei(5), împărțindu-și sferele de influență cu celelalte două 
mari imperii din zonă, Otoman şi Rus. Principatele dunărene - suzerane 
turcilor, având domni fanarioți - erau deseori teatru de război, iar 
armatele austriece și rusești(6) profitau de perioadele de ocupaţie pentru 
a cunoaște și studia sistematic aceste teritorii. Aşa se face că în timpul 
războiului ruso-austro-ture din anii 1787-1792, topografii austrieci, care 
aveau mare experienţă în lucrări cartografice(7), au primit misiunea de a 
face măsurători pe teren pentru o hartă cât mai exactă a principatului 
dintre Carpaţi şi Dunăre, creată mai ales în scopuri militare. 

În acel război s-au dat lupte nu foarte departe de Câmpina, care 
era de multă vreme un târg bine închegat; cele mai apropiate au fost la 
Sinaia. Acolo, în iulie 1788, domnitorul Nicolae Mavrogheni, supus 
turcilor, a asediat cu succes un contingent austriac ce ocupase 
mânăstirea, mărturiile relatând că lăcașul cantacuzin a avut de suferit şi 


4. Subunitate administrativă a județului, existentă în epocă, ce cuprindea bazinele 
superioare ale Prahovei şi Prahoviţei (devenită apoi Proviţa), precum şi întreg 
bazinul Doftanei; în vremea realizării hărții se numea chiar Plaiul Câmpinei, după 
târgul de reşedinţă. 

5. Momentul de care ne ocupăm este unul semnificativ şi pentru soarta națiunii române 
din Ardeal: la 1784 avusese loc răscoala lui Horea, iar în 1791-1792 fruntaşii 
ardeleni trimiteau împăratului austriac celebrele memorii „Supplex Libellus 
Valachorum”. 

6. Prin Pacea de la Iaşi (1792), imperiul țarist ajunge pentru prima oară la Nistru, vecin 
cu țara Moldovei. 

7. În 1787 se încheiase marele proiect al Ridicării Topografice Iozefine, rezultând hărți 
detaliate ale întregului imperiu, inclusiv pentru o fâşie consistentă de teritoriu 
dincoace de granița din Carpaţi. 

a rămas pustiu pentru o vreme. Doi ani mai târziu, armata austriacă a 
ocupat Ţara Românească; în septembrie 1790, odată cu armistițiul, au 
fost declanşate și lucrările de cartografiere care ne interesează, făcute 
sub comanda ofițerului de stat major Friderich Specht — cel care va da 
numele convenţional al hărţii. Lucrările au durat un răstimp destul de 
scurt, până în mai 1791, ceea ce arată eficiența militarilor habsburgi, dar 
şi contextul restrictiv, care a limitat uneori precizia cartografierii sau 
bogăția informaţiei. 

Harta rezultată a fost conservată în două exemplare. Unul dintre 
ele a rămas până în prezent în colecția de hărți a „Kriegsarchiv” — cea 
mai mare arhivă militară din Europa centrală, azi secție a Arhivelor de 
Stat ale Austriei. Cel de-al doilea se află, de mai bine de un secol, la 
Biblioteca Academiei Române din Bucureşti(8). Cele 111 foi de hartă, 
fiecare cu dimensiunile de 71,5 x 48,5 cm, desenate şi colorate de mână, 
în tehnica acuarelei, pe hârtie groasă, se păstrează în colecţiile 
Cabinetului Hărţi. Există şi o anexă a hărții, formată din trei mari 
tomuri in-folio în limba germană, cu rubrici completate manual; aceasta 
se află separat, la Cabinetul Manuscrise(9). Titlul original al hărţii este, 
în traducere, următorul: Harta militară a Valahiei Mici sau Austriece și 
a celei Mari, care se compune laolaltă din 394 secţiuni şi a fost ridicată 
geometric şi trecută pe curat în timpul armistițiului dintre Imperiu și 
armata turcă, din Septembrie 1790 până la sfârşitul lunii Mai 1791, de 
către ofițerii Marelui Cartier General, sub direcția lui Specht. Această 
hartă este reducerea la jumătate a hărţii 1:2000 zoli vienezi şi cuprinde 
108 foi — cu nota Raiaua Brăilei n-a fost ridicată din cauza 
armistițiului(10). 

Harta are o mare valoare documentară. Pentru Țara Românească, 
nicio altă sursă cartografică din epocă nu se poate compara cu ea, în 
primul rând datorită detalierii neobișnuite — scara fiind de 1:57.600(11). 
Abia după jumătatea secolului următor vor apărea hărți la scări similare. 
Principalele caracteristici ale ei sunt: exactitate mare, bogăție a 
detaliilor de geografie fizică şi umană, reprezentare îngrijită a pădurilor, 
drumurilor şi așezărilor — cuprinde peste 2800 sate, inclusiv pe cele 
temporar părăsite(12). La informaţiile pe care ni le aduce harta se 


8. Nicolae Docan, op.cit., p.38. 

9. Sub cota Mss. German 1. 

10. Cf. traducerii din articolul citat, al lui Vintilă Mihăilescu. 

11. Nicolae Docan, op.cit., p.35. 

12. Pentru o analiză generală mai amănunțită a caracteristicilor geografice ale hărții, 
vezi V. Mihăilescu, op.cit. 

adaugă uneori preţioase detalii aflate în rubricile descriptive ale fiecărei 
localități din hartă, din tomurile anexe, puţin studiate până acum. 
Rubricile sunt: depărtarea în ceasuri de la așezările vecine; poziția 
localităţii; prezenţa clădirilor solide; a pădurilor şi/sau tufişurilor; a 
fânețelor, bălților şi mlaştinilor; a iazurilor şi heleșteelor; a râurilor și 
pâraielor; felul căilor de acces (drumuri de căruţă, poteci de mers călare 
ŞI pe Jos); prezenţa munţilor, dealurilor şi colinelor; alte observaţii(13). 
Ne vom îndrepta atenţia către zona Câmpinei, aflată în foaia nr.69. 
Putem lesne observa relieful deluros, reprezentat prin hașuri, în contrast 
puternic cu câmpia plată aflată la sud şi cu terasele râurilor. Se disting 
imediat culmile dealurilor subcarpatice şi fruntea teraselor, astfel că 
harta e o unealtă ideală pentru o lecţie de geomorfologie, orientarea 
fiind foarte uşoară. Vegetaţia e diferențiată pe categorii: observăm că în 
câmpia dinspre Ploieşti existau porțiuni întinse cu tufișuri sau păduri 
rare, de luncă. Tufișurile aveau o mare extindere pe terasa Urletei şi în 
depresiunea Mislea-Podeni, unde azi se află păduri mature sau terenuri 
agricole. Cu excepția dealurilor Ţintea-Găgeni, pe atunci complet lipsite 
de pădure deasă, Subcarpaţii erau bine împăduriți. Rar apar dealuri fără 
pădure, în jurul satelor mai mari, cum e cazul întregului deal ce domina 
satul Cornu, numit însă pe hartă ...Muscheello(14)! Existau chiar şi vii 
întinse, pe pantele sudice ale unor dealuri precum cele de la Bordeni și 
Țintea. Drumurile brăzdau câmpul în toate direcțiile, însă numai cel al 
văii Prahovei este mai puternic conturat — semn că era drumul de căruță 
principal(15). De-a lungul Prahovei și Doftanei se văd uşor terasele 
largi pe care apar localități. Ele erau complet despădurite; lipseau şi 
tufişurile — semn că erau folosite de locuitori ca islaz de pășunat sau 
terenuri agricole. Enumerăm aici localităţile figurate pe aceste terase, de 
la nord la sud: Kimpu Breaza (azi pe acel loc se află cartierul Capu 
Câmpului al orașului Breaza); Breaza (nucleul oraşului de azi, din zona 
bisericilor), Cornu; la vest Mon.Brebu şi Brebu(16); apoi Vojlle (este, 


13. Biblioteca Academiei Române (în continuare BAR), Mss. Germ. 1, vol. II, p.286 
(am folosit traducerile: N.Docan, op.cit. - 1912 şi pr. Petru Moga, mss. - 2015). 

14. Ceea ce ne face să ne punem întrebarea dacă nu cumva s-a făcut confuzie cu 
adevăratul deal despădurit, Muscelul câmpinean (parţial aflat astfel şi în prezent, 
spre deosebire de dealul Cornului, azi mai mult împădurit). 

15. El fusese făcut de geniștii austrieci pe la 1737, şi reparat tot de aceştia odată cu 
războiul din 1787-1792, ocazie cu care s-a deschis în premieră şi linia de poştă cu 
cai de pe valea Prahovei. 

16. Pe atunci două sate bine individualizate: primul ar corespunde azi cu satul Brebu 
Megieşesc, iar al doilea (desenat pe marginea terasei pârâului Lupa) cu satul Brebu 
Mânăstirii; azi sunt separate doar de strada de acces la mânăstire. 

din câte ştim, cea mai veche atestare documentară a cartierului 
Voila/Broaşte !) şi bineînțeles Kimpina. 

Alte puncte de interes din apropiere: satul Băneşti, întâlnit în hartă 
sub forma coruptă Paidestie(17), care figurează şi cu vechea vatră din 
lunca de la confluenţa Prahovei cu Doftana; peste deal(18) satul Telega, 
mult întins pe vale ca și azi (scris Okna Dellega); peste valea Prahovei, 
Pojana, unde vedem figurată doar mânăstirea-cetate ridicată cu un veac 
în urmă — nu apare şi satul din jur, care abia se înfiripa, însă dealul este 
deja despădurit. În valea Proviţei sunt desenate doar câteva gospodării, 
fără nicio denumire. Există şi câteva toponime mai dificil de descifrat 
datorită suprapunerii cu reprezentarea umbrită a relieful împădurit(19). 

Așadar, pe terasa Câmpinei, bine delimitată în hartă de văile 
Prahovei, Doftanei şi Câmpiniţei, harta Specht figurează doar două 
aşezări: târgul Câmpina(20) şi satul Voila. Alte două localități, 
menţionate în documente atât înainte cât şi după epoca hărţii, lipsesc 
din ea, dovedindu-i lacunele. Este vorba despre satul Câmpiniţa(21), pe 
locul căruia apar desenate totuşi nişte gospodării fără toponim, și satul 
Slobozia - complet ignorat de autorii hărții, deşi documentele epocii îl 
menționează des. Astfel, dacă apelăm la câteva dintre sursele 
documentare imediat anterioare hărții Specht, vom constata că în 1774 
sunt recenzate(22) târgul Câmpina şi satul Slobozia, care apar apoi şi pe 
hărțile cartografilor Schmidt (1788), Ruhedorf (1788), Schütz (1789) 
sau Jakob (1790)(23). După apariția hărții Specht, următoarea sursă 
documentară este catagrafia bisericilor şi preoților din eparhia 
mitropolitului Ungrovlahiei în anul 1810(24). Aceasta aduce o 
informație în plus, târgul Câmpina fiind împărțit în două mahalale, 


17. Denumirile trecute în hartă şi în anexa ei erau bineînţeles denaturate de austriecii 
neobișnuiți cu fonetica localnicilor; alte exemple apropiate: Praova = Prahova, 
Toftana = Doftana, Gogorestie = Cocorăşti. 

18. E vorba de dealul Ciobu, care apare în hartă despădurit în mare parte. 

19. Studierea lor se poate face dacă se obține o imagine la rezoluţie mare de pe foaia de 
hartă din Cabinetul Hărţi (BAR). Copii digitale - la rezoluţie medie - ale foilor 
hărţii Specht sunt disponibile pe internet din martie 2015. 

20. La rubrica din anexa hărţii, aferentă Câmpinei, este scris „poştă şi târg” (vezi şi 
nota 15). 

21. Vezi Ion Dedu, Așezări prahovene, Ploiești, 2007, p.54. 

22. În Catagrafia rusească a Ţărilor Române — Arhivele Naţionale, serviciul Arhivelor 
Istorice Centrale, Bucureşti (în continuare SANIC), fond Microfilme Rusia, rola 
299. 

23. Accesate pe internet - www.oldmapsonline.org (octombrie 2015). 

24. BAR, Cabinetul Manuscrise, Doc.Ist. 2 / CMXVII, ff 34-37. 


71 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


Câmpina Vistierului şi Câmpina Stolnicului, fiecare cu biserica ei, 
alături de satul Slobozia. Hărțile lui Dirwaldt (1810) şi Fried (1811) 
confirmă cele două localităţi. O nouă catagrafie rusească, cea fiscală din 
1811, menționează în plus un cătun nou, desprins din mahalaua 
Câmpina Vistierului, numit Osebiţi(25). 

Să revenim la ceea ce desluşim pe platoul Câmpinei în harta 
Specht. Drumul principal al văii Prahovei traversează terasa de la sud la 
nord, trecând prin mijlocul târgului Câmpina, nu înainte de a se uni cu 
cel care vine dinspre Târgşor şi Filipești. Din drumul Prahovei se 
desprind alte trei drumuri secundare, care legau târgul de mânăstirea 
Poiana, de satul Cornu, continuând pe culmi spre munte, şi de satul 
Voila, de unde continuă fie spre ocna Telega sau pe valea Doftanei prin 
Brebu, fie pe culmea dealului către munte. Despre drumuri găsim 
următoarele mențiuni în rubricile anexei(26): la Câmpina - străzi 
proaste, iar la Voila - până la Brebu sunt drumuri de căruță bune, dar 
mai departe, în munţi, poteci de mers călare și pe jos. Alte observaţii 
privesc râurile Prahova şi Doftana, care puteau fi trecute cu piciorul 
doar în anumite locuri, la relief se menţionează munți înalți și 
prăpăstioşi, care nu pot fi deloc trecuţi cu piciorul — formularea trebuie 
înțeleasă în contextul în care hărţile erau făcute în special pentru a servi 
deplasărilor de coloane militare. Mai putem observa foarte bine în hartă 
valea orientată est-vest, în care se află două lacuri, uşor de identificat cu 
lacurile Curiacul(27) şi Bisericii, vale ce desparte târgul de platoul 
nordic. O vâlcea care taie adânc platoul se observă şi în zona Voila, pe 
direcţie nord-sud, cu vărsare în Doftana — însă relieful de azi e mult 
diferit. Harta ar putea fi un indiciu că Lacul Peştelui nu era încă format 
în 1791. Un element inedit sunt cele patru ochiuri de apă figurate la 
sud-est de târg, cam în zona Păcuri de mai târziu(28), care ne duc cu 
gândul la batalele din epoca petrolului. 

Reprezentarea târgului Câmpina în harta Specht este cea mai 
detaliată de până în secolul al XIX-lea(29). Observăm că suprafaţa 


25. SANIC, fond Microfilme Rusia, rola 89 (Liste de recensământ agricol şi al 
populaţiei din județul Prahova). 

26. BAR, Cabinetul Manuscrise, Mss. Germ. 1 (traducere din limba germană -— pr. 
Petru Moga, mss, 2015). 

27. Acesta are pe hartă un mic afluent dinspre nord-est, care poate fi vâlceaua 
împădurită ce coboară în prezent dinspre str. Constantin Istrati. 

28. Din anul 1799 va apărea în documente satul Păcureţi, pe moşia Câmpina 
Stolnicului. 

29. Localităţi vecine precum Breaza şi Brebu au şansa de a avea reprezentări chiar mai 
detaliate, la scara 1:28.800 (datând din anii 1773-1774), deoarece fuseseră incluse 

aşezării nu era prea mare în raport cu platoul, dar dacă o comparăm cu 
cea a Ploieştilor din aceeași hartă, vom constata că era aproape la fel de 
mare ca reşedinţa judeţului(30). Poziţia târgului, imediat la sud de cele 
două lacuri menţionate, corespunde cu partea cea mai veche a oraşului, 
arătată şi de hărțile din veacul următor. Drumul principal şerpuia printre 
gospodării având curți largi, care par în general aliniate la stradă. Dacă 
numărăm simbolurile roşii ce reprezintă case, vom găsi 32 — însă nu ne 
putem baza pe numărul acestor mici puncte roşii ca fiind o recenzare 
obiectivă a gospodăriilor, atâta vreme cât sursele documentare din 
epocă(31) arată oricum că târgul avea peste 100 case. 

Avem totuşi în desenul târgului nişte repere peste care nu se poate 
trece uşor: două biserici, figurate cu simbolul respectiv de culoare roșie: 
una mai proeminentă, aflată la drumul mare, şi alta mai mică spre est, 
pe drumul secundar ce merge la Voila. Vom încerca să le identificăm în 
cele ce urmează, conștienți că istoria veche a Câmpinei se confundă cu 
istoria lăcașurilor sale de cult, la fel ca în multe alte cazuri din spaţiul 
autohton. 

Catagrafia bisericilor din 1810 pomenește tot două biserici, 
ambele de zid: cea din mahalaua Vistierului purta hramul Sfinții 
Voievozi, iar cea din mahalaua Stolnicului avea două hramuri: Sf. 
Gheorghe şi Sf. Dimitrie(32). Prima dintre ele este fără doar şi poate 
cea desenată în hartă mai aproape de Lacul Bisericii, și se afla cel mai 
probabil pe locul actualei biserici „de la lac”, ce păstrează acelaşi hram. 
Poziția celeilalte ne ușurează identificarea: este vorba despre lăcașul 
vechi ce se afla pe locul actualei biserici „de la brazi”. Faptul că drumul 
mare spre Brașov trece în hartă pe la apus de ea, nu trebuie să ne mire: 
ştim că în vechime strada principală a orașului urma un traseu prin 
actuala stradă Goleşti, pe la vest de biserică. 

Comparând cu documentele din epocă ce fac menţiuni despre 
aceste biserici, identificarea devine certă. Profesorul Stoica Teodorescu 
demonstrează în monografia sa legătura dintre bisericile actuale şi 
vechile lăcașuri menţionate în catagrafia din 1810, precum și în alte 
documente. Anterior hărții Specht, există istoria scrisă prin anul 


— spre deosebire de Câmpina — în Ridicarea Topografică lozefină (zona de 
graniță). 

30. BAR, Cabinetul Hărţi, Harta Specht, foaia 70. 

31. Spre exemplu, catagrafia rusească a Ţărilor Române din 1774 (vezi nota 22) sau 
catagrafia bisericească din 1810 (vezi nota 24). 

32. Stoica Teodorescu, Monografia orașului Câmpina, Câmpina, 1924, p.71. 

1776(33), şi care menţionează la Câmpina „monastirea Câmpina şi o 
biserică” — deci tot două lăcaşe de cult. Care dintre ele să fi fost însă 
mânăstirea ? Cartea generalului von Bauer din 1778 nu ne ajută prea 
mult — el pomenește la Câmpina doar o „biserică de piatră”(34). Găsim 
însă informaţii prețioase într-un amplu hrisov domnesc din 6 noiembrie 
1780(35), care pune capăt unui lung proces pentru averi ale boierilor 
locali din neamul Câmpineanu. Actul îl pomenește pe un boier pe nume 
Radu Câmpineanul, care trăise în prima jumătate a secolului al XVIII- 
lea şi murise în puterea vârstei; el fusese văr primar cu marele vornic al 
Țării Româneşti Pantazi Câmpineanu(36). Acest Radu Câmpineanul 
ctitorise(37) în Câmpina o mânăstire „cu han, cu chilii de piiatră, cu 
cârciumă de piiatră, cu 15 pogoane dă vie, cu dobitoace”; este 
menționată şi o pivniță pe care „au stricat-o și au coprinsu locul în zidul 
mănăstirii'”(38). Hrisovul atestă că lăcaşul cu hanul său făcuse obiectul 
unei danii către mânăstirea Mislea — prin urmare cercetări viitoare în 
arhive care au legătură cu această cunoscută mânăstire, ar putea aduce 
mai multă lumină şi în problema originii ctitoriei boierilor Câmpineni 
de acum trei secole. 

Mânăstirea pomenită în 1776 şi 1780 este confirmată 11 ani mai 
târziu chiar de anexa descriptivă a hărţii Specht, care la rubrica numită 
Clădiri trainice menţionează în târgul Câmpinei „o mânăstire cu ziduri 
de incintă”, precum şi „case boierești și mai multe clădiri trainice”(39). 
lată așadar de ce în hartă biserica respectivă e desenată mai mare, deși 
nu are simbolul clasic de mânăstire întărită, așa cum vedem la Poiana — 
aceasta poate și datorită faptului că nu era prea veche sau cunoscută. 

La numai câteva luni de la încheierea ridicărilor topografice, 
baronul prusac Karl von Götze, colonel în armata austriacă, ce 
îndeplinise diverse misiuni militare şi diplomatice pe parcursul 
armistițiului, trece prin Câmpina la înapoierea în imperiu. El a lăsat un 
jurnal de călătorie cu referiri la târgul nostru, aşa cum l-a găsit în 14-16 


33. Atribuită banului Mihai Cantacuzino, publicată la 1806 în grecește, la 1863 în 
româneşte şi citată de Stoica Teodorescu în 1924 (p.57). 

34. Cf. Stoica Teodorescu — op.cit, p.58. 

35. Acte judiciare din Ţara Românească 1775-1781, Bucureşti, 1973, pp 930-935. 

36. Mort în 1777, Pantazi a fost proprietarul moşiei Câmpina, menţionat ca atare de 
catagrafia rusească din anul 1744 (vezi nota 22). 

37. Deducem aceasta din formularea „au mai avut tată-său [e vorba de Radu 
Câmpineanul, pasajul referindu-se la fiica acestuia] făcută o mânăstirioară...” 
(Acte judiciare..., p.931). 

38. Ibidem, p.932. 

39. Vezi nota 26. 

decembrie 1791; ce i-a atras mai mult atenţia a fost „o mănăstire cu 
totul devastată”(40). Exprimarea ambiguă a întregului pasaj ne-ar putea 
face să bănuim că el a făcut o confuzie cu mânăstirea Sinaia, aflată şi ea 
în ruină în urma asediului din iulie 1788; situația era similară şi la 
mânăstirea Poiana. Mai probabil ar fi însă ca lăcaşul pomenit de colonel 
la Câmpina să fi fost chiar mânăstirea cu han din târg — oricum nu 
schitul de alături, din Slobozia, cum hazardat propune nota editorilor. 
Așadar, e foarte posibil ca la numai câteva decenii de la ridicare, lăcașul 
Câmpinenilor să fi suferit deja stricăciuni mari. Acestea puteau fi 
datorate fie vreunui incident din timpul cantonării aici a trupelor lui 
Mavrogheni în vara lui 1788, fie altor motive legate de război. 

Din aceeaşi perioadă avem două mărturii şi pentru cealaltă 
biserică din târg, de lângă lac: una epigrafică, pe clopotul vechi al 
bisericii, din anul 1790/1793(41), şi alta paleografică — o însemnare pe 
o carte de cult, datată 1793, care numeşte lăcașul „biserica cea bătrână 
ot Câmpina”. O sintagmă similară fusese folosită şi de un document din 
anul 1747(42), aşa încât putem trage concluzia că ambele biserici 
figurate în harta Specht sunt indirect atestate documentar în prima 
jumătate a veacului al XVIII-lea. 

Cele două lăcașe au fost mai mult ca sigur afectate serios de 
cutremurul din 14 octombrie 1802 — cel mai puternic seism din istoria 
spațiului românesc(43). Mărturiile epocii relatează că multor biserici 
din ţară le-au căzut turlele, mișcarea pământului durând peste două 
minute. Prin urmare, puţinele clădiri de zid ce le va fi avut târgul 
Câmpina în deceniile de renaștere națională de la începutul veacului al 
XIX-lea, au avut nevoie de ample refaceri; este poate unul dintre 
motivele pentru care toate cele trei biserici vechi pe care le ştim azi în 
oraş sunt defapt reconstrucții din perioada adoptării Regulamentului 
Organic. Cu toate acestea, cel puțin biserica mânăstirii a rămas 
funcțională; dovadă că în 1808, în ea era înhumat la loc de cinste 


40. Călători străini despre Țările Române, vol.X, partea a Il-a, Bucureşti, 2001, p. 
1031 (paragrafele notate 895-898a). 

41. Din câte ştim inscripţia nu este publicată, la ea făcând vagi referiri Silviu-Dan 
Cratochvil în Monografia oraşului Câmpina, Casa de Cultură a oraşului 
Cîmpina, 1990 (p.38), precum şi istoricul afişat la biserică, inclus în albumul 
Protoieria Câmpina, Bucureşti, 2013. 

42. Stoica Teodorescu, op.cit., p.164. 

43. Alt mare cutremur a mai avut loc în 1838, dar la acea dată bisericile fuseseră deja 
reconstruite din temelii. 

stolnicul Constantin Lupoianu(44) — probabil rudă apropiată a Mariei 
Lupoianca, fiica presupusului ctitor pomenit în 1780. Începând cu 
catagrafia bisericească din 1810, lăcașul este tot mai des menționat ca 
biserică de mir, şi devine cunoscut îndeobște ca „biserica de la 
han”(45). Făcând o analogie cu alte cazuri din oraşele Munteniei, ne 
putem imagina că hanul respectiv era înglobat în incinta ce înconjura 
biserica; păstrând proporțiile, va fi arătat deci la fel ca unele hanuri 
celebre din Capitală: Şerban-Vodă, Zlătani, Sf.loan Grecesc. Se 
cunoaște faptul că ultimele părți din incinta înconjurătoare — deşi nu 
neapărat cele originale — au rezistat până în anii 1880-1885, o fotografie 
din epocă arătându-ne clopotnița cu intrare boltită, aflată în fața 
bisericii(46). Pe latura de sud a curții mai există şi azi un vechi zid, 
mascat de tencuiala modernă. Curtea şi biserica nu au fost niciodată 
cercetate arheologic, aşa că pământul ascunde încă mistere. 

Numele vechi al lăcașului nu trebuie însă uitat. Mai multe surse 
din ultimii ani „fanarioţi” pomenesc „mânăstirea Lupoienilor”: istoricul 
grec Dionisie Fotino în 1818(47), călătorul rus Ignatie lakovenko în 
1821(48), dar şi o însemnare locală pe o carte de cult. Se numea aşa 
fiindcă de timpuriu ea trecuse în proprietatea acestor boieri, de vreme ce 
fiica lui Radu Câmpineanul se măritase cu un Lupoian. Din nefericire 
pentru istoria Câmpinei, Mânăstirea Lupoienilor a fost o ctitorie relativ 
recentă, mai mult un lăcaş de curte boierească, aşa că nu există prea 
multe informații despre ea, cum avem despre mânăstiri mai cunoscute 
din apropiere, precum Sinaia sau Poiana. Totuşi secolul al XVIII-lea nu 
a fost chiar sărac în documente, şi cercetări viitoare ne pot dezvălui noi 
informații. Bibliotecile și arhivele ascund încă multe comori neluate în 
seamă — aşa cum este și această minunată hartă Specht, care așteaptă să 
fie studiată mai mult(49). 


44. Piatra tombală vizibilă azi în pronaosul bisericii „de la brazi” este mai nouă, cea 
originală aflându-se sub pardoseală, ca şi o alta mai veche, datând se pare din anul 
1692 (!), despre care nu s-au publicat încă indicii mai clare — vezi Monografia... 
lui S.D.Cratochvil, 1990, p.37. 

45. Stoica Teodorescu, op.cit., p.198. 

46. BAR, Cabinetul Stampe, carte poştală cu titlul „Câmpina — Biserica Catedrală”. 

47. Dionisie Fotino, Istoria generală a Daciei..., Bucureşti, 1859, tomul III, p.155. 

48. Călători străini despre Țările Române în secolul al XIX-lea, vol.I, Bucureşti, 2004, 
p. 833. 

49. Harta Specht (sursa: BAR, Cabinetul Hărţi) a fost publicată pe internet recent (vezi 

nota 19), putându-se descărca pe coloane ce cuprind mai multe foi aliniate pe 

verticală, scanate la 120-130 dpi. Adresa este http://www.limes-transalutanus.ro. 

Există şi planuri de geo-referențiere a hărţii, pentru a fi adăugată unui alt proiect ce 

Am surprins așadar, pornind de la studierea hărții, o mică secvență 
de istorie locală din zorii epocii moderne. Departe de a fi complet, 
demersul poate deschide gustul pentru noi direcţii în cercetare, care să 
ne îmbogăţească, în fond, identitatea. 

SCURTĂ ISTORIE A ARTEI TIPARULUI 


Prof. Eliza Furdui, 
Scoala Gimnazială - Mărginenii de Jos 


Apariția și dezvoltarea tiparului în Europa reprezintă unul dintre 
cele mai importante capitole din dezvoltarea omenirii. La peste 530 de 
ani de la descoperirea tiparului, astăzi cartea a devenit, dintr-un — odor 
scump şi rar — care valora moșii, un obiect necesar omului în activitatea 
zilnică. 

Descoperit de Johanes Gutemberg în Germania, tiparul ajunge în 
sud-estul Europei, în lumea ortodoxismului, în părțile Serbiei de astăzi 
încă din perioada primelor incunabule în jurul anului 1493(1). 

Cu toate că în timpul domniei lui Ștefan cel Mare, în Moldova au 
existat condițiile necesare introducerii artei tiparului, prima tiparniță de 
pe teritoriul românesc a fost înfiinţată abia în anul 1508 de domnul Țării 
Româneşti, Radu cel Mare(2). Ieromonahul Macarie, tipograful primelor 
cărți muntenegrene a devenit şi tipograful primelor trei cărți apărute în 
Țările Române. Continuându-şi activitatea literară în limba slavonă 
bisericească, folosind literele chirilice, el tipăreşte in preajma scaunului 
domnesc de la Târgovişte prima sa carte: - Liturghier — în anul 1508. 
Urmează apoi —Octoihul- tipărit în anul 1510, iar în anul 1512 tipăreşte 
—Evanghelia- cu care se încheie activitatea primei tipografii de pe 
teritoriul românesc(3). 

Destinate nu numai românilor, dar şi bulgarilor şi sârbilor, primele 
tipărituri româneşti au circulat pe teritoriul ortodox unde limba slavonă a 
fost folosită în biserică. Primele cărți tipărite apar ca o necesitate 
culturală, politică şi socială, servind nevoile apărării statului şi ocrotirii 
credinţei faţă de expansiunea otomană. Acest important act de cultură a 
fost patronat de domnii Munteniei Radu cel Mare, iar mai târziu Mihnea 
Voievod(4). 

Arta tiparului va contribui în secolele următoare la propulsarea 
ştiinţei şi tehnicii, dar înainte de toate, la evoluţia limbii şi literaturii 
româneşti cu ajutorul căreia se va potența conștiința națională la români. 

Calea tiparului fiind deschisă de ieromonahul Macarie şi de Radu 
cel Mare, a fost nevoie de alți 30 de ani pentru ca meșterii tipografi să 
pornească teascurile oficinelor tipografice în Ţările Române. După acest 
prim hiatus, în tiparul românesc apare Filip Moldoveanul, primul meşter 
care a tipărit în limba română. Activitatea sa se desfăşoară la Sibiu în 

oficina patronată de tipograful sas Lucas Trapoldnes. I se atribuie trei 
cărți: 

- Catehismul românesc -1544, 

- "Tetraevanghelul slavon — 1546. 

- 'Tetraevanghelul slavono-român -1551-1553(5). 

A doua jumătate a secolului al XVI-lea este marcată de 
personalitatea Diaconului Coressi. Tipograf, cărturar, susținut de 
domnul Țării Românești, Pătraşcu cel Bun, Coressi a monopolizat prin 
Braşov, timp de 25 de ani, tiparul cărților românești din Transilvania. 
Ucenicii lui s-au răspândit şi în alte centre din Transilvania, ducând cu ei 
meşteșugul pe care l-au exercitat cu mult succes. Discipolul lui Coressi, 
Diaconul Lorinţ tipăreşte în Alba Iulia între anii 1578-1580. Diaconul 
Coressi a tipărit şi în Sebeş (1580), iar în Orăştie tipărește fiul lui 
Coressi, Șerban cu Marien Diacul -Palia- prima traducere a 
Testamentului Vechi în anul 1582(6). 

De la sfârșitul secolului al XVI-lea până în anul 1635 intervine un 
alt hiatus în tiparul românesc. Însă după această a doua întrerupere 
urmează o perioadă de efervescenţă tipografică în care vor apărea 
lucrările de bază ale literaturii româneşti vechi. Patronii acestora: Vasile 
Lupu, Matei Basarab, Constantin Brâncoveanu, iar în Transilvania 
Gabriel Bethlem și Gabriel Rakozy s-au preocupat de viața spirituală a 
românilor, punând bazele unui învățământ de nivel european(7). 

Totodată au patronat activitatea tipografică din care iese la iveală 
întregul fond de carte prezent mai târziu în bibliotecile medievale 
româneşti. Spicuim dintre cele mai de seamă opere: 

- Pravila de la Govora — 1640, în care apare şi o ediţie 
dedicată românilor din Transilvania; 
- Varlaam, carte de învățătură românească, laşi, 1643, cu o 
impresionantă circulație la toți românii; 
- Îndreptarea legii, Târgovişte, 1652; 
- Biblia, Bucureşti, 1688(8). 

Un loc de seamă între acestea îl ocupă cărțile bălgrădene începând 
cu anii 1639-1640 până la 1702: Noul Testament (1648), Psaltirea 
(1651), Kiriakodromion (1699)(9). 

Apărute cu cheltuiala domnitorilor, mitropoliţilor şi a unor slujbaşi 
ai bisericilor, cărțile româneşti de secol al XVII-lea reprezintă rezultatul 
unui efort comun al diferitelor categorii de intelectuali (mitropoliți, 
călugări, dieci, protopopi şi popi). Unii dintre ei au învăţat meseria 
tipografică pe care au susţinut-o în folosul națiunii. 

În Transilvania situaţia istorică nu corespundea curentului național 
unitar exercitat de stat și de biserică, ca şi în Ţara Românească şi 
Moldova, unde tipărirea cărților nu a suferit influenţe din afară. 

Având un spijin declarat de la cele două instituţii din Ţările 
Române în tiparul din Transilvania intervin şi influenţe calviniste, 
maghiarizate. 

Politica absolutistă a principilor transilvăneni a menţinut în afara 
vieții politice şi culturale pe români, deşi constituiau majoritatea 
locuitorilor. 

Dar din cauza contribuţiei ei economice şi militare, în cadrul 
sistemului politic al Principatului şi datorită permanentelor şi multiplelor 
legături, pe care românii transilvăneni le-au întreținut cu frații din Țara 
Românească şi Moldova, principii calvini au fost nevoiţi, la cererea 
repetată a mitropoliților Ardealului să acorde in spiritul reformei o serie 
de privilegii, inclusiv accesul la cultură prin școală şi cărți tipărite în 
limba poporului. Era în fond un aspect al politicii absolutiste de 
răspândire prin biserică şi şcoală, ambele pe baza cuvântului tipărit a 
calvinismului în rândul populației româneşti. Aşadar, aceasta este o 
măsură suplimentară, dar deloc secundară, de consolidare a regimului cu 
interesante consecinţe pentru evoluţia culturală a supușilor. 

Pe de-o parte, politica editării de carte a fost folositoare prin 
intenţia de a da românilor şansa unor lecturi pe înțelesul tuturor. Dar pe 
de altă parte s-a demonstrat în mod clar prozelitismul religios. 
Tipografia de la Alba Iulia este un exemplu grăitor pentru această 
influență religioasă, care avea drept scop principal deznaționalizarea 
românilor din Transilvania prin cultură. Majoritatea mitropoliților 
Bălgradului, prin diplomaţie şi politică au reușit să stăvilească aceste 
încercări, alţii însă ajungând în cealaltă extremă au renunţat de multe ori 
la convingerile lor culturale și naționale. 

Spre sfârşitul secolului al XVII-lea se întrevede din cercetarea 
producţiei tipografilor o lărgire a orizontului livresc, a sferei interesului 
cultural al cititorilor români. Pe lângă cărți de cult încep să apară, cu 
toate că modeste sub raport cantitativ, dar valoroase prin purtarea lor de 
convingere, cărți cu teme laice, cărți populare, manuale şcolare. 
Amintim dintre acestea: 

- Floarea Darurilor, apărută la Snagov în 1700, o carte cu 
implicaţii spirituale în viaţa zilnică a lectorilor; 

- Carte pe scurt, apărută la Bălgrad în 1685; 

- Bucoavna, apărută la Bălgrad în 1699, care este primul abecedar 
în limba română(10). 

Note: 


E. Mârza, D. Dreghici, Carte românească veche în judeţul Alba, p. 16. 
Idem. 

A. Flacon, Universul cărților. Bucureşti, 1979, p. 156. 

E. Mârza, D. Dreghici, op.cit., p. 16. 

H. Matei, Cartea un călător milenar, Bucureşti, 1976, p. 201. 

E. Mârza, D. Dreghici, op.cit., p. 17 

E. Mârza, D. Dreghici, op.cit., p. 17. 

Ibi 


Idem. 
0. E. Mârza, D. Dreghici, op.cit., p. 19. 

ALBA IULIA - SCURT ISTORIC 


Prof. loan Furdui, 
Directorul Școlii Gimnaziale Măgureni 


Alba Iulia este un adevărat “ muzeu în aer liber”, poate, cel mai 
încărcat de istorie dintre localităţile României. Fie că s-a numit Apulum, 
Bălgrad, Gyulafehervar, Weissenburg, oraşul Alba Iulia a jucat un rol 
foarte important în istoria românilor. 

Numeroase izvoare atestă, înainte de a ne fi fost transmis numele 
său prin documente istorice scrise, existenţa pe acest teritoriu și în 
împrejurimile lui imediate a unor așezări preistorice datând din mileniul 
al V-lea î.H.. În partea de nord a oraşului s-a descoperit o importantă 
aşezare neolitică (5000-1900 î.H.), care a fost locuită de triburi de 
păstori şi agricultori. În numeroase puncte de pe teritoriul orașului - La 
vii, Platoul romanilor - au fost scoase la iveală obiecte din epoca 
bronzului (1700-1000 î.H.). 

Demnă de menţionat este și cetatea de pământ din epoca fierului, 
descoperită pe înălțimile din stânga Mureșului, la Teleac (4 km spre 
nord-est de Alba Iulia). Această cetate, datată pe la jumătatea mileniului 
I î.H. este fortificată cu valuri de pământ şi şanţuri, înglobând un teren 
de aproape 30 ha. Aici, pe cursul mijlociu al Mureșului, a fost, probabil, 
un centru tribal tracic de seamă. O ramură a tracilor va atinge în curând 
un apogeu politic, social şi economic al acestor locuri şi aceştia 
sunt dacii. Ei pun bazele unei aşezări puternice -Apoulon - ce se va 
impune mai târziu. 

În jurul castrului întemeiat de romani, au luat naştere două orașe 
cu numele de Colonia Aurelia Apulensis şi Colonia Nova Apulensis(1). 
În secolul al II-lea î.H. Ptolemeu, în lucrarea sa “ Geographyca “, 
aminteşte printre cele 40 de localităţi mai importante din Dacia şi de 
Apoulon, din zona centrala Transilvaniei(2). Legiunea a XIII-a Gemina 
cantonată aici ridică un puternic castru, centru politic, administrativ şi 
militar. Împăratul Septimius Severus ridică aşezarea pe prima treaptă în 
ierarhia oraşelor romane. Continuitatea poporului român în acest spațiu 
este dovedită de vestigii arheologice, cimitire, tezaure monetare şi de 
rotunda baptisteriu în stil bizantin din secolul al IX-lea, descoperită sub 
pardoseala Bisericii romano-catolice(3). 

Orașul Alba Iulia a devenit unul dintre cele mai importante centre 
urbane din Regatul Ungariei în perioada dinastiei Arpadiene. După ce 

conform tradiției, Papa Silvestru al II-lea i-ar fi trimis regelui Ștefan I al 
Ungariei o coroană de aur cu nestemate, iar în ianuarie 1001 o scrisoare 
de binecuvântare, prin care îl recunoștea oficial ca rege creştin 
al Ungariei, politica de stat ungar bazat pe creştinim a recăpătat o nouă 
forță. Chiar dacă tatăl lui Ștefan, voievodul Géza a fost deja creştin şi a 
inițiat reformarea statului după modelul feudal, Ștefan I a fost cel care a 
făcut posibilă emanciparea față de marile puteri europene. În acest 
context a avut loc eliberarea ordonanțelor regale prin care a fost stabilită 
structura administrativă şi religioasă a ţării, în urma căreia la Alba Iulia 
a fost stabilită reşedinţa episcopală(4). 

Între anii 997-1006 Ştefan a reușit să unească în jurul său întregul 
popor maghiar, nu înainte de consumarea unui violent conflict armat, 
care a opus proaspăt unsul rege (25 decembrie 1001) Ştefan cel Sfânt şi 
pe Gyula cel Tânăr. Alba Iulia a fost capitala principatului 
Transilvaniei (1542-1699), după ce în prima fază a depins de episcopul 
Transilvaniei. Din a doua jumătate a secolului al XVI-lea, după 
dispariţia Regatului ungar în urma înfrângerii suferite în faţa trupelor 
otomane la Mohacs (1526), Transilvania devine tributară Porții, 
bucurându-se însă de o deplină autonomie internă. Şi-a putut astfel 
continua nestânjenită dezvoltarea culturală( 5). 

Din numele neaoş românesc de Alba au derivat apoi şi celelalte 
denumiri ale oraşului: Gyulafehervar (în limba maghiară) şi 
Weissenburg (în limba germană). 

În prima lor năvălire în Transilvania ungurii se lovesc aici de 
„ducate” stăpânite de duci locali sau de cnezi. La început de secol al XI- 
lea, Bălgrad-Alba devine iarăşi centrul politic al unei formaţiuni statale 
feudale, iar în aceeaşi perioadă populaţia locală, peste care au venit 
ungurii, era deja menţionată în documentele vremii sub numele de 
români sau valahi. 

Alba Iulia a fost menţionată în documente pentru prima oară în 
anul 1177, când localitatea era deja cetate regală. În 1276 oraşul apare 
în documente cu numele de Bălgrad (oraşul alb). Pe ruinele unei vechi 
biserici romanice s-a construit o catedrală în stil gotic, care va fi 
modificată amplu în secolele următoare, ajungând astăzi un monument 
de artă de mare interes turistic şi istoric. 

Alba Iulia a avut parte de condiţii bune de dezvoltare până în anul 
1241, dată la care are a fost grav afectată în urma invaziei tătare, una 
dintre cele mai cumplite devastări pe care le-a suferit acest oraş(6). 

Din 1576, când pe tron se urcă Stefan Bathory, voievodul dintre 
1571 şi 1575, devenit acum principe, dar şi rege al Poloniei, situația la 

curtea transilvană se schimbă radical. În final de epocă renascentistă, 
plină de acerbe confruntări între Reformă şi Contrareformă, dar şi de 
presiunea puterii otomane, la curtea de la Alba Iulia domneşte o 
adevărată dinastie de principi „apuseni" — Bathoreştii. 

Palatul principilor Transilvaniei, inițial unul episcopal, a fost 
refăcut din temelii de către Ioan II Sigismund (1540-1551, 1556-1571). 
Bathoreştii au fost cei care i-au dat strălucirea. Primul, în ordine 
cronologică, Ștefan Báthory, l-a refăcut în stil italian. El şi-a legat 
numele şi de alte construcții, cum ar fi podul peste Mureş şi apeductul 
din palat. Iar nepotul său, principele Sigismund (1581-1597, 1598-1599, 
1600-1601) s-a remarcat și el prin mici adaosuri. În 1590 a cerut să fie 
reconstruită orga catedralei, distrusă în timpul confruntărilor religioase 
din 1566. 

La 1 noiembrie 1599 Mihai Viteazula intrat în Alba Iulia, 
realizând unirea politică a Transilvaniei, Moldovei şi Țării 
Româneşti sub cârmuirea sa. Cheile orașului i-au fost înmânate de 
episcopul Demetrius  Napragyi, cel care a devenit cancelar al 
Transilvaniei în timpul lui Mihai Viteazul. 

La 7 octombrie 1698 a avut loc la Alba Iulia Sinodul de Unire cu 
Biserica Romei, sinod prezidat de mitropolitul Atanasie Anghel. 

În 1784 s-a desfăşurat răscoala condusă de Horea, Cloşca şi 
Crişan, care a fost înăbuşită de trupele austriece. La data de 27 
decembrie 1784 Horea şi Cloşca au fost prinşi şi întemnițați la Alba 
Iulia. Un tribunal special instituit de împăratul austriac Iosif al II-lea i-a 
condamnat la moarte prin zdrobirea cu roata. La 28 februarie 1785, pe “ 
Dealul Furcilor “ din Alba Iulia, în faţa a peste 5 000 de iobagi români, 
Horea şi Cloşca au fost zdrobiţi cu roata(7). 

În 1866 şi 1875 la Alba Tulia au avut loc importante adunări 
generale ale “ Asociaţiunii pentru Literatura Română şi Cultura 
Poporului Român “ (Astra). Primul ei preşedinte a fost mitropolitul 
Andrei Şaguna, iar vicepreşedinte Timotei Cipariu. 

În perioada mişcării memorandiste (1892-1894) oraşul era 
considerat “ centrul agitației valahe “. Impresionante manifestări ale 
luptei pentru libertate şi unitate naţională au avut loc mai ales în zilele 
procesului de la Cluj. 

Unirea Transilvaniei, Banatului, Crișanei şi Maramureşului cu 
România a fost proclamată la 1 decembrie 1918 prin Declaraţia de la 
Alba Iulia. 

Încoronarea regelui Ferdinand Igi a reginei Maria a avut loc în 
data de 15 octombrie 1922 în fața Catedralei Încoronării, act care a 

simbolizat unirea tuturor provinciilor istorice ale României sub sceptrul 
aceluiaşi monarh. 

La 6 mai 1928 a fost organizată de Partidul Naţional-Ţărănesc, în 
cadrul unei vaste campanii de răsturnare a guvernului liberal, o adunare 
la care au participat circa 100.000 de cetăţeni. 

În anul 1933 oraşul nord-italian Alessandria a donat orașului Alba 
Iulia o copie a “Statuii Lupoaicei” (“Lupa Capitolina”), ca semn al 
moştenirii culturale latine comune. La data de 13.04.2007 a avut loc 
inaugurarea oficială a „Pieței Allessandria” în Alba Iulia, în care este 
amplasată statuia „Lupa Capitolina”, ca simbol al înfrățirii dintre Alba 
Iulia şi Alessandria(8). 

În urma reformei administrative din 1968 oraşul a devenit 
municipiu. La 1 decembrie 1990, la Alba Iulia s-a sărbătorit pentru 
prima oară ziua naţională a României. 


CETATEA 

Cetatea din Alba Iulia a fost ridicată între 1714-1738, după planul 
arhitectului Giovani Morando Visconti, la iniţiativa împăratului Carol al 
VI-lea de Habsburg. Proiectul a fost realizat sub conducerea generalului 
Stefan de Steinville, iar mai târziu sub coordonarea generalului Weiss, 
în proiectul căruia cetatea se numea “ Fortificația capitală de la Alba 
Iulia din Principatul Transilvaniei “(9). La fel ca şi în cazul altor 
construcţii foarte mari, realizate destul de rapid (24 de ani), ridicarea 
cetăţii “ Alba Carolina “ a avut nevoie de o armată de muncitori. 
Aproximativ 20 000 de iobagi au muncit la construirea perimetrului 
zidurilor, care măsoară 12 km. Aspectul stelar cu şapte colţuri, specific 
Vauban, înseamnă totodată şapte bastioane uriaşe care pot fi observate şi 
azi. Ele poartă numele pomenite în documentele de atunci: Eugeniu de 
Savoia, Sfântul Ştefan, Trinitatea, Sfântul Mihail, Sfântul Carol, Sfântul 
Capistrano, Sfânta Elisabeta. Între acestea, Bastionul Trinității este cel 
mai mare, măsurând lungimi de 116-135 m(10). 

Zidurile cetăţii sunt un fel de gigant roşu, alcătuit din milioane de 
cărămizi, pietre de carieră sau piatra ruinelor cetăţii romane. La bază, 
grosimea unui zid atinge trei metri, îngustându-se la vârf unde se 
înregistrează 1,20 m. Zidurile sunt sprijinite pe contraforturi interioare 
pentru a stopa împingerile de pământ. Toată cetatea reprezintă cel mai 
important ansamblu de plastică figurativă barocă din Transilvania şi 
drept un unicat în arhitectura militară europeană. Sculpturile decorative 
ce împodobesc atât zidurile, cât şi porțile, prezintă o varietate 
impresionantă de motive mitologice. Cetatea are în total 6 porți realizate 

de sculptorii: Johann Konig, Johann Vischer, Giuseppe Tencalla. Poarta 
I se află la urcarea în cetate în extremitatea estică, având forma unui arc 
de triumf împodobit cu statui şi basoreliefuri, atrăgând privirile prin 
albul curat de piatră cioplită. Prezintă interes rafinamentul inspirat din 
mitologia antică şi dominat de statuile zeităților Venus şi Marte. Arcul 
de triumf este prevăzut cu trei deschideri, iar sculpturile înălțate 
deasupra arhitravei încadrează stema Casei de Austria ( vulturul bicefal 
cu sabie şi sceptru ). Poarta a II-a a fost distrusă în perioada interbelică, 
astfel că reconstituirea ei a depins fundamental de arhiva de fotografii- 
document. În 2009 poarta şi-a redescoperit demnitatea vechii înfățișări, 
cu atlanţi, lei, coloane şi efegii(11). Poarta a III-a este cea prin care se 
face intrarea propriu-zisă în fort, fiind cel mai important ansamblu 
sculptural al întregii cetăţi. În mijlocul curtinei formate de bastioanele 
Sf. Eugeniu şi Sf. Capistrano, este monumentală, impresionând prin 
ornamentaţia sculpturala (de inspiraţie mitologică ), ce atinge exuberanţa 
rococo-ului. Panourile de la exterior şi interior sunt inspirate de 
contextul politico-militar al epocii în care a fost construită cetatea. 
Astfel, la est, poarta e încoronată de statuia ecvestră a împăratului Carol 
al VI-lea, din ordinul căruia a fost ridicată fortificația. La stânga şi la 
dreapta statuia este încadrată de grupuri sculpturale cu turci striviţi sub 
copitele calului, iar în soclul statuii există o temniță cunoscută drept 
“celula lui Horea “, temniţa sa reală aflându-se în zidul cetăţii. Stema 
Austriei apare şi aici, încununând această operă barocă.(12) Poarta a 
IV-a este realizată tot în stilul baroc între cele două catedrale. Această 
poartă asigură ieşirea spre Platoul Romanilor. Poarta se sprijină pe doi 
atlanţi, redaţi în aceeaşi manieră ca şi la Poarta a III-a cu basoreliefuri 
întruchipând trofee, fanioane şi steaguri cu însemnele lui Carol al VI-lea 
de Habsburg, precum şi stema Austriei. 

Celula lui Horea este o atracţie pentru turişti. În tradiţia locală 
celula lui Horea se află în Poarta a III-a a cetăţii la baza statuii lui Carol 
al VI-lea. În realitate temniţa respectivă este o celulă-simbol, ca şi cea 
de la baza Obeliscului ( ambele amenajate la iniţiativa Asociaţiei Astra, 
în 1937, în cinstea eroilor martiri Horea, Cloşca şi Crişan ). Adevăratele 
spaţii de detenţie ale celor trei conducători, înainte de tragerea lor pe 
roată au fost următoarele: sub Poarta a III-a ( Horea ), sub Poarta a IV-a 
( Cloşca ), în corpul de gardă din latura vestică a cetăţii (Crişan )(13). 


CATEDRALELE 


Aşezate una lângă alta ca două cetăţi, cele două catedrale sunt 
monumente simbol ale oraşului Unirii. Catedrala ortodoxă este numită şi 

catedrala “ Încoronării “ sau “ a Reîntregirii “. Reprezintă simbolul 
spiritual al Unirii tuturor românilor. A fost construită în perioada 1921- 
1922 după planurile arhitectului Gheorghe Ştefănescu şi s-a remarcat 
drept gazda unui eveniment istoric crucial: încoronarea suveranilor 
României Mari, regele Ferdinand şi regina Maria la 15 octombrie 1922. 
Stilul preluat de la biserica domnească din Târgovişte, ţine de 
romantismul artei româneşti a secolului al XIX-lea. Ridicat în formă de 
cruce greacă închisă, edificiul te întâmpină cu pridvor deschis, spaţios, 
iar interiorul abundă de motive decorative brâncovenești, la care se 
adaugă rafinamentul frescelor lucrate de Costin Petrescu în spiritul 
iconografiei tradiționale. La stânga şi la dreapta intrării se află portretele 
celor doi suverani ai ţării, încoronați în catedrală, evidențiind valoarea 
națională a edificiului. Ansamblul religios este dominat de cei 58 m 
înălţime ai turnului clopotniţă, terminat în formă de cupolă, sprijinită de 
coloane, prin care se pătrunde în curtea palatului(14). 

Catedrala romano-catolică “ Sfântul Mihail “ este cea mai 
valoroasă operă de arhitectură medievală din Transilvania. A rămas 
singurul edificiu din cetate care şi-a păstrat destinaţia inițială de locaş de 
cult, fiind la fel de vechi ca Notre Dame din Paris. Unică prin sinteza 
stilurilor sale ( romanic, gotic, renascentist, baroc ) catedrala adăposteşte 
şi sarcofagul lui Iancu de Hunedoara. Totul a început odată cu stabilirea 
episcopiei romano-catolice a Transilvaniei, în secolul al XI-lea la Alba 
Iulia, moment în care s-a impus ridicarea unei biserici catedrale. Au avut 
loc construcţii succesive şi restaurări în urma numeroaselor invazii 
tătare, diferenţe temporale putând fi observate atât în structura cât şi în 
ornamentaţia celor trei nave ale bisericii, prin îmbinarea formelor 
romanice târzii cu cele gotice timpurii. Portalul vestic este realizat în stil 
gotic timpuriu, lucrare a pietrarului francez Johannes din Saint Die, 
aceasta fiind doar una dintre acţiunile de refacere a catedralei după 
pârjolul din 1277, în care au pierit peste 2000 de localnici care se 
refugiaseră înăuntru(15). 


e 


MUZEUL UNIRII 

Reprezintă una din marile opere ale arhitecturii romantice, 
construită între 1851-1853, remarcându-se mai ales prin plastica rafinată 
a fațadelor. Cuprinde 100 de încăperi, are trei nivele, purtând numele de 
Clădirea Babilon ( la origine avea destinație militară ). Ca instituţie s-a 
deschis în 1888, trecând prin diverse trepte de evoluţie, unele favorabile, 
altele nefaste. 

De la primele acţiuni ale „, Societăţii de istorie, arheologie şi ştiinţe 
naturale din judeţul Alba” la activitatea remarcabilă a custodelui 
Adalbert Cserni şi la perioada înfloritoare sub conducerea lui Ion Berciu, 
la declinul generat de intervenția politicului, după 1948 muzeul a 
schimbat sedii şi politici culturale(16). 

Este unul din cele mai vestite muzee din ţară, ca patrimoniu şi 
prestigiu ştiinţific. Itinerariul începe cu epoca paleolitică, parcurge 
timpurile străvechi până la era dacică, stăruieşte asupra vremurilor 
romane, apoi străbate evul mediu, răscoala lui Horea, războiul de 
independenţă, Marea Unire şi cele două războaie mondiale. 


SALA UNIRII 

În sala unirii a fost semnat la 1 decembrie 1918 Actul Unirii 
tuturor românilor. În sala principală se găsesc documentele unirii, 
steagurile purtate de delegaţiile sosite la Alba Iulia, biroul avocatului 
orădean Aurel Lazăr la care a fost redactată proclamația de 
autodeterminare a românilor transilvăneni ( 12 octombrie 1918 ). În alte 
încăperi ale clădirii există o expoziţie permanentă de etnografie. 
Expoziţia este deschisă de aproximativ 50 de ani, de când imobilul 
Cazinoului Militar ( construit între 1898-1900 ) a trecut în administrarea 
Muzeului Unirii(17). 


1.  ro.wikipedia.org/wiki/Alba_Iulia. 

2.  ***Catedrala Reântregirii din Alba Iulia, p. 3 

3. Idem 

4.  ro.wikipedia.org/wiki/Alba_Iulia. 

5.  ro.wikipedia.org/wiki/Alba_Iulia. 

6.  www.descopera.ro/descopera-alba/13017632-intre-istorie-si-legenda-orasul- 
alba-iulia 

7. I. Mocean, I. Cenar, Judeţul Alba, Editura Sport-Turism, Bucureşti, 1980, p.47 

8. ro.wikipedia.org/wiki/Alba_Iulia. 

9. F.R. Tileagă, Judeţul Alba-ghid turistic, Alba Iulia, 2011, p.32 

10. Idem. 

11. F. R. Tileagă, op.cit., p. 36. 

12. Idem. 

13. Ibidem, p.37. 

14. F. R. Tileagă, op.cit., p. 38. 

15. F. R. Tileagă, op.cit., p. 40. 

16. Ibidem, p.41. 

17. F. R. Tileagă, op.cit., p. 42. 

ARNOLD DAGHANI / ARNOLD CORN 
(1909, Suceava - 1985, Hove, Marea Britanie) 


Prof. Dr. Maria Mariana Gheorghe 
Colegiul Naţional „Mihai Viteazul” - Ploieşti / Inspectoratul Școlar Prahova 


Urmând, în timp, mai multe cursuri pe tema studierii predării 
Holocaustului în şcolile din România, am asistat la o prezentare a d-nei 
Lia Beniamin referitoare la „Destinul creatorilor de artă în contextul 
Holocaustului,, şi am considerat că informaţiile aflate pot fi o temă de 
studiu interesantă pentru toți cei ce abordează tematica Holocaustului şi 
nu numai.Pe parcursul expunerii, ne vom permite şi câteva sugestii 
metodologice, necesare în cadrul orelor de curs sau pentru un opțional 
cu tematica Holocaustului. 

Pentru început, vom face trimitere la legislaţia specifică anilor 
1940, cum ar fi Decretul — lege din 9.09.1940, conform căruia tot 
personalul evreiesc de la teatrele naţionale sau particulare a fost exclus 
fără nici o excepție.S-au făcut atunci liste nominale cu actori, artişti, 
compozitori, peste 1000 de discuri au fost topite, iar la scurtă vreme au 
urmat să fie excluși şi artiștii care erau căsătoriți cu evrei sau cei care 
trecuseră la creştinism după 9.08.1940. 

Dintre numele mari de creatori de artă din România din prima 
jumătate a secolului al XX-lea,care au resimţit efectele legislaţiei 
antisemite,pot fi amintiți : Felix Aderca, Victor Brauner, Ilarie Voronca, 
Tristan Tzara, Mihail Sebastian, I. Iser, Marcel lancu, Aurel 
Mărculescu, Arnold Daghani ș.a. 

Arnold Daghani s-a născut la Suceava, în Bucovina aflată sub 
stăpânirea austro-ungară, la 22 februarie 1909, pe numele adevărat 
Arnold Corn, într-o familie tradiționalistă de evrei, vorbitori de limbă 
germană, fiind al şaptelea copil. Va opta , mai târziu, pentru varianta 
(dagan în limba ebraică înseamnă corn; până în 1958, cînd familia 
emigra în Israel unde, din eroarea unui funcționar, numele îi era 
transformat în Daghani,mai adaugă un h, în 1959, semnându-se de 
atunci, Arnold Daghani).Tatăl său, Victor Corn era importator de 
produse manufacturiere. 

Încă din copilărie, Arnold a dat dovadă de talent la desen, însă 
familia l-a îndrumat spre studii de comerţ. În perioada 1926-1927 a 
urmat studii libere de pictură şi a frecventat Academia Regală din 
München, dar nu şi-a finalizat studiile. După stagiul militar, în 1930 s-a 


90 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


mutat la Bucureşti, unde a lucrat ca funcţionar la o companie de comerţ 
intern şi extern, făcând traduceri, el fiind un cunoscător al limbilor 
germană, franceză şi engleză. În 1940 s-a căsătorit cu Ana Rabinovici 
(Nanino) , originară din Piatra Neamţ , care avea şi ea studii absolvite la 
Paris. După cutremurul din 1940, care le-a distrus casa şi după ce a 
rămas şomer din cauza legislaţiei antisemite promulgate de regimul 
antonescian, s-au mutat la Cernăuţi, care se afla sub control sovietic şi 
părea mai sigur la momentul respectiv pentru soții Corn. La scurt 
timp,au fost deportați pentru muncă forţată în Transnistria, ajungând în 
lagărul de exterminare de la Mihailovka. Soții Corn au trăit în condiţii 
mizerabile, greu de imaginat, şi au muncit la cariera de piatră Ladâjin şi 
la construcţia drumului Durchgangstrasse IV. Talentul artistic al lui 
Daghani a fost remarcat de ofiţerii naziști, care îl solicitau să le facă 
portrete şi, ulterior, a fost trimis să realizeze un mozaic pentru locuinţa 
unui ofiţer german dintr-o localitate vecină, Gaisin. Pe 12 iunie 1943, cu 
numai cinci luni înainte de exterminarea tuturor evreilor din lagăr, 
familia Corn a reuşit să evadeze.. Au traversat înot râul Bug, având 
asupra lor ascuns într-un tub de metal cca. 50 lucrări şi jurnalul pe care 
apoi le-au cusut în căptuşeala hainei soţiei. Au ajuns incognito la 
ghetoul Berşad, judeţul Balta din Transnistria administrată de autorităţile 
române. De aici, au fost eliberaţi prin intervenția Crucii Roşii 
Internaţionale. Peste câteva luni, toţi cei care se aflau în lagărul nazist, 
inclusiv ţăranul care i-a ajutat să fugă, au fost împuşcaţi. 

S-au repatriat la Bucureşti în 1944 şi a început să publice 
fragmente din „Jurnalul din lagăr”; Jurnalul despre cele 11 luni 
petrecute în Transnistria, a apărut în 1947, la Editura SOCEC, sub titlul 
“Groapa e în livada cu vişini” şi era însoţit de cele 50 de planşe: desene 
prin care Daghani a documentat vizual şi cu texte experienţa 
lagărului,în special aspecte umane ale acestui coşmar. Cartea a fost 
reeditată în anul 2004 de Editura Hasefer Bucureşti. 

În perioada următoare, Daghani pictează intens, dar refuză să 
accepte arta militant-comunistă şi refuză să intre în Uniunea Artiştilor 
Plastici din România până în 1957. Deşi până la urmă devine membru al 
Uniunii Artiştilor Plastici din România, nu reuşeşte să expună, fiind 
nevoit să predea lecţii de pian şi de limba engleză. În această perioadă 
dificilă o cunoaşte pe Daniela Miga (1917-1999), artistă şi poetă de 
religie creştină. Între cei doi începe o frumoasă şi durabilă prietenie, 
susținută, după plecarea din România, printr-o îndelungată 
corespondență vreme de 23 ani. Se apropie de creştinism şi expune în 
1958 la Patriarhie o serie de lucrări cu caracter religios. Totuşi, 

expoziţia este deschisă numai pentru prelați şi nu pentru publicul larg. 
Nu mai poate suporta rigorile impuse de realismul socialist şi în 
decembrie 1958 Daghani părăseşte România, stabilindu-se în Israel. La 
plecare îi lasă Danielei Miga câteva sute de lucrări. 

În anul 2009 istoricul şi criticul de artă Florica Cruceru din 
Constanţa, a publicat în editura Europolis din Constanţa această 
corespondenţă obţinută direct de la Daniela Miga, în volumul „Daghani, 
Scrisori către Daniela” . 

La plecarea din România, pictorul mărturisea: „Trebuie să mă 
gândesc la momentul când trenul a plecat din gară cu toată viteza. Asta a 
fost propria mea înmormântare”. Daghani pleacă în Israel împreună cu 
soţia, dar nu reuşeşte să se acomodeze. Expune puţin, lucrează mai mult 
fără să vândă. Lucrează vitralii şi icoane pentru biserici catolice şi 
ortodoxe. De aceea, este învinuit de orientare către ortodoxism şi 
bizantinism în opera sa. În 1960 părăseşte Israelul, din cauza indiferenței 
şi a ostilităţii pe care o resimte în jur. Artistul şi soţia sa devin apatrizi 
până în 1983, când obţin cetăţenie britanică. În peregrinările lor trec pe 
la Neapole, Roma, Milano, Ziirich şi Paris. Se stabilesc la Vence, în 
sudul Franţei, unde vor rămâne până în 1971. Aici, pictorul îl cunoaşte 
pe Marc Chagall, autorul vitraliilor celebrei capele, însă nu se înţeleg. 
Daghani părăseşte cultul mozaic, devenind protestant. 

Dintr-o scrisoare trimisă prietenei sale, Daniela Miga, rezultă că, 
dacă ar fi rămas în România ar fi trecut la religia ortodoxă. Petre 
Comarnescu îi sugerează la un moment dat să se întoarcă în România, 
dar acest lucru nu mai era posibil. “Eşti unul dintre cei mai umani 
artişti, în cel mai bun înţeles al acestei noţiuni şi sunt foarte interesat de 
noile tale idei“ îi scria Comarnescu în una dintre scrisori. 

Între 1971-78, soţii Daghani se stabilesc la Jona, în cantonul St. 
Gallen din Elveţia, iar din 1978 se mută la Hove „în Sussex, Marea 
Britanie unde va trăi până la sfârşitul vieţii. Trăieşte în sărăcie, dar 
lucrează fără încetare desene, pictură în ulei, sculpturi în diverse 
materiale, vitralii. La Brighton, luxoasă plajă din apropierea Londrei, 
destinată cu precădere high-life-ului, are loc, între 4-24 mai 1984, prima 
sa expoziţie retrospectivă cu peste 500 de lucrări. Recunoaşterea a venit 
târziu, când artistul era bolnav şi internat într-un sanatoriu din Hove, de 
unde a cooperat cu organizatorii pentru selecționarea operelor din 
expoziţie şi catalog. Institutul de Artă Contemporană din Londra s-a 
implicat în organizarea marii retrospective a operei sale, incluzându-l pe 
Arnold Daghani în galeria marilor artişi ai secolului al XX-lea. Acum 
pictorul Arnold Daghani se bucură de o notorietate internaţională. 

Expoziţia sa organizată în 1988 la New York, la galeriile Morin-Miller, 
a fost prelungită la cererea iubitorilor de artă din metropolă. În România 
există peste 1.000 de lucrări semnate de artist. În 1992, Carola Grindea, 
executor testamentar al lui Daghani, a donat Muzeului Naţional de Artă 
din Bucureşti 500 de lucrări, iar Muzeului de Artă Constanţa alte 200. 
În opera lui Daghani, se întâlnesc, în afară de teme biblice, naturi 
statice, nuduri, lucrări din lagăr, autoportrete. 

În concluzie, pictorul Arnold Daghani a trăit 76 ani, din care 
aproape 50 ani a trăit şi creat în România. În Anglia există cca. 4000 
lucrări, iar în România există cca. 1000 de lucrări. 

Se impune recunoaşterea şi în România a valorii recunoscute 
internațional a pictorului Arnold Daghani şi includerea acestuia în 
galeria marilor pictori români. De asemenea, se poate studia in cadrul 
orelor de istorie sau la opţionalul de Istoria evreilor, fie doar prin simpla 
prezentare a biografiei, a vieţii unui evreu din România secolului al 
XX-lea, trăitor sub mai multe regimuri , pe care le-a redat în manieră 
proprie prin text şi culoare şi fiecare lucrare ar putea fi analizată 
împreună cu elevii şi stabilite concluzii referitoare la epocă/perioade 
istorice. 

Creaţia artistică a lui Daghani cuprinde foarte multe genuri şi 
stiluri: expresionism, suprarealism, constructivism, colaje pop. Artistul a 
experimentat multiple mijloace de expresie plastică. Întreaga operă a lui 
Arnold Daghani este o reflecţie a spiritului liber. A fost preocupat 
îndeosebi de o tematică umanistă, cel mai adesea introspectivă. S-a 
inspirat din propria memorie, şi-a rescris mereu dramele, fără să-şi 
plângă suferinţa. Dezumanizarea suferită în lagărele celui de al Doilea 
Război Mondial reprezintă un laitmotiv, aproape obsesiv, al creaţiei 
sale. A fost urmărit de amintirea chinurilor din tinereţe, a avut revelații 
mistice privind religia creştină şi a încearcat permanent să înţeleagă 
natura umană. Remarcabil este faptul că în aceste lucrări Daghani a 
evitat să deseneze momente de violenţă crudă, inspirându-se din scene 
cotidiene din viaţa din lagăr, care demonstrează că, în ciuda tuturor 
chinurilor la care au fost supuşi, evreii au reuşit să-şi păstreze vie 
demnitatea şi speranța până în ultimele clipe. Foarte introspectiv, se 
autoportretizează adesea reuşind să construiască imaginea unui visător 
naiv care trăieşte permament la limita dintre realitate şi fantezie. Pentru 
elevii de la un liceu cu profil de artă, lucrările pot fi analizate şi sub 
aspectul artistic. 

În 1943, în lagărul Berşad de la Mikhailowka Daghani a realizat în 
secret peste cincizeci de desene şi acuarele, completate cu texte, 

formând un jurnal fragmentar scris şi vizual. Aceste lucrări, numite 
ulterior de Daghani „scene de gen” conţin portrete, interioare din lagăr, 
scene cu detinuţi la rugăciunile de seară, la locul de muncă, pe drum, la 
cariera de piatră etc. Remarcabil este faptul că în aceste lucrări Daghani 
a evitat să deseneze momente de violenţă crudă, inspirându-se din scene 
cotidiene din viaţa din lagăr, care demonstrează că, în ciuda tuturor 
chinurilor la care au fost supuşi, evreii au reuşit să-şi păstreze vie 
demnitatea şi speranţa până în ultimele clipe. Deşi nu a putut să expună 
public în România comunistă, Arnold Daghani a lucrat intens până la 
plecarea din România, în 1958. Printre lucrări se numără nuduri, 
portrete şi compoziţii abstracte, adesea cu trimiteri la arta populară 
românească sau la opera compozitorului George Enescu, pe care l-a 
admirat foarte mult. Daghani se remarca printr-o sensibilitate aparte a 
liniei, printr-o fineţe neobişnuită a expresiei, fapt ce a dus la compararea 
sa cu Matisse sau Picasso. Petre Comarnescu afirma : "Linia lui Arnold 
Daghani este pentru mine de aceeaşi sensibilitate, fineţe şi forţă ca şi 
linia din cele mai bune desene ale lui Picasso”. 

În această perioadă Daghani s-a dedicat unor studii şi desene 
focalizate asupra oamenilor obişnuiţi, ţărani veniţi să vândă mâncare în 
oraş şi muncitori de pe stradă. El nu a vrut să-şi prezinte personajele ca 
pe nişte eroi ai sistemului comunist, ci doar să le surprindă în 
simplitatea vieţii lor, încercând să găsească dimensiunea spirituală a 
fiecărei existenţe (Deborah Schultz). Stilul de desen al „Nudului aşezat” 
(tuş), aminteşte de stilul lui Henri Matisse la care forma este redusă la 
un număr limitat de linii. „Temniţa roşie” (flowmaster) este un desen în 
acelaşi stil şi reprezintă o alegorie a puşcăriilor comuniste care s-au 
umplut cu intelectuali, care îşi plâng libertatea şi demnitatea pierdută. În 
desenul „Țăran” (tuş şi laviu) Daghani descrie un ţăran român care 
poartă mustață , o pălărie şi o vestă caracteristice. Atitudinea lui demnă 
şi expresia facială îi dă un aer puternic şi încrezător. În inscripţia de sub 
desen scrie "Miercuri, 31 decembrie 1958, la ora 12 am plecat de pe 
teritoriul român, ca un tânăr "newly poor" (proaspăt sărăcit), indicând 
neliniştile sale despre modul în care va fi viaţa în "lumea liberă”. 

Lucrarea „George Enescu: Rapsodia română”, reprezintă portretul 
abstract al compozitorului român George Enescu (guaşă şi ulei pe 
carton, 1958). Tabloul pare să transmită culoare, energie şi muzică. 
Daghani a făcut multe lucrări pe teme muzicale, inclusiv desene de 
compozitori şi muzicieni, precum şi lucrări abstracte, bazate pe muzică. 
Desenul „Preot” (laviu) face parte din lucrările expuse la Palatul 
patriarhal în 1958. În prezent lucrarea se află la Muzeul Colecţiilor din 

Bucureşti. Lucrarea exprimă trăirile şi frământările lui Daghani în 
problema religiei. Desenul „Sf. Mina şi Sf. Victor” (guaşă şi ulei pe 
carton) este un exemplu bun al sensibilităţii religioase a lui Daghani. El 
era interesat de identitatea sa religioasă. Pe părinţii lui îi chema Mina şi 
Victor şi în această lucrare el face legătură cu sfinţii cu acelaşi nume. 

În perioada 1960-1970 Daghani a realizat numeroase desene, 
picturi, colaje, ilustraţii pentru cărți în manieră modernistă, abordând 
teme ample sociale, politice şi religioase. Lucrările din această perioadă 
reflectă schimbările din viaţa contemporană, schimbări în morală, în 
curente, în modă, în literatură, în muzică. 

Daghani a făcut, în toată perioda creaţiei sale artistice, numeroase 
autoportrete în care ilustrează zbaterile sale pentru a-şi impune arta sa, 
în încercările nereuşite de integrare în diverse comunităţi artistice prin 
care a trecut. In autoportrete se vede pe sine ca un Don Quijote 
împotmolit la granița dintre realitate şi ficţiune. În „Autoportret cu 
capul bandajat” (1958) se înfăţişează ascultând o lucrare de J. S. Bach 
în mi major, cu o privire concentrată, vădit îngrijorată sub lentilele 
ochelarilor dar, în acelaşi timp, îndârjită, hotărâtă să lupte. Ştia parcă ce 
va avea de înfruntat în anii următori. Mobilitatea liniei, fluenţa ei, 
bandajul din jurul capului, contribuie la întărirea sentimentului de 
nelinişte, pe care-l degajă lucrarea. 

În „Omul cu ghinion” se înfăţişează călare, cu pălărie tip 
Napoleon, cu imaginea lui Don Quijote pe piept, un personaj inocent, 
care a urmat visele. El s-a identificat cu "omul cu ghinion", sugerând că 
nici cariera lui nu a mers bine din cauza soartei fără noroc. 
In „ Autoportret cu oglindă magică” (1974), în care spatele oglinzii 
reflectă o mască, combină desenul cu un text - colaj cu resturi din ziare, 
în care exprimă dezamăgirea faţă de nereceptarea artei lui în Jona, 
Elveţia. 

În „Autoportret ca Sfântul Ioan Botezătorul” (1964) se reprezintă 
pe sine ca Sf. loan Botezătorul, cu capul pe o farfurie. El este mâncat cu 
furculiță şi cuțit de către un bărbat cu părul negru de identitate 
necunoscută. Pe partea de jos a foii scrie în limba franceză: "L'Institut 
me mangerait bien à la broche" (Institutul mă va mânca fript). Desenul 
se referă la anxietățile lui Daghani referitoare la recunoaşterea lui şi la 
dificultăţile cu instituţiile de artă ale comunităţii artistice de la Vence 
din Franţa care nu l-a acceptat . 

De asemenea, a realizat multe portrete ale unor personalităţi care 
l-au impresionat sau cu care s-a întâlnit: de la Rembrandt, Vermeer, 

Ingres şi Picasso la Mondrian, Beardsley, Ernst, Matisse, Fernand 
Léger, Tristan Tzara . 

Experiențele sale privind anti-semitismul şi munca forţată i-au 
sugerat lui Daghani ideea că suferinţa evreilor este înrudită cu suferinţa 
lui Christos. Pentru el părea logic să-l folosească pe Isus ca un simbol al 
prejudecăţii istorice continui împotriva rasei evreieşti. Într-o serie de 
desene şi litografii, fig. 19-22, el foloseşte tradiţionalele opriri de pe 
Drumul Crucii pentru a exprima martiriul şi suferinţa lui Christos. El 
foloseşte diferite poziţii ale mâinilor în raport cu crucea sau alte 
elemente arhitecturale şi texte scrise de mână, ca simboluri pentru a 
reprezenta momente ale martiriului lui Christos. 

În perioada 1978 — 1985 Daghani a realizat o serie de cărţi - obiect 
de artă, în care cuvintele sunt scrise de mână, mai degrabă decât tipărite 
(colaje), fiind astfel mai uşor corelate cu imaginile. El a folosit cărțile 
ca un mod de exprimare pentru gândurile sale despre artă şi viaţă. A 
utilizat diferite tehnici: foi legate cu spirale, cărți existente cu pagini 
anexate, foi volante grupate în mape. Toate cărțile sunt creaţii manuale, 
unice. 

Prima carte - obiect realizată a fost cartea lui Jean-Pierre Jouve 
„Le Monde Desert” (Lumea pustie) ediţia din 1960 care conţinea un 
număr de pagini goale. Samuel Damian, fostul director al Forumului 
Cultural Francez din Tel Aviv i-a sugerat artistului că ar putea să umple 
paginile goale cu gândurile sale şi cu desene. Daghani a umplut paginile 
goale şi alte pagini separate cu portrete, nuduri şi compoziţii abstracte şi 
texte care nu se referă direct la conţinutul cărții . A schimbat şi titlul în: 
„... et le monde bizarre, peuplé par le locataire dans ce livre ( ... şi 
lumea bizară, populată de chiriaş în această carte)”, pe care l-a lipit 
peste titlul original al cărţii. În cele două pagini alăturate, iniţial goale, 
Daghani a desenat o combinaţie bizară : în stânga o imagine cu trei 
doamne bătrâne, în negru, care merg la biserică, pe un fundal cu vopsea 
de aur, care este combinată cu imaginea din dreapta cu un nud feminin, 
realizat cu cerneală albă pe un fond negru. Daghani scrie: „Totul este 
atât de vag, ca în lumea reală; cu cât este mai vag, cu atât eşti mai sigur 
că vei găsi motivul pentru care se întâmplă toate lucrurile". 

În cartea —obiect „Scale” (Scara) Daghani separă textul şi 
imaginea, adică sunt fie pagini, fie numai pagini cu text, fie pagini 
numai cu imagini. El numeşte această tehnică "colaj diarian" . Pe 
copertă este un autoportret cu faţa divizată într-un profil şi o imagine 
frontală.O dimensiune muzicală este introdusă în nota de sub titlu de pe 
prima pagină, care descrie cartea ca "o succesiune de lucrări executate 

într-un mod ascendent şi descendent, tonul (sunetul) fiind stabilit de 
circumstanţe”. 

Cartea conţine pagini în care artistul îşi descrie activităţile zilnice 
sau îşi descrie stările sufleteşti şi alte pagini care conţin imagini 
figurative cu muzicieni sau imagini abstracte. Cartea poate fi văzută ca 
un jurnal al anilor 1960 în care artistul îşi înregistrează în scris şi în 
imagini viaţa şi ideile din perioada respectivă fără modificări ulterioare. 

În ultima parte a vieţii Daghani creează: desene, pictură în ulei pe 
hârtie (din lipsa banilor pentru pânze şi rame), colaje cu ziare, reviste şi 
materiale textile, sculpturi în diverse materiale, vitralii .Creează până 
spre sfârşitul vieţii, chiar şi atunci când , datorită bolii, mâinile i se 
mișcă în continuu, “ca nişte fluturi”, lucru ce, miraculos, nu-i afectează 
desenul. 

Aparent, pare că Daghani a dorit să se debaraseze de moştenirea 
culturală germană a familiei, construind-şi o nouă identitate din cauza 
ororilor nazismului pe care el însuşi le-a resimţit din plin în lagărul de 
muncă forțată de la Mihailovka. Şi-a schimbat numele, a plecat din 
România comunistă, din Israel, din Italia, din Franţa, din Elveţia, a 
renunțat să folosească limba germană în favoarea limbii engleze şi 
franceze (în corespondenţă, jurnal, desene etc), şi-a schimbat religia, în 
protestantism. În realitate aceste schimbări au reprezentat căutările lui 
Daghani pentru a-şi descoperi adevărata identitate artistică şi religioasă. 

Expoziţii personale: 

1956 - Foaierul Cultural al Ambasadei Franţei la Haiffa (prima expoziţie 
personală); 

1958 - Palatul Patriarhiei Bucureşti - expune lucrări ce aveau în prim- 
plan preoţi, călugări sau interioare de biserici. Expoziţia este vizitată 
numai de Patriarh, câţiva înalți prelați şi câţiva prieteni apropiaţi. 
Publicul larg nu are acces; 

1975 - Farnham, lângă Londra, Anglia, o expoziție pe tema Drumul 
crucii, organizată de cumnatul său Miron Grindea, dar fără participarea 
pictorului; 

1984 — Brighton, expoziţie retrospectivă cu peste 500 lucrări; 

1988 - Galeriile Morin-Miller New York, expoziţie prelungită la cererea 
iubitorilor de arta din oraş; 

1992 - Barbican Centre and Ben Uri Art Gallery, London 
(retrospectivă); 

2003 - Galeria Luchian 12 Bucureşti, cu cca 70 lucrări din fondul 
Daniela Miga;2004 — Zurich, Elveţia; 

2009 - Austrian Cultural Forum London — 100 de ani de la naşterea 
artistului, organizată de Deborah Schultz; 

2011 - Lewis Elton Gallery , University of Surrey , Guildford, Surrey in 
the South East of England; 

Mai trebuie menţionate expoziţii colective de amploare în care au 
figurat lucrări ale lui Daghani: 

- 2003 - Wolseley Fine Arts Gallery, Londra (Notting Hill), Exhibition 
20th Century British Drawings; 

- 2010 — Muzeul Naţional de Artă Bucureşti, Expoziţia „Destine la 
Răscruce- Artişti evrei în perioada Holocaustului “ (împreună cu 
Institutul Naţional pentru Studierea Holocaustului „Elie Wiesel“). 

Daghani a lăsat în urmă o creaţie impresionantă, care în prezent se 
află la: 

- Universitatea Sussex din Scoţia - peste 4000 de lucrări, incluzând 
desene, scrieri, documente; 

- Muzeul Naţional de Artă al României - 500 de lucrari de grafică, 
acuarelă, guasă, uleiuri şi colaje, donate de Carola Grindea, cumnata 
pictorului în 1991; 

- Muzeul de Artă din Constanţa - 240 de desene, colaje şi laviuri donate 
de Carola Grindea, cumnata pictorului în 1993; 

- Fondul Daniela Miga, administrat de d-na Manuela Miga - cca 140 de 
lucrări Muzeul Colecţiilor; 

- Colecţii particulare. 

Casele de liciații Artmark, Alis şi Goldart au scos la licitaţii, în 
ultimii patru ani , 11 desene şi acuarele de Daghani. 

Pictorul Arnold Daghani a trăit 76 ani, din care aproape 50 ani a 
trăit şi creat în România. În Anglia există cca. 4000 lucrări, iar în 
România există cca. 1000 de lucrări. Se impune recunoaşterea şi în 
România a valorii recunoscute internaţional a pictorului Arnold 
Daghani şi includerea acestuia în galeria marilor pictori români. Pentru 
aceasta este necesară organizarea unei expoziţii retrospective, măcar cu 
lucrările care există în muzeele şi colecțiile particulare din România şi 
editarea unui album amplu cu includerea şi a unor lucrări aflate în 
colecţiile Universităţilor din Sussex şi Warwik. 

la taifas autoportret 


Lucrarea "In genunchi” 

esse ulanseniipriy. fie Lebigie ermeigraw. io PE: 


Piaţa din Berşad 


Arnold Daghani, autoportret 


Pentru a vedea mai multe opere ale artistului accesaţi aici: 
http://www 1.yadvashem.org/yv/en/exhibitions/last_portrait/daghani. 
asp 

RELAȚII SPIRITUALE ROMÂNO-ITALIENE DE 
LA ÎNCEPUTURI 
PÂNĂ ÎN SECOLUL AL XX-LEA 


Prof. Dr. Gheorghe Luncă 
Colegiul Naţional Nicolae Grigorescu — Câmpina 


Primele contacte româno-italiene se înregistrează în secolul al 
XV-lea , după căderea Constantinopolului ( 1453 ) , când pericolul 
turcesc devine iminent şi pentru restul Europei . În aceste condiţii , 
interesul Curiei Papale și al tuturor principilor occidentali în stoparea 
acțiunilor expansioniste ale turcilor creşte rapid , concretizându-se 
mai ales în acţiuni diplomatice directe sau prin corespondenţă cu 
principii din statele sud-est europene . Fapt particular și semnificativ , 
în schimburile de mesaje diplomatice dintre Vatican şi dogii Veneţiei 
cu principii români se vorbeşte tot mai mult despre istoria 
poporului nostru , subliniindu-se originea comună a popoarelor italian 
ŞI român. 

Umanişti italieni ca Enea Silvio Piccolomini , Flavio Biondo , 
Poggio Bracciolini , Francesco  Berlinghieri , Antonio Possevino , 
Giovanni Botero şi alții au subliniat de multe ori în opera lor 
originea latină a poporului român , aducând argumente istorice şi 
lingvistice , şi astfel , datorită lor , romanitatea poporului nostru trecea 
din domeniul tradiției în cel al cunoaşterii ştiinţifice şi al dovezilor 
de necontestat.“ 

Incepând din secolul al XVI-lea , legăturile dintre Țările 
Române şi Italia s-au intensificat datorită creşterii numărului de 


” Bibliografia acestei probleme este foarte bogată. Spicuim autorii și titlurile 
semnificative : V. Bogrea , Mărturii despre latinitatea noastră la umaniştii 
italieni , în Cugetul românesc , II , 1926 , p. 309-370 , Al. Marcu, Riflessi di storia 
romena in opere italiane dei secoli XIV e XV „în ephemeris Daco-Romana ,1, 
1923 , p. 338-386, M. Ruffini , Z problemma della latinità nella Dacia Traiana , 
1941 , p. 17-32 , S. Papacostea , Les Roumains et la conscience de leur romanité 
au muoven âge, în Revue Roumaine dåĦHistoire , IV , 1965 , nr. 1 , p. 15-24, 
Mariano Baffi, La romanità della Romania e gli umanisti italiani , în 
LâOsservatore Romano , nr. 256(32633) , 5 nov. 1967 , p. 6; G. Lăzărescu, 
Primele legaturi ale Țărilor Române cu ltalia ( sec. XV-XVI) ( Teză de 
doctorat), Bucureşti , 1969 , p. 141-193 ; Adolf Ambruster , Romanitatea 
romanilor. Istoria unei idei , Editura Academiei , Bucuresti , 1972. 

călători şi stabilirii unor relații culturale care vor determina 
fundamentarea conştiinţei originii comune a celor două popoare. 

În anul 1501 Matteo da Murano , medic venețian , pleacă la 
curtea lui Ştefan cel Mare , unde stă trei ani. Voievodul îi povestea 
medicului întâmplari din viața sa , spunând adesea: Jo sono 
circondato da inimici da ogni banda. E ho avute bataie 36. D'apoi 
che son signor de questo paese de le qual son stato vincitore di 34 
e 2 perse. 

Admirator al lui Ştefan , Matteo spune despre acesta că era 
“huomo sapientissimo , degno di molta laude , amato molto da li 
subditi , per esser clemente et iusto , molto vigilante et liberale , 
prospero de la persona per la età sua, se questa infirmità non lo 
avesse oppresso ”” 

După moartea lui Matteo da Murano , în 1503 vine la 
Suceava un alt medic venețian , Hieronimo da (Cesena , care-l 
îngrijeşte pe Ştefan până la moartea acestuia, în anul următor. 
Treptat , numărul medicilor creşte , iar de serviciile lor vor beneficia 
voievozii următori sau marii boieri . Este perioada în care începea 
deja să se simtă în Ţările Române influența Renaşterii italiene , 
datorită arhitecților , medicilor , decoratorilor veniţi din Italia.” 
Acestora li se alătură italienii chemați ca ingineri sau secretari în 
serviciul domnitorilor români , misionarii catolici si diplomații, fapt 
care a asigurat introducerea limbilor italiana şi latină în Ţările 
Române. 

Un rol important în difuzarea informațiilor despre teritoriile 
româneşti , depre tradițiile şi modul de viață al populației autohtone 
l-au avut călătorii italieni în aceste părți ale Europei , dintre care se 
remarcă Alessandro Guagnini , Giovan-Andrea Gromo , Giovanni 
Francesco Commendone , Antonio Maria Graziani , Giulio Mancinelli, 
Antonio Possevino ș.a. . Însemnările lor sunt alcătuite dintr-un amestec 
interesant între fabulație, subiectivism şi observație realistă, însă 
elementul valabil îl constituie descrierea geografică a locurilor , cu 
lămuriri asupra bogățiilor şi resurselor locale ,a rodniciei solului, cu 


5! Sunt înconjurat de duşmani multi, şi am avut 36 de lupte de când sunt 
domn al acestei [ări , şi am învins în 34 , iar 2 le-am pierdut” ,Om foarte 
înțelept, demn de multe laude „iubit de supuşi pentru că era iertător şi drept, 
foarte atent şi deschis la nou , puternic pentru vârsta lui, dacă această rană nu 
i-ar fi provocat suferință, ,în Ramiro Ortiz, Per la Storia della Cultura 
Italiana in Rumania , Bucarest , 1916 , p. 30 

” Ramiro Ortiz , op. cit., p. 32-152 

caracterizarea populației ,a felului său de a munci pământul şi cu 
îi este atribuit un manuscris inedit în limba latină, Vita Despothi 
Principis Moldaviae, care stă la baza biografiei lui Despot, scrisă 
prin 1566-1567 în Italia.” 

Din păcate , informaţiile despre poporul român se constituie 
ca o simplă însăilare a unor locuri comune , la care se mai adaugă 
şi unele afirmații gratuiote , de pildă că românii s-ar purta cu capul 
ras (|! ): “Acest popor al valahilor se numește român (Romana) , şi ei 
spun că îşi trag obârşia de la exilaţii alungaţi de romani din Italia . 
Limba lor este o corcitură a limbii latine şi a celei italiene , astfel 
încât un italian înţelege ușor pe un român. Folosesc un vestmânt 
lung şi larg (protenso ) , poartă capul ras , țin religia greacă sau 
ruteană ; pot să dea oricând carte de despărțenie soțiilor lor , cu 
cea mai mare bunăvoință faţă de partea potrivnică. De altminteri , 
obiceiurile şi deprinderile lor sunt îndeobște barbare , cu toate că 
revendică pentru ei cinstea de a fi mai presus decât toți 
creştinii pof 

Un alt călător prin Țările Române a fost Giovan-Andrea 
Gromo , născut la Bergamo în 1518. Î anul 1564 ajunge la curtea lui 
loan Sigismund Zápolya, principele Transilvaniei , unde , susține el, 
ar fi avut comanda ostașilor din garda acestuia până la plecarea sa 
spre Italia. La 6 aprilie 1565 ,în mai puțin de un an de şedere în 
Transilvania , a alcătuit o descriere a țării, pe care a folosit-o apoi, 
cu o serie de adăugiri , ca material de propagandă în folosul 
stăpânului său , loan Zápolya , urmaş al vestitei familii Sforza prin 
mama sa , Isabella , fiica regelui Poloniei si a Bonei Sforza . 

Notaţiile lui Gromo s-au concretizat în două texte de 
dimensiuni diferite : textul inițial , mai concis , scris în anul 1564,a 
fost adresat Scaunului Papal, şi un altul , mai dezvoltat , terminat 
prin 1567”, dedicat direct lui Cosimo dei Medici , duce de Florenţa 


” Aflat în Arhiva Comunală din Perugia și publicat de Constantin Radu în 
Diplomatarium Italicum „Ul , reeditat de C. Marinescu în Mélanges dâHistoire 
Generale , II , Cluj , 1938 

`% Alessandro Guagnini , Vita Despothi Principis Moldaviae , p. 30 ,în Călători 
străini despre Țările Române , vol. II. Volum îngrijit de Iviatia Huijan , Editura 
Ştiințifica , Bucureşti , 1970 , p. 299 

” Textul mai concis din 1564 , adresat “unui prelat la Roma” „a fost publicat 
de A.Veress în Documente privitoare la istoria Ardealului , Moldovei şi Ţării 
Românești , vol. I , Bucureşti , 1929 , p. 250-258. Textul mai dezvoltat , din 1567 , 
dedicat ducelui de Florența şi care se păstrează în Biblioteca Naționala din 
Florența cu titlul Compendio di tutto il regno posseduto dal Ré Giovanni 

şi Siena.Se adresează indirect chiar împăratului , înrudit cu ducele 
amintit. 

Ambele variante vădesc acelaşi scop al autorului : să înfăţişeze 
în culori cât mai convingătoare resursele militare şi materiale ale 
principelui , ilustrate prin bogățiile naturale ale Transilvaniei . 

Informaţia lui Gromo este de mai multe feluri. El a cercetat 
personal cetăţile şi locurile fortificate din Banat şi din Transilvania 
„pe care le descrie în amănunt. De asemena,a putut să-și dea 
seama în mod direct de virtuțile ostăşeşti ale românilor. Cât priveşte 
aprecierile sale despre traiul lor nenorocit , ele sunt datorate unor 
impresii determinate de observaţiile nemijlocite. 

Lucrurile se schimbă atunci când vrea să-şi sporească 
informațiile cu ştiri culese din  Cronographia Transilvaniei a lui 
Reicherstorffer , ca şi din Cronographia Moldovei a aceluiaşi autor , 
din care a împrumutat din plin, mai ales în varianta relatării sale 
din 1567. 

Prezentăm , în acest sens, un fragment din această variantă , 
care cuprinde şi o descriere a Transilvaniei , unde se întâlnesc 
multe observaţii obiective privind populația română din această 
parte a ţării: “... orașele mari sunt locuite de unguri , dar satele 
sunt toate locuite de români , şi aceasta nu numai în Banat, ci 
Chiar şi în Transilvania , îndeletnicirea românilor fiind să cultive 
pământul şi să crească cirezile ( de vite ).Când notațiile aparțin 
militarului , tonul se schimbă , fiind admirativ :”Din națiunea 
română se recrutează două feluri de ostași pedeștri . Unii , numiţi 
trabanți ( Drabanţi ) , formau oastea permanentă a ţării , care 
slujesc cu archebuze sau cu lănci şi cu iatagane ; toți dezarmaţi ( 
acuma ) din cauza unor tulburări , și aceștia fac de caraulă şi 


5 


Transilvano ed di tutte le cose notabili dăesso regno a fost publicat cu un 
studiu introductiv şi note critice de A. Decei în Apulum. Buletinul Muzeului 
Regional Alba Tulia , II , 1943-1945.Mai înainte de această publicare se cunoştea 
doar traducerea germană - nu foarte fidelă - publicată de Kemeny în Archiv des 
Vereins für Siebenburgische Landeskunde , an II (1855) , p. 3-50 . Gromo este 
amintit de Amato di S. Filippo , Biografia dei viaggiatori italiani , Roma , 1882 
, p. 297 , de Caraci, Atti dellVIII Congresso Geografico Italiano , vol. MI, 
Florența, 1922, p. 120 , nr. 122 , şi de A. Pernice , Unâepisodio del valore toscano 
„în Archivio storico italiano , seria VII , vol. III / 1 (1925), p. 253 , nr.l, iar la noi 
este menționat de N. Iorga în Revista Istorică,an I,p.65 şi următoarele, şi 
studiat de Marina Lupaş - Vlasiu în Contribuții documentare la relațiunile dintre 
Italia şi Transilvania în secolul al XVI-lea publicate în Anuarul de Istorie 
Naţională , Cluj , 1945 


104 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


păzesc porțile cetăților și sunt foarte viteji în lupte . Ceilalţi se 
numesc haiducu , care de obicei stau la drumuri , jefuind , şi când 
se duc la război le merge numele a fi atât de viteji încât 
disprețuiesc moartea , luptând cu înverșunare (deşi fără rânduială 
). 

Despre Transilvania şi , în general, despre români , au mai scris 
şi alți italieni , călători pe aceste meleaguri , mai ales în secolul al 
XVI-lea , perioadă în care aceştia 

s-au împrăştiat în toate țările Europei , demonstrând peste tot 
competență, exuberanță şi curiozitate . Astfel, Antonio Possevino are 
o lucrare intitulată chiar Transilvania, în alcătuirea căreia a folosit 
informații din opera lui Plinius , Ovidius , Eutropius , Ptolomeu și 
Strabon . Localitățile acestei provincii — după el — reprezentau urmele 
vechilor colonii romane , care vorbeau încă o limbă latină foarte 
corectă . În concepția lui , valahii aveau “animo et judicio italiano”. 
Istoria Transilvaniei , originea sa şi a locuitorilor ei au fost amplu 
prezentate de Antonio Bonfini” în 45 de cărți , şi de G. Bascapé”® 
care discută despre Pietro Busto din Brescia , Fabio Genga , Filippo 
Pigafetta , Silvio Piccolomini , nepotul lui Enea Silvio , comandant al 
unui grup de 300 de toscani , trimişi de arhiducele Ferdinando dei 
Medici să participe la campania antiotomană a lui Mihai, şi alții. 

Personalități şi evenimente din istoria poporului nostru au 
fost bine cunoscute în Italia . Astfel , Petru Cercel , unul dintre cei 
mai culți oamenii ai timpului său ,la 12 martie 1581 era cursant la 
Colegiul Palatului Dogilor din Veneția . Farmecul personal şi 
cultura lui îl determina pe Stefano Guazzo să-l ia ca model pentru 
un erou al unei cărți pe care a scris-o în 1581.% Scriitorul îl 
considera unul dintre principii cei mai reprezentativi pentru tipul 
de gentilom perfect , de “suprahumena et ineffabile benignitá”. 
Tréăsătura principală care le pune în umbră pe celelalte “ é quella 
della affabilitá piena di grazia e di amore , accompagnata da una 


`% Traduerea s-a făcut după textul publicat de A. Veress , Documente privitoare 
la Istoria Ardealului , Moldovei şi Țării Româneşti , vol. I ; Acte şi Scrisori ( 
1527-1572), Bucureşti,1929, 

p. 256 

” Antonio Bonfini, Rerum hungaricarum decades libri XLV , comprehensae ab 
origine geniis ad annui MCCCĂCL , Lipsiae , 1771 , în Călători străini..., 
ed.cit.,p.25 

5 G. Bascape , Le relazioni fra Italia e la Transilvania nel secolo XVI, Roma , 
1931 

° Stefano Guazzo , Dialoghi piacevoli , Veneţia , Bertano , 1586,p. 23 

tale liberalită di aspetto che non potete giudicare onde riceviate 
maggior soddisfazione , o dalla lingua, o dagli occhi suoi, coi quali 
non altrimenti che non catene lega et stringe in perpetua servitu i 
cuori altrui” ® 
În aceeaşi carte , Stefano Guazzo introduce şi un imn 
religios în limba italiană al prințului român , imn pe care-l redăm în 
continuare integral , datorită eleganței şi expresivității expresiei 
poetice : 
Potentissimo Dio del sommo et imo 
Tu che creasti il ciel, la terra e'l mare, 
Gli angeli de la luceet l'uom di limo, 
Tu che nel ventre vergine incarnare 
Per noi volesti. Padre omnipotente 
Et nascere et morire et suscitare. 
Tu che col proprio sangue veramente 
N'apristi il ciel, spogliasti il limbo , et poi 
Sathan legasti misero,et dolente. 
Tu che con tante braccia aperte a noi 
Ancor ti mostri mansueto , e pio 
Per darne eterno ben ne i regni tuoi. 
Ascolta , Padre , l'umil priego mio. Che supplice 
Et divoto a te ne vegno, 
A te che ti festi huom per far me Dio. 


Montano, azzurro,placido,profondo, 
Ch’era tutto il mio mondo,ove le stanche 
Onde riposa la spumante Aluta 
Si riflettea con le pareti bianche 
La mia casa paterna. 

In mezzo a un prato i ruderi di un campo 
Del Dacico Traian eran ricordi 
De la Cittade eterna. 


Atotputernic Dumnezeu al înaltului, 


© «este aceea a naturaleții pline de grație șI de dragoste , însoțită de o 


asemenea armonie a înfățișării , îcât nu pofi să-ţi dai seama ce-ţi dă cea mai 
mare satisfacție, cuvintele sau privirea care leagă și subjugă inimile altora”, 
idem , p. 26 


106 


ANUARUL SOCIETĂȚII DE ŞTIINŢE ISTORICE DIN ROMÂNIA - FILIALA CÂMPINA - 2015 


Tu, care ai creat cerul, pământul și marea, 
Îngerii luminii şi omul din pulbere, 
Tu, cel care te-ai născut din pântecul unei fecioare, 
Tată atotputernic , pentru noi vrând 
Să te naști, să mori şi să reinvii. 
Tu, cel care într-adevăr cu sângele tău 
Ne-ai neschis cerul, descoperindu-ne nemărginire , şi apoi 
Alungându-l pe nenorocitul Satan. 
Tu, care cu brațele deschise spre noi 
Eşti atât de blând şi mărinimos 
Pentru a ne dărui fericirea eternă în împărăția ta, 
Ascultă , Doamne,umila mea rugă, pe care,implrator 
Și supus ţi-o aduc, ţie, care ai fost om pentru a deveni 
Dumnezeul meu. 


Lumea muntelui , azurul , liniștea , adâncul, 
Care era toată lumea mea,unde obositele 
Valuri îşi odihneşte înspumatul Olt 
În care pereții albi îşi oglindea 
A mea casă părintească. 

În mijlocul unei fânețe urmele unei tabere 
A lui Traian Dacicul erau amintiri 
Ale Cetăţii eterne. 


« Veramente , questo capitolo - exclama Fguazzo — viene ad 
essaltar in Cielo , in Terra il suo autore , poi che e riupieno di 
spirito non meno divino che Poetico , et m'imagino che questo 
Principe i suoi lunghi e pietosi pellegrinaggi gli habbiano 
aquistato questo grande honore presso a gli altri d'esser 
annoverato fra poeti Thoscani la qual felicităappena si trova 
hoggidi in alcun Prencipe Italiano” ®' 

KKK 
Victoria lui Mihai Viteazul asupra lui Sinan Paşa, în 1595 
„a fost larg difuzată în Italia în mici jurnale , aşa-numitele “avvisi 
ai stampa” „care conțineau ştiri în legătură cu evenimentele politice 


91 “Cu adevărat, aceste versuri îl aduc autorului lor laudă în Cer și pe 
Pământ , fiindcă e plin de spirit nu mai puţin divin decât poetic , şi-mi imaginez 
că lungile şi dramaticele lui pelerinaje i-au adus acestui Principe această 
mare onoare , alături de altele, de a fi numărat între poeții toscani , fericire 
care cu greu se găseşte astăzi la vreun principe italian”. 

, militare , sociale şi culturale mai recente . Astfel , într-un asemenea 
“avviso” despre Mihai , publicat de Bernardino Beccari alla 
Minerva , la Roma , în 1599, se spunea : “Egli merita di essere 
celebrato fra i più magnanimi , più forti, più valorosi e più savi 
principi che oggi vivono . Et potiamo sperare che egli sia per 
seguitare al colmo della sua gloria , con nuove imprese contro il 
tiranno dei Turchi et essere principalissima causa di discacciarlo 


Menţionăm şi o dramă populară, care a fost cunoscută cu 
siguranță de italieni , scrisă de Giulio Cesare Croce, la Vicenza , în 
1664 , intitulată “Sotteranea confusione ovvero tragedia sopra la 
morte di Sinan Bassa , capitano di Turchi : prologo , tre atti ed un 
finale-lamento ”.* 

Triumful limbii române scrise intervine în secolul al XVII- 
lea , impus de profunde necesități sociale şi de  laicizarea 
fenomenului cultural . În aceste condiţii, producţia originală creşte , 
traducerile şi adaptările se înmulțesc , iar genurile cultivate se 
diversifică din ce în ce mai mult. Se poate vorbi de existenţa unei 
mişcări umaniste , cu trăsături proprii distinctive , un umanism târziu 
ce se încadrează într-un larg curent sud-est european. 

Principala idee a umanismului românesc o constituia 
conştiinţa  descendenței latine a poporului nostru , fapt ce a 
determinat şi o apropiere spirituală a românilor de Italia , de 
locuitorii şi de cultura acestei țări. Fără s-o fi văzut în mod direct, 

Miron Costin exclamă plin de încântare : “laste fara Italiei 
plină , cum se zice, ca o rodie, de cetăţi și orașă iscusite, mulțime 
şi desime de oameni , târguri vestite , pline de toate belşugurile. 
Pentru mare iscusaniia şi frusăţări a pământului aceluia , i-au zis 
raiul pământului (...). Acea ţară este amu scaunul și cuibul a toată 


© “El merită a fi considerat printre cei mai străluciți , mai puternici , mai 
valoroși şi mai înţelepţi principi de astăzi, şi putem spera să ajungă în 
culmea gloriei prin noi victorii asupra tiraniei turcilor şi să fie principalul 
factor care să-l alunge din Europa ”- apud G.Lăzărescu , “La cultura italiana 
in Romania nel passato ed oggi”( A cura dellâAssociazione Italiana per 

i Rapporti Culturali e Scientifici con la Romania . Sezione Regionale Toscana 
),p.35 

& “Necunoscuta tulburare sau tragedia asupra morţii lui Sinan Paşa, 
conducătorul turcilor : prolog,trei acte şi un final-bocet” , idem, p.36 

dăscăliia şi învăţătura ; cum era Athina într-o vreme la greci, amu 
este Padova în Italia - şi de alte iscusite şi trufaşă meşteşuguri” 

Probabil această imagine a Italiei , care era deja considerată 
de umaniştii nostri soră a poporului român , i-a fost sugerată 
cronicarului moldovean de călugărul franciscan Vito Piluzio da 
Vignanello , cu care Miron Costin a avut legături spirituale 
apropiate. De fapt , Vito Piluzio şi-a legat destinul de cel al 
moldovenilor şi a elaborat în limba română un Catehism ,a doua 
carte românească cu alfabet latin , tipărită în tipografia Sfintei 
Congregaţii De Propaganda Fide, din Roma ( Titlul original : 
Dottrina christiana tradotta in lingua valacha dal padre Vito 
Piluzio da Vignanello).® 

Folosirea limbii italiene , alături de cea latină , în relațiile 
cancelariilor domnești cu ţările catolice duce la întărirea poziției 
italienilor sosiți în Ţările Române . Astfel , la curtea principelui 
muntean Constantin Brâncoveanu se profesează un adevărat cult 
pentru Renaşterea italiană , de la obiceiuri şi port până la echilibrul 
şi armonia din artele plastice şi din arhitectură.“ 

Un mare istoriograf al timpului a fost florentinul Anton 
Maria del Chiaro , autor al unei lucrări intitulate Storia delle 
moderne rivoluzioni della Valachia , apărută în anul 1718 , care 
conţine o adevărată descriere a ţării, a naturii, a obiceiurilor, a 
riturilor si a religiei locuitorilor : “Chiamansi questi in lingua loro 
Romuni e la patria loro , cioè la Valachia , Tzara Romaneasca , ed 
infatti , se mai vi fosse che dubitasse che la nazione valacca 
moderna tragga la sua origine dai romani , che vi si stabilirono 
per colonia , consideri attentamente il loro linguaggio , e conoscer 
non essere altro la valacca favella se non pura e mera corruttela 
del latino idioma”. 


% Miron Costin „Opere alese, texte stabilite , studiu introductiv , note şi glosar 
de Liviu Onu , Editura Ştiinţifică , Bucureşti , 1967 , p. 141-143. Capitolul De 
Italia al cronicii sale , De neamul moldovenilor, din ce ţară au ieșit strămoşii 
lor. 

% O parte din corespondenţa sa a fost publicată de Ion Bianu în studiul Vito 
Piluzio. Documente inedite din Arhiva Propagandei , în „Columna lui Traian” , 
1883 

% Mario Ruffini, Lâinflusso italiano in Valachia nellâepoca di Costantino 
Vodă Brâncoveanu ( 1688-1714) , Societs Academica  Dacoromana ,”Acta 
historica” , tomus XI , “Monachii ,p.221-235 

© “Aceştia se numesc în limba lor Români, şi patria lor , adică Valahia , 
Tara Românească, şi , într-adevăr , dacă ar fi să te indoieşti că națiunea valahă 

Unul dintre cei mai străluciți umaniști români ai vremii a 
fost  Stolnicul Constantin Cantacuzino. Format în atmosfera 
renascentistă a Universității din Padova , stolnicul se afirmă repede 
ca un umanist de talie europeană prin vastitatea cunoștințelor şi 
varietatea domeniilor de activitate , întreținând raporturi directe cu 
marii renascentişti italieni şi , cu deosebire , cu contele Luigi 
Ferdinando Marsigli , general imperial şi negociator al păcii de la 
Karlowitz , din 1699 , istoric important și întemeietor al hidrografiei 
moderne . Originar din Bologna , generalul vine în Principate cu o 
misiune diplomatică în credințată de împăratul Leopold I și 
realizează o lucrare intitulată “Danubius — Panonicus Moesicus 
observationibus geographicis , hamstelodami” , publicată în 1726 , care 
cuprinde numeroase informații despre Țările Române . 

Întorcându-ne la Constantin Cantacuzino , istoric el însuşi , 
stolnicul demonstrează din nou originea daco-romană a poporului 
român în lucrarea “Istoria Țării Rumânești dintru început” , 
alcătuită din opt capitole . Operă de erudiție istorică , cu 
preocuparea de a spune numai adevărul , autorul adoptă stilul 
ştiinţific , în parte cu topică latină . Partea introductivă , în care se 
comentează felul izvoarelor istorice caracterizate după concepția 
ştiinţifică modernă , are o exprimare în stil natural , apropiat de cel 
oral . 

Biblioteca familiei Cantacuzino , alcătuită de stolnic şi de 
fiul său , Radu , conține un mare număr de cărți în limba italiană, 
constituind prima cale de pătrundere masivă a literaturii acestei ţări 
în bibliotecile îi colegiile noastre. Importanţa acestei biblioteci este 
subliniată şi de studiile unor cercetători care conturează cu claritate 
influența culturii italiene asupra culturii române la sfâriitul secolului 
al XVII-lea.% 

O însemnare autografă a stolnicului , Summario delli miei 
libri, aflată pe foaia de gardă a cărţii Introductio in dialecticam 


modernă şi-ar avea originea în coloniştii romani , studiază atent limbajul lor şi 
vei vedea că limba valahă nu este altceva decât pur şi simplu o corupere a 
limbii latine” , apud G. Lăzărescu , op. Cit., p. 235 

63 În acest sens, îl amintim pe Mario Ruffini , “Biblioteca Stolnicului 
Constantin Cantacuzino” , traducere de D.D.Panaitescu şi Titus Pârvulescu, 
Editura Minerva , Bucureşti , 1973; Corneliu Dima-Drăgan , “Biblioteca unui 
umanist român, Constantin Cantacuzino Stolnicul” , Bucureşti , 1967 ; Luminiţa 
Beiu-Paladi , “Romantismul italian și literatura română a secolului al XIX-lea”, 

(Teză de doctorati, Editura “Minerva” , București , 1962 , p. 12-13. 

Aristotelis ( Veneţia ), 1587 ) scrisă de iezuitul spaniol Franciscus 
Toletus , menționează următoarele titluri de opere beletristice italiene 
prezente în biblioteca lui Constantin Cantacuzino : Scherzi geniali şi 
Lettere de Gian Francesco Loredano , Sonetti de Giuliano Gosselini 
„ La Lira de Giovan Battista Marino , Favole de Straparola, 
Sidonio şi Dorisbe de Francesco Melosio , Il pastor fido de Guarini 
, Gerusaleme liberata de Torquato Tasso , Monstruosissimo monstro 
de Giovani de’Rinaldi , Orlando furioso de Ariosto , Aminta.-favola 
boschereccia , de T.(orquato) T.( asso ). 

După moartea lui Constantin Brâncoveanu şi a Stolnicului 
Constantin Cantacuzino „relațiile culturale româno-italiene se 
diversifică . Situaşia specifică a Țărilor Române , aflate sub 
dominație otomană , impunea întărirea influenței unei culturi 
romanice , urmașă directă a latinității , în scopul fundamentării şi 
cristalizării conştiinţei naționale și al păstrării specificului național . 
Privită din acest punct de vedere , perioada fanarioților apare ca o 
fază de tranziție spre secolul luminilor . Cea mai mare parte a 
grecilor care şi-au publicat lucrările în Țările Române şi-au făcut 
studiile în Italia : “Acești învățați îşi făcuseră studiile superioare în 
cea mai mare parte în Ita;ia , alții , mai puțini , în Germania şi în 
Franța . Numai aşa se explică situația în care atâția din acea 
epocă cunoşteau , scriau şi vorbeau italiana , şi în egală măsură 
străinii învățau cu atâta uşurinţă limba română “® 

Una dintre familiile fanariote cele mai culte a fost cea a 
Mavrocordaților. Oameni luminaţi , aceştia corespondau frecvent cu 
persoanalități europene sau erau cunoscuţi în cercurile culturale din 
afara tării. Astfel , dragomanul Alexandru Mavrocordat , tatăl 
Principelui Nicolae Mavrocordat , îi adresează în anul 1691 contelui 
Chinski o scrisoare în limba italiană , contele fiind considerat de 
publicaţia venețiană Giornale de'Letterati d'Italia , întemeiată şi 
condusă de Apostolo Zeno , unul dintre marii istorici ai vremeii , 
caracterizat prin obiectivitate şi onestitate , un “ministru de vază la 
Poartă , aşa cum ea nu are vreun altul mai priceput (...), şi care, 


3 . . 3 A å ve 70 
de-şi manifestă aprobarea , trebuie s-o credem bine întemeiată“. 


© C, Erbiceanu , Bărbaţii culți greci și români şi profesorii din Academiile de 
Iaşi şi de Bucureşti din epoca zisă fanariotă ( 1650-1821), în Analele 
Academiei Române . Secțiunea istorică. XXVII , (1304-1305 ), p.141 

7 Gornale deâLetterati dâltalia „tom III , 1710, p. 426-427 , apud Luminiţa 
Beiu — Paladi , op. cit. „p. 15 

Faima domnitoruluiu Nicolae Mavrocordat ajunsese în Italia 
datorită aceleiași reviste italiene , care publica în anul 1721 o 
amplă recenzie a lucrării domnului Ţării Româneşti , Despre datorii 
„apărută în limba greacă la Bucureşti , în anul 1719. Recenzia 
elogia cultura principelui , cunoscător atât al limbilor vechi , clasice 
şi orientale , cât şi al celor moderne : “... și la toate acestea el 
adaugă cunoașterea şi uzul limbii latine , al italienei, al francezei , 
însușite de el chiar în sânul barbariei”. Recenzia face aluzie “alla 
bella libreria” a domnitorului , care constituie cea mai veche 
relatare contemporană despre biblioteca Mavrocordaţilor.”! 

Relaţiile spirituale între Principatele Române și Occident au 
fost continue şi s-au concretizat în toate formele , de la circulația 
unor opere literare , traduse sau originale , până la consultarea 
presei . Primii cititori ai presei apusene au fost domnii fanarioți, 
obligați să fie la curent cu evenimentele vremii , pentru a informa 
regulat Poarta . În acest sens , Constantin Mavrocordat primea pe la 
1740 ziare olandeze , germane și italiene , iar Grigore Ghica al II- 
lea primea în plus şi ziare englezești . Curtea lui Grigore Ghica al 
IV-lea era , în epocă, cel mai bine aprovizionată cu publicații 
apusene . Boierii abonați la asemenea ziare erau numeroşi încă de 
la sfârşitul secolului al XVIII-lea . Cele mai citite publicații erau : 
La Gazette de Vienne , Le Journal Encyclopedique , Leo Jurnal de 
Francfort , Notizie del Mondo , Le Spectateur du Nord, Le Journal 
Littéraire , Le Mercure de France , Il Redattore Italiano , 

Die Vereinigte Post und Ofener Zeitung. Semnificative pentru 
interesul față de informaţii șI pentru prețuirea de care se bucurau 
publicaţiile europene sunt cuvintele lui Constantin Oteteleșanu 
adresate negustorului Constantin Hagi Pop : “... oricâte gazeturi vor 
fi venit, mă rog să mi să trimită“ 

Şi în această perioadă limba italiană era limba diplomaţiei 
şi a contactelor culturale , mai mult decât limbile franceză şi 
greacă , depaşind faza intermediarilor. Astfel , Alexandru — Vodă 
Ipsilanti îi scria baronului von Bruckenthal , consilier de stat în 
Transilvania , o scrisoare datată “Bukareste , 14/25 gennaio 1772”, în 
care-i cerea etrădarea fiilor săi fugiii de acasă pentru a vedea 
lumea”? „iar Lionardo Panzini , secretar , la Bucureşti , al Aceluiaşi 


7! Cf. Corneliu Dima — Drăgan , Biblioteci umaniste românești , Editura “Litera”, 
București , 1974 , p. 6,12,17 . Recenzia este reprodusă în Anexa IX,p. 192 

? D, Furnică, Din istoria comerțului la români , Bucureşti , 1908 , p. 223 

T? Ramiro Ortiz , op. cit. , p. 76 

Principe Ipsilanti , corespondează cu Pietro Metastasio , ale cărui 
drame au pătruns în Principate prin intermediul grecilor din 
Viena.” 

Mişcarea revoluționară condusă de Tudor Vladimirescu a 
fost prezentată pe larg de presa italiană „în buna tradiție a 
publicaţiilor străine de a face cunoscute lumii realitățile din 
pricipatele dunărene aflate , la începtutul secolului al XIX-lea , într- 
un efervescent proces de transormări social-politice şi culturale . Se 
ştie că prin intermediul preei străine s-au cunoscut în Occident 
acțiunile militare şi politice ale lui Mihai Viteazul , moartea tragică 
a lui Miron Costin , acțiunile diplomatice ale Constantin 
Brâncoveanu , uciderea sa şi a fiilor săi, sfârșitul trist al lui Grigore 
Ghica al III-lea, şi multe alte evenimente importante , printre care şi 
mişcarea revoluționară condusă de Tudor Vladimirescu , căreia i-au 
acordat spații largi cu deosebire publicaţiile italiene din epocă : 
Giornale del Regno delle due Sicilie, Gazetta Piemontese , (Torino) 
, Gazetta di Genova , L'Osservatore Triestino . Tudor , pe care toate 
gazetele italiene îl numesc Teodoro , este înfățişat ca un duce valah 
( il Duce ),ca un şef militar ( il capo dei valachi ),şi apoi 
domn ( Signore di Bucarest ).” 

Acțiunea sa este considerată și numită fie insurecție ( 
insurezione ) , fie , foarte interesant , revoluție ( rivoluzione ) 19 Tot 
ca o revoluție este considerată şi de un martor ocular al 
evenimentelor , episcopul catolic din Bucureşti , Giuseppe Maria 
Molaioni , în raportul său catre De Propaganda Fide , scris în ziua 
de 21 eptembrie 1821 cu titlul Breve storia della rivoluzione di 
Bucarest.” La fel este calificată în diverse rapoarte diplomatice. 

Ştirile din presa italiană despre mișcarea revoluționară 
condusă de Tudor Vladimirescu au fost extrem de multe și 


74 Alexandru Marcu , Lâltalia in cerca della latinità dei rumeni , Bucureşti , 
1927 , p. 26 

T Giornale dei regno delle due Sicilie din 20 iunie 1821 , microfilme , Italia , 
rola 30, c. 467, 

76 Gazetta di Genova , 15 aprilie 1821 — Arhivele Statului , București , 
microfilme , Italia , rola 30 , c. 85-86 

7 G. Găzdaru, O relatare manuscrisă italiană despre revoluția lui Tudor 
Vladimirescu , în Diplomatarium italicum , 1934 , p. 240-273 ; D. Bodin , Tudor 
Vladimirescu în lumina izvoarelor italiene „în Revista istorică română , 1941- 
1942 , vol. XI-XII , p. 15-62 

'5 Revoluția condusă de Tudor Vladimirescu. Documente externe , Bucureşti , 
Editura Academiei,1980 

surprind o multitudine de probleme : neînțelegerile dintre Tudor și 
Ipsilanti , date referitoare la efectivele celor doi , informaţii despre 
intervenția otomană în Principate , represiunile sângeroase ale 
turcilor împotriva celor care participaseră la mișcare , ştiri referitoare 
la poziția duplicitară a Rusiei , la asasinarea lui Tudor , la soarta 
trupelor de panduri după moartea acestuia , la fuga Prințului 
Ipsilanti în Transilvania , la dezastrul suferit de oastea eteristă etc.” 

În genere , presa și actele diplomatice italiene au prezentat 
ştirile referitoare la evenimentele din 1821 corect şi obiectiv, 
exceptând accentele de grijă şi ostilitate cu care a fost caracterizată 
redeșteptarea românească de la 1821. 

Ideile iluminismului european vor fi receptate în toate 
provinciile românești , manifestându-se în forme mai concrete în 
Transilvania şi Moldova . Dacă în Ardeal iluminismul a avut un 
caracter preponderent cultural , în Moldova s-a manifestat mai 
evident în plan social, în cadrul aşa-zisei mişcări “a cărvunarilor” , 
al cărei teoretician incontestabil a fost Ionică Tăutu ( 1795-1830), 
primul gânditor politic şi social al celei de a treia generaţie, 
alcătuită din primii scriitori pasionați de idei ale viitoarei societăți 
burgheze, legaţi de boierimea mică şi mijlocie . Probabil prin filieră 
franceză a cunoscut mișcarea carbonară italiană în acțiunile şi ideile 
ei „pe care „în parte, le teoretizează în propriile lucrări cu caracter 
social-politic.S 

În anul 1822 Ionică Tăutu difuzează Constituția 
cărvunarilor , care ar fi trebuit să fie actul fundamental prin care 
să se reorganizeze șI să se modernizeze viața politică şi socială din 
Moldova acelui timp . Regimul politic preconizat de Tăutu ar fi un 
regim constituțional , pentru că se întemeiază pe respectul unei 
« pravile a țării «, considerată « temeiul în care stă stavila întregii 
slobozenii , hotarul puterii celor ce plinesc trebile obşteşti (...) , 
temeiul puterii , care plineşte şi face a să plini toate aceste 
legături soțialiceşti , şi căreia îi este supis însuși domnul şi sfatul 
obştesc”. Ca un autentic iluminist , Tăutu cere ca pravila să fie 
redactată în limba romană și să reprezinte o sinteză a diferitelor 


PC. Şerban , Mișcarea revoluţionară din 1821 în presa europeană în Studii 
și materiale de istorie modernă , VI,1973,p.265 

50 Mişcarea politică a carbonarilor italieni se naște ca o reacţie împotriva 
regimului lui Marat la Neapole , dar va combate apoi suveranii restaurați după 
1814 şi stăpânirea austriacă în Nord. 

pravile ale ţării ; caracterul de act fundamental al acestei scrieri 
reiese şi din folosirea sintagmei “pravila fundamentalică“. 

Noua concepţie asupra dregătorilor pe cale de a deveni 
funcționari , în sensul modern al termenului , reiese și din evoluția 
criteriilor care stau la baza numirii. Astfel , se emie părerea că 
administraţia este un lucru care trebuie învățat, și că în funcții 
trebuie numite numai persoane competente . În Arhiva românească , 
vol. I , p. 202 „este publicat un memoriu care propune ca feciorii de 
boieri , care nu învaţă tehnica administrației , să nu fie înălțați în 
ranguri, “ ca să nu se strice buna ocârmuire”. Scriitorii legaţi de 
cercurile progresiste cer ca dregătoriile ţării să fie accesibile 
tuturor “patrioților” care , prin învățătura şi capacitatea lor , merită 
a se bucura de încrederea tării. Astfel , în 1825 , Eufrosin Poteca 
cere ca “oficiele să se dea numai la cei pregătiți spre dânsele cu 
învățăturile cele trebuincioase” 

Mişcările reformatoare din Ţările Române , desfăşurate în 
deceniile 4 şi 5 ale secolului al XIX-lea, au atins momentul 
culminant prin Revoluția de la 1848-1849. Aceasta va cuprinde 
într-un singur program revendicările şi propunerile de reforme 
pentru care vor acționa şi generaţiile viitoare . Totodată , prin această 
revoluţie românii își afirmau hotărât dorința de a se alătura 
națiunilor europene moderne.Conştienţi că fără unitate şi 
independență națională societatea românească nu se poate 
moderniza potrivit specificului ei , revoluționarii români de al 1848 
au îscris aceste deziderate în rogramul lor, ca puncte de 
importanță majoră . Generația pașoptistă intra pe scena istoriei cu 
scopul propus de a înfăptui aceste două obiective ale prgramului 
revoluționar . 

În general , Revoluția de la 1848 din Principate “a fost 
pregătită , prin măsuri practice şi prin scrieri literare cu caracter 
agitatoric , în bună parte de scriitori”. Aceştia desfăşoară o 
intensă activitate propagandistică în străinătate , făcând cunoscute 
cercurilor politice şi culturale europene idealurile poporului român 
de independență şi unitate națională.Scriitorii români publică în 
diferite ziare şi reviste articole despre situația politică din Țările 
Române , despre istoria poporului român , despre literatura și cultura 


5! G.Dem. Teodorescu , Viaţa și operele lui E. Poteca , p. 37 
* Dim. Păcurariu , Romantismul românesc şi context european , p. 2 , în 
Comunicările “Hyperion” , vol. V , 1996 

sa . Astfe , Ion Ghica devine colaborator al ziarului parizian de 
opoziţie , 

Le National , Vasile Alecsandri traduce în franceză poezii 
proprii şi balade populare românești pe care le publică în revue 
des deux mondes , iar lui Nicolae Bălcescu Revue de /'Orient îi 
publică în 1844 studiul Puterea armată şi arta militară de la 
întemeierea Principatuluyi Valahiei până acum. 

Aceiaşi tineri entuziaști înființează în străinătate societăți 
culturale şi politice cu scopul de a unifica într-un singur șuvoi 
aspiraţiile şi acțiunile tuturor revoluționarilor români . Simultan , ei 
încearcă să atragă de partea lor personalități ale culturii europene 
care să sprijine cauza românească . Astfel, Alfred de Lamartine a 
patronat Societatea studenților români din Paris , înfiinţată în 1845 
„lar în 1848 a sprijinit în calitate de ministru de externe al 
guvernului revoluționar provizoriu al Franţei revoluția din Țara 
Românească . Legături apropiate se creează între studenții români 
din Paris şi profesorii lor de la College de France, Jules Michelet 
şi Edgar Quinet. Primul , istoric de notorietate europeană , sedică 
Principatelor Dunărene o mare parte din lucrarea sa , Légendes 
démocratiques du Nord ( 1854 ) , în care vorbeşte cu admirație 
despre Revoluţia Română de la 1848 , reproşând Occidentului 
nepăsarea față de poporul român aflat în suferință : “Huit millions 
d'hommes de même race, une des grandes nations du monde, 
passaient inapersu ! Pourquoi ? (...). Noblesse bien prouvée ! Leur 
langue est toute latine . Le laborieux génie des patients légions qui 
ont couvert le monde de leurs travaux revit dans cette colonie de 
l’Empire. Le colon italien a épousé la fille et la sæur du Danube 
(...). La douceur , la tandresse du cour valaque , se révélent en 
leur langue , plein de diminutifs gracieux , caressants. Elles sont 
plus sensibles encore dans leurs actes et leur vie habituelle (...), le 
peuple le plus patient et le plus doux du monde pa 


5 “Opt milioane de oameni de acelaşi neam , una din marile naţiuni ale 
lumii, trăiesc fără a fi ştiuți de nimeni ! De ce? (...) Nobleţea obligă ! Limba lor 
este de origine latina. Geniul creator al perseverentelor legiuni care au 
acoperit lumea cu realizările lor reînvie în această parte a Imperiului . 
Colonistul italian s-a căsătorit cu fiica şi sora Dunării (... ) . Blândeţea , 
tandrețea inimii valahe se reflectă în limba lor, plină de diminutive graţioase , 
drăgăstoase . Ele sunt mai sensibile , chiar , în faptele şi viața lor obiănuită (...) 
„poporul cel mai răbdător şi cel mai blând din lume” , Jules Michelet, 
Légendes démocratiques du Nord , Paris , 1906 , p. 212-215 , apud Dim. 
Păcurariu , loc.cit. , p. 20 

Simpatie şi chiar admirație pentru poporul român au avut şi 
alți oameni de cultură din Franţa sau din Italia, cum sunt Elias 
regnault , A. Ubicini , Giovenalle Vegezzi-Ruscalla , Cesare Correnti , 
oameni politici ca Ledru-Rollin , Mazzini , iar mai târziu Garibaldi 
şi Cavour. 

Revoluția română de la 1848-1849 nu a produs schimbări 
deosebite şi imedfiate în cadrul societăţii românești , dar , privită 
din perspectiva următoarelor trei decenii , a conturat obiectivele către 
care trebuia să fie orientate eforturile revoluționarilor români : 
unitatea şi independența națională. Ideologia şi principiile 
paşoptiste au constituit factori de închegare şi concentrare a 
energiilor naționale , perseverente până la sacrificiu , pentru punerea 
în aplicare a programului revoluționar. Generația paşoptistă a 
acționat în următoarea perioadă nu pentru interese de grup , ci 
pentru interesele întregii națiuni române . Romantismul revoluționar 
românesc s-a dovedit la fel de activ ca şi în alte țări europene, iar 
ideea națională a fost suportul spiritual al înfăptuirii Unirii de la 
1859 şi al cuceririi Independenţei în anul 1877. 

Intervenția trupelor țariste şi otomane în Principate 
împotriva Revoluției i-a determinat pe cei mai mulți revoluționari 
să se exileze în diferite oraşe europene : Paris , Londra , Viena , 
Palermo , trecând la organizarea acțiunilor lor prin crearea unor 
asociații în cadrul cărora să conclucreze şi să-și coordoneze 
activitatea , asociații care aveau strânse legături cu lumea 
intelectuală şi politică europeană . De altfel , mulți paşoptiști își 
făcuseră studiile în capitalele statelor din apusul Europei și fuseseră 
ințiați în ampla mișcare de afirmare a principiilor de libertate şi 
egalitate între popoare . 

În luna iunie 1849 se constituie la Paris Comitetul 
democratic român din inițiativa lui C.A.Rosetti , Vasile Mălinescu , 
Dumitru Brătianu şi alții , iar în decembrie , acelaşi an , Asociaţia 
română pentru conducerea emigrației , datorită lui Nicolae Bălcescu 
„În anul 1850 acesta inițiază la Londra crearea unui Comitet 
revoluționar , care reunea revoluționari români , maghiari , polonezi , 
ruși , cehi . Revoluţionarii români aflați în exil au desfășurat o 
susținută propagandă în favoarea idealurilor de unitate şi 
independență națională. Au fost trimise memorii , argumentate 
temeinic , cercurilor politice franceze , engleze şi italiene , 
susținându-se ideea unirii Principatelor sub garanția colectivă a 
Puterilor europene . 

Cauza românilor a fost susținută şi prin organe de presă ca 
România viitoare , Junimea română sau Republica română . În 
România viitoare Nicolae Bălcescu a publicat manifestul-program 
intitulat Mersul revoluţiei în istoria românilor în care se prezenta 
dezideratul românilor de a fi “o nație nouă, puternică şi liberă 
prin dreptul şi datoria noastră“. 

Revoluția de la 1848 a fost un fenomen general european , 
o continuare , pe un plan superior, a Revoluţiei franceze din 1789. 
Ea a fost generată de procesul de dezvoltare a societăţii de pe 
continent , dar izbucnirea nu a fost spontană , neașteptată , ci a fost 
pregătită de un şir întreg de transformări . În secolul al XVIII-lea 
şi în primele decenii ale secolului al XIX-lea au avut loc veritabile 
revoluţii în domeniile demografic , agrar , industrial , precum şi în 
ideologie , care dau expresie procesului general de dezvoltare pe 
cale capitalistă. În desfăşurarea acestui proces se constituie multe 
dintre națiunile Europei , se întăreşte conștiința naţională , iar 
mişcările la nivel naţional pun în discuţie problema unificării 
statelor , a înlăturării dominației străine , a libertății sociale și 
naționale. Mişcările revoluționare din Germania , Italia , , Polonia şi 
din Imperiul Habsburgic , mișcările insurecționale ale sârbilor , 
revoluțiile grecilor şi ale românilor , revoluţia spaniolă , cele din 
Franţa , din Belgia , toate leagă , într-un lanţ neîntrerupt , revoluția 
din 1848 de Marea Revoluţie Burgheză din Franţa . 

Cu particularitățile care-i sunt proprii , procesul dezvoltării 
istorice a Țărilor Române , în perioada de destrămare a 
feudalismului şi de afirmare a relațiilor de producție capitaliste , se 
încadrează în procesul general european . Acest proces , deşi nu este 
unitar ca adâncime şi intensitate , prezintă o mare diversitate de la 
țară la ţară, pe plan economic, social sau politic, ca urmare a 
situaţiilor specifice ,a cadrului deosebit de dezvoltare , fiind orientat 
spre aceleași obiective generale . Dezvoltarea capitalismului pe 
continent și în lume a accentuat integrarea economică , politică și 
spirituală , a determinat strângerea legăturilor între teritorii , o mai 
puternică şi constantă interdependenţă , iar Țările Române nu au 
rămas în afara acestor legături . 

În continuare , ne vom referi la relaţiile care s-au stabilit 
între revoluționarii români şi cei italieni după anul 1848, cu 
deosebire la cele dintre Nicolae Bălcescu şi Giuseppe Mazzini . 

În 1831 , Giuseppe Mazzini ( 1805-1872) , unul dintre cei 
mai cunoscuți ideologi ai Risorgimentului , înființează la Marsilia 

societatea La giovine Italia , care va constitui nucleul revoluţionar 
al luptei patriotice a poporului italian împotriva  despotismului . 
Refugiat la Londra , organizează conspiraţiile din Italia , iar în 1848 
revine în țară , sperând în zadar o revoluţie generali a statelor din 
Peninsulă . După căderea republicii Romane reia drumul exilului , în 
iulie 1849 , şi revine în Italia în 1859, în momentul Războiului 
pentru Independenţă. În 1860 , după ce se proclamă regatul, 
alcătuieşte opoziţia republicană şi susține lupta lui Garibaldi pentru 
desăvârșirea unităţii naţionale . În ciuda intensei lui activităţi 
revoluționare , nu reuşeşte să determine o mişcare de masă, 
înregistrând cel mai mare eşec în Calabria, în 1844, prin expediția 
fraților Bandiera. 

În 1849 se aflau la Pris numeroşi revoluționari români și 
italieni , care încercau să redeştepte în rândul popoarelor lor spiritul 
de revoltă socială atât de activ în anul anterior. Astfel , Nicolae 
Bălcescu , frații  Goleşti , D. Brătianu , C.A.Rosetti  proiectau 
înființarea unui jurnal comun al emigrației lombarde şi române , 
condus de Lamennais , jurnal care nu a mai apărut. 

Legăturile lui Nicolae Bălcescu cu Giuseppe Mazzini 
alcătuiesc un capitol important al acţiunilor revoluţionare românești 
dintre anii 1849-1850. Cei doi îşi cunoşteau activitatea şi 
programele , mai ales că Mazzini era considerat de Bălcescu “cel 
mai mare revoluționar din Europa”, care-l invitase la Londra 
pentru a participa la lucrările comitetului ce avea ca obiectiv 
realizarea unei mari solidarități revoluționare pe tot continentul. 

Corespondenţa lui Nicolae Bălcescu cu lon Ghica şi Al. 
Zane este revelatoare în acest sens : “Aceea ce mă silește a merge 
la Londra mai mult este treaba ceialaltă . Mai cu seamă ca 
Mazzini va merge acolo în curând. Apoi socot că trebue a ne 
înțelege cu dânsul şi cu Ledru-Rollin , cum şi cu oarecare nemți 
radicali şi a întocmi o mare solidaritate revoluționară în toată 
Europa. Știu că aceste sunt și opiniele lui Mazzini. Sunt aci în 
raporturi cu unii din deputații munteni şi mi-a propuseră să mă 
duc a întâlni pe Ledru-Rollin. Voi avea scrisori de la dânşii. Eu 
la Londra am cunoscut pe Louis Blanc mult, dar pe Ledru nu, 
fiindcă trăia prea retirat. «5 

Peste câteva zile îi trimite o altă scrisoare aceluiași 
prieten: «Am scris la Londra ca să mă înștiințeze despre zioa 


5 Scrisoare către Ion Ghica „Paris , 10 februarie 1850 

adunării ce ştii. Mazzini trebue să fi trecut acolo . El au făcut un 
proect despre o solidaritate revoluționară a tuturor  naţiilor 
Europei . Propune o adunare a delegaților tuturor emigrațiilor sau 
naționalităților , spre a se înțelege şi a adopta un plan de 
operații.” ® 

Fapt este că Nicolae Bălcescu era cunoscut şi apreciat în 
cercurile revoluționare europene , dovedit şi de solicitările acestora 
de a colabora la diferitele publicații pe care le editau la Paris sau 
la Londra. În acest sens , mai spunea într-o altă scrisoare : “La 9 
ale acestia , ese la Londra o foae franţozească , de Golovin , supt 
titlul Le Federal . Mi-a scris să-i trimit articole. Eu socot să mă 
duc acolo pe la sfârşitul lunii. Am scris să întreb dacă Mazzini a 
sosit acolo . Cred că cu dânsul, cu Ledru-Rollin , cu Manin , pe 
care l-am cunoscut mai dăunăzi aci, şi alții, de fiecare nație câte 
unu , să facem un comitet revoluționar , conservând totdeodată 
Comitetul Europei Orientale . Mi-am închipuit un şir de comitete 
supuse unul altuia , începând gradat : 1) de la județe ; 2) la cele 
cinci feri române ; 3 ) unul central la Paris pentru toată 
românimea şi apoi acele doă pentru chestiile internaţionale şi 
europene”. H 

Din păcate , Nicolae Bălcescu n-a participat la lucrările 
comitetului de la Londra , motivele fiind arătate într-o altă scrisoare 
adresată lui Ion Ghica : “Astăzi am éfost adunaţi Goleştii , Brătianu 
, Voinescu , Russet , Mălinescu , frate-meu şi eu. Vorba era ca să 
trimitem pe cineva la Londra, ca să fraternizeze cu emigrații 
organizaţi acolo , adecă Mazzini , Ledru-Rollin , redactorii 
Proscrisului”. Am fost ales eu, ca să mă duc, dar n-am priimit 
din pricină că declarându-mă pe față , cum se cere, nu mă voi 
putea întoarce în Franciea , nici în nici un loc pe continent. Apoi 
am nevoie să stau în Paris până în primăvară ca să sfârșesc 
scrierea istorică ce lucrez, care cred că va fi mai folositoare 
nației decât conlucrarea mea la Londra, în redacția Proscrisului. A 


85 Scrisoare către Ion Ghica , Paris , 23 fevrier , 1850 

5 Scrisoare către lon Ghica , Paris , 6 martie 1850 

37 Le Proscrit. Journal de la Republique Universelle. Redacteurs : les citoyens 
Berjeau , Daratz,Delescluze , Dupont , Et. Arago , L. Leclanche , Ledru-Rollin , 
Martin Bernard , Jos. Mazzini , D. Pilette , poaslecki , Rattier , Worcel , le general 
Ern. Haugh , Ch. Ribevrolles — Londra , 1849 

rămas dar lucru baltă până se va găsi un homme de bon 
volonté >.5% 

Despre folosul pe care l-ar fi adus participarea lui Nicolae 
Bălcescu dacă ar fi participat la lucrările comitetului de la Londra, 
Al. C. Golescu făcea următoarele aprecieri într-o scrisoare pe care 
o trimitea de la Brussa în vara anului 1850 lui Șt. C. Golescu și 
lui N. Bălcescu : >Les mêmes considerations s'appliquent également 
sur ton compte , Balcesco , toutefois avec ( une ) certaine nuance de 
différence que voici: si ton poste et le chemin que tu t'es frave 
auprés de lord Palmerston nous sont nécessaires et d'un grand 
profit pour notre cause. Ta présence dans le comité nous est bien 
plus indispensable encore . Ici il nous faut un homme qiu, par ses 
relations antérieures , ses études , connaisse à fond les interets et 
les tendances de chaque province roumaine, qui soit connu et à 
son tour ait des rapports avec toutes les intelligences les plus 
marquantes tant de la Roumanie que de la Pologne e de la 
Hongrie , et qui , enfin , dispose aussi d’une certaine réputation 
avantageuse sur son compte. Or cet homme , dans le présent du 
moins , nous aurions beau le checher ailleurs qu’en toi, nous ne le 
trouverions pas ; si donc tu est raisonable et si tu veux notre bien 
à tous, tu consentiras de bon cour à faire partie du comité. 
Quant à l'inconvénient de céder ton post à autrui , nous tâcherions 
d'y remédier de notre mieux en le confiant à Alexandre qui, de la 
sorte , serait tantôt à Paris, tantôt à Londres et qui, aidé de tes 
recommandations comme de celles que Jean Ghika pourrait lui 
envoyer de l'Ambassade anglaise de Constantinople , parviendrait 
au bout de quelque temps à regagner le terrain perdu >.? 


88 Scrisoare către lon Ghica , Paris ,6 septembrie 1850. Reprezentantul 
emigrației române va fi D. Brătianu . Acesta va semna Manifestul Comitetului 
Central Democratic European către Poporul Român , lansat din Londra la 20 
iulie 1851. 

5 >(...) Aceleaşi considerații se aplică şi în privința ta , Bălcescule , numai 
că oarecum diferit. Dacă poziția şi drumul care te-au dus alături de lordul 
Palmerston ne sunt folositoare şi de un mare câștig pentru cauza noastră , 
prezența ta în comitet ne este cu atât mai necesară . Ne trebuie aici un om 
care , prin legăturile sale anterioare , prin strudiile lui , să cunoască în 
profunzime interesele şi tendințele din fiecare provincie românească , să fie 
cunoscut la rândul lui şi să aibă relaţii cu inteligenşele cele mai marcante , 
atât din România cât şi din Polonia şi Ungaria , şi care, în sfârşit, se bucură 
la rândul lui de o certă reputație benefică pentru el. Or, acest om , în 
condițiile actuale , nu-l vom găsi, oricât l-am căuta , decât în persoana ta ; deci 

Un alt revoluţionar român pe care Giuseppe Mazzini îl 
cunoştea bine a fost Dimitrie Brătianu , prin intermediul căruia 
italianul adresează în 1851 un manifest poporului nostru, 
îndemnându-l să ia exemplul ţărilor care se ridicaseră la luptă 
împotriva subjugării naționale . Spuneam mai sus că o seamă de 
revoluționari din numeroase țări europene se aflau la Londra, 
urmărind să înființeze un Comiteto Centrale Europeo , care să dea 
o puternică lovitură guvernelor antirevoluționare şi să emancipeze 
definitiv popoarele asuprite de ele . Manifestul lui Mazzini , redactat 
în limba italiană, a fost scris la Londra în luna iunie 1851, fiind 
dat în numele Comitetului Central Democratic European şi iscălit 
de Giuseppe Mazzini , Ledru-Rollin , Arnoldo Ruge şi A. Darasz . 
Redăm două fragmente din acest document : 


>Alle Popolazioni Roumane, 
Roumani, 


Voi siete d'una razza immortale . Il nome che avete dai 
vostri padri , la vostra lingua , le vostre tradfizioni , le vostre 
tendenze , ogni cosa vi ricorda figli del popolo che stampava nel 
mondo , venti secoli addietro , un’orma gigantesca sulla via 
dell 'incivilmento europeo . Quel Popolo oggi rivive. E voi pure 
dovete rivivere. Però che voi pure dovete compiere una missione 
in Europa : la coscienza istintiva di questa missione non ci 
cancello mai dall'anima vostra>.* 


„dacă eşti înțelegător , şi vrei binele tuturor , vei consimți din toată inima să 
faci parte din comitet. Cât priveşte neajunsul de a ceda postul altuia , vom 
încerca să-l rezolvăm cât mai bine , acordându-l lui Alexandru , care , într-un 
fel sau altul, va fi atât la Paris cât şi la Londra şi care, ajutat de 
recomandările tale ca şi de cele pe care lon Ghica le va putea trimite 
Ambasadei engleze din Constantinopol , se va putea în scurt timp să 
recâştigăm terenul pierdut>, în Boierii Golești , III , p. 56-57 

“Către populațiile românești , / Români , /Voi vă trageţi dintr-un neam 
nemuritor . Numele pe care-l aveți de la strămoşii voştri, limba voastră , 
tradițiile , aspirațiile voastre , orice fapt vă dovedeşte că sunteți fiii poporului 
care a lăsat în lume, acum douăzeci de secole, o uriaşă urmă în civilizația 
europeană . Acel popor renaşte azi, şi voi puteți să renaşteţi . Voi chiar trebuie 
să îndepliniți o misiune în Europa , iar conștiința adâncă a unei asemenea 
misiuni nu a dispărut niciodată din inima voastră. 

După câteva generalități asupra principiilor de libertate , 
democraţie şi naționalism , manifestul începe un violent atac la 
adresa Rusiei ţariste şi a Austriei habsburgice , îndemnându-i , în 
același timp , pe români să se alieze cu frații lor , unguri , greci și 
slavi : “La grande Confederazione Danubiana sarà il frutto 
dell’opera nostra. Ogni vostro atto sia diretto da questo pensiero. 
Il ponte di Traiano non ha più che le estremità sulle due sponde 
del Danubio : e questo il simbolo delle condizioni dell'oggi . Archi 
novelli debbono cacciarsi e ricostruirlo per opera vostra : é questa 
la vostra impresa per l'avvenire” ” 

Dimitrie Brătianu răspunde la rândul său printr-un alt 
manifest , dictat în numele tuturor românilor , redactat tot în limba 
italiană la Brighton ,la 24 septembrie acelaşi an. Răspunsul lui 
Brătianu este intitulat Risposta del Comiteto Nazionale Rumano, 
fiind , în esență, o parafrazare a primului manifest , scris însă cu 
multă însuflețire şi căldură față de idealul mazzinian : 


“Cittadini, 


La vostra chiamata è stata intesa dai Rumani . La vostra 
voce profetica ha già risuonata su tutta la terra rumana e questa 
terra di credenti ha trasalito di gioia. ”” 

Se scoate apoi în evidență statornicia îndârjită a românilor în 
decursul veacurilor şi păstrarea caracterului etnic latin , cu toate 
năvălirile unor barbari cu care nu pot avea nimic în comun. Uitaţi 
de restul lumii , românii vor primi cu recunoştinţă apelul lui 
Mazzini şi vor uita înfrângerea din 1848 , luptând în continuare 
pentru libertate , pentru înfăptuirea Confederației Dunărene și pentru 
alianța cu popoarele latine din apusul Europei : “Quindi il pensiero 


°l “Marea Confederație Europeană va fi fructul acțiunii noastre. Orice faptă 
a voastră să fie determinată de acest gând . Podul lui Traian nu mai are 
decât capetele pe cele două maluri ale Dunării; axesta este rezultatul 
realităților de azi . Arcuri noi trebuie să fie ridicate şi reconstruit prin fapta 
voastră ; asta e datoria voastră pentru viitor >. Textele manifestelor lui 
Mazzini şi D. Brătianu au fost publicate după autograf de prof. Mario 
Menghini , directorul Bibliotecii Risorgimentului din Roma şi editorul întregii 
opere mazziniene „în Mario Menghini , Mazzini - Bratiano. La Romania e la 
nazionalità europea , Società Editrice Italiana , 1910. 

” Cetățeni / Îndemnul vostru a fost înţeles de români. Glasul vostru profetic 
deja a răsunat pe tot pământul românesc şi acest pământ de creştini a tresărit 
de bucurie”. 

dal quale siamo mossi in tutti i nostri atti, noi , Roumani , é quello 
di riunirci tutti in un sol tutto indivisibilmente e di stabilire una 
comunanza di pensiero e d'azione fra noi, gli Italiani, i Francesi , 
gli Spagnuoli, i Portoghesi e gli altri nostri consaguinei del nuovo 
mondo. ”” 

De altfel , Mazzini s-a interesat de români şi după anul 
1851. Dovada o avem Le lettere slave din 1857 , publicate în Scritti 
editi e inediti di G. Mazzini , Roma , 1866 , extrase din ziarul 
L’Italia del Popolo din acelaşi an . Iată ,de exemplu ce spunea într- 
o scrisoare din vara anului 1857 :“Nel 1834 le provincie Moldo- 
Valacche cessarono d'essere soggette all” Impero per non esserne 
che tributarie ; s'agitano in oggi per mettere col concentramento 
politico il suggello alla loro emancipazione. ”” 

Între 1850 şi 1860 evenimentele politice se precipită tot mai 
mult , atât în Italia cât şi în România, urmărind două obiective 
cruciale pentru existenţa celor două naţiuni : unirea într-un singur 
stat şi obţinerea independenţei. În acest răstimp cunoașterea dintre 
cele două popoare este tot mai sigură , iar informaţiile despre 
români abundă în publicațiile italiene. Astfel , Il Giornale Arcadico 
din Roma publică un articol intitulat La Dacia Traiana, un altul, 
Gazzetta Illirica di Zagabria conţine în câteva numere din 1847 o 
serie de articole informative despre Principate , ca şi 

Il Crepuscolo , în 1850 „ai cărei colaboratori erau tineri 
scriitori cu idei mazziniene , cu vădite tendinţe romantice şi liberale 


Informaţii despre mişcarea din porturile dunărene din 1852 se 
se întâlnesc în I Giornale di Roma , iar La Civiltà Cattolica îi 
ține la curent pe cititorii italieni din 1857 cu toate evenimentele și 


” De acum , gândul de care suntem însuflețiţi în toate faptele noastre este 
acela de a ne uni toți într-un tot indivizibil şi de a stabili o unitate de idei 
şi de acțiune între noi şi italieni , francezi , spanioli , portughezi şi alte neamuri 
de sânge ale noii lumi”. Dimitrie Brătianu mai iscălea , alături de Mazzini, 
manifestul adresat în același scop poporului polonez. Alte date referitoare la 
legăturile dintre ideologul italian şi adepții săi români pot fi găsite într-o 
documentată monografie a aceluiaşi Mario Menghini , Luigi Kossth nel suo 
carteggio con Giuseppe Mazzini , Aquila , 192 ( extras din Rassegna Storica del 
Risorgimento , An VIII , fasc. I-II , 1921 ) 

” «În 1834 provinciile moldo-valahe au încetat de a mai fi supuse 
Imperiului ( otoma ) , fiind plătitoare de bir ; azi acţionează pentru a pune 
unitatea politică alături de confirmarea emancipării lor”. 

fazele prin care s-au pregătit Unirea şi alegerea domnitorului 
A.I.Cuza. 

Către 1860 , interesul italienilor față de românii aflați în 
mijlocul unei puternice maree panslavice era la fel de viu ; în 
acest sens , alte personalități au sprijinit idealurile poporului nostru : 
Angelo de Gubernatis , Bruto Amante , Tullo Massarani , Gabriele 
Rosa , Cesare Correnti , dar mai ales Luigi Cazzavillan , cel care a 
fondat marele jurnal Universul. 

Pentru lămurirea acestor afirmaţii , sunt necesare câteva 
precizări în legătură cu evenimentele politice ale perioadei de după 
1850 privind evoluţia procesului de unificare a Principatelor 
Române în anul 1859.Iniţial , problema statutului juridic al acestora 
a fost luată în discuţie, la nivel european , cu prilejul Conferinței 
de la Viena din 1855, fără a se ajunge la un rezultat concret 
datorită poziţiilor divergente ale Turciei , Angliei , Franţei şi Rusiei . 
Înfrângerea acesteia din urmă în războiul Crimeii oferă un nou 
prilej de tratative între Puterile europene în cadrul Congresului de 
Pace de la Paris. Lucrările Congresului s-au deschis la 13 
februarie şi s-au desfăşurat până la 18 martie 1856, când puterile 
participante  semneazi Tratatul de pace. Diplomaţia italiană a 
urmărit cu atenție derularea discuţiilor în cadrul acestor lucrări și , 
semnificativ , subliniază interesul pe care participanţii la Congres l- 
au manifestat în legătură cu statutul Italiei și al Principatelor 
Române . În legătură cu acest aspect, Giovanni Gioeni Cavaniglia , 
Principe de Petrulla” îi scria lui Carafa” : “Tutte le notizie si 
accordano a dire che le Coferenze di Parigi si sono occupate, 
dopo la conchiusione della pace , degli affari dell’Italia œe 
dell organizzazione dei Principati Danubiani (...) In quanto però 
all organizzazione futura dei Principati Danubiani , sembra certo 
che la Conferenza di Parigi restò d'accordo nel conservare i 
diritti suzeranità della Porta su quei Principati e di stabilirvi 
un organizzazione interna conforme alle loro antiche Capitolazioni 
ed alle attuali bisogni delle popolazioni. Per un tale studio sarà 
mandata a Bukarest una Commissione composta dei membri 
nominati dalla Conferenza di Parigi. Si dice che le truppe 


?5 Giovanni Gioeni Cavaniglia , Principe de Petrulla , ambasador extraordinar șI 
ministru plenipotențiar la Viena din 1849 până în anul 1860 

% Luigi Carafa , director în Ministerul de Externe din 1852 până în anul 
1880 

Austriache continueranno ad occupar quei Principati finché una tale 
organizzazione sia stabilita.” 

În anul următor forţele unioniste românești și-au intensificat 
acțiunile cu scopul realizării statului național , organizat pe baze 
moderne , căruia să-i fie respectate autonomia şi neutralitatea . La 7 
octombrie 1857 Mihail Kogălniceanu prezenta în Adunarea Ad-hoc 
de la lași Proiectul de rezoluţie , care cuprindea : 

l. respectarea drepturilor Principatelor şi , în special , a 
autonomiei lor , cuprinse în vechile Capitulaţii încheiate cu Înalta 
Poartă; 

2. Unirea Principatelor Române într-un singur stat sub 
numele de România; 

3. Prinţ străin , cu moștenirea Tronului , ales dintr-o dinastie 
domnitoare a Europei și ai cărui moştenitori să fie crescuți în 
religia tării; 

4. Neutralitatea pământului Principatelor; 

5. Puterea legiuitoare să fie încredințată unei Adunări 
Obşteşti , în care să fie reprezentate toate interesele naţiei. 

Rezoluțiile Adunărilor Ad-hoc de la Iaşi şi București au 
fost trimise celor şapte Puteri , ai căror reprezentanți s-au întrunit 
în cadrul Conferinței de la Paris , desfăşurată între 10 mai si 7 
august 1858 , care a luat în dezbatere aceste documente . În ultima 
zi a lucrărilor Conferinţei s-a semnat actul numit Convenţia de la 
Paris , care stabilea viitorul statut politic , social şi administrativ al 
Principatelor Dunărene . Prin acest act s-au creat condițiile realizării 
unității naționale prin însăși voința românilor .Hotărârile în cadrul 
Conferinței au fost luate în urma unor aprige discuţii , în care se 
confruntau interesele divergente ale Puterilor europene . Istoria nu 
poate ignora sprijinul pe care românii l-au primit din partea Franţei 


” Toate știrile concordă în faptul că la Paris Conferința se preocupă , după 
încheierea păcii, numai de situația din Italia și de organizarea Principatelor 
Dunărene .(...)În ceea ce priveşte însă organizarea viitoare a Principatelor 
Dunărene , pare sigur faptul că la Paris Conferinţa este de acord cu 
menținerea suveranităţii Porții asupra Principatelor şi de a se stabili în această 
privință o organizare internă în conformitate cu vechile Capitulaţii și cu 
actualele nevoi ale populației . Pentru evaluarea situației va fi trimisă la 
București o Comisie alcătuită din membri numiţi de Conferinţa din Paris . Se 
spune că trupele austriece vor ocupa în continuare Principatele până ce 
acestea se vor stabiliza “ , apud Pasquale Buonincontro , L"Unione dei 
Principati Danubiani nei documenti diplomatici napoletani ( 1856 — 1859 ), 
Napoli , 1972 , p. 62-63 

, Rusiei , Sardiniei (Piemontului ) şi al Prusiei , cel puțin în a 
tempera atitudinea ostilă a Turciei şi Austriei şi a obține acordul 
tacit al Anglei. 

În lunile decembrie 1858 — ianuarie 1859 în cele două 
Principate au lo alegeri pentru Adunările Elective, care urmau să 
desemneze domnii acestora , alegeri care nu s-au desfăşurat fără 
tensiuni , observate şi de diplomaţia italiană :”La discordia 
permanente tra i componenti le assemblee , poicche la maggior 
parte di essi aspirano à divenire Ospodari , e ciascuno di essi fa 
parvenire presentemente a 'rappresentanti in Costantinopoli delle 
Potenze segnatarie della Convenzione di Parigi direttamente i suoi 
reclami.” 

Lucrările Adunării Elective din Moldova pentru alegerea 
domnului au început la 28 decembrie 1858 , pentru ca în ziua de 5 
ianuarie 1859 să-l desemneze pe Alexandru loan Cuza ca domnitor 
al țării . Totodată , cu acest prilej , membrii Adunării Elective , printre 
care se afla şi domnitorul ales , şi-au reafirmat dorința de a 
îndeplini cele stabilite de Rezoluția Adunării Ad-hoc din 1857 
privind alegerea prințului străin . Diplomaţia italiană , care urmărea 
cu atenție evenimentele politice din Principate ,a subliniat acest 
aspect, important pentru politica europeană . Astfel , Targioni îi scria 
lui Carafa la 9 februarie 1859 : “Si pretende che Kouza abbia 
sottoscritto un'atto in virtù del quale si obbliga à rinunciare 
all” Ospodarato qualora , riuniti i Principati in un solo stato , fosse 
destinato un Principe straniero a governarli. RaR 

Acest lucru urma a se realiza în vremuri mai favorabile, 
până atunci Cuza trebuind să-şi îndeplinească cu chibzuinţă și 
onestitate mandatul care i s-a încredinţat. 

Aceasta a fost epoca în care românii au atras atenția 
politicienilor europeni , ca de exemplu a lui Garibaldi , care se 
gândea la o expediţie militară în Principatele Unite pentru a lovi 


% “Neînţelegerile sunt permanente între membrii adunării , pentru că cea mai 
mare parte dintre ei aspiră să devină domni, iar fiecare dintre ei își prezinră 
în mod direct plângerile reprezentanților din Constantinopole ai Puterilor 
semnatare al Convenţiei de la Paris”. Scrisoare a lui Edoardo Targioni , 
însărcinatul cu afaceri la Constantinopole între 1849-1859 , către Luigi Carafa , 
din data de 19 ianuarie 1859. Apud Pasquale Buonincontro , op. cit. , p. 187 

” Se spune că Cuza ar fi semnat un act în virtutea căruia se obligă să 
renunțe la domnie atunci când Principatele , fiind unite într-un singur stat , le- 
ar fi stabilit un principe străin pentru a le conduce. ”, idem , p. 192 

pe la spate Austria. Astfel, la 16 iulie 1861 , generalul îi scria din 
Caprera bunei sale prietene , principesa Dora d'Istria : “Tra la 
patria vostra e il popolo italiano esistono tante cause di affezione 
„che vi parrà cosa naturalissima che io , per mezzo vostro, 
indirizzi ai vostri concittadini un consiglio , che credo abbia a 
giovane nell'interesse generale.”% 

În contextul intensificării activităţii politice şi diplomatice 
din preajma anului 1859 , relațiile dintre Romaânia şi Italia s-au 
întărit şi mai mult . Astfel, Camillo Cavour , primul ministru italian 
„îi adresa o scrisoare lui Vasile Alecsandri în care spunea , printre 
altele : “Z Romeni , questi lontani fratelli degli Italiani , hanno dato 
prova di patriotismo , un 'ammirevole esempio di concordia , che noi 
, altri Italiani , siamo pronti a seguire... Diffendendoli ( al Congresso 
di Parigi ), ho seguito la mia propria convinzione , in conformità 
con gli interessi della famiglia latina , e continuerò la stessa 
politica con tutte le mie forze. L'Unione dei Principati e la 
consultazione del voto del popolo é l’inizio di una nuova éra nel 
sistema politico dell’ Europa . Esse prepareranno , col loro trionfo, 
l'unione di tutti gli Italiani in un solo corpo , giacché oggi 
nessuno può impedire che il magnifico atto compiuto alle falde dei 
Carpazi si realizzi anche alle falde delle Alpi” ™ 

După formarea Regatului Italiei , Al.I.Cuza trimite regelui 
Vittorio Emanuele o scrisoare datată 5 mai 1861 ,în care spune: 
“.„ssendo i romeni di stirpe italiana , più di ogni altra nazione , si 
rallegrano di questo fatto. Da un'Italia forte e potente gl”TItaliani 


1% «între fara dumneavoastră șI poporul italian sunt atâtea motive de 
afecțiune , încât vi se va părea normal ca eu , prin dumneavoastră , să le 
adresez concitadinilor dumneavoastră un sfat despre care cred că va fi util 
interesului general...” 

0I “Românii , acești frați de departe ai italienilor , care au dat un exemplu 
de patriotism , un admirabil exemplu de unire, încât noi, italienii , suntem gata 
să-l urmăm . Apoărându-i ( la Congresul de la Paris ), mi-am urmat propria 
convingere , în conformitate cu interesele familiei latine , şi voi continua 
aceeaşi politică cu toate forțele mele . Unirea principatelor şi consultarea 
voinței poporului înseamnă începutul unei noi ere în sistemul politic al 
Europei . Ea pregăteşte , prin triumful evident , unirea tuturor italienilor într-o 
singură ființă , fapt pe care astăzi nimeni nu-l mai poate împiedica să se 
realizeze la poalele Alpilor , aşa cum magnificul act s-a înfăptuit la poalele 
Carpaţilor” „în Alexandru Marcu , Vasile Alecsandri e lâltalia , Roma , 1929 

dei Carpzi e del Danubio possono sperare appoggio , come ne 
meriteranno la benevolenza.”!*? 
CONCLUZII 

Se ştie că influența franceză s-a manifestat cu deosebire în 
plan ideologic , înainte de a se afirma în doemniul literaturii 
beletristice . Franța oferă un ideal politic şi uman la care se 
raportează , cu variații de atitudine , spiritele luminate ale timpului , 
fie pentru a-l respinge , fie pentru a-l însuşi, în funcție de clasa 
socială din care faăceau parte : marii boieri adoptau o atitudine de 
rezistență în faţa ideilor noi, în timp ce mica boierime le accepta 
cu toată convingerea . Aceste aspecte vor determina și mişcările din 
prima jumătate a secolului al XIX-lea, care vor impune realități 
sociale noi. 

Cealaltă ţară care a influențat, în plan ideologic şi cultural, 
societatea românească a fost Italia . Principalul argument în 
favoarea acestei situaţii l-a constituit conştiinţa romanității poporului 
nostru , folosită ca principiu fundamental al impunerii ideii de 
unitate şi continuitate naţională. De multe ori au fost similitudini 
româno-italiene atât în plan social (mişcările cărvunare , respectiv 
carbonare , revoluțiile de la 1848), național (unitatea şi independenţa 
națională - perioada 1859 — 1861 ), şi literar (manifestarea simultană 
a diferitelor idei şi curente literare ). 


102 De ean pe f E EO A PIERI 5 f 
“ „români , fiind de stirpe italiană mai mult decât oricare altă naţiune , 


se bucură de acest fapt. De la o Italie puternică , italienii din Carpaţi şi de la 
Dunăre pot spera ajutor , aşa cum merită bunăvoință în această problemă« (a 
recunoaşterii Unirii , n.n.) . Scrisoarea apare în I Mondo Illustrato din 11 mai 
1861 , p. 290 

MAREA INVAZIE MONGOLĂ ÎN EUROPA 
(1236 - 1242) 
ȘI EFECTELE EI ASUPRA TERITORIILOR DIN 
SPAŢIUL CARPATO-DANUBIANO-PONTIC 


Prof.Niculae Meleacă 
Colegiul Tehnic Forestier - Câmpina 


Scurt istoric 

Imperiul mongol întemeiat de Ginghis Han în 1206 prin 
unificarea triburilor mongole, a fost cel mai mare imperiu terestru din 
istorie (în 1230 avea peste 30 de milioane de km?). Temugin (cel care 
îşi va lua numele de Ginghis, adică „universal”), fiul unei căpetenii 
mongole, a intuit că supraviețuirea şi continuitatea triburilor mongole în 
stepele Asiei e strâns legată de unitatea şi colaborarea dintre ele. Platoul 
mongolian era ocupat de cinci mari triburi (Kereiţi, Khamagi, Naimani, 
Merkiţi şi Tătari), care au fost supuse de către Temugin pe rând: mai 
întâi tătarii şi khamagii și apoi merkiții (1202), keraiţii (1203) şi 
naimanii (1204), fiind astfel înlăturate ultimele obstacole în calea creării 
imperiului. Unificarea tribală înfăptuită prin conflicte militare 
sângeroase, e consfințită în 2006 de către adunarea reprezentanților 
nobilimii nomade — Kurultai, moment în care a fost recunoscută 
autoritatea lui Ginghis Han (Ginghis = universal) asupra tuturor 
mongolilor, acesta primind titlul de „rege etern și universal”. 

Primele campanii militare, care i-au mărit considerabil prestigiul 
de conducator al lui Ginghis Han, au fost cele îndreptate împotriva 
Tibetului și Chinei. Între 1211 — 1223 cucereşte Beijingul și mare parte 
din China (fără partea de Sud care va fi cucerită în 1230 de Ogodai) și 
apoi înfrânge o puternică coaliție ruso — cumană în bătălia de pe râul 
Kalka, din 1223. 

Înainte de a muri, Ginghis Han împarte imperiul fiilor săi, iar 
Kurultaiul îl alege pe Ogodai (1227 - 1241), cel de-al treilea fiu al lui 
Ginghis Han, în funcția de Mare Han al mongolilor. 

Ogodai va continua opera de cucerire a lumii începută de tatăl 
său, prin supunerea unor mari regiuni din Mesopotamia, Transcaucazia 
şi Armenia. Apoi prin intermediul Kurultaiului trasează planurile de 
cucerire a noi teritorii din China, Coreea, Orientul Mijlociu și Europa. 

Invazia asupra Europei 
Planul operațiunilor de cucerire a Europei a fost stabilit de către 


Kurultaiul întrunit în 1235, unde s-a hotărât mobilizarea unei armate 
imense aşezate sub conducerea lui Batu Han, având drept principal 
strateg pe Subotai, care va juca un rol foarte important în viitorul război 
de cucerire a zonelor europene. 

În campania de cucerire a Europei, începută în 1236, se vor 
implica aproape toți reprezentanţii elitei militare a mongolilor, care 
dobândiseră o bogată experienţă în campanile militare anterioare. 

În perioada 1237 — 1240, armata lui Batu Han va reuși să 
distrugă trei forțe importante: Hanatul bulgar de pe Volga, puterea 
cumană din nordul Mării Negre şi aproape toate cnezatele rusești 
grupate în jurul Kievului, inclusiv cnezatul Kievului. Toate oraşele 
întâlnite în cale au fost distruse, iar populația lor măcelărită fără milă. 
Potrivit informațiilor unui călugăr italian, Giovanni da Pian del Carpini, 
numărul cumanilor ucişi în confruntările cu mongolii ar fi fost foarte 
mare. 

În iarna dintre anii 1240-1241, pentru a pregăti cu atenşţie etapa 
de invadare a Europei de vest, mongolii şi-au regrupat forţele implicate 
în conflictele militare anterioare, stabilind principalele baze de atac în 
Rusia, în zona Volhiniei şi Haliciului. În acest timp, căpeteniile 
mongole au fost preocupate să strângă cât mai multe informaţii despre 
bogăția şi forța militară a statelor pe care urmau să le atace. 

În luna martie a anului 1241, o armată numeroasă condusă de 
Baidar, Ordu și Kaidu, a pornit cu scopul de a distruge forțele armate 
din Polonia şi Moravia, pentru a le împiedica să intervină în ajutorul 
Ungariei. Principalul corp de armată mongol a zdrobit grosul oștirii 
poloneze și jefuiește Cracovia. Ducele Sileziei, Henric al II-lea (1207- 
124, are aceeaşi perioadă de domnie ca Ogodai, hanul mongol) adună o 
puternică coaliție creştină împotriva mongolilor, bine echipată pentru 
luptă, formată din poloni, teutoni, silezieni şi moravi. Armata ducelui 
creștin, Henric cel Pios, va fi învinsă de mongoli în 9 aprilie 1241, în 
bătălia de la Wahlstatt, lângă Liegnitz cu mari pierderi de ambele părți. 
Chiar şi ducele Henric şi-a pierdut viața în luptă, iar corpul său 
decapitat şi dezbrăcat de hainele regale, a putut fi identificat doar de 
soția sa datorită unui defect anatomic unic: la piciorul stâng, el a avut 
şase degete, variantă care a fost confirmată la deschiderea mormântului 
său, în1832. După această mare victorie obținută cu pierderi însemnate, 
mongolii au fost nevoiți să renunţe la incursiunile planificate spre 
regiunile germanice. 

Momentul de apogeu al invaziei mongole în Europa l-a 
constiutuit înfrângerea dezastruasă a Ungariei în Bătălia de la Mohi din 
11 aprilie 1241. Regele Bela al IV-lea reuşeşte cu mare greutate să 
scape cu viaţă din faţa furiei mongole, refugiindu-se în Austria și apoi 
în Croaţia de unde a coordonat măsurile de apărare împotriva 
mongolilor. 

Invazia mongolă din 1241 în teritoriile româneşti 

Regatul arpadian avea reputația unei forțe militare redutabile în 
Europa, cu tendinţe expansioniste spre estul si sud-estul Europei. De 
aceea, Batu Han împreună cu Subotai au cumpănit foarte atent 
Campania de cucerire a Ungariei. 

Astfel, armata mongolă s-a împărțit în mai multe detasamente, 
care aveau să se deplaseze pe trasee diferite spre inima Ungariei, 
urmând să facă joncțiunea trupelor în preajma capitalei, Buda. Corpul 
principal al armatei mongole a plecat direct spre Ungaria, din zona 
Haliciului prin pasul Verecke (cunoscut ca Poarta Rusiei), iar trupele 
conduse de Baidar, Ordu şi Kaidu urmau sa pătrundă în Ungaria prin 
Polonia şi Moravia. Alte două trupe mongole au fost dirijate prin 
tinuturile româneşti extracarpatice. 

Primul corp de armată aflat sub comanda lui Kadan, după ce va 
distruge nordul Moldovei, va pătrunde în Transilvania prin nord, unde 
va distruge în doar câteva zile (sfârșitul lui martie, început de aprilie) 
cele mai importante oraşe din interiorul arcului carpatic: Rodna, 
Bistriţa, Dej. Cluj şi Oradea. 

Rogerius din Torre Maggiore, călugăr de origine italiană, 
canonic de Oradea, martor direct al invaziei mongole, relatează 
distrugerea şi măcelul prin care au trecut cetățile Transivaniei în opera 
sa Carmen miserabile (tradus în româneşte cu titlu „Cântec de jale” de G. 
Popa — Lisseanu, în 1935). Iată ce spune Rogerius despre această cumplită 
invazie: „ Şi sa afle toţi ca eu nu vorbesc nebuneşte, fiindca oricine va fi 
ajuns în mâinile tătarilor, ar fi fost mai bine de el sa nu se fi născut; 
caci va simţi ca el nu este deținut de tătari ci de însuşi Tartarul. 
Aceasta o spun ca un om păţit, caci am fost un an şi jumătate în 
mijlocul lor, în care timp ar fi fost moartea o mângâiere, precum un 
Chin a fost viața”. 

Cucerirea Rodnei este descrisă de călugărul Rogerius: „Regele 
Kadan, făcând un drum de trei zile prin păduri, între Rusia şi Cumania, a 
ajuns la bogata Rodna, un oraş al teutonilor, aşezat între munţi înalți, unde 
se află o mină de argint a regelui, şi în care locuia mare mulțime de oameni. 
Cum erau încă oameni războinici şi nu duceau lipsă de arme auzind de 

sosirea tătarilor, le-a ieşit în întâmpinare în afara oraşului, prin păduri şi 
munți. lar Kadan, văzând mulțimea lor înarmată, a întors spatele, 
prefăcându-se că fuge dinaintea lor. Atunci întorcându-se locuitorii cu 
izbândă, au aruncat armele şi au început a se îmbăta cu vin, precum le-o 
cere nebunia lor teutonică. Tătarii, însă, venind dintr-odată, au pătruns în 
oraş din mai multe părți, căci nu aveau şanţuri, ziduri şi întărituri, şi cu 
toate că dintr-o parte şi dintr-alta s-a întâmplat un măcel mare, locuitorii 
văzând că nu se pot împotrivi, S-au lăsat cu totul în voia lor”. Locuitorii 
Rodnei, în marea lor majoritate sași ce exploatau minele de argint din zonă, 
au predat cetatea mongolilor la 31 martie 1241. 

Un alt corp de armată, plecat tot din zona Haliciului, a străbătut 
regiunile din estul Carpaţilor, de la nord spre sud, distrugând cu acest prilej 
cetatea Bâtca Doamnei, de lângă Piatra Neamţ. Din relatările lui Rogerius 
aflăm că după ce va înfrânge rezistența românilor şi a secuilor, după 
distrugerea așezărilor întâlnite în cale, comandantul mongol Bochetor, va 
distruge Episcopia cumanilor din sudul Moldovei (sau din sud-estul 
Transilvaniei) la începutul lui aprilie 1241, episcopie înființată de catolici în 
anul 1227. Apoi cu rapiditatea caracteristică armatei mongole vor trece în 
sudul Transilvaniei unde vor asedia și distruge oraşele Sibiu, Alba-Iulia, 
Sebeş, Arad şi Cenad. 

Tot prin intermediul lui Rogerius cunoaștem tabloul înfricoşător 
rămas în urma atacurilor mongolilor: „... zăceau pe câmpii şi pe drumuri 
cadavrele multor morţi, unele erau capul tăiat, altele sfârtecate în 
bucaţi,; în case şi în biserici, în care se refugiaseră cei mai mulți, 
numeroase corpuri arse. Şi steteau leşurile pe pamânt, cum stau la 
păşune în câmpiile nelucrate, turmele de vite, de oi şi de porci, şi cum 
stau în carierele de piatră, blocurile tăiate pentru construcţie. 

Se vedeau apoi cadavre de om înecate în apă. Ele erau mâncate 
de peştii ce se găsesc în ape, de viermi şi de păsări. Pământul a pus 
stăpânire pe acele corpuri care au căzut de lănci înveninate, de săbii şi 
de săgeți. Pe acestea, pline de sânge, le-au ciugulit rozându-le până la 
oase. Cu muşcăturile lor neîndurate pasările cerului şi fiarele 
carnivore, atât domestice cât şi sălbatice. Focul, la rândul său, a pus 
stăpânire pe acelea care au fost arse prin biserici şi prin case. Uneori 
grăsimile stingeau focul unor astfel de arderi. Unele nu puteau fi 
consumate intr-un interval de timp prea scurt; căci se găseau în foarte 
multe locuri, vreme indelungată, oase invelite în piei inegrite şi 
neconsumate, fiindcă unor fiare nu le sunt plăcute mâncările decât 
dacă sunt altfel distruse. Şi în vreme ce toate corpurile au trecut în 
stăpânirea celor trei elemente, să vedem ce a mai rămas pentru al 

patrulea element. Aerul, deci, care se zice că este al patrulea element, 
i-au transmis celelalte trei duhoarea tuturor cadavrelor, şi din cauza 
acestei duhori, el aşa de mult s-a stricat şi s-a infectat că oamenii care 
mai rămăseseră jumătate vii, pe câmpuri, pe drumuri şi prin păduri şi 
care poate ar mai fi putut trăi, din cauza ranilor au murit, în urma 
infectării aerului. 

Ce să mai vorbim, deci, de argintul, de caii, de armele, de 
hainele şi de alte lucruri ale atâtor oameni care au căzut, fie în luptă fie 
în fugă? Caii cu şeile şi frânele, fără călăreţi, alergau prin livezi şi 
dumbrăvi şi din pricina zgomotului deveniră atât de furioşi, că păreau 
că au înebunit de-a binelea. Şi, astfel, îngroziţi, neputând să-şi 
găsească stăpânii, trebuiau sau să fie omoriţi cu sabia sau să se supună 
unui nou Stăpân din afară. [...] Şi vasele de aur şi de argint, hainele de 
mătase şi alte obiecte trebuincioase omului, aruncate pe câmp şi prin 
păduri de cei ce fugeau, pentru ca să scape mai uşuraţi din mâinile 
urmăritorilor, nu găseau pe nimeni care să le strângă. Tătarii stăruiau 
numai în uciderea de oameni şi nu păreau de loc că se gândesc la 
prăzi”. 

Despre acțiunile din ținuturile românești mai aflăm din 
mărturiile cronicarului persan Rasid od Din și din corespondenţa 
Regelui Bela IV cu papa Inocentiu al IV-lea. Se pare că zona Munteniei 
nu a fost afectată serios de trecerea mongolilor, Cetatea de la Curtea de 
Argeș nefiind atinsă de furia acestora. 


Retragerea mongolă 
In timp ce atacurile mongole în Europa se aflau în plin avânt, 


moartea surprinzătoare a lui Ogodai din decembrie 1241, îi obligă pe 
comandanții mongoli să oprească luptele și să se întoarcă la Karakorum 
pentru a-şi revendica partea de moștenire. Retragerea unor trupe 
mongole prin Transilvania în anul 1242 a fost la fel de sâgeroasă ca 
invazia din anul anterior. 

Marea invazie mongolă asupra Europei ia sfârşit în 1241, fără ca 
marele obiectiv al mongolilor de a distruge şi de a stăpâni Regatul 
Ungariei să fi fost atins. 

Unele dintre consecințele majore ale invaziei mongole au fost 
extinderea dominaţiei lor în Europa și totodată oprirea expansiunii 
teritoriale ungare spre estul şi sudul Europei, ceea ce mai târziu a 
favorizat formarea statelor medievale românești, Ţara Românească 
(1330) şi Moldova (1359). 

După moartea lui Ogodai, imperiul mongol se va scinda în 4 
mari părți: 

- Ulusul Marelui han Kubilai (care va fonda dinastia chineză 
Yuan); 

- Ihanatul Persiei; 

- Ulusul lui Chagatai; 

- Hoarda de aur a lui Batu Han, cu capitala la Sarai. 

Din 1246, în componența Hoardei de aur a lui Batu Han vor 
intra teritoriile din sud estul Moldovei şi nordul Dobrogei. Celelalte 
regiuni românești de la est şi sud de Carpaţi au rămas sub dominație 
mongolă, dar sub administrarea unor conducători locali, care erau 
obligaţi să plătească tribut hanului mogol, la fel ca statele rusești şi 
bulgare. 

Hoarda de aur primeşte o lovitură letală în 1395 din partea 
armatei lui Timur Lenk, capitala Sarai e distrusă, iar centrele comerciale 
din Crimeea sunt distruse şi jefuite. După 1440 Hoarda de aur se 
scindează în 7 hanate, care vor fi anexate în 1480 de către Cnezatul 
Moscovei, cu excepţia hanatului Crimeii. Hanatul Crimeii e cel mai 
logeviv stat succesor al Hoardei de aur. În 1783, Ecateriana cea Mare îl 
va anexa Rusiei printr-un simplu decret imperial. 

FAMILIA BOIERILOR CÂMPINEANU ÎN 
DOCUMENTE 
DIN SECOLELE AL XVII-LEA ŞI AL XVIII-LEA 


Prof. Cristina Modoianu 

Liceul Tehnologic Energetic - Câmpina 


În galeria ilustrelor personalităţi care, în secolul al XIX-lea, au 
contribuit la fundamentarea statului modern român, se situează la loc de 
cinste şi membri ai familiei de boieri Câmpineanu, reprezentată de frații 
Constantin şi Ion Câmpineanu , dar şi de fiul ultimului dintre ei, Ion I. 
Câmpineanu. Ei sunt urmaşii unui lung şir de strămoşi patrioţi care şi- 
au făcut datoria față de ţară în momente de cumpănă ale veacului al 
XVIII-lea. 


Genealogia boierilor Câmpineni 

În stadiul actual al cercetărilor, o genealogie corectă şi completă a 
neamului boierilor Câmpineni este greu de realizat, în ciuda faptului că, 
încă de la sfârşitul secolului al XIX-lea , au existat încercări de acest fel, 
într-o perioadă în care încă mai trăiau urmaşi direcți ai acestei familii. 

O primă abordare a acestui subiect este înfăptuită de Octav 
George Lecca, în anul 1899 şi reluată, cu unele mici corecturi, în anul 
1911, de către acelaşi autor, dar presărată în continuare cu numeroase 
greşeli (1). 

Informaţii despre unii reprezentanţi ai Câmpinenilor din secolele 
al XVII-lea — al XVIII-lea, întâlnim şi la alți autori din primul sfert al 
secolului trecut, de fiecare dată însoţite de erori pe care le vom 
menţiona în cuprinsul acestui material (2) . 

Câteva date genealogice referitoare la unul dintre primii strămoşi 
ai neamului Câmpinenilor, Manta, din a doua jumătate a secolului al 
XVII-lea, sunt consemnate de către istoricul Nicolae Stoicescu (3) . 

Un alt autor, într-o lucrare consacrată lui lon Câmpineanu, îi 
aminteşte pe ascendenţii direcți ai marelui patriot şi pe fraţii acestuia, 
fără a evita greşeli preluate din genealogiile lui O. G. Lecca şi ale 
generalului Radu Rosetti şi I.C. Filitti (4) . 

Mai recent, istoricul Mihai Sorin Rădulescu apreciind monografia 
lui Constantin Vlăduţ, considera că „un capitol bine documentat al ei se 

referă la filiaţia familiei Câmpineanu, subiect care preocupase în trecut 
şi pe genealogistul Octav George Lecca” (5) , fără a sesiza greşelile din 
operele celor doi autori. 

Accesibilitatea internetului face posibilă preluarea şi amplificarea 
greşelilor referitoare la Câmpineni. Astfel, aflăm că Ion Câmpineanu a 
fost fiul vornicului Costache Câmpineanu (6). În realitate, Costache a 
fost fratele mai mare al lui lon Câmpineanu. 

O ultimă şi pretențioasă postare, din 18 mai 2013, intitulată 
„Genealogia lui Lovendal. Mari familii boiereşti şi domnitoare române“ 
(7), încearcă realizarea unei genealogii a familiei Câmpineanu, 
conţinând, mai ales în privinţa datelor biografice ale personalităţilor 
neamului din secolul al XVIII-lea, o serie de erori . Mult mai corecte 
sunt datele referitoare la membrii familiei Câmpineanu din secolul al 
XIX-lea . 

O analiză minuțioasă a unei mari varietăţi de documente permite 
realizarea unui nou tablou al genealogiei Câmpinenilor, mult mai 
complet şi mai corect. Conştienţi că această prezentare genealogică este 
încă lacunară, vom sesiza în cuprinsul acestui studiu acele elemente 
lipsă şi sperăm că în viitoarele abordări ale subiectului de către noi, 
autorii, sau de către alți cercetători, din perspectiva unor noi interpretări 
ale documentelor sau din informaţiile furnizate de alte izvoare istorice 
la care încă nu am avut acces, elementele lipsă ale acestui puzzle să fie 
recuperate şi aşezate în locul corect. 

Primii Câmpineni sunt menţionaţi în documente către jumătatea 
secolului al XVII-lea. Patronimul provine, fireşte, de la localitatea de 
obârşie, Câmpina. Nu se cunosc legăturile dintre primii Câmpineni 
consemnați în aceste izvoare documentare. Fie că au fost rude, fie că au 
fost locuitori din Câmpina, stabiliți în alte părți ca Târgovişte, Bucureşti 
etc., aceştia au păstrat o permanentă legatură cu aşezarea natală. 

În condiţiile în care Câmpina număra, conform catagrafiei din 
anul 1810, doar 424 de români şi 61 de ţigani, este de presupus că, la 
Jumătatea secolului al XVII-lea, numărul locuitorilor era mult mai redus 
şi Câmpinenii amintiţi în documente erau chiar înrudiţi. 

Pentru acea perioadă numele de Câmpineanu, îl purtau trei 
personaje care deţineau diverse ranguri boiereşti sau funcții militare. 
Aceştia sunt în ordinea cronologică a menţionării lor în documente: 
Manta, Negoiţă comisul şi Vasile căpitanul. Oricare dintre ei ar putea să 
fi fost strămoşul neamului Câmpinenilor. 

Genealogistul Octav George Lecca îl vedea în această ipostază pe 
marele căpitan Vasile Câmpineanu, ucis în anul 1659 din porunca lui 

Mihnea al III-lea, alături de alți 30 de boieri care se opuneau politicii 
antiotomane a domnitorului (8) . Această părere a fost preluată şi de 
către Nicolae Iorga care aprecia că „de la acest căpitan se pogoară apoi 
acest neam””, dar în mod greşit, susţinea că „ fu omorât de seimeni la 
1655” (9) . Amintita „Genealogie a lui Lovendal“” reiterează aceeaşi 
idee. Conform acestora, Vasile căpitanul ar fi fost căsătorit cu fiica 
vornicului Radu Cândescu, ucis şi el în represaliile antiboiereşti din 
anul 1659. 

Un alt ascendent al neamului Câmpinenilor, este considerat a fi 
Manta neguţătorul, amintit într-un document din 5 decembrie 1643, în 
care, printre martori, figurează şi un Negoiţă Câmpineanu (10). Pe acest 
Manta, care în anii următori va deţine importante ranguri boiereşti în 
divanul ţării, îl considera istoricul Nicolae Stoicescu a fi strămoşul 
neamului  Câmpinenilor(11). Aceeaşi părere o împărtăşeşte şi 
Constantin Vlăduţ (12) . Conform datelor publicate de către Nicolae 
Stoicescu, Manta, înrudit prin alianţă cu Cantacuzinii, ar fi deţinut la 24 
iunie 1644, rangul de clucer, în august 1652, pe cea de cămăraş, între 28 
februarie şi 2 iunie 1656, ar fi fost vistiernic II, mare comis între 26 
mai 1658 — 30 august 1659, comis la Imai 1672 şi amintit ca fost mare 
comis la 10 ianuarie 1673 . O vreme ar fi fost prins de Constantin 
Şerban şi a ajuns prizonier la turci in 1660 . 

Potrivit aceloraşi informaţii, Manta ar fi avut patru băieţi : Manta, 
ajuns logofăt, vistier si vistier II ; Drăghici, spătar II ; Constantin şi 
Pârvu. Pornind de la această nouă generaţie de Câmpineni, informaţiile 
sunt mai numeroase şi mai detaliate permițând o mai corectă 
reconstituire a genealogiei Câmpinenilor şi în acelaşi timp reprezentând 
linia directă spre Câmpinenii secolului al XIX-lea. 

Un alt posibil întemeietor al neamului Câmpinenilor poate fi 
Negoiţă Câmpineanu, amintit anterior în documentul din 5 decembrie 
1643, prin care Manta neguţătorul cumpăra printre altele şi satul 
Curiacu. Se impune precizarea că numai în acest document el poartă 
patronimul Câmpineanu. În alte inscrisuri, din 2 august 1645, 18 
noiembrie 1645 (13) şi 7 iulie 1652 (14) este menționat ca Negoiţă 
comisul din Câmpina. Coroborând informaţiile din documentul din 18 
noiembrie 1645 cu cele dintr-o carte de hotărnicie din 1 iunie 1729, 
emitem ipoteza că Negoiţă comisul ar putea să fie ascendentul direct al 
Câmpinenilor şi tatăl celor patru băieți amintiţi de Nicolae Stoicescu. 

Primul document (18 noiembrie 1645 ), este un hrisov prin care 
Matei Basarab întărea lui Negoiţă comisul mai multe moşii printre care 
şi „ satul Curiacul din judeţul Prahova ce se cheamă Câmpiniţa , tot 

satul cu tot hotarul, din hotar şi până-n hotar şi semnele să se ştie: din 
Prahova mare până-n hotarul Câmpinei, până-n casa Bărdăresei şi pe 
coada lacului din satul Câmpina cea mare, cum este scris în cărțile 
vechi”. De observat că Negoiţă intra în proprietatea satului Curiacu, la 
mai puţin de un an de la cumpărarea acestuia de către Manta 
neguțătorul, acesta putând fi un indiciu al legăturilor de rudenie dintre 
ei. 

Al doilea document, este cartea de hotărnicie din 1 iunie 1729, 
prin care se trasau hotarele moşiei Câmpina, în urma cumpărării de 
către Caliţa Câmpineanu şi nora sa Ilinca, a mai multor terenuri de la 
cinci moşneni prin care „1 s-au lipit moşia din Câmpina lângă moşia 
dumneaei ce-au avut de casă, care se cheamă Curiacu” (15). Caliţa 
(Calea), era fiica marelui spătar Drăghici Cantacuzino, căsătorită cu 
Manta II Câmpineanu, decedat între timp. Deducem că moşia 
Câmpinenilor era amplasată în partea de nord a localităţii, cuprinzând 
spaţiul dintre Prahova şi coada lacului din ,„ Câmpina cea mare”, 
probabil actualul Lac al bisericii, „ până-n hotarul Câmpinei ” . Caliţa 
cuprindea astfel între hotarele moşiei sale o mare parte a Câmpinei. 

Revenind la cei patru frați : Manta II, Drăghici, Pârvu şi 
Constantin, observăm că în vreme ce N. Stoicescu îi considera a fi fost 
fiii lui Manta I, O. G. Lecca îi atribuie marelui căpitan Vasile 
Câmpineanu paternitatea lui Manta II, fost comisar imperial în Oltenia, 
mort in 1725. În realitate, acest personaj era Manta III, fiul lui Manta II, 
acesta decedând de fapt, doi ani mai târziu,în august 1727,după ce se 
călugărise sub numele de Nicodim Câmpineanu. 

De asemenea, O. G. Lecca, păstrând anumite rezerve îl considera 
pe Drăghici Câmpineanu urmaşul căpitanului Vasile, ulterior a renunţat 
la această filiaţie, adăugând în schimb un alt personaj, Radu, care pe la 
1700 era căsătorit cu Despina din Cislău (16). Această informaţie a fost 
preluată şi de C. Vlăduţ. 

O altă greşeală a lui O.G.Lecca, preluată mult mai târziu şi de C. 
Vlăduţ şi de „Genealogia lui Lovendal” este aceea de a-i considera pe 
cei doi Câmpineni, Manta şi Pârvu, consemnați într-un act din 12 august 
1718, ca fiind tată şi fiu. În realitate cei doi erau fraţi, fii lui Manta II, 
decedat anterior datei de 1 martie 1711, conform zapisului „ Calei 
vistiereasa a răposatului Manta Câmpineanu” (17). Printre martori 
figura şi postelnicul Constantin Grădişteanu cu a cărui familie se vor 
înrudi în curând Câmpinenii . Înainte de 26 decembrie 1721, fiul lui 
Manta II, Pârvu, se căsătorise cu Chiajna Grădişteanca, fiica lui Matei 

Grădişteanu. Cei doi soţi vindeau la acea dată moşia Moreşti din Argeş 
paharnicului Iordache Bucşeneanu (18). 

Faptul că Manta III şi Pârvu erau fraţi este susţinut de mai multe 
documente, printre care şi un zapis acordat de către Gheorghe 
Cantacuzino, ban al Olteniei, „ nepotului Mantii Câmpineanul şi 
nepotului Pârvului, fratele dumisale”, la 1 februarie 1718 (19). 

O altă greşeală a lui O. G. Lecca este aceea că el considera că 
Vasile căpitanul ar fi avut şi un alt fiu, Pavel, emigrat în Moldova pe la 
începutul secolului al XVIII- lea, sporind confuzia legată de filiația 
Câmpinenilor. În realitate este vorba de Pârvu, frate cu Manta II, 
Drăghici şi Constantin. Ulterior, în „Genealogia a 100 de case”, nu îl 
mai menționează deloc pe Pavel, precizând că vel căpitanul Pârvu 
Câmpineanu, căsătorit cu Chiajna, ar fi emigrat în Moldova, dar şi aici 
confundă pe unchi cu nepotul său, ambii purtători ai aceluiaşi nume. 
Stoica Teodorescu, autorul primei monografii a Câmpinei, sporeşte 
incertitudinea asupra originii Câmpinenilor, susținând că Manta II, 
căsătorit cu Caliţa Cantacuzino, era ,„ fiul lui Gheorghe din Câmpina” 
(20). Dar, acest Gheorghe nu mai este menţionat în nici o altă parte. 

În privinţa descendenților căpitanului Vasile Câmpineanu, 
istoricul Nicolae Stoicescu consemnează un singur fiu, pe Vasile 
postelnicul, menţionat într-un document din 21 marte 1673 (21). Dacă 
această filiație este corectă, ea poate fi urmărită de-a lungul 
următoarelor două generaţii. În mai multe documente, Vasile este 
amintit purtând, când titlul de logofăt, când pe cel de postelnic. Astfel, 
la 28 mai 1692, Radu şi Vasile, fiii lui Vasile logofăt din Câmpina, 
vindeau marelui spătar Mihai Cantacuzino, un loc de silişte în Câmpina 
(22). Cinci ani mai târziu, la 4 mai 1697, Lamba din Câmpina vindea 
fiilor postelnicului Vasile partea sa de moşie din Câmpina (23). 

La 15 martie 1702, Radu şi fratele său Vasile, fiii logofătului 
Vasile din Câmpina, vindeau mănăstirii Sinaia, egumenului Nicodim, 
moşia cumpărată de la Lamba (24). Un alt document, din 17 iunie 1709, 
este edificator în urmărirea filiației pe această ramură a neamului 
Câmpinenilor : ,, Adică eu Radu, fiul lui Vasile postelnicu din Câmpina, 
împreuna cu femeia mea Dospina şi cu feciorii noştri anume: Drăghici, 
Grigore, Şerban ” vindea egumenului Nicodim al mănăstirii Sinaia, ,, 
jumătate de moş ” în Câmpina. Semna „ Eu Radu Câmpineanu” (25). 
Acest document, ne permite să evităm o altă eroare a lui O. G. Lecca, 
aceea prin care îl considera pe Radu, căsătorit cu Despina din Cislău, că 
ar fi fost fiul vel căpitanului Vasile Câmpineanu. 

Două decenii mai târziu, în cartea de hotărnicie din 1 iunie 1729, 
este amintit un Radu Câmpineanu, moşnean de la care Caliţa 
Câmpineanu şi nora sa Ilinca, cumpărau mai multe corpuri de moşie, 
totalizând peste 700 de stânjeni, care se alăturau terenurilor cumpărate 
de la alţi moşneni pentru a ,„ i se lipi moşia din Câmpina lângă moşia 
dumneaei ce-au avut de casă, care se cheamă Curiacu (26). Este foarte 
probabil ca şi acest moşnean, Radu Câmpineanu, să fi fost rudă cu 
Caliţa, văduva Mantei II Câmpineanu, situație sugerată şi de 
vecinătatea terenurilor acestuia cu moşia Curiacu. 

Un alt Radu Câmpineanu, având rangul de postelnicel, pe care nu 
îl putem identifica cu cei din documentele anterioare, este prezent, 
câţiva ani mai tarziu, în alte surse documentare. Astfel, domnitorul 
Matei Ghica, întărea, la 27 decembrie 1752, vel serdarului Sandu 
Bucşenescu, printre alte bunuri şi „ un ţigan de la Radu post. 
Câmpineanu drept 20 tl. Cumpărat şi acesta de la Lecca sluj. 
Mălureanu, zapis din lt. 7141 (1733) aprilie 5 ” (27). 

Postelnicelul Radu Câmpineanu, căsătorit cu Sanda, sora vătafului 
Mihalcea (28), era fiul Ilincăi Cioran, nora Caliţei Câmpineanu şi al 
unuia dintre feciorii acesteia, pe care nu l-am identificat cu certitudine. 
Cea mai mare probabilitate este ca acesta să fi fost Drăghici 
Câmpineanu. 

Radu Câmpineanu a avut o fiică, Maria, căsătorită cu stolnicul 
Nicolae Lupoianu, cu care a avut cinci băieţi. Aceasta şi-a recâştigat 
drepturile părinteşti, respectiv proprietăţile din Câmpina, după un lung 
proces, care a durat 22 de ani, cu rudele sale Pantazi şi Scarlat 
Câmpineanu, abia în anul 1780(29). 

Revenind la Câmpinenii de la începutul secolului al XVIII- lea, 
dintre cei patru frați menţionaţi în paginile anterioare: Manta II, 
Drăghici, Pârvu şi Constantin, numai urmaşii lui Manta II sunt 
cunoscuţi. Din căsătoria acestuia cu Caliţa (Calea ), fiica marelui spătar 
Drăghici Cantacuzino, au avut trei băieți: Manta III, Pârvu si Drăghici 
(30). Manta III, mare căpitan de lefegii, a ajuns în Oltenia ocupată de 
austrieci „ supremus provinciae commisarius ”. A murit la 20 august 
1727, după ce, simţindu-şi sfârşitul apropiat, se călugărise sub numele 
de Nicodim Câmpineanu. Se pare că a murit fără urmaşi deoarece, în 
diata (testamentul) întocmită la 16 iulie 1723 şi reînoită pe patul de 
moarte, la 8 august 1727, aceştia nu apar, bunurile sale fiind împărțite 
soţiei Despina (casele din Craiova, în locul celor din Bucureşti, cedate 
în schimbul unei datorii nepotului său, Vasile Mogoşescu), ,, iară moşia 

Câmpinei să rămâie fraţilor mei. Frăţâne- mieu Pârvul. Țiganii”, restul 
bunurilor fiind lăsate soției(31). 

„Dumneaei jupâneasa Dospina a repausatului Matei (Manta) 
Câmpineanul, ce au fost comisariu mare al ţării” îşi va vinde acareturile 
din Craiova administraţiei provinciei, pentru a fi încartiruit comandantul 
regimentului generalului Veterani (32). 

Celălalt frate al Mantei III, Drăghici, a fost căsătorit probabil cu 
Ilinca Cioranu, cu care a avut un fiu, pe postelnicelul Radu 
Câmpineanu. Ilinca este menţionată în mai multe documente ca noră a 
Caliţei şi cumnată a Chiajnei, fără a fi numit şi soţul ei. 

Cel de-al treilea frate, străbunicul lui Ion Câmpineanu, a fost 
Pârvu. Acesta s-a căsătorit cu Chiajna Grădişteanu, fiica lui Matei 
Grădişteanu. Documentele o numesc şi Chiajna Grădişteanca, 
Mogoşeasca sau Albeasca. Căsătoria lor a avut loc înainte de 26 
decembrie 1721, când împreună vindeau moşia Moreşti din Argeş 
paharnicului Iordache Bucşenescu (33). Au avut împreună doi copii : 
pe Anica, măritată cu Pană II Filipescu, mare ban al Ţării Româneşti, 
decedată în 1786 şi înmormântată în biserica Radu Vodă din Bucureşti 
(34) şi pe Pantazi. 

Pârvu Câmpineanu, ajuns mare stolnic, moare către jumătatea 
secolului al XVIII- lea. Istoricul Nicolae Djuvara considera că Pârvu ar 
fi murit tânăr, între anii 1742 şi 1745, ultimul document în care apar cei 
doi soţi, fiind de la 1 septembrie 1741, când vindeau moşii în Ueşti şi 
Drăgăneşti (35). El este însă contrazis de documente de mult publicate. 
Cele două cumnate Ilinca şi Chiajna Câmpineanu, împreună cu Pantazi, 
fiul Chiajnei, dădeau lui Petco Braşoveanu, la 1 ianuarie 1747, un 
zapis, în care apărea ca martor şi Pârvu, fost mare stolnic (36). C. 
Vlăduţ, transcriind arborele genealogic din lucrarea generalului Radu 
Rosetti „O despărţenie în anul 1850. Pricina şi urmările ei” plasează 
moartea lui Pârvu Câmpineanu între anii 1733 si 1745 (37). 

Conform lui N. Djuvara, Chiajna s-ar fi recăsătorit cu un parvenit, 
Petcu Sevastos,ajuns mare clucer. Acelaşi autor a publicat „adiata 
dumneaei stolnicesei Chiajna Grădişteanca”, întocmită în ianuarie 
1762, în care cele mai multe bunuri le lăsa lui Pantazi, printre care şi 
„moşia de la Câmpina ce au fost a tatâne —său”. Lăsa bunuri şi „fiului 
meu Manolache”, provenit probabil din a doua căsătorie şi îl ruga pe 
Pantazi să „ei pe Manolache pe langă tine să nu-l desparţi,să-l 
chiverniseşti”. Aniţei „căsătorită cu Pană Filipescu îi făcuse zestre şi îi 
dăruia şi „nepotului Dinu al lui Pană”o serie de bunuri.Este amintită şi 
o Sultana căreia îi lăsa bijuterii şi ţigani. Probabil şi Sultana provenea 

din a doua căsătorie. Îi lăsa şi nepotului Scarlat „o ţigancă cu fete cu 
tot”(38). Deşi Djuvara crede că Scarlat era fiul lui Manolache,este 
foarte puţin probabil, deoarece Manolache era încă un copil de care 
urma să aibă grijă Pantazi. În mod cert este vorba de Scarlat, fiul lui 
Pantazi,nepotul Chiajnei.Mai multe semne de întrebare se ridică legat 
de faptul că se numea  „,stolniceasa”,în condiţiile în care Petcu, al 
doilea soţ era clucer,pe când Pârvu fusese mare stolnic.De asemenea, de 
ce Petcu nu era amintit în diată ? După aproape trei decenii de căsătorie 
cu Pârvu mai era Chiajna la vârsta la care să mai fi putut avea alţi 
copil ? 

După o primă înrudire cu o familie domnitoare, prin căsătoria 
Mantei Câmpineanu cu Caliţa Cantacuzino, prestigiul Câmpinenilor s-a 
consolidat prin căsătoria lui Pantazi, fiul lui Pârvu şi al Chiajnei, cu 
Maria Cantemir, fiica lui Constantin Cantemir, fiul fostului domnitor al 
Moldovei Antioh Cantemir (1695-1700 ; 1705-1707 ), nepot de frate al 
marelui cărturar, domnitorul Dimitrie Cantemir ( 1710-1711). Căsătoria 
lui Pantazi cu Maria Cantemir a avut loc după anul 1738, atunci când 
tatăl acesteia a fost nevoit să se refugieze în Rusia, iar fiica sa se găsea 
la Bucureşti în casa boierilor Dudescu. Pe Maria , au luat-o dum. vor. 
Pantazi în Țara Românească încă fără de vârstă şi acolo s-au crescut pân 
au venit de vârsta de măritat ” (39) Căsătoria ar fi avut loc conform 
Genealogiei lui O.G. Lecca pe la 1750, pe când Genealogia lui 
Lovendal o plasează în 1760. 

Pantazi va ocupa înalte dregătorii şi se va afirma ca un vajnic 
luptător împotriva regimului fanariot. 

În privinţa morţii sale, diverşi autori au preluat fără discernământ 
data consemnată de O. G. Lecca în ,„ Familii boiereşti ”, respectiv anul 
1764, deşi în fragmentul în care este amintit acest an, doar cu câteva 
rânduri mai sus se vorbeşte despre misiunea diplomatică la care a 
participat Pantazi la Petersburg (1770) şi este cunoscut că a facut parte 
din delegația munteană la Congresul de la Focşani (1772 ). Cifra 
eronată datorată probabil unei greşeli de tipar a fost preluată de C. 
Vlăduţ şi o întâlnim şi în Genealogia lui Lovendal. 

În realitate, Pantazi moare în intervalul septembrie 1776 - iunie 
1777. Într-o carte de iertăciune dată la 30 septembrie 1776 de către 
domnitorul Alexandru Ipsilanti lui Gheorghe ţiganul, care fusese 
eliberat de către biv vel clucerul Pantazi Câmpineanu, în urmă cu 25 de 
ani ,„ ot leat 7260 septemvre 1” aflăm că acesta îl înrobeşte din nou ,, 
iar acum îl trage ca iarăşi să-i fie rob ca mai nainte ” (40). Câteva luni 

mai târziu, într-o anafora din 26 iunie 1777, dată de acelaşi domnitor 
este amintit „răposatul dumnealui clucer Pantazi Câmpineanu” (41). 

După moartea soţului său, Maria, s-a călugărit sub numele de 
Marta şi a murit după 1786. 

Pantazi şi Maria au avut doi băieți : Scarlat şi Constantin. În timp 
ce Constantin, care a deţinut şi el ranguri boiereşti se pare că nu a avut 
urmaşi, Scarlat a avut o familie numeroasă. 

Scarlat s-a căsătorit cu Luxandra Cândescu. Asupra numărului 
copiilor acestora există mai multe semne de întrebare. O.G. Lecca şi ,, 
Genealogia lui Lovendal” enumeră şapte copii : Constantin, loan, 
Maria, Anica, Safta, Elena si Anastasia. Mai documentat C. Vlăduţ 
preluând date din arhiva Ion Ghica şi din arborele genealogic întocmit 
de generalul Radu Rosetti, în studiul „ O despărţenie în anul 1850. 
Pricina şi urmările sale ” (1946), aminteşte un al optulea copil pe 
Dumitru (Tache) care a trăit între anii 1796-1872. Constantin (1782- 
1832) şi Dumitru se pare că nu au fost căsătoriţi şi nu au avut copii(42). 

Foarte interesantă este încercarea făcută în anul 1808 de către 
reprezentanţi ai Imperiului țarist, ca urmare a unei scrisori adresate de 
prinţul Dimitrie Constantinovici Cantemir, ultimul descendent al 
Cantemireştilor, Ministrului Afacerilor Străine, contele Nicolae 
Petrovici Rumianţev, prin care cerea ca nepotul său direct, stolnicul 
Constantin Câmpineanu să vină la Petersburg, pentru a-i lăsa lui 
întreaga moştenire a neamului Cantemireştilor din Moldova. Rumianţev 
l-a însărcinat pe prinţul Prozorovski ,„ să protejeze pe rudele prinţului 
Dimitrie comiții Dudesco şi domnii  Timpinianu”” (Cămpineanu). 
Prozorovski, l-a rugat pe Cuşnicov aflat la Bucureşti să se intereseze ,, 
unde trăiesc, cu ce se ocupă, ce fel de avere au şi ce purtare ”. Cuşnicov 
în urma cercetărilor a aflat că în vreme ce Constantin Dudescu, mare 
logofăt avea o avere foarte mare, „ Scarlat Câmpineanu, care pe atunci 
era răposat şi fratele lui Constantin Câmpineanu erau săraci. Răposatul 
Scarlat lăsase zece copii, care în acel timp, primeau educaţia la 
Bucureşti, în casa neamului Câmpinenilor, unde trăiau cu mama lor, 
soţia lui Scarlat. Fiul mai mare numit Alexandru era < învăţat desăvârşit 
în limba elino-greacă>, se distingea printr-o purtare foarte bună şi la 
vârsta de 20 de ani fu numit ispravnic de Buzău, ca ajutor al unchiului 
său, care era tot ispravnic, dar cu titlul de stolnic” (43). 

Din acest lung fragment desprindem câteva informaţii preţioase: 
Scarlat era mort în anul 1808, el avusese zece copii şi apare numele 
unui alt fiu, anume Alexandru. Sever Zotta autorul studiului ,„ Despre 
neamul Cantemireştilor ”, constata în anul 1931 ,, că atât spiţa d-lui 

Gervescu cât şi cea a d-lui Lecca nu cuprind pe învățatul şi cel mai 
mare fiu al lui Scarlat Câmpineanu, pe Alexandru, precum nu ştim cum 
se chema al 10-lea lui copil” (44). 

În privinţa datei morţii lui Scarlat Câmpineanu există deasemenea 
diverse păreri: în vreme ce O. G. Lecca (45) şi ,„ Genealogia lui 
Lovendal ”, stabilesc moartea lui Scarlat în anul 1802, C. Vlăduţ o 
plasează între anii 1803-1808 (46) . Ne raliem părerii lui C. Vlăduţ, 
deoarece din documentele consultate de noi, Scarlat Câmpineanu apare 
ca membru al sfatului domnesc în calitate de ,, vel vornic de ţara de jos 
” încă la data de 6 noiembrie 1803 (47). 

Prin căsătoriile încheiate de copiii lui Scarlat şi ai Luxandrei, 
neamul Câmpinenilor se va înrudi în prima jumătate a secolului al XIX- 
lea, cu cele mai de vază familii ale Țării Româneşti. 

Maria s-a căsătorit cu Dimitrie Scarlat Ghica, fost mare logofăt şi 
a avut ca fiu pe cunoscutul revoluţionar, scriitor şi om politic Ion Ghica 
(1817-1897). 

Ana (Anica) (1790-1863) s-a căsătorit cu boierul Alexandru 
Kretzulescu,având ca fii pe Constantin şi pe Nicolae. Ultimul, Nicolae 
Kretzulescu, doctor în medicină, revoluționar paşoptist a fost ministru 
şi apoi prim- ministru în vremea domniei lui Alexandru loan Cuza. 

Safta (1792-1879) s-a căsătorit cu Ion Otetelişanu, arendaş al 
minelor de sare, ministru de finanţe sub Cuza. În 1850 a divorțat de 
Safta. 

Anastasia (1799-1881) s-a căsătorit cu Iordache Slătineanu, iar 
Elena cu Matei Cantacuzino. 

Constantin şi Dumitru nu au fost căsătoriţi. 

Cel mai cunoscut fiu al lui Scarlat, ilustrul patriot şi om politic, 
lon Câmpineanu (1798-1863), s-a căsătorit în 1837 cu Ecaterina 
(Catinca) Dudescu Caribol şi a avut trei copii: Alexandrina, căsătorită 
cu colonelul Rosetti — Rosnovanu, şi pe Costache şi Ion. Ion I. 
Câmpineanu a ajuns ministru al justiţiei, a fost numit ministru la finanţe 
şi la externe, primar al capitalei şi guvernator al Băncii Naţionale (48). 


Implicarea Câmpinenilor în evenimentele istorice 

„ Familia Câmpineanu s-a deosebit totdeauna prin dorul ei de 
viaţă mândră şi vrednică de oameni pentru poporul ei ” scria în urmă cu 
un secol A. D. Xenopol, într-o lucrare consacrată lui Nicolae 
Kretzulescu, fiul Anei Câmpineanu, sora marelui patriot şi om politic 
Ion Câmpineanu (49). 

Într-adevăr, încă de la primele menționări documentare ale 
Câmpinenilor aceştia sunt prezenţi în viaţa politică a Ţării Româneşti în 
calitate de slujbaşi ai domniei, dar mai ales ai poporului din rândurile 
căruia proveneau. 

În anul 1658, boierimea munteană se opunea politicii antiotomane 
a noului domn Mihnea al II- lea, sfătuindu-l: „Doamne, bun lucru ar fi 
acesta! lar noi ne temem că nu vom putea plini desăvârşit, ci numai 
vom zădărâ şarpele şi ne va înghiţi cu totul. Căci noi sântem în ţară 
mică şi făr de oameni, neputincioasă şi făr de ajutor de nici o parte. lar 
turcii sunt puternici, mari şi biruiesc toată lumea, de la răsărit până la 
apus” (50). Deoarece opoziţia boierimii a continuat, la 25 iunie 1659, 
Mihnea la III-lea ucide în timpul unui ospăț treizeci de mari boieri, 
printre aceştia fiind şi „ Vasilie Câmpineanul vel căpitan”, „ aruncându- 
i din casele domneşti jos, cu laţurile în grumazi. lar dorobanţii se 
bucura, şi-i călca cu picioarele şi-şi bătea joc de trupurile lor. Şi nici la 
biserică nu-i lăsa să-i îngroape, ci afară prin gunoaie. Iar pre jupânesele 
lor le muncea şi le lua toată agoniseala”, scria stolnicul C. 
Cantacuzino(51). Jupâneasa lui Vasile Câmpineanu era, conform 
genealogistului O. G. Lecca, fiica marelui vornic Radu Cândescu, ucis 
şi el în aceleaşi represalii. Vedem astfel o înrudire cu una din marile 
familii boiereşti din Țara Românească, tendință ce va continua şi la 
următoarele generaţii de Câmpineni. 

Noi documente publicate recent ne înfăţişează pe un Vasile 
Câmpineanu, mai puţin cunoscut. Astfel, la 2 iulie 1658, „, Vasilie mare 
căpitan ” era chemat să judece pricina dintre Coman si Stan pentru nişte 
moşii (52), iar două zile mai târziu, la 4 iulie 1658, era martor în fruntea 
unui grup de 24 de persoane, majoritatea cu ranguri militare de căpitani, 
iuzbaşi, ceauşi, stegari, la vânzarea unei jumătăţi de ocină a lui 
Dragomir Murgescu către Marin căpitan (53). De la 9 decembrie 1658 
până la 12 iunie 1659, în preajma datei uciderii sale, apare ca martor în 
10 documente, în calitate de mare stolnic, membru al divanului 
domnesc (54). Conform lui N. Stoicescu, deținuse aceeaşi funcţie în 
divan şi anterior, între 12 martie — 1 Imai 1655 (55). 

Un alt reprezentant al neamului Câmpinenilor, Manta, ajunsese să 
deţină funcţii importante în divanul domnesc:clucer la 24 iunie 1644, 
cămăraş în august 1652, vistiernic II între 28 februarie — 2 iunie 1656, 
mare comis între 26 mai 1658 — 30 august 1659 (56). Manta ar fi fost 
prins de către Constantin Şerban şi a ajuns prizonier la turci ( 1660). Va 
mai fi menţionat ca şi comis la 1 mai 1672 şi fost mare comis la 10 
ianuarie 1673. Fiii săi ar fi deţinut şi ei dregătorii: Manta II ajungând 

logofăt (1674), vistier si vistier II (1678), iar Drăghici, spătar. Nu avem 
date despre ceilalți doi, Constantin şi Pârvu. 

Pe la jumătatea secolului al XVII- lea, un al treilea Câmpineanu, 
Negoiţă, menţionat de mai multe documente în perioada 1643- 1652, 
era comis. 

În vremea lui Constantin Brâncoveanu, în slujba acestuia se găsea 
Drăghici Câmpineanu, care va fi trimis la Poarta otomană ca şi 
capuchehaie, la 10 iunie 1705. „, Pentru chiverniseala de la Poartă, dar, 
măriia- sa vodă socotind au trimis pre dumnealui lanache Văcărescul 
vel agă i Drăghici Câmpineanul vătaf za aprozi ca să să afle acolo, de 
vreme ce poruncise să şi vie acasă mai sus pomenitul Ştefan 
Cantacuzino vel paharnic, că multă vreme acolo în slujba ţării şi a 
domnului să aflase. Deci, hpsindu dumnealui de acolo cești ce au ziseră 
mai sus să rămâie în locul dumnealui acolo, căutându trebile ţării ”, 
scria cronicarul Radu Greceanu (57). 

Către sfârşitul domniei lui Constantin Brâncoveanu, în contextul 
intrigilor ţesute de către Cantacuzini, victimă a măsurilor severe luate 
de domn a fost şi Calița Câmpineanu, fiica lui Drăghici Cantacuzino, 
căsătorită cu Manta II Câmpineanu, aşa cum reiese dintr-un zapis scris 
de către Gheorghe Cantacuzino, la 1 februarie 1718 ,„ nepotului Mantii 
Câmpineanul ( II- n.n.) şi nepotului Pârvului, fratele dumisale, precum 
să se ştie că, dându dumneaei mama, dupa moarte răposatului tatălui 
mieu, la dumneaei mama Caliţa muma dumnealor, o păreche de desagi 
cu 6 galbeni ungureşti, şi alte lăzi şi sepeate cu haine şi scule si 
arginturi, ca să le păstreze  dumneaei, iar Măriia Sa răposatul 
Constandin Vodă Brâncoveanul,aflându de acele,că sântu la dumneaei, 
au trimes cu mare înfricoşare dă le au luat toate, făr dă nici o dreaptate, 
neavându nimic a ceare şi a lua de ale nostrea. Şi dumneaei mama 
Caliţa, văzându că nu le-au putut ascunde, temându-se dă primejdie 
viiaţii, şi văzându că în silă şi făr dă nici o dreaptate le au luat 
Costandin Vodă, aceale toate de la dumneaei, au cerşut cărți şi răvaşă 
dă seamă, ca să ştie că toate le-au luat Costandin Vodă. Şi luându eu 
acele cărți şi răvaşă de la dumnealor, le-am dat această carte a mea, ca 
să ştie că de la dumnealor toate le-am luat, şi eu sea-m cautu cu casa lui 
Constandin Vodă, iar dumnealor să aibă bună pacea dă către noi,- că 
nimic la dumnealor n-au rămas ” (58). 

Instalarea regimului fanariot în Țara Românească, în anul 1716, 
prin domnitorul Nicolae Mavrocordat, a determinat o reacție naţională a 
boierimii muntene şi oltene care, în condiţiile războiului austro- turc 
(1716-1718), a adoptat o făţişă atitudine filoaustriacă. 

Printre boierii care au contribuit la detronarea şi capturarea lui 
Nicolae Mavrocordat, la 14/25 noiembrie 1716, şi trimiterea lui sub 
pază la Sibiu, s-au numărat şi fraţii Manta si Pârvu Câmpineanu, fiii lui 
Manta II şi ai Caliţei (59). 

La 17 iulie 1718, printre boierii munteni refugiaţi la Sibiu, 
semnatari ai unei adrese către Eugeniu de Savoia, prin care îl rugau să 
elibereze ţara de sub jugul necredincioşilor, promițând în schimb 
credință veşnică împăratului, se găseau din nou fraţii Manta şi Pârvu 
Câmpineanu, ambii deţinând funcția de căpitan (60). 

La 12 august 1718, Manta şi Pârvu se regăsesc pe lista de boieri 
ce urmau să-l întâlnească pe mareşalul austriac Steinville, comandantul 
militar al Transilvaniei, pentru a reglementa raporturile dintre cele doua 
țări (61). 

Prin anexarea Olteniei de catre austrieci, prin Tratatul de la 
Passarowitz (21 iulie 1718), Gheorghe Cantacuzino a ajuns preşedinte 
al administraţiei, în calitate de ban al Olteniei. Rudă apropiată cu 
Câmpinenii a sprijinit numirea lui Manta Câmpineanu în funcția de 
comisar suprem al provinciei „ supremus provinciae commisarius”, în 
care va rămâne până spre sfârşitul vieții (a murit în august 1727) 
(62). 

Un document publicat în anul 1908, în revista „Ramuri” de către 
August Pessiacov crează o oarecare confuzie în privinţa datei morţii şi 
chiar a numelui lui Manta. Este vorba de  „aşezământul ce s-au facut 
cu Dumneaei jupâneasa Dospina a repausatului Matei (nu Manta) 
Câmpineanul, ce au fost comisariu mare al ţării ”, datat la 16 noiembrie 
1726. Sigur documentul a fost întocmit cu cel puţin un an mai târziu 
deoarece, până în luna august 1727, Manta e prezent în mai multe 
documente (63). 

O nouă generaţie de patrioţi din neamul Câmpinenilor s-a ridicat 
în a doua jumătate a secolului al XVII- lea. 

Pantazi Câmpineanu, fiul lui Pârvu şi al Chiajnei, căsătorit cu 
Maria Cantemir, va deţine de-a lungul timpului mai multe ranguri 
boieresti : treti logofăt (1745), vel paharnic (1747), vel spătar (1749), 
medelnicer (1758), vel clucer (1765,1767,1768,1776,), vornic (1775) 
(64). 

La 5 ianuarie 1765, Pantazi Câmpineanu se număra printre cei 18 
mari boieri ( Dudescu, Filipescu, Cantacuzino, Ştirbei) arestați din 
ordinul lui Ştefan vodă Racoviţă (1764 -1765), pentru că s-au opus în 
divan introducerii unui nou bir, fumăritul. Au fost eliberaţi la 25 iunie 
1765, pe fondul unei puternice revolte a maselor bucureştene (65). 

Legăturile lui Pantazi Câmpineanu cu Imperiul țarist, realizate 
prin intermediul Cantemireştilor, îl plasează pe acesta în tabăra filorusă, 
alături de alţi mari boieri munteni, în timpul războiului ruso-turc (1768- 
1774). În anul 1769, Pantazi l-a întâmpinat la Buzău pe maiorul rus 
Nazarie Karazin, principalul agent al propagandei ruse în Principate şi 
împreună au intrat în Bucureştiul părăsit în grabă de domnitorul Grigore 
III Ghica (noiembrie 1769). În anul următor, Pantazi Câmpineanu l-a 
însoțit în solie la Petersburg pe mitropolitul ţării Grigore, la țarina 
Ecaterina a II- a (66). 

La tratativele de pace, purtate la Focşani, între ruşi şi turci cu 
medierea Imperiului habsburgic şi a Regatului Prusiei, în 1772, o serie 
de boieri munteni în frunte cu banul Mihai Cantacuzino, marele vornic 
al ţării de jos, Nicolae Dudescu, banul Pană Filipescu, marele clucer 
Grigore Băleanu, marele vornic al ţării de sus, Pantazi Câmpineanu şi 
alţii, s-au adresat la 24 iulie/4 august, delegaților puterilor creştine prin 
memorii, prin care revendicau revenirea la domniile pământene şi 
neatârnarea sub garanţia colectivă a Rusiei, a Imperiului habsburgic şi a 
Prusiei (67). 

Un document din 7 iunie 1777 ne oferă informaţia că „ în vremea 
armii ruseşti, răposatul clucer Pantazi era orânduit asupra visterii (68). 
În timpul acestui razboi, alături de Pantazi se găseau şi cei doi fii ai săi, 
Scarlat şi Constantin, ofiţeri în regimentul de grenadieri (69). 

Scarlat Câmpineanu, tatăl viitorului om politic Ion Câmpineanu, 
s-a impus către sfârşitul secolului al XVIII- lea, ca un personaj de primă 
mână pe scena politică a Țării Româneşti. A deţinut diferite ranguri 
boiereşti, timp de circa trei decenii: stolnic(1777, 1779, 
1780,1782,1788), vel clucer (1792,1793) agă (1789-1791), vel logofăt 
(1790, 1799, 1800), vistier (1796), vel vornic (1800-1803), 
caimacam( 1802), ispravnic. 

În contextul războiului ruso-austro ture (1787-1792), Scarlat 
Câmpineanu a trecut în tabăra austriacă. Domnitorul Nicolae 
Mavrogheni trimitea la sfârşitul lunii ianuarie 1788, către Focşani, mai 
multe unităţi militare conduse de 25 de tineri boieri, printre care şi 
Scarlat Câmpineanu şi Ion Cantacuzino Măgureanu, cu scopul de a 
stăvili intrarea trupelor ruseşti în Țara Romănească. Ajunşi la Buzău, li 
se ordonă întoarcerea la Bucureşti, dar cei doi vor trece munţii în 
Transilvana, la Sibiu. Scarlat Câmpineanu s-a înfățişat împăratului 
Iosif al II-lea pe care l-a sfătuit să schimbe tactica de luptă adoptată de 
mareşalul Lassi şi să nu mai atace pe turci în trei coloane, ci numai într- 
una singură, spre a nu slăbi forţele (70). 

Răzbunarea lui Nicolae Mavrogheni nu a întârziat. Acesta a 
confiscat întreaga avere a Câmpineanului, iar pe soția acestuia 
Luxandra a întemniţat-o la Edicule, împreună cu fiul său, Constantin. 
Familia lui Ion Cantacuzino era întemniţată la Nove, în Bulgaria. Ion 
Ghica relata modul viclean şi cinic în care Mavrogheni a invitat-o pe 
Luxandra la palat unde a arestat-o pe loc. Nepot al lui Scarlat 
Cămpineanu, Ion Ghica, arăta că „, vina Câmpinencei era că bărbatul 
său nu voise să ridice oaste românească, ca să meargă să se bată alături 
de turci în contra austriacilor, nemților cu coadă, cum le ziceau 
românii” (71). 

Odată cu înlăturarea lui Nicolae Mavrogheni, Scarlat Câmpineanu 
a revenit în Bucureşti, alături de un corp de armată austriac, condus de 
prinţul de Saxa Coburg. Între 29 octombrie 1789 şi august 1791, Scarlat 
Câmpineanu a exercitat funcţia de agă, iar lon Cantacuzino pe cea de 
spătar. S-a păstrat în memoria contemporanilor săi modul demn, 
curajos, prin care Scarlat Câmpineanu l-a apostrofat pe generalul 
austriac Mitrovski, pentru purtările ostile ale soldaţilor austrieci intraţi 
în Bucureşti : „ Austria n-a dobândit ţara prin puterea armelor, ci 
România a chemat-o ca pe o prietenă” (72). 

La începutul secolului al XIX-lea vornicul Scarlat Câmpineanu 
este cel care i-a convins pe alți mari boieri să trimită un reprezentant al 
partidei naţionale să pledeze cauza ţării în fața primului consul 
Napoleon Bonaparte, fiind desemnat pentru aceasta vornicul Nicolae 
Dudescu (73). 

În anul 1802, la numirea lui Alexandru Şuţu, mulţi boieri 
împreună cu domnul înlăturat Mihail Şuţu, s-au refugiat în Transilvania. 
Dionisie Fotino scria că : „ La Sibiul Transilvaniei se aflau mitropolitul 
Dositei cu episcopii, banul Dimitrie Ghica cu fii săi, Manole 
Brâncoveanu, Dimitrie Racoviţă, Scarlat Câmpineanu, Isaac Ralet şi alţi 
mulţi boieri din Craiova. Aceştia cer Înaltei Porţi să numească domn pe 
Constantin Ipsilanti ” (74). În acelaşi an, la 24 septembrie, între 
caimacamii "Țării Româneşti se găsea şi Scarlat Câmpineanu (75) . 

Scarlat Câmpineanu a exercitat funcția de vornic al ţării de jos, cel 
puţin până la 6 noiembrie 1803, data ultimului document în care îl mai 
găsim amintit. Se pare că a murit la puţin timp după această dată, lăsând 
demni continuatori ai activităţii sale patriotice pe fiii săi, Constantin şi 
Ion Câmpineanu. 

Fratele lui Scarlat, Constantin, mai puţin implicat în viaţa politică, 
s-a situat şi el pe poziţii antifanariote. În anul 1770, făcea parte ca 
ofițer, alături de Scarlat, din regimentul de grenadieri al armatei ruse, 

iar în anul 1788, când Scarlat trecuse fățiș de partea Imperiului 
habsburgic, pe Constantin Câmpineanu îl întâlnim alături de boierii 
Cantacuzini şi Lupoieni, întâmpinând un corp de oaste imperial, care 
făcuse o incursiune până la Câmpina, la 22 februarie 1788, şi oferea 
informaţii prețioase comandantului acestei unități militare, von 
Cyntznyo, despre retragerea turcilor din Ploieşti (76). Constantin 
Câmpineanu a fost şi el victima persecuțiilor lui Nicolae Mavrogheni, 
care i-a confiscat averea. Constantin a deţinut mai puţine funcţii, totuşi, 
la 6 august 1795, în divanul domnesc al domnitorului Alexandru 
Moruzi se găsea şi Constantin Câmpineanu vel sluger (77). A mai fost 
ispravnic şi stolnic (78). 

CONFERINȚA LUI IULIU POPPER DIN 1891 


Preot Petru Moga 
Parohia Sf.Nicolae-Slobozia, Câmpina 


Buletinul Institutului Geografic Argentinian, în numărul său din 
iulie-august 1891, publică textul celei de a doua conferinţe, susținută de 
inginerul şi geograful explorator Iuliu Popper pe tema Țării de Foc, în 
ziua de 21 iulie 1891 la Institutul Geografic Argentinian din Buenos 
Aires. 

Din articolul introductiv aflăm că şi această a doua şi ultimă 
conferință susţinută de exploratorul român s-a bucurat, asemenea celei 
din 5 martie 1887, de o asistență extrem de numeroasă. Atât de 
numeroasă, încât multe persoane, nemaiavând loc în sălile Institutului, 
au fost obligate să se retragă. 

Conferinţa a fost deschisă la orele 8:30 pm de către Preşedintele 
Institutului, Alejandro Sorondo, care, în câteva cuvinte, l-a prezentat pe 
conferenţiar şi a conturat ideea bogăției naturale a Ţării de Foc, despre 
condiţiile de locuire ale căreia se scriseseră cele mai eronate articole. 

În dreapta lui stătea Ministrul Plenipotenţiar al Republicii, 
Enrique B. Moreno, membru de onoare al Institutului, iar în stânga, 
conferenţiarul însuşi. Acesta atârnase în prealabil pe unul din pereţii 
sălii principale o hartă de mari dimensiuni conţinând datele obţinute 
personal în diversele sale expediţii. 

Textul conferinţei, împreună cu articolul introductiv, preluat din 
buletinul Institutului Geografic Argentinian, a fost publicat în lucrarea 
“Oro en Tierra del Fuego”, Ushuaia 2000, pag. 107-125. 

În limba română, conferinţa este abia acum accesibilă, conturând 
cu precizia documentului trăsăturile unui om de ştiinţă autentic, ale unei 
conştiinţe de înaltă responsabilitate, ale unei inteligențe de mare 
anvergură în intuirea potențialului economic al zonei. Va fi o mare 
bucurie pentru cititorul român să descopere, de asemenea, dincolo de 
acestea, componenta temperamentală şi poetică a conferenţiarului, care 
irumpe nestăvilită de mai multe ori pe parcursul conferinţei. 

ÎNSEMNĂRI GEOGRAFICE, E TNOLOGICE, STATISTICE ŞI 
ECONOMICE DESPRE ȚARA DE FOC 
27 iulie 1891 — Institutul Geografic Argentinian 
Iuliu Popper 


Datorită unor circumstanţe uşor de înţeles, Ţara de Foc nu dă la 
prima vedere impresia unui tărâm atractiv. Naufragiile care se succed în 
vecinătățile Capului Horn, aspectul sumbru şi sălbatic al coastelor sale 
occidentale, nomenclatura însăşi, distingând ţinuturile sale cu denumiri 
de felul: Insula Pustiirii, Golful Inutil, Insulele Furiilor,Capul 
Dezamăgirii, Golful Nu-Intraţi, Limanul Retrage-te, Golful Aoleu, 
Portul Foamei şi altele asemenea, un adevărat glosar de insolenţe 
geografice, rezultat irascibil al nopţilor de insomnie pe care navigația de 
la Capul Horn le pricinuieşte uneori marinarilor: iată elementele care cu 
siguranţă nu contribuie la anularea tristelor tablouri urzite de imaginaţie. 

Un capriciu cartografic, simplă economie de hârtie în realizarea 
celor mai frecvente hărți terestre, în care Țara de Foc, desenată în partea 
cea mai de jos, atinge aproape marginea hărţii, o face să pară că s-ar afla 
în Mările Antarctice, în împrejurimile Polului Sud, iscând în minte 
imaginea unor ţinuturi friguroase, a unor peisaje hibernale şi orizonturi 
cu munţi de zăpadă. 

Dar de fapt Insula Țara de Foc, situată între paralelele 52°40 şi 
55°, se află mai departe de Polul Sud decât Stockholm, Copenhaga şi 
Glasgow, față de Polul Nord. Se apropie de tropice mai mult decât 
Scoţia, Danemarca, Suedia şi Norvegia. Astfel că situaţia sa geografică 
nu este una care să justifice faima ei de ţinut friguros, după cum nu 
explică nici porecla înflăcărată pe care o poartă. Magellan, 
descoperitorul ei, a denumit-o „Țara Fumurilor”, datorită faptului că 
indienii, văzând prima oară o corabie, au aprins focuri uriaşe în semn de 
alarmă. Regele Carol al V-lea, suveranul Spaniei, a fost cel care i-a dat 
numele pe care-l poartă astăzi, „deoarece unde iese fum”, declara el cu 
firească perspicacitate, „trebuie să fie şi foc”. 

Cu toate acestea, Țara de Foc este o ţară nici rece, nici caldă. Nici 
sălbatică, nici întunecată, nici deprimantă. Este o ţară cu climă insulară 
care, în funcție de partea din care o priveşti, are un aspect vălurit, este 
umedă şi acoperită de păduri dese; sau este netedă, calmă, uscată, 
alcătuită din pampasuri înierbate; sau adânc decupată, impunătoare, 
alcătuită din povârnişuri abrupte şi munţi încununaţi de zăpadă veşnică. 

Partea de nord se deosebeşte de cea de sud, iar cea de răsărit se 
deosebeşte de cea de apus, aşa cum şesul Buenos Aires este altceva 

decât centrul Africii, iar Patagonia este altceva decât Pirineii. Partea de 
nord-est, situată între Strâmtoarea Magellan şi Oceanul Atlantic, 
compusă din aluviuni terțiare, cuprinde câmpii şi podişuri înierbate, 
întrerupte de vâlcele adânci. Aici pasc turmele de guanaco şi trăiesc 
indieni cu statura înaltă, robuşti şi cu constituţie fizică puternică: este o 
Patagonie la scară mică, cu absenţa totală a arborilor, cu flora şi cu toate 
fenomenele meteorologice care o caracterizează pe aceasta. În partea 
centrală, terenul îşi schimbă înfăţişarea: pampasul se întrerupe brusc, 
câmpurile dispar între cordiliere vălurite, de pe care se înalță grupuri de 
arbori: peisajul capătă astfel aspectul unui parc uriaş, al unui codru vast, 
străbătut de văi largi acoperite cu iarbă înaltă, exuberantă şi întretăiate 
de râuri impetuoase şi pâraie cristaline care curg zgomotos în liniştea 
pădurilor. 

Mai încolo, la câteva leghe distanţă, spre sud şi vest, sunt munţi 
grandioşi care se înalță din apele oceanului: aici giganţii cordilierei îşi 
trimit avangarda în Insula Statelor. Anzii sfidează Oceanul Atlantic, 
Vulcan şi Neptun îşi dispută terenul. Aici elementele înfuriate se izbesc 
între ele şi oferă spectacolul sublim al unei lupte teribile şi veşnice. 
Printre coloanele formidabile de spumă albă, în vuietul talazurilor ce 
distrug plajele, vin la luptă nu numai munţii, ci şi scheletele lor golaşe, 
obeliscuri înalte, turnuri nemaipomenite şi piramide gigantice de săgeți 
ciuntite, care, succedându-se cu semeție, îşi proiectează piscurile lor 
capricioase dincolo de tărâmul zăpezilor veşnice. 

Şi mai departe, în mijlocul valurilor agitate, separate de plajele din 
care făceau cândva parte, se mai văd încă uriaşe stânci singuratice, 
vestigii trufaşe de munţi dispăruţi, care capătă forme fantastice, părând 
nişte labe colosale, nişte pumni sau buzdugane enorme, care ameninţă 
elementele înfuriate. Pe una din aceste stânci, care, văzută de departe, se 
aseamănă unei corăbii navigând cu toate pânzele sus şi care se află în 
faţa Capului Buen Suceso, am văzut de la bordul vasului naţional de 
transport Ushuaia o colonie de lei marini. Erau pe puţin patru sute. 
Siguri de faptul că omul nu poate debarasa incinta colților de stâncă 
ieşiţi din mare, contestau şuieratul vaporului fără să se mişte din loc, cu 
un răget puternic ce părea hohot de titani. 

Spălând stâncile şi munţii fragmentaţi, valurile pătrund înspre 
interior, formând puțuri adânci, canale largi şi întortocheate ce 
avansează în interior pe distanţe de multe leghe. 

Printre golfuleţe, sânuri de mare şi golfuri, la poalele uriaşilor 
dioritici şi granitici ai cordilierei, se văd ghețari enormi, mase de gheaţă 
cu un volum de milioane de metri cubi, care coboară lent printre păduri 

veşnic verzi de fagi, mirţi şi magnolii, în vreme ce la poalele lor, roase şi 
invadate de ape, sunt bolți colosale, peşteri spaţioase, stăpânite în 
întregime de legiuni de pinguini şi cormorani, de nutrii şi delfini, de lupi 
şi lei de mare. 

lar în răspăr cu acest grandios spectacol al naturii, scenariu 
potrivit pentru giganţi şi tritoni, trăieşte, plutind aproape permanent în 
minuscule canoe făcute din scoarță de copac, o rasă de ființe umane, 
rahitice, uscăţive, prost configurate, care pe pământ îşi mişcă greoi 
articulațiile lor inestetice, în contrast surprinzător cu oamenii care, la 
distanţă de câteva leghe, locuiesc pe aceeaşi insulă. 

Aici este rară ziua în care nu plouă; acolo e rară săptămâna în care 
cade vreun strop de apă. În zona de sud, este greu să găseşti în 
exuberantele sale păduri o bucată de pământ plat de 10 metri pătraţi; în 
partea de nord abundă câmpurile largi, monotonia cărora n-o întrerupe 
pe mari distanţe niciun arbore şi niciun arbust. Aici vuieşte, şuieră 
permanent vântul. Acolo domneşte liniştea profundă a codrilor, şi mai 
încolo, răsună permanenta bubuitură a talazurilor. În pampas, o rasă de 
voinici vânează guanaco alergând după el; în ochiurile de mare şi în 
canale, o rasă de pitici se ceartă cu focile pentru peştii, scoicile şi icrele 
care mişună printre îndesitele păduri marine de sargase. lar mai departe, 
la orizont, în fața Capului Horn, se văd flotile de corăbii care se 
confruntă cu curenţii şi furtunile ce se opun înaintării lor. 

E greu, Domnilor, să prezinţi într-un cadru restrâns întregul aspect 
al Țării de Foc, pentru că este ţara marilor surprize. Este ţara în care 
fauna polară îşi dă bineţe cu cea a tropicelor, unde țipătul pinguinului 
antarctic se amestecă cu cel al papagalului ecuatorial. Este ţara 
varietăţilor topografice. Păstrând proporţiile, ea are mai multă vegetație 
decât Republica Mexic, are mai multe peisaje şi panorame grandioase, 
decât Elveţia şi Norvegia. La o suprafață nu mai mare decât Regatul 
Portugaliei sau al Greciei, adună laolaltă mai multe contraste de 
geografie fizică şi hidrografie, de meteorologie şi etnografie, decât 
întregul continent al Australiei. 

Două sunt cauzele fundamentale care determină ca acea regiune să 
aibă cea mai mare varietate geografică pe care fantezia umană şi-o poate 
imagina într-o ţară atât de mică. 

Prima îşi are originea în mările antarctice din vecinătatea Polului 
Sud: este vorba de un puternic curent marin cu o lărgime de 500 km, 
care vine cu o temperatură de patru grade şi se năpusteşte asupra 
coastelor sud-estice ale Ţării de Foc cu o viteză medie de 25 de mile pe 
zi. Aici întâlneşte prima stavilă în curgerea sa accelerată şi se desparte în 

două uriaşe ramificații, din care una înaintează spre coastele chiliene, 
luând numele de Curentul Peruan, iar celălalt, denumit Curentul Capului 
Horn, urmează să se piardă pe coastele Africii, la Capul Bunei Speranţe. 
Simultan şi paralel cu acest debit uriaş de apă rece, vine un alt curent, de 
data aceasta atmosferic, care încărcat cu vapori se izbeşte de ghețarii şi 
piscurile înzăpezite de pe litoralul Pacificului, se condensează în nori şi 
cade sub formă de torenți de ploaie peste pampasurile dinspre coastele 
Atlanticului. 

Aici, la câteva leghe distanță de coastele Pacificului, se produc 
fenomene deosebite, eterogene: un curent nu mai puţin puternic, dar 
călduţ, care se formează în mările tropicale, în zona Braziliei, vine să 
scalde coastele sud-americane şi înaintează până în Țara de Foc, ceea ce 
face ca temperatura să se menţină la 10 grade Celsius. 

Acest curent, a cărui existență am avut satisfacția să o constat în 
timpul călătoriilor pe care de şase ani le fac încontinuu prin acele mări, 
este încă ignorat în geografia oceanelor. Curentul Braziliei, care, 
potrivit hărților existente se îndreaptă spre est, atunci când ajunge la 45° 
latitudine sudică, trimite într-adevăr o ramificaţie spre coasta Patagoniei, 
care, cu o vitează medie de 18 mile pe zi, ajunge până la plajele Țării de 
Foc. 

Din aceste circumstanţe rezultă fenomenele meteorologice care 
formează variata climatologie şi hidrografie a insulei: curenţii calzi de la 
răsărit întreţin o coloană de aer ascendentă. Curenţii de aer de la apus, 
răciţi pe vârfurile înzăpezite de pe litoralul Pacificului, se năpustesc în 
jos pentru a-i lua locul, măturând în înaintarea lor accelerată şesurile 
orientale. Sunt vânturile puternice care biciuie pampasul, făcând 
imposibilă silvicultura şi îndepărtând de pe faţa pământului tot ceea ce 
nu este puternic înrădăcinat în sol. lată deci, Domnilor, ceea ce explică 
contrastele de faună şi floră, de climatologie şi hidrografie din regiune. 

Cealaltă cauză care determină aspectul său variat constă în 
structura sa geologică şi orografică: în vreme ce regiunea Atlanticului, 
de la strâmtoarea Magellan până în apropierea strâmtorii Le Maire, este 
alcătuită din aluviuni terțiare, din conglomerări de pietre, argile şi 
nisipuri, din stratificări argiloase şi fâşii gresioase, regiunea Pacificului, 
prelungire a Anzilor, alcătuită din roci primare de gnais şi granit, 
grauwacke şi diorite, străbătute pe alocuri de filoane puternice de cuarţ 
alb, este potopită de ploi permanente, este supusă unei acţiuni erozive de 
către ghețari uriaşi, de puternice cascade şi cataracte şi de nenumărate 
râuri puternice, râuleţe şi pâraie. Aici forţele plutonice au dezgolit rocile 
de orice depunere. Permanentele talazuri au măturat chiar şi urmele de 

nisip aduse de cursurile de apă până la ocean şi au format nenumărate 
golfuri, limanuri, porturi spaţioase pe care le întâlneşti la orice pas. Pe 
cealaltă parte, pe coastele atlantice, valurile îşi exercită de asemenea 
forţa lor distructivă, fragmentând plajele, retezând munţii şi lăsând în 
urmă prăpăstii uneori de peste trei sute de picioare. Dar apele nu pot 
birui aluviunile mişcătoare pentru că ceea ce talazurile dizlocă într-un 
loc, se adună în altul. Aluviunile smulse de pe promontorii sunt depuse 
în golfuri, astfel că aceleaşi forţe care în Pacific dau naştere golfurilor şi 
porturilor, le distrug în Atlantic, desfiinţând orice sinuozitate care ar 
putea oferi adăpost unei ambarcaţiuni oricât de mici. 

De aici rezultă faptul că indienii care trăiesc pe coastele 
Atlanticului nu cunosc viaţa în canoe, nu au habar de navigaţie şi se 
hrănesc din fauna şi flora oferite de pampas, pe când la litoralul Pacific, 
unde deplasarea pe uscat este îngreunată la fiecare pas, trăieşte o rasă de 
oameni esențialmente marină, care depinde exclusiv de ceea ce trăieşte 
în apele oceanului. 

Având în vedere erorile care se înregistrează până astăzi în 
etnologia universală, nu va mira, desigur, versiunea persistentă despre 
existenţa în Țara de Foc a indienilor diformi, sălbatici şi antropofagi. 

Este o tendinţă specifică spiritului uman să pună pe seama 
regiunilor necunoscute rase umane legendare. lezuiţii secolului al XVII- 
lea au prezentat acele locuri ca fiind locuite de ființe umane înzestrate cu 
cozi lungi. Învăţaţii secolului al XIX-lea plasează în Ţara de Foc rase de 
antropofagi şi chiar Darwin, ilustrul naturalist, credea că în indienii 
fueghini a descoperit veriga care îi lipsea în celebrul său lanţ al 
evoluţiei. Dar realitatea este că aborigenii din acele ţinuturi se deosebesc 
şi unii de alţii şi, luaţi împreună, se deosebesc de toate versiunile acestea 
fantastice. 

Regiunea se poate împărţi în două mici zone etnografice distincte: 
arhipelagul fueghin, locuit de alacalufi şi yamani, indieni care arată rău 
şi a căror constituţie fizică debilă pare să îi condamne la dispariţie; ei 
trăiesc în canoe, se întrețin din pescuit şi abia dacă frecventează o 
porțiune cu totul neînsemnată a teritoriului; şi insula Țara de Foc, pe 
care aborigenii o numesc Ona-Sin (Țara Oamenilor), locuită de onaşi, 
indieni cu înfăţişare bărbătească, robuşti, cu o constituţie fizică 
puternică, a căror statură înaltă aminteşte de cea a tehuelcilor şi al căror 
chip, cu trăsături pronunţate şi energice, aminteşte de cel al indienilor 
nord-americani. Departe de a corespunde descrierilor făcute de anumiţi 
savanţi de salon, această rasă reprezintă omul primitiv în condiţia sa 
morală şi fizică perfectă. 

Antropologul care vrea să ştie astăzi despre omul din Epoca 
Pietrei, etnograful care la sfârşit de secol al XIX-lea doreşte să observe 
etnologia preistorică, paleontologul care vrea să vadă folosirea silexului 
ca armă, trompele marine ca vase şi omoplatii ca lopeţi, să se ducă în 
Țara de Foc şi aici se vor întâlni cu omul primitiv care trăieşte nu în 
peşteri, ci sub cerul liber. Deci nu deducţii empirice, ci viaţă preistorică 
în realitatea sa cea mai evidentă. 

Aspectul, caracterul fiziologic şi anumite obiceiuri ale acestei rase 
excepţionale le-am descris în Buletinul Institutului, din luna mai 1887. 
La acea dată nu putusem stabili cu ei relaţii prieteneşti. Le atribuiam o 
slabă dezvoltare a facultăţilor lor intelectuale. De atunci încoace am 
putut să mă conving de faptul că sunt nu numai capabili să atingă cel 
mai înalt grad de perfecţiune, ci sunt şi animați de simțăminte umanitare, 
elevate şi nobile, fac raționamente înțelepte, sunt mărinimoşi până la a 
şti să-şi ierte duşmanii. Ba mai mult, duc disprețul faţă de răzbunare 
până la a răspunde răului cu binele, până la a se converti în protectorii 
rasei care îi persecută, îndrumând pe naufragiaţii ajunşi pe uscat până în 
locul unde pot găsi ajutor. Dar aceşti indieni fueghini, care, dacă erau de 
rasă europeană ar fi fost preamăriţi la rang de simbol, nu au încă noţiuni 
de religie. Superstiţii vagi înlocuiesc la ei credinţa divină. Nu au încă 
deprinderi de om civilizat, dar nu sunt canibalii şi nici sălbaticii 
tratatelor moderne de etnografie. Sunt oameni afectuoşi care manifestă 
o pronunţată dragoste faţă de copiii lor, precum şi copiii faţă de părinţii 
lor. Ei ţin un doliu lung pentru defuncţii lor, pictându-şi în acest scop 
faţa în negru. Departe de a fi murdarii, neglijenţii din fabulele 
sociologice, ei îşi spală adeseori corpul şi faţa, folosind ca prosop un 
muşchi galben, uscat şi moale, ce atârnă în şiruri lungi de ramurile 
fagului fueghin. Sunt hoţi! — exclamă fermierii care încep să se 
statornicească în partea chiliană a Țării de Foc. Ne răpesc oile, ne 
distrug gardurile!. Este adevărat, dar să ne situăm o clipă pe poziţia 
indianului. De veacuri şi veacuri, indianul Ona a practicat în insulă 
vânătoarea de guanaci, puţini şi sălbatici; fără cai, pentru că aceştia nu 
există, fără câini dresați, pentru că rasa canină a zonei, asemănătoare 
vulpii, lui canis dingo din Australia, îi slujesc doar de pernă şi de 
calorifer ambulant. Indianul Ona, înarmat cu arc şi săgeți, aşteaptă 
uneori zile întregi, ascuns după vreo tufă, trecerea animalului râvnit, 
care este proprietate comună, adică aparţine întregului trib. Vai şi-amar 
dacă săgeata nu omoară, dacă se frânge, pentru că aceasta înseamnă 
muncă de o zi întreagă pentru a confecţiona alta. Între timp, atât femeile 

cât şi copiii se hrănesc ca ultimă soluţie cu tuco-tuco, un mic rozător 
care mişună în Țara de Foc. 

Deodată, o întâmplare neaşteptată vine să schimbe viaţa lor de 
vânători nomazi. O enigmă ciudată, stranie, se prezintă privirii lor uluite. 
Oameni dintr-o rasă necunoscută vin la țărm, debarcă şi plasează în 
terenurile lor dintr-o dată trei, patru sau cinci mii de oi, guanaci albi, 
blajini, graşi. Este un spectacol nou, neaşteptat. De o parte, două mii de 
indieni fără provizii, dar flămânzi; de cealaltă parte, cinci mii de oi şi 
doar trei sau patru oameni. Ce însemnă acest fenomen singular? Indienii 
se întreabă, dar îşi chinuie în van facultățile lor mentale pentru a-şi 
lămuri un fenomen atât de ciudat. Degeaba îi consultă pe cei mai 
bătrâni, pe vraci. Un asemenea lucru nu îl spun tradiţiile lor. Or fi poate 
mesagerii vreunei entităţi tainice, nişte ființe supraumane care vin cu 
scopul de a împlini pentru indian ceva din marile lipsuri pe care le are el 
acum. Cum ar putea să fie altfel? Cum ar putea trei sau patru oameni 
ciudaţi să aibă de mâncare, ei singuri, cinci mii de guanaci albi? Asta 
este imposibil! Sunt pentru noi! — exclamă indienii, şi cu un strigat de 
bucurie se aruncă asupra oilor şi pun stăpânire pe câteva. Un ospăț 
copios trebuie să sărbătorească succesul cel atât de norocos. Dar o 
detunătură înspăimântătoare întrerupe festinul. Şuierături îngrozitoare 
umplu  văzduhul. Ici şi colo cade rănit mortal un fiu, un frate. Milă/ 
Îndurare! — strigă indienii îngroziţi. Nu am vrut să supărăm! Dar ei 
strigă degeaba. Acei oameni nici nu-i aud, nici nu-i înţeleg. Atunci 
exasperaţi, apelează la arcurile lor şi răspund neaşteptatului atac cu o 
ploaie de săgeți, dar inamicul era departe. Îşi golesc degeaba tolbele lor 
cu săgeți. Degeaba se avântă pentru lupta corp la corp cu duşmanul. 
Este imposibil: gloanţele de plumb nu se mai sfârşesc şi omoară de 
departe. Decimaţi, cu puterile şi cu săgețile sfârşite, fug, se ascund. Le 
trebuie ceva timp pentru a-şi da seama cu claritate că doar din acea 
întâmplare singulară decurge enorma, îngrozitoarea nedreptate de a fi 
vânaţi în propriile lor terenuri de vânătoare. Înţeleg că apariţia 
guanacului alb în teritoriile lor este semnalul unei lupte crunte, 
permanente, al unei lupte de exterminare. Deci nedreptatea pleacă oare 
de la indian? Nu trebuia oare ca guvernele să mijlocească aborigenilor 
noţiunile de proprietate a turmelor, înainte de a îngădui aducerea oilor în 
teritoriile lor? Nu trebuia oare ca guvernanţii să aprovizioneze pe indian 
cu mijloace de subzistență, înainte de a-i cotropi câmpurile, înainte de a 
le răpi guanacul, unicul patruped care le furniza îmbrăcăminte şi hrană? 

Nedreptatea nu vine din partea indienilor. Nu, Domnilor. Nu! 
Guvernele, sau să nu îngăduie oi în acele ţinuturi, sau să le întrețină pe 

scară largă, într-o măsură de departe suficientă pentru ca, prin înmulțirea 
lor, să se poată hrăni şi indienii. Adică, fără prejudicierea intereselor 
fermierului şi nici ale civilizaţiei indigene. 

Un proiect care va contribui la realizarea acestei idei este 
prezentat actualmente spre analiză Onor. Congresului Națiunii. Iar pe de 
altă parte, se fac deja paşii necesari pentru a duce la viaţă civilizată pe 
onaşi, existenţa cărora este ameninţată. 

Cum am spus-o deja, lupta între fermier şi indian este de înţeles. 
Mai are adică o anume logică. Dar ce spuneţi, Domnilor, de atentatele 
infamante care se succed aici necontenit? Ce va spune conştiinţa publică 
despre nedreptăţile crunte care se fac aici; şi nu în numele barbariei, ci 
sub drapelul ştiinţei? 

Acum cinci ani, un explorator debarca pe plaja golfului San 
Sebastian şi îşi începea nobila sa misiune violând femei şi copii, pe care 
i-a transportat apoi imediat la Buenos Aires, răniţi şi însângeraţi. Acum 
trei ani, un vapor îmbarca la prima angostură a strâmtorii Magellan un 
grup de ființe umane, imobilizate cu lanţuri grele, asemenea tigrilor 
bengalezi. Era o întreagă familie Ona, expusă apoi în Europa în grădinile 
zoologice sau botanice. Acum câteva luni, un grup de oameni din care 
făceau parte domnii Willems şi Rousson, indivizi care aveau nevoie de 
călăuză pentru a străbate plajele deja cunoscute ale Ţării de Foc, omoară 
bătrânii lipsiţi de apărare, răpesc femeile de lângă soţii lor şi îşi satisfac 
instinctele bestiale. Ce sarcasm! În numele ştiinţei, maculând ruşinos 
misiunea pe care le-a încredinţat-o Ministerul de Belle-Arte al unei 
naţiuni culte şi elevate. 

lată felul cum se exprima în legătură cu aceste acte de barbarie, 
şeful unuia din triburi, Kaushal. Am aici rezumatul cuvintelor sale, aşa 
cum le-a tradus un tânăr indian care vorbeşte castiliana: „Sunt bune 
veştile pe care ni le-aţi dat şi multă bucurie ne-au făcut făgăduielile pe 
care le-am auzit, spune şeful de trib. Hărţuiţi şi în luptă permanentă cu 
onaşii sălbatici care locuiesc în partea de nord a râului — continuă el, 
arătând pe faţa tovarăşilor săi rănile de săgeți abia cicatrizate — vrem să 
conviețuim cu voi în pace şi prietenie. Dar de ce frații voştri ne 
persecută, îi omoară pe părinţii noştri, ne răpesc femeile?... Acum câteva 
zile trecea un grup de oameni din neamul vostru.  Mergeau spre 
Ashpaltn (Buen Suceso). I-am văzut venind de departe, de foarte 
departe: duceau acele arme grozave care slobozesc moarte de la mare 
distanţă, iar noi, care nu am făcut niciodată rău vreunuia din fraţii voştri, 
ne-am retras, ne-am ascuns, pentru a trece nebăgaţi în seamă, pentru a 
nu le trezi mânia. Dar nu toţi i-am văzut venind pe acei oameni cu 

intenţii nesigure: un bătrân, un bărbat iubit şi apreciat de tribul întreg a 
fost surprins pe plajă. Lipsit de apărare, încercând să fugă, a murit 
asasinat cu cruzime!!!”. 

Cel care se exprima astfel este şeful unui trib de trei sute de 
indieni. Chiar indienii care salvaseră naufragiaţi, care în mod spontan au 
fost protectorii celor care bântuiau pe țărmurile lor. Aceşti indieni nu 
sunt canibalii din basmele copilăreşti, nu sunt bestiile umane din fabule. 
Cei care în ziua de azi încalcă proprietatea străină din acel teritoriu nu 
sunt onaşii, sunt indienii albi, sunt sălbaticii din Europa, chiar de pe 
bulevardele marilor metropole! 

Antropofagii? Căutaţi-i în cauzele care determină diminuarea 
populaţiei anumitor capitale! Nu în Țara de Foc, Domnilor! Căutaţi-i pe 
antropofagi în marile centre de civilizație europeană! Faţă de acei 
dezmoşteniţi ai moralei, indianul Ona, de loc din pământul argentinian, 
este nobil şi mărinimos. Nu pentru că nu ştie să fumeze, să consume 
alcool, să pervertească legile firescului. Nu, domnilor! Ci pentru că ştie 
să ierte, ştie să acopere cu nobleţe cruzimile cărora le-a fost victimă 
nevinovată. În faţa acestor indieni se poate exclama împreună cu Carlos 
Vogt: „E mai valoros să fii maimuţă evoluată, decât Adam degenerat!”. 

Când, în urmă cu mai bine de patru ani, am avut onoarea să fac 
cunoscut iluştrilor membri ai Institutului, rezultatul primei mele 
expediţii, eram departe de a bănui că pentru văile şi câmpiile din Țara de 
Foc, până atunci teritoriu idilic pentru guanaci şi vulpi, pentru câini şi 
tuco-tuco; în vecinătatea râurilor şi lagunelor căreia mişună cârdurile de 
dropii, rațe, potârnichi, feru-teru, lebede şi flamenco; pe deasupra 
prăpăstiilor căreia planează singuratici şoimul şi vulturul fueghin, spun, 
nu presupuneam că va veni un moment în care autoritatea absolută a 
indianului Ona se va preschimba în halda de oameni vomitaţi din toate 
țările Europei, în scena de vandalism a grupurilor de dezertori, deportaţi 
şi bandiți de toate rasele; că regiunea auriferă pe care am descoperit-o se 
va transforma în câmp de război, în arenă de gherile sălbatice, care în 
decurs de mai bine de doi ani se vor statornici împrejurul a ceea ce 
vreun poet dispreţuitor, asemenea vulpoiului din fabulă cu privire la 
struguri, se complace în a-l numi „metal ticălos”. 

Asemenea Californiei şi Australiei, Ţara de Foc îşi începe şi ea 
analele cu aventuri extraordinare, chiar dacă într-o proporție mai 
restrânsă, sâmburele acestora constituindu-l aurul pur şi strălucitor. Dar 
aşa cum în această ţară totul este altfel, aurul nu se găseşte ca în alte 
părţi, în zăcăminte sau filoane de cuarţ, nici în bancuri de nisip sau 
depozite de aluviuni aurifere. 

Voi face o scurtă descriere a felului ciudat în care nobilul metal se 
prezintă în acest teritoriu. 

În regiunile miniere, spun toate tratatele de mineralogie, pepitele 
de aur sunt purtate de râuri şi pâraie, care le smulg din depozitul lor de 
cuarţ de pe culmile munţilor, transportându-le până în adâncurile 
oceanului. În Țara de Foc se întâmplă contrariul. Aici aurul călătoreşte 
în sens invers. Aici valurile sunt cele care, în mişcarea lor, scot aurul din 
adâncuri şi-l împing până la înălţimea plajei. 

Precum Jupiter în mitologie, regele metalelor îşi face apariţia pe 
plajele fueghine într-un zgomot asurzitor, teribil. Aurul suveran are 
nevoie de mugetul elementelor înfuriate, de furtuni dezlănţuite pentru a- 
şi face strălucitoarea sa intrare în scenă. 

Să nu credeţi, Domnilor, că este vorba de o legendă mitologică, de 
o poveste sau de o fabulă fantastică. lată descrierea simplă a unui 
fenomen care se petrece în perfectă armonie cu legile naturii. 

De-a lungul întregului litoral atlantic al Țării de Foc există enorme 
bancuri submarine, uneori cu o lăţime de mai multe mile, resturi de 
munţi care au dispărut în erele geologice trecute. Sunt depozite uriaşe de 
pietre, pietriş şi nisip, alcătuite din cuarţ şi cuarțit, porfire granitice şi 
felsitice, din diorit, serpentin, sienit, trahit şi anfiobiolit. În acestea 
abundă oxidul de fier magnetic, fierul titanic, piritele de fier, iar în 
proporţii mici se găsesc împrăştiate granate şi rubine mărunte, solzişori 
de platină şi pepite de aur. Acest aur, răspândit în imensa masă de 
reziduuri minerale care-l acoperă, ar fi dificil de extras din adâncurile în 
care se află şi ar fi definitiv pierdut pentru omenire, dacă valurile 
oceanului, dacă natura însăşi nu s-ar angaja să îl aducă la îndemână 
omului. 

Când apele agitate de furtunile uriaşe se avântă fosforescente şi 
înălbite de spumă până pe ţărmuri, când valurile enorme, a căror 
amploare incomensurabilă apare ca o masă nedefinită de apă, spumă şi 
vapori; când, împinse de furia vânturilor, vin cu o rapiditate uluitoare să 
izbească în bancurile de pe litoral, masa mişcătoare se zguduie, 
talazurile iau în stăpânire pietrele şi nisipurile, le răscolesc, se umflă, 
cresc, îşi ridică înaltele lor coame cabrate şi, năpustindu-se cu furie 
asupra coastei, o sfărâmă cu răsunet bubuitor şi îşi aruncă până departe 
apele înspumate, încărcate cu detritusul mineral. Pentru cine nu a fost 
încă de faţă, pe un țărm deschis, la spectacolul elementelor care irump 
descătuşate, ar fi greu să-şi imagineze cât de grandioasă, cât de 
impunătoare este o asemenea scenă. Un zgomot asurzitor, 
înspăimântător, amestecat cu mugete înfundate face să vibreze o 

atmosferă ce pare de nepătruns. Vai de corabia, vai de sufletele care în 
asemenea momente se căznesc departe de port, în mijlocul valurilor! Vai 
de cel care, pe ţărmuri, se confruntă cu formidabila lovitură a talazurilor. 
Litoralul se zguduie din temelii; mari porțiuni de ravenă, cu înălțime de 
multe sute de picioare, se desprind şi antrenează în prăbuşirea lor 
violentă sute de mii de metri cubi de pământ. Din tuful calcaros dezgolit 
al plajei dispare orice fel de aluviune. Stânci colosale de gnais şi de 
granit, uneori cu greutate de peste o mie de tone, sunt împinse de 
valurile formidabile de parcă ar fi jucării de copii. 

Cu bubuitul acestui imn impunător, Majestatea Sa Auriferă 
debarcă, Domnilor, pe plajele Țării de Foc. 

Pietrele, pietrişul, nisipurile, împinse de talazuri până la înălțimile 
extreme ce pot fi atinse, sunt târâte din nou de curentul pe care aceeaşi 
masă de apă îl produce, întorcându-se în ocean, în timp ce particulele 
metalice, aurul, platina şi fierul, datorită greutăţii lor specifice mai mari, 
cad, intră în crăpături sau se lipesc de argila moale care formează baza 
plajei înalte. 

Când furia elementelor se potoleşte, cerul negru se limpezeşte, iar 
apele se retrag, plaja are un alt aspect: ceea ce exista înainte pe ea a 
dispărut; cordoane noi, alcătuite din nisip negru, se văd adunate ici şi 
colo după capriciul valurilor care le-a dat naştere. Examinând aceste 
nisipuri, se văd lucind printre fierul magnetic din care sunt formate, 
particule de aur mai mult sau mai puţin abundente, cu mărimea de la un 
bob de porumb până la cea a unei scame imperceptibile, microscopice, 
dar cu titlul de la 850 la 900. 

Acest aur este cel care a dat naştere aşezării miniere de la Golful 
San Sebastian. Acest aur este cel care, asemenea unui far pentru o 
infinitate de insecte, a atras în Țara de Foc o legiune de animale umane 
din cele mai neobişnuite. E cel care a provocat incendii şi naufragii, este 
cel care a cauzat morţi şi suferinţe. A însufleţit adunări publice, a ridicat 
parapete, a iscat confruntări sângeroase susținute de jandarmi 
argentinieni împotriva bandiţilor din toate rasele. 

Mă opresc o clipă la o scurtă descriere a acestor tragice 
întâmplări, pentru că ele constituie prima pagină istorică în analele Țării 
de Foc. 

Cantitatea de aur extrasă din plajele aurifere fueghine cântăreşte 
peste 600.000 de grame. Cantitatea de 175.000 de grame figurează în 
registrele de la Casa de Moneda din Buenos Aires, ca topită în atelierele 
sale. Alte 90.000 de grame, topite în atelierele Casei Werbahn din Punta 
Arenas, au fost expediate direct la Hamburg. Provin în totalitate din 

colonia El Paramo din Golful San Sebastian. Este un total de 265.000 de 
grame, adică peste un sfert de tonă de aur. lar restul, în cea mai mare 
parte, nu a fost extras în mod legal conform prevederilor din Codului 
Mineritului. Nu, Domnilor! A fost sustras, a fost disputat cu armele în 
mâini de către bandiții pomeniţi mai sus care veneau prin Punta Arenas 
din Chile, încurajați de atitudinea guvernatorului de atunci al Țării de 
Foc, locotenentul de marină D. Felix M. Paz. 

Un distins explorator, domnul D. Ramon Lista, bagatelizase 
descoperirea mea, declarând într-un raport oficial că pentru Guvernul 
Naţional ar fi înseamnat o cheltuială de 500.000 de pesos, că în Țara de 
Foc nu ar exista nici urme de aur şi, prin urmare, desigur, nu ca răsplată 
pentru acest raport filozofic, ci probabil pentru alte servicii meritorii, a 
fost numit guvernator al Provinciei Santa Cruz. Domnul D. Felix M. Paz 
însă, pentru motive destul de grăitoare, nu a dat deloc ascultare acestui 
raport. Dimpotrivă, nu numai că a crezut, ci chiar a pipăit, a probat 
existența aurului în aşa măsură încât a ordonat arestarea, alungarea 
proprietarilor legitimi ai întreprinderii miniere şi confiscarea bunurilor 
lor. El a fost cauza indirectă a unui naufragiu în care au pierit înnecaţi 
unsprezece oameni, adică întregul echipaj al velierului național „Maria 
Lopez”. Pornind de la fundalul murdar al acestei întâmplări lugubre şi-a 
făcut apariţia, luminos şi strălucitor, un frumos lingou de aur, care a fost 
prezentat de către guvernatorul local Primului Magistrat al naţiunii care, 
chiar dacă i-ar fi suspectat proveniența, sunt sigur că nu ar fi refuzat un 
asemenea cadou. 

În aceste circumstanţe dificile provocate de guvernatorul local de 
atunci, circumstanţe care au constituit motivul unor ample articole 
publicate de un an şi jumătate în ziarul „El Diario” din această capitală, 
veracitatea acestora fiind confirmată prin acţiune juridică; în aceste 
circumstanţe, repet, permanent în gardă, cu arma în mână, însoţit de un 
mic grup de oameni devotați şi hotărâți, am explorat mare parte din 
teritoriu. Luptând cu furtunile Capului Horn, am făcut în timpul iernii, la 
bordul goeletei chiliene „Julieta”, o explorare în insulele din partea de 
sud-est a arhipelagului fueghin. Mergând prin păduri dese şi hăţişuri, 
prin mocirle adânci şi rovine umede, pe unde era imposibil de trecut 
călare, am străbătut acum trei luni o zonă impracticabilă a teritoriului. A 
fost o călătorie anevoioasă în care, mergând pe jos timp de şapte zile, a 
trebuit să duc cu mine un întreg spital ambulant pentru carantină, 
deoarece se declanşaseră patru cazuri de variolă printre oamenii care mă 
însoțeau. 

Şi acum, domnilor, iată rezultatul geografic al explorărilor mele! 

Am stabilit gura de vărsare a aproape tuturor râurilor şi pâraielor 
şi traseul diverselor cursuri de apă ale Țării de Foc. Am consemnat 
poziţia tuturor lanțurilor muntoase şi înălțimea diverselor vârfuri. Am 
făcut un studiu hidrografic de la Puerto Español la Golful Aguirre şi am 
corectat pe hartă o mare parte din conturul coastelor fueghine, 
înregistrând toate golfuleţele şi sinuozitățile necunoscute acum în 
geografie. Am dat numele de „Marea Argentinei” acestei extensii 
maritime care scaldă extremitatea sudică a Republicii, de la Canalul 
Beagle până la Strâmtoarea Le Maire şi de la Insula Statelor până la 
Capul Horn. 

Această peninsulă care, putem spune că constituie extremitatea 
sudică a continentului american, am botezat-o cu numele eminentului 
republican, popularul om de stat, generalul locotenent Bartholomé 
Mitre. 

Acest lant muntos, extremitatea antarctică a Anzilor, constituind 
țărmul sudic al Țării de Foc, l-am distins cu numele augustului meu 
suveran, regele Carol de România, preşedintele Societății Geografice 
Române, iar acest grup de lanțuri muntoase grandioase, care de la 
frontiera chiliană se întinde până la Marea Argentinei, reflectându-şi 
înălțimile şi culmile înzăpezite în apele cristaline ale Canalului Beagle, 
l-am desemnat cu numele domnului Alexandru Sorondo, demnul 
preşedinte al Institutului Geografic Argentinian, căruia asemenea 
Societăţii Geografice menţionate mai sus, mă onorează să-i aparţin ca 
membru corespondent. 

Acelui lanţ muntos, acoperit în întregime de păduri dese, din care- 
şi fac apariția fagi gigantici permanent verzi, care ajung uneori la 
înălțimea de 40 de metri şi diametrul de un metru, lanţ muntos ce 
constituie hotarul regiunii andine, ca şi râului ce-i scaldă poalele, le-am 
dat numele unui ilustru om de stat, patriot argentinian, dr. Bernardo de 
Irigoyen, care a colaborat cu dr. Joaquin M. Cullen, dând impulsul 
primei explorări a teritoriului. 

Acestui munte granitic care, străbătut de filoane de cuarţ alb, se 
înalță până la 2372 de picioare, la poalele căruia se face aurul şi zace 
lignitul, iar culmile albe ale căruia domină întreaga deschidere a Mării 
Argentinei şi acestui râu, care are cel mai mare debit de apă dintre toate 
râurile din partea de sud a teritoriului, le-am dat numele unui distins 
avocat, onoarea baroului argentinian, dr. Lucio Vicente López; 
sprijinului valoros al acestuia i se datorează mult din progresul actual al 
Țării de Foc. 

Acest alt lanţ muntos şi acel râu poartă numele unui îndrăzneţ şi 
cultivat marinar argentinian, care de acum zece ani navighează prin 
acele regiuni; care a însoţit expediţia lui Bove, care acum opt ani a 
conferenţiat despre Țara de Foc în saloanele acestui institut şi care astăzi 
continuă să facă valoroase servicii locuitorilor din teritoriile sudice, ca şi 
comandant al vasului național de transport „Ushuaia”. Este locotenentul 
de fregată Juan M. Noguera, care în mod spontan, ca patriot 
dezinteresat, a făcut servicii de nepreţuit în explorarea teritoriului. Din 
acest motiv, îi solicit Domnului Preşedinte al Institutului să binevoiască 
să transmită Domnului Ministru de Război şi al Marinei expresia 
gratitudinii mele respectuoase pentru sprijinul pe care l-am primit în 
ultimele mele explorări, prin mijlocirea acestui demn personaj oficial. 

Acestui râu, ale cărui ape impetuoase curg printre peisaje verzi şi 
acestui promontoriu acoperit de vegetaţie exuberantă le-am dat numele 
unui eminent gazetar, onoarea presei argentiniene, Manuel Lâinez, al 
cărui ziar, „El Diario”, şi-a ridicat permanent vocea sa puternică în 
favoarea cunoaşterii şi propăşirii acestui teritoriu. 

Pe aceste două lanţuri de munţi le-am consemnat cu numele a doi 
marinari iluştri: al amiralului Fitzroy şi al căpitanului King, care au 
dedicat opt ani unui conştiincios studiu hidrografic al coastelor 
Patagoniei în general şi al Țării de Foc în special. Aceştia au fost primii 
care au conturat corect toate țărmurile din Sud, modestia lor reieşind din 
faptul că nu şi-au impus numele proprii, cu excepţia cazului a două 
nesemnificative insule de stânci din Țara de Foc. 

Toate celelalte golfuleţe, capuri şi vârfuri poartă fie numele 
caracteristic pentru loc, fie numele unor persoane care au contribuit în 
mod direct la progresul regiunii, o nomenclatură pe care am onoarea de 
a o supune aprobării Onorabilului Institut, ca şi denumirea ce trebuie 
dată marelui râu care traversează teritoriul. 

În prima mea expediţie în nordul Ţării de Foc am desemnat cu 
numele de Alfa, Beta şi Gama trei văi care se varsă direct în Atlantic. În 
ultimele mele explorări am descoperit alte optsprezece, pe care le 
denumesc în continuare nu Delta, Epsilon, etc, ci pâraiele D, E, F, G, 
pentru a crea o nomenclatură mai la îndemână pentru viitoarea hartă a 
teritoriului. 

În strădania de a face cunoscut specificul topografic al ţării, cred 
că trebuie atrasă însă atenţia asupra anumitor publicaţii geografice 
inexacte, care sunt în circulaţie. În multe hărţi se vede figurând în 
Canalul Beagle un vulcan, Apaca. Acest vulcan nu există. Într-un plan 
publicat de către un explorator demn de toată cinstea, figurează un mare 

lanţ muntos aflat pe Coasta Atlanticului. Această uriaşă aglomerare de 
munţi (să mă ierte cel interesat), nu există. Este rodul fecundei 
imaginaţii a domnului Ramón Lista, ivit printr-o eroare optică, din cauza 
faptului că a privit de pe țărmurile Atlanticului lanţul de munţi de pe 
malul Pacificului. Nu există nici munţii pe care-i semnalează şi, 
exceptând râurile cunoscute deja înainte de explorarea făcută de el, 
poziţia celor fixate pe harta sa este echivocă. 

În fine, cei doi savanţi francezi, deja pomeniţii domni Willems şi 
Rousson, frunzăresc plajele Țării de Foc şi explorează nu teritoriul, ci 
caietele 4 şi 5 ale Buletinului Institutului Geografic Argentinian din anul 
1887, fac un rezumat literar al conferinţei şi o copie proastă a hărţii pe 
care am publicat-o acum 4 ani şi, ca rezultat demn al sumei de 5000 de 
franci pe care i-au încasat de la Guvernul Francez, expediază acest 
material Ministrului Instrucțiunii Publice din Franţa, care îl trimite la 
rândul său, cu solemnitate, Societăţii Geografice din Paris, unde se ia 
notă de el, făcându-l public ca un aperitiv uluitor în sesiunea din 21 
martie a anului curent. 

Ca să vezi ce societate de panglicari se află la Paris! 

Nu există nici filoanele de cupru pe care le menționează dl. Lista 
în importantul său raport oficial. Filoanele pe care le-a descoperit îşi au 
originea nu în Țara de Foc, ci într-o cizmărie de pe Calle Corrientes din 
Buenos Aires. Este un fenomen mineralogic rarisim, care îşi are totuşi o 
explicaţie facilă. Iată! 

Parcurgând plajele Țării de Foc, domnul Lista s-a găsit cu un 
angajat de al meu, băiat bun, excelent tovarăş, dar cam mucalit. Într-o 
dimineaţă, fiind campat pe aproape, îl cheamă pe ascuns pe domnul 
Lista, spunându-i că a făcut o descoperire a cărei importanţă nu ştie să o 
aprecieze pentru motivul că nu are informaţia necesară. Îndată, ies 
amândoi pe plajă şi se întorc apoi încărcaţi cu pietre mari, în care luceau 
linii de culoarea bronzului. 

- Presupun că e cupru, zise angajatul meu, deşi nu mă încumet să 
o spun cu tărie. 

- Da, da, fără îndoială! exclamă domnul Lista, care cu aer de 
cunoscător, examina cu mare atenţie pietrele. Trebuie că există filoane 
puternice în împrejurimi! 

Cu o oră înainte de acest dialog interesant, s-ar fi putut vedea pe 
plajă, cufundată într-o preocupare ciudată, silueta unui om care, 
oprindu-se la fiecare pas, îşi freca viguros de pietre cizmele sale, în 
tocurile cărora scânteiau şiruri de cuie de bronz. Având cunoştinţă de 
acest fapt, nu am întârziat să corectez cu severitate conduita lipsită de 

respect a angajatului meu. Era însă prea târziu. Filoanele de cupru 
apărute de la cizmele sale figurau deja în importantul raport al 
exploratorului ca bogăţie minieră fueghină. 

Ca şi etnografia, fauna şi flora, metorologia şi mineralogia au fost 
în ultimii ani obiectul unor studii ample şi detaliate, rezultatele cărora 
am să le dau publicităţii într-o lucrare specială, cu caracter descriptiv, 
despre Țara de Foc. 

Din observaţiile meteorologice consemnate în colonia El Paramo, 
unde începând de acum 4 ani se înregistrează la fiecare oră starea 
atmosferică, se desprind următoarele concluzii care, deşi sunt în mod 
eterogen deosebite de cele care corespund zonei de sud-est, se pot însă 
aplica întregii regiuni de nord-est a Ţării de Foc. 

Temperatura medie generală rezultă a fi de +6°C, maxima de 28°, 
iar minima de -15°C, deşi trebuie remarcat că doar în două nopţi ale 
lunii iunie 1888, frigul a atins această extremă şi, de asemenea, că numai 
într-o zi din ianuarie 1890 a fost o căldură de 28°C. Temperatura medie 
a verii este de 10°C, iar a iernii de 1°C peste 0. Cea mai friguroasă este 
luna iulie, cea mai caldă este ianuarie. Îngheţurile de durată încep în 
general la început de iunie şi încetează la sfârşit de august. Există, fără 
îndoială, perioade de timp, cu durata uneori de săptămâni, în care 
vânturile de la nord menţin în mod constant, chiar şi noaptea, 
termometrul ridicat la 5°C. Zăpada este puţină şi chiar în iarna cea mai 
straşnică, păşunea rămâne descoperită. Câmpul, cu foarte puţine 
excepții, îşi păstrează aspectul verde. 

Presiunea atmosferică este de 752 mm. A fost o zi în care maxima 
a atins 777 mm. Şi o alta, în care minima a coborât la 718 mm. 

Extrasul ce urmează în continuare, făcut din lucrarea descriptivă 
pe care o pregătesc, cred că va fi de folos marinarilor care navighează în 
acele regiuni, deoarece el formulează concluzii deosebite atât faţă de 
cele ale amiralului Fitzroy, cât şi faţă de cele ale căpitanului King, care 
schimbând în mod frecvent locul în strădaniile lor conştiincioase şi 
meritorii, nu am putut ajunge la concluzii precise în legătură cu 
indicaţiile barometrice din regiunea în discuţie. 

Barometrul ridicat precede, dar nu însoţeşte niciodată vânturile 
umede din nord şi coboară pe măsură ce se accentuează aceste vânturi 
care se împuternicesc treptat şi predomină în timpul iernii. 

Barometrul coborât precede vânturile din sud- vest care bat 9 luni 
din an şi care apar dintr-o dată, uscate, senine şi aprige, rareori însoţite 
de ploi slabe. Dacă bat aceste vânturi, barometrul rămâne în echilibru 
timp de 3 zile consecutiv. Dacă între timp presiunea atmosferică 

coboară, vântul va capăta puterea furtunii. O creştere de 3 sau 4 mm 
după-amiază, înseamnă linişte în timpul nopţii. O creştere de 10 mm sau 
mai mult, este semn de linişte stabilă, deoarece cu un barometru ridicat 
la 760 mm, vântul nu mai este deloc puternic din această direcție. 

Exceptând lunile de iarnă, vântul de sud-vest este cel care bate 
aproape constant, în vreme ce vânturile de est şi sud-est rareori apar şi 
doar de două ori în patru ani au suflat cu o oarecare putere. Contrar celor 
ce se întâmplă pe ţărmul Pacificului până la Insula Statelor, unde plouă, 
putem spune, trei sute de zile pe an, în Golful San Sebastian, media 
înseamnă 300 de ore de ploaie pe an. 

La aceasta trebuie adăugat că aici clima este deosebit de igienică. 
Din 540 de muncitori cărora, de acum şase ani până în prezent, le-am dat 
de lucru succesiv în explorările mele şi în coloniile mele, am avut, 
exceptând accidentele, doar două decese provocate de boli, care nici ele 
nu au fost contractate aici. Nici numărul de bolnavi nu a depăşit limita 
de 2%, aceştia fiind în general victime ale unor indispoziţii uşoare, 
indigestii provocate de apetitul colosal generat de vântul de sud-vest. 

Pentru afecțiunile pulmonare, clima de la San Sebastian este un 
adevărat sanatoriu. Sunt deja trei cazuri de oameni bolnavi de 
tuberculoză care şi-au găsit aici în mod rapid alinarea. Este surprinzător 
că oameni dedicați muncilor aspre ale mineritului, expuşi la umezeală, la 
intemperii, la vânturi, nu au alte urmări decât cea de a-şi revigora, de a- 
şi fortifica constituţia lor fizică. 

Trecând de la meteorologie la fauna ţării, se poate spune că 
numărul de mamifere terestre este destul de restrâns. El este alcătuit 
exclusiv din guanaco, vulpe, câine, cârtiță, şoarece şi liliac. În schimb, 
ornitologia şi fauna marină oferă cel mai vast câmp de investigaţie pe 
care spiritul zoologului şi l-ar putea imagina. Aici se găsesc din 
abundență balene şi delfini, lei şi lupi de mare, foci şi nutrii. Capurile şi 
promontoriile sunt adeseori ascunse în spatele unor formidabili nori de 
păsări de apă. Colonii de pinguini şi cormorani, stoluri şi cârduri de 
albatroşi şi pescăruşi, de rațe poreclite vapor şi de dropii antarctice 
ocupă orice stâncă de pe litoral. Bancurile colosale pe care le descoperă 
mareele sunt constituite preponderent din scoici comestibile din diverse 
clase, iar în vegetaţia exuberantă de sargasă gigant, ale cărei ramuri 
ajung la o lungime de peste 120 de metri, mişună aricii de mare şi 
sardinele, sparoşi cu coadă neagră şi macrou, aterine şi cod; se mişcă o 
sumedenie de crustacee, de crabi şi creveţi, de păianjeni şi stele marine; 
trăieşte o infinitate de moluște, melci, insecte şi viermi, multe din 
acestea fiind specii încă necunoscute în zoologie. Aceste plante care 


172 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


cresc de la adâncimi uneori mai mari de 50 m, acoperă toate rocile 
submarine ale coastei şi constituie un adevărat noroc pentru navigaţie, 
deoarece slujind drept geamandură de recif, oferă securitate vapoarelor 
care navighează toată ziua în largul coastelor. 

Smulgând din adâncurile submarine câteva plante din acestea, a 
trebuit să folosim aproape întregul echipaj al navei ca să întindem pe 
covertă povara uriaşă pe care o reprezentau, descoperind apoi, cu mare 
surpriză, că fiecare frunză susţinea sute de melcişori şi mii de corali, 
calculând numărul de animale de toate mărimile, de la cel de 2 mm în 
diametru până la lungimea de 50 cm; aproape o jumătate de milion de 
rezidenţi pe fiecare din aceste formidabile plante. Ele alcătuiesc păduri 
dese şi extinse, fiind câmpul unei lupte constante, aprige, între moluşte 
şi crustacee, stele marine şi corali: un război etern susținut de peşti 
împotriva pinguinilor, de pescăruşi împotriva nutriilor. 

Această sargasă atât de abundentă în Țara de Foc are şi o utilitate 
industrială, deoarece conţine sodă şi iod în cantitate suficientă pentru a 
face rentabilă extracția sa, iar uneori constituie un excelent îngrăşământ 
pentru agricultură. 

Şi flora terestră oferă un câmp vast pentru cercetări botanice. 
Lăsând deoparte vegetaţia de interes ştiinţific şi gramineea care acoperă 
o mare suprafață din terenurile de la nord, cresc din belşug ca plante 
medicinale nalba, sarsaparila şi lingurica. lar ca plante comestibile, 
telina, diverse ciuperci, un lichen şi o graminee oleaginoasă, cu care 
indigenii ştiu să pregătească o turtă destul de nutritivă. 

În primăvara următoare, voi iniţia o încercare de a planta trufă 
albă, pentru cultura căreia solul este pe deplin corespunzător. lar dacă, 
aşa cum sper, rezultatul este satisfăcător, această plantă ar putea fi baza 
unor importante industrii, ca de pildă producerea de zahăr şi alcool. 

În ceea ce priveşte experimentele agricole, au dat rezultate 
pozitive culturile tuturor zarzavaturilor, a căpşunilor şi fragilor. Şi în 
special a cartofilor. Este însă îndoielnic că ar da vreun rezultat cultura 
cerealelor. Încercările făcute până acum au eşuat. Vânturile constante şi 
în general brumele care survin uneori în luna ianuarie nu le lasă să 
ajungă la coacere, deşi vegetaţia în general este puternic susținută de 
zilele lungi ale verii, în care soarele rămâne mai bine de 17 ore deasupra 
orizontului, iar în scurtele nopți de vara, limpezimea crepusculului de 
seară se confundă insesizabil cu cea a crepusculului matinal. 
Exuberantele păduri care acoperă mai bine de o treime din teritoriu se 
compun aproape exclusiv din două clase de fagi: fagus antarctica şi 
fagus betuloide. Aceştia furnizează lemn de excelentă calitate, atât 

pentru construcţii, cât şi pentru realizarea ambarcaţiunilor, a mobilelor şi 
a obiectelor strunjite şi pentru confecționarea de butoaie. Lemnul este 
alb şi cu fibră scurtă şi poate fi transformat în mod avantajos în pastă de 
hârtie, constituind baza unor importante şi prospere colonii de 
exploatare forestieră. 

Magnolia sălbatică, drimys wintery, care creşte doar pe litoral, 
oferă o altă extrem de interesantă utilizare în industria națională. Scoarța 
acestui arbore este puternic caustică, astringentă, excesiv de bogată în 
acid tanic, iar gustul şi aroma amintesc de cele ale scorțişoarei. Indienii 
nu-i ard lemnul, deoarece pretind că fumul ei este nociv, că dăunează 
vederii. Insectele şi paraziţii îi evită florile. Toate aceste caracteristici m- 
au condus la utilizarea acestei scoarțe la tratarea râiei, experimentând 
formula pe un câine râios, care după doar patru băi s-a vindecat de 
această afecțiune parazitară. 

Efectele acestei scoarţe se vor experimenta în scurt timp pe scară 
largă pe oile de la ferma San Fermin a D-lui Bernardo de Irigoyen şi 
dacă, aşa cum este de aşteptat, se dovedeşte eficace, cred că nu va 
întârzia să înlocuiască cantitatea considerabilă de sarnifuge, importate 
din străinătate. Profit de ocazie pentru a declara că îmi este plăcut să pun 
la dispoziţia domnilor care sunt interesaţi de acest subiect, mostre din 
această scoarță deosebită, de care nu mă îndoiesc că poate fi utilizată în 
medicină, în tăbăcărie sau în oricare altă ramură a chimiei industriale. 

Din interesanta mineralogie fueghină doar aurul, ale cărui 
zăcăminte le-am descoperit în 1886, a dat prilej exploatării industriale. 
Extracția sa se realizează în mod eficace şi exclusiv cu ajutorul unui 
aparat electric şi de amalgamare, o maşină transportabilă pe care am 
inventat-o în Țara de Foc şi al cărei patent argentinian de invenţie a fost 
validat de curând în toate ţările miniere şi a fost preluat profitabil în 
diferite exploatări miniere din străinătate. 

În Ţara de Foc există şi lignit, în special la poalele muntelui Lucio 
López, în zăcăminte a căror anvergură poate fi urmărită de la țărmul 
Mării Argentinei până la două leghe în interior, de-a lungul râului 
López. Dar calitatea mostrelor pe care le-am putut extrage până acum, 
coroborată cu absenţa unor porturi, nu mă încurajează să întrevăd o 
importanță comercială. În schimb, ocrurile, grafitul în proporţie 
restrânsă şi o gresie care se găseşte în straturi mari, potrivită în special 
ca piatră de ascuţit, oferă un câmp mai larg de exploatare. 

Dar ceea ce are o importanță mai mare pentru dezvoltarea ţării, 
ceea ce va da cel mai mare impuls colonizării şi economiei în teritoriu 
este zootehnia, oaia, pentru creşterea căreia clima şi configurația 

anumitor zone sunt extraordinar de potrivite. Pentru a avea o idee 
asupra importanţei industriei lânii pe acele meleaguri, îi rog pe domnii 
membri ai Institutului Geografic Argentinian să mi se alăture cu atenţia 
lor într-o rapidă incursiune prin ţările vecine şi anume în regiunea 
Magellan, colonizată de guvernul chilian şi în Insulele Malvine, ocupate 
de Anglia. 

Aspectul general al acestor insule este şi mai puţin atrăgător decât 
al Țării de Foc, la o depărtare de doar 300 de mile. În schimb, capitala 
sa, Puerto Stanley, care, ca port, fiind generos şi ferit de vânturi, şi-a 
atras renumele de port ideal, îl impresionează plăcut pe călător. Stilul 
caselor sale, cu vestibulele şi micile lor grădini, amintesc de cabanele 
din Scoţia. Multe din ele sunt construite cu material adus din Anglia. 
Locuitorii, emigranţi în mare parte din nordul Regatului Britanic, sunt 
oameni cu aspect robust, bărbătesc. Cu faţa lor arsă de vânturi şi cu 
mâinile lor bătătorile de muncă, întruchipând ideea de activitate şi 
onestitate, ei merită să fie cunoscuţi. Viaţa socială, limitată la ceea ce 
poate oferi o localitate care numără doar 800 de locuitori, nu este însă 
deloc săracă. Puerto Stanley are trei cluburi, un salon mare pentru 
reuniuni, o mică biblioteca publică şi, de asemenea, două periodice care 
apar lunar. Are trei biserici şi trei şcoli, două hoteluri şi diferite case de 
comerţ, dintre care cea mai importantă este Compaña Malvinera, care 
repară şi totodată aprovizionează vasele care adeseori vin avariate. În 
portul care are un far şi cinci cheiuri mici, se văd ancorate mai multe 
vase fără catarge şi fără echipament. Sunt vestigiile dezastrelor maritime 
care nu mai merită cheltuielile cerute de repararea lor. 

Numărul total de locuitori ai insulelor este de 1900, iar suprafaţa 
lor este de 720 leghe pătrate. Nu există pe toată întinderea lor nici mine 
şi nici arbuşti. Singura activitate economică este creşterea ovinelor. 
Potrivit celor mai recente date statistice, corespunzând anului 1890, sunt 
11.000 de capete de bovine şi cabaline şi 676.000 de oi, ceea ce 
înseamnă maximul pe care îl pot suporta insulele. 

Exportul a atins în acest an suma de 102.460 lire sterline exclusiv 
pentru lână, fără a pune la socoteală valoarea pielicelelor şi a pieilor, 
cele 3297 de oi vii exportate în strâmtoarea Magellan şi cele peste 
10.157 de oi congelate trimise direct în Anglia. La aceasta trebuie 
adăugat faptul că administraţia insulelor se susține cu propriile sale 
resurse, deoarece veniturile fiscale depăşesc cheltuielile. 

În această mică incursiune voi solicita atenţia domnilor membri şi 
pentru zona Pacificului, pentru regiunea Magellan. Aici panorama este şi 
mai variată decât a Ţării de Foc argentiniene: munţi înalți şi lanţuri 

muntoase prelungi, ale căror poale sunt acoperite din abundență cu 
păduri exuberante. Canale întortocheate şi golfuri largi, în care se 
revarsă nenumărate râuri şi cad puternice cascade, înfrumuseţează 
ținutul. Pe păşunile extinse, indianul Tehuelco cu alaiul său de câini, 
vânează călare, guanaco şi struţul. La marginea lagunelor cristaline vezi 
coborând cerbul şi puma, iar coastele maritime adună la scară mare 
întreaga ornitologie şi toată fauna marină a Țării de Foc. Capitala acestui 
teritoriu este Punta Arenas, localitate situată aproape în centrul 
strâmtorii Magellan, în rada căreia ancorează toate vapoarele de poştă 
care se îndreaptă spre Pacific. 

Este un port liber, are far, moară, depozite de cărbune de Cardiff 
şi diferite case de comerţ importante. Este reşedinţa Guvernatorului 
regiunii şi a Prefectului Apostolic, Monsegnorul Fagnano, şeful 
misiunilor catolice stabilite în zonă. Aspectul localităţii, cu casele sale 
construite din lemn, la care abundă ferestrele şi lipsesc coşurile de fum, 
împreună cu tonul verde al câmpului şi al colinelor acoperite de păduri, 
ar impresiona mai mult decât o aşezare situată la tropice, dacă absenţa 
absolută a arborilor în interiorul localității, temperatura, vânturile şi 
cerul care nu surâde niciodată nu ar avea grijă să facă evidentă 
latitudinea la care se află. 

Am avut altădată ocazia să descriu în gazeta „El Diario” din 
această capitală aspectul şi caracterul original al acestei localități. 
Trebuie să adaug însă că de câtva timp a fost subiectul unei schimbări 
radicale surprinzătoare. Într-un răstimp nu mai mare de un an şi-a triplat 
numărul de locuinţe, iar debitele de băuturi, din care nu existau mai 
puţin de 65, s-au împuţinat considerabil. Pe străzi, care au fost 
regularizate şi nivelate, domneşte o ordine desăvârşită şi, fapt 
semnificativ, acum există ceasornicar în localitate. Comerţul şi creşterea 
vitelor s-au intensificat, toate acestea datorându-se măsurilor energice şi 
abile ale actualului guvernator. Dar chiar şi cu impulsul căpătat în 
ultimul an, numărul de locuitori ai regiunii nu a depăşit cu mult pe cel al 
Malvinelor, în ciuda faptului că deţine o suprafaţă de 11 ori mai mare 
decât suprafaţa acestor insule, adică o întindere de 7800 de leghe pătrate, 
de la Golful Peñas la Capul Horn. 

Exportul se face cu lână provenind de la fermele ce acoperă 
litoralul nordic al strâmtorii şi care deţin acum 17.000 de capete de 
bovine şi cabaline şi 270.000 de oi; se face cu aurul extras în cea mai 
mare parte de flotaţiile din Țara de Foc; se face cu lemnul de la diferite 
gatere aflate în împrejurimile localităţii, cu pieile de guanaco şi penele 
de struţ, pe care le aduc indienii tehuelco. Per total, se află într-o 

proporție infinit mai mică, comparativ cu ceea ce exportă Malvinele, cu 
particularitatea că administraţia regiunii Magellan a fost şi continuă să 
fie pentru Chile o pricină de permanente cheltuieli. 

Această anomalie economică surprinzătoare între un teritoriu vast 
şi bogat care produce pierderi şi un altul, restrâns ca întindere şi sărac, 
care oferă beneficii, se explică numai prin faptul că toate încercările de 
colonizare oficială, făcută până acum în acele teritorii, au fost 
completamente zadarnice, de la tragedia din Portul Foamei, întemeiat de 
spanioli şi astăzi pustiu, până la răzmerița din Punta Arenas, colonizată 
cu deportaţi chilieni şi la tentativa de colonizare din Puerto Deseado, 
care a costat tezaurul argentinian nesemnificativa sumă de 75.000 de 
peso aur pentru fiecare grup de 4 familii care există aici. Pentru că în 
vreme ce Guvernul din Chile trimite în strâmtoarea Magellan soldaţi şi 
condamnaţi, Anglia a vândut domnului Lafone la preţul de 10.000 de 
lire sterline, 100 de leghe de teren cu toate componentele şi posibilitățile 
de a exploata produsele insulare. Pentru că, în vreme ce, pe de o parte 
soldaţii şi culpabilii aşteptau tainurile Guvernului, domnul Lafone, sigur 
de faptul că nimeni nu-i va trimite ajutor, s-a străduit să-şi valorifice 
terenurile, introducând pe cheltuiala şi riscul său, elemente de muncă, 
dând astfel naştere „Companiei Malvinera” şi, în consecinţă, 
determinând colonizarea completă a insulelor. 

Cealaltă cauză puternică a acestei anomalii constă în faptul că în 
regiunea Magellan, Guvernul nu vinde teren, ci doar îl arendează în 
parcele mari, pentru o perioadă de 20 de ani, iar arendaşul, convins că 
într-o perioadă de timp mai mult sau mai puţin îndelungată, trebuie să-l 
părăsească, se consideră trecător şi nu încearcă să-l amelioreze, 
construieşte case cu caracter provizoriu, a căror rezistenţă o calculează 
doar pentru răstimpul în care este valabil contractul sau. În schimb, în 
Malvine, orice colonist, sigur pe faptul de a fi stăpânul terenului atunci 
când îşi propune să-l cumpere, se străduieşte să-l amelioreze, edifică, 
face construcţii cu perspectiva de a le lăsa moştenire copiilor săi. 

În plus, importanţa pe care guvernele celor două ţări o dau astăzi 
acelor colonii îndepărtate, se vede din oamenii cărora le-au încredinţat 
administraţia acestora. 

Pe de o parte, Sir Roger Tuckfield Goldsworthy, comandor şi 
cavaler al diferitelor ordine britanice, care a participat până în anul 1857 
la patru bătălii în India Orientală şi care a fost apoi prezent la diferite 
acţiuni de război care i-au adus o medalie şi două menţiuni onorifice; 
inspector general de poliţie în Sierra Leone din anul 1868; în 1870 a fost 
magistrat provincial în Lagos; în 1873 şef al vămii în Coasta Africii; în 

acelaşi an, era comandant secund al forţelor conduse de Sir J. Glover; în 
1876, preşedinte în Nevis; în 1877, ministru de interne în Australia 
Occidentală; în 1881, administrator şi secretar guvernamental în 
Hondurasul Britanic din America Centrală; actualmente, guvernator şi 
comandant şef al Malvinelor. 

În partea cealaltă, generalul Samuel Valdivieso, care a participat 
la trei campanii, a fost de faţă la patru acţiuni de război care i-au adus 
două medalii şi diverse menţiuni onorifice. Înseamnă 47 de ani de 
serviciu activ. Era al treilea în statul de funcții al armatei chiliene. A fost 
aghiotant al preşedintelui Republicii. După campania din Peru, a avansat 
la rangul de general de brigada. Până acum o lună, Guvernator al 
Provinciei Magelan, iar în prezent avansat general de divizie pentru 
servicii meritorii excepţionale aduse în timpul acestei guvernări. 

Parcurgând istoria acestor două ţări, ne dăm seama că cel puţin în 
ultimii 20 de ani, ele înseamnă mult mai mult decât oferă astăzi Țara de 
Foc argentiniană, un teritoriu ale cărei păşuni le depăşesc pe cele din 
Malvine şi ale cărei mine şi păduri le egalează pe cele din provincia 
Magelan. Avea un singur inconvenient: absenţa unor porturi la țărmul 
Atlanticului. Dar după cum am arătat, acest inconvenient este depăşit 
deja prin rezultatul explorărilor mele, deoarece în afară de faptul că în 
nordul golfului San Sebastian există un loc de ancorat pentru nave de 
pescaj mare, adăpostit de toate vânturile, gura de vărsare a celui mai 
mare râu al regiunii ar putea fi transformată în port de cabotaj. În același 
timp, în golfurile pe care le-am descoperit în diferite puncte ale 
litoralului, ar putea acosta cu uşurinţă ambarcaţiunile mici. 

Golful Irigoyen, aflat la capătul lanţului muntos cu acelaşi nume, 
oferă adăpost împotriva tuturor vânturilor. Şi celelalte golfuri sunt de 
asemenea adăpostite, chiar dacă sunt expuse mareelor din răsărit. 

A dispărut, aşadar, singurul element care se opunea dezvoltării 
regiunii şi rămân de eliminat micile dificultăți care se opun colonizării 
sale, pentru ca statistica să înregistreze un rezultat mai bun decât oferă în 
prezent. 

Potrivit bugetului naţional, aici există 25 de familii susținute din 
visteria statului, domiciliul cărora nu a putut fi verificat nici până în ziua 
de astăzi. Administraţia numără un guvernator, un secretar, un capelan, 
un judecător, un şef de poliţie, doi comisari, un agronom, doi dulgheri, 
un mecanic, doi secretari, doi oameni de serviciu, doi sergenţi, trei 
caporali şi 50 de jandarmi care, împreună cu 68 de oameni ai celor două 
nave guvernamentale, înseamnă 162 de persoane întreţinute de Guvern. 
În vreme ce în teritoriu se evidenţiază doar doi colonizatori statornici. 

Aceşti doi colonizatori pot fi prezentați în felul următor: 
reverendul Bridges, fost misionar de Ushuaia, stabilit cu distinsa sa 
familie în Insula Gable, canalul Beagle, unde întreţine circa 15-20 de 
lucrători indigeni din rasa Yamanas; celălalt colonizator, înrădăcinat cu 
coloniile de mineri din El Paramo, golful San Sebastian şi de la râul 
López, pe ţărmul Marii Argentinei, al căror personal de funcționari şi 
muncitori e redus astăzi la numărul de 40, dificil de mărit sau de 
schimbat din cauza faptului că sunt foarte rare şi imprevizibile ocaziile 
care oferă mijloace de transport. Tot el a inițiat, în apropiere de Capul 
Peñas şi El Paramo două colonii mixte destinate stabilirii indienilor, 
activitate întreruptă acum din cauza iernii. 

Astfel că, în vreme ce în Malvine şi în regiunea Magelan, pentru 
fiecare 200 de locuitori este un jandarm, în Țara de Foc sunt 28 de 
jandarmi pe cap de locuitor sau, socotind şi pe cei aflați în trecere, ar fi 
mai bine de patru persoane administrative pe cap de individ existent în 
teritoriu, chiar dacă e doar în trecere. 

Ca activităţi economice, există doar cea auriferă, care a provocat 
în ultimii patru ani un export în valoare de aproximativ 400.000 de pesos 
aur, ca lingouri, pepite şi pulbere de aur. 

Numărul indienilor  Yamanas, care frecventează ţărmul 
argentinian din Canalul Beagle nu atinge cifra de 100. Pe când numărul 
indienilor Onas, aborigenii teritoriului urcă, presupun, la 2000, dată fiind 
reuşita mea de a fi stabilit personal relaţii amicale cu 600 dintre ei. 

Capitala cârmuirii este Ushuaia, situată în apropierea frontierei cu 
Chile, în frumosul golf cu acelaşi nume, înconjurată de munţi mari şi 
puternic crestaţi, acoperiți de zăpadă veşnică şi făcând imposibilă 
comunicarea cu interiorul teritoriului. Acest loc a fost ales ca reşedinţă a 
misiunii anglicane în urma explorărilor Amiralității Engleze şi a fost 
stabilit cu intenţia umanitară de a aduce la viaţă civilizată pe indienii 
Yamanas. Dar dacă această situație corespundea perfect operei 
civilizatoare a domnului Bridges, nu e niciun motiv care să explice 
alegerea sa drept capitală a unui teritoriu cu care se constată că nu poate 
comunica. Ushuaia se potriveşte drept capitală a Provinciei, nici mai 
mult, nici mai puţin, decât se potriveşte Insula Statelor drept capitală a 
Republicii. Şi totuşi, exceptând pe cei 8 jandarmi care trăiesc într-un loc 
depopulat, aflat la 12 km de la Golful San Sebastian spre interior, 
Ushuaia, al cărui teritoriu nu va putea niciodată în mod firesc să suporte 
5 familii cu mijloacele lor proprii de subzistență, este locul unde se află 
concentrat întregul personal administrativ, întreaga forţă executivă a 
guvernării regiunii. lar în centrul acestor anomalii puţin comice se 

găsesc, ca puncte luminoase în întuneric, cele două subprefecturi, situate 
una în portul San Juan şi alta în Golful Buen Succeso, porturi de salvare 
care corespund ţelurilor umanitare demne de nobilele sentimente ce 
disting națiunea argentiniană. 

Cu toate acestea, locuitorii Malvinelor şi ai regiunii Magelan ezită 
să-şi strămute vitele lor în acest teritoriu, nutrind o teamă nejustificată, 
faţă de oamenii care guvernează regiunile sudice ale Republicii. Pretind 
că aici lipseşte securitatea personală şi garanţiile de proprietate şi cad în 
grava eroare de a crede că, fiind străini, drepturile lor nu ar fi respectate. 
Şi aceasta pentru că acei locuitori ignoră faptul că această ţară este cea 
mai ospitalieră de pe pământ; că în toată vasta întindere a Republicii, de 
la Jujuy la Marea Argentinei, de la Atlantic până la Anzi, străinul se 
bucură moral şi material de aceleaşi privilegii, de aceleaşi scutiri pe care 
cea mai liberală dintre constituţiile politice le acordă şi le garantează 
cetăţenilor ei. 

Pentru că ignoră, de asemenea, că aici, ca şi în alte părți, orice om 
inteligent şi activ preferă să fie paznic într-un sat decât comisar într-un 
deşert; preferă să fie comisar de poliție într-o capitală de provincie, 
decât guvernator al unui teritoriu nepopulat. 

Mai rămâne de examinat un punct important pentru geografia 
politică a regiunii. Țara de Foc argentiniană dispune de o suprafață de 
632 de leghe pătrate din care trebuie scăzute 14, corespunzătoare Insulei 
Statelor. Înseamnă că are o întindere mai mică decât a Malvinelor. 
Presupunând că ar fi în situația de a suporta un număr de locuitori de 
cinci ori mai mare decât aceste insule, ceea ce eu îmi permit să mă 
îndoiesc, totalul locuitorilor săi, în cazul cel mai favorabil şi într-un 
viitor aflat la o depărtare ce nu poate fi deloc determinată, nu va putea 
depăşi niciodată un număr de 10.000. Pe de altă parte, potrivit 
Constituţiei, nicio regiune nu poate fi ridicată la rangul de provincie 
înainte de a atinge numărul de 60.000 de locuitori. lar Țara de Foc, 
negăsindu-se în aceste condiţii şi neavând vreodată posibilitatea de a se 
constitui în provincie, îşi pierde temeiurile de a se intitula guvernământ, 
depinzând adică direct de guvern. 

Acest teritoriu, unit cu Santa Cruz, ale cărui terenuri se pot 
considera exclusiv păşuni şi al cărui guvernământ nu se află în condiţii 
mult mai favorabile, cu greu va putea să ajungă vreodată la cerințele 
unei provincii. Ar fi o măsură administrativă profitabilă şi binefăcătoare, 
faptul de a contopi ambele guvernăminte într-unul singur, operaţie care 
ar însemna o îmbunătăţire la nivelul personalului administraţiei, 
descoperind un câmp vast de activitate profitabilă, pe lângă faptul de a 

realiza o economie considerabilă pentru visteria statului, deoarece cu 
bugetul unui singur guvernământ ar fi acoperite în totalitate cheltuielile 
administrative ale ambelor teritorii. 

De la Ţara de Foc la Insula Statelor este o distanţă de 15 mile 
marine sau 5 leghe. Această insulă, un fragment de munte ce pare să se 
fi desprins din lanţ, constituie ultima verigă a Anzilor. Aspectul său 
sălbatic, vârfurile sale crestate puternic şi golaşe, care ating o înălțime 
de 900 de metri, evocă panorama de pe litoralul Pacificului, ale cărui 
fenomene meteorologice şi de geografie fizică le recapitulează la scară 
mică. Numeroasele golfuri care pătrund în insulă, o despart în patru părţi 
care, de n-ar fi istmurile cu o lăţime de doar câteva sute de metri, ar 
constitui nu una, ci patru insule de diferite dimensiuni. 

Poalele munţilor care o alcătuiesc sunt acoperite dens cu aceleaşi 
păduri, cu aceeaşi vegetaţie exuberantă ce caracterizează partea sudică a 
Țării de Foc. Dar cu excepţia lemnului care se pretează pentru 
exploatare şi a vânătorii lupului de mare care a încetat deja să fie 
rentabilă, niciun produs natural nu promite să fie temeiul unui proiect 
oarecare de colonizare. 

În schimb, insula reuneşte toate condiţiile, corespunde celor mai 
scrupuloase exigenţe pentru a face din ea o închisoare naturală, perfectă. 
Insula Statelor are vocaţia de a fi, mai devreme sau mai târziu, 
închisoarea Republicii, deoarece oferă pentru aceasta toate avantajele, 
atât morale cât şi economice. Aici nu trebuie nici ziduri, nici turnuri de 
pază. O singură navă militară ar fi de departe suficientă pentru a face 
imposibilă orice tentativă de evadare. Materialul pentru construcții este 
din abundență, iar combustibilul este inepuizabil. Condiţiile de igienă 
sunt excelente, iar deţinuţii s-ar bucura de o relativă libertate, de o viaţă 
câmpenească, scutiți de atmosfera demoralizatoare a penitenciarelor şi 
dedicați unei munci benefice şi productive. S-ar putea instala aici, uşor 
şi economic, ateliere de tâmplărie, fabrici de mobilă, strungării şi 
dogării. În istmul ce desparte portul Cook de portul Vancouver s-ar 
putea amplasa un şantier naval pentru ambarcaţiuni. Şi în toate porturile 
din nordul insulei s-ar putea instala fabrici care să transforme masa 
lemnoasă abundentă în pastă de hârtie, o industrie care produce rezultate 
excelente în Norvegia, unde materia lemnoasă, pinul alb, este mult mai 
puţin potrivită pentru industrie decât fagul din Insula Statelor. 

O zonă de 20 de leghe din Țara de Foc ar asigura creşterea unor 
bovine mai mult decât suficiente pentru a aproviziona cu carne 
proaspătă pe deţinuţi, în condiții mult mai economice decât în Buenos 
Aires, în timp ce legumele şi în special cartofii s-ar putea cultiva în 

aceeaşi insulă, unde încercările făcute în acest scop prin Subprefectura 
de San Juan au dat rezultate satisfăcătoare. 

Cu o colonie penitenciară în Insula Statelor, s-ar obține în cele din 
urmă o economie considerabilă pentru visterie şi valorificarea a mii de 
braţe neproductive care ar sluji astfel la sprijinirea unor industrii noi, 
profitabile pentru ţară. 

Mai rămâne de menţionat un important punct referitor la acea 
regiune: navigația în zona Capului Horn, de care până în prezent s-a 
preocupat prea puţin atât ilustra societate a acestei Republici, cât şi cea 
din Chile. 

Cine nu a auzit vorbindu-se despre dezastrele navale care se 
succed aici cu îngrozitoare regularitate? Unde-i omul care a rămas 
nepăsător la descrierea tragediilor maritime care încep cu strigătul 
îndurerat ce răsună lugubru în zona din vecinătatea Capului Horn şi 
continuă ca gemete înăbuşite ce pătrund cu repercusiuni emoţionale 
până în marile centre de cultură şi civilizaţie. Aici flotele de nave care se 
îndreaptă spre Pacific sunt în situaţia de a lupta uneori timp de luni de 
zile în răspăr deopotrivă cu furtunile şi curenţii marini. Aici sute de 
oameni întreprinzători şi curajoşi constituind poate partea cea mai 
selectă a celor activi din neamul omenesc îşi află anual un sfârşit 
îngrozitor, plin de orori şi suferințe. Cea mai mare parte a acestor 
tragedii se consumă în tăcerea pustiurilor oceanice. Rareori sunt 
consemnate în organele de presă. 

Vasul A, nava B, fregata C, plecate la data X din portul N în 
direcția Pacific. Nu au ajuns în portul destinat; dispărute pe drum. Asta e 
tot ceea ce consemnează statistica navală. Dacă echipajul s-a înnecat 
după suferinţe teribile, dacă au pierit de foame în vreo insulă pustie, 
dacă agonia inaniţiei i-a dus până la antropofagie, este ceva ce se ignoră. 
Nu o ştie nimeni. Singurul lucru care trezeşte un oarecare interes, 
constituind o întrebare standard, este dacă nava era sau nu asigurată. 

Cei care navighează în mod constant în acele mări, cei care se 
dedică dificilei sarcini de a vâna lupul de mare, ei înşişi eroii unor probe 
aspre şi ai unor lipsuri incredibile, se călesc în faţa acelor imagini ale 
dezolării şi trec acum impasibili, cu sufletul tăbăcit de primejdii, prin 
faţa rămăşiţelor, dramelor maritime care se consumă aici. Dezastrele, 
precum cel al navelor Cambrian, Duchess sau Sea Toller, care acum 
câteva luni au ajuns la cunoştinţa publicului din Buenos Aires, abia dacă 
reprezintă o infimă parte a dezastrelor care aici se succed anual, care 
sunt atât de frecvente, atât de comune, încât trezeşte un interes mai mare 

doar atunci când vreun incident tragi-comic vine să îndulcească acele 
imagini ale mizeriei. 

Nici nu este un an de când o navă de mari dimensiuni s-a făcut 
zob pe coastele Insulei  Dezolării, scufundându-se cu tot ceea ce 
conţinea. Doar un număr oarecare de cutii, cu circa 25.000 de lumânări 
de stearină au fost aduse de valuri pe țărm. O mică parte din ele au fost 
luate de un vas de vânătoare şi aduse la Punta Arenas. Dar când s-a 
încercat recuperarea a ceea ce rămăsese, s-au confruntat cu un fenomen 
din cele mai ciudate: un pârâu de stearină curgea pe plajă, izvorând într- 
o imensă piramidă pe care indienii alacalufi o construiseră cu cutiile de 
lumânări, dându-le apoi foc din instinct sălbatic, ca să se distreze şi să se 
relaxeze. 

Altădată, un golf din sudul Insulei Statelor a fost scena unei 
întâmplări nu mai puţin sălbatică şi nu mai puţin ciudată. O altă navă, tot 
de vânătoare, descoperise, împotmolite pe țărm, mai multe piane 
avariate şi totodată, câteva cufere conținând făclii mari, din cele care se 
folosesc la procesiuni religioase. A fost destul pentru ca mateloţii să dea 
frâu liber bunei lor dispoziţii într-o compoziţie nemaiauzită, diabolică, 
ce răsuna cu vibrația violentă a milioane de acorduri muzicale, de coarde 
care plesnesc şi de cutii distruse cu lovituri de măciucă. Pe toată 
întinderea țărmului, se vedeau fixate printre pietre sute de făclii aprinse 
şi fumegânde şi o legiune de marinari dezlănţuiţi, înarmaţi cu ciomege şi 
cu bețe, executau prin lovituri de bâtă, cel mai îngrozitor, cel mai 
frenetic din finalele la care a fost vreodată părtaş instrumentul acesta 
muzical, producând o simfonie infernală, al cărei răsunet colosal, repetat 
de ecoul munţilor, străpungea liniştea pădurilor cu cele mai triste gemete 
de nesfârşită dezolare. 

Țărmurile Țării de Foc sunt presărate cu vestigii lugubre, corpuri 
de navă şi catarge distruse, lemne zdrobite şi fiare răsucite: martori muţi 
ai vreunei drame necunoscute, ai vreunei privelişti de spaimă, al vreunui 
strigăt de disperare sufocat de apele sărate ale oceanului. 

Din când în când, o descoperire funebră evocă în imaginaţie o 
întâmplare nenorocită: un obiect întâlnit pe plajă depune mărturie despre 
secvenţe halucinante, care chiar oamenilor căliți la simţire le fac părul 
măciucă. 

Reproduc relatarea de mai jos, făcută de un marinar care 
domiciliază acum în Punta Arenas, căpitanul Harry Michelsen. O fac cu 
titlu informativ, deoarece spiritul uman refuză să-şi reprezinte detaliat 
ceea ce este înspăimântător, rezumându-l în doar câteva cuvinte. Într- 
una din expedițiile de vânătoare (de lupi marini — n.tr.) pe care am făcut- 

o acum câţiva ani pe Insula Statelor, am găsit pe țărmurile ei un butoi ce 
conţinea carne la saramură. Examinată cu atenţie, s-a dovedit a fi din... 
bucăţi de om... rezultat îngrozitor al disperării. Era carne de om la 
conservă! 

Să fi provenit oare de la vreun neam de canibali? Sau era ultima 
soluţie a unor naufragiaţi, care au continuat să nădăjduiască în salvarea 
lor de către vreo navă în trecere? Nu o vom putea ştii niciodată, dar ceea 
ce se poate afirma cu certitudine, ceea ce se află în afară de orice 
îndoială, este faptul că o dramă care a început la Curtea Austriei, de 
îndată ce înalta nobleţe a protagonistului s-a potrivit cu antecedentele de 
poveste ale unei căsătorii morganatice, care a atras atenţia tuturor 
oamenilor iluştri ai lumii, şi-a aflat tragicul ei deznodământ pe coastele 
abrupte ale Insulei Dezolării, unde, după toate indiciile, a fost să se 
zdrobească, Santa Margarita, templu plutitor al unei pasiuni amoroase. 
Arhiducele Juan de Austria sau mai bine zis Juan Orth, împreună cu 
iubita sa Milly Stubel şi cu tot echipajul care-i însoțea şi-au găsit 
tragicul lor sfârşit, nimiciţi poate de numeroasa faună care mişună în 
largul coastelor fueghine sau îngropaţi pe plajă, sub nisipurile mâloase, 
veşnic bătute de talazuri. 

Căpitanul Goyet, comandantul fregatei franceze Almendral, cu un 
tonaj de 1770, aparţinând casei Bordes din Bordeaux relatează că la 24 
august, anul trecut, a fost împins de o furtună năprasnică până la stâncile 
Capului Pillar, punctul cel mai vestic al strâmtorii Magellan. Fregata se 
afla deja în mijlocul talazurilor uriaşe, care se izbeau de stâncile din 
preajmă. Vântul sufla cu furie, valuri colosale veneau să se spargă pe 
puntea navei, smulgând tot ceea ce se afla în calea lor. Dintr-o clipă într- 
alta putea să se izbească, sfărâmându-se de reciful care se afla în 
apropiere, când, printr-o împrejurare pe care căpitanul nu şi-o explică, se 
văzu târât de un curent puternic spre interiorul strâmtorii, cu nava 
considerabil avariată, dar în afara pericolului. În urma sa, în aceeaşi 
situație disperată, dar ceva mai la sud, în faţa Insulei Dezolării, 
rămâneau să lupte cu stihiile dezlănţuite alte patru nave care mai mult ca 
sigur au dispărut, una din ele corespunzând descrierii navei Santa 
Margarita. 

Toate aceste întâmplări sinistre care se succed cu o regularitate 
înspăimântătoare ar putea fi evitate, salvând mii de vieţi omeneşti, 
convertind aceste împrejurări în izvoare de prosperitate pentru regiunea 
care până acum continuă să fie doar teatrul unor scene ale deznădejdii. 

Este considerabil de mare numărul navelor care se îndreaptă anual 
spre Pacific, reprezentând capitaluri uriaşe şi al căror echipaje urcă în 

total la multe mii de oameni, din care o mică, dar constantă parte îşi 
găseşte sfârşitul prematur în imediata vecinătate a Capului Horn. 

Întregul comerț pe care îl presupune această mişcare neîncetată s- 
ar transforma în beneficiu pentru regiunile australe ale continentului 
american unde, doar în caz de sinistru sau în căutarea de ajutor apar din 
când în când victimele vreunul dezastru. Înalta cultură şi sentimentele 
umanitare prin care se disting republicile Argentina şi Chile ar putea 
opera această transformare care ar converti în izvor de bogăţie 
considerabilă domeniile lor australe, susținând o companie de vapoare 
care să remorcheze corăbiile cu pânze prin strâmtoare, evitând 
periculoasa şi permanent costisitoarea trecere pe la Capul Horn. 

Revine în special guvernului chilian, interesat în prosperitatea 
regiunii Magellan, să dea impulsul unei asemenea întreprinderi, care, în 
afară de faptul de a deţine probabilitățile unui rezultat comercial, ar 
întruchipa una din cele mai umanitare inițiative duse la capăt în acest 
secol. 

Închei, Domnilor, punându-mă la dispoziţia Domnului Preşedinte 
şi a iluştrilor membri ai Institutului, pregătit să detaliez toate informaţiile 
pe care, referitor la Țara de Foc, am avut onoarea să le prezint. 


Traducere din originalul spaniol — Pr. Petru Moga 

AUTORITĂȚILE ROMÂNEȘTI DIN CÂMPINA 


ÎN TIMPUL PRIMULUI RĂZBOI MONDIAL, 1916-1918 
(EXTRAS DIN VIAȚA COTIDIANĂ LA CÂMPINA 
ÎN TIMPUL PRIMULUI RAZBOI MONDIAL 1916-1918) 


prof. Gabriela Pascu 
Scoala Gimnazială „Ion Câmpineanu” - Câmpina 


1. Primăria 


La începutul Primului Război Mondial, Câmpina era un oraş 
industrial în plină dezvoltare. Datorită existenței în oraş a marilor 
societăți din industria petrolului, "Steaua Română" şi "Astra Română", 
ca şi a altor numeroase întreprinderi, cum erau "Electrica" sau 
"Atelierele Ziptser" și a numeroşilor comercianţi, bugetul orașului era 
suficient de mare pentru a permite modernizarea aşezării. Astfel, din 
1900, comuna a contractat un împrumut cu Casa de depuneri- 
consemnaţiuni cu dobândă de 5% pe an la 150.000 lei capital nominal, 
la care anuitatea era de 12.325 lei. Stingerea împrumutului era la 11 iulie 
1920. Scopul contractării acestui împrumut a fost realizarea alimentării 
cu apă potabilă a orașului. În 1911, oraşul a făcut un al doilea împrumut 
de 150.000 lei la Banca de Credit Român din București cu a anuitate de 
24.400 lei. Noul împrumut trebuia să acopere datoriile contractate 
anterior și de asemenea să se înceapă modernizarea drumurilor şi 
lărgirea rețelei de curent electric. Lucrarea de modernizare a drumurilor 
a fost realizată de societatea "Asfaltul" din Bucureşti, cu o anuitate de 
15.000 anual, iar extinderea reţelei de curent electric era în continuare 
contractată cu societatea "Electrica" pentru o rată de 27.945 lei anual. 

O parte importantă a veniturilor urbei noastre provenea din 
impozitele plătite de "Steaua Română" şi "Astra Română" care însumau 
57.100 lei anual şi de atelierul metalurgic - 526 lei anual. În bugetul 
anului 1916/1917 impozitele directe şi accizele erau completate cu 
subvenţia de la stat de 103.959 lei şi cu taxele percepute de primărie din 
diferite surse mărunte: taxe asupra chiriilor la berării, cafenele, 
restaurante şi cinematografe, taxe pe caii particularilor şi cei ai 
societăților industiale sau comerciale, taxa asupra reprezentaţiilor de 
orice fel, taxa pentru verificarea măsurilor şi greutăților, taxa asupra 
serviciilor prestate cetățenilor, taxe asupra firmelor de comerţ, 
profesiunilor liberale, taxa asupra oricăror vânzări de vite, taxa pentru 

salubritatea orașului, venitul provenit din vânzarea curentului electric 
către particulari, taxa asupra făinii, chiriile de la proprietăţile comunei, 
vânzarea locurilor în cimitir, diferite concesiuni de terenuri acordate 
societăților pentru instalarea de conducte. 

Încasarea dărilor, care încetase câteva luni, se va relua de la 1 mai 
1917, cu perceperea dărilor restante. Perceptorii, organizați în Circa 17, 
fuseseră numiți în serviciul Administraţiei financiare cu aprobarea 
autorității militare. 

Cheltuielile oraşului erau, în principal, anuitățile pentru cele două 
împrumuturi, plata salariilor angajaților primăriei, subvenţiile pentru 
serviciul sanitar, religios şi pentru poliție, pentru continuarea 
modernizării drumurilor şi repararea lor, salubrizarea orașului, 
executarea de reparații şi cumpărarea de mobilier pentru localurile 
comunei, respectiv pentru clădirea Primăriei și a şcolilor, extinderea 
rețelei de apă şi de curent electric, pentru iluminatul public, întreținerea 
trăsurilor, căruţelor şi a animalelor care aparțineau comunei. 

În 1916/1917, bugetul ordinar a fost de 360.731 lei la venituri 
ordinare, bani cheltuiţi integral şi a fost completat cu un venit 
extraordinar de 34.687 lei, bani de asemenea folosiți. 

În 1917/1918: 

Venituri 
-buget ordinar - 18 decembrie 1916 - 1 aprilie 1917 = 56.251 lei 

l aprilie - 1 iulie 1917 = 37.115 lei 
Sfârşitul anului = 213.120 lei 
-buget extraordinar - 17.824 lei 

Cheltuieli 

-buget ordinar - 213.120 lei 

-buget extraordinar - 12.000 lei 

Începerea războiului a pus mari sarcini în faţa primăriei, în mod 
special din momentul în care, la sfârşitul lunii noiembrie vor sosi în oraş 
trupele germane de ocupaţie. Primarul liberal Dem.I.Ștefănescu a fost 
destituit. La fel s-a întâmplat și cu administratorul plasei Prahova, a 
cărei reşedinţă era tot în orașul nostru. Administrația militară germană a 
căutat să conlucreze cu persoane obediente, dornice să le asculte 
ordinele. După câteva luni, respectiv în iunie 1917, Dem.I.Ştefănescu a 
fost numit în funcția de primar de autoritățile germane, fiind considerat 
de germani suficient de cooperant şi în plus, având o bună cunoaștere a 
problemelor oraşului deoarece fusese primar mai mulți ani. 
Administratorul de plasă G.Popescu-Ciorani, considerat recalcitrant, a 
fost înlăturat cu concursul şefului poliției din Câmpina, E.Jebeleanu şi a 

părăsit oraşul. Administraţia plasei Câmpina a fost dată unui pensionar, 
inamic declarat al liberalilor. lată ce a declarat într-un memoriu din 1919 
fostul administrator rămas fidel liberalilor: 

"La decembrie 1916 eram de față când [armata germană] a ocupat 
imobilul Administrației de plasă. Mi-a fost imposibil a interveni spre a- 
mi lăsa liber imobilul. Din contră, Etapa 300 cu sediul în Ploieşti m-a 
confirmat, dar fostul poliţai Valeriu Jebeleanu cu "Ortscomandantu” 
local din Câmpina şi cu ofiţerul Thuman a dus o goană cu privire la 
activitatea mea înainte de ocuparea Câmpinii, cercetând şi luând 
declarații de la supușii lor, interzicându-mi a mai avea corespondență cu 
primarii comunelor, ridicându-mi calul şi șaua, lăsându-mă în oraş să 
locuiesc, iar după câtva timp abia m-am strecurat pe jos...iar fostul meu 
prefect P.Ciorănescu...care mă obliga în martie 1917 ca să plec la 
serviciu să ţin conferințe la săteni că d-l Brătianu cu ai lui a nenorocit 
țara, a distrus-o prin faptul intrării sale în acţiune contra Puterilor 
Centrale. Am văzut mentalitatea sa, că voieşte să se servească de mine și 
mi-am văzut de treabă stând acasă [la Chiojdeanca]...În locul meu a fost 
numit d-l Gr.Bănescu, pensionar. Dl.Gr.Bănescu a primit acest serviciu 
şi ca semn de "patriotism". În 17 august 1917 arăta către prefectură că la 
iulie 1907 a mai făcut un sacrificiu dându-și demisia deoarece nu a 
încurajat actele de revoltă puse la cale de cei ce au adus ţara unde se 
găseşte" (1). 

Primăria avea, conform celor patru state de plată, anexate 
bugetului pe 1917/1918, un număr de 44 de angajaţi, din care doi erau 
mobilizați și, conform legislației, familia lor primea jumătate din salariul 
lunar. 

Veniturile orașului erau grevate de sarcina încartiruirii armatei de 
ocupație în condiţiile în care cele mai importante surse de venit, 
respectiv marile societăți erau acum administrate de germani. De aceea 
bugetul ordinar se formează din venituri provenite din subvenții date de 
stat, bani proveniţi din contribuţia de război, cele 18.000.000 lei plătiţi 
din contribuția fiecărui cetăţean al judeţului Prahova. 

La începutul războiului, Câmpina era un oraş cu mai mult de 
5.000 locuitori. Recensământul din 1912 stabilise că orașul avea 8.511 
locuitori, din care 1.185 erau cetăţeni străini. Cei mai mulți dintre 
aceștia au părăsit oraşul încă din 1914; erau germani, austrieci şi unguri, 
ca şi englezi şi francezi, care s-au întors în țările lor pentru a se înrola. 
Totuşi, numeroase familii de străini au rămas în Câmpina. La începutul 
războiului nostru, aceste familii au fost internate în lagăre dacă făceau 
parte din rândul popoarelor care erau adversarele noastre. Este vorba 

despre aproximativ 63 de familii ale căror membri, fără capii de familie, 
respectiv 168 de femei şi copii se vor întoarce în oraş după ce începe 
ocupația germană (2) [Anexa I]. Supuşii străini de origine germană, 
austriacă, maghiară și bulgară primeau aceleași drepturi ca şi familiile 
mobilizaților români şi, în plus, erau exceptaţi de la rechizițiile forțate. 

Principala grijă a primăriei în perioada războiului era de a asigura 
aprovizionarea cu hrană şi combustibil a locuitorilor oraşului. 

În 17 noiembrie 1916, cu doar câteva zile înainte de intrarea 
germanilor în oraș, poliţia întocmise o listă cu subzistenţele, respectiv cu 
rezervele de hrană, lemne, furaje şi țigări (3) [Anexa II]. 

Desigur că acestea au fost rechiziționate în proporție de cel putin 
3/4 de armata germană, conform reglementărilor stabilite de autoritățile 
militare (4), dar este posibil ca locuitorilor să le fi rămas cantități chiar 
mai mici, ținând cont că soldaţii germani se purtau cu destulă brutalitate 
şi au făcut numeroase abuzuri. 

În oraşele care aveau un număr mai mare de 5.000 locuitori, 
administraţia germană a stabilit rații la alimente, respectiv asigura zilnic 
pâinea şi alte câteva produse care se distribuiau doar de către primărie 
(carnea, zahărul, orezul). Pâinea, numită de populaţie "ghiulelele lui 
Mackensen" datorită calității, era făcută dintr-un amestec de făină şi 
mălai. Făina era distribuită brutarilor de către primărie. În timpul 
războiului, populația civilă putea să cumpere pâine de la brutăriile lui 
Lupu Weisler, Gligori Dodeff , Ispas Atanase şi loan Șerban (5). Pe timp 
de pace, Primăria obținea un fond din taxa de 1,5 lei pe care brutarii o 
plăteau pentru fiecare sac de 100 kg de făină. În timpul războiului, taxa a 
crescut la 7 lei pentru 100 kg de făină şi chiar, pentru o scurtă perioadă 
în 1918, la 9 lei pentru 100 kg făină. Banii obţinuţi, respectiv 120.000 lei 
în 1917 şi 134.464 lei în 1918 au constituit baza fondului de ajutorare a 
familiilor sărace şi a familiilor de mobilizați. Conform dispozițiilor 
primăriei, pâinea de 800 grame a costat până în august 1917, 35 bani. 
Creşterea taxei pentru făină la 9 lei i-a determinat pe brutarii 
nemulțumiți să se plângă prefecturii pentru a interveni în favoarea lor, 
altfel brutăriile ar fi fost decapitalizate. Din august 1917, pâinea de 800 
grame va costa la Câmpina 40 bani, dar brutarii vor plăti în continuare o 
taxă de 9 lei (6). Rația zilnică de făină era 225 grame și cea de mălai de 
150 grame pentru fiecare persoană. 

Rația de pâine era completată cu raţia de carne: "cantitatea de 
carne care se cuvine la fiecare persoană vârstnică în Câmpina este fixată 
la 150 grame pe săptămână", dar aceasta doar în mod teoretic. Relatările 
timpului vorbesc despre 15 februarie ca despre "prima zi de carne de la 

Crăciun". Pentru populaţia civilă era o circumscripție de tăiere la 
Câmpina care deservea și Băneşti, Cornu şi Poiana. Primăria asigura 
calitatea serviciilor către cetățeni, angajând un controlor al pieţei și un 
medic veterinar Ionescu Ştefan (Stelian). Pentru Administrația militară, 
tăierile se făceau la abatorul Etapei 300. Preţurile maximale la carne 
erau: 1,80 lei/kg carne de vită, 1,50 lei/kg de carne de oaie și 4 lei/kg 
carne de porc. Autorizaţiile pentru tăieri erau eliberate pe timp limitat de 
către primărie pentru a permite mai multor măcelari să profeseze (7). 

În mod frecvent, pe masa câmpinenilor se afla o mâncare fără 
carne. Legumele puteau fi vândute liber pe piaţă, în special în zilele de 
duminică şi joi când era târg săptămânal la Câmpina. Populaţia rurală 
era "invitată să vândă cât de multe din aceste produse în zilele de târg 
(8). Preţurile maximale erau: varză albă = 0,30 lei/kg, conopidă 0,80 
lei/kg, fasole verde 0,40 lei/kg, 100 bucăţi bame 0,50 lei, sfeclă 0,40 
lei/kg, morcovi 0,30 lei/kg, ridichiile de lună 0,45 lei/kg, ceapă 0,60 
lei/kg, praz 0,03 lei bucata, morcovi mari 0,04 lei bucata, gulii 0,04 bani 
bucata, elină 0,04 lei bucata, ridichii mari 0,15 lei bucata, pătlăgele roşii 
0,25 lei/kg, pătrunjel 0,04 lei/kg, vinete şi dovleci 0,20 lei bucata, pepeni 
0,60 lei bucata, castraveți verzi 0,07 lei bucata, 100 bucăţi ardei 1,50 lei 
(9). Deși nu era interzisă vânzarea unor cantități mici de grăsimi şi 
lactate acestea se găseau greu pe piață. Câmpinenii încercau să și le 
procure, mergând din când în când la ţară, în comunele rurale 
înconjurătoare, pe la rude și prieteni. 

În mod sporadic, Primăria distribuia şi alte alimente pe cartelă, 
cum ar fi zahărul (10). 

Nu era permisă nici tăierea păsărilor de curte, deoarece cetăţenii 
dădeau Administraţiei militare o cotă de ouă, produse care luau drumul 
Germaniei (11). De altfel, dacă doreau să facă o prăjitură, după "rețeta" 
impusă de germani, ar fi trebuit să excludă ouăle şi grăsimile. 

Până în luna iunie 1917, a fost interzisă orice fel de 
corespondenţă. Cetăţeanul român Friedrich Geller a fost amendat pentru 
că a încercat să trimită o scrisoare. Totodată au fost înregistrate la poliția 
secretă germană toate aparatele de fotografiat din oraş (12). 

Numeroase alte restricții îngrădeau libertatea locuitorilor orașului. 
Circulaţia pe străzi era permisă din 20 octombrie 1917 doar până la 9.30 
seara, excepție făcând doar persoanele care posedau un permis special, 
dată fiind activitatea lor economică. Tinerii până la 17 ani nu puteau să 
circule neînsoţiți decât până la orele 19. Pe timp de vară se putea circula 
liber până la orele 23. 

Erau restricții şi la consumul de curent electric şi apă potabilă. 

Risipa se plătea cu amendă de 3.000 lei și cu închiderea instalaţiei. Din 
17 octombrie 1917, primăria făcea cunoscut cetăţenilor că era permisă 
folosirea unui singur bec într-o cameră. De altfel, restricția de folosire a 
curentului electric era întărită de creșterea prețului unui kw de la 40 bani 
la 55 bani (13). 

Orice fel de publicaţii, cu excepția comunicatelor oficiale au fost 
interzise. În oraş existau în timpul războiului două tipografii. Tipografia 
Muntenescu și Gologan a funcționat pe strada Carol I, nr.37. Ea a fost 
înființată în anul 1909 cu maşinile tipografiei |.Boboianu, care era socrul 
lui Gologan. Tipografia Guttenberg era proprietatea lui M.Gheorghiu și 
era situată pe strada Carol I, nr.81. Ea fusese înființată în 1911. Ambele 
tipografii au lucrat în timpul războiului, tipărind ordonanţe pentru 
primăria Câmpina şi plasa Prahova. În paralel exista tipografia societății 
"Steaua Română" care pe lângă imprimarea numeroaselor tipuri de 
formulare necesare în activitatea administrativă a acesteia, avea în lucru 
şi volume de interes științific pentru ramura petrolului. Aici apare în 
timpul războiului lucrarea lui Virgiliu Tacit, un inginer cu vastă 
experiență în domeniul industriei petrolifere, "Descrierea regiunii 
petrolifere" (14). 

Primăria era răspunzătoare de menținerea liniştii și disciplinei în 
localurile publice. Cafenelele, restaurantele şi berăriile aveau program 
până la miezul nopții şi erau frecventate în special de soldații germani, 
în timp ce cârciumile închideau vara la orele 23, iar iarna mult mai 
devreme. Atmosfera din localurile publice nu mai era așa de plăcută ca 
pe timp de pace. Cei mai mulţi câmpineni erau pe front, iar cei rămaşi 
aveau numeroase griji. Lucrătorii din comunele rurale nu-și permiteau să 
întârzie în oraş căci pentru a ajunge în satele lor mergeau pe jos cale de 
mai mulți km, fie vară, fie iarnă, după un program obositor de 12-14 ore 
zilnic. 

O altă problemă deosebit de importantă care cade în sarcina 
primăriei este cea a ajutoarelor pentru oamenii săraci și pentru familiile 
celor mobilizați. 

Familiile celor mobilizați primeau un ajutor egal cu jumătate din 
salariul avut de susținătorul legal "dacă întreprinderea (la care fuseseră 
angajaţi înainte de mobilizare) avea mai mult de cinci lucrători, iar cel 
mobilizat a lucrat mai mult de doi ani, dacă era căsătorit şi indiferent de 
vechimea celor căsătoriți. Administraţia militară a hotărât să întărească 
această reglementare a statului român și de asemenea a inclus în această 
categorie şi pe cetăţenii străini care efectuau serviciul militar în armata 
Puterilor Centrale ca şi pe cetăţenii străini internaţi sau care fuseseră o 

perioadă internați (15). 

În august 1917, consiliul comunal a propus în ședință 
extraordinară crearea unui fond de ajutorare a familiilor celor mobilizați. 
Se strâng 6.000 lei lunar, sumă total insuficientă pentru că aceste familii 
nu mai primiseră de mult ajutor. 

La Ploiești a luat ființă o asociație cu scop caritabil "Familia 
luptătorilor", condusă de însuşi prefectul Petre Ciorănescu care face apel 
la toți cei care au un venit sigur îndemnându-i să depună 1% din acesta 
pentru prizonieri căci "suntem datori cu toţii să facem sacrificiile 
necesare pentru a alina în marginea posibilului chinurile mizeriei" (16). 

În afară de raţia zilnică de pâine pe care o asigura gratuit comuna 
familiilor celor săraci, sporadic acestea primeau ajutor în medicamente 
şi lemn pentru foc. 

În perioada decembrie 1916-ianuarie 1917, au fost cheltuiţi 463 
lei pentru medicamente, 6.000 lei în 1917 au reprezentat ajutor în lemne, 
1.000 lei subvenţia pentru cantina şcolară. Cantina şcolară a funcționat 
pe tot timpul războiului, pregătind zilnic 40/50 de porţii gratuite, 
compuse din două feluri de mâncare şi un sfert de pâine. Cantina pentru 
copiii nevoiaşi care frecventau cursurile primare în oraşul Câmpina era 
subvenţionată în principal de "Steaua Română" şi era condusă de Elena 
Ioanid, secretară la societatea amintită. Era foarte cunoscută în oraș 
pentru activitatea pe plan social pe care o depunea în folosul celor 
defavorizaţi de soartă. Bunătatea ei era dublată de o atitudine fermă 
atunci când trebuia să obţină ajutoare pentru protejații săi. Iniţiativa 
înființării cantinei a aparținut încă înainte de război inginerului 
Gh.Dumitrescu. "Steaua Română" completa acest ajutor cu procurarea 
de îmbrăcăminte și încălțăminte pentru 50 de copii săraci din oraș care 
urmau cursurile şcolii primare. 

Şcolarii au beneficiat şi de alte mici ajutoare în cărți, bani şi 
încălțăminte din două fonduri pe care le administra primăria, respectiv 
fondul banului G.Tocescu şi cel al prinţului Alexandru Cantacuzino. 
Erau sume mici, dar ele puteau să aducă un zâmbet pe chipul acestor 
copii necăjiţi. 

Din bugetul orașului, consiliul comunal a hotărât la 12 august 
1917 să constituie un fond de 1.000 lei pentru îngrijirea orfanilor lipsiți 
de orice sprijin. 

În octombrie 1917, consiliul comunal a constituit un alt fond 
pentru ajutorarea familiilor celor aflaţi pe front: o parte a fondului era 
reprezentată de cei 0,05 lei adăugaţi la prețul pâinii de 800 grame "față 
de lipsurile în care se află aceste familii [ale mobilizaţilor] suntem de 

părere să admitem şi noi ridicarea prețului pâinii conform ordinului 
Administrației militare ca şi în alte oraşe", iar o altă parte se transferă 
din fondul pentru persoanele străine care fuseseră internate în lagăre la 
începutul războiului şi care până atunci fuseseră întreţinute de comună 
din ordinul Administrației militare, respectiv 4.080 lei. Soțiilor 
funcționarilor aflați sub drapel, respectiv Elenei Popescu şi Gahitei M. 
Petrescu li s-au dat 1.440 lei pe an, respectiv 60 lei lunar. 

Suma pentru rațiile de pâine oferite gratuit familiilor celor 
mobilizați și săracilor din oraş a fost suplimentată din octombrie 1917 cu 
3.984 lei. Ajutorul primit de familiile celor mobilizați şi de săraci a fost 
de 4.648 lei în decembrie 1917 de 5.068 lei, în ianuarie 1917 şi de 4.768 
lei în februarie 1917. 

Ajutoarele erau insuficiente, ținând cont de numărul mare de 
familii care aveau nevoie de ajutor. 

Familiile nevoiașe erau atât de strâmtorate încât s-au văzut nevoite 
să ceară ajutor primăriei să le îngroape morții: li se oferă un ajutor 
modest, un loc de veci și 20 lei. În bugetul anului 1917/1918, găsim 
3.000 lei alocaţi acestui scop, ceea ce înseamnă că aproape 100 de 
familii se aflau sub pragul sărăciei în acel moment (17). 


2. Poliţia română 

Conform ordinelor primite, majoritatea aparatului jandarmeriilor 
s-a retras în Moldova în momentul invaziei germane. În teritoriul ocupat 
a fost lăsat câte un jandarm, brigadier sau soldat în fiecare localitate. La 
Câmpina a rămas Valeriu Jebeleanu, șeful poliției locale. Prin ordinul 
28/28 aprilie 1917, jandarmii au fost mobilizați la partea activă. 
Începând din martie 1918, ei au fost îndrumați să se întoarcă în 
localitățile de unde plecaseră, încât în mai îi găsim în Muntenia, unde și- 
au reluat atribuţiile grupați în vechea formă de organizare. 

Primul comandant de ocupaţie al orașului Câmpina numise încă 
din noiembrie 1917 personalul poliției române, respectiv 1 comisar clasa 
I, şef al poliţiei, 4 agenți de poliție și opt sergenţi de oraș. Salariile 
personalului erau plătite de primărie. Localul poliției se află încă din 
decembrie 1916 în casele doamnei Eliza Văleanu, căreia i se plătea o 
chirie de 1.000 lei anual. În iunie 1916, șeful poliţiei, Dumitru Atanasiu, 
face o adresă către prefectură susținând necesitatea suplimentării 
personalului din subordinea sa deoarece de la ocupaţie s-au înmulțit 
spargerile şi furturile "într-un mod îngrozitor" şi menţionează că unii 
dintre hoţi au fost "internaţi la Doftana pentru a servi altora ca 
exemplu". La sugestia ministrului, şeful poliției va suplimenta 

personalul din subordinea sa, propunând prefecturii candidatura câtorva 
foşti subalterni reîntorși din Moldova: agent de poliție Pavel D. 
Dumitrescu în serviciul poliției locale din 1906, registrator al poliției 
Cotoi Matei, în serviciul poliției din 1908, Ion Constantin, comandant al 
sergenţilor din oraș în serviciul poliţiei din 1905. De asemenea, propune 
pe Gh. Sterian ca subcomisar clasa a II-a pentru că ştia limba germană și 
maghiară, fapt ce demonstrează legăturile de subordonare ale poliţiei 
locale față de autoritățile militare germane (18). 

Şeful poliției Câmpina se va adresa prefecturii pentru a face rost 
de echipamentul necesar sergenţilor de oraş al căror număr ajunsese la 
30. Rechiziționarea tuturor stofelor şi ţesăturilor de pânză făcea din 
echiparea personalului o problemă importantă. S-a căutat echipament la 
Prefectura poliției capitalei "unde se găsea în plus", iar Comandantul 
Corpului de poliţie Ploieşti a propus ca echipamentul să se realizeze din 
cei 350m de dimie de culoare deschisă, proveniți din perchiziții și să se 
vopsească în culoare havană și, de asemenea, să se apeleze la rezervele 
poliției capitalei (19). 

Angajarea în corpul de poliţie era probabil dorită de mulți 
deoarece pe lângă un echipament complet în valoare de aproape 2.000 
lei, fiecare sergent primea cazarmament: pături, saltea, perne, pat de fier 
şi avea dreptul la o indemnizaţie pentru locuință şi un salariu de 66,50 
lei lunar (20). Patrulele sergenților români erau dublate de patrulele 
germane. În mod obişnuit, acționau împreună. 


3. Serviciul sanitar 

La începutul Primului Război Militar serviciul sanitar dispunea de 
două spitale şi de cabinete medicale la nivelul societăţilor petroliere din 
oraş. 

Venirea armatei de ocupaţie s-a soldat şi cu rechiziționarea acestor 
obiective sanitare. În spitalul de pe bulevard s-a instalat Lazaretul 
german, iar spitalul de pe strada Băicoianu a fost transformat în 
cazarmă. Nevoia de asistență medicală a populaţiei civile a fost complet 
ignorată. În oraş exista un număr mare de prizonieri de război care 
datorită privațiunilor alimentare, a lipsei de igienă şi a bolilor contractate 
pe front aveau nevoie de îngrijire medicală. În acest scop, în 1917 
primăria a construit pe Câmpiniţa un nou lazaret pentru boli contagioase. 
Banii pentru construcție au fost furnizaţi de la bugetul oraşului, respectiv 
3703 lei pentru lucrările de zidărie, fierărie şi mâna de lucru şi 2562 lei 
pentru lemnărie şi alte materiale. Administraţia militară a avut inițiativa 
construirii acestui spital și a facilitat cumpărarea și transportul cu 

camioanele armatei a materialului lemnos de la Sinaia la Câmpina (21). 

În perioada războiului, medicul oraşului a fost doctorul G. 
Niculescu. Primăria îi asigura un salariu de 400 le/lună şi o diurnă de 
100 lei /lună. De asemenea, era ajutat de un agent sanitar şi de moașa 
locală Dobrescu. De problemele de sănătate ale locuitorilor plasei 
Prahova se ocupa doctorul Tătăranu. 

Din iunie 1916 medicul orașului a luat inițiativa înființării unui 
dispensar "spre a putea face vizite la bolnavi şi să facă tratamente de 
pansament şi mici operații medicale". Primăria a acceptat şi a închiriat 
cu 600 lei pe an un local pentru dispensarul care avea să funcţioneze şi 
în timpul războiului. 

La sfârșitul războiului au izbucnit în întregul judeţ, ca de altfel în 
toată țara două epidemii aduse probabil de soldații noștri din Moldova, 
două epidemii "care prin intensitatea lor au făcut ravagii, tifosul 
exantematic și variola". Tifosul exantematic a bântuit un număr de 73 de 
aşezări din judeţ şi până la 1 mai 1919, deci timp de un an au fost 3.543 
de bolnavi din care 52 morți şi 3.021 vindecaţi: "desigur că numărul 
adevărat trebuie să fi fost cu mult mai mare, atât al celor îmbolnăviți cât 
şi al celor morţi, date fiind insuficiența și nepregătirea personalului 
inferior, greutăţile de transport şi mulțimea focarelor." Maximum de 
intensitate a fost în luna martie 1919, iar din mai în noiembrie a scăzut 
până la un singur bolnav. 

Şi variola a bântuit foarte multe comune urbane şi rurale. Până la 
1 ianuarie 1919 au fost înregistrate 1042 de cazuri cu 279 morţi şi 763 
vindecaţi. "Epidemia s-a putut înfrâna prin vaccinări și dacă a dat un 
număr destul de mare de bolnavi se datorează tocmai lipsei vaccinului la 
timp". Izolat s-au semnalat în timpul războiului scarlatina, difteria, febra 
tifoidă şi tusea convulsivă însă nu au fost cazuri mortale numeroase. 

"Ca localuri proprii de izolare şi tratament în judeţ erau patru 
spitale din care unul la Câmpina. Pe timpul cât tifosul a făcut ravagii, 
spitalele erau arhipline cu asemenea bolnavi şi multi rămâneau acasă din 
lipsa unui local de izolare, contribuind la molipsirea altora şi la 
întinderea epidemiei”. 

La stoparea epidemiei de tifos a contribuit şi măsura luată de a 
construi din fondurile orașului un cuptor de deparazitare, precum şi 
faptul că exista aici o baie publică (vis-a-vis de Rafinărie). 

Cu ocazia discutării soluţiilor în cazul acestor epidemii, 
conducătorii direcției sanitare a judeţului deplângeau lipsa de personal 
sanitar în judeţ "căci foarte mulți dintre agenții sanitari şi-au dat viaţa în 
timpul războiului". 

Personalul medical care s-a ocupat de problemele civililor era 
foarte restrâns. Practic, cei mai mulți medici erau pe front. 

În ziarul "România", organ al apărării naţionale, apărea în mai 
1917 următorul articol despre medicii români: "sunt regimente unde pe 
rând 7-8 medici au mers...era să zic la moarte sigură şi toți au căzut căci 
acolo nu există nici un mijloc de apărare a lor și nici nu putea fi luat. 
Mergeau deci cu bună ştiinţă la un pericol mortal şi-şi expuneau viaţa cu 
tot atât curaj ca şi cel mai erou militar”. 

În Câmpina, cu ocazia discutării soluţiilor în cazul acestor 
epidemii, conducătorii direcției sanitare a județului deplângeau lipsa de 
personal sanitar în judeţ, "căci foarte mulţi dintre agenţii sanitari şi-au 
dat viaţa în timpul războiului" (22). 


4. Investiţii 

Deşi războiul înseamnă aproape în exclusivitate distrugeri, totuși 
la Câmpina au fost şi câteva excepții. 

În mai 1916 se începe trasarea unei noi străzi. A fost "botezată" 
ALl.G.Radovici cu numele şefului Partidului Liberal din judeţul Prahova. 
Primarul era interesat personal de această lucrare care a costat primăria 
numai pentru terenul cumpărat de la familia Kirilov suma de 11.000 lei 
(23). Strada face legătura dintre Carol I şi I.C.Brătianu (după reperele 
actuale: dintre Spitalul municipal şi Lic.N.Grigorescu). Primarul era 
interesat de această lucrare pentru că îşi construia o casă pe strada Carol 
Į la numărul 70, colț cu noua stradă. Casa există şi astăzi puţin 
modificată - casa cu ceas din fața spitalului (turnul a fost înălţat stricând 
proporțiile originale). Lemnăria casei frumos sculptată a fost realizată de 
meșterul Goage, acelaşi care a sculptat și scara din casa N.Grigorescu. 
Strada a fost electrificată în timpul războiului. Societatea "Electrica" a 
realizat o lucrare care a constat în plantarea stâlpilor şi racordarea la 
reţea în valoare de 1.184 lei (24). 

În iunie 1916, a început lărgirea străzii G. Gr. Cantacuzino, 
lucrare care a costat 2.593 lei. Această modernizare a străzii uşura 
accesul pe dealul Muscel, loc de agrement pentru câmpineni. În special 
copiii erau bucuroşi de această plimbare la pădure. După ce oboseau 
urcând drumul de lângă lac, se opreau să se răcorescă la sifoneria 
Pălămida, unde părinţii îşi răsfățau copiii cu un sirop de zmeură, pregătit 
de soţia patronului, albanez de origine. Copiii admirau și eleşteul cu 
peşti exotici de care familia Pălămida era foarte mândră şi se bucurau de 
minunile celei mai frumoase grădini din oraș, după cum povesteşte 
doamna Viorica Ștefănescu, născută Langa, pe atunci elevă în clasa a II- 

a primară. 

Lărgirea şoselei punea în pericol siguranța construcției bisericii 
"Sf. Voievozi" şi casa G. Petrescu. Primăria va executa o frumoasă 
lucrare de taluzare cu ziduri de sprijin, atât în faţa bisericii, cât şi în fața 
proprietății Petrescu (există și astăzi). Tot atunci s-au construit şi scările 
din faţa bisericii. Această lucrare suplimentară a costat 627,50 lei (25). 
Aceste lucrări au fost terminate în timpul ocupației germane. 

Întreţinerea străzilor era o grijă permanentă a primăriei. Strada 
Carol I era singura pavată cu piatră cubică şi avea trotuare largi. Toate 
celelalte străzi erau vara pline de praf, iar când ploua, pline de noroi. În 
verile uscate, ca să astâmpere praful se obişnuia să se stropească strada 
cu păcură, pe care o împrăștia o mașină a "Stelei Române". Când ploua, 
era o adevărată aventură să treci de pe un trotuar pe altul și se obişnuia 
să se arunce în mijlocul străzii bucăţi de lemn, pe care trecătorii făceau 
exerciții de echilibru. 

Singura construcţie care s-a ridicat în timpul războiului rămâne 
"clădirea casei de pompe a distileriei noi din curtea Rafinăriei "Steaua 
Română" din strada I.C.Brătianu, nr.21, clădire începută în timpul 
ocupației şi ridicată până la acoperiş", cu o suprafaţă de 148 mp. După 
război, societatea "Steaua Română" cere permisiunea primăriei să 
termine stația de pompe deoarece "din lipsă de acoperiș..." este 
amenințată a se ruina" (26). 


5. Biserica 

Biserica este una dintre instituţiile cele mai stabile pe care le 
întâlnim la poporul român. Menirea sa principală era de învățător al căii 
spirituale. Nu este mai puțin importantă lucrarea morală pe care o 
exercită biserica asupra credincioşilor. Grija pentru sporirea spirituală a 
locuitorilor judeţului Prahova făcea ca la începutul secolului al XX-lea, 
aici să existe 203 parohii, din care 23 erau urbane. 

În județul nostru erau 312 biserici ortodoxe, din care 202 erau 
biserici parohiale, iar restul parohii rurale; aici slujeau 249 preoți, din 
care 202 erau preoţi parohi, 39 erau preoți supranumerari, 2 erau preoți 
la biserici particulare, 2 erau preoți confesori de penitenciare şi 3 
ieromonahi. 

În judeţ se mai aflau și 5 mânăstiri de monahi şi alte 2 de monahe, 
îngrijite şi controlate de stat. 

Primăriile comunelor urbane nereşedință de judeţ printre care se 
număra şi Câmpina, aveau obligația de a prevedea în buget plata 
personalului clerical şi întreţinerea cultului în conformitate cu cerințele 

Administrației Casei Bisericii. Câmpina avea anual în perioada dinaintea 
războiului alocate pentru biserică 10.116 lei pentru personal, iar pentru 
materialele necesare cultului 720 lei. De asemenea, primăria alocă 
fonduri suplimentare atunci când biserica are o trebuință deosebită cum 
este cazul în 1916, când s-a turnat un nou clopot la biserica 
"Sf. Voievozi" şi s-au construit scările de la intrarea în biserică. 

La Câmpina erau la începutul secolului al XX-lea un număr de 4 
biserici ortodoxe, o biserică romano-catolică şi o sinagogă. 

Biserica "Sf.Treime" sau biserica de la târg s-a construit în anul 
1828, din zid gros de cărămidă şi a fost ridicată pe cheltuiala "dumnealui 
Căminarului Grigore Bujoreanu". Biserica a ars în 1874 şi a fost refăcută 
prin râvna credincioșilor din acastă parohie. Pictura a fost refăcută de 
mai multe ori. Între 1914 şi 1916 pictura a fost restaurată de către 
pictorii Toma Vintilescu şi Gh.Vintilescu. În timpul Primului Război 
Mondial, preot paroh era loan Chirică. El s-a numărat printre refugiați. 
Un timp, serviciul religios la biserica "Sf.Treime" a fost suplinit de 
iconomul I.Zinculescu care era preot la Telega. Acesta este însă obligat 
să întrerupă activitatea sa suplimentară deoarece nu putea să se ocupe de 
ambele parohii dacă nu avea un mijloc de transport. Într-o cerere pe care 
o adresează primăriei, cu scopul de a obţine un mijloc de locomoţie, el 
are cuvinte aspre la adresa colegului său I.Chirică, căci "și-a părăsit 
turma de păstorie tocmai în cele mai grele timpuri ale vieții noastre 
naționale și bisericeşti”. 

Biserica "Sf. Voievozi Mihail şi Gavril", cunoscută în popor ca 
"biserica bătrână" sau de la lac este mai veche decât anul 1827 pe care îl 
indică pisania scrisă pe o lespede de piatră fixată în zidul din dreapta la 
intrarea în biserică. Biserica de la lac a fost ctitorită de Constantin vel 
logofăt Grigore Negru Serdaru. În timpul Primului Război Mondial, 
preotul Constantin Provinceanu, unul dintre locuitorii de vază ai 
orașului, s-a refugiat în Moldova. Biserica a fost lăsată în grija celui de- 
al doilea preot al acestei parohii, loan Popescu. În timpul războiului, 
autoritățile au cerut parohului și dărâmarea vechilor chilii, aşezate 
aproape de stradă, pentru că erau atât de ruinate încât "puneau în pericol 
viaţa trecătorilor" (27). 

După Primul Război Mondial, biserica a fost reparată deoarece 
timpul își lăsase asupra sa amprenta nemiloasă. Tot atunci s-a construit 
ŞI casa parohială. 

Biserica cu hramul "Adormirea" a fost zidită din temelie cu 
ajutorul Sf.Calinic, starețul mănăstirii Cernica în anul 1833, pe locul 
unui lăcaş mai vechi. Pe la sfârșitul secolului trecut aici a funcționat o 

şcoală de preoție. Pictura interioară datează din 1904 şi este opera 
pictorului Toma Vintilescu. Astăzi, după o restaurare în deceniul şapte a 
fost scoasă la lumină fresca originală. Preot paroh la aceasă biserică zisă 
"de la brazi" a fost o lungă perioadă preotul Marin Martinescu. În timpul 
războiului, el a rămas în parohia sa, fiind de ajutor enoriașilor cu fapte 
bune, cu sfaturi şi încurajări. 

În cartierul Slobozia, se află biserica cu hramul Sf. Nicolae. 
Biserica şi casa parohială sunt monumente istorice. Se presupune că la 
1714 a fost Metocul Mănăstirii de la Sinaia. Până în 1816, schitul a fost 
servit de preoții călugări de la Sinaia, iar după această dată de preoți de 
mir. 

În 1915, biserica a fost renovată şi pictată de pictorul Tomescu cu 
cheltuiala Eforiei Spitalelor Civile. Este o biserică bogată în obiecte de 
cult, icoane pictate de Pârvulescu, o față de masă de mătase naturală de 
culoare neagră, brodată cu fir aurit, în motive cu fir de trandafir datată 
1856 şi numeroase cărți vechi (28). 

Primul Război Mondial şi-a pus amprenta şi asupra acestui loc 
sfânt. Printre clădirile auxiliare, aici se afla un grajd lung, căruia i s-a dat 
foc de către trupele germane în retragere. 

Biserica romano-catolică din orașul nostru a fost începută în anul 
1904, din iniţiativa inginerului petrolist german Anton Raky. În 1906, 
biserica este terminată şi costul construcţiei, dotarea cu mobilier, cele 
trei clopote şi obiectele de cult sunt suportate în întregime de inginerul 
A.Raky. Biserica este închinată "Sf. Anton de Padua”. 

În timpul războiului, parohia romano-catolică, formată din foarte 
mulți enoriaşi de origine germană, austriacă și maghiară a fost păstorită 
de preotul Hugo Bannerth şi de preotul militar, care era repartizat la 
Etapa 300, "sacerdos militarium von Wezyk" (29). 


6. Școala 

Ultimul recensământ înainte de război s-a făcut în 1912. La 
nivelul județului erau 389.914 copii, ceea ce făcea ca la o creștere de 
10% anual, conform estimărilor inspectoratului, să se ajungă la 405.510 
copii în 1916, după cum reiese din recensământul făcut de cadrele 
didactice, de 4.921 băieţi şi 4.525 fete în cele şapte oraşe ale județului și 
de 60.466 elevi în comunele rurale. Școlile erau insuficiente: 35 şcoli în 
oraşe (13 de băieți, 13 de fete şi 9 mixte) şi 296 şcoli în mediul rural 
(una de băieți, una de fete şi 259 mixte). Nu toți copiii de vârstă şcolară 
ajungeau să înveţe carte. Printre cauzele menţinerii analfabetismului se 
numărau lipsa de personal, lipsa de posturi (pentru că trebuiau plătite) şi 

lipsa de localuri de şcoală. În anul școlar 1915/1916 unui învățător îi 
reveneau 70 de copii. Faţă de necesarul de 329 de învăţători și 
institutori, guvernul a aprobat pentru anul şcolar 1916/1917 doar 34 de 
posturi noi. Existau în judeţ şi 10 "grădini de copii" (3-6 ani) cu personal 
anume pregătit. 

La Câmpina, "grădina de copii" funcționa în casa colonelului 
Canariu, pe strada Plevnei, împreună cu o şcoală de ţesătorie şi croitorie. 
Chiria, de 2.000 lei pe an, era plătită de primărie. Grădiniţa de copii era 
condusă de doamna Grădinescu. În timpul războiului nu a funcţionat 
decât şcoala de ţesătorie. Clădirea a fost parțial ocupată de trupele 
germane (30). Cealaltă parte era locuită de doamna Grădinescu, care era 
şi directoarea şcolii de ţesătorie. 

Înainte de război erau în oraş şase şcoli primare (31): 

Şcoala primară nr. 1 de băieţi era înființată în 1863 
Şcoala primară nr. 1 de fete era înființată în 1869 
Şcoala primară nr. 2 de băieţi era înfiinţată în 1909 
Şcoala primară nr. 2 de fete era înființată în 1914 
Şcoala mixtă cartier Broaşte era înfiinţată în 1907 
Şcoala mixtă cartier Slobozia era înfiinţată în 1908. 

Înainte de război, şcolile de băieţi şi de fete aveau local propriu, 
iar cele mixte funcționau în case închiriate. 

Şcoala nr.1 de băieți era prima şcoală de stat din oraș, înființată 
prin decretul nr. 29271 din 11 octombrie 1863 (32). Din 1908, şcoala 
funcționa într-un local modem situat între străzile Carol I şi 
I.C.Brătianu. Şcoala avea şase săli de clasă, o sală pentru lucru manual, 
o sală pentru bibliotecă şi o cancelarie. Biblioteca era deosebit de 
spațioasă şi era mobilată ca o sală de conferinţe publice cu 200 de locuri. 
Biblioteca avea 479 de volume din donațiile cetăţenilor şi purta numele 
"Doctor C. Istrati". Această sală a fost martora unor clipe deosebite din 
activitatea culturală a oraşului. Directorul Atanasie Scripcă a pus în 
practică o idee a doctorului C. Istrati şi în 1909 a fondat împreună cu 
intelectualii orașului Ateneul Popular "B.P.Haşdeu”. 

Din 1907, Şcoala nr. 1 de băieţi găzduia o "şcoală de adulți”, o 
şcoală industrială de ucenici şi o şcoală de practică de comerț, unde 
predau lecţii învățătorii din Câmpina şi câțiva ingineri de la societăţile 
petrolifere din oraş. "Şcoala de adulți” a fost creată din nevoia de a-i 
învăța să scrie şi să citească pe numeroșii muncitori analfabeți care 
lucrau în oraş. Cheltuielile cu iluminatul şi încălzirea sălilor de clasă 
erau suportate de primărie, fapt ce, la un moment dat, a pus în pericol 
continuarea acestei minunate iniţiative. 

"Vă sunt, desigur, cunoscute sacrificiile ce facem în lupta dusă 
pentru stârpirea analfabetismului - scăderea și pericolul cel mai de temut 
în mersul ţării spre progres. 

Cunoaşteti, de asemenea, că mijlocul cel mai puternic pentru 
împuținarea, cât mai simțitoare a acestei scăderi, sunt <<şcoalele de 
adulți>> pentru a căror susținere am făcut şi facem însemnate sacrificii, 
iar rezultatele obținute în scopul urmărit sunt spre a noastră mulțumire, 
tocmai cele pe care le aşteptăm. 

Una, însă, din cele mai bine organizate din aceste şcoale este după 
ale noastre constatări, Școala de Adulţi din Câmpina, care prin însuși 
locul ce ocupă, e menită să aducă cele mai apreciabile rezultate. Starea 
aceasta înfloritoare se datorește însă mai tuturor societăților industriale 
din acea localitate care împreună cu Ministerul Industriei îi dau tot 
sprijinul moral și material de care are nevoie. 

Numai comuna, probabil, dintr-o greșită înțelegere a spiritului de 
economie, avertizează școala că pe viitor îi va suprima lumina electrică 
şi combustibilul trebuitor, dacă școala nu și le va procura singură" (33). 

Desigur că în timpul războiului şcoala nu a funcționat căci în 
majoritate, atât cursanții cât şi pedagogii erau pe front. 

În noiembrie 1916, directorul Atanasie Scripcă şi soţia sa Maria 
Scripcă, de asemenea învățătoare la Școala nr. 1 de băieți se refugiază la 
Botoșani cu Spitalul Crucii Roşii, nr. 157, care funcționa în Câmpina. 
Ioan Provinceanu, de 52 de ani, "învăţător şi diriginte al Şcoalei Broaște 
Câmpina" şi Gheorghe D.Niculescu, de 33 de ani, tot învăţător, au fost 
pe front. Directorea Școlii de fete nr. 2, Feronia I.Boian şi directorul 
Şcolii nr. 2 de băieţi, Oproiu, se refugiaseră în Moldova. Au rămas la 
şcoala normală numai Filipescu Nicolae, Filipescu Evdochia și Stănescu 
Eufrosina. De la Școala nr. 1 de fete a continuat să predea Maria 
Irimescu, iar de la Şcoala Oproiu, Alice Botez. 

Cursurile se ţineau în localul Şcolii particulare germane de pe 
strada Castanilor. Din cauza războiului, reînceperea școlii a avut loc în 
aprilie 1917, iar frecvenţa era slabă, cam 160 de elevi, fete şi băieți din 
tot orașul. În anul școlar 1917/1918, frecvenţa elevilor s-a îmbunătăţit, 
fiind înscriși 248 de elevi. 

În timpul războiului, clădirile şcolilor au fost folosite de armata 
germană în diferite scopuri. Localul Școlii nr.1 de băieți a fost folosit 
drept cazarmă, iar biblioteca a fost transformată în bufet. Soldații au 
distrus o bună parte din mobilier, cărțile, şi toate cele două sute de 
scaune aflate în bibliotecă. Distrugerile provocate şcolilor de trupele 
germane în retragere au fost evaluate la suma de 64.911 lei (34). 


201 


ANUARUL SOCIETĂȚII DE ŞTIINŢE ISTORICE DIN ROMÂNIA - FILIALA CÂMPINA - 2015 


lată câteva din problemele Şcolii nr.2 de fete, asa cum reiese din 

adresa directoarei către prefectul judeţului Prahova din ianuarie 1919. 
"Direcţiunea Şcolii Primare Urbane de fete nr.2 - Câmpina 
Domnule Prefect, 

În anul 1914, avându-se în vedere marele număr de fete ce 
rămăseseră fără carte, şcoala de fete nr.1 ce există fiind supraîncărcată s- 
a înfiinţat în acest oraş, pe ziua de 1 septembrie Şcoala de fete nr. 2, cu 
un singur post, clasele I şi II unite sub conducerea subsemnatei [Feronia 
Boian], funcționând din lipsă de local propriu și pentru economie într- 
una din sălile Şcolii mixte din localitate, iar pentru Direcţie, închiriindu- 
se casele din bulevardul Elisabeta nr. 2 (casa Bărbăcioru). 

De atunci și până la refugierea mea în Moldova, din cauza 
invaziei în țară a armatelor inamice, comuna, conform legii şi 
regulamentului învățământului urban şi-a îndeplinit sarcinile faţă de 
această şcoală, plătind: chiria pentru localul Direcţiunii, leafa omului de 
serviciu, cheltuielile de cancelarie şi procurând cantitatea de lemne 
necesară. În lipsa mea din localitate, timp de doi ani, nu s-a mai dat 
nimic pentru această şcoală, chestiunea plăţii chiriei şi a lefii servitorului 
şcolii pentru acest timp, fiind de soluționat. 

Înapoindu-mă din Moldova și reluând conducerea şcolii cu adresa 
noastră nr.3/1918, am rugat pe domnul preşedinte al Comisiei interimare 
de aici să achite proprietarului care reclamă suma de 800 de lei, chiria 
pentru localul direcţiunii acestei şcoli, conform contractului autentic, pe 
timpul de la 26 octombrie 1918 la 23 aprilie 1919, să plătească leafa 
servitorului pe luna decembrie şi în viitor cheltuielile de cancelarie pe 
semestrul curent şi să procure școlii şi direcţiunii cantitatea de lemne 
reglementară. Domnia sa, ca rezultat adresei noastre, a trimis pentru 
direcţiune 6mc lemne de foc şi pentru sala de clasă s-au procurat 
lemnele de către comitetul local pentru ajutorarea şcoalelor; iar pentru 
celelalte sarcini legale, prin adresa răspuns a Domniei sale cu 
nr.3005/1918, ne comunică că din lipsa de mijloace nu ne poate satisface 
cererea. 

Având în vedere că toți directorii şi directoarele din localitate au 
locuință în natură şi se bucură de toate avantajele direcțiunii şi că 
subsemnata, deşi directoare, şi funcționând cu două clase unite, cele mai 
dificile şi cu un nr. de peste 80 de eleve, cred că nu este nici legal şi nici 
drept de a nu beneficia de drepturile ce-mi conferă legea. 

Directoarea Fevronia I.Boian”. 

Preşedintele comisiei interimare a considerat exagerate cererile 
directoarei, în special cea de a plăti un servitor pentru o singură sală de 

clasă şi a anunţat pe prefect că "suma ...ar putea folosi pentru reparatul 
localului Şcolii de fete nr.1, devastat de germani”. 

Nemulțumit de încălcarea drepturilor sale era şi învățătorul Ion 
Provinceanu: "şcoala din Broaşte este închiriată și fără locuinţă pentru 
diriginte. Am fost mobilizat și din 1916 familia nu a primit nimic, deși a 
rămas aici" (35). 

După război, "cursurile s-au deschis, în genere, mai târziu, din 
cauza devastării şi a ocupaţiei localurilor de şcoală de către armatele 
inamice; iar în timpul anului multe din şcolile din județul Prahova şi 
orașul Câmpina au suferit întreruperi cauzate fie de ocupația vremelnică 
a trupelor germane şi austro-germane în retragerea lor precipitată din 
octombrie şi noiembrie 1918, fie de epidemiile care au bântuit aproape 
necurmat acest județ în tot cursul anului expirat". 


7. Distrugerile provocate de germani şi reconstrucția 

Retragerea armatelor Puterilor Centrale în noiembrie 1918 a 
coincis cu declanșarea unui nou val de distrugeri. Dacă timp de doi ani, 
cât a tinut ocupația, Administrația militară se arătase extrem de atentă la 
curăţenia orașului și a clădirilor pe care le ocupa, cheltuind fără restricție 
banii primăriei, semnalul plecării a echivalat cu distrugerea sistematică a 
ceea ce nu puteau să ia cu ei. Fără excepţie, clădirile ocupate au fost 
devastate: geamurile au fost sparte, lemnăria zdrobită şi aruncată pe foc, 
sobele au fost dărâmate, mobilierul a fost distrus. 

După război, comisia interimară care a condus orașul până la noile 
alegeri a intervenit pentru a se repara cât se putea repara din acestea. O 
primă urgență era refacerea rețelei telefonice care a fost distrusă în tot 
judeţul. A fost o acțiune de amploare care s-a încheiat abia în octombrie 
1918 la nivelul județului, odată cu repunerea în funcțiune a celor 48 de 
posturi telefonice cu o lungime de linie de 237km. 

De asemenea, se impunea refacerea drumurilor, grav afectate de 
transporturile grele efectuate de armata germană. Constatarea 
stricăciunilor a fost făcută de inginerul Apostol Radu, angajat al 
primăriei. S-a întocmit o listă în care comisia interimară prezintă cele 
mai urgente lucrări care să facă posibilă reînceperea activităţii în unele 
instituţii: 


- mobilier pentru Circa 17 de Percepţie 980 lei 

- fierărie la ferestrele Școlii de băieți nr.1 136 lei 
- fierărie la ferestrele Școlii de băieţi nr.2 21 lei 
- văruit cazarma comunei 76 lei 

- tencuit şi lucrări de zidărie la cazarmă 350 lei 

- reparat soba la dispensarul comunal 30 lei 

- diferite lucrări de tâmplărie la Școala mixtă nr.2 150 lei 
- mobilier Şcoala de băieţi nr.1 572 lei 

- reparat sobe la Grădiniţa de copii şi la Şcoala de băieți 337 lei 
- lucrări de tâmplărie la Şcoala "Oproiu" 30 lei 

- fierărie la Școala mixtă nr.2 119 lei 

- fierărie la Şcoala "Oproiu” 875 lei 

- două sobe şi olane la primărie 290 lei 


- rest de mobilier la Școala "Oproiu" și Grădina de copii 1000 lei 
- plata lucrărilor de tâmplărie (avans) la Școala de băieţi nr.2 600 lei 


- văruit Școala de băieți nr. 1 şi mixtă 790 lei 
- lucrări de tâmplărie la primărie 65 lei 
- geamuri la Școala "Oproiu" 2112 lei (36). 


Mai gravă, pentru că nu se putea înlocui, era distrugerea 
bibliotecilor, în special a celei de la Școala de băieţi nr. 1 şi a unei părți 
din arhiva orașului, aşa cum reiese dintr-o notă a primăriei din 1919: 
"alte acte din arhivele anterioare anului 1907 nu putem trimite deoarece 
au fost distruse (arse) cu ocazia retragerii armatelor străine". 

Refacerea oraşului după război era îngreunată de lipsa fondurilor. 
Preşedintele comisiei interimare din Câmpina arăta într-o dare de seamă 
din 15 aprilie 1919 că "întreţinerea edificiilor nu se poate face cu aer” 
(37) şi era indignat de proasta gestiune din timpul războiului, de care îl 
făcea vinovat pe fostul primar, pe care îl caracteriza ca "spion german". 

Din primăvara lui 1919, lucrurile încep să reintre în normal, mulți 
dintre cei mobilizați s-au întors acasă și au început să lucreze. Astfel 
primăria dispune de 30.000 lei, bani strânși "de la mai mult de 800 de 
contribuabili”. 

Dacă pe plan material mai sunt multe de făcut, în mod sigur 
mentalitatea oamenilor a evoluat. Fiecare cetățean ştie acum că are 
dreptul la o viață mai bună și luptă să o obțină. 

Cea mai importantă prefacere are loc în gândirea muncitorimii 
câmpinene. Din listele de alegători, întocmite de primărie în 1919 se 
poate face o statistică, e drept, incompletă, deoarece mai erau bărbaţi 
mobilizați, cu numărul şi ocupațiile bărbaților din Câmpina. Lista 
cuprinde 692 de cetăţeni şi s-a realizat prin aducerea la zi a "listei 
colegiului comunal pe 1918, scăzând pe cei care au încetat din viață și 
adăugând pe cei care au făcut cereri şi s-a dovedit că întrunesc condițiile 
legii (38). 

Dintre cetăţenii oraşului, 351 erau muncitori. O sută optzeci şi 
şase erau calificaţi: 20 maiştri sondori, 31 de mecanici, 6 turnători, 9 

fierari, 13 dulgheri, 14 strungari, 2 tinichigii, 1 cărămidar, 25 
electricieni, 20 tâmplari, 25 lăcătuși, 1 modelier, 16 cazangii, | 
distilator, 1 conducător de maşini, 1 rafinor şi doi chiromnici. Numărul 
muncitorilor angajați la marile societăți din oraș era mult mai mare, în 
jur de 2.000, cum reiese dintr-o dare de seamă a administratorului plasei 
Prahova. G.Popescu arăta, referindu-se la starea economică a locuitorilor 
din comunele rurale: "din punct de vedere economic, sătenii stau bine. În 
majoritate, sunt lucrători la societăţile petrolifere, unde sunt bine plătiți” 
(39). 

După război, muncitorii din întreaga industrie a petrolului au 
organizat o grevă de proporţii care s-a încheiat cu obținerea unor 
avantaje importante. La 15 august 1919, "greva care a paralizat întreaga 
industrie timp de 40 de zile era pe punctul de a se opri" (40). Asociația 
inginerilor de mine, condusă de inginerul câmpinean C.R.Barbacioru, a 
luat inițiativa de a mijloci conflictul de muncă dintre lucrători și patroni. 
Lucrătorii au obţinut ziua de lucru de opt ore şi li s-a garantat un salariu 
minim pe zi: 

La sonde 

- maistru sondor-sef 20 lei 

- maistru sondor 16 lei 

- prim-ajutor sondor 10 lei 


- sondor 7 lei 

- lăcar 6 lei 

- ungător 4 lei 

- ziuaşi 5 lei 

Fierari 

- maistru-şef 22 lei 

- maistru 18 lei 

- lucrător categoria I 14 lei 
- lucrător categoria II 10 lei 


- lucrător categoria III 6 lei 
Lucrători la strungărie, lăcătușerie, turnătorie, cazangerie, 
electricitate 


- maistru-şef 22 lei 

- maistru 18 lei 

- lucrător categoria I 14 lei 
- lucrător categoria II 12 lei 
- ucenici anul III 9 lei 
- ucenici anul II 6 lei 

- ucenici anul I 3 lei 

Tâmplari 

- maistru-şef 20 lei 

- maistru 17 lei 

- lucrători categoria I 12 lei 
- lucrători categoria II 10 lei 
- ucenici anul III 8 lei 
- ucenici anul II 5 lei 
- ucenici anul I 3 lei 
Zidari 

- maistru 18 lei 

- ajutor maistru I 16 lei 

- ajutor maistru II 10 lei 
Focari 8 lei 
Pompangiu 10 lei 
Distilatori 

- maistru-şef 18 lei 

- ajutor maistru 12 lei 


Necalificaţi, după pricepere 4-6 lei 

De asemenea, societăţile ofereau alimente si îmbrăcăminte contra 
cost. Măsura se impunea deoarece după război era o mare criză de 
alimente și bunuri de consum şi speculanţii vindeau la preţuri indecente. 

Zilnic: 

- făină pentru o pâine sau pâine preparată de 1 kg cu 80 bani kg 
pentru lucrător și familia lui (1 kg pentru lucrător și câte 250 de grame 
pentru fiecare membru al familiei) 

Lunar: 

- 2kg de zahăr/lucrâtor însurat şi cu copii si 1 kg pentru celibatar, 
la jumătate din prețul din magazine și cu cel mult 6 lei kg până ce prețul 
pieţei avea să devină normal; 

- 2 kg de orez/lucrător însurat şi cu copii, 1,5 kg pentru lucrător 
însurat, fără copii şi 1 kg pentru celibatari, la preţul de 4 lei kg; 

- 250 grame ceai la 30 lei kg. 

Anual: 

- câte trei cămăşi şi trei perechi de pantaloni a şase lei bucata; 

- câte 20 m pânză ("america") pentru lucrător însurat, a 20 lei m; 

- câte un costum de vară sau stofă a 20 lei bucata; 

- câte un costum de iarnă sau stofă a 70 lei bucata; 

- câte o pereche de bocanci a 30 lei bucata. 

Aceste măsuri erau menite să ofere protecţie socială într-o 
perioadă în care unii realizau mari averi din speculă. 

Dintre cetățenii oraşului, 115 erau funcționari, 53 erau 
comercianţi, iar în servicii, ca birjari, cismari, brutari, plăpumari, zidari, 
dogari, croitori, cofetari, cârciumari, curelari, cojocari, frizeri, bucătari, 
tapițeri şi meseriaşi erau 43. Opt locuitori se ocupau cu pescuitul, doi 
erau precupeți şi unul singur s-a declarat agricultor. Intelectualitatea 
orașului este reprezentată de cei trei institutori: Filipescu Nicolae, 
Oproiu Constantin, Scripcă Atanasie şi un învăţător, Provinceanu Ion, de 
cei şase ingineri, Barbacioru lon, Ciobanu Gheorghe, Cratochvil Anton 
Guido, Dumitrescu Constantin, Macovei Constantin şi Matianu Traian, 
de avocaţii Boian Ion, Carcaleche Alexandru, Dumitrescu Ion, 
Dumitrescu Gheorghe şi Dumitrescu Victor, Dusescu Constantin şi 
Ionescu Ion, Niculescu-Telega Constantin, Pandrea Miron, Rădulescu 
Victor, Ştefănescu Dumitru, de magistratul Pisau Constantin, de preoții 
Chirică lon, Martinescu Marin și Hugo Bannerth, de medicii Niculescu 
şi Tătăranu Gheorghe, de veterinarul Ionescu Ștefan şi de farmaciștii 
Kessler Oscar, Klosowski Ion, Voiculescu Ion şi Zodieru Petre. 

Cetăţeni ai oraşului sunt şi logofătul Bălăceanu Ion și un număr de 
17 proprietari. 

Un alt aspect al emancipării este cel legat de dreptul de alegător. 
Pentru bărbaţi, dreptul de vot este "obligator, direct, egal, secret şi de 
reprezentare proporțională”, cum se menţionează într-un document 
semnat de preşedintele Consiliului de Miniştri şi ministrul de interne, 
generalul de corp de armată Artur Văitoianu. Acest document adresat 
prefecţilor de judeţe stabilea că "la 2 noiembrie 1919 încep alegerile 
pentru Constituantă" şi "ele vor da prilej țării să-și manifeste pentru 
prima oară voinţa după principiile noului sistem electoral, stabilit prin 
decretul lege nr. 3402 din 14 noiembrie 1918". Aşa cum ne 
demonstrează documentele timpului, pentru scurt timp s-a crezut posibil 
ca femeile să obţină drept de vot. Din păcate, această hotărâre s-a 
legiferat mult mai târziu (41). 

Reîntoarcerea la situația normală, de pace este pusă în evidenţă și 
de venirea unui mare număr de cetăţeni străini, în majoritate evrei. Ei 
cer să devină cetăţeni ai oraşului nostru: Isac Pascalovic, funcționar, Isar 
Kupferman, funcționar, Marcu Solomon Pisaltu, distilator, Isidor zis 
Strul Avram Goticle, comerciant, cu soția şi şase copii minori, David 
Jurist, comerciant, Leon Moscaru, zis Leibu Moise, comerciant, Samuel 
Aron Schvartzman, comerciant, cu familia, Iosif Lindenberg, funcționar, 
Samuel Solomon Lobel, comerciant, Aizie Avram Calman, zugrav, Iser 
Saim, brutar. 

Ministerul Industriei şi Comerţului a avut inițiativa de a înființa 

după război o Secţiune a refacerii economice la nivelul întregii ţări. La 
Câmpina funcționa Sectia IV regională, care îşi avea sediul pe 
bulevardul Elisabeta, nr. 13 şi era condusă de A.S.Marian. 

Scopul înființării acestei instituţii era de a sprijini inițiativa 
particulară, pentru a se înființa noi obiective economice, atât industriale 
cât şi de comerţ. lată doar câteva exemple de noi afaceri în Câmpina: 
Vasile Toma Pandele deschide un nou magazin de cereale, brânză și 
zarzavat, în zona halei de peşte, Grigore Săvulescu-cereale în strada 
Brătianu, nr. 17, Gheorghe Dobrescu-comerţ cu zarzavat şi fructe în 
strada Gh.Gr.Cantacuzino, nr.2, Petre Misiricoff-o nouă moară de 
măcinat mălai cu o piatră învârtită prin curent electric de la un motor 
electric de 10,5 cai putere, la marginea orașului, în zona numită 
"Cărămidării”. Vasile Vizireanu deschidea un restaurant şi cazinou pe 
strada Carol 53, într-o clădire închiriată de la familia Ghenoiu, lon 
Rădulescu-atelier de croitorie pe strada Braşoveni, nr. 31. 

După perioada de recesiune economică din timpul războiului, 
oamenii cu bani îşi permit să construiască. Se cer numeroase aprobări de 
construcție: Tănase Diaconescu din strada Carol I cere autorizaţie, iar 
primăria aprobă cu condiţia de a păstra aliniamentul, Leopold Weber 
construieşte o casă nouă din cărămidă, acoperită cu şindrilă pe strada 
Haşdeu 157, N.Teodorescu ridică o construcție de paiantă cu cărămidă 
pe strada Carol I 124, iar inginerul Krill construia o anexă de clădire din 
zid masiv, compusă din cinci camere, la proprietatea sa din strada 
I.C.Brătianu 47 (42). 

Şi primăria avea câteva proiecte de modernizare a oraşului. În 
bugetul anului 1919/1920 s-au alocat 40.000 lei pentru construirea unui 
abator modern la capătul de sud al oraşului. Douăzeci de mii de lei au 
fost alocați pentru asfaltarea şoselelor, 20.000 lei pentru a efectua 
reparații și a restaura imobilele distruse la sfârşitul războiului şi, foarte 
important, 4.000 lei era contribuția comunei pentru a se construi un 
gimnaziu. Primăria a cumpărat pământ în valoare de 12.000 lei pe strada 
Gh.Gr.Cantacuzino de la proprietarii Berta Helget și Mihai Bocan pentru 
a mări cimitirul (43). 

Imediat după război, societatea "Steaua Română" a refăcut 
Rafinăria în forma ei originală, deoarece englezii îi puseseră foc în 
noiembrie 1916, iar Administraţia militară germană a refăcut doar atât 
cât să-i permită să reia producţia. An de an s-au adăugat apoi noi 
instalații care corespundeau ultimelor realizări ale tehnicii: instalația de 
distilare în vid a păcurei pentru uleiuri de uns tip B.K.M. (1925), 
modernizarea instalaţiei de parafină cu cristalizatoare noi (1925) (44). 

O pierdere deosebită pentru orașul Câmpina a reprezentat-o 
incendierea casei pictorului Nicolae Grigorescu. Din fericire, fiul său a 
reconstruit clădirea după planurile originale ale pictorului şi a mobilat-o 
cu obiectele salvate: "casa originală în care a locuit marele pictor şi în 
care se aflau o mulțime de tablouri inedite semnate de Grigorescu. 
Astăzi ele nu mai există, casa fiind incendiată de trupele de ocupație 
care au jefuit-o. Alături de locul unde a fost locuinţa pictorului, fiul 
acestuia a ridicat alta, în care a strâns tot ce a mai putut salva din operele 
marelui poet al culturii" (45). 

O adevărată profanare a avut loc în castelul "Iulia Haşdeu", şi 
vinovaţi de aceasta nu au fost doar soldații germani. Ei au găsit aici o 
construcție părăsită, desăvârşind ruina. "Aici, ne spune bătrânul ce ne 
însoțește, nemţii au făcut grajd în timpul ocupației...caii au izbit cu 
copitele pe parchet şi băligarul s-a adunat în salonul cu medalioane 
pictate pe părete. Trebuie să cred. Păreţii roşii, afumaţi: s-a făcut foc 
prin colţuri de militarii pentru cari sobele de faianță erau prea puțin 
călduroase. Fotolii desfundate, schelete de mobile. O cameră magică, 
fără ferestre, în albastru închis, pe care abia se desluşesc pisici, şerpi și 
alte imagini vrăjitoreşti”. Urcând spre cupolă priveşte "în jos la cele 
două firide: una cu geamuri albastre, alta cu geamuri portocalii, 
amândouă cu rafturi goale. Biblioteca înţeleptului a dispărut... 

Distrugerile provocate în timpul războiului veneau să 
desăvârşească ruina care începuse din cauza criminalei neglijențe a 
moștenitorilor savantului B.P.Hașdeu. Scriitorul Alexandru Tudor Miu a 
scris un articol intitulat "Petrolul şi castelul "Iulia Hașdeu” din care 
aflăm că "vecinii castelului povestesc lucruri imposibil de crezut, 
revoltătoare: nu nemţii au jefuit şi nici din timpul nemților castelul a 
rămas o ruină părăsită, ci însăși legatarii universali sunt cei care au 
prădat şi asta imediat după moartea lui Haşdeu. Martori oculari spun că 
domnii aceştia au cărat camioane întregi de mobilier şi obiecte casnice, 
fără nici o cruţare a lucrurilor sacre, golind castelul complect...". 

Trupele de ocupație au găsit aici o clădire care nu interesa pe 
nimeni, nici muzeu, nici templu. De aceea, trupele i-au dat 
întrebuințarea pe care au găsit-o de cuviinţă. Au făcut din el grajd. Pe 
urmă, toată lumea a făcut din el ce-a vrut. Nici nu se mai știa că are 
castelul niște legatari universali, stăpâni, sau dacă se ştia, se credea că, 
bine intenţionaţi, acest lucru îl vor fi dorind chiar ei ". Legatarii 
universali au luat o bună parte din zestrea castelului înainte de venirea 
germanilor în oraș. 

"Când germanii au intrat în 1916, în Câmpina, o parte din 

bibliotecă a fost expediată - ni se spunea de către Mircea Eliade într-o 
notă despre Biblioteca lui Hașdeu, prin grija fiului lui Mite Kremnitz, 
care se afla în armata germană la Arhivele Statului... Sunt 16-17 lăzi 
mari cu cărți, reviste şi manuscrise ale lui Haşdeu și ale Iuliei. Din cât 
am putut vedea noi, deschizând câteva lăzi, cărțile în adevăr rare, 
manuscrisele vechi şi hârtiile preţioase, nu se găsesc în această parte a 
bibliotecii lui Haşdeu. Probabil numai domnul luliu Dragomirescu ştie 
de urma acestora...". 

După retragerea germană, locuitorii au anuntat Detașamentul de 
grăniceri din Câmpina că diferite persoane din localitate sustrag obiecte 
din castelul "Iulia Haşdeu": 

"Noi, lt. Colonel Buricescu Dragu, Comandantul Det. Grăniceri 
Câmpina şi Sublocotenent Liscu Atanasie, fiind informaţi de locuitorii 
din Câmpina că se găsesc lucruri luate de diferite persoane din localitate, 
din Castelul Iulia Hașdeu pe timpul ocupaţiei, am făcut percheziţie, 
găsind la Domnul loan Sărulianu, maistru sondor, următoarele lucruri pe 
care le-am confiscat: 

1. Un tablou în tuş al Iuliei Haşdeu 

2. Un tablou colecţii de fotografie a Iuliei Hașdeu și pretins de ai 
sei [?] 

3. Un vas de piatră 

Toate acestea s-au ridicat şi ... 
Subcomisar Matei I. Cotoi" (46). 

Văzând lipsa de grijă a legatarilor universali față de această 
moştenire sacră a românilor, în Câmpina s-a luat inițiativa salvării 
castelului. 

În 1909 prindea viaţă o idee mai veche a doctorului C.L.Istrati - 
Ateneul Popular "B.P.Hașdeu". Institutorul Atanasie Scripcă a fost cel 
care a făcut să existe această asociaţie cultural educativă, a cărei menire 
după război era supravegherea, vizitarea şi îngrijirea monumentelor 
istorice din Câmpina. 

Ateneul Popular va fi larg sprijinit de o parte a presei centrale și 
provinciale în lupta cu legatarii universali. Sub presiunea acţiunilor 
membrilor Ateneului Popular din Câmpina şi a ziariştilor, legatarii vor 
ceda o parte a drepturilor lor permiţând deschiderea "casei lui Haşdeu 
din Câmpina", dar castelul nu va putea fi refăcut cu adevărat în perioada 
interbelică din cauza intereselor meschine ale moştenitorilor. 

ANEXA I 

Lista internaţilor străini şi reveniţi în Câmpina de la 16 iulie la 1 
iulie 1917 

Iuliana Kraus (5 persoane), Iuliana Hierling (2), Roza Gomori (6), 
Verona Regas(1), Elisa Kramer (5), Frederica Ettel (2), Iulia Bolog (2), 
Sofia Balo (2), Ana Bedu (2), Ana Fenes (2), Gheorghe Ana (1), Ana 
Pilner (2), Magdalena Weiss (7), Ecaterina Paul (2), Ana Bocu (1), Ana 
Zoar (4), Roza Vraste (2), Ştefan Pahl (2), Berta Grosmann (6), Cecilia 
Kraiter (1), Francisca Gelusch (3), Maria Czelin (5), Elena Adam (2), 
Antonia Borodei (1), B.Hubel (10), Ana arta (3), Iulia Coveci (1), 
C.Dimova (4), Carlota Hansel (2), Ana Biro (1), Ana Domogosch (1), 
Elena Manta (1), Otilia Armbruster (2), Marta Bernschneider (4), 

Camila Quitman (6), Otilia Schwarhuisch (6), Luisa Gruhl (1), Paulina 
Neubner (4), Dora Schafer (3), Ana Ziegler (1), Iuliana Kalenschy (4), 
Sofia Bonani (4), Bahirt Ilona (1), Sofia Brănescu (1), Maria Herold (6), 
Ana Griesbach (2), Ana Saicovici (1), Maria Class (1), Anica Georgescu 
(1), Camila Belnischi (2), Emilia Tott (1), Mina Adam (2), Iulia Krant 
(2), Iulia Vandici (1), Roza Mogos (3), Roza Aeltze (3), Matilda Weber 
(1), Casagranda Caterina (?), Mania Schiergot (2), Rosa Langen (1), 
Rozica Guty (4), Cristina Cammischi (3), Maria Tzicora (3). 


ANEXA II 
Poliţia orașului Câmpina 
Tabel cu subzistenţele aflate în oraşul Câmpina 


Gogu Păunescu M.Kogălniceanu, nr.16 250 m lemn 
Ştefan Rădulescu Prundul Gârlei, Doftana 800 m lemn 
Moldoveanu Stănescu Prundul Gârlei, Doftana 1500 m lemn 
Marta, contesse de Blome Voila 450 m lemn 
Ion Vasi Broaşte 600 kg fân 
Manole Corcodel Broaşte 500 kg fân 
Ion Crăciun Broaşte 500 kg fân 
N.Corcodel Broaşte 600 kg fân 
State Neagu Broaşte 400 kg fân 
Ion Bocanu Broaşte 700 kg fân 
Ion S. Burlacu Broaşte 500 kg fân 
Vasile Ducu Broaşte 1000 kg fân 
Ion Ocineanu Broaşte 800 kg fân 
Mogştenitorii Dan Ungurenu Broaşte 500 kg fân 
Ion Mangalagiu Broaşte 600 kg fân 
Sotir Gheorghe Carol I, nr.21 1000 kg făină, 200 kg sare 
C-tin Mihăilescu Carol I, nr.33 2 kg grăsime, 300 kg tutun, 
100 ţigări diferite 


Teodora Dimandescu Carol I, nr.28 5 kg grăsime, 500 kg tutun, 
30 ţigări, 20 cutii chibrituri 


Ion Vlidescu M.Kogălniceanu, nr.12 4 vite mari pentru tăiat 
Mihalache Georgescu Carol I, nr.27 5 vite mari pentru tăiat 
Ion Brebeanu Carol I, nr.30 3 kg legume uscate + paste făinoase, 


Ikg ceai, 2 kg untură, 1000 buc.tutun, 
200 ţigări, 10 buc.cutii chibrituri 


Mitica Dima Piaţa Știrbey 150 kg ceapă, 400 buc.varză 
Ioana Savu Ivanov Piaţa Știrbey 20 kg ceapă, 150 buc.varză 
Ion Ionescu Carol I, nr.32 1000 kg faină, 100 kg legume uscate, 


100 kg orez şi griş, 5 kg ceai, 
2 kg grăsime, 1000 buc.tutun, 30 buc.ţigări 
Petre Șerbănescu Carol I, nr.45 300 kg făină, 60 kg legume uscate, 
200 kg orez, 150 kg sare 
Gh. Vasioiu Carol I, nr.45 4 kg tutun, 1000 kg țigări diferite, 
100 buc.cărticele foiţe 

Anghel Petrovici 
C-tin Teodorescu 
Gogu Ionescu 


Nicolae Dumitru 
C-tin Manciu 


Heimerich Lobel (frate) 


Eufrosina Popovici 


Ghiţi Drăgănescu 
Amalia Vaisler 


Manase Eftovici 


Dumitru Șerbănescu 


Ioan Şeitan 
Gh. Șerbănescu 


Costache Fotescu 
Iancu Dumitrescu 


Costică Ionescu 


Nae Chirică 
Neagu Verbancu 
Ion Sârbu 

Gh. Tabacu 

Ion David 

Nae Soriceanu 
Simion Vasioiu 
Ion Ciopală 

Ion Caraboi 
Societatea 


“Credit Petrolifer” Str.Gh.Grigore Cantacuzino 


Doctor C.Istrati 


Societatea “Electrica” 
Societatea “Steaua română” Carol I 


Subdepozitul 


oficiului poştal Griviței 

Carol I, nr.49 2000 kg sare, 


3 kg sare de lămâie, 525 kg făină 


Carol I, nr.5] 2 kg ceai, 200 buc.ţigări, 
50 cărticele foiţe, 10 cutii chibrituri 
Carol I, nr.40 8 kg legume uscate, 2 kg ceai, 
500 buc.ţigări, 30 buc.cărticele foiţe 
Carol I, nr.51 2500 kg făină, 30 kg sare 
Carol I, nr.53 15 kg legume uscate, 
10 kg orez, griş, 1 kg ceai 
Carol I, nr.53 210 kg făină, 40 kg legume uscate, 
250 kg orez, 50 kg sare, 20 kg ceai 
Carol I, nr.55 3 kg grăsime, 300 kg tutun, 


200 buc ţigări diferite 
Carol I, nr.44 2 kg grăsime, 200 kg tutun, 100 buc. ţigări 
Carol I, nr.55 400 kg făina, 600 kg sare, 
3 kg sare de lămâie 
2000 kg făina, 700 kg sare 
3 kg grăsime, 500 kg tutun, 
15 kg sare de lămâie, 10 buc.ţigări 
100 kg făină, 300 kg sare, 
2 kg sare de lămâie 
2 kg legume uscate, 1 kg grăsime, 
100 kg tutun, 30 buc.țigări 
Griviței, nr.2 2000 kg fân 
I.C.Brătianu, nr.14 1 kg grăsime, 50 buc.tutun, 
10 buc.ţigări, 250m lemne 
3 kg legume uscate, 
2 kg grăsime, 300 kg tutun, 
150 ţigări, 20 buc.cutii chibrituri 
Griviței, nr.58 700 kg fân 
Ştirbei Voda, nr.19 250 kg ovăz 


Carol I, nr.59 
Carol I, nr.48 


Carol I, nr.80 


Carol I, nr.86 


I.C.Brătianu, nr.48 


Cătun Slobozia 1500 kg fân 

Cătun Slobozia 600 kg fân 

Cătun Slobozia 1000 kg fân 

Cătun Slobozia 3000 kg fân 

Cătun Slobozia 2000 kg fân 

Cătun Slobozia 3 kg tutun, 20 buc.ţigări, 1000 kg fân 
Cătun Slobozia 800 kg fân 


1300 kg fân, 300 kg ovăz 
Dr.Istrati 8000 kg fân 

Plevnei, nr.1 800 kg fan, 600 kg ovăz 
30.000 kg fan, 15.000 kg ovăz 


2000 kg tutun, 80.000 buc.ţigări, 3000 buc.cărticele 


Stan Dobre Carol I, nr.98 2500 kg fân 


1916 noiembrie 17 

DETENȚIA FEMEILOR PE TERITORIUL MOLDOVEI 
ȘI MUNTENIEI 
PÂNĂ LA INSTAURAREA REGIMULUI COMUNIST 
- LEGISLAȚIE ŞI ÎNCHISORI - 


arh. Ștefana Pascu-Nica 


* Studiul tratează sistemul penal şi universul carceral de pe teritoriul regiunilor istorice 
Moldova şi Muntenia, din Evul Mediu până la instaurarea regimului comunist, 
deoarece de-a lungul secolelor dezvoltarea politică şi instituțională a celor 2 regiuni a 
fost relativ unitară, indiferent în ce formulă statală acceptată la nivel mondial s-au 
aflat. 


Este incontestabil faptul că din cele mai vechi timpuri, femeile s- 
au făcut vinovate de diverse delicte, de la cele mai grave la cele mai 
neînsemnate. De asemenea, este evident că infracțiunile atrag cu sine 
pedepsirea celor care le-au săvârşit, indiferent de vârstă sau statut 
social. 

De-a lungul timpului, în spaţiul românesc detenţia a avut multiple 
valenţe, echivalând cu însăsi moartea, cu tortura, surghiunul sau simpla 
pedeapsă, dar şi cu căinţa și îndreptarea. În acest context al diferenţelor 
majore de percepție asupra actului justițiar, se ridică și problema 
inegalităţii dintre femei și bărbaţi în faţa unuia și aceluiaşi judecător. În 
funcție de epocă, pedepsele au variat în asprime şi intransigență, în 
strânsă legătură şi cu statutul social şi familial al femeii. De la a fi ucise 
de proprii soți pentru simple bănuieli ori a ispăși pedepsele destinate 
soților fugari, treptat s-a ajuns ca în fața legii femeile să fie egale cu 
barbații. Mai mult, justiția s-a arătat indulgentă față de femei, 
atribuindu-le pedepse egale cu ale bărbaților, dar într-un regim pe 
măsura fizicului lor. 

Începuturile instituţiei penitenciare moderne pe teritoriul României 
sunt precedate de judecata care se făcea cu respectarea legilor 
pământului doar de domnitor, Divanul sau Sfatul Domnesc, boieri şi în 
anumite cazuri, și de egumenii mănăstirilor. În acele vremuri 
închisoarea era un spaţiu cu valență tranzitorie, acuzaţii fiind închişi în 
aşteptarea judecății, iar condamnaţii în aşteptarea pedepselor (1), dintre 
care cea cu moartea era cea mai frecventă: “Când se vorbea de cei 

aruncați în închisori, se înțelegea că sunt nişte oameni morţi și cu totul 
pierduţi pentru societate” (2). 

Din secolul al XVII-lea datează primele legi scrise general 
valabile în Ţările Române, Pravila Vasile Lupu (Moldova, 1646) şi 
Pravila Matei Basarab (Țara Românească, 1652) (3), care însă nu au 
adus schimbări vizibile în ceea ce priveşte judecata, pedepsele şi 
localurile de închisoare. Prevederile celor 2 pravile au menţinut 
caracterul puternic represiv al legilor nescrise aplicate anterior, eşuând 
totodată în a aduce o unificare a criteriilor conform cărora se desfăşurau 
judecăţile şi se stabileau pedepsele. În practică, legile pământului 
rămâneau în vigoare şi erau aplicate ca şi până atunci. Arestaţii, femei şi 
bărbați, erau încarceraţi împreună, în “gropniți” şi beciuri, unde 
sufereau ca şi în veacurile trecute torturi, sau în ocne, de unde nimeni 
nu ieşea în viaţă. În schimb, cei privilegiați se bucurau de pedeapsa 
surghiunului, pe care o ispăşeau în mănăstiri. Detenţia în lăcașuri de 
cult era destinată în special femeilor și doar rareori bărbaţilor. 
Mănăstirile care primeau în mod obișnuit femeile delincvente erau 
Dintr-un Lemn (judeţul Vâlcea) şi Viforâta (judeţul Dâmboviţa) (4). 

Printre altele, cele 2 pravile prevedeau şi pedepsele pentru 
diferitele fapte de care se puteau face vinovate femeile. Femeia căreia i 
se dădea în grijă o tânără pentru a o învăţa carte sau un meşteşug, însă 
pe care o sfătuia, împotriva dorinţei părinților, să fugă cu un bărbat, era 
pedepsită prin tortura cu plumb topit (“se'i verse plumb topit în gură 
se'i pogore pe grumaji la inima iei tote îndemnurile fetei de au scârbit 
inima părinților”). Fecioara care păcătuia de bună-voie cu un rob, argat 
sau slugă era pedepsită cu moartea. Soţia adulterină putea fi ucisă de 
către soț, fără ca acesta să rişte vreo pedeapsă (5). Citându-l pe Paul de 
Alep, Mihail Kogălniceanu menţionează că femeile vinovate de diverse 
pricini, erau denunțate de proprii soți şi alungate de aceştia “la ocne de 
sare, de unde nu mai e nici o scăpare şi acolo rămâneau înfundate pe 
viață” (6). 

Istoria consemnează că pedepsele erau nu doar necruțătoare, ci de 
multe ori şi aleatorii, acuzaţii aflându-se la mila judecătorilor lor. 
Astfel, mărturiile despre această perioadă arată că femeile erau 
pedepsite deopotrivă pentru nelegiuiri de care se făceau vinovate şi 
pentru nelegiuiri de care erau străine. În timpul lui Gheorghe Duca (7), 
femeile ispăşeau pedepsele menite soţilor lor, boieri şi târgoveţi care 
scăpaseră cu fuga de mânia domnitorului. Acestea erau “legate ziua la 
<pușci> iar noaptea închise la odăile seimenilor (8)” sau “închise în 
grosuri [...] câte un an şi mai bine, dintre care multe au şi murit de 

foame, altele de prunc, că erau multe şi grele”, nefiind nici în această 
situație iertate, ci ținute în continuare închise “până au început [copiii 
lor] a grăi şi unii a umbla în picioare” (9). 

Şi în cazul femeilor vinovate de diverse pricini, pedepsele primite 
depindeau de bunăvoința judecătorului. La sfârșitul ultimei sale domnii 
în Țara Românească, Constantin Mavrocordat (10) a poruncit ca toate 
femeile cu moravuri uşoare să fie închise la Sfântul Gheorghe Vechi. La 
Mitropolie, acestea ar fi fost ținute în condiţii foarte proaste, fără 
mâncare şi fără haine, supraviețuind doar din “milosteniile ce li se 
aruncau” (11). Din această închisoare, ele nu ieșeau decât prin moarte 
sau căsătorie (12), presupunându-se că cea din urmă, asemenea celei 
dintâi le va ţine departe de vechile moravuri. 

Sistemul penal cu reglementări neunitare, cu pedepse şi criterii de 
aplicare aleatorii, a persistat până la sfârşitul secolului al XVIII-lea, 
când se pot constata uşoare îmbunătăţiri, datorită preocupării unora 
dintre domnitori faţă de acest domeniu. Nicolae Mavrogheni (13) a 
poruncit ca femeile și bărbații să nu mai fie încarcerați în comun, ci în 
încăperi diferite. Dacă o închisoare nu avea spaţiul necesar acestei 
separări, femeile trebuia să fie închise în casa pârcălabului satului, iar 
dacă acesta nu era însurat, în casa unui om de încredere din sat, însurat 
(14). 

La începutul secolului al XIX-lea, odată cu adoptarea 
Regulamentelor Organice (15) în Ţările Române are loc o amplă 
reformare a legislaţiei penale (16), care includea şi prevederi relative la 
femeile delincvente. 

În Ţara Românească, pe baza Regulamentului Organic s-a elaborat 
un Regulament al Temniţelor (17), care prevedea ca închisorile 
judeţene şi temniţele principale din Bucureşti şi Craiova să aibă câte 4 
încăperi, 2 pentru bărbaţi şi 2 pentru femei, în funcție de motivul 
încarcerării: arest preventiv sau condamnare. Era de asemenea prevăzut 
ca femeile să fie închise, ca şi surghiuniții, în mănăstiri, sub 
administrarea  Vorniciei  Temniţelor. Simultan cu redactarea 
Regulamentului Temniţelor, inginerul statului Vladimir Blaremberg 
întocmea prima variantă de proiect-tip pentru închisorile din principat 
(18). 

În Moldova, dispoziţiile din Regulamentul Organic privitoare la 
detenție au fost dublate de hotărâri ale Adunării Obştești prin Anaforele 
Sfatului Administrativ şi Ofisele Domneşti. Grigore Ghica (19) este cel 
căruia i se datorează îmbunătăţirea sistemului penal, cel puţin la nivel 
regulamentar. Abia în timpul domniei sale, la aproape 20 de ani de la 

intrarea în vigoare a Regulamentului Organic în Moldova, 
Departamentul Lucrărilor Publice cere ca în închisori să fie aplicat 
principiul separării pe sexe și tipuri de pedepse. Mai mult, în spiritul 
reformei este propus un nou proiect-tip de închisoare, uşor adaptabil 
necesităţilor fiecărei isprăvnicii, în funcție de numărul aproximativ de 
deținuți. Organizarea funcțională a acestei închisori era făcută în 
conformitate cu necesitatea separării pe sexe şi tipuri de pedepse, 
incluzând chiar şi amenajarea de spații verzi necesare pentru sănătatea 
deţinuţilor (20). 

În ciuda prevederilor legale adoptate şi a încercărilor de aplicare în 
fapt a acestora, proiectele-tip nu s-au realizat, deținuții şi deținutele 
fiind în continuare încarceraţi în condiții improprii. 

În 1836, o închisoare pentru femei este înființată în cadrul 
Mănăstirii Plătărești din judeţul Ilfov. În incinta mănăstirii s-a construit 
pentru deţinute un atelier de croitorie, iar în exteriorul zidurilor o 
cazarmă pentru gardieni. Închisoarea nu va funcţiona decât o scurtă 
perioadă, fiind desfiinţată în 1844 (21). 

După Unirea Principatelor, prima organizare a închisorilor din 
tânărul stat s-a realizat în acelaşi an în care a fost adoptată denumirea 
oficială de România: 1862. Regulamentul Închisorilor aprobat prin 
Decretul Domnesc nr. 630/1862 avea prevederi care vizau atât 
organizarea penitenciarelor, cât şi înfiinţarea stabilimentelor de 
binefacere. Prin acest regulament s-a legiferat înființarea închisorilor de 
recluziune pentru femei de toate categoriile, dar şi a stabilimentelor de 
binefacere pentru femei infirme cerşetoare. De asemenea, aresturile 
preventive aveau pavilioane separate pentru bărbaţi şi femei (22). 

Cum însă regimul de detenţie nu era legiferat, separarea pe sexe a 
celor încarcerati aducea sistemului penitenciar doar o îmbunătăţire 
parțială, deoarece atât deținuții, cât şi deţinutele trăiau în continuare în 
dormitoare comune, în condiţii grele. Mai mult, pentru închisorile de 
femei, regulamentul nu stabilea componenţa personalului administrativ 
(23). 

În schimb, hrana, îmbrăcămintea, munca şi plata deținutelor erau 
reglementate în detaliu. 

În zilele de dulce, hrana fiecărei deţinute consta în turte de mălai 
(750 gr.), carne (250 gr.) sau brânză (160 gr.) sau legume cu slănină 
(160 gr.) sau lapte acru (240 gr.). În zilele de post (5 pe săptămână), 
fiecare deținută primea pâine (1250 gr.), peşte sărat și legume gătite (cu 
borş sau după alte reteţe). 

În închisoare, femeilor li se distribuiau anual câte 2 cămăși, 1 
rochie de cânepă, 2 perechi de ciorapi, o pereche de pantofi de piele şi o 
basma, iar la 2 ani, câte un suman. 

Munca în penitenciar era obligatorie pentru toate deţinutele. 
Munca fiecărei femei încarcerate genera o sumă de bani din care statul 
reținea 3 zecimi, jumătate din suma rămasă fiind repartizată pentru 
îmbunătăţirea vieţii în penitenciar, în timp ce cealaltă jumătate era 
capitalizată și înmânată deţinutelor la eliberare. 

Cu toate acestea, în afara unei ușoare îmbunătăţiri a vieții 
deținutilor, Regulamentul Închisorilor din 1862 nu a produs schimbări 
vizibile în mediul penitenciar din Regat. În lipsa prevederilor sau a 
planurilor pentru construcția unor închisori moderne, s-a realizat doar 
amenajarea sau repararea unora dintre localurile de detenție care 
funcționau în mănăstiri (24). 

Astfel, pentru încarcerarea femeilor de toate categoriile penale, în 
1863 a fost înfiinţat un stabiliment de detenţie în cadrul Schitului 
Ostrov din judeţul Argeş. Temniţa era administrată chiar de stareța 
mănăstirii. În decurs de 2 ani, închisoarea de femei a fost mutată de 2 
ori, iniţial la Mănăstirea Comana din judeţul Vlașca, unde era 
administrată de un funcţionar care ocupa postul de îngrijitor, şi mai 
apoi, în 1865, la Mănăstirea Plătărești din judeţul Ilfov (25). În perioada 
19 iunie 1869 — 5 noiembrie 1874, directorul închisorii de femei de la 
Plătăreşti a fost loan Cârnoveanu (26). 

În 1874 intra în vigoare noua Lege asupra regimului închisorilor, 
sancționată prin Decretul Domnesc nr.169/1874, prin care se impunea 
în închisorile românești regimul celular mixt, constând în încarcerarea 
deţinuţilor în comun pe timpul zilei şi individual pe timpul nopții. 
Articolul 2 al acestei legi prevedea ca închisorile să aibă diviziuni 
separate pentru femei, bărbați, minori şi majori, pentru evitarea 
promiscuității. 

Legea reglementa în mod special organizarea închisorilor de femei 
prin articolele 21-23. Era prevăzută înființarea de localuri de detenție 
separate în funcție de tipul pedepsei (pentru muncă silnică, recluziune și 
închisoare corecțională), cu posibilitatea comasării lor într-o singură 
clădire, cu pavilioane distincte, dacă numărul deţinutelor ar fi fost unul 
redus. Paza interioară a închisorilor de femei trebuia să se facă de către 
persoane de acelaşi sex. Prin articolul 53 al Regulamentului general 
pentru penitenciarele centrale, se menţionează ca “priveghiarea 
arestatelor [...] cere [...] de preferință persone date la o viaţă 
călugărescă, cari ar putea pune, în îndeplinirea îndatoririlor lor, 


220 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


devotamentul şi abnegaţia pietaţei ce au determinat 'o de a se lepăda de 
lume”. Mai mult, conform aceluiași regulament, în celulele-dormitor nu 
puteau intra decât directorul, administratorul sau preotul unității 
carcerale (27). 

Şi în ceea ce priveşte regimul de detenţie femeile beneficiau de 
același tratament ca bărbaţii, în funcţie de categoriile de pedepse la care 
se încadrau (muncă silnică, recluziune sau închisoare corecțională). 

Deţinutele condamnate la muncă silnică trebuia să fie încarcerate 
în celule individuale pe timpul nopții şi în comun pe timpul zilei, când 
prestau munci potrivite cu vârsta şi sexul lor (28), sub regula tăcerii (nu 
erau folosite la munca în saline ca bărbaţii). Aveau dreptul la 3 zecimi 
din suma rezultată în urma muncii lor, iar jumătate din suma rămasă o 
puteau folosi pentru cheltuieli în timpul detenției, cealaltă jumătate 
capitalizându-se până la eliberare. Nu aveau dreptul să primească nimic 
din afară (29). 

Era prevăzut ca deținutele condamnate la recluziune să fie 
încarcerate în celule individuale pe timpul nopţii, ziua lucrând în comun 
sub regula tăcerii, în cadrul unor lucrări industriale sau de meșteșugărie, 
dar şi pentru cultivarea grădinilor închisorii. Acestea aveau dreptul la 4 
zecimi din suma rezultată în urma muncii lor, putând cheltui jumătate 
din suma rămasă în timpul detenţiei, în timp ce cealaltă jumătate se 
capitaliza până la eliberare. Condamnatele la recluziune puteau primi 
pachete din afară, însă numai cu permisiune din partea conducerii şi 
după atente verificări (30). 

Femeile condamnate la închisoare corecțională îşi ispășeau 
pedepsele în case de corecţiune, unde beneficiau de condiții de 
încarcerare mai uşoare decât celelalte 2 categorii de deţinute. Erau 
încarcerate în celule individuale pe timpul nopții, ziua putând să lucreze 
în celule sau în comun în ateliere sau prestând munci agricole, de 
asemenea sub regula tăcerii. Aveau dreptul la 5 zecimi din suma 
rezultată în urma muncii lor, o jumătate din suma rămasă fiind la 
dispoziția lor în timpul detenţiei, iar cealaltă jumătate acumulându-se 
până la eliberare. Aveau dreptul să aibă în celule diferite obiecte 
premise de regulament (cărți ș.a.) (31). 

Codicele Penale adoptate în acelaşi an 1874 prevedeau ca 
pedeapsă şi detenţia (32), care în cazul femeilor însemna încarcerarea 
într-o mănăstire. Judecătorii îi condamnau la detenţie pe cei care se 
făceau vinovați de crime contra siguranței exterioare sau interioare a 
statului, de crime contra exerciţiului dreptului politic sau de atentate 
contra libertăţii. 

În cadrul numeroaselor dispoziţii ale Codicelor prin care se 
stabileau pedepsele pentru diferitele tipuri de infracțiuni, pot fi 
identificate și articole care fac referire la infracțiuni anume săvârşite de 
femei şi pedepsele aferente. Astfel, Cartea II, Titlul IV (Crime şi delicte 
contra particularilor), menţiona avortul ca infracţiune care se pedepsea 
cu închisoare de la 6 luni la 2 ani (33). În schimb, era “scuzabilă” crima 
săvârşită asupra soţului în caz de autoapărare, ca şi crima asupra soțului 
şi femeii cu care acesta ar fi săvârşit adulter, în situația în care cei 2 ar fi 
fost surprinşi de soție. Odată cu dovedirea “faptei scuzei”, pedeapsa la 
muncă silnică sau recluziune trebuia redusă la închisoare de la 6 luni la 
2 ani (34). De asemenea, era “scuzabilă” şi crima săvârşită în 
autoapărare în situația primejdiei unui viol (35). 

Regulamentului general pentru penitenciarele centrale prevedea 
ca indiferent de faptele săvârşite sau pedepsele la care erau condamnate, 
femeile din închisori să aibă parte de acelaşi tratament zilnic ca bărbaţii. 

Fiecare celulă-dormitor era mobilată cu câte o rogojină şi o pernă 
de paie (36) pentru fiecare deţinut, o masă, 2 hârdaie cu capac (dintre 
care unul cu apă şi unul pentru nevoile fiziologice), o cană de metal 
pentru apă, prosoape şi o scuipătoare (37). 

Deținuți, bărbaţi sau femei, mâncau de 2 ori pe zi, meniul zilnic 
constând în turte de mălai sau pâine (960 gr.), carne (192 gr.) în zilele 
de dulce (38), fasole, linte, mazăre sau bob (192 gr.) în zilele de post 
(39), varză (192 gr., de 2 ori pe săptămână), ceapă (48 gr.), sare (32 gr., 
în zilele în care nu se dădea varză) şi o jumătate de ardei. Lunar erau 
alocate pentru prepararea borșului 62.5 kg de grâu pentru 100 de 
persoane încarcerate. De praznicele mari, fiecare deținut primea în plus 
320 gr. de vin, iar de Sfintele Paști şi 2 ouă roşii. Pentru suplimentarea 
hranei, condamnați şi condamnatele aveau dreptul să-și cumpere din 
sumele câştigate în timpul detenției și repartizate în acest sens, până la 
640 gr. pâine, 320 gr. carne, 640 gr. cartofi, 320 gr. brânză, 320 gr. unt 
şi 320 gr. fructe (40). 

Îmbrăcămintea fiecărei deţinute consta în 3 cămăși, 2 perechi de 
ciorapi, o rochie de pânză vărgată, o pereche de pantofi de piele şi o 
basma, distribuite anual, la care se adăuga un suman, o dată la 2 ani 
(41). 

În ciuda principiilor progresiste conţinute în reglementările din 
1874, în realitate multe dintre prevederile acestora nu s-au aplicat decât 
în foarte mică măsură, mai ales în condiţiile în care personalul 
închisorilor nu era corespunzător instruit, iar mentalitatea societății 

româneşti a acelor timpuri îi plasa pe condamnaţi în mod definitiv în 
afara comunităţii (42). 

La intrarea în vigoare a Legii asupra regimului închisorilor din 
1874, închisoarea pentru femei funcționa în cadrul Mănăstirii Plătăreşti 
din județul Ilfov. Conform ierarhizării stabilimentelor de detenţie 
instituită prin această lege, închisoarea de femei de la Plătărești fusese 
încadrată în categoria penitenciarelor centrale. Aici erau încarcerate 
femei condamnate la toate categoriile penale (43). 

Personalul închisorii de femei de la Plătăreşti era format din 1 
director, 1 sub-director, 1 preot, 1 medic şi 5 femei gardian la fiecare 
100 de deţinute (44). 

Clădirile fostei Mănăstiri Plătăreşti fuseseră refuncționalizate 
astfel încât să adăpostească deţinutele care erau repartizate aici. 
Ansamblul era constituit din arest, ateliere, magazie, infirmerie, 
bucătărie şi baie, spălătorie, locuinţele personalului administrativ şi al 
corpului de pază, grajd şi şopron. Biserica fostei mănăstiri se afla în 
centrul incintei. Închisoarea dispunea de un teren de 1,5 ha. 

Primele încercări de organizare a muncii în penitenciar s-au 
înregistrat în anul 1879, când împreună cu Societatea Anonimă pentru 
Fabricarea Chibriturilor din România s-a stabilit ca la Plătăreşti să se 
execute necesarul de cutii. Pentru o perioada nu foarte lungă, 50-60 de 
deţinute au lucrat aproximativ 150.000 de cutii pe lună, la preţul de 1,5 
lei/1000 cutii (45). 

Caţiva ani mai târziu, în 1885 s-a înființat aici un atelier de 
pânzărie, țesătorie şi cusături care a funcționat până în 1897 cu 50 de 
războaie de ţesut tradiționale din lemn, cu care se lucrau anual maxim 
6-7.000 kg bumbac. 

În 1897 s-au cumpărat 16 războaie de ţesut mecanice, marca 
“România”, cu un randament maxim de 40 ml de pânză/zi şi o 
economie importantă de materie primă. Utilizându-se în mod mai 
eficient materia primă, care cu vechile mijloace tehnice se pierdea ca 
scamă, pânza obținută era mai deasă. 

Articolele confecționate la Plătăreşti se trimiteau la depozitul din 
cadrul Închisorii Văcăreşti din Bucureşti, spre stocare şi redistribuire 
ulterioară către celelalte închisori (46). 

Dintre cele 88-100 de deţinute încarcerate aici, 78 lucrau în 
atelierul de pânzărie, țesătorie şi cusături, în care se produceau din 
bumbac, lână şi cânepă lenjeria şi articolele vestimentare necesare 
deţinutilor din toate închisorile din Regat (cămăși, izmene, cearșafuri și 
feţe de pernă), fuste şi scurteice, prosoape, halate de iarnă şi de vară, dar 

ŞI pânze subțiri şi groase (pichete pentru plăpumi de vară, pânză fină 
pentru cămăși, pânză vărgată pentru rochii de vară şi şervete, fețe de 
masă și alte ţesături naționale). 

Deţinutele se specializau pe domenii de lucru (ţesut, ţevărit, croit, 
cusut) şi erau plătite conform tarifelor stabilite de Direcţiunea Generală 
a Penitenciarelor, astfel (47): 


Îmbrăcăminte 
Articol Total manoperă 
Fustă de lână 8 bani 
Scurteică de pânză 16 bani 
Scurteică de lână 18 bani 
Halat de vară 20 bani 
Halat de iarnă 30 bani 
Lenjerie 
Operaţie 
Articol Total 
Țesut | Țevărit Croit şi manoperă 
cusut 
Cămașă 25 bani 12 bani 6 bani 43 bani 
Izmene 16 bani 8 bani 8 bani 32 bani 
Cearşaf 31 bani 15 bani 5 bani 51 bani 
Faţă de 6 bani 3 bani 1 ban 10 bani 
pernă 


Sumele datorate fiecărei deţinute pentru munca prestată în 
atelierele închisorii se stabilea trimestrial, în mod echitabil, aplicându- 
se pentru fiecare operaţie tariful corespunzător cantităţii de produse 
executate. 

În 1897, s-au prelucrat 10.000 kg de bumbac, confecționându-se 
35.355 articole, în valoare totală de 48.535 lei (48): 


Articol Cost Cost Cost Număr Cost 
manoperă | materie | producție articole total 
primă confecționate 
Cămaşă | 43 bani 1  leu| 1 leu 94 | 14.502 28.133 
51 bani | bani lei 88 
bani 

Izmene | 32 bani 98 bani | 1 leu 30 | 12.945 16.828 
bani lei 50 
bani 
Cearşaf | 51 bani 1 leu| 2 lei 45| 108 264 lei 
94 bani | bani 60 
bani 
Faţă de | 10 bani 32,5 42.5 bani | 7.450 3166 
pernă bani lei 25 
bani 
Ştergar | 8 bani 32,5 0.5 bani |350 141 lei 
bani 75 
bani 


Cânepa care se prelucra în atelierul de la Plătărești provenea din 
culturile de la închisoarea corecțională de la Dobrovăț, judeţul Vaslui. 
După ce se topea şi se melița la Dobrovăț, cânepa era adusă la 
Plătăreşti, unde se alegea, se curăța, se dărăcea și se torcea, folosindu-se 
fie pentru confecționarea de cearşafuri, fie pentru confecționarea de 
covoare şi velințe, în combinaţie cu materialul provenit din articole 
vechi scoase din uz şi cu peticăria provenită de la atelierul propriu de 
croitorie sau de la atelierul de croitorie de la Văcărești (49). De altfel, în 
acest atelier au fost lucrate toate confecţiile şi ţesăturile cu specific 
național care au participat și au fost medaliate la Expoziţia de la Paris 
(1900) şi Expoziţia Regională din București (1906, Parcul Carol) (50). 

În ultimul deceniu al secolului al XIX-lea, datele statistice 
privitoare la populaţia închisorii de femei de la Plătăreşti schiţează o 
imagine edificatoare asupra tipologiei sociale a deținutelor care 
ajungeau să ispășească pedepse privative de libertate. Pentru perioada 
1893-1897, majoritatea femeilor încarcerate la Plătăreşti ispășeau 
condamnări corecționale pentru asasinate, omoruri sau tâlhării, 
proveneau din sate, erau muncitoare necalificate, aveau între 20 şi 30 
ani, erau căsătorite sau văduve, cu copii şi de religie ortodoxă. Un 
procent de 93.31% dintre acestea erau analfabete, nebeneficiind de 
educaţie nici în penitenciar [Anexa 1]. 

De altfel, la cumpăna secolelor al XIX-lea şi al XX-lea, 
delincvenţa feminină era un subiect foarte studiat de o serie de 
specialiști din afara sferei penale, medici, psihologi, sociologi, antrenați 
într-o căutare pluridisciplinară a cauzelor infracțiunilor săvârşite, 
conform accepțiunii generale, preponderent de femei (51). Desigur, 
teoriile pseudo-ştiinţifice enunțate trădau concepţiile unei societăți 

patriarhale, în care doar femeile erau considerate capabile de viclenie, 
laşitate, neruşinare, slăbiciune. 

Stereotipul cel mai popular în epocă era acela al “femeii 
otrăvitoare”, otrăvirea fiind asociată cu un comportament deviant tipic 
feminin. Odată stabilită ca tipologie, această infracţiune își va găsi 
justificări deopotrivă în sfera juridică şi în cea medicală. 

Medicalizarea comiterii de acte criminale s-a manifestat ca 
preocupare distinctă în secolul al XIX-lea, din acest curent făcând parte 
şi asocierea crimelor săvârşite de femei, în speţă crimele prin otrăvire, 
cu isteria și nimfomania, ambele considerate a fi boli femeiești. Medicul 
primar al oraşului Ploieşti, Christodor Păunescu, publica în 1882 în 
revista „Progresul Medical Român un articol în care descria cele 2 
afecțiuni pentru a explica dubla crimă săvârşită de faimoasa “otrăvitoare 
din Giurgiu” în 1882: „„Nimfomania sau uteromania este o boală 
nervoasă cu totul proprie sexului femeiesc, [...] adesea o complicaţiune 
a altei boli numită Isteria şi depinde exclusiv de toate influenţele care 
se pot arăta, fie asupra simţibilităţii genitale, fie asupra escitabilităţii 
nervoase atât de desvoltată la femei”(52). 

La rândul său, doctorul în drept Grigore loan Lahovari identifica 3 
categorii de criminali, otrăvitoarele fiind una dintre ele, alături de 
incendiatori şi autorii de crime politice. Otrăvitoarea era prin excelență 
un personaj feminin din considerente explicate tranșant: „femeia are 
mai puţin curagiu, mai puţină bărbăţie, mai puţină putere, de aceia 
femeia comite, mai cu facilitate şi mai des această crimă” (53). Odată 
săvârşită crima, femeia descrisă anterior atinge un nou prag al decăderii, 
devenind „incapabilă de a concepe şi de a simţi acele sentimente 
morale care se chiamă sentimentul datoriei, sentimentul dreptului, 
pocaința, pudoarea, ruşinea, frica de a fi descoperită şi de a fi 
pedepsită” (54). 

Părerile specialiştilor, cu precădere cele cu care societatea rezona 
uşor, au fost încă de la început preluate gi răspândite de presa scrisă. În 
1890, dupa o serie de crime prin otrăvire care avusesera loc în 
Bucureşti, în ziarul Timpul cititorul era invitat la reflecţie: “se ivesc 
foarte des cazuri de acestea că femeile îşi otrăvesc bărbaţii, oare de ce 
nu se aude ca un bărbat să-şi otrăvească jumătatea?” (55). 

Cea mai mediatizată “otrăvitoare” a fost Alexandrina Dumitrescu, 
care îşi “înveninase” soţul în anul 1881, dovedindu-se ulterior că tot ea 
se făcea vinovată şi de moartea suspectă din urmă cu un an a fiicei sale. 
În 1882, criminala era condamnată la muncă silnică pe viaţă, pedeapsă 
pe care avea să o execute la Închisoarea Plătăreşti. Odată cu uciderea 

fiicei Luiza şi a soţului loan, grefier la tribunalul din Giurgiu, 
Alexandrina Dumitrescu îşi declinase rolurile social-familiale de mamă 
iubitoare şi soţie devotată, devenind “mumă denaturată şi soție 
criminală”. 

Datorită exotismului său deviant, ea a devenit personajul principal 
al romanului din 1884 al lui Panait Macri, Orrăvitoarea din Giurgiu. De 
altfel, autorul a vizitat închisoarea de la Plătăreşti în 1904, unde a 
discutat cu o parte dintre deţinute în vederea redactării unui alt roman, 
publicat în acelaşi an, Din fundul ocnelor (Închisoarea de femei de la 
Plătăreşti). Deşi este vorba despre o lucrare de ficţiune, firul narativ 
conţine și personaje şi fapte reale, pe care autorul le documentase în 
întâlnirile cu deţinutele de la Plătăreşti şi din articolele de presă sau din 
dezbaterile judiciare la care participase. În colecţia de destine și crime 
ale deţinutelor încarcerate la Plătăreşti, se distinge și de această dată în 
mod categoric personajul care o întruchipează pe controversata 
Alexandrina Dumitrescu. 

Panait Macri a publicat şi alte lucrări aparținând literaturii de 
detenţie, atât de apreciate în epocă, romane ale căror personaje centrale 
erau de asemenea femei criminale sau imorale: Femeea perdută (1896), 
Femeia trădătoare (1888), Femeile depravate (1908). 

În timpul Primului Război Mondial, între lunile noiembrie 1916 și 
ianuarie 1917 (56), închisoarea de femei de la Plătăreşti a fost 
transferată la închisoarea Văcărești, revenind ulterior la Plătăreşti, unde 
a mai funcționat până în august 1924, când a fost mutată definitiv în 
localul fostei mănăstiri Mislea din judeţul Prahova (57). 

După Primul Război Mondial, la Plătăreşti au fost încarcerate și 
femei condamnate pe motive politice, în majoritate membre sau 
simpatizante ale Partidului Comunist Român. Această stare de fapt nu a 
trecut neobservată dincolo de granițele țării, închisoarea de la Plătăreşti 
devenind în scurt timp cunoscută de la un capăt la celălalt al lumii 
comuniste. Pe 8 martie 1923 deținutele comuniste încarcerate la 
Plătăreşti primeau o scrisoare de susținere de la muncitoarele din 
Bodaibo, un mic oraș din regiunea miniera Irkutsk din Uniunea 
Sovietică (58), în timp ce pe continentul european, ziarul L 'Humanite 
(59) editat la Paris își informa cititorii în ediția din 6 aprilie 1923 despre 
felul în care în România deținuții comuniști ar fi fost “finuti în închisori 
murdare, maltratați, ucişi puţin câte putin, [...] obligați să recurgă la 
greva foamei [...] şi fiindu-le interzis să vorbească ori să trimită 
scrisori” (60). În acelaşi articol, închisoarea Plătăreşti era nominalizată 
ca fiind unul dintre stabilimentele de detenție în care comunistele ar fi 

fost supuse unor tratamente inumane. O lună mai târziu, tot în Franţa, în 
cadrul şedinţei parlamentare din 29 mai 1923, în care se supunea la vot 
acordarea unui ajutor de 100 de milioane de franci pentru România, un 
deputat comunist pleda pentru respingerea inițiativei, aducând în 
discuție presupusele persecuții pe care le îndurau deţinuţii politici în 
închisorile româneşti. Din nou este menţionat penitenciarul de femei de 
la Plătăreşti şi “martiriul” comunistelor pentru crezurile lor politice 
(61). 

Desigur, reacțiile erau virulente şi disproportionate faţă de regimul 
real de detenție care se aplica deţinutelor politic, acestea având parte de 
același tratament ca şi deţinutele de drept comun. 

În perioada în care închisoarea de femei a funcţionat la Plătărești, 
instituţia a avut următorii directori (62): 


Teodor Assan 5.11.1874 - 
30.05.1875 
Alexandra Orăscu 24.08.1876 - 
27.09.1878 
loan Cârnoveanu 27.09.1878 - 
7.03.1893 
Alexandru Macri 03.1893 - 
26.09.1896 
N. Stancov 26.09.1896 - 
1.08.1898 
N. Stancov 18.04.1900 - ?. 
7.1903 
Maria Sareş 5.03.1903 - 
7.12.1904 
Maria Pantazopol 31.12.1904 - ?. 
7.1908 
Camilia Sofia 11.06.1908 - 
Coligny 20.08.1909 
C. Cârceanu 20.08.1909 - 
11.01.1911 
Camilia Sofia 11.01.1911 - 
Coligny 5.05.1911 
Maria Virginia 5.05.1911 - 
Laffari 1.01.1922 
Eugenia Economu 1.01.1922 - 
1.04.1923 

Constantinescu 1.04.1923 - 
Mion 17.10.1923 

Eufrosina 17.10.1923 - 
Papadopol 29.12.1926 


(în funcție la momentul 
mutării închisorii de la 
Plătăreşti la Mislea) 

Despre personalul de conducere al închisorii în această perioadă, 
se păstrează mărturiile Eugeniei Economu, directoare a instituției, atât 
înainte de 1924, cât şi ulterior mutării la Mislea. 

Singura directoare a cărei activitate este descrisă în termeni 
elogioși este doamna Camilia Coligny. Aceasta implementase în cadrul 
penitenciarului diferite proiecte care nu se limitaseră la simpla 
executare a ordinelor primite de la superiori şi prin care se obținuse o 
îmbunătăţire a vieţii deţinutelor. De asemenea, Camilia Coligny era 
autoarea unei cărți cu titlul “Şaptezeci şi cinci de femei criminale” (63). 

În schimb, relatările care le vizează pe Maria Pantazopol şi Maria 
Laffary sunt extrem de critice, descriindu-le mai degrabă ca fiind 
exagerat de severe și deseori neglijente în îndeplinirea sarcinilor de 
serviciu. Deținutele s-ar fi revoltat de mai multe ori în timpul 
directoratului celor două, uneori chiar violent. 

Ziarul Universul relata la începutul anului 1913 despre atmosfera 
tensionată creată la Plătăreşti chiar în interiorul aparatului de conducere. 
În articol se afirma că neînțelegerile apărute între grefiera contabilă şi 
directoarea închisorii [Maria Laffary] generau dezordine și în relaţiile 
personalului administrativ inferior. Astfel, abia numită în post, prima 
gardiană ar fi avut discuţii aprinse cu grefiera contabilă pe tema proastei 
administrări a închisorii, implicându-le şi pe unele dintre deţinute, “care 
se pretau la tot soiul de intrigi” (64). În urma incidentului, ancheta 
desfășurată de Direcţiunea Generală a Închisorilor a găsit-o vinovată pe 
prima gardiană, care a fost destituită. 

În 1916, în perioada în care închisoarea funcţiona în cadrul 
Închisorii Văcăreşti, deţinutele au protestat, declarând că “preferă să fie 
împuşcate decât să se mai înapoieze la Plătăreşti sub conducerea 
domnişoarei Laffary” (65). Cum însă doleanţele lor nu au fost rezolvate, 
odată cu revenirea închisorii de femei la Plătăreşti a avut loc un nou 
incident, de aceasta data deţinutele ajungând să o atace pe directoare. 
Cu toate acestea, doamna Laffary a rămas la conducerea închisorii până 
în anul 1922, când a fost retrogradată din post, poate şi datorită 
administrării defectuoase a instituţiei din subordinea sa, în iarna anului 

1921. Atunci, închisoarea a rămas fără lemne în mijlocul iernii, iar 
deținutele au suferit degerături severe la mâini şi la picioare. Din cauza 
frigului, în acea iarnă nici atelierele nu au mai funcționat, cu toate că 
deja situația muncii în penitenciar era complicată. Din cauza neregulilor 
constatate, Direcţia Generală a Închisorilor sistase deja fondurile pentru 
achiziționarea de materie primă la Plătărești, unde se pare că se lucra 
mai mult în folosul personalului de conducere decât în folosul închisorii 
şi al statului. 

Conform propriilor relatări, după ce a preluat pentru prima dată 
conducerea închisorii de femei în luna ianuarie a anului 1922, Eugenia 
Economu a reorganizat atelierul de pânzărie, astfel încât pe perioada 
directoratului său de 1 an şi 3 luni s-au onorat comenzi restante de 3-4 
ani (66). 

Eugenia Economu a părăsit postul de director al închisorii de 
femei de la Plătăreşti pe 1 aprilie 1923 după ce a fost promovată în 
postul de şef de birou în cadrul Direcţiei Generale a Închisorilor. 

Un an mai târziu, pe 30 iulie 1924 se stabilea în baza jurnalului 
Consiliului de Miniştri ca în luna august a aceluiași an închisoarea de 
femei de la Plătăreşti să fie transferată la fosta mănăstire Mislea, unde 
funcționase până atunci închisoarea de minori(67). 

La momentul când a primit deținutele de la Plătăreșşti, localul 
închisorii centrale de femei de la Mislea avea o configuraţie care data 
din 1883, când ansamblul vechi de 3 secole fusese refăcut în urma 
distrugerilor produse de un puternic incendiu. Focul izbucnise în 
bucătărie şi se extinsese distrugând clădirea direcţiunii, biserica, 
clopotniţa, corpul de gardă (68) ş.a. . 

După reconstrucție, în cadrul ansamblului clădirile erau distribuite 
în jurul a 3 curți interioare. Din prima curte se puteau accesa birourile 
administraţiei, atelierul de pânzărie, vopsitoria, bucătăria, baia, celulele 
de pedeapsă şi o magazie pentru lemne. A doua curte avea în centru 
biserica fostei mănăstiri şi perimetral un corp de clădire cu dormitoare 
pentru deținutele condamnate la închisoare corecțională, sala cu 
lavabouri, sufrageria şi şcoala. Din a treia curte erau accesibile atelierul 
de covoare şi confecţii şi 2 corpuri de clădire care adăposteau 
dormitoarele pentru condamnatele la muncă silnică, respectiv la 
recluziune. 

După mutarea închisorii de femei la Mislea, instituţia a avut 
următorii directori (69): 

Eufrosina Papadopol 17.10.1923 - 29.12.1926 
(în funcție la momentul mutării 
închisorii de la Plătăreşti la 


Mislea) 
Alexandru Cristescu 10.10.1936 - 1.01.1927 
Eugenia Economu 15.01.1927 - 21940? 
Eugenia Savel 21940? - ? 


În noul stabiliment, directorii s-au confruntat din nou cu punerea 
în funcțiune a atelierelor și întreținerea clădirilor şi terenului. La 
revenirea în ianuarie 1927 în funcția de director a închisorii de femei, de 
data aceasta instalată la Mislea, Eugenia Economu a găsit un penitenciar 
neîngrijit şi dezorganizat. 

Datorită proastei administrări, instalațiile sanitare ale închisorii 
erau defecte, fapt care reprezenta un risc de îmbolnăvire. De aceea, una 
dintre primele măsuri luate de Eugenia Economu la Mislea a fost 
reînființarea cu costuri foarte mici a băii deținutelor, care urma să fie 
folosită nu doar pentru igiena lor zilnică, ci şi în scop terapeutic dacă 
situația ar fi cerut-o. 

Problemele constatate erau însă mult mai multe şi extinse la 
nivelul întregului ansamblu al închisorii. 

Neglijenţa foştilor directori de la Mislea, atât cei ai stabilimentului 
de detenție pentru femei, cât şi cei care i-au precedat în deceniile în care 
fosta mănăstire funcționase ca închisoare pentru minori (70), a făcut ca 
până şi terenul de 7 ha aparținând penitenciarului să aibă de suferit. 
Râul care mărginea proprietatea pe latura de est erodase puternic 
malurile, ducând la pierderea anuală a câte 3-4 m lăţime din terenul 
închisorii, pe lungimea de 3-400 m. În trecut, în afară de retragerea 
succesivă a gardului în zona afectată, nu se luase nici o măsură de 
stopare a eroziunii, ceea ce dusese la pierderea unei suprafeţe 
importante din proprietatea iniţială. De aceea, s-a intervenit rapid prin 
construirea unui dig de consolidare a malurilor în zona afectată, astfel 
fiind posibilă recuperarea suprafeței pierdute şi mutarea gardului pe 
locul său inițial. 

De asemenea, fuseseră desființate gheţăria şi sera de zarzavaturi și 
flori, iar grădina nu fusese arată, nici tratată cu îngrăşăminte pentru a 
pregăti culturile din anul următor. Acesta era probabil şi motivul pentru 
care producția obținută din cultivarea grădinii nu acoperise până atunci 
nici măcar cheltuielile, fără a se pune problema unui beneficiu. De 
asemenea, caii erau neîngrijiți, iar vehiculele şi uneltele prost 
întreţinute. 

Datorită măsurilor luate imediat de Eugenia Economu, s-a reușit în 
foarte scurt timp şi cu costuri foarte mici construirea şi umplerea cu 
mijloace proprii a unei noi ghețării, necesare pentru păstrarea 
alimentelor pe timpul verii şi pentru gheaţa folosită uneori pentru 
alinarea deținutelor bolnave. 

La rândul său, grădina a fost îngrijită, prin îngrăşarea solului cu 
peste 800 căruţe de gunoi provenit de la societăţile petroliere din zonă. 
Pentru a se evita ca păsările și animalele crescute în curtea închisorii să 
producă daune grădinii de zarzavaturi, între cele două s-au construit fără 
cheltuieli aproximativ 2.000 m liniari de gard de nuiele. Mai mult, 
vehiculele şi uneltele defecte s-au reparat cu costuri reduse, chiar în 
închisoare. 

În ceea ce privește atelierele, situaţia era chiar mai gravă. Atelierul 
de confecții fusese desfiinţat, cel de pânzărie nu funcţiona, având 
majoritatea războaielor de ţesut demontate, în timp ce atelierul de 
covoare funcționa la jumătate din capacitate, cu 8 războaie din 16. 
Probabil acesta era şi motivul pentru care închisoarea avea în acel 
moment comenzi restante de câţiva ani. În plus, în registrele instituţiei 
nu existau nici un fel de menţiuni privitoare la activitatea atelierelor, 
astfel că nu se putea stabili dacă în primii 3 ani de funcționare a 
închisorii în localul de la Mislea, respectiv între 1924-1927 producția 
adusese sau nu profit. 

În vederea îmbunatăţirii productivităţii atelierelor, în 1927 s-au 
luat măsuri pentru repunerea acestora în funcțiune la capacitate 
maximă. Astfel, atelierul de confecții a fost reînființat, iar atelierul de 
pânzărie şi-a reluat activitatea, până în luna august a acelui an 
reparându-se cu ajutorul Direcţiei Generale a Închisorilor și cele 8 
războaie mecanice defecte. De asemenea, în atelierul de covoare s-au 
pus în funcțiune toate războaiele şi s-au onorat toate comenzile restante. 

Producţia atelierelor şi grădinii Închisorii Mislea pe anii 1927 și 
1928 (71): 


1927 1928 
Atelierul de covoare | 314.961,95 lei 413.042,30 lei 
(valoare comenzi) 
Atelierul de panzarie 83.632,95 lei 348.443,25 lei 
(valoare comenzi) 
Atelierul de confectii 32.786,00 lei 242.848,39 lei 
(valoare comenzi) 
Grădina (beneficiu net) | 122.632,38 lei 250.000,00 lei 

Cu toate că în cadrul ansamblului închisorii Mislea s-au întreprins 
ample lucrări de reparaţii, pavilioanele de detenţie existente nu ofereau 
posibilitatea reamenajării în sistemul celular, prevăzut prin legea din 
1874. Astfel, femeile încarcerate aici nu s-au bucurat niciodată de 
beneficiile detenţiei în regim celular mixt, ele fiind încarcerate în 
comun atât pe timpul zilei, cât şi pe timpul nopţii (72). 

Activitatea asiduă a Eugeniei Economu de reorganizare a 
închisorii de femei de la Mislea a fost remarcată și descrisă în termeni 
elogioși de însuşi Prim Procurorul Tribunalului Prahova, dl. C. Enescu 
prin procesul verbal întocmit cu ocazia inspecției penitenciarului de pe 
data de 7 aprilie 1927: “În întreaga închisoare am găsit pe lângă o 
curățenie exemplară, dar şi o schimbare radicală şi îmbunătăţiri, 
datorită actualei D-ne Directoare, care desigur a depus o muncă 
stăruitoare, transformând cu totul în bine această închisoare care este 
de nerecunoscut” (13). 

În timpul directoratului Eugeniei Economu, pe lângă faptul că s-au 
îmbunătăţit condițiile de viaţă şi lucru în penitenciar, s-au depus eforturi 
şi pentru recuperarea morală a deținutelor. 

Dacă la sfârşitul secolului al XIX-lea femeile fără ştiinţă de carte 
încarcerate pentru diverse pricini nu erau alfabetizate în închisoare, în 
1928 la Mislea se înființează o şcoală de adulți pentru care Ministerul 
Instrucțiunii a aprobat un post de învățător. La finalul primului an școlar 
organizat aici, rezultatele au fost bune, Ministrul Justiţiei Stelian 
Popescu fiind invitat să participe la acordarea premiilor pentru 
deținutele care se dovediseră sârguincioase la învățătură, purtare şi 
lucru. 

Pe lângă participarea la programul de școală, deţinutele aveau 
uneori ocazia să audieze şi conferințe pe teme educaţionale şi 
moralizatoare, susținute de persoane care ocupau posturi importante şi 
aveau pregătire superioară în domeniile în care activau: dl. Brădisteanu 
(Secretar General al Ministerului Cultelor), dl. Ciocazan (avocat), 
Protopopul de Prahova Opriş, preotul Popescu (Misionar al Episcopiei 
Râmnic), dna Bacalbaşa ş.a. 

Biserica fostei mănăstiri a fost reparată şi redeschisă tot în scop 
moralizator, reuşindu-se obținerea unui post de preot. Primul duhovnic 
al deţinutelor de la Mislea după 3 ani în care biserica fusese abandonată, 
avea să fie Arhimandritul Nifon Ianculescu. Acesta slujea Liturghia 
duminica și în sărbătorile mari, ținând întotdeauna predici şi chiar 
organizând un cor bisericesc. După plecarea sa, timp de 6 luni postul a 

rămas vacant, fiind apoi ocupat de Arhimandritul Erodion Proca, de la 
Mănăstirea Ghighiu şi ulterior de preotul satului (74). 

În scopuri educativ-recreative, în cadrul închisorii se organizau şi 
serbări cu programe artistice susținute de deţinute. Acestea interpretau 
cântece și piese de teatru. 

Pentru rezolvarea problemelor grave de comportament, la Mislea a 
fost înfiinţat şi pretoriul disciplinar prevăzut prin Regulamentul general 
pentru penitenciarele centrale. 

În primul deceniu în care închisoarea de femei a funcţionat la 
Mislea, crimele pasionale şi pruncuciderile erau principalele infracțiuni 
de care se făceau vinovate cele încarcerate aici, aşa cum reiese din 
tabelul de mai jos (75): 


Număr total deținute în 1929 Fapta 216 
Delicte Furt 67 
Înşelăciune 4 
Crimă contra siguranței | 9 
statului 
D Contrabandă 4 
E Loviri 8 
S Fals în acte publice 2 
S Spionaj 2 
E Bigamie 1 
9) 
m= Contravenție 1 
Crime Omor 95 
Pruncucidere 13 
Avort 3 
Incendiere l 
Categorie penală Corecționale 104 
Recluzionare 42 
Muncă silnică 70 


Legea din 1874 a fost în vigoare peste o jumătate de secol, până în 
1930, când s-a adoptat Legea pentru organizarea penitenciarelor şi 
institutelor de prevenţie. Noua lege demara o amplă reformă a 
sistemului penitenciar românesc. Prin încarcerare se urmărea nu 
pedepsirea, ci îndreptarea deținuților prin educație. Statutul de 
condamnat nu îi mai scotea în afara societății, ci îi plasa pe un drum al 
recuperării morale și sociale. 

Procesul de îndreptare a deținuților se realiza prin instruirea lor 
intelectuală și profesională. Condamnaţii aveau parte de o riguroasă 

educație morală şi religioasă, dar şi de un regim susținut de muncă și 
activități fizice pentru întreținerea sănătăţii. 

Regimul de detenţie impus prin noua lege era unul progresiv, care 
se baza pe gradarea pedepselor şi a recompenselor în funcţie de 
“munca, destoinicia, purtarea şi reculegerea” (16) celor condamnaţi, de 
la tratamente severe până la eliberare condiționată şi grațiere. 

Pentru stabilirea pedepselor sau recompenselor s-a introdus 
principiul individualizării, care presupunea observarea și notarea 
individuală a deţinuţilor. Buna purtare aducea trecerea la pedepse mai 
uşoare, recompense și permisiuni în cadrul penitenciarului, ajungându- 
se până la eliberarea condiţionată. Dimpotrivă, relele comportamente 
generau revenirea la pedepse mai aspre (până la cea prevăzută în 
condamnare), penitențe și restricții în penitenciar. 

Condamnaţii erau încarceraţi respectându-se principiul seriațiunii, 
adică separat pe categorii de pedepse şi în funcție de sex, vârstă (minori 
şi majori) şi numărul de condamnări (la prima abatere sau recidivişti). 
Munca era obligatorie pentru toți condamnaţii, cărora trebuia să le fie 
repartizate sarcini în funcție de formarea lor profesională şi de 
aptitudini. Ca şi în deceniile anterioare, prin munca deținuților erau 
satisfăcute şi diferite necesități ale instituţiei, respectiv hrana sau 
îmbrăcămintea celor încarcerați. Sumele rezultate din munca acestora 
erau repartizate între stat, fondul de ajutor al victimelor accidentelor de 
muncă din penitenciare și condamnaţi, care puteau cheltui jumătate din 
banii care li se cuveneau pentru îmbunătățirea vieții în penitenciar, 
cealaltă jumătate capitalizându-se până la momentul eliberării. Femeile 
munceau în același regim ca bărbaţii, învățând şi prestând meserii 
potrivite lor, în special de tip casnic. Cele condamnate la muncă silnică 
nu lucrau ca barbații în mine, ci tot în atelierele penitenciarului. 

Prin noua lege a penitenciarelor, închisoarea centrală de femei care 
funcționa la Mislea devenea penitenciar principal clasa a III-a, 
păstrându-și tipicul de stabiliment de detenţie destinat femeilor (77). 

Închisoarea era în continuare administrată de Eugenia Economu, 
postul de confesor fiind ocupat de preotul Alexandru Popescu. 

În 1930, la Mislea erau în funcțiune ateliere de pânzărie, covoare 
şi cusături. Cu obiectele produse în aceste ateliere, în cadrul 
penitenciarului s-a organizat începând cu anul 1931 o expoziție 
permanentă (78). Mai mult, închisoarea participa în mod constant la 
diferite expoziții de profil: Expoziţia de la Sinaia (1931) (79), Expoziţia 
de târg a oraşului Ploiesti (1932) (80), Expoziția Produselor 

Penitenciarelor din 1933 (81) şi 1935 (82), Expoziţia şi concursul de 
covoare româneşti “Casa Femeii” din 1934 (83) şi 1936 (84) ş.a. 

Ca și înainte de 1930, la Mislea era prevăzut a fi încarcerate pe 
lângă deţinutele de drept comun și deţinute politic. În timp, secția 
destinată întemnițării acestora devenise neîncăpătoare, astfel încât în 
luna martie a anului 1933 se solicita Direcţiei Penitenciarelor fonduri 
pentru extinderea spațiului de detenție în cauză și pentru lărgirea curții 
despărţitoare. În caz contrar, ar fi fost imperativă mutarea celor 19 
deținute politic aflate în custodie, la un alt penitenciar mai încăpător, 
propunându-se în acest scop penitenciarul în sistem celular din Chişinău 
(85). Cu toate acestea, 4 luni mai târziu fondurile solicitate nu fuseseră 
încă alocate, iar numărul de deţinute politic crescuse la 30 de persoane. 
Acestea erau încarcerate într-un spațiu de doar 60 mc (86). 

În 1938 aflăm că secţia din care între timp fuseseră transferate la 
alt penitenciar deţinutele politic, urma să primească spre izolare toate 
deținutele tuberculoase din închisorile românești, decizie primită cu 
reticență nu doar de direcțiune și populaţia închisorii, ci şi de 
comunitatea locală, care se temea ca această situație să nu pună în 
pericol sănătatea publică (87). 

În perioada 1938-1939, ansamblul carceral de la Mislea ocupa un 
teren de 17.000 mp şi cuprindea 14 pavilioane, 4 curți şi biserica 
renovată (88), descrise într-un proces verbal de inspecție ca fiind bine 
întreținute sau în curs de reparaţie: “dormitorul [...] poate fi considerat 
dormitorul celui întâiu internat, bucătăria, sufrageria, spălătoria, 
grădina toate foarte bine îngrijite” (89). Cu toate acestea, nici 
personalul de conducere, nici clădirile care adăposteau închisoarea nu 
erau pregătite să facă față cutremurului care a avut loc în România în 
noaptea de 9 spre 10 noiembrie 1940. Penitenciarul Mislea a suferit 
daune însemnate, evacuarea lui fiind absolut necesară, din considerente 
de siguranță. Stabilimentul avariat al închisorii a rămas în custodia 
preotului confesor Alexandru Popescu, iar deţinutele, personalul 
administrativ şi o mare parte din inventarul penitenciarului de femei, 
inclusiv atelierele, au fost transferate până la sfârşitul anului 1940 la 
penitenciarul Alba Iulia. Sub administrarea doamnei Eugenia Savel, 
timp de aproximativ 3 luni localul de detenţie de la Alba Iulia a fost 
amenajat pentru a le adăposti în condiţii bune pe deţinute, dar și pentru 
a le facilita lucrul în atelierele unităţii. 

Astfel, la Alba Iulia femeile erau încarcerate în 10 dormitoare cu o 
capacitate totală de 3.945 mc (90), iar lucrul se desfăşura în cadrul celor 

4 ateliere în care se executau covoare, pânzeturi, confecții şi se 
prelucrau firele şi fibrele. 

În perioada 1.04.1940 — 14.02.1941 (91), atelierele închisorii 
Mislea - Alba Iulia au preluat comenzi în valoare totală de 518.487,53 
lei, care s-au realizat sub îndrumarea maestrei Chiriachiţa Mizoff (92). 


Valoare Valoare Mâna de Beneficiu 
comandă materie lucru (lei) (lei) 
(lei) primă (lei) 
Atelierul de covoare (comenzi pentru stat şi particulari) 
Executate | 78.951,00 29.685,60 16.800,00 32.465,40 
În lucru la | 1.000,00 = 650,00 350,00 
14.02.1941 
TOTAL 79.951,00 29.685,60 17.450,00 32.815,40 
Atelierul de pânzărie (comenzi pentru stat şi particulari) 
Executate 199.144,34 | 127.842,47 53.960,40 17.339,35 
În lucru la | 9.630,00 4.586,12 3.120,00 1.926,00 
14.02.1941 
TOTAL 208.774,34 | 132.428,59 57.080,40 19.265,35 
Atelierul de confecții (comenzi pentru stat și particulari) 
Executate 136.432,19 102.792,23 10.492,00 23.147,96 
În lucru la | 58.710,00 47.310,00 9.500,00 1.900,00 
14.02.1941 
TOTAL 195.142,19 | 150.102,23 19.992,00 25.047,96 
Atelierul de tors (comenzi pentru stat) 
Executate 14.620,00 - 11.696,00 2.924,00 
În lucru la | 20.000,00 - 16.000,00 4.000,00 
14.02.1941 
TOTAL 34.620,00 - 27.696,00 6.924,00 
TOTAL 518.487,53 | 312.216,42 122.218,40 | 84.048.71 
GENERAL 


Pe exercițiul 1940-1941, cu o medie anuală de 201 deținute (93), 
în cele 4 ateliere ale închisorii s-a executat o gamă foarte variată de 
articole: atelierul de covoare (covoare persane, covoare românești), 
atelierul de pânzărie (pânză cazonă de bumbac, pânză cânepă cu 
bumbac, pânză bumbac cu in, pânză pentru dosuri de saltele, stofa 

pentru rochii), atelierul de confecții (cămăși bărbătești şi femeiești, 
rochii, ciorapi de lână, fețe de masă, cearşafuri, fete de pernă, saltele de 
cânepă), atelierul de tors (prelucrarea inului şi a cânepei). 

Începând cu 1.05.1941, preţul lucrului deţinutelor care munceau în 
atelierele închisorii Mislea — Alba Iulia, în funcţie de diferitele 
operațiuni executate, se calcula după cum urmează: 

15 lei / perechea de ciorapi (lucru) 
20 lei / kg cânepă (tors) 

8 lei / m pânză în 2 ite (ţesut) 

16 lei / m pânză în 4 iţe (țesut) 

20 lei / m pânză în 16 ite (ţesut) 

Pretul lucrului deţinutelor pentru comenzile particulare era mai 
mare decât preţul pentru comenzile primite de la stat, astfel (94): 

1000 lei / mp covor persan (lucru) 

600 lei / mp covor românesc (lucru) 

10 lei / m pânză în 2 ite (țesut) 

12 lei / m pânză inişor (ţesut) 

15 lei / m pânză mătăsică (ţesut) 

15 lei / m pânză dril cu inişor (ţesut) 

20 lei / m pânză borangic cu lînă (țesut) 

20 lei / m pânză borangic mătăsică cu lînă (ţesut) 

30 lei / m pânză in cu borangic fiert (ţesut) 

30 lei / m pânză borangic cu inişor (ţesut) 

40 lei / m pânză borangic în 4 ite (ţesut) 

40 lei / m pânză borangic cu lână în 4 ite (ţesut) 

20-100 lei / m pânză fină de la 4 la 16 iţe în funcţie de 
modelul ales 

După ce a funcţionat timp de 2 ani la Alba Iulia, închisoarea a 
revenit la Mislea pe 20 martie 1942, odată cu finalizarea lucrărilor de 
reconstrucţie ale localului afectat de cutremur (95) şi a bisericii din 
incintă (96). 

În timpul dictaturii antonesciene, la Mislea a fost reînființată secția 
pentru femeile deţinute politic, aici fiind încarcerate numeroase membre 
ale mișcării legionare sau ale Partidului Comunist Român, dar și 
condamnate pentru activități de spionaj. Dintre acestea, cele mai 
cunoscute sunt Constanţa Crăciun, Tinca Stoica şi Liuba Chișinevschi 
(97). 

Regimul de detenţie al secției deținutelor politic nu era diferit de 
cel al deținutelor de drept comun. La sosirea în penitenciar, femeile erau 
ținute în carantină timp de 10 zile, apoi repartizate la lucru într-unul 

dintre ateliere, în funcție de aptitudini. Programul de lucru era de 12 ore 
pe zi, în 3 serii. Pe lângă covoare, în atelierele de la Mislea se 
confecționau în mod obişnuit cămăși bărbătești. După al Doilea Război 
Mondial, în urma semnării unui contract cu magazinul Romarta, 
atelierele închisorii de femei onorau şi comenzi de rochii de mireasă, 
cămăşi de mire şi diverse alte articole. 

Pauzele puteau fi petrecute în curtea comună a atelierelor, unde 
deținutele aveau voie să stea împreună, inclusiv cu cele inapte de 
muncă. Cele care lucrau aveau cartele pe baza cărora puteau cumpăra 
de la alimentara instalată în curtea închisorii alimente şi alte obiecte 
permise de regulament: marmeladă, drojdie, baticuri, materiale pentru 
rochii sau halate (98). 

Venirea la putere a comuniştilor a adus schimbări majore în 
societatea şi instituţiile româneşti. Sfera carcerală a fost redefinită în 
totalitate. Progresul înregistrat de-a lungul timpului de sistemul 
penitenciar şi de ştiinţele penale a fost “suspendat”, justiția revenind la 
manifestările unui Ev Mediu întunecat, însă fără argumente care să o 
valideze. 

Prăpastia creată între justiția şi sistemul penitenciar comunist și 
trecutul autohton al celor 2 instituţii, obligă la întreruperea studiului în 
acest moment al istoriei. Subiectul privitor la detenția femeilor în 
România comunistă ridică o problematică nu doar complexă, ci şi 
raportată la un sistem de referință cu totul nou, caracteristic regimurilor 
totalitare, al căror prim scop a fost întotdeauna dizolvarea trecutului și a 
oricăror legături cu acesta. 


239 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


Închisoarea de femei de la Plătărești 
Sursă foto: http://jurnalul.ro/calendar/acum-100-de-ani-scandalul-de-la-plataresti- 
635699.html (accesat 1.10.2015). 

Anexa 1- Tabel cu mişcarea populației Închisorii Centrale 
Plătăreşti între 1894-1897 (99) 


În închisoare la 1.01.1893 75 
Încarcerate în cursul anilor 329 
1893-1897 
Faptă Furturi de orice natură , bătăi, insulte 125 
şi alte vine uşoare 
Asasinate, omoruri, tâlhării 180 

Falsuri şi delapidări de bani publici 17 
Atentate la bunele moravuri 7 
Falimente - 
Categorie penală Prevenite - 
Apelante - 
Acuzate - 
Corecţionale 259 
Recluzionare 27 
Muncă silnică 43 
Religie Ortodoxe 301 
Catolice 21 
Mahomedane 1 
Mozaice 6 
Vârstă 15-20 ani 49 
20-30 ani 104 
30-40 ani 90 
Peste 40 ani 86 
Meserie Muncitori şi plugari 314 
Comercianţi 1 
Meseriași 14 
Funcţionari - 
Căsătorite Cu copii 93 
= Fără copii 41 
'5 Văduve Cu copii 70 
S Fără copii 33 
A Necăsătorite 92 
Provenite de la Sat 206 
Oraş 123 
Ştiinţa de carte Având cunoştinţă de carte la 22 
încarcerare 
Învăţate în închisoare - 
Rămase fără învăţătură 307 
Eliberate în cursul anilor 1893- | Ieşite la finalul perioadei de detenţie 34 
1897 la care au fost condamnate şi achitate 
Transferate în alte închisori 193 
Transferate în spitalele civile - 
Decedate în timpul detenţiei 16 
Fugite din detenţie 
Graţiate 2 
Deţinute rămase în închisoare | Prevenite - 
la finele anului 1893-1897 Apelante - 
Acuzate - 
Corecţionale 46 
Recluzionare 13 
Muncă silnică 25 
Total 84 

Numărul total al zilelor de 143595 
încarcerare pe anii 1893-1897 

“PRIMII PAŞI” ÎN GEOPOLITICĂ ŞI 
GEOSTRATEGIE 


Prof. Mihail Dinu- Pătraşcu 
Liceul Administrativ şi de Servicii “V.Slăvescu ” - Ploieşti 


Geopolitica este ştiinţa umană, realistă, care are ca obiectiv să 
determine, dincolo de aparenţe, care sunt caracteristicile obiective ale 
geografiei fizice şi umane care condiţionează deciziile strategice ale 
actorilor internaționali din viaţa ideologică, politică şi economică 
mondială. 

În schimb, literatura socio-politică din ţările comuniste, inclusiv 
din România, după modelul sovietic a considerat Geopolitica fie o 
teorie, fie o doctrină social-politică neştiinţifică, retrogradă, apărută la 
sfârşitul sec.al XIX-lea. 

Geopolitica justifică politica de expansiune şi agresiune şi este cea 
care propagă deschis militarismul şi colonianismul. Geopolitica sau 
geostrategia nu există nici ca substanţă, nici ca esenţă, deoarece aceşti 
doi termini nu acoperă o realitate - este o reflecţie, un sistem de 
raționament, este o conceptualizare a spaţiului, nu numai fizico- 
geografică şi umană, şi în acelaşi timp, multidimensională, care precede 
şi care este finalizată prin individualizarea intereselor naționale şi a 
marilor alegeri/decizii politice într-o lume care s-a transformat rapid şi 
care este pe cale de a deveni mai globală şi mai frământată, mai dornică 
de reguli şi de o ordine mai puţin incertă şi conflictuală. 

La sfârşitul sec.al XX-lea nu mai existau decât puţine “pete albe” 
pe Terra şi, în plus, aproape întreaga planetă, cu excepţia zonelor 
Arctica şi Antarctica erau împărţite între marile puteri, astfel încât, după 
conştiinţa naţională-generată de efervescenţa statului națiune- apare 
conştiinţa spațiului, ultima generată de rivalitatea dintre aceste puteri, 
unele mai vechi imperii coloniale (precum Marea Britanie şi Franta, în 
principal, dar şi Spania, Portugalia, Olanda, Belgia), altele mai noi 
(puteri industriale în ascensiune- SUA, Germania, Japonia). 

Cel care avea să devină unul dintre cei mai mari geografi ai lumii, 
Friedrich Ratzel (1844-1904), fondator de şcoală geografică şi 
inspirator al Geopoliticii, va fi mai întâi asistent chimist în oraşul natal, 
Karlsruhe, luându-şi doctoratul în zoologie- practică ziaristica (având 
mare succes!), abia în anul 1876 intrând în invățământul superior ca 

profesor de geografie (mai întâi , în 1876 la Universitatea din Miinchen, 
iar 10 ani mai târziu la cea din Leipzig). 

Un element esenţial în conturarea concepţiei sale geopolitice îl 
constituie călătoria sa din 1873 în SUA, care îi trezeşte interesul pentru 
geopolitica statelor-continent şi îl determină să sublinieze tendinţa 
apariției unor vaste proiecte politice şi spațiale şi îl determină să regrete 
faptul că Europa cunoaşte prea puţin din marile concepte extraeuropene 
asupra spaţiului. În mod cert, vizionar, Ratzel face să rimeze politica 
germană cu proiectul European, în special prin invitația adresată 
oamenilor politici ai Bătrânului Continent de a călători în Asia şi 
America pentru a-şi da seama de îngustimea de spirit şi neadecvarea 
conceptului european de frontieră. 

Ratzel este, totodată, un susţinător al colonianismului (membru 
fondator al Kolonialverein/ Comitetul Colonial), susținând, contrar 
viziunii exclusiv continentale şi a cancelarului Bismark, necesitatea ca 
Germania să-şi constituie un imperiu colonial care să-i asigure o 
strălucire mondială. Dar, “conştient că Anglia şi Franţa aveau deja un 
avantaj real în împărțirea puterii maritime, Ratzel preconizează alianţa 
Germaniei cu Asia şi în special cu ţările Extremului Orient. Politica 
Germaniei din secolul al XX-lea avea să confirme opţiunile ratzeliene”. 

Geopolitica va cunoaşte, însă, o dezvoltare deosebită în Germania 
interbelică, graţie îndeosebi lui Karl Huashofer (1869-1946), geograf 
ca formaţie, ofiţer de carieră, primul profesor de geopolitică la 
Universitatea din Miinchen, unde va creia o adevarată şcoală în 
domeniu, cu reprezentanţi precum Otto Maull, Richard Henning, 
Albrecht Haushofer, ultimul fiind fiul său şi întemeietorul celei dintâi 
reviste în domeniu de Geopolitică (Zeitschrift für Geopolitika, 1924- 
1944). 

Principala sa lucrare, “Granițele în determinarea lor geografică 
şi politică” (1921), precum şi alte studii ale şcolii create de el, vor fi 
speculate din plin de Adolf Hitler pentru a-şi justifica expansiunea 
teritorială sub pretextul neconcordanţei care ar exista între graniţele 
politice ale Germaniei şi spaţiul necesar populației dinlăuntrul acestor 
granițe. 

Karl Huashofer, născut la Miinchen într-o veche familie aristocrată 
bavareză, cu un însemnat background cultural-ştiințific va urma o 
strălucită carieră militară. Un moment important al acestei cariere va fi 
desemnarea sa ca ataşat militar în Japonia (1908-1910), publicând şi o 
carte despre această ţară, ocazie cu care remarca ordinea şi disciplina 
Japoneză, sugerând o alianţă a Germaniei cu Țara Soarelui Răsare, idee 

care părea deplasată în acele timpuri, şi mai ales, acum se naşte vocaţia 
sa de geopolitician. 

Traumatizat, ca majoritatea celor din generaţia sa, de umilinţa 
impusă Germaniei prin Tratatul de la Versailles, îşi dă demisia din 
armată, unde avea gradul de general, în anul 1919, la vârsta de 50 de 
ani, şi devine profesor de geopolitică, primul în lume, la Universitatea 
din Miinchen, unde va crea catedra de specialitate. 

Atras în cercul lui Hitler, atât datorită lucrărilor sale, care intraseră 
în atenţia Fiihrerului, cât mai ales prieteniei cu Rudolf Hess, adjunctul 
conducătorului celui de-al Treilea Reih, va desfăşura o activitate 
ambiguă, sprijinind, de pildă, unele acţiuni ale lui Hitler (Anschiluss-ul, 
revenirea la Germania a teritoriului Sudeţilor, etc.), dar opunându-se 
proiectului de invadare a Uniunii Sovietice şi de colonizare a 
popoarelor slave. 

Teoria geopolitică a lui Haushofer este axată pe relația “organică” 
ce ar exista între teritoriul şi populaţia care îl locuieşte, teorie aplicată 
mai întâi la geopolitica Germaniei, obiectivul său fiind acela de a 
reafirma sentimentul de apartenenţă a germanilor la o comunitate de 
civilizaţie (Deutschtum) şi de a favoriza crearea unui spațiu unde 
aceştia să-şi poată desfăşura liber virtuţiile (Leben Sraum). Tocmai 
acest concept îi va plăcea foarte mult lui Hitler, întrucât justifica 
expansiunea teritorială şi cererile de teritoriu, ceea ce a şi făcut 
conducătorul celui de-al Treilea Reich, sub pretextul neconcordanţei 
care ar exista între graniţele politice ale unui stat şi spaţiul necesar 
populaţiei dinlăuntrul acestor graniţe. 

În final va avea o soartă tristă: deşi nu mai este primit de Hitler 
încă din 1937, datorită reticenţelor sale privind politica germană în Est, 
Karl Haushofer este trimis în lagăr şi de americani, unde se va sinucide, 
împreună cu soţia sa, în anul 1946. 

Geopolitica a revenit în atenție după evenimentele din Estul 
Europei, din anii 1989-1991, la început nu atât grație oamenilor de 
ştiinţă, cât mass-media, care a descoperit în conceptele geopolitice 
(putere-mare, putere-superputere, sfere de influenţă-sfere de interes, 
zonă geopolitică, punct geostrategic, conflictualitate, panism, etc.) un 
punct de sprijin extrem de important în explicarea a ceea ce se întâmpla 
în lume. La acesta a contribuit şi o serie de fenomene din ultimul 
deceniu al secolului al XX-lea. 

După aproape o jumătate de secol de Război Rece (conflictul între 
Vest/ţările dezvoltate şi Est/ ţările comuniste), când se părea că a apărut 
“dezgheţul”, omenirea a intrat într-o nouă stare- “pacea rece”( 

suspiciunea şi contrapunerea unor mari puteri mai vechi-SUA, în 
principal-altora mai noi, în refacere, precum Rusia, sau în ascensiune, 
cazul Chinei). 

Lumea bipolară (Vest-Est/SUA-URSS) a devenit, pentru o vreme, 
unipolară (SUA-unica superputere, hegemonul mondial), dar cu 
tendinţa de a deveni multipolară (numărul pionilor/actorilor mondiali 
fiind variabil- fie superputeri, fie blocuri regionale). 

Sferele de influenţă, ce au dominat lumea o vreme atât de 
îndelungată, n-au dispărut, aşa cum se credea, odată cu căderea 
“cortinei de fier”, doar marile puteri au căutat şi aplicat noi modalităţi 
de împărţire şi stăpânire a lumii. 

Conflictele, care de asemenea păreau a fi de domeniul trecutului, 
nu numai că n-au încetat, ci s-au accentuat şi diversificat. 

Pentru prima dată în secolul al XX-lea lumea a devenit un 
ansamblu unic, iar sistemul internaţional s-a lărgit cuprinzând toată 
planeta. Un alt analist francez, François Thual, susţine că, printre altele, 
Geopolitica ne învaţă să descifrăm actualitatea. Şi anume, în cazul unui 
eveniment (tensiune, criză, conflict, război, negocieri, etc.), trebuie să 
ştim să punem întrebările cele mai potrivite: Cine vrea? Cu cine? Cum? 
De ce? 

Ca fenomen obiectiv în câmpul relațiilor internaţionale, 
geopolitica s-a manifestat atunci când un stat (actor al relațiilor 
internaţionale) a avut forţa şi capacitatea de a-şi impune suveranitatea 
sau controlul şi în alt spaţiu decât cel pe care s-a constituit ca entitate 
politică de sine stătătoare. 

Istoria antică oferă spre reflecţie, dar şi pentru analiză geopolitică 
două realități politice: una efemeră, Imperiul lui Alexandru cel Mare 
(356-323 î.Hr), şi alta mult mai durabilă, Imperiul Roman. 

În cazul ascensiunii imperiului elenistic, evoluţia geopolitică este 
mai mult decât relevantă. Posesiunile moştenite de la tatăl său, Filip al 
II-lea, regatul Macedoniei şi hegemonia ligii elenice, Alexandru le-a 
adăugat un teritoriu tot atât sau poate chiar mai mare decât imperiul 
ahmenid, din epoca maximei sale expansiuni, sub Darius I. 

Adaşar, în spatele cuceririlor fulminante ale lui Alexandru cel 
Mare, putem identifica un clar proiect geopolitic, realizat prin mijloace 
geostrategice, şi anume de a reuni sub o singură autoritate toate 
popoarele care făceau parte dintr-o civilizaţie deja avansată. 

Roma şi-a datorat accensiunea şi “mărirea” de la oraş-stat la 
imperiu universal înţelegerii perfecte a rolului pe care îl avea armata în 

ecuaţia de putere şi-n disputa cu rivalii săi pentru supremaţia pe uscat şi 
pe mare. 

Confruntarea dintre romani şi cartaginezi a fost una decisivă, 
deoarece Mediterana însemna pentru puterile care-şi disputau acest 
spaţiu ceea ce avea să însemne Heartland-ul pentru Mackinder în Teoria 
geopolitică. 

Într-adevar, în antichitate, cine a stăpânit Mediterana, a stăpânit 
lumea. Imperiul ce avea să fie întemeiat de Octavianus şi care a atins 
apogeul sub Traian, se întindea de la Atlantic la Eufrat, şi de la Marea 
Nordului la Deşertul Sahara. 

Una dintre cauzele prăbuşirii Imperiului Roman a fost şi scăderea 
eficacităţii instrumentului militar. Roma n-a mai putut să ţină raportul 
de putere în favoarea sa nici pe uscat şi nici pe mare. Pe continentul 
european, valurile de migratori au împins treptat limes-ul vastului 
imperiu către interior până s-a prăbuşit însăşi Roma (476 d.Hr.), iar 
Marea Mediterană avea să devină, în următoarele secole, un spaţiu de 
dispută dintre creştini şi musulmani. 

Globalizarea, de care se vorbeşte atât de mult în ultimii ani, a 
transformat profund mediul internaţional, încât cunoaşterea sa nu se mai 
poate face decât printr-o analiză interdisciplinară. Geopolitica şi 
geostrategia nu pot lipsi din corpusul acestor discipline. 

Dacă analizăm comunitatea de cercetare din domeniul geopoliticii 
de după cel de-al II-lea război mondial, evoluţia geopoliticii prezintă 
două aspecte esenţiale: o linie de continuitate şi una de discontinuitate 
în modul de înţelegere şi analiză a mediului internaţional contemporan. 


Bibliografie: 


1.  Chauprade A., Fr. Thual, “Dicţionar de Geopolitică”, 
Editura Corint, Bucureşti, 2003. 

2. Hlihor Constantin, “Geopolitica şi geostrategia în analiza 
relaţiilor internaționale”, Editura Universităţii Naţionale de 
Apărare “Carol I’, Bucureşti, 2005. 

3. Sava Ionel Nicu, “Școala geopolitică germană”, Editura 
Info-Team, Bucureşti, 1997. 

4. Tămaş Sergiu, “Geopolitica-O abordare prospectivă ”, 
Editura Noua Alternativă, Bucureşti, 1995. 


252 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


CONTRADICTORIUL PRINȚ AL STEPELOR: 
TIMUR LENK 


Prof.dr. Gheorghe Râncu, 
Director C.T. Forestier — Câmpina, 
Preşedinte Filiala Câmpina a SŞIR 

Cezar Nicolescu - student 


Alegerea şi abordarea studiului dedicat lui Timur Lenk — Tamerlan 
a avut la bază, la început, o curiozitate, ulterior o reală atracţie pentru 
istoria medievală a popoarelor şi statelor din Asia Centrală, cu 
precădere pentru ascensiunea şi cuceririle lui Timur Lenk. Încă de la 
început ne-am confruntat cu diferenţa bipolară dintre mentalul şi 
civilizaţia europeană şi cea orientală, la fel de diferită în Evul Mediu, şi 
de ce nu, şi în epocile modernă şi contemporană. 

Pentru frontiera dintre sec. al XIII-lea şi al XIV-lea, Asia 
Centrală, ca şi cea a Extremului Orient, inclusiv şi a Indiei prezintă un 
ascendent în planul civilizaţiei materiale şi spirituale față de Europa 
creştină, care după prăbuşirea romanităţii occidentale, a etapei regatelor 
barbare, a fărâmiţării feudale (sec. al IX-lea — al XI-lea), traversa 
centralizarea statală. Dezarmonic dezvoltat, economic şi politic, 
continentul european se divizase confesional prin marea schismă din 
1054, urmată de cea a romanităţii — catolice din sec. al XIV-lea. La polul 
opus, Orientul surprindea Europa prin lux, meşteşuguri şi negoţ, prin 
arhitectură şi lumea artelor, dar mai ales prin afirmarea islamului şi de 
aici a califatului arab (sec. al VII-lea- al X-lea), urmată de ridicarea şi 
afirmarea triburilor nomade ale stepelor — triburile turanice şi ulterior a 
tătaro-mongolilor din sec. al XIII-lea. Eurasia va aduce şi va opune două 
civilizaţii, evident diferite, economic, politic, confesional şi civilizaţie. 
La prima vedere Europa şi Asia Centrală traversau în sec. al XIV-lea 
„aventuri războinice”! similare. Occidentul romano-catolic se confrunta 
cu epidemiile de ciumă, cu captivitatea babilonică a papei şi o nouă 
schismă catolică, cu luptele dintre principii creştini italieni şi mai ales cu 
războiul de 100 de ani, în timp ce Asia, în integralitatea sa continentală 
era dominată de imperiile stepelor în care expansiunea şi cuceririle 


' Manole, Neagoe, Attila, Ginghiz Han şi Tamerlan, Ed. Meridiane, Buc., 1971, p. 255; 
vezi şi Champdor, Albert, Tamerlan, Payot, Paris, 1942, p. 15-17; vezi şi Blin Arnaud, 
Timur Lenk, Ed. Corint Junior, Buc., 2013, p. 78-82. 

militare conturează un tablou generic, în care din punct de vedere 
confesional islamul domină Orientul Apropiat şi Mijlociu. 

În realitate cele două lumi sunt diferite confesional-religios, 
economic şi politic. În Europa, quatrocento impune o treptată eliberare 
a raţiunii, delimitându-se treptat de dogmă. În următoarele două - trei 
secole, pe baza inventicii din tehnică, prin cunoaştere şi ştiinţă Europa 
va deveni motorul lumii. Pentru Asia Centrală, secolul timurid (sec. al 
XIV-lea)este dominat de religia islamică, în ideea de a nu se modifica 
nimic în dogmă, progresul fiind receptat ca o greşeală. Credinţa în 
Allah, unul din cei mai importanţi stâlpi ai islamului, blochează calea 
cunoaşterii, efortul este inutil pe acest segment, ceea ce rămâne este 
Jihadul, sub sceptrul căruia islamul se luptă, paradoxal, în interiorul său, 
dar şi cu toţi ceilalți. Conservând sharia ( ca şi în ultimele decenii) 
islamul, cu precădere cel fundamentalist, ultraconservator nu este direct 
interesat de progres. 

Un ciclon de o teribilă forţă, cel al nomazilor stepei avea să 
lovească Orientul Apropiat, Mijlociu şi Extrem, amenințând, totodată şi 
Europa. În panoplia marilor comandanţi de după Genghiz Han, inclusiv 
a urmaşilor săi, un loc aparte i-a revenit lui Timur lenk, denumit de 
europeni 

Într-o Europă a cronicilor de curte, similare şi Orientului, 
completate de mărturii şi descrieri ale unor călători, negustori şi învăţaţi, 
cunoaşterea istorică ridică ample şi complexe probleme vizând sursele 
bibliografice ca urmare a diferenţelor lingvistice, a autenticității şi 
veridicităţii actului istoriografic. Această problemă se pune şi astăzi cu 
precădere pentru un european, dominat de ideea de a se informa corect, 
pentru a cunoaşte şi înţelege istoria marilor imperii ale stepei, implicit 
pentru Timur Lenk. 

Privind din această perspectivă istorică, cunoaşterea epocii 
timuride, chiar centrată pe o istoriografie europeană, fie ea medievală, 
modernă sau contemporană, poate permite, pe de o parte înţelegerea a 
ceea ce au reprezentat „imperiile stepelor”, iar pe de cealaltă parte 
construirea unei imagini, mai aproape de realitate, a celui care a fost 
Timur Lenk. Această ipostază este legată evenimențţial istoric şi politic 
de prăbuşirea URSS în 1991, şi de aici şi a Republicii Uzbekistan, unde 
epoca lui Timur Lenk a fost readusă în actualitate, fapt de la sine înţeles. 
Istoriografiile rusă şi chineză au interpretat diferit expansiunea mongolă 
şi timuridă, inclusiv cea a marilor moguli. 

Dacă există o reală literatură istorică dedicată lui Tamerlan, ea este 
cu precădere asiatică, de sorginte islamică, abordată de istoriografiile din 

fostele republici unionale sovietice: uzbecă, tadjică, kazahă, afgană, 
kârkiză şi turemenă, completată de cercetările istorice ruseşti, chineze, 
indiene sau iraniene. Cunoaşterea limbii ridică reale impedimente pentru 
o cercetare ce ar trebui să plece direct de la surse. Prin urmare, în studiul 
realizat ne-am canalizat atenţia spre istoriografia europeană (franceză şi 
engleză), demarând, mai întâi, de la lucrările generale pentru înţelegerea 
epocii timuride, şi nu în ultimul rând pe cele speciale (de altfel foarte 
puţine). 

La curtea lui Timur Lenk s-au redactat diverse cronici în diverse 
limbi, arabă altaice sau persană (pashtu), fapt ce ridică reale cerințe 
lingvistice. Se vorbeşte chiar de o lucrare cu caracter memorialistic — 
Instituţiile — pusă pe seama lui Tamerlan, dar considerată apocrifă. 

Astfel, informaţii despre imperiul timurid apar la diverşi cronicari 
arabi, turcomani sau indieni fără precizarea numelui sau a lucrării, ci 
doar informaţia în sine. De aceea şi istoriografia europeană, occidentală 
sau rusă s-au confruntat cu această complexă problemă a surselor 
primare. De altfel, chiar istoricul şi juristul Abdul Rahman Ibn Khaldun 
( contemporan cu Tamerlan, magrebian, mort în 1406) ridiculiza 
exagerările cronicarilor de la curtea lui Timur Lenk’. Istoricul arab 
făcuse parte din delegaţia ce a tratat capitularea Damascului în faţa lui 
Tamerlan, timuridul având chiar o „întrevedere” cu Ibn Khaldun’. 
Magrebianul tunisian neagă, că în cadrul bătăliei de la Ankara, 1402, s- 
ar fi confruntat cca. un milion de soldaţi”. 

Despre originea, curtea şi campaniile lui Timur Lenk au scris şi 
istoricii/ cronicarii arabi Şeref ed Din, Ali Yezdî şi Hafiz Abru, fie în 
proză sau în versuri, informaţiile provenind nu din surse directe, ci prin 
intermediul unor lucrări generale despre sec. al XIV-lea şi implicit epoca 
timuridă. Timur Lenk şi epoca sa apar chiar şi în cunoscuta „saga” 
islamică a celor „O mie şi una de nopţi”. De asemenea, la polul opus al 
imaginii timuride am remarcat şi reliefarea unui portret negativ la 
istoricul arab Ibn Arabchah şi episcopul de Sultanieh, informaţii preluate 
prin şi de la istorici europeni, deja menţionaţi prin lucrările lor, precum: 
Grousset Rene, Champdor Albert, Manole Neagoe sau în diverse 
enciclopedii şi lucrări de sinteză ( menţionate în Bibliografie). 


? Ibidem, p. 281. 

Grousset, Rene, L` Empire des stepes. Attila, Genghis Han, Tamerlan, Paris, Payot, 
1941, reeditată la Paris în 1994, p. 527. 

* Ibidem; vezi şi Manole, Neagoe, op. cit., şi Grecu, Vasile, Ducas, Istoria turco- 
bizantină (1341-1462), Ediţie critică, Ed. Academiei RPR, 1958, p. 92-96. 

Dintre sursele primare, contemporane curții şi campaniilor 
timuride, accesibile nouă, ne-au atras atenţia menţionările făcute de 
cronicarul bizantin Ducas şi mai ales cele ale ambasadorului spaniol 
Ruy Gonzalez de Clavijo, primit de Tamerlan la Samarkand. Astfel, 
constantinopolitanul Ducas ne-a lăsat informaţii despre campaniile, 
strategia, pustiirile provocate după 1402, în mod special despre bătălia 
de la Ankara şi despre primirea lui Baiazid în cortul lui Timur Lenk, în 
timpul legendarei partide de şah dintre Timur şi fiul său’. Interesantă şi 
bogată în informaţii este şi mărturia ambasadorului spaniol Ruy Gozalez 
de Clavijo, care descrie călătoria spre Samarkand, oraşele întâlnite, viaţa 
economică, arhitectura, dar în mod special curtea, obiceiurile, luxul şi 
primirea oferită de Tamerlan“. 

Sursele primare, ca şi bibliografia specială, centrată pe epoca 
timuridă, permit conturarea unor concluzii istoriografice, aproape de 
adevăr, dar inepuizabile şi într-o continuă aşteptare editorială. Asia a 
trăit şi trăieşte un clocot permanent, cu un islam agresiv pe care Europa 
încearcă de un mileniu să-l înţeleagă, să-l decripteze, şi de ce nu, să se 
apere. Plecând de la această constatare, cu atât mai mult, interesul față 
de epoca timuridă, brutalitatea campaniilor lui Tamerlan, iar la polul 
opus, luxul şi dezvoltarea artelor, atrag, în mod firesc, pe istorici, şi nu 
numai. Ca orice operă clădită prin sabie”, imperiul timurid al stepelor s-a 
năruit fără metodă şi organizare. 

În planul istoriografiei şi al unei bibliografii speciale, putem 
menţiona şi alţi autori precum: Blin Arnoud, Marozzy Justin, Morel E., 
Abraham Constantine Mouradgea dò Ohson, Manz Beatrice Forbes, 
Martin Frutechman, Wilfrid Blunt, Edgar Knobloch şi alții. Autorii 
menţionaţi abordează epoca timuridă vizând cu precădere: originea lui 
Timur Lenk, campaniile militare, cruzimea manifestată, pregătirea sa 
intelectuală, strategia, organizarea statală, construcțiile şi artele, luxul şi 
mecenatul său surprinzător faţă de cei instruiți în comparaţie cu duritatea 
manifestată faţă de cei cuceriţi. 

Bibliografia specială parcursă permite specialistului cât şi 
publicului larg să discearnă în acest interesant amestec de barbarie, 
cruzime, mecenat, gust pentru arte, lux, strategie şi tactică, pragmatism 


3 Grecu, Vasile, op. cit., p. 92-116. 

ý Clavijo de , Ruy Gonzalez, Embasy to Tamerlane. 1403-1406, The Brodway, 
Travelles, 1928, New-York, reeditată în 2005, New-York, p. 118-156. 

7 *** La Rousse, Istoria universală, vol. II, De la Evul Mediu la secolul luminilor, Ed. 
Univers Enciclopedic, Buc., 2006, p. 352. 

8 Vezi Bibliografie. 

şi oportunism, dominarea supuşilor prin forță, psihologie, cinism şi lipsa 
oricărui scrupul. 

Epoca timuridă, şi de aici, implicit, Timur Lenk pot fi abordate şi 
prin parcurgera unei bibliografii generale, care, fără a-l studia cu 
precădere, îl integrează în sintezele istoriografice dedicate analizei sec. 
al XIV-lea şi sec. al XV-lea, în enciclopediile şi tomurile de istorie 
universală, realizate în colectiv sau individual de către diverse 
universități sau instituţii de cercetare istorică de pe diverse meridiane ale 
lumii”. 

Nu putem, însă, să nu menţionăm autori şi lucrările lor, care pentru 
întreprinderea noastră asupra temei alese au fost adevărate cărămizi pe 
parcursul redactării: Halil Inalcik — Imperiul otoman. Epoca clasică: 
1300-1600; Montran Robert — Istoria Imperiului otoman; Burry J.B. — 
vol. IV, The Eastern roman empire; Lavisse Ernest şi Ramband Alfred — 
Formation des grands etats, 1270-1492; Cahun Leon — Les revolutioness 
de l Asie (...); Brend Peter — The Mongol empire; Jean Paul Roux — 
Histoire de D empire mongol; Christophe Jaftrelot — Le Pakistan; N. 
Eliseeft — L` Orient musulman au Moyen-Age, etc.!9. La aceşti autori 
străini se pot adăuga şi studiile unor istorici români: Manole Neagoe, 
Grecu Vasile, Virgil Ciocăltan, Radu Manolescu, Ion Chirtoagă sau 
tomurile de Istoria Românilor redactate de Academia Română (pentru 
marea invazie a mongolilor — 1241), tomurile de Istorie universală a 
unor universități, facultăţi de istorie, studii şi articole aparținând unor 
mari istorici, precum Nicolae Iorga, Gh. Brătianu, A.D.Xenopol, 
B.P.Haşdeu etc.!!.Cunoaşterea istorică este, firesc, infuzată şi de istoria 
romanţată, plasând evenimentele şi faptele între legendă şi adevăr. Este 
şi cazul lui Octavian Simu”. Interacţionând şi conexând fantezia cu 
istoria, autorul îi aduce în prim plan pe Tamerlan şi pe Sofur, vraci, 
medic, astrolog şi sfetnic, care încearcă să îndulcească pornirile brutale 
şi crude ale stăpânului său, încercând să scoată la suprafaţă şi acele 
plasează pe cuceritorul timurid între legendă şi realitate, hiperbolizând 
interpretarea dată înscrisului de pe placa de mormânt din mausoleul lui 
Tamerlan din Samarkand: „Când o să mă ridic din morţi o să se zguduie 


? Ibidem. 

1 Vezi Bibliografie, p. 

'! Ibidem. 

12 Simu, Octavian, Herghelia Verde. Însemnările vraciului Sofur despre Timur Lenk, 
Ed. Herald, Buc., 2008. 

lumea”!”, încercând interpretarea dată coincidenţei cu dezgroparea 
mormântului din 1941 de către arheologul sovietic Mikhail Gerasimov, 
ca peste trei zile, 22 iunie 1941, URSS să fie atacată de cel de-al III-lea 
Reich. 

Supunându-l analizei istorice, francezul Arnaud Blin îl 
caracterizează pe Timur Lenk ca un personaj mitologic, un fel de cavaler 
nomad al stepelor'?. Istoricul A. Blin nu numai că îl compară cu 
Napoleon şi Friederich cel Mare, cu Hitler şi Stalin, scriind despre 
Tamerlan că „este un campion al distrugerii de tip terorist, al violenţei 
politice organizate. Aceasta cel puţin până în sec. al XX-lea, când 
sistemul totalitar le-a permis lui Stalin, Hitler, Mao şi alţi politicieni să 
depăşească recordurile (...). Distrugerile provocate de Timur Lenk sunt 
fără precedent în istorie. Acestea se înscriu într-o continuare a războiului 
şi a politicii cu alte mijloace, dar reprezentând şi un sfârşit în sine”!5. 

Privind retrospectiv sursele bibliografice, trebuie făcută 
precizarea conform căreia, cel care studiază personalitatea şi epoca lui 
Timur Lenk trebuie să realizeze o obiectivă decantare între sursele 
istorice şi cele care au la bază aspectul romanţat, benefic sau malefic, 
provenite din literatură, teatru, muzică sau arte. Pentru adevărul istoric 
pericolul vine dinspre aureola de-a dreptul legendară care s-a conturat în 
jurul lui Tamerlan. Suntem întrutotul de acord cu istoricul francez 
Arnaud Blin, care în capitolul „Mitul despre Timur Lenk” din lucrarea 
dedicată cuceritorului din Samarkand (lucrare citată, de altfel), explică 
nuanțat modul în care s-a construit, mai ales pentru europeni, în sec. al 
XV-XVII-lea un adevărat mit. Aceasta şi pentru că în epoca sa, Timur 
Lenk nu a dispus de un adevărat istoric care să se ridice la măsura 
acţiunilor sale, cât mai ales să le înţeleagă şi să le relateze în mod 
obiectiv. De fapt, această realitate a scrierilor istorice pentru sec. al 
XIV-X V-lea a fost o caracteristică a cronicilor de curte, redactate atât în 
Asia, cât şi în Europa medievală. 

Primele biografii se împart în două categorii": panegiricul şi 
pamfletul. Astfel Timur Lenk a solicitat redactarea „Cartea victoriilor” — 
Zafer Name, datată 1404 şi scrisă de persanul Nizam-i-Shamps. 20 de 
ani mai târziu, o a doua a fost redactată de Sharif el Din, persan, 
participant la campaniile lui Tamerlan!”. Dacă cele două supraestimează 


'5 Ibidem. 

i Blin, Arnaud, op.cit., p. 15. 
'5 Ibidem, p. 134. 

16 Ibidem, p. 51. 

17 Ibidem. 

şi glorifică faptele, la polul opus (aspect deja menţionat în Introducere), 
cronicarul Ahmad ibn Arabchah, prizonier al lui Timur Lenk creionează 
imaginea unui cuceritor sângeros şi cumplit. Se adaugă la sursele 
istorice şi acea autobiografie — apocrifă — descoperită mai târziu şi 
intrată în istoriografie sub numele de „Instituţii”. 

Pentru Europa Occidentală primele texte referitoare la Tamerlan 
apar în jurnalul de călătorie a ambasadorului Castiliei la Samarkand — 
Ruy Gonzales de Clavijo". European prin formaţia intelectuală, 
ambasadorul spaniol a fost mult mai interesat ( ca şi Marco Polo, 
înaintea sa) de a descrie specificul regiunilor străbătute, caracterul 
locuitorilor, civilizaţia, artele, modul de viaţă. 

Un alt călător, germanul Johan Schiltberger, i-a făcut lui Timur 
Lenk un portret negativ, fapt explicabil, în sensul că, bavarezul făcea 
parte din curtea lui Bayazid, căzut şi el prizonier alături de sultan în 
urma bătăliei de la Ankara — 1402”. 

În literatura asiatică şi europeană , la aproximativ un secol după 
moartea din 1405, victoria asupra lui Bayazid, bătălie care a avut 
consecinţe benefice de moment pentru creştinătate, a reprezentat un real 
ecou la curțile regalităţilor europene. Astfel, după de R.G.de Clavijo 
(mort în 1412), alte texte biografice, scrise despre Tamerlan au 
aparţinut lui Paulo Iovio şi după el, lui Pero Mexia. Cei doi au pus în 
circulație legenda cuştii de fier în care a fost închis şi transportat 
Bayazid, mit pentru care nu există argumente concrete, ci dimpotrivă, 
ele demonstrându-se a avea un caracter subiectiv”. Paulo Iovio, episcop, 
a descris în aceeaşi manieră exagerată calitățile supraomeneşti ale 
timuridului. În Arhipelagul Britanic, în latină, apărea „Magni Tamerlani 
Schutarum imperatoris vita”, lucrare ce purta numele lui Petrus 
Peronidinus?!. 

Scrierile critice ale persanului Ibn Arabchah au fost traduse şi 
publicate pentru prima oară în Europa de abatele Jean du Bec în 1577. 
Tot în plan literar, figura lui Timur Lenk i-a inspirat pe Abraham 
Ortelius, Montaigne, Cervantes, Marlowe şi Shakespeare ( ultimii doi în 
dramaturgie). Astfel, piesa de teatru „Tamerlan cel Mare” semnată de 
Marlowe, piesă în două acte, reprezentată scenic la The Rose Londra în 
1587-1588 a avut un succes deplin, ea fiind vizionată şi de tânărul 


'5 Ruy Gonzales de Cavijo, op. cit., p. 118-135. 

19 Michel Jan, Le voyage en Asie Centrale et au Tibet, Paris, Ed. Robert Laffont, 1992, 
p. 123-130. 

20 Blin, Arnaud, op. cit., p. 54. 

” Ibidem, p. 56. 

Shakespeare, care va prelua tehnica de construcţie a personajului Timur 
Lenk realizată de Marlowe, dar aplicată la un rege englez — Henric al 
IV-lea. 

Despre Timur Lenk au mai conceput opere dramatice: Luis Velez 
de Guevarra ( Spania), englezii Charles Saunders şi Nicholas Rowe, 
francezii Jacques Pradon şi Voltaire, iar în planul istoriei universale 
Eduard Gibbon în a sa magnum opus „Histoire de la chute et du declin 
de l Empire roman” publicată în 1776-1788. 

Figura lui Tamerlan a devenit şi subiect componistic pentru mari 
compozitori precum: Antonio Vivaldi, Francesco Gasparini, Leonardo 
Leo, Nicola Porpora, dar mai ales Georg Haendel. 

Plecând de la aceste considerente am avut în vedere în primul 
rând, Modelul imperiului stepelor, în care ne-am propus să abordăm 
modelul impus de imperiul tătaro-mongol al lui Genghiz Han, 
caracteristici, organizare administrativă, juridică şi militară, campaniile 
militare şi consecinţele lor — toate un alfabet pentru imperiul timurid, pe 
care, fără a fi un mongol (descendent din clanul gingisharid, ci un 
turcmen) Tamerlan a încercat să-l pună în aplicare. 

Comparaţia dintre cele două imperii ale stepelor va reliefa 
consistenţa în timp a imperiului mongol şi efemeritatea celui timurid. 

În al doilea rând am avut în vedere: portretul personajului, 
originea lui Timur Lenk, organizarea statală, de la cea administrativă şi 
juridică la strategia şi campaniile militare, artele şi cunoaşterea. Pentru 
noi, concluziile pot pune în evidenţă, că Tamerlan, deşi s-a inspirat din 
tradiția mongolă şi a încercat să se comporte ca un mongol, ca un stăpân 
al stepelor, a sfârşit ca un ultim cuceritor nomad”, fără a-şi vedea 
roadele construcției militare întreprinse. 

Deşi şi-a propus reînnoirea islamului, dar păstrând dogma 
neschimbată, Tamerlan s-a confruntat cu o Asie a muslim-ului, care în 
sec. al XIV-lea suferise noi interpretări ale versetelor coranice faţă de 
cele din sec. al VII-IX-lea. Deşi campaniile au purtat amprenta 
islamului, ele au fost, paradoxal, îndreptate împotriva musulmanilor”. 


MODELUL IMPERIULUI STEPELOR 

Încă de la început, considerăm ca necesară precizarea conform 
căreia o înţelegere corectă a personalităţii şi a epocii lui Timur Lenk nu 
se poate efectua fără o serie de considerente legate de modelul 


” Ibidem, p. 6-7. 
23 Ibidem, p. 8-9. 

imperiului stepelor, de moştenirea, cuceririle, organizarea şi mentalul 
societăţii ginghizhanide. Această afirmaţie se bazează pe o altă 
constatare concluzivă, potrivit căreia cu Timur Lenk se trecea de la 
societatea nomadă a stepelor la societatea sedentară în Asia Centrală. 
Istoricul francez, Arnaud Blin consideră că, imperiul lui Tamerlan este 
ultimul mare imperiu al nomazilor în istorie şi cu el ultimul mare 
cuceritor nomad”. 

Fără a fi fost un mongol, şi cu atât mai puţin un descendent direct 
din familia, clanul lui Ginghiz Han, Timur Lenk şi-a propus să se 
comporte, nu numai ca un mongol, ca un stăpân al stepelor, ci ca un 
adevărat ginghizhanist. Privind din perspectivă istorică pentru sec. al 
XIII-lea — al XVI-lea, Asia Centrală, şi nu numai, s-a confruntat cu 
„aventura” unor mari cuceritori: Ginghiz Han ( inclusiv urmaşii săi), 
Timur Lenk şi Babur, marele mogul. 

Din „marele creuzet etnic al Eurasiei” s-a revărsat spre Vest o 
importantă şi complexă migrație a popoarelor stepei. Nomadismul 
ecvestru impus de călăreţii stepelor avea să ducă, surprinzător de repede 
ca timp istoric, la crearea celui mai mare imperiu din istoria mondială, 
un adevărat mozaic” de popoare, confesiuni, limbi şi civilizaţii. De la 
Pacific la Marea Neagră s-a impus, paradoxal, o singură ordine, cea 
mongolă. 

Cronicarul Rachid ed Din reliefa că şi Dumnezeu spune: „Voi 
crea un popor care va parcurge vastele spaţii ale pământului pentru a 
cuceri locuinţele altor popoare. Popor teribil. Caii săi sunt mai uşori 
decât panterele, mai iuți decât lupii de seară (noapte). Contemporan 
cu marea ridicare şi aventură mongolă, arhidiaconul Toma din Spalato le 
făcea următorul portret: „Înfăţişarea tătarilor este îngrozitoare; ei au 
membrele scurte şi trunchiurile mari, faţa e lată (...). Nici apa cea repede 
nu-i poate opri; ei o trec înot călare”. Completându-l, parcă, un alt 
contemporan, bizantinul Nichefor Gregoras continua: „ Tătarii sunt de 
neînvins (...)erau dibaci în mânuirea arcului, arma lor de predilecție — 
săgetători incomparabili. Caii lor, fără de care nici n-ar fi putut exista 
victoriile tătăreşti, erau iuți, rezistenți şi se mulţumeau, la nevoie, cu 
puţin. În luptă, tătarii se prefăceau adesea că se retrag pentru a sili pe 


2A Blin, Arnaud, Tamerlan, Ed. Corint Junior, Buc., 2013, p. 6-7. 

25 Academia Română, Istoria românilor, Ed. Enciclopedică, Buc., 2001, p. 438. 

% Ibidem. 

*7 Grousset, Rene, L` empire des steppes. Attila. Gengis Han. Tamerlan, Payot Paris, 
1941, p. 483. 

?8 Giurăscu, Constantin,C., Istoria românilor, vol. I, Ed. Bic ALL, Buc., 2007, p. 278. 

adversari să-i urmărească şi când aceştia credeau că sunt victorioși, 
deodată se trezeau că sunt înconjurați şi izbiţi din toate părțile (casă 
Erau obişnuiţi să rabde foamea, lipsurile, vicisitudinile reliefului şi ale 
climei, făcând un real corp comun cu caii lor, urmându-şi conducătorul 
şi instinctul de nomad cuceritor“. 

Pentru epoca mongolă, majoritatea istoricilor care au abordat acest 
subiect, în mod special sau în cadrul sintezelor, au avut în vedere 
înţelegerea şi explicarea factorilor climaterici, mentalul şi duritatea 
rezistenței mongole, organizarea şi animismul simplu, dar eficient, 
diviziunea socială şi mai ales organizarea lor militară, într-o etapă ca cea 
a sec. al XIII-lea în care marea stepă a Asiei le este deschisă, 
neorganizată şi nepregătită pentru a se opune hoardelor mongole. În 
acelaşi plan, istoricii epocii timuride au în vedere preluarea şi aplicarea 
de către Tamerlan a experienţei mongole pentru a se impune ca un 
puternic cuceritor şi stăpân al stepelor. 

Ca stăpân autocrat — Ginghiz Han s-a revărsat asupra Asiei, 
surprinzând prin rapiditatea mişcărilor pe mari spaţii geografice ale 
Eurasiei, ca şi prin putinţa de a transforma retragerea în ofensivă, în 
apariția neaşteptată a armatelor, acolo unde adversarul se aştepta câtuşi 
de puţin”!. Clanul care reunea familiile şi ulusul, bărbatul şi familia sa, 
diviziunea socială, simplă dar neschimbată, rezistenţa lor extraordinară, 
supunerea clanului / tribului învins celui victorios, toate au dat 
consistență unității mongole în a se pune în mişcare în marea lor 
aventură de supunere a stepelor” E Genghiz Han a înţeles şi a exploatat la 
maximum aceşti factori şi aceste dileme ale societăţii mongole“, 
oferindu-le o singură soluţie — cucerirea stepelor — din vârful arcurilor şi 
a tropotului cailor. Continuând, am putea afirma ideea potrivit căreia, 
nomazii şi-au impus eficacitatea repeziciunii atacului împotriva 
populațiilor din Asia Centrală şi chiar a Extremului Orient. Mongolii au 
învăţat că prin atacul bine concertat ei pot lua drumul Asiei şi ulterior al 
Europei. Ei au transformat marile întinderi cucerite într-un imperiu ce a 


” Ibidem; vezi şi Grousset, Rene, op. cit., p.517. 

* La Rousse, Istoria universală, Vol. II, De la Evul Mediu la secolul luminilor, Ed. 
Univers enciclopedic, Buc., 2006, p. 284. 

AL Giurăscu, Constantin, C., op. cit.; vezi şi Grousset, Rene, op. cit.; Blin, Arnaud, op. 
cit.. 

3? La Rousse, op. cit., p. 284; vezi şi Blin, Arnaud, op. cit., p. 155; Grousset, Rene, op. 
cit.,p. 526; Manole, Neagoe, Attila. Ginghiz Han. Tamerlan, Ed. Meridiane, Buc., 
1971, p. 255. 

3 Blin, Arnaud, op. cit., p. 11-17. 

devenit proprietatea clanului ginghizhanizilor. Aceasta avea să devină o 
predilecție şi pentru viitoarea aventură timuridă. 

Scopul principal al sistemului militar era organizarea, dispunerea 
de o armată uşor de mobilizat. Se adaugă, aici, rapiditatea 
transmisiunilor, un adevărat sistem poştal, care-i va surprinde nu numai 
pe conducătorii Orientului, dar şi pe cei ai Europei creştine. Această 
moştenire a circulaţiei rapide a informaţiei va fi, de altfel, aplicată şi de 
prinţul din Samarkand. 

Din Manciuria şi Mongolia, China şi Persia medievală şi până spre 
Munţii Urali, Marea Neagră şi Dunăre s-a întins şi impus o singură 
autoritate — cea a Marelui Han şi a urmaşilor săi. Ca stăpân al celui mai 
mare imperiu, hanul „putea fi paşnic” „ cu condiţia de a i se accepta, 
nemijlocit, suzeranitatea. La cele menţionate mai putem completa şi 
interesantul spirit de toleranţă religioasă manifestat de clanul 
ginghizhanid, ca şi de Timur Lenk. În cuprinsul imperiului coexistau de 
la animişti la budişti, la budiştii lamaizi, confucianişti, la hinduși, 
creştini nestorieni şi mai ales la musulmani. Geografic, însă, dacă 
imperiul stepelor lui Ginghiz Han s-a întins de la Pacific la Marea 
Neagră, imperiul timurid a fost mai mult unul al deşerturilor, al stepelor 
asiatice“€, inspirat de moştenirea mongolă (n.n.), cu un Timur Lenk care 
cucerise fără să organizeze, fără metodă, pentru ca statalitatea creată să 
fie viabilă în timp”. 

În istoria Asiei, ca şi în cea mondială Temugin — Ginghiz Han, nu 
numai că a fost un mare cuceritor, dar ceea ce surprinde este modelul pe 
care l-a impus, nu doar personal, ca ani de domnie, cât şi prin urmaşii 
săi. Demarând de la forme primare de organizare ale societăţii mongole, 
dar preluând influenţele chineze, ca formă societală, Marele Han a 
impus un model specific, viabil pentru cca. două secole. 

Crescut şi format în climatul aspru al stepelor, Ginghiz Han a 
impus această duritate tuturor popoarelor pe care le-a cucerit, chiar dacă 
civilizaţia acestora a fost superioară clanurilor stepei mongole. El a ştiut 
nu doar să promită, cât şi să le dăruiască prada bogată a etniilor stepelor 


si Champdor, Albert, Tamerlan, Payot, Paris, 1942, p. 15-23; vezi şi Grousset, Renc, 
op. cit., p. 511 şi Blin, Arnaud, op. cit.„p. 118. 

35 La Rousse, op. cit., p. 346. 

3% Lavise, Ernest şi Rambaud, Alfred, Formation des grands etats, 1270-1492, Ed. 
Saint-Michel, Paris, p. 945. 

3 Blin, Arnaud, op. cit., p. 6-7-8; vezi şi La Rousse, op. cit., p. 352; vezi şi Champdor, 
Albert, op. cit., p. 211-223. 


263 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


Asiei Centrale“$, cât mai ales să-şi atragă loialitatea şi fraternitatea 
consângenilor. 

Ca „stăpân universal”, Temugin a preluat valorile cunoştinţelor şi 
tehnologiei chineze puse „constructiv” pe spinarea cailor şi călăreţilor 
mongoli. A instituit un sistem de scris, comercial, monetar şi rute 
comerciale, controlate de călăreţii săi. Siguranţa acestor rute şi măsuri a 
devenit regula de aur (n.n.) pentru siguranţa unui imperiu care se năştea 
pe un teren nebătătorit din punct de vedere administrativ. Acest domeniu 
a avut, însă, la bază organizarea militară. Stindardul negru al părului de 
cal’, impunea corespondenţa dintre soldaţi, care se completau reciproc ( 
dacă din cei zece soldaţi - unul trăda — ceilalţi nouă trebuiau să moară)”. 

Călăreţi şi arcaşi neîntrecuţi, mongolii, neegalați în secolele 
următoare au surprins prin această tactică ce implica „armonia” educată 
dintre cal-călăreţ-arc, în care fiecare componentă depindea de exerciţiul 
repetat şi supunerea totală educației militare primite. 

Păstrând proporțiile cronologiei istorice, dar mai ales ca pregătire 
şi instrucție intelectuală, Temugin şi-a propus să-l depăşească pe 
„arhitectul” zidului chinezesc She Huan — Tzi (Shi Hungdi) în a-şi 
asigura imortalitatea peste vremuri. 

Succesiunea, urmaşii săi cunoscuţi, de altfel în istoriografia 
euroasiatică, nu reprezintă pentru noi o temă de urmărit, cât mai ales 
maniera prin care nomazii au supus pe sedentari. Răspunsul la prima 
vedere — este simplu — mongolii i-au studiat, le-au cunoscut 
imperfecţiunile organizării lor administrative, economice, sociale şi 
militare, impunându-le chiar propriile lor slăbiciuni. Ginghiz Han a 
dispersat solidaritatea de clan, trib, impunând-o pe cea a „împrăştierii” 
triburilor în unităţi şi subunități, în care comandanții proveneau din alte 
clanuri, dar erau numiţi direct de către Marele Han. De fapt, el a 
divizat armata în subsecţiuni ce creşteau progresiv de la arhani (10 
militari) la zuuns (100) şi la mingghani ( 1000), ajungând la tumensi 
(10.000 de militari)”. Prin această formă de organizare el evita trădarea 
ce se putea produce ca urmare a unităţii dintre şeful de trib/clan şi 


38 Jean, Paul, Roux, Histoire de` Empire Mongol, Ed. Gallimard, Paris, 2002; vezi şi 
Blin, Arnaud, op. cit. şi Grousset, Rene, op. cit., p. 484-487. 

a2 Dominique, Faralle, De Gengis Khan a Qoubilai Khan, , Paris, 2003, Payot; vezi şi 
Champdor, Albert, op. cit., p. 23-29; vezi şi Manole, Neagoe, op. cit., p. 292-293. 

* Ibidem. 

4l Grousset, Rene, op. cit.,p.9-29; Vezi şi Manole, Neagoe, op. cit., p. 285 şi Grecu, 
Vasile, op. cit., p. 88-90. 

4 Ibidem. 

supuşii direcţi ai acestuia. Controlul Marelui Han se impunea, astfel, mai 
puternic, în comparaţie cu cei care i-au jurat credinţă prin curiltai-ul din 
1206. Pentru a se impune, Ginghiz Han le-a propus şi promis mongolilor 
că au dreptul să stăpânească întreaga lume ”. 

Fără a pune accentul pe o religie unică în imperiul stepelor, 
Temugin a înţeles necesitatea unei toleranţe religioase în care i-a 
amestecat pe musulmani, hinduşi, budişti, creştini, lamaişti şi animişti — 
susținându-i pe clerici în ideea de a se îmbogăţi. Era, de fapt, ideea 
centrală pusă la baza expansiunii mongole, în care imperiul 
ginghizhanid n-a ţinut cont de religii, rase şi etnii, cât mai ales de 
metoda — meritocraţiei"” — bazată pe meritele personale, individuale, la 
baza căreia era pusă supunerea şi aplicarea ordinelor pentru a urca 
treptele ierarhiei sociale. Codul său civil şi militar, numit yassa s-a 
impus în imperiul stepelor, în care fiecare dintre supuşi ( exceptând 
clanul Temugin) putea atinge treapta ierarhică cea mai înaltă. Şefii 
religioşi, artiştii, literaţii, arhitecţii şi savanții erau scutiţi de taxe, dar în 
acelaşi timp deveneau cei care la solicitarea sa căutau, găseau şi puneau 
în aplicare ordinele sale. 

Jurământul de devotament şi loialitate absolută, cunoscut şi sub 
numele de anda”, avea în vedere şi rapiditatea culegerii şi transmiterii 
informaţiei, a comunicaţiilor printr-un interesant sistem poştal, în care 
aplicarea şi respectarea ordinelor devenea un real principiu de cetăţenie 
civică“, ca supus al imperiului. 

Dincolo de cruzimea sa , copiată de altfel şi de Timur Lenk, 
civilizația Asiei Centrale, atât de eterogenă şi astăzi - politic, religios şi 
fundamentalist - îl plasează pe conducătorul mongol ca pe cel mai mare 
stăpân al stepelor, ca restaurator coerent al Drumului Mătăsii, ca liantul 
politic şi militar dintre Asia şi Europa Orientală, ca lider asiatic 
medieval ce a topit credinţe şi idei, culturi şi forme de organizare statală 
în ideea de imperiu universal”. 


# Blin, Arnaud, op. cit., p. 77; vezi şi Grousset, Rene, op. cit., p. 471; vezi şi Manole, 
Neagoe, op. cit., p. 287. 

4 Grousset, Rene, op. cit.; Vezi şi Blin Arnaud, op. cit.; Manole Neagoe, op. cit. şi Ruy 
Gonzales de Clavijo, op. cit., p. 118-120. 

% De Clavijo, Ruy Gonzales, op. cit., p. 118-127; vezi şi Manole, Neagoe, op. cit. şi 
Grousset, Rene, op. cit., p. 472; vezi şi Champdor, Albert, op. cit., p. 23-36. 

46 Ibidem. 

* Enciclopedia statelor lumii, Ed. Meronia, Buc., 2008, p. 686-689; vezi şi Jean 
Sallier, Atlasul popoarelor din Asia Meridională şi Răsăriteană, Ed. Niculescu, Buc., 
2006,„p. 175-182. De acelaşi autor vezi şi Atlasul popoarelor din Orient, Buc., Ed. 

Ginghiz Han şi urmaşii săi au creat cel mai mare imperiu din 
istorie, un cult militar adormit, dar şi reînviat, o figură deja legendară de 
la cruzime până la toleranţă, un părinte spiritual pentru mongolii şi unele 
republici foste unional sovietice“%, dar la fel de detestat de alţii. Omul şi 
legenda s-au împletit prin toate articulațiile sale, inevitabil fiind ca un 
turcoman, în persoana lui Timur Lenk să nu îl copieze. 

Cronologic analizând, între Ginghiz Han şi Tamerlan, un secol şi 
jumătate de istorie, cu toate implicaţiile ce au decurs de aici, au făcut ca 
cele două imperii ale stepei, chiar plecând de la asemănări evidente, să 
fie construcţii statale diferite. Omul şi epoca au fost diferite, chiar dacă 
ambele personaje proveneau din ţinutul stepelor. 

Analizând din perspectiva istorico-sociologică, cele două imperii 
au paliere diferite de manifestare, chiar dacă la prima vedere, cel timurid 
şi-a propus să-l continue pe cel ginghizhanid. 

Chiar dacă disciplina şi supunerea timuridă şi-a propus să o 
copieze pe cea mongolă, ea nu a fost la fel de sigură şi de bine 
gestionată”. Kuriltaiul mongol era diferit de cel din Samarkand, la baza 
primului stând mental şi religios shamanismul, budismul lamaist şi 
tegrismul, în timp ce pentru cel timurid a fost islamismul“. Dacă 
organizarea statală, militară, juridică şi socială a societății mongole a 
reprezentat în sec. al XIII-lea un aspect de noutate, chiar şi pentru 
civilizaţii vechi şi cu tradiție, imperiul timurid a păşit pe urme deja 
cunoscute şi aplicate. A le pune în continuare în aplicare s-a dovedit o 
neconvergenţă cu a doua jumătate a sec. al XIV-lea. Imperiul mongol de 
la Ginghiz Han şi până la Kublai Han (Cubilai), respectiv din 1206 şi 
până în 1294 s-a fragmentat în mai multe hanate, fapt pentru care, Timur 
Lenk, după cca. un secol de istorie, a preluat şi s-a bazat pe experienţa 
clanului  Djagadai (unul dintre urmaşii lui Temugin — aripa 
ginghizdanidă, „stinsă” deja la momentul ascensiunii sale). Practic, 
Timur Lenk a fost originar din vestul ulusului lui Djagadai, realitate 
politică, economică, socială şi militară în care moştenirea mongolă se 
disipase printre stepe. O reclădire, o reîncercare de a impune un imperiu 


Niculescu, 2006, p. 20-34; 148-171, inclusiv Lavisse, E. Şi Rambaud, Alfred, op. cit., 
p. 926-969. 

48 A se înţelege pentru uzbeci, turcmeni, kirkizi şi cazaci, dar mai puţin pentru ruşi, 
chinezi sau indieni. 

* Grousset, Rene, op. cit., p. 10-11; vezi şi Champdor, Alfred, op. cit., p. 137-140; 
vezi şi Manole, Neagoe, op. cit., p. 288. 

5 Ezzati,D, The spread of islam, The Contributing Factors, London, p. 274; vezi şi 
http://ro.wikipedia, Imperiul mongol, p. 2-25. 

asemănător celui mongol s-a demonstrat a fi de la început o aventură. 
Epoca timuridă s-a demonstrat a fi un experiment eşuat ca durată în 
timp. 

Istoricul francez Grousset Rene a denumit campaniile mongole ale 
lui Ginghiz Han şi ale urmaşilor săi ca o adevărată „cruciadă galbenă”! 
pentru sec. al XIII-lea. Următorul veac (n.n.) a început din perspectiva 
timuridă ca o reorganizare a Asiei Centrale. Oamenii şi stăpânii stepelor 
nu mai erau aceiaşi. Dacă imperiul mongol a unificat, surprinzător de 
repede, sub copitele cailor, teritorii întinse din China şi până în zonele 
slavone ale ruşilor, imperiul timurid s-a lovit, pentru acelaşi spaţiu 
geografic amintit, de state deja organizate, pregătite în a se confrunta cu 
o nouă ridicare a stepelor. 

Fără a fi un urmaş direct al lui Ginghiz Han, Timur Lenk şi epoca 
sa s-au mulat pe perioada fărâmiţării feudale a Orientului Apropiat şi 
Mijlociu, fapt ce l-a adus într-o confruntare direct militară “cu 
sultanatele şi emiratele islamice ale Asiei Centrale, dar şi cu Hoarda de 
Aur, cu Imperiul otoman, cu India şi China. Îndârjirea sa de mare 
cuceritor al stepelor dintre 1370-1405 nu s-a mai soldat cu expansiunea 
şi de aici cu centralizarea Asiei, aşa cum o realizase Temugin. Pe fondul 
dislocării statale a imperiului mongol, ca şi al anarhiei feudale instalate 
în Asia Centrală”, reeditarea operei lui Ginghiz Han nu mai era posibilă 
(n.n.). Marea întindere a stepelor trăia un alt clocot, o altă dimensiune 
istorică. Evenimentele nu au mai putut aduce în prim plan un nou 
imperiu, clădit pe acelaşi model, chiar dacă personajul luat în analiză a 
fost un mare cuceritor. 

S-a impus ca un mare cuceritor, inteligent în tactica şi strategia 
militară aplicată direct în teren, dar la polul opus: brutal cu adversarii, 
devenind legendar prin piramidele de cranii pe care le ridica în oraşele 
sau cetățile cucerite“. În Cuvânt înainte de la lucrarea lui Blin 
Arnaud”, Mihai Manea constata, corect, că nici un alt conducător asiatic 
al epocii feudale „ nu a inspirat atâta teamă”, de aici şi postarea sa 


`l Grouset, Rene, op. cit., p. 9-29; vezi şi Halil Inalcik, Imperiul otoman şi epoca sa 
(1300-1600), Ed. Enciclopedică, Buc., 1996, p. 30-49; vezi şi Mantran, Robert, op. 
cit., p. 44-46. 

a Champod, Albert, op. cit., p. 9-15; vezi şi Grecu, Vasile, op. cit., p. 86-95; vezi şi 
Lavisse, Ernest şi Rambaud, op. cit., p. 927-963; vezi şi Manole, Neagoe, op. cit., p. 
300-302. 

****La Rousse, op. cit, p. 352. 

`“ Blin, Arnaud, op. cit., p. 9-10. 

” Ibidem, p. 2-5. 

*S Ibidem. 

„timpurie” în galeria „figurilor de ceară” (n.n.) a dictaturilor totalitare 
ale secolului trecut. Doi mari cuceritori ai stepelor asiatice s-au 
confruntat cu timpuri şi societăți diferite, dincolo de fireştile şi 
acceptabilele similitudini. Astfel, Ginghiz Han s-a confruntat cu 
adversari, care din punct de vedere al tehnicii s-au plasat pe picior de 
egalitate, dar care s-au lovit de raportul călăreţ-arcaş, ce a îngenunchiat 
statalitățile dintre Oceanul Pacific — Munţii Urali — Volga — Marea 
Neagră. Peste mai bine de un secol, emirul din Samarkand nu şi-a mai 
putut surprinde adversarii prin aceeaşi tehnică, cunoscută de altfel”. La 
apetitul de cuceritor al stepelor, surprinde prin „gustul său pentru 
distrugere”ă, dar, surprinzător, prin acela de constructor, de mecenat 
pentru lumea artelor, meşteşugurilor şi asupra acelora ce prospectau 
cunoaşterea. Între cele două coordonate: militară şi protector al artelor, 
prima, din lipsă de metodă şi organizare 1-a adus efemeritatea ultimului 
mare imperiu al stepelor (n.n.). 

Istoria ultimelor decenii a produs şi semnificative reorientări, cu 
certitudine mai puţine pentru europeni, dar critice pentru actuala Rusie 
Federativă, ca şi pentru China, pentru ca la polul opus să se supraliciteze 
legendara figură a stăpânului din Samarkand, aşa cum se întâmplă în 
Uzbekistan. Statuile, portretele, manualele şcolare, istoriografia şi 
aproape întreaga cultură uzbekă poartă amprenta reînvierii memoriei lui 
Timur Lenk”. Este firesc ca astăzi, după prăbuşirea URSS, fosta 
republică unională, devenită Republica Uzbekistan să se afle în căutarea 
propriei identități. 


TIMUR LENK: STĂPÂNUL STEPELOR 

Numit Timur sau Temur, Temir şi ulterior Timur Lenk, latinizat, 
Tamerlan ( cele două componente provenind din limba persană, „cel de 
fier” şi „şchiop”)%s-a născut în Transoxiana (Țara de dincolo de râul 
Oxus) la 8 aprilie 1336, în oraşul Keş, situat geografic la sud de 
Samarkand. Chiar dacă sunt unele semne de întrebare referitoare la data 
naşterii sale, atât contemporanii, cât şi istoricii ulteriori fixează corect 
originea sa turcmenă şi nu mongolă. De fapt, el nu a făcut niciodată un 
secret asupra originii sale, încercând, însă, prin căsătorie(i) să-şi 


` Ibidem. 

” Ibidem. 

° Maria Szuppe, „Timour et timurides dans 1` historiografie safavide”, „L` heritage 
timourid”, nr. 3-4, Taskent — Aix en Provence, Edisud, 1997, p. 297-312. 

Blin, Arnaud, op. cit., p. 77; vezi şi Manole, Neagoe, op. cit., p. 244; vezi şi 
Champdor, Albert, op. cit., p. 23-36. 

construiască o legitimitate mongolă, ginghishanidă. Marea familie a 
triburilor turcice, conservând tradiţia stepelor impusă de mongoli, şi-a 
însuşit etapa postmongolă“!. Imperiul mongol a fost absorbit de 
neamurile turemene, în acelaşi spaţiu geografic, dominat însă, în sec. al 
XIV-lea, de un islamism sunnit, îmbrăţişat atât de monazi, cât şi de 
sedentari. 

Descendent din tribul Barlas, fiu al lui Taragai”, Timur Lenk se 
năştea, într-o manieră legendară, printr-o premoniție a imamului de trib, 
dar şi a tatălui său, referitoare la tânărul prinţ ce întindea sabia sa spre 
cele patru puncte cardinale, vis interpretat de Zaid el Din ca un viitor 
mare cuceritor“. 

Pasiunea pentru putere l-a împins de mic în a găsi soluţiile cele 
mai eficiente, de la joacă şi întrecerile juvenile la cele de mare cuceritor. 
Transoxiana, făcea parte din fostul ulus al urmaşilor lui Djagadai, care la 
începutul sec. al XIV-lea era disputat ca putere de cele 4 triburi/ clanuri, 
Arlad, Barlass, Djelair şi Tiberdi“*. Transoxiana, ca şi întreaga Asie 
Centrală, după căderea dinastiei mongole din China, era dominată de 
două puteri: cea spiritual-religioasă, islamul, reprezentat de ordinele 
religioase şi aristocrația militară, care era acum condusă de marile 
„case” turceşti, ce îşi căutau obârşii şi înrudiri mongole. 

De la vârsta de 7 ani, Timur se confrunta cu literele arabe, cu 
versetele coranice şi copierea lor, dar şi cu tradiţionalitatea stepei: 
călăritul, trasul cu arcul, vânătoarea şi luptele libere. Şi-a dezvoltat de 
mic calitățile fizice, agilitatea, tenacitatea, curajul şi în mod special 
studierea adversarului“.  Cuceritor de geniu, mecena al artelor şi 
sprijinitor al savanților, şahist redutabil, constructor şi administrator, 
Timur Lenk s-a remarcat prin cruzimea impusă celor care nu i se 
supuneau“. 

Deshumarea  osemintelor sale din mausoleul acestuia din 
Samarkand, în iunie 1941, de către echipa de arheologi ruşi, conduşi de 
Mihail Gerasimov, reliefa, de fapt, un dublu handicap fizic, atât la 


* Ibidem, p. 83-86. 

€ Grousset, Rene, op. cit., p. 8-9; vezi şi Blin, Arnaud, op. cit., p. 86-87; vezi şi 
Manole, Neagoe, op. cit., p. 244-245; vezi şi Lavisse, Ernest şi Rambaud, Alfred, op. 
cit., p. 926-929. 

& Manole, Neagoe, op. cit., p. 244; vezi şi Lavisse, E. ( ...), op. cit., p. 30-36. 

% Lavisse, E.( ...) op. cit., p. 926. 

6 Blin, Arnaud, op. cit., p. 86-87; vezi şi Ruy Gonzales de Clavijo, op. cit., p. 100-102; 
vezi şi Manole, Neagoe, op. cit., p. 245. 

% Blin, Arnaud, op. cit., p. 22-23. 

piciorul, cât şi la mâna dreaptă, răni provocate încă din tinerețe“. De 
asemenea, descrierile din epocă îl prezintă ca pe un bărbat cu talia de 
1,70 m, dur în priviri, sobru în atitudine, capul mare cu părul roşcat, cu 
priviri când răutăcioase şi iscoditoare, înşelătoare şi dispreţuitoare, când 
curioase dar şi tăioase“. La polul opus, unul din prizonierii săi, arabul 
Ibn Arabchah i-a alcătuit o imagine, un portret de om dur şi nemilos, 
crud şi sângeros“. Majoritatea celor care l-au cunoscut îl descriu ca pe 
un bărbat mai mult grav decât destins şi vesel, gânditor, perseverent în 
decizii, curtenitor cu înţelepţii, dar nemilos cu adversarii. Juca şah, îl 
preocupau astronomia, dreptul public, istoria şi medicina, religia şi 
miturile, vorbind turca, araba şi persana”. Iubitor de artă, meşteşuguri şi 
comerţ, Tamerlan a făcut din Samarkand oraşul şi capitala asiatică ce a 
dominat Orientul pentru un secol. La polul opus, ca soldat şi cuceritor a 
fost tenace, îndrăzneţ, nemilos şi crud, făcând din război o adevărată 
pasiune şi credință”!. Voința şi perseverenţa, apropierea şi identificarea 
cu militarii săi, cu privaţiunile la care erau supuşi, l-au impus ca pe un 
comandant admirat, dar şi temut, atât de soldaţii, cât şi de adversarii săi. 

Nu am greşi dacă am remarca , referitor la Timur Lenk, un 
adevărat geniu militar, tactician şi strateg, adept al atacurilor rapide, al 
marşurilor forţate, trecând de la milă la cea mai dură brutalitate, ce lua 
forma piramidelor de cranii. Deşi musulman în credinţă, n-a pregetat să- 
i înfrângă pe coreligionari, distrugându-le oraşe şi cetăţi. Dacă mongolii, 
creatorii celui mai întins imperiu din istorie, au fost absorbiți cultural de 
cei pe care i-a cucerit, Timur Lenk — consideră istoricul francez Blin 
Arnaud — a impus „o renaştere a civilizaţiei persane în Asia Centrală”, 
dar paradoxal, un imperiu efemer ca durată (n. n.). 

Cuceritor de excepţie, Tamerlan n-a impus un şir de metode în 
organizarea imperiului său, petrecându-şi aproape întreaga viaţă în 
războaie şi campanii interminabile. Artist pe scena războiului, el ştia să 
dea exemplu, inspirând încredere, simpatie, dar şi autoritate până la 
cruzime, trecând de la privaţiuni fizice de tot felul până la organizarea 


& Boris Liapounov, Surgis du fond des ages, Moscova, 1970, p. 25; vezi şi Blin, 
Arnaud, op. cit., p. 23. 

Se Ruy Gonzales de Clavijo, op. cit., ...; vezi şi Blin, Arnaud, op. cit., p. 23-24. 

de Blin, Arnaud, op. cit., p. 24. 

70 Grousset, Rene, op. cit., p. 492. De același autor vezi şi Les Grands Hommes: L` 
Orient, Paris, Lacroix, 1863, p. 181-183. 

1 Blin, Arnaud, op. cit., p. 27. 

7? Ibidem. p. 30. 


270 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


de petreceri”. De la obținerea puterii şi până la poziția de mare 
cuceritor, el s-a dovedit a fi vârful de lance al djihadului islamic, 
preocupându-se mai puțin ( abia spre 1403-1404) de succesiunea 
urmaşilor şi de perpetuarea imperiului. 

De la vârsta de 17 ani preia locul tatălui său bolnav, pentru ca la 
20 de ani să-şi înceapă cariera politică şi militară, intrând în serviciul 
emirului Kazgan, susținut fiind şi de unchiul său, Hadji Barlas, dar şi de 
Baiazid Djelair!*. 

Ambasadorul spaniol Ruy Gonzales de Cavijo” menţiona că tatăl 
lui Timur Lenk era de familie bună, înrudit prin sânge cu clanul 
Chagadai, dar ca nobil de mică proprietate. Solul castilian preluase o 
informaţie, care la data respectivă era deja prefabricată şi instituită în 
statul timurid. 

Ascensiunea sa a fost, ca întreaga viaţă, o adevărată aventură, 
parcurgând etape sinuoase, de la tâlhar, cerşetor şi mercenar până la cea 
de mare cuceritor. Stăpânirea sa a început din Keş, oraş din Transoxiana 
( prima sa capitală) şi s-a extins treptat în întreaga Asie Centrală, cu 
precizarea că, centrul puterii sale s-a mutat la Samarkand. De altfel, 
prima parte a acţiunilor sale politico-militare coincide, până spre 1373, 
cu ascensiunea spre putere. Rene Grousset reliefa, pentru această etapă, 
calităţile ce se puteau desluşi la Timur Barlas: prudenţa calculată, logica 
rece a fiecărei acțiuni întreprinse, puterea de adaptare — trecând la 
ipostaze de cerşetor, tâlhar şi mercenar — ca şi tactica retragerii la timp 
pentru a reveni fulgerător pe câmpul de luptă. Ca orice nomad, om al 
stepei, şi Timur Lenk s-a născut soldat, formându-şi un adevărat cult față 
de război, de a se distinge prin curajul personal, disciplină de fier, 
caramaderie în luptă şi armonia cavalerului stepei: călăreţ-cal-arc”. 

Până la vârsta de 34 de ani ( după unii autori — 40 de ani )ela 
câştigat puterea supremă în Transoxiana, trecând sinuos de la trădări la 
alianţe, de la înfrângeri ( puţine, de altfel) la victorii. 

Aflată sub influenţă mongolo - djagadeistă, Transoxiana era o 
regiune strategică a Asiei Centrale, viu disputată între diverse clanuri 
turco-mongole. Pe la 1340, hanatul djagadeist se fragmentase în 


73 Grousset, Rene, op. cit., p. 19-31; vezi şi Manole, Neagoe, op. cit., p. 292-303; vezi 
şi Champdor, Albert, op. cit., p. 118-137. 

74 Manole, Neagoe, op. cit., p. 246; vezi şi Champdor, Albert, op. cit., p. 15-23. 

7 Ruy Gonzales de Clavijo, op. cit., p. 110-111. 

76 Grousset, Rene, op. cit., p. 492-493; vezi şi Blin, Arnaud, op. cit., p. 108 şi în detaliu 
p. 76-118. 

7” Blin Arnaud, op. cit., p. 115; vezi şi Grousset, Rene, op. cit., p. 492-495 şi p. 19-31. 

Transoxiana şi Monegolistan, hanat mongol în teorie, dar în fapt o 
„confederație turcă’, 

După domnia lui Khazan ( 1343-1346), Transoxiana trecuse sub 
stăpânirea lui Qazg Han (1347-1358) şi apoi a lui Tugluq Temur din 
1360. Hanul Qazg a exercitat o reală influență asupra lui Timur Lenk, 
care timp de cinci ani a fost apropiat de acest descendent al lui Ginghiz 
Han, această etapă prefigurându-l în complexa şi sinuoasa sa formație 
politică din sfera apropiată puterii”. Tânărul Timur Lenk s-a aflat şi a 
fost implicat direct în disputele dintre hanul Qazg, unchiul său Hadji 
Barlas şi Tugluq Temur ( succesorul lui Qazg). După moartea hanului şi 
cu precădere a unchiului său, ucis în somn“, Timur a devenit stăpânul 
clanului Barlas. Supunându-se noului han Tugluq, el a devenit consilier 
extraordinar al viceregelui Transoxianei — Ilias Hodja, fiul lui Tuglug, 
primind comanda a 10.000 de militari. A intrat repede în conflict cu Ilias 
Hodja, hotărând să opună rezistenţă acestuia, aliindu-se cu cumnatul 
său, Hussein. Împreună au pus, la început, bazele unei mici armate ( 
1000 de militari). Într-una din luptele cu emirul din Seistan ( Iran), 
Timur Lenk avea să fie rănit la picior şi la braţ, eveniment de la care se 
va trage şi porecla de „cel şchiop”*l. 

Tânărul Barlas a ales calea militară, dar în primul rând pe cea de 
apărător al islamului, cerând sprijinul canoniştilor musulmani în numele 
„Binelui Public” — obţinut, de altfel — fapt ce i-a dat legitimitatea 
comportamentului, exemplului dat de cei cinci califi „bine ghidaţi”*?. 
Timur intra în etapa proscrisului, cea de cavaler rătăcitor, cerşetor şi 
căpitan al tâlharilor. Din casa Barlas nu mai rămăsese nimic. În munţii 
Khorassanului el a fost însoțit de soţie, cumnatul său Hussein şi soția 
acestuia, inclusiv de un mic număr de supuşi. Timp de trei ani el a 
parcurs episoade de-a dreptul legendare, pe care le considerăm hazarde, 
greu de susținut cu argumente concret istorice. Treptat a reuşit să 
ridice în jurul său mici nobili nemulţumiţi, turci şi iranieni, cu toţii 
musulmani. 


18 Grousset, Rene, op. cit., p. 486. 

” Lavisse, E. şi Rambaud, A., op. cit., p. 929-933; vezi şi Blin, Arnaud, op. cit., p. 89- 
93. 

“0 Blin, Arnaud, op. cit., p. 91. 

* Ibidem, p. 93. 

Sa Lavisse, E. şi Rambaud, A., op. cit., p. 933-935. 

55 Pentru aceeaşi etapă vezi în Ibidem, p. 935-939, dar şi Manole, Neagoe, op. cit., 248- 
256, inclusiv Blin, Arnaud, op. cit., p. 94-101. 

Proiectul său, asiduu urmărit, viza cucerirea Transoxianei, etapă 
derulată între 1363-1369. Cu multă abilitate, alături de Hussein, Timur 
Lenk nu şi-a îndreptat atenția spre Samarkand, fieful ereditar al celor 
din neamul lui Djagadai, ci spre Khorassan, Turkestan şi Buhara. Au 
urmat trei episoade militare, de la Podul de Piatră-fluviul Amu-Daria, 
victorie asupra lui Ilias Hodja, care avea să revină pentru a treia oară, în 
care timuridul a conlucrat cu cumnatul său Hussein. Stăpânirea asupra 
Transoxianei avea, însă, să conducă şi la apariţia divergenţelor dintre 
Timur-Hussein. Cei doi au decis să ajungă la un compromis, ca printr-o 
adunare generală ( curiltai) să aleagă un nou rege ( han), care să fie 
descendent din Ginghiz Han, dar care să poată fi şi uşor manevrat. 
Acesta a fost şahul Kabil”. 

A doua bătălie - „, din mlaştini”- i-a opus, din nou, pe Ilias Hodja ( 
20.000 de militari) şi pe cei doi cumnaţi ( 6.000 de militari)“. Bătălia s- 
a desfăşurat la nord de fluviul Sâr-Daria, între Taşkent şi Cinaz, în care 
Timur şi Hussein erau pe punctul, chiar, de a-şi pierde viaţa. Pentru 
timurid a fost ultima înfrângere. Sorții celei de-a treia confruntări s-au 
înclinat de partea lui Tamerlan. Ilias Hodja şi-a propus atacarea şi 
cucerirea Samarkand-ului, unde s-a lovit de opoziţia clerului musulman, 
dar mai ales de o epidemie, care l-au determinat pe Ilias să ridice 
asediul. Reîntors în Mogolistan a căzut victimă unui rival“. 

Dispariţia lui Ilias Hodja a readus în prim - plan disputa dintre cei 
doi cumnaţi pentru stăpânirea Transoxianei, ruptura instalându-se şi 
odată cu moartea soţiei lui Timur Lenk, prinţesa Aldjai-Tourkane, sora 
lui Hussein’. După ce a cucerit cetatea Karshi, apărată de Musa, unul 
dintre generalii lui Hussein, Timur Lenk şi-a înfrânt cumnatul, care s-a 
retras în cetatea Balkh, unde — consemnează cronicarii timurizi — 
Hussein a fost asasinat într-una din moscheiele oraşului”. După alţi 
cronicari, mărinimos, Timur Lenk 1-a permis cumnatului său să meargă 
în pelerinaj la Mecca, pe drum fiind ucis de supușii lui Tamerlan”. Aflat 
în cetatea Balkh, la 10 ramazan 771 ( 8 sau 13 aprilie 1370) s-a 
proclamat rege, după unii, sultan sau emir, acumulând întreaga putere 


%4 Ibidem. 

35 Blin, Arnaud, op. cit., p. 103. 

5 Ibidem, p.104. 

57 **Istoria universală, vol. HI, Buc., Ed. Ştiinţifică, 1960, p. 567-569; vezi şi Blin, 
Arnaud, op. cit., p. 105. 

55 Lavisse,Ernest şi Rambaud, Alfred, op. cit., p. 930. 

5 Manole, Neagoe, op. cit., p. 255; vezi şi Champdor, Albert, op. cit., p. 85-93. 

” Blin, Arnaud, op. cit., p. 107; vezi şi Lavisse, E. şi Rambaud, A., op. cit., p. 943-944. 

din 1370 şi până la moartea sa din 1405, cârmuindu-şi imperiul, dar 
neputând să se autointituleze Mare Han, în spatele lui Kabul Shah, 
marionetă mongolă, coborâtor din Ginghiz Han. 


ORGANIZAREA STATALĂ 

Sistemul său de guvernământ, o teocraţie imperială, s-a bazat pe 
fostul drept mongol peste care l-a suprapus pe cel turc, puternic bazat pe 
sharia islamică”. Tamerlan a restabilit sharia pe baza canoanelor 
musulmane, rupând-o cu fostul Yassak prin impunerea propriilor 
regulamente. În sistemul său, ca suveran absolut, Timur Lenk nu mai 
depindea de legea civilă, fiind responsabil doar în faţa lui Allah. În 
numele lui D-zeu şi a credinţei islamice el exercită întreaga putere, atât 
ca sultan/emir, cât şi ca imam, „ministru al religiei”? Era o nouă formă 
de contract între puterea imperială şi cea teocratică. Fostul Yassak ( 
adunarea generală) era desfiinţat şi înlocuit de Irade — voinţa personală, 
uns în stil musulman, ca vicar al lui Allah. 

Subiecţii noului imperiu sunt împărțiți în 12 clase, care încep cu 
descendenţii profetului, casa regelui, teologii şi apoi musulmanii 
obişnuiţi, fie ei turci, arabi, persani sau mongoli. Practic, sub forme 
turceşti de sec. al XIII-lea, Timur înlocuieşte vechea societate cu un 
califat, făurindu-şi în mod conştient o descendență mongolă ce cobora 
până la Ginghiz Han. L-a înlăturat pe Kabul Shah, înlocuindu-l cu 
Soiurghatmis, un descendent direct din Casa Ogodai ( unul din fiii lui 
Ginghiz Han)”. 

Considerând vechea Yassak ca depăşită, stăpânul din Samarkand 
avea nevoie de legi mai simple, clare şi extrem de severe, de asanarea 
moravurilor, de o disciplină şi de o supunere totală, de o armată şi de o 
elită militară la fel de credincioasă şi de supusă. Orice nesupunere, 
defecțiune în aplicarea ordinelor, trădare sau împotrivire erau reprimate 
brutal, pentru ca actul de credinţă şi de loialitate totală să fie răsplătite 
regeşte”!. Chiar dacă cronicarul Ibn Arabchah l-a criticat pentru 
duritatea măsurilor sale”, Tamerlan s-a erijat în apărătorul islamului şi 
al lui Mahomed, ca adversar al ereziilor musulmane. Politica, măsurile şi 


°! Lavisse, Ernest şi Rambaud, Alfred, op. cit., p. 944. 
” Ibidem, p. 945. 
” Manole, Neagoe, op. cit., p. 256 ; vezi şi Champdor, Alfred, op. cit., p. 85-93. 


” Ruy Gonzales de Clavijo, op. cit., p. 130-132, 137; vezi şi Lavisse, Ernest şi 


Rambaud, Alfred, op. cit., p. 945-946. 
” Manole, Neagoe, op. cit., p. 258. 

toate cuceririle militare le-a pus în şi sub numele Profetului. În lucrarea 
apocrifă „Instituţii”, Timur alegea pe imam, pe administratorul bunurilor 
bisericii, pe membrii înaltului cler musulman, pe muftiul din oraşe şi 
sate, fixând bunurile, proprietăţile şi veniturile pe care supuşii săi urmau 
să le primească. Este practic vorba de o centralizare excesivă, uşor de 
controlat şi eficient răsplătită, fapt care explică adeziunea totală a 
clerului bogat, ca şi a supuşilor loiali. A impus o autoritate de fier prin 
teroare şi acte de o mare cruzime, în care intoleranța decurgea din faptul 
că el era unicul ales şi misiunea sa era o completare a voinţei lui Allah şi 
a Profetului său. 

Timur a invocat Coranul în numele misiunii sale divine, încercând 
să realizeze o simbioză constructivă între nomad şi sedentar, între cadrul 
fizic, natural, cel al stepei, cu cadrul etnic, social şi militar”. 

Primul dar făcut marelui cler musulman a fost acela de a-i 
concesiona administrarea tuturor bunurilor, proprietăților ( tarkans şi 
tarkanliks)””, inclusiv de a apăra credinţa în Allah. Pentru aceasta erau 
prevăzute onorarii şi „pensii” faţă de teologi, seidri, sadriu, muftiului şi 
legiştilor, curtenilor şi administratorilor curţii, cadiului pentru armată, 
pentru popor, oraş, cetate sau sat%. 

Timur a refăcut unitatea tribului, a clanului, astfel că, pe timp de 
pace soldatul stepei era cantonat în acele colonii militare de păstori, 
unde alături de familia sa redevenea nomad”. Ulusurile timuride poartă, 
astfel, aceleaşi nume ale calnurilor: Kankili, Barlas, Dyelair, Kirkiz, 
Khazan, Kiptehak, Arlad, Mangut, Kerait, Naiman etc. 1%. 

Noua administrație timuridă completează ulusurile menţionate cu 
aşa-numitele Oumak-Case nobile (40) dintre care 12 primeau privilegiul 
de Tamga (familii, case privilegiate, ca: Barlas, Tarkhan, Arghoun, 
Dyelair, Mogol-Sai, Soldouz, Alad etc.!01. Doar casa sa — Barlas — Timur 
Lenk a împroprietărit-o cu patru marchizate şi guvernăminte, cu 100 de 
companii ce înglobau oameni şi arme, animale şi bunuri, onorarii şi 
venituri permanente. Celelalte 28 de Oumak-uri, care nu aveau tamga 
erau învestite (învestiţi) şefi de triburi, clanuri, primind însărcinări 
militare şi administrative, ele fiind întreţinute tot de stat'%?. La toate 


ii Grousset, Rene, op. cit., p. 496-497. 

” Lavisse, Ernest şi Rambaud, Alfred, op. cit., p. 946. 
% Ibidem,p. 947. 

” Ibidem. 

1% Ibidem, p. 948. 

'9 Ibidem. 

'% Ibidem; vezi şi Champdor, Albert, op. cit., p. 36-48. 

acestea se adăugau bunurile provenite din războaie, jafurile la care erau 
supuse oraşele şi cetăţile care nu se predau armatei lui Timur Lenk. De 
asemenea, venituri şi bunuri importante proveneau şi din răscumpărarea 
prizonierilor. 

Întreaga sa politică internă a corespuns şi a satisfăcut interesele 
aristocrației feudale, turco-mongolo-persane, atât nomadă, cât şi 
sedentară, clanului Barlas, clericilor musulmani, conducătorilor militari, 
teologilor şi legiştilor, artiştilor şi savanților, meşteşugarilor şi 
negustorilor bogați. 

Proprietatea funciară feudală în epoca timuridă s-a numit soiurgal. 
De dimensiuni diferite, ea era dăruită unei persoane — şef de trib, clan, 
comandant militar, cu dreptul de a o lăsa moştenire, dar sub 
obligativitatea prestării serviciului militar în armata lui Timur Lenk, 
inclusiv a unui număr de călăreţi. Proprietarul soiurgalului era scutit de 
impozite, căpătând, totodată, imunitate judiciară şi administrativă. 
Funcţionarii statului nu aveau voie să intre pe teritoriul soiurgalului. 

Puterea absolută a lui Timur Lenk cuprindea şi scaunul 
suprem de judecată. Ambasadorul castilian, Ruy Gonzales de Clavijo 
descrie în jurnalul său participarea în Samarkand la astfel de judecăţi, în 
care decidentul era stăpânul suprem — Timur Lenk'%5. Invitată la o astfel 
de judecată, solia europeană, spaniolă, asista la justiția aplicată 
primarului şef al Samarkandului, numit Dina, guvernator al curții 
imperiale, învinuit că ar fi luat măsuri oprimante faţă de locuitorii 
capitalei. Acesta a fost supus unei scurte judecăţi, verdictul final fiind 
dat de Timur Lenk, spânzurătoarea fără întârziere!". Bunurile acumulate 
pe nedrept au fost confiscate. Alături de guvernator a fost spânzurat şi 
Burunday Mârza care intervenise pentru iertarea celui judecat, curtezan 
dispus să dăruiască lui Timur - 400.000 de pesantes/real de argint 
timurid'%. Tamerlan a răspuns că acceptă bucuros darul, dar că va avea 
acelaşi sfârşit precum Dina. 

Un alt caz, judecat, la care a asistat Ruy Gonzales a fost cel 
îndreptat împotriva unui nobil, a cărui atribuţiune era îngrijirea celor 
3000 de cai ai curţii şi care, la reîntoarcerea stăpânului său din 
campanie, nu a putut prezenta întreaga herghelie. Sentința a fost aceeaşi 
- spânzurătoarea'%. Alte cazuri povestite de Clavijo au vizat un măcelar 


'% Ruy Gonzales de Clavijo, op. cit., p. 131. 
'% Ibidem. 
'% Ibidem. 
'% Ibidem. 

din Samarkand, care fusese prins că vindea carne la suprapreţ, marfă 
ilicită, ca şi în cazul unor cizmari şi vânzători de sandale!". 

Organizarea internă a fost centrată, fapt firesc, de altfel, pe latura 
militară. Timur Lenk, preluând modelul lui Ginghiz Han, şi-a îndreptat 
toată atenţia spre reforma militară. Hoardele sale nu-i mai vizau doar pe 
nomazi, cât şi pe sedentari, recrutaţi din întreaga Asie Centrală. Armata 
era împărţită în două corpuri distincte: una era cea care participa la 
campanie ( călăreţii) şi cea de-a doua era cea care avea misiunea de a 
apăra spatele frontului!%. Pe lângă cavalerie şi pedestraşi, balastierii, 
arcaşi şi genişti, Timur Lenk a utilizat şi artileriştii. 

Militarii primeau soldă de la stat, uneori chiar înaintea campaniei 
ce se organiza, inclusiv dreptul de a prăda, jefui oraşele, cetăţile şi pe 
toţi cei care nu se supuneau stăpânului lor. Mai mult decât atât, soldaţii 
primeau ordin de a-i decapita pe cei ce se opuneau lui Tamerlan, 
neacceptând să se predea la ridicarea cortului alb. Este şi cazul, amintit 
aici, la cucerirea în 1387 a oraşului persan Ispahan, când au fost ridicate 
28 de movile/piramide din capetele celor cca. 70.000 de prizonieri, 
exemplu ce poate fi dat şi cu ocazia campaniei din India şi cucerirea 
capitalei Delhi!%. 

Armata timuridă i-a amestecat călăreţ-cal-arcaş pe mongolii: 
keraiţi, merkiți, haimani (tătari) cu selgiukizi, kaia, uzbeci, kirkizi, 
cazaci, cumani, uiguri etc. Călărețul nomad se baza pe arta vieţii în şa, 
pe cal, harnaşament şi arcul cu săgeți, toate formând o osmoză, un 
trinom perfect N; 

Baza întregii strategii era mobilitatea, retragerea mimată şi 
revenirea pe neaşteptate pe câmpul de luptă. Armata avea şi unități 
specializate ce acționau pe principiul loviturii de şoc, a cărui obiectiv era 
distrugerea totală. Istoricul arab Ibn Khaldun accentua la oastea lui 
Timur Lenk forţa de caracter, camaraderia în luptă, dârzenia şi 
disciplina!!!. De fapt, nomadul stepei asiatice trăia pe cal din fragedă 
copilărie, utilizând un arc, oarecum diferit față de cel european, dublu 
arcuit, mai puternic şi mai rezistent, cu o grosime triplă a lemnului, fapt 
ce impregna săgeţii, atât viteză, cât şi precizie!!?. Atât mongolii, cât şi 
timurizii dispuneau de două tipuri de arcuri: scurt şi lung, folosite la 


'% Ibidem, p. 132. 

19% x]storia universală, vol. II, p. 571. 

'% Blin, Arnaud, op. cit., p. 13 şi p. 129; vezi şi Champdor, Alfred, op. cit., p. 137-156. 
"19 Ibidem, p. 114. 

"1! Ibidem, p. 115; vezi şi Champdor, Alfred, op. cit., p. 137-156. 

"12 Ibidem, p. 116-117. 

tipurile diferite de atac, la care se adăugau sabia încovoiată, lancea şi 
toporul. Erau utilizate, ca şi în Europa, atât cavaleria uşoară, cât şi cea 
grea, la care se mai adăugau infanteria de asediu şi specialiştii în asedii. 
În anumite situaţii au fost folosiţi şi elefanții, cu precădere pe câmpurile 
de luptă deschise!!5. 

Strategic şi tactic, Timur Lenk se baza pe efectul atacului surpriză, 
pe vicleşug în spionarea, chiar psihologică a adversarului, pe atacul 
susținut, concertant, exploatând viteza calului, a ploii de săgeți, a 
balistelor în asedii, se pare, fără a fi dovedit, chiar şi tunul ( bombarda 
chineză). A combinat activ războiul clasic cu cel de uzură, cu cel 
psihologic, dar şi cu cel al terorii, până la cel defensiv în aparenţă, 
susținut şi de un număr important de fortificaţii, aşa cum le-a descris şi 
ambasadorul castilian Ruy Gonzales de Clavijo "^. 

Trupele sale erau eterogene etnic: de la perşii medievali, la turci, 
arabi, mongoli, indieni, azeri, georgieni, armeni şi greci. Unităţile 
militare erau amestecate, inclusiv comandanții lor, tocmai pentru a se 
evita dezertarea sau trădarea la nivelul tribului sau a clanului, preluând 
de la mongoli sistemul decimal, cu unităţi de 10, 100, 1.000 şi 10.000 de 
mlitari ( tumen pentru ultimii)!!5. Solda se calcula avându-se în vedere 
numărul de cai pentru soldatul simplu sau în funcție de rangul militar. 
Astfel, comandantul unităţii de 10 militari primea de 10 ori mai mult 
decât soldatul simplu; cel al unităţii de 100 de militari, de 20 de ori în 
plus, în timp ce acela al unităţii de 1000, de 50 de ori mai mult!!€. 

Predilecţia spre masacre, distrugere totală şi cruzime izvorâse şi se 
înrădăcinase la nivelul stepei. El nu a făcut altceva, decât să le împingă 
până la paroxism şi inimaginabil. Exemplele se găsesc în mai toate 
operele citate până acum. 

Sistemul poştal, circulaţia informaţiei şi a ordinelor date au atins 
sub Timur Lenk o adevărată perfecţiune. Ambasadorul castilian descrie 
în amănunt acest sistem, modul de organizare, marea mobilitate a solilor 
şi amenajarea staţiilor de înlocuire a cailor şi a călăreţilor!!”. Prin acest 
sistem el era informat de orice atac sau mişcare strategică a adversarului, 
şi cu atât mai mult, pentru a nu fi surprins. 


115 Ibidem. p. 117. 

114 Ruy Gonzales de Clavijo, op. cit., p. 129-133; vezi şi Blin, Arnaud, op. cit., p. 123- 
125. 

115 Jean-Paul Roux, Tamerlan, Paris, Fayard, 1991, p. 294. 

11$ Ibidem, p. 294; vezi şi Blin, Arnaud, op. cit., p. 128. 

1 Ruy Gonzales de Clavijo, op. cit., p. 179. 

Forma continuă a campaniilor sale a avut drept consecinţă marile 
distrugeri pe care le-a provocat adversarilor. Grăitor, dar, totodată, 
demonic, minaretele de cranii erau dispuse cu faţa către exterior, 
îngrozindu-i pe cei asediaţi!!5. Unii autori compară aceste masacre cu un 
adevărat genocid uman!” 

În timpul campaniilor sale Timur îndura alături de soldaţii săi toate 
vicisitudinile climaterice, naturale şi militare, pentru ca în timp de pace 
elita armatei sale să participe la serbările curții, fiind aşezată la masa sa 
sau să asiste la primirea solilor. 

În administraţia civilă Tamerlan numea guvernatorii provinciilor, 
activitatea acestora fiind verificată o dată la trei ani'. În fiecare oraş 
sau cetate erau ridicate: moschee, o şcoală publică, medrese ( 
universităţi), bazare pentru comercianţi, spitale, case de ajutor, drumuri 
interioare, poduri şi fortificaţii. Meşteşugurile şi comerțul erau două 
domenii economice privilegiate în statul timurid, la Samarkand ca şi în 
celelalte oraşe acestea fiind susţinute de stat. De aceeaşi poziţie 
privilegiată se bucurau: artiştii, poeţii, savanții, istoricii şi medicii, 
astronomii, ca şi arhitecţii”?! 

Concluzionând tema organizării statale, aşa cum am remarcat în 
acest capitol, imperiul timurid a fost o veritabilă teocraţie, o monarhie 
absolută, în care Timur Lenk a acţionat ca un „locotenent” al lui Allah, 
încercând să reimpună imaginea foştilor califi, ca şefi ai statului, dar şi 
ca mare imam al Profetului. Ideologia imperiului timurid a avut la bază 
religia islamică, Tamerlan acţionând în numele ei, dar şi ca apărător al 
muslimului. El a preluat ideologia djihadului, încercând să o impună la 
nivelul întregii Asii. Este cert un fapt că, nu a reuşit peste tot, precum în 
cazul Chinei, Indiei sau al Asiei de Sud-Est. 

Dacă nu a reuşit în unificarea lumii musulmane, Timur Lenk a 
contribuit prin măsurile sale culturale la o adevărată renaştere culturală a 
islamului. El a încercat să provoace şi să impună simbioza dintre sharia 
islamică şi yassak-ul stepei, insistând pentru un compromis acceptabil 
între cele două coduri de legi asiatice. Am spune, altfel, că a căutat 
legitimitatea ambelor, contopite în misiunea sa de cuceritor şi stăpân 
universal. 

Timur Lenk a încercat să îl imite pe Ginghiz Han, atât în planul 
cuceririlor militare, cât şi în problema organizării imperiului. În timp ce 


118 Blin, Arnaud, op. cit., p. 138. 

'1 Tbidem. 

120 Manole, Neagoe, op. cit., p. 260. 
121 Blin, Arnaud, op. cit., p. 35-48. 

mongolul demara în opera sa de cucerire a lumii fără prejudecăţi, Timur 
Lenk a oscilat între nomadul predispus spre a cuceri şi spre a distruge şi 
sedentarul care voia să construiască. Între cele două metode, raţiunea de 
stat a timuridului a eşuat în anii imediat următori de după dispariţia sa. 

Ca ultim mare cuceritor nomad al stepelor, Timur Lenk şi-a 
petrecut întreaga viaţă în campaniile sale militare. Momentele de răgaz 
au fost acordate — câtuşi de puţin — organizării imperiului şi operei sale 
de mecenat în domeniul artelor. Cucerirea puterii politice în Transoxiana 
a fost nu doar un scop în sine, cât mai ales mijlocul prin care şi-a dorit 
să-l urmeze şi să-l continue pe Ginghiz Han, ca mare cuceritor al 
stepelor. Imperiul creat a fost mai puţin întins ca cel al Marelui Han şi, 
totodată mai puţin consolidat”. Geografic, imperiul timurid, 
comparabil cu cel mongol, a reprezentat doar o treime. Timp de mai 
bine de trei decenii Timur Lenk s-a aflat în fruntea armatelor sale, fiind 
în mod firesc, comparabil cu marii cuceritori ai lumii, din antichitate şi 
până în timpurile moderne, cu atât mai mult cu cât, înfrângerile sale au 
fost aproape inexistente ( poate doar bătălia din mlaştini în faţa lui Iliaş 
Hodja). 

O caracteristică a campaniilor sale a fost repetiţia, dar, totodată, şi 
o greşeală, întrucât Timur Lenk a revenit de mai multe ori în teritoriile 
pe care le cucerise, ca şi împotriva aceluiaşi adversar. Acest aspect a 
determinat ca succesiunea întreprinderilor militare să-i ocupe aproape 
întreaga domnie. O dovadă în acest sens este şi prezentarea succintă a 
campaniilor sale militare: 

1371-1372, invazia în Mogolistan ( două); 
1372-1373, invazia în Horezm (două); 
1375, a treia campanie în Mogolistan şi Horezm; 

e 1380-1387, Timur Lenk cucereşte Heratul, Khorasanul, 
Afganistanul, Iranul, Luristanul, Azerbaidjanul, Kurdistanul, Sultanye, 
Ispahan, Georgia, Shiraz ( unele cucerite şi anexate, altele doar 
invadate); 

e 1389,1391, 1394-1395, patru campanii şi tot atâtea victorii 
împotriva lui Tohtamăş (Toktamăş), hanul Hoardei de Aur; 

e 1393, Mesopotamia cade sub stăpânire timuridă; cucerirea 
Bagdadului; 

e 1394-1395, campanie în Georgia; 


122 Ibidem, p. 119: vezi şi alţi autori menţionaţi în lucrare, precum Champdor, Alfred, 
Manole, Neagoe, Lavisse, Ernest şi Rambaud, Alfred, La Rousse şi enciclopediile de 
istorie universală citate. 

e 1398, Timur Lenk invadează Nordul Indiei şi ocupă capitala 
Delhi; 

e 1399, este organizată o nouă campanie în Georgia şi în Irak; 

e 1400-1401, campania din Siria; ocupă şi devastează Damascul 
şi din nou Bagdadul; 

e 1400, cucerirea oraşului Tbilisi şi apoi Baalbek, înfrângându-i 
pe cavalerii mameluci din Alep; 

e 1402, bătălia şi victoria lui Timur Lenk de la Ankara împotriva 
sultanului otoman Baiazid; 

e 1404-1405, ultima sa campanie, eşuată în China!?%. 

Cuceritor fără scrupule, Timur Lenk şi armata sa au luat în galopul 
hoardelor turco-mongole întreaga Asie, de la China şi India până spre 
Asia Mică şi Marea Caspică, supunând şi cucerind etnii diferite, state şi 
religii, oraşe şi cetăţi, toate după voinţa şi ambiția sa de nemăsurat. Totul 
a fost supus şi reluat din rațiunea sabiei, devenind în a doua jumătate a 
sec. al XIV-lea un adevărat calvar şi un conducător de temut pentru Asia 
Centrală şi nu numai. 

Bogata bibliografie parcursă ne-ar putea permite să abordăm 
fiecare campanie militară. Intenţia noastră, în contextul de faţă, este 
aceea de a face o tratare în sinteză, accentuând caracteristicile generale 
care au făcut din Timur Lenk un adevărat geniu militar, cuceritor, 
totodată. Pe bună dreptate - cuceritorul din Samarkand - a fost un 
blestem al stepelor. 

Politica sa de cuceriri începe cu 1380 în Khorasan şi se încheie în 
China, în ianuarie 1405. Fără clipe de odihnă el şi-a condus armatele 
spre axele principale ale Asiei, uimind şi stârnind admiraţia dar şi frica, 
teama şi spaima adversarilor săi. Timur Lenk trecea repede şi 
nedisimulat de la starea de toleranţă la accesele de furie şi cruzime, 
aproape necontrolate. De la iertarea, ca urmare a supunerii şi până la 
masacre n-a fost decât un pas. Distrugerile provocate cetăților, oraşelor 
şi statelor cucerite au fost urmate de o masivă depopulare umană, 
nemaiîntâlnită nici la hoardele mongole. A folosit această metodă, 
urmată de cea a piramidelor de cranii la cucerirea Urgangi — capitala 
Horezmului, asupra oraşelor din Persia şi Georgia, Damasc şi Bagdad, 
Ispahan din Iran sau Delhi din India. Movilele de cranii nu erau altceva 
decât semnătura trecerii armatelor sale. Ca şi în jocul de şah, care-i 
umplea clipele de răgaz, Timur Lenk căuta soluţiile cele mai neaşteptate 


'% Ibidem, p. 122-135. Această succesiune a campaniilor timuride este prezentată, 
descrisă şi analizată în lucrările de bibliografie specială, dedicate lui Timur Lenk. 

şi surprinzătoare, nu înainte de a-şi spiona şi studia adversarul. Tamerlan 
recunoştea în „Instituţii” că „arta de a cuceri regatele era jocul de şah ... 
Studiam cu grijă, în minte, drumul care ducea spre cuceriri, chipul în 
care trebuia să atac, cum să mă retrag. Reflectam asupra conduitei pe 
care trebuia să o am faţă de soldaţi, în ce fel să mă port cu unul, ce ordin 
să dau altuia. Mereu în gardă ca să nu greşesc”, Deşi a dedicat 
victoriile sale numelui lui Allah şi al Profetului său, Timur Lenk a avut 
ca adversari pe proprii săi coreligionari, musulmanii. Totodată, la baza 
succeselor sale a stat disciplina de fier, mobilitatea, tactica şi strategia, 
mulate pe realităţile geografice specifice. 

Analizând campaniile militare ale lui Timur Lenk, istoricul 
francez Grousset Rene nu vede în ele decât o succesiune ilogică de 
acțiuni militare, reluate mereu, fără încetare!?. Cu toate acestea, analiza 
noastră este mai degrabă de acord cu aceea a altui francez, Arnaud 
Blin'%. Timur Lenk a fost adeptul războiului permanent, exploatând, 
mai mult, aspectul militar şi nu cel politic. Este adevărat, însă, că aceste 
campanii implică o enumerare obositoare de ani, nume de bătălii, 
oameni şi locuri, toate îngreunând înţelegerea corectă a planurilor 
timuride. În toate a existat o logică cronologică, chiar dacă Timur a 
trebuit să revină în teritoriile cucerite. Acest fapt s-a datorat 
neconcordanţei dintre aspectul militar şi cel politic. Cucerirea n-a fost 
urmată, întotdeauna, de organizarea noului teritoriu. Această idee am 
întâlnit-o în scrierilor mai multor istorici. 

Baza acţiunilor sale a avut ca epicentru Transoxiana, şi de aceea 
primele sale ţinte au fost cele vecine: Mogolistan, Horezm, Iran, 
Afganistan, Kurdistan şi Khorasan'”” . El gândea atacul concertat, de la 
centru spre periferie, înlăturând principalele amenințări — exemplu 
Hoarda de Aur a lui Tohtamăş sau Imperiul otoman al lui Baiazid, 
creind în vecinătăţile Transoxianei baza economică în vederea susţinerii 
acţiunilor militare. Timur Lenk voia să instituie un echilibru de forţe, dar 
şi o zonă de influenţă, un „cordon sanitar” în jurul Samarkandului, 
reşedinţa imperiului. Această strategie nu s-a impus de la început, ci pe 
măsura evoluţiei evenimentelor'%, ca un plan ce se etapiza în funţie de 


124 Manole, Neagoe, op. cit., p. 261; vezi şi Champdor, Alfred, op. cit., p. 93-106, 156- 
169; vezi şi Blin, Arnaud, op. cit., p. 154-210. 

1235 Grousset, Rene, op. cit., p. 497-498. 

128 Blin, Arnaud, op. cit., p. 149. 

121 Vezi: Lavisse, E. şi Rambaud, A., op. cit., p. 16-17; Grousset, R., op. cit., p. 28-32; 
Manole, N., op. cit., p. 262-263 şi Blin, Arnaud, op. cit., p. 146-153. 

128 Blin, Arnaud, op. cit., p. 150. 

priorităţi şi rezultate (n.n.). În acest plan s-au încadrat şi primele sale 
campanii de după 1380 împotriva Mogolistanului şi Khorasanului, vitale 
pentru securitatea Transoxianei'. Cele două campanii au fost urmate de 
cele din Iran, Afganistan şi Khorasan, teritorii ce făceau parte din ulusul 
clanului Djagadai, al cărui urmaş Timur se considera drept descendent, 
fapt ce explică şi căsătoria sa cu Tukal-Khanum ( descinsă din familia 
lui Djagadai)!*. 

În primii zece ani de domnie Timur Lenk a organizat patru 
campanii împotriva Horezmului şi cinci în Turkestan. În Horezm este de 
menţionat asediul împotriva capitalei — Urgangi, atunci când Timur se 
prezintă singur sub zidurile cetăţii, în bătaia săgeţilor, provocându-l pe 
emir care refuză să răspundă duelului. Ulterior oraşul a fost distrus şi pe 
locul său plantată o cultură de orezil. Mogulistanul şi Turkestanul sunt 
supuse în 1389 şi 1390. Khorasanul a căzut şi el sub stăpânirea timuridă, 
date fiind marile culturi cerealiere şi sistemul aferent de irigații”, 
necesare întreținerii armatei. 

Un alt obiectiv l-a reprezentat Persia medievală, ce deschidea 
perspectiva spre Afganistan şi Turkmenistan. El a înfrânt pe: kartizii din 
Herat, pe sarbadari şi tribul Bjuan-i-Kurban. La Herat, împotriva 
şahului Miram, Timur a aplicat metoda minaretelor de cranii™??, pentru 
ca la Sarbadars, prizonierii să fie zidiți de vii în turnuri (2000 de 
oameni). În mai puţin de cinci ani oștile sale au cucerit Khorasanul și 
Seistan. Cronica Zafer Name menţionează că populaţia capitalei Zarendj 
a fost decapitată. După Seistan a urmat cucerirea Kandaharului 
(Afganistan) în 1383. Din anul următor, 1384, Timur trece fluviul Amu- 
Daria, cucerind Mazenderan ( unde sunt ucişi şi copiii de la sân)", 
urmat de Azerbaidjan şi Georgia. Cu acest prilej este informat despre 
moartea şahului din Iran, Hodja şi că urmaşii acestuia îşi dispută 
succesiunea. Răscoala locuitorilor din Ispahan a fost crud înăbuşită, 
70.000 de capete au căzut, iar oraşul a fost incendiat". Cruzimea 
soldaţilor lui Timur i-au determinat pe cei din Shiraz să capituleze, după 


12 J P Roux, op. cit., p. 82; vezi şi Blin, Arnaud, op. cit., p. 152. 

120 Blin, Arnaud, op. cit., p. 153. 

13I Manole, Neagoe, op. cit., p. 262; vezi şi Lavisse, E. şi Rambaud, A., op. cit., p. 950. 
132 Ruy Gonzales de Clavijo, op. cit., p. 128. 

133 Blin, Arnaud, op. cit., p. 157; vezi şi Manole Neagoe, op. cit., p. 263. 

134 Lavisse, E. şi Rambaud, A., op. cit., p. 18-20; vezi şi Manole, Neagoe, op. cit., p. 
264. 

135 Manole, Neagoe, op. cit., p. 265; vezi şi Blin, Arnaud, op. cit., p. 158-160. 

ce fiul lui Timur, Shah Rokh i-a salvat viaţa tatălui său, ucigându-l pe 
shahul mosaferid - Mansur!*€. 

Invadarea Azerbaidjanului şi a Georgiei, şi de aici a Hoardei Albe 
au deschis episodul disputelor dintre Timur Lenk şi hanul Hoardei de 
Aur, Tohtamăş. Confruntarea dintre cei doi s-a extins din 1388 şi până 
în 1395, în toate cele patru bătălii, Tohtamăş fiind înfrânt. Disputa dintre 
statul timurid şi Hoarda de Aur a fost, până la acea dată, cea mai grea 
încercare şi acţiune militară pentru Timur. Paradoxul decurge din faptul 
că Tohtamăş găsise refugiu la curtea din Transoxiana şi mai mult decât 
atât, Timur l-a ajutat la ocuparea tronului Hoardei de Aur!*. Hanul 
Mamai fusese înfrânt la Kulikovo, în 1380, de Dmitri Ivanovici Donskoi 
şi astfel, ascensiunea lui Tohtamăş a fost deschisă în Destăh Kăptchak ( 
Hoarda de Aur)", tătarul având şi susţinerea lui Timur. Doi ani mai 
târziu, Tohtamăş (Toktamăs) dădea foc Moscovei (26 aug. 1382), pentru 
ca în 1387 să rupă legătura cu protectorul său, invadând Azerbaidjanul. 
Conflictul era ca şi deschis. Timur se abătu în marş asupra Kăptchak- 
ului în 1389, atacând dinspre Turkestan şi sudul Siberiei, înfrângându-l 
în 1391, urmărindu-l până spre Moscova şi Riazan'?. O sută de mii de 
tătari au fost omorâţi, atât în luptă, cât mai ales în încercarea acestora de 
a scăpa dincolo de Volga. Deşi primise o grea lovitură, Hoarda de Aur 
nu fusese desfiinţată, Timur neschimbând, prea mult, ordinea statală. 

Tamerlan l-a subestimat pe Tohtamăş, care după plecarea oastei 
timuride şi-a reorganizat forţele, a recuperat din teritorii, s-a aliat cu 
cneazul Moscovei şi cu sultanul mameluc al Egiptului, redeschizând 
conflictul în 1394-13951. De data aceasta confruntarea a fost decisivă. 
Tamerlan, venit prin Caucaz, a atacat spre centrul hoardei, spre Sarai şi 
Astrahan. Timur a primit chiar solia trimisă de Tohtamăş, ale cărei 
argumente nu l-au satisfăcut. Bătălia s-a dat pe apa Terek, unde 
Tamerlan era pe punctul de a fi ucis, fiind salvat de garda sa 


z141 
personală * . 


136 Grousset, Rene, op. cit., p. 28-32; vezi şi Blin, Arnaud, op. cit., p. 160. 

137 Lavisse, E. şi Rambaud,A., op. cit., p. 952-954. 

158 Olteanu, Antoneta, Miturile Rusiei clasice, Ed. Paideia, Buc., 2004, p. 72-73. 

139 Lavisse, E. şi Rambaud, A., op. cit., p. 954; vezi şi Blin, Arnaud, op. cit., p. 166- 
170; vezi şi Manole, Neagoe, op. cit., p. 267-269. 

140 Grousset, Rene, op. cit., p. 488-490 şi 501-515; vezi şi Blin, Arnaud, op. cit., p. 
176-177. 

141 Manole, Neagoe, op. cit., p. 270-271; vezi şi Grousset, Rene, op. cit., p.491. 

Tohtamăş a scăpat, fugind peste Volga, în timp ce Timur a distrus 
Astrahanul şi capitala Sarai'*?. Deşi atinsese vârsta de 60 de ani, marele 
cuceritor al stepelor nu s-a aplecat în reorganizarea statului tătar de pe 
Volga. Victoria sa împotriva lui Tohtamăş a favorizat refacerea 
Moscovei!" „ astfel că, ţarul Ivan cel Groaznic al Rusiei (1530-1584), 
copiindu-l pe Timur Lenk, a dat lovitura finală Hoardei de Aur. În ceea 
ce îl priveşte pe Tohtamăş, acesta a fugit la prinţul Lituaniei, Witowt, 
pentru a sfârşi în 1406 în Siberia, ucis de Shada Beg la Tiumen". 

Prin înfrângerea lui Tohtamăş, Timur atingea apogeul puterii sale 
la vârsta sexagenară, şi aşa cum afirma un cronicar de curte „o ordine şi 
o linişte de cimitir”! s-a instalat în imperiu. Era doar liniştea de 
dinaintea furtunii, în contextul în care Asia, cucerită de Timur Lenk se 
pregătea să dea în clocot. 

În curiltaiul din 1398, Timur îşi informează curtea despre o nouă 
campanie, împotriva Industanului. Marele emir vorbea ca despre o 
adevărată cruciadă islamică asupra hinduşilor necredincioşi, deşi nord- 
vestul Indiei era musulman. Informaţiile epocii vorbesc de o armată de 
92.000 de militari, altele de 120.000146. Pundjabul este devastat, iar la 
Bhatnir, unde Timur a fost rănit, s-a produs un adevărat masacru, fiind 
luați peste 100.000 de prizonieri. Confruntarea cu sultanul din Delhi, 
Mahmud Ghouriade s-a dat la 17 dec. 1398 şi, deşi locuitorii i-au 
deschis porțile oraşului, masacrul şi jaful au devenit litere de lege. 
Omorul şi jaful au durat trei zile. Prada pagodelor a fost uriaşă pentru 
toţi soldaţii lui Timur Lenk, în vreme ce pe lângă zidurile oraşului au 
fost construite piramide de cranii". Vor trebui să treacă cca. 150 de ani 
pentru ca oraşul să se refacă, paradoxal, aceasta s-a întâmplat sub Babur, 
un alt mongol. 

În primăvara anului 1390, la Termez, Timur şi-a regăsit familia, 
pentru a-şi face o triumfătoare intrare în Samarkand, încărcat de o 


142 Grousset, Rene, op. cit., p. 523; vezi şi Blin, Arnaud, op. cit., p. 117; vezi şi 


Manole, Neagoe, op. cit., p. 270-271. 

e Olteanu, Antoneta, op. cit., p. 74-75. 

4 Blin, Arnaud, op. cit., p. 177. 

* Manole, Neagoe, op. cit., p. 272. 

é Lavisse, E. şi Rambaud, A., op. cit., p. 956-957; vezi şi Blin, Arnaud, op. cit., p. 
178-180. 

147 Manole, Neagoe, op. cit., p. 274-275; vezi şi Lavisse, E. şi Rambaud, A., op. cit., p. 
956-957. 

imensă pradă de război, în cinstea victoriei din cruciada islamică, 
ridicând şi o moscheie comemorativă!" 

Episodul cel mai remarcabil, însă, din întreaga suită a campaniilor 
rămâne, dincolo de toate, Ankara — 1402. Confruntarea celor doi mari 
comandanţi a fost precedată de atacul împotriva Siriei, de asediul 
Damascului şi al Bagdadului unde se instalaseră turcii mameluci. 
Campania din Siria, ca de altfel, şi cea din Asia Mică s-au derulat în 
ultima etapă a domniei lui Timur, care era tot mai mult dominat de ideea 
de a deveni califul Asiei musulmane. Aceasta implica să urmeze drumul 
pelerinajelor spre Mecca, Medina şi lerusalim, dar mai ales, de cuceririle 
mamelucilor din Siria şi cele otomane din Asia Mică şi Peninsula 
Balcanică. Mamelucii au reuşit să atragă mai mulţi emiri turcomani, 
vasali statului timurid şi dispuşi să se răscoale. 

Pretextul campaniei lui Timur n-a fost unul religios, cât mai ales 
politico-militar, întrucât noul sultan din Alep, Faradj, urcat pe tron în 
1399 îşi extinsese autoritatea în Armenia, Georgia şi Siria”. În faţa 
celor două ameninţări, conform obiceiului său, Tamerlan le-a tratat pe 
rând. Campania a început cu prădarea Armeniei, cucerind şi masacrând 
locuitorii oraşului Sivas. A luat, apoi, drumul Alepului pe care l-a 
supus asediului, masacrului şi jafului. Cronica Zafer Name descrie 
dialogul dintre asediatori şi asediați, bătălia de la 30 oct. 1400, dar şi 
piramidele de cranii”. Ca un paradox al evenimentelor istorice, ambele 
armate strigau „Allah Akbar”, deşi aparţineau aceleaşi religii, iar în timp 
ce se construiau piramidele de tigve şi era dinamitată citadela, Timur 
Lenk discuta cu teologii din Alep. Nimic nu se schimbase în tipologia 
stărilor timuride. Alepul a fost prădat timp de 3 zile. 

După Alep au urmat Damasc, Hama, Homs, Baalbek şi Bagdad. 
Înainte de Damasc, sultanul Egiptului, Faradj s-a opus lui Tamerlan, 
preconizând chiar uciderea acestuia de către clanul Asasinilor, atentat 
eşuat, însă. Faradj a fugit în timpul nopţii spre Cairo, astfel că a doua zi, 
locuitorii fostei mari capitale omeyade s-au trezit fără armată — 
circumstanţă în urma căreia s-au predat, 25 dec. 1400. Episodul Damasc 
aduce în prim plan şi primirea de către Timur Lenk a delegaţiei din care 
făcea parte şi istoricul din Magreb — Ibn Khaldun. Delegaţia a fost 


i Grousset, Rene, op. cit., p. 180; vezi şi în op. cit. şi Blin, Arnaud; Manole, Neagoe; 
Lavisse, Ernest şi Rambaud, Alfred. 

1# Blin, Arnaud, op. cit., p. 182; vezi şi Manole, Neagoe, op. cit., p. 278-279. 

150) P Roux, op. cit., p. 135. În Sivas şi cronicarii turci descriu cruzimea oștirii timuride 
ce a îngropat de vii mulți locuitori. 

'5! Blin, Arnaud, op. cit., p. 185-186. 

primită cu cinste, însăşi Tamerlan stând cu capul descoperit. Episodul a 
fost relatat de istoricul Rene Grousset”. 

Pentru viaţa locuitorilor din Damasc, Tamerlan a cerut 1 milion de 
dinari, Marele Emir promițând cruţarea oraşului. Soldaţii săi însă au 
jefuit, masacrat şi au luat mii de prizonieri, care au fost vânduți ca sclavi 
în Transoxiana. Printre ei s-a aflat, copil fiind, Ibn Arabchah, viitorul 
mare istoric arab, cel care va lăsa posterității un portret negativ al 
stăpânului din Samarkand!“. Din Damasc, conform episcopului de 
Sultanieh, prăzile din aur şi argint, bijuteriile şi mătăsurile au fost 
încărcate pe 800 de cămile!**. 

A urmat Bagdadul, altă fostă capitală a califatului arab abbasid, 
care a ales rezistenţa în faţa oastei timuride. Bătălia a durat 40 de zile şi 
s-a încheiat cu cucerirea oraşului celor „O mie şi una de nopţi”. Dacă 
poeții şi savanții au fost iertaţi, din craniile multor locuitori s-au ridicat 
120 de piramide!%5. 

Cum Siria şi Mesopotamia nu mai prezentau o ameninţare pentru 
imperiul lui Timur Lenk, acestuia i s-a prefigurat, inevitabil, 
confruntarea cu Baiazid Ilderâm. Doi generali de geniu, trecuţi de a doua 
tinereţe, doi strategi ce se studiau reciproc aveau să se înfrunte, cu 
consecințe importante pentru Asia Centrală şi Asia Mică, precum şi 
pentru Europa creştină. Similitudinile dintre cei doi erau evidente: ambii 
erau turci, musulmani, comandanţi de excepţie, atât în plan tactic, cât şi 
strategic, dispunând de cele mai importante forțe militare, ambii 
aureolaţi de victoriile anterioare, şi de aici, de ambiţii de invincibilitate, 
dominați de ideea că această confruntare avea să le fie decisivă. Doi poli 
de putere se excludeau reciproc, două săbii ale lui Allah aveau să se 
înfrunte. 

Ca vârstă, cei doi combatanți se prezentau diferit: Timur Lenk era 
în jurul vârstei de 67 de ani, iar Baiazid cu 20 de ani mai tânăr!*. 
Amândoi purtau însemnele provocate de războaiele purtate, dar optica 
atacului era diferită. Invadatorul din Anatolia era Timur Lenk, în vreme 
ce defensivul a fost Baiazid. Timur a beneficiat ca suport de unitatea şi 
disciplina armatei sale, în timp ce Baiazid s-a bazat pe o oştire 
eterogenă, ce îngloba şi creştini. 


152 Grousset, Rene, op. cit., p. 526-527; vezi şi Blin, Arnaud, op. cit., p. 50; vezi şi 
Lavisse, Ernest şi Rambaud, Alfred, op. cit., p. 15-19. 

'55 Manole, Neagoe, op. cit., p. 282. 

'% Ibidem. 

'5 Ibidem. 

108 Blin, Arnaud, op. cit., p. 193. 

Campania şi confruntarea de la Ankara, 1402, au fost amplu 
descrise, atât de martorii oculari şi de cronicari, fie ei asiatici sau 
europeni, precum şi de istoricii lumii moderne!*. Când Timur Lenk şi-a 
făcut intrarea în Anatolia, Baiazid era preocupat de asediul 
Constantinopolului, pe care a fost nevoit să îl ridice, revenind în 
Anatolia cu oşti turcmene, georgiene, anatoliene, azere, cu creştinii sârbi 
ai lui Ştefan Lazarevici şi cu susţinere din partea flotei“. Timur Lenk 
venea dinspre Armenia, în fruntea unei armate formate din contingentele 
a 20 de sultani vasali'%, în care se regăseau: mongoli, perşi, afgani, 
uzbeci, kirkizi, arabi, cazaci, turci, inzi, uiguri etc.. 

Dorind controlul absolut asupra Islamului, Timur era obligat să 
înlăture adversarul cel mai de temut de la momentul ascensiunii sale. A 
urmat un schimb de scrisori, inclusiv de solii, prin care cei doi s-au 
insultat reciproc!%. Cronica Zafer Name, referindu-se la scrisoarea lui 
Tamerlan, făcea trimitere la originea obscură a dinastiei otomane şi la 
soţia creştină a lui Baiazid'S!, în timp ce otomanul îl făcea „câine”şi-l 
ameninţa că „îl va divorța de haremul său”!€?. Solia trimisă de Timur la 
Baiazid reliefa că, Asia se afla sub autoritate timuridă, comparându-l, la 
polul opus, pe Baiazid cu un „barcagiu turcoman”, naufragiat în abisul 
îngâmfării sale!%. 

Pregătirea confruntării a implicat şi problema efectivelor militare. 
Astfel, unele mărturii exagerate vorbesc de cca. două milioane de soldaţi 
pentru ambele armate; altele de 1.400.000 de timurizi sau de 800.000 şi 
cca. 500.000 de otomani, pentru ca, mai aproape de realitate să fie : 
140.000 de soldați pentru armata lui Timur Lenk şi cca. 85.000 pentru 
armata otomană!S*. 

Sosit sub zidurile Ankarei, Timur şi-a schimbat locul taberei sale, 
punându-l, doar în aparenţă, în avantaj pe Baiazid, care şi-a plasat 


157 Halil, Inalcik, Imperiul otoman. Epoca clasică. 1300-1600, Ed. Enciclopedică, Buc., 
1996, p. 58-60. 
158 Mantran, Robert, Istoria Imperiului Otoman, BIC ALL, 2001, Buc., p. 49. 
159 Grecu, Vasile, Ducas. Istoria turco-bizantină (1341-1462), Ed. Academiei RPR, 
Buc., 1958, 
'%0 Halil, Inalcik, op. cit., p. 58-59. 
161 Grousset, Rene, op. cit., p. 528-531. 

J. B. Burry, Cambridje medieval history, vol. IV, The eastern roman empire, 
Cambrige Press, 1923, p. 681. 
'% Manole, Neagoe, op. cit., p. 278. 
'% Blin, Arnaud, op. cit., p. 193; vezi şi Ion Chirtoagă, Imperiul otoman şi sud-estul 
european, Muzeul Brăilei, Ed. Albatros, Brăila, 2004, p. 19; vezi şi Virgil Ciocâltan, 
Mongolii şi Marea Neagră în sec. XIII-XIV, Ed. Enciclopedică, Buc., 1998. 

trupele sale, atât spre apă, cât şi spre înălțimile de la nord-vest de 
Ankara'S. Sultanul otoman a căzut victimă capcanei întinsă de timurid, 
fiind ferm convins de deznodământul favorabil al confruntării. 
Spionându-şi adversarul, Timur Lenk a schimbat albia râului, deviindu-i 
cursul, fapt cu consecinţe directe privind lipsirea de apă a adversarului. 
Baiazid a ordonat atacul imediat. De asemenea, Timur a reuşit să-i 
cumpere pe tătarii din oastea sultanului, aceştia acționând pe flancuri, 
permițându-i emirului din Samarkand să-l încercuiască pe Baiazid, căzut 
prizonier!%, 

Prezentată drept una din marile bătălii ale istoriei, lupta de la 
Ankara, 28 iulie 1402, a durat peste 10 ore, rând pe rând, tătarii şi chiar 
fiii lui Baiazid părăsind câmpul de luptă. Rămas doar cu 300 de ieniceri, 
sultanul otoman, deşi a încercat să fugă, a fost luat prizonier". 

Timur Lenk a dovedit din nou talentul de bun strateg, psiholog, 
spion al adversarului, de regizor al întregii acțiuni, de viclean şi bun 
negustor în cumpărarea de trupe din tabăra adversă. Pentru Tamerlan 
trofeul suprem era însuşi Baiazid, devenind de-a dreptul legendară 
primirea prizonierului în cortul său. Episodul este povestit de cronicarul 
bizantin Ducas, de cronicarii săi de curte, de istorici precum Blin 
Arnaud, Manole Neagoe, Champdor Albert, Lavisse Ernest şi Rambaud 
Alfred, Rene Grousset, lucrările lor fiind, de altfel, menționate anterior. 
Toți autorii reliefează faptul că Baiazid a fost tratat cu respect, inclusiv 
în timpul deplasării spre Samarkand'S5, în pofida tuturor legendelor care 
s-au ţesut (n.n.) în jurul acelei cuşti în care prizonierul a fost transportat 
prin Asia ( mort în 1403, suicid prin otrăvire, înmormântat în mausoleul 
de la Brusa). 

În drumul său spre Samarkand, Tamerlan a fragmentat Imperiul 
otoman, a devastat şi jefuit Anatolia, Georgia, refăcându-şi, astfel, 
stăpânirea din vestul Asiei, rămânând popular şi admirat în Asia Minor, 
copleşit de laudele cronicarilor săi, dar şi de osmanlâieni, de teologii şi 
legiştii musulmani, care-l declarau apărătorul şi restauratorul unității 
islamice!%. 


165 Manole, Neagoe, op. cit., p. 286; vezi şi Halil Inalcik, op. cit., p. 51-60; vezi şi 
Lavisse, E. şi Rambaud, A., op. cit., p. 839 şi Blin, Arnaud, op. cit., p. 194-198. 

1% Grousset, Rene, op. cit., p. 531-533; vezi şi Manole, Neagoe, op. cit., p. 287 şi Blin, 
Arnaud, op. cit., p. 196-197. 

'% Ibidem. 

'% J.B. Burry, op. cit., p. 682-683. 

1% Lavisse, E. şi Rambaud, A., op. cit., p. 961. Tamerlan se întorcea pentru a 19 —a 
oară învingător la Samarkand, în luna Moharrem, 807 ( iulie 1404). 

Eşecul lui Baiazid la Ankara, 1402, a avut consecinţe negative 
pentru sultanatul său, până la urcarea pe tron a unuia dintre fii, viitorul 
Mahomed I( Mehmed I), în 1413, dar favorabile pentru Imperiul 
bizantin, pentru statele şi Creştinătatea ortodoxă din Balcani. Victoria lui 
Timur a salvat Constantinopolul pentru încă o jumătate de secol”. 

Cele două episoade din campaniile timuride împotriva lui 
Tohtamăş şi Baiazid au adus în prim plan şi relațiile lui Timur Lenk cu 
Europa. Victoriile sale împotriva celor doi au generat un viu interes, 
amestecat cu teamă, curiozitate şi de ce nu cu admiraţie. Rapoturile 
europenilor cu lumea islamică nu luaseră sfârşit odată cu ultimele 
cruciade ale sec. al XIII-lea. Europa creştină se simţea încă ameninţată 
de maurii din Pen. Iberică, de cei berberi din Nordul Africii, de 
sultanatul fatimid şi apoi mameluc din Egipt, pentru ca la jumătatea sec. 
al XIV-lea să se prefigureze pericolul otoman dinspre sud-estul 
continentului. Victoriile lui Tamerlan au pus în plan geopolitic 
posibilitatea unei alianţe politico-militare cu statul timurid. Înlăturarea 
amenințării  mauro-berbere, sarazine şi otomane ar fi putut aduce 
Europei „liniştea” necesară. Aceste motive au determinat Franţa lui 
Carol al IV-lea, Spania lui Henric al III-lea, ca şi oraşele Genova şi 
Veneţia ( ultimele două dezvoltau relaţii secrete cu Timur)" 'să 
întrevadă o posibilă alianţă. În 1402 Bizanțul obținuse o amânare, fapt 
conştientizat la Constantinopol, de aceea şi aici interesul față de 
Tamerlan devenise primordial. 

Dintre toate Spania s-a dovedit cea mai activă, fapt demonstrat şi 
de ambasada, solia trimisă la Samarkand, condusă de Ruy Gonzales de 
Clavijo, între 1403-140617. Jurnalul său de călătorie a fost pentru 
europeni cea mai interesantă pagină dedicată lui Tamerlan, fapt explicat 
de numeroasele traduceri realizate în Europa Occidentală până în sec. al 
XVII-lea, ca şi de impactul avut în literatură, dramaturgie şi în 
muzică”. De fapt, curţile europene aveau în vedere şi o posibilă 
ameninţare din partea timuridului, dată fiind şi originea sa turco- 
mongolă, inclusiv religia islamică. La rândul său, Tamerlan a întreţinut 
relaţii economico-comerciale cu republicile italiene, trimițând la Paris şi 
apoi la Londra, în 1403 pe călugărul dominican Jean, arhiepiscop de 
Sultanieh. Propunerile lui Tamerlan, după descrierea victoriei de la 


17 Ton Chirtoacă, op. cit., p. 20-21. 

1I Lavisse, E. şi Rambaud, A., op. cit., p. 961. 

172 Ruy Gonzales de Clavijo, op. cit., p. 146. 

'%5 Blin, Arnaud, op. cit., p. 202-203, cu precădere a se vedea cap. Mitul despre Timur 
Lenk, p. 49-76. 

Ankara, vizau mai mult interes pentru legăturile comerciale cu Europa 
Occidentală. Moartea lui Timur Lenk din 1405 a pus capăt proiectelor 
europeano-timuride, Eurasia revenind la problemele anterioare marii 
aventuri a celui care a fost Timur Lenk. 

Pentru a 19-a oară, în plină glorie, cu o vârstă de cca. 69 de ani, 
aflat spre apusul carierei sale de cuceritor, Timur Lenk reintra trumfal în 
Samarkand, aducând cu sine un fabulos tezaur din imperiul lui Baiazid, 
inclusiv pe soţia acestuia, Olivera şi pe cele două fiice. Este momentul 
în care, deşi bătrân şi obosit, îşi propune să refacă fostul imperiu al lui 
Ginghiz han. Faptul că mai trimitea tribut la Kambalâk ( Beijing) îl 
indigna, într-un moment istoric în care China sub dinastia Ming se afla 
într-o decădere evidentă. 

Înainte de a pregăti campania împotriva Chinei, emirul din 
Samarkand a primit solia spaniolă condusă de Ruy Gonzales de Clavijo, 
şi ca o coincidenţă, şi pe cea chineză. Ambasadorul castilian de Clavijo 
relatează întâietatea acordată de Timur delegaţiei creştine şi disprețul 
arătat celei chineze!"?. 

Marele emir din Samarkand înţelegea foarte bine că Persia, 
Mesopotamia, Hoarda de Aur şi Imperiul otoman nu puteau atinge 
măreţia lui Ginghiz Han fără coroana chineză". Acesta avea să fie 
motivul ultimei sale campanii, cea din China. Cu o armată ce cuprindea, 
după unele estimări, cca. 150.000-200.000 de soldaţi, Timur părăsi 
Samarkandul la 28 dec. 14046. Ajuns la Otrar, epuizat şi cuprins de 
frig, Tamerlan căzu la pat, stingându-se din viaţă la 19 ian. 1405 (7 
chabon 807), la Otrar, la 400 km de Samarkand'”. 

Medicul său, Fazl Oullah îi spusese anterior că orice speranţă de 
însănătoşire era ca şi pierdută, fapt ce l-a determinat să ceară cu limbă 
de moarte să i se ducă trupul la Samarkand, pentru a fi depus în 
mausoleul său''5. În ultimile zile de viaţă şi-a chemat emirii, fiii şi 
rudele pentru a-şi stabili succesiunea, rugându-i ca strădaniile sale - 
imperiul stepei pe care l-a clădit — să fie continuate de urmași”. 

Pentru că primii doi fu, Djahangir şi Omar Cheikh, muriseră, deja, 
primul în 1375, iar al doilea în 1391, Timur Lenk avea de ales între 


174 Ruy Gonzales de Clavijo, op. cit., p. 147-149. 

175 Blin, Arnaud, op. cit., p. 212; vezi şi Manole Neagoe, op. cit., p. 290. 

176 Lavisse, E. şi Rambaud, A., op. cit., p. 962; vezi şi Blin, Arnaud, op. cit., p. 218; 
vezi şi Manole, Neagoe, op. cit., p. 290. 

17 Ibidem. 

178 Ibidem. 

' Manole, Neagoe, op. cit., p. 291. 

Miran Shah şi Rokh Shah. Cum cel de-al doilea fiu, cel mai îndrăgit de 
tată, lipsea, muribundul l-a desemnat drept succesor pe Pir Mahomed, 
nepotul său, fiul lui Djahangir!“. Acesta a fost repede înlăturat de fiul 
unchiului său, șahul Miran, respectiv Khalil. În 1407, la rândul său, 
Khalil a fost înlăturat printr-o lovitură de palat de fiul lui Timur, Shahul 
Rokh, cel mai important succesor timurid!*!. Moştenitorii săi au fost 
incapabili să oprească regresul teritorial al imperiului timurid, deşi ei au 
avut realizări remarcabile în plan cultural'*?, mai ales sub Shah Rokh şi 
fiul acestuia Mahomed Tourgai, cunoscut în Europa sub numele de 
Oulug — Beg, cel care a construit în 1428 în Samarkand observatorul 
astronomic!$5. 

Prăbuşirea imperiului timurid s-a datorat luptelor interne pe tema 
succesiunii, dar şi ca urmare a faptului că, odată cu moartea lui Timur 
Lenk foştii săi supuşi din Asia Centrală, atât turci, perşi, cât şi mongoli, 
s-au răsculat. Criza politico-militară s-a instalat în imperiul stepei, abia 
în 1526, având să se afirme un alt mare cuceritor, Babur, cel care a pus 
bazele imperiului marilor moguli din India. 

Timur Lenk a realizat, dintr-o perspectivă mai mult militară, 
sinteza dintre nomazii de stepă, de etnie mongolă şi sedentarii din Asia 
Centrală, din marea familie a triburilor turcice. Instabilitatea geopolitică 
a Asiei, în general, şi a Asiei Centrale, în mod special, au grăbit 
fărâmițarea moştenirii timuride. Efemeritatea imperiului stepei s-a 
datorat şi pe fondul în care, geniul şi forţa lui Timur Lenk au lipsit 
succesorilor săi. Dincolo de cruzimea şi intoleranţa de care a dat dovadă, 
inexplicabile cu gustul şi rafinamentul pentru cultură şi artă, Timur Lenk 
rămâne, în mod incontestabil, un mare cuceritor asiatic, alături de Attila, 
Ginghiz Han, Cubilai Han, Baiazid şi Mahomed II, Babur şi Akbar. Sub 
Timur Lenk, Asia Centrală a atins apogeul său militar, dar şi cultural. 

Domnia lui Timur Lenk n-a fost, doar, o suită de cuceriri şi de 
campanii militare, în paralel totul fiind completat de o vastă operă de 
construcție, de mecenat asupra poeţilor, istoricilor, savanților, inclusiv a 
artiştilor, indiferent de originea lor, de etnie sau de religie. Ambiţia lui 
Tamerlan a fost de a transforma Samarkandul într-o veritabilă „perlă a 


180 Lavisse, E. şi Rambaud, A., op. cit., p. 962; vezi şi Blin, Arnaud, op. cit., p. 221 şi 
Manole, Neagoe, op. cit., p. 291. 

181 Grousset, Rene, op. cit., p. 538. 

152 Blin, Arnaud, op. cit., p. 220. 

183 Lavisse, E. şi Rambaud, A., op. cit., p. 963. 

Orientului”!*, într-un centru economic, politic şi spiritual, nod 
comercial pe Drumul Mătăsii, epicentru al Asiei Centrale. 

Reşedinţă, capitală a  Transoxianei şi apoi a imperiului, 
Samarkandul era oraşul în care Timur Lenk revenea, încărcat de 
nenumărate bogății, după fiecare campanie victorioasă. Capitala era un 
oraş cosmopolit, multietnic şi religios, în care găseai în bazare toate 
meşteşugurile, de la cele productive la cele artistice, aparţinând celor 
mai importante civilizaţii şi culturi ale Asiei, şi nu numai. Fiecare 
campanie însemna un aflux de poeţi şi savanţi, de artişti şi meşteşugari. 

Istoria Samarkandului a fost şi este una milenară, „un martor 
tăcut” al trecerii timpului, dar, totodată, o dovadă a măreției şi splendorii 
sale de-a lungul epocilor revolute. Încă din antichitate, grecii l-au numit 
Maracanda, prin el trecând, posibil, Cirus cel Mare şi Darius, însă în 
mod cert Alexandru cel Mare, în 328 î.Hr.'*5.Oraşul era descris în anul 
631 d.Hr. de călătorul chinez Xuanzang pentru a fi distrus în sec. al 
XIII-lea de invazia mongolă. Ibn Battuta, mare călător şi geograf, ajuns 
la Samarkand în 1335, constata că oraşul încă nu îşi revenise după 
distrugerea provocată de hoardele mongole ale stepei. În timpul lui 
Timur Lenk şi a urmaşilor săi, Shah Rokh şi Ulagh Beg, Samarkandul a 
cunoscut cea mai interesantă dezvoltare şi înflorire din istorie. Sub 
Timur, capitala sa a devenit treptat o revanşă a sedentarului asupra 
nomadului. Prima etapă a Samarkandului timurid a avut caracteristici 
militare, amplasarea sa făcându-se pe un platou, fapt ce îi dădea aspectul 
unui  Oraş-cetate-fortăreaţă. Noul oraş, cu toate bijuteriile sale 
arhitectonice ( palate, moschei şi mausoleuri), cu bazare, grădini şi 
fântâni se întindea pe o câmpie, fapt ce i-a permis o extindere 
nemaiîntâlnită în Orient ( peste 16 km). 

Samarkandul era organizat ca un important centru comercial, 
adăpostind de-a lungul arterelor sale mai toate atelierele meşteşugăreşti, 
bazarele pentru negustori, locuinţele, şi în primul rând, sediul curții 
timuride'5. Bazarele oraşului erau locul de schimb pentru negustori, 
veniți din toate colţurile Asiei, ca şi din Europa, pe arterele capitalei 
„plimbându-se” elita intelectuală a Asiei, ca şi arhitecţii marilor 
mausolee Shah-i-Zinda şi Gur-i- Amir, a moscheii Bibi Khanum, ca şi a 


palatelor, grădinilor şi fântânilor capitalei!*”. 


15% Blin, Arnaud, op. cit., p. 211. 

185 Ibidem, p, 38. 

'5 Manole, Neagoe, op. cit., p. 297-299. 

187 Simu, Octavian, Herghelia verde, însemnările vraciului Şofur despre Timur Lenk, 
Ed. Herald, 2008. Deşi personaj imaginar, construit de autor, părerea noastră este că 

Samarkandul a cunoscut o adevărată renaştere economică, 
culturală şi artistică, fiind şi un oraş al universităţilor musulmane ( 
medrese), loc de întâlnire al legiştilor şi al studenților în Coran*. 
Ambasadorul Ruy Gonzales de Clavijo numeşte meşteşugurile şi 
artizanii acestora: bijutieri, armurieri, zarafi şi negustori, măcelari, 
bucătari, croitori, arhitecţi, grădinari, zugravi, pictori, constructori, 
cioplitori, cizmari etc. 1%, Capitala timuridă a devenit un adevărat oraş- 
muzeu, loc, totodată, de întâlnire a marilor caravane, centru urban dar şi 
militar, centru al diplomaţiei Marelui Emir, aici fiind primite marile 
ambasade şi solii. 

Dincolo de toate, cea mai interesantă şi mai pitorească descriere a 
oraşului şi a curţii lui Timur Lenk rămâne cea realizată de ambasadorul 
castilian Ruy Gonzales de Clavijo. Jurnalul său de călătorie, 1403-1406, 
va reprezenta o adevărată frescă a momentului istoric ( cu precădere 
pentru europeni şi nu numai) în drumul său din Spania-Nordul Africii- 
Asia-Samarkand'*. Ambasadorul trece prin filtrul formaţiei sale 
europene: descrierea călătoriei sale, oraşele, cetățile, ţările întâlnite, 
obiceiurile şi mentalul locului, viaţa economică şi socială, alimentaţia, 
organizarea administrativă, comerţul şi viaţa culturală, escorta, 
tratamentul impus solilor, totul impregnat şi de informaţii vizând 
originea, ascensiunea, cuceririle, şi în mod special, curtea lui Timur 
Lenk din Samarkand!”!. Toate aceste descrieri, completate de alţi autori, 
configurează o altă imagine a lui Tamerlan, dincolo de cuceritorul crud 
ŞI sângeros, punând, cu atât mai mult, în antiteză pe nomadul cuceritor 
cu opera sa de construcţii şi de mecenat în domeniul culturii şi al 
artelor!*?. Castilianul este dominat, obsesiv, în a descrie totul în 
amănunt, fapt ce face din jurnalul său principalul izvor informativ 
despre oamenii şi locurile descrise ale civilizaţiei contemporane lumii 
islamice a epocii timuride. Acordă, astfel, un spațiu important escortelor 
oferite ambasadei spaniole de către Tamerlan, ritualului de primire în 
oraşe şi cetăţi, de-a lungul drumului parcurs până la Samarkand. Descrie 
modul în care ambasadorii erau primiţi şi trataţi, inclusiv teama 


acest Şofur nu era nimeni altul decât Sharif ed-Din, principalul cronicar de la curtea 
lui Tamerlan. 

1% Lavisse, E. şi Rambaud, A., op. cit., p. 956-967; vezi şi Champdor, Albert, op. cit., 
cap. III, Samarkand, p. 36-48. 

18 Ruy Gonzales de Clavijo, op. cit., p. 226; vezi şi Blin, Arnaud, op. cit., p. 42. 

1 Ibidem; jurnalul de călătorie trebuie parcurs în integralitatea sa , „da cappo al fine”. 
1 Tbidem. 

'% Blin, Arnaud, op. cit., p. 38,48, 49-76; vezi şi Champdor, Albert, op. cit., p. 36-48. 

locuitorilor în faţa prezenţei escortei timuride'*5. La rândul lor, membrii 
escortei, ca şi conducătorii oraşelor gazdă erau verificaţi de alți trimişi ai 
curţii din Samarkand. Încălcarea regulilor de ospitalitate era grav 
pedepsită de însuşi Timur Lenk. Sunt descrise oraşele, modul de 
alimentare, mesele şi alimentele servite, găzduirea şi mai ales condiţiile 
de cazare, de transport, inclusiv pentru zonele aride, deşertice!%. 
Ambasada era păzită, însoţită şi organizată de membrii gărzii. Sunt 
avute în vedere şi descrierile referitoare la activitățile economice, 
spirituale, la monumente şi ritualuri, obiceiuri şi tradiţii, care la fiecare 
pas i-au surprins pe europenii iberici!%5. Sunt supuse analizei 
psihologice etnii şi culturi dintre cele mai diferite: magrebieni şi apoi 
sarazinii egipteni din nordul Africii, turci, arabi, creştini nestorieni, 
armeni, greci, perşi, indieni şi mongoli". Delegaţia spaniolă remarca 
nivelul civilizaţiei musulmane, rămânând surprinsă de melanjul natural 
al culturii materiale şi spirituale dintre civilizaţia societăţii de stepă, 
nomadă şi cea urbană, sedentară!”. Ruy Gonzales de Clavijo conchide 
că, civilizaţia timuridă, începând de la Oxus şi până la Samarkand, este 
una pregnant mongolă, deşi arată că limba cea mai folosită este persana 
medievală ( pashtu)!%%. Orice solie, ambasadă nu putea traversa 
teritoriile imperiului timurid fără înscrisurile şi garda date direct de către 
Timur Lenk. 

La Tirmiz şi Keş, fieful clanului Barlas, Ruy Ganzales a vizitat şi 
mausoleul tatălui lui Tamerlan, inclusiv mormântul fiului cel mare al lui 
Timur, emirul Jahangir, moschee şi palate şi modul cum au fost trataţi 
peste tot, cu cea mai mare curtoazie diplomatică, specific asiatică!”. La 
Tirmiz, zilnic, din ordinul lui Timur erau sacrificate 20 de oi, carnea 
gătită fund împărţită săracilor, în memoria tatălui şi a fiului său. 

Ruy Gonzales descrie şi emblema statului timurid, întâlnită 
la tot pasul, Leul şi Soarele, inclusiv cele trei inele, care formau un 
triunghi ce semnifica faptul că Timur Lenk era stăpânul celor Trei 
Sferturi ale Lunii20%. 


'% Ruy Gonzales de Clavijo, op. cit., p. 99-113. 
1 Tbidem. 

'% Tbidem. 

1% Manole, Neagoe, op. cit., p. 297. 

'% Blin, Arnaud, op. cit., p. 202-203, 211-212. 
'% Ruy Gonzales de Clavijo, op. cit., p. 105-106. 
'% Ibidem, p. 108-109. 

*% Ibidem, p. 110. 

Ajuns la Samarkand, ambasadorul castilian rămâne surprins de 
modul de organizare al oraşului, de fastul, luxul, opulenţa şi strălucirea 
curții lui Tamerlan. De fapt, în 1403, după ruinarea Alepului, 
Damascului şi a Bagdadului, Samarkandul devenise cel mai frumos şi 
mai impunător oraş, capitală a Asiei Centrale. Ca reşedinţă a imperiului 
Timurid, Samarkandul surprinde, nu doar prin întindere, lux, opulenţă şi 
fast, cât mai ales prin melanjul etniilor, culturilor şi al religiei, dar şi prin 
arhitectura sa grandioasă, ce făcea să transpară eleganța, alături de 
aspectul despotic şi tiranic”. Pe lângă zidurile gigantice şi construcțiile 
religioase şi laice de dimensiuni colosale, se amestecau eclectic stilurile: 
chinezesc, indian, persan şi turc într-o cromatică şi o ornamentaţie, 
comparabile cu barocul flamboiant de factură europeană. Totul este 
completat de grădini luxuriante, fântâni, locuinţe din piatră, gresie şi 
mozaicuri, spitale, moschei şi o mare de corturi multicolore, atât pentru 
membrii curții, cât şi pentru uzul funcționarilor, a gărzilor şi chiar a 
armatei permanente cantonate la periferia Samarkandului”*?. 

Ambasada spanolă a ajuns la Samarkand la 8 sept. 1403, 
parcurgând, până la primirea de către Timur Lenk, întregul ritual 
diplomatic al curții: de la remiterea scrisorilor de acreditare şi înmânarea 
darurilor, trecând prin mai multe etape intermediare, până la 
prezentarea în fața Marelui Emir”. În cadrul „întâlnirii diplomatice” 
sunt descrise: primirea, ritualul curţii, corturile familiei timuride, 
inclusiv cel al lui Timur, luxul, vestimentația, opulenţa artistică şi „beţia 
culorilor”, petrecerile oferite de Marele Emir, participarea la scaunul de 
judecată, prezentarea soțiilor şi a familiei, inclusiv primirea delegaţiei 
chineze, tratată în mod intenționat la o subclasă diplomatică, în 
comparaţie cu poziţia oferită celei spaniole”. Ruy Gonzales descrie în 
amănunt primirea celor două delegaţii, reliefând disprețul lui Tamerlan 
faţă de împăratul chinez, căruia îi plătea tribut şi în 1403. În derâdere, la 
Samarkand, împăratul Chinei era denumit Tanguz Chan — Împăratul 
Porc?%. 

La petrecerile organizate şi dedicate delegaţiei spaniole au 
participat membrii familiei, comandanții şi funcţionarii, elita intelectuală 
din Samarkand”%*. Uzanţele curţii erau clare şi stricte, totodată, neavând 


%1 Manole, Neagoe, op. cit., p. 300. 

2 Lavisse, E. şi Rambaud, A., op. cit., p. 966-967. 
*% Ruy Gonzales de Clavijo, op. cit., p. 114-116. 
2% Ibidem. p. 117-147. 

*% Ibidem. p. 118. 

*% Ibidem, p. 128-129. 


296 


ANUARUL SOCIETĂȚII DE ŞTIINŢE ISTORICE DIN ROMÂNIA - FILIALA CÂMPINA - 2015 


nimeni curajul să le încalce, şi astfel, să aducă prejudicii imaginii de 
stăpânitor al Asiei, imagine pe care Timur Lenk şi-o asuma în modul cel 
mai ostentativ. Au fost prezentate bazarele şi produsele acestora chiar de 
către producătorii sau negustorii lor”. 

Actele de judecată, numite de dreptate se finalizau cu asistarea la 
proces, inclusiv la aplicarea sancţiunii de pedeapsă cu moartea; 
spânzurătoarea sau decapitarea”. 

Delegației castiliene îi sunt prezentate, într-un ritual specific, cele 
opt soţii ale lui Timur Lenk ( 1403), începând cu Khanum ( soţia — şefă 
a haremului), apoi Kuchik Khanum , Tukel, Chelpan Mulk, Mundasaga, 
Vengaraga, Ropa şi ultima Khanum Jahwar”%*. 

Fastul şi belşugul, ospeţele şi petrecerile sunt amplu descrise de 
Ruy de Gonzales, contribuind la conturarea imaginei celei mai mari curți 
imperiale din Asia Centrală la graniţa dintre sec. al XIV-lea şi al XV- 
lea. Familia, curtea şi supuşii săi erau racordaţi unei ordini stricte, de 
neîncălcat, în care fiecare îşi avea locul şi rostul său. Aceeaşi ordine 
strictă era impusă şi locuitorilor, inclusiv armatei aflată permanent pe 
picior de război. Soldaţii şi familiile lor erau, întotdeauna, pregătiţi de 
campanie. Se trecea, intempestiv, de la viața de sedentar la cea de 
nomad şi invers, de fapt, aceasta a fost şi o caracteristică a domniei lui 
Timur Lenk. 

La Samarkand, ştiinţa şi artele au funcționat permanent, activitatea 
intelectuală, creaţiile artistice, construcțiile şi întreaga viaţă economică 
erau urmărite de simţul practic, de voinţa şi de starea de moment a 
marelui stăpân, care atunci când era nemulțumit impunea dărâmarea, 
urmată de refacere, reconstrucţie, restaurare şi reabilitare. 

Ştiinţele umaniste au fost bine reprezentate ( istoria şi literatura) 
de nume precum: Sharif ed Din, Rashid ed Din, Ali Yezdă şi Hafiz 
Abru, Muslih-ad-Din, Hafiz, Ubeid-i-Zakani, Alisher Navoi sau Abd-ar- 
Rahman Djami?!0. Artele majore, ca şi cele minore participau la 
înfrumusețarea şi splendoarea capitalei timuride: Poarta Turcoazelor, 
chioşcul cu frescele dedicate victoriilor, observatorul astronomic, băile 
şi grădinile, capela lui Timur Lenk, Bag-i- Meidan ( grădina esplanadei), 
cabinetul de porțelan, capela Echo, palatul tronului, papetăria, bazinul cu 
peşti, palatul de cristal, grădina lui Zobeide, cele 12 turnuri şi cele 40 de 
coloane, piaţa regală şi Marea piaţă, caravanseraiul lui Ali Chir, 


20 Ibidem, p. 130. 

*% Ibidem, p. 130-131. 

*% Ibidem, p. 136-137. 

210 Istoria evului mediu, vol. II, Buc., Univ. Buc., 1975, p. 122-123. 

moscheiele şi cu precădere mausoleul Gur-e Mir şi moscheia Tilla- 
Khari”!!. 

Pictura şi miniatura, arta portretistică, inclusiv grupurile statuare, 
fântânile şi bibliotecile încărcau capitala într-un spectacol cromatic, în 
care albastrul/bleul, verdele şi auriul se contopeau într-un amestec 
fascinant?!?. 

Cu epoca lui Timur Lenk limba turcă a triumfat în faţa celei 
iraniene şi a celei mongole, deşi limba cultă uzitată la curte a rămas 
persana”! , în vreme ce populaţia vorbea turca. Începând chiar cu Timur 
Lenk, cu al său Teuzukat şi continuând cu nepotul său Khalil, pot fi 
enumerați un număr impresionant de poeţi ca: Seid-Ali-Hamadani, 
Khodja-Beha-ed-Din,  Latfoullah,  Kemal-el-din, Ahmed Kerman, 
Tefzani, Djezeri, Bokhari şi încă mulţi alţii, autori în versuri, profesori, 
lexicografi, cronicari, fabulişti şi filosofi, aproape toţi necunoscuţi în 
Europa?!" 

Este cert că, reşedinţa de la Samarkand reflectă epoca lui Timur 
Lenk din toate punctele de vedere: de la rafinamentul pentru frumos 
până la despotismul, crud şi sângeros, de la cuceritorul megaloman şi 
până la cel de amfitrion al artelor şi al cunoaşterii. O epocă şi un 
personaj, o capitală şi un imperiu al stepei, toate contradictorii, ce ridică 
şi astăzi multe semne de întrebare. Astăzi, Samarkandul, al doilea oraş 
după Taskent, capitala Republicii Uzbekistan, poartă urmele, amintirea, 
măreţia şi violenţa lui Timur Lenk, reînviind nu numai memoria marelui 
cuceritor, dar şi epoca sa şi moştenirea lăsată posterităţii. 


Parcurgerea, studierea bibliografiei speciale şi generale ne-au 
permis conturarea, atât a pesonalităţii, cât şi a epocii dominate de cel 
care a fost Timur Lenk — Tamerlan. 

Secolele al XIII-lea şi al XIV-lea aveau să aducă în prim plan 
ridicarea unui adevărat ciclon din Asia, care avea să lovescă cu o forță 
nemaiîntâlnită marea întindere a stepelor din Mongolia şi China, până 
spre Orientul Mijlociu şi Apropiat, dar şi până spre Munţii Urali, Volga 
şi Marea Neagră. Două imperii, mongol şi timurid s-au afirmat într-o 
tulburătoare cucerire a stepelor, căreia i-au căzut pradă culturi şi 
civilizaţii, popoare şi state. 


”! Lavisse, E. şi Rambaud, A., op. cit., p. 965-967; vezi şi Blin, Arnaud, op. cit., p. 43. 
” Blin, Arnaud, op. cit., p. 43-44. 

213 Lavisse, E. şi Rambaud, A., op. cit., p. 968. 

214 Ibidem, p. 969. 

Sursele primare, ca şi bibliografia specială şi cea generală ne-au 
permis conturarea unor concluzii, cât mai aproape de adevăr, cu rezerva 
că informaţiile existente pot fi oricând completate de noi apariții 
editoriale. 

A surprins, încă de la început, existenţa celor doi poli opuşi ai 
domniei lui Timur Lenk. Pe de o parte, succesiunea aproape neîntreruptă 
a campaniilor militare, cruzimea şi brutalitatea, iar pe de cealaltă parte, 
luxul şi opulenţa curții timuride, mecenatul din domeniul culturii şi a 
artelor, construcţiile şi obsesia lui Timur faţă de poeţi şi artişti, savanţi şi 
teologi. 

A fost nevoie de o atentă decantare, pentru a depăşi aureola 
legendară şi romanţată, benefică şi malefică, ţesută în jurul lui Tamerlan, 
pentru a putea descifra şi înţelege adevărul istoric. Pentru a putea 
înţelege epoca timuridă, ne-am propus în primul capitol să demarăm de 
la modelul imperiului stepei — cel mongol — pentru a-l putea reconstitui 
pe cel al lui Timur Lenk. Emirul din Samarkand s-a inspirat din modelul 
statului mongol şi s-a dorit a fi un continuator, un adevărat cuceritor şi 
stăpân al stepelor. Ceea ce a surprins a fost efemeritatea imperiului său, 
fapt ce ne-a determinat să surprindem cauzele ce au stat la baza acestui 
fenomen istoric. 

Este cert faptul că Timur Lenk a fost ultimul mare cuceritor 
nomad, care, fără a fi un mongol ( şi-a creat descendența ginghishanidă), 
s-a comportat ca şi Ginghiz Han, ca un atotstăpânitor al stepelor. 
Nomadismul mongol sau timurid, implicându-i, la cel de-al doilea şi pe 
sedentari, a pus în mişcare milioane de oameni, supuşi unei singure 
autorităţi, în care trinomul călăreţ-cal-arcaş a stat la baza unei „aventuri” 
militare, nemaiîntâlnite. 

Eficacitatea, mobilitatea, curajul, violenţa şi duritatea atacului, 
organizarea şi supunerea totală față de comandant, vicleşugul şi sistemul 
„poştal” al circulației informaţiei au lovit ca un trăsnet”, ca un fulger ce 
a cuprins cerul Asiei din China şi până spre Volga. Într-un adevărat 
creuzet au fost amestecați: mongoli, chinezi, inzi, perşi, uzbeci, kirkizi, 
turci, arabi şi europeni, dar şi religii precum: islamism, budism, 
lamaism, animism, hinduism, creştinism şi creştini nestorieni. 

Geografic, imperiul mongol a fost mai întins decâr cel timurid, dar 
şi mai bine organizat. Între cele două imperii un veac se aşternuse cu 
toate transformările materiale şi spirituale, politice şi militare, cu 
mentalități şi psihologii specifice. 

Timur Lenk a cucerit stepa, dar fără a mai avea şi timpul necesar 
pentru a o organiza. Disciplina şi supunerea impusă de imperiul timurid, 

chiar dacă a copiat-o pe cea mongolă, nu s-a ridicat şi nu s-a gestionat la 
nivelul celei ginghizhaniste. Imperiul creat de Tamerlan a păşit pe urme 
deja cunoscute, dar, deşi a fost vorba de acelaşi spaţiu geografic, 
timpurile, statele şi popoarele, noile forţe afirmate erau, acum, diferite şi 
pregătite pentru o nouă confruntare. Stepele Asiei cunoşteau un alt 
clocot, al fărâmiţării feudale, o nouă dimensiune istorică, în care toţi se 
confruntau cu ceilalți. 

La Timur Lenk surprinde apetitul său pentru distrugere, completat 
— paradoxal — cu cel pentru construcţie şi opulenţa desăvârşită. Între cele 
două coordonate, militară şi culturală, prima, din lipsă de metodă şi 
organizare a stat la baza efemerităţii ultimului mare imperiu al stepelor. 

Pasiunea pentru putere, convergenţa dintre distrugător şi 
constructor, cruzimea combinată cu iertarea şi toleranța au fost 
coordonatele personalității timuride, trecerea de la o stare la alta 
succedându-se, de multe ori, fără logică, fapt care a surprins, dar a 
impus şi o teamă, ce depăşea spaima izvorâtă din atâta teroare. Soldatul 
şi cuceritorul, mecenatul şi protectorul artelor s-au implicat într-o 
aventură de proporții care surprinde şi astăzi. 

Proiectul său s-a impus treptat de pe şeaua calului şi a scurtelor 
momente de răgaz acordate organizării statale. Imperiul timurid al 
stepelor a fost o reală teocraţie, atât imperială ( militară şi politică), cât 
şi religios islamică. Invocând islamul, pe Allah, Profetul şi Coranul, 
Timur Lenk a încercat să impună o simbioză constructivă între nomad şi 
sedentar. Puterea sa absolută s-a răsfrânt asupra întregii organizări 
statale, dar fără metodă şi organizare a succesiunii ( doar pe patul de 
moarte). 

Combinând războiul clasic, ofensiv cu cel de uzură, Timur Lenk s- 
a obişnuit să-şi conducă imperiul mai mult din şea şi nu din tronul 
executiv al puterii din perioadele de acalmie. Ideea de pace a Asiei, atât 
de necesară, i-a lipsit în totalitate. Odihna a fost câte o etapă scurtă între 
cuceriri. 

Deşi a acţionat în numele islamului, Tamerlan s-a confruntat cu 
proprii săi coreligionari, încercând să sudeze sharia islamică cu fostul 
yassak mongol. Rațiunea de stat a eşuat în această privinţă, chiar în 
perioada, imediat, de după dispariţia sa . Campaniile militare i-au ocupat 
întreaga domnie, într-o succesiune obositoare pentru oricine i-a urmărit 
cuceririle. Cert este , însă, şi faptul că Timur Lenk surprinde şi astăzi 
prin curajul său, buna pregătire tactică şi strategică, inteligență şi 
vicleşug, spionajul şi studierea adversarului, dar şi prin cruzimea cu care 
construia piramidele de cranii. Geniul şi forţa spiritului său au lipsit 

urmaşilor, astfel că, luptele interne pentru puterea succesorală au stat la 
baza prăbuşirii construcției sale imperiale. 

Cuceritorul din Samarkand a avut la dispoziţie o maşină de război, 
eficientă, disciplinată, extrem de mobilă şi de dură, care la ordinul 
comandantului său a făcut din teroare arma-cheie a atacului. Agenţii săi 
secreţi erau trimişi înaintea trupelor pentru a răspândi zvonul referitor la 
faptul că, cei care nu se vor supune vor fi aşezaţi în temutele piramide de 
cranii. 

Timur Lenk rămâne alături de Attila, Ginghiz Han, Ogodai şi 
Cubilai, Bayazid şi Mahomed II, Babur şi Akbar, ca unul din marii 
cuceritori din istoria Asiei, deopotrivă om de stat, general sclipitor, 
sângeros şi crud şi deopotrivă patron al artelor. După 1991, în 
Uzbekistan este venerat până la adulație. 

La polul opus imaginii de cuceritor, sângeros, crud şi intolerant se 
află şi cealaltă ipostază timuridă, aceea a constructorului şi a 
protectorului artelor, culturii şi cunoaşterii, un adevărat mecena al elitei 
intelectuale. Timur Lenk a făcut din Samarkand „o perlă” a culturii 
asiatice, cel mai mare oraş, nod economic şi comercial, centru 
diplomatic şi artistic al Asiei Centrale din a doua jumătate a sec. al XIV- 
lea şi începutul veacului următor. 

Samarkandul a devenit o revanşă a sedentarului în faţa nomadului, 
dar care, paradoxal, redevenea nomad, soldat şi familie, curte, indiferent 
de etnie, clan şi religie. Capitala timuridă a devenit pentru câteva decenii 
„inima” economică, culturală şi artistică, diplomatică şi politică a Asiei. 
Pentru Samarkand, cuvântul de ordine era spiritul eclectic, de la artă şi 
până la religii, mentalități şi ritualuri, etnie şi ideologie, elite intelectuale 
şi diplomatice, meserii, profesiuni şi domenii de activitate. Viaţa 
Samarkandului se caracteriza prin cea mai interesantă formă de 
opulenţă, de fapt, de stiluri arhitectonice, de o vie cromatică, de 
petreceri, de creativitate şi gândire pragmatică, de limbi şi culturi, toate 
conexate în jurul unei personalităţi, care surprinde şi astăzi din toate 
articulațiile benefice şi malefice puse în mişcare. 

BOIERI ȘI BOIERNAȘI DIN ZONA BREAZA- 
OCINA-BEZDEAD ÎN SECOLUL AL XIX-LEA ȘI LA 
ÎNCEPUTUL SECOLULUI AL XX-LEA 


Prof. Gheorghe Stanciu 
Breaza 


În secolul al XIX-lea, zona situată în partea de nord-vest a 
judeţului Prahova(Breaza-Ocina) şi în partea de nord-est a judeţului 
Dâmboviţa se afla în stăpânirea marilor familii boiereşti 
Cantacuzino(Gheorghe Grigore Cantacuzino zis Nababul, stăpân la 
Proviţa de Sus), Basarab Brâncoveanu(la Breaza-Ocina-Talea) şi a lui 
Ştefan Belu şi apoi a baronului Barbu Bellu(la Bezdead). 

De departe, cea mai însemnată proprietate funciară, în secolul al 
XIX-lea,aparținea familiilor Bibescu-Basarab Brâncoveanu,domeniile 
lor întinzându-se mai ales în judeţele Dolj, Gorj, Olt, Vâlcea, Buzău, 
Mehedinţi,lalomița, Prahova, 

Ilfov,Romanați şi Dâmboviţa.Cea mai mare parte a proprietăților 
funciare provenea din moştenirea domnitorului Constantin 
Brâncoveanu, o parte din aceste mari proprietăți trecând în patrimoniul 
marelui ban Grigore Brâncoveanu, pe de o parte, a Aşezămintelor 
Brâncovenești, a Spitalului Brâncovenesc,ctitorit de Safta,văduva lui 
Grigore Brâncoveanu,dar și a nepoatelor Elisabeta și Zoe, pe de altă 
parte.Proprietăţile vor ajunge apoi în posesia lui Gheorghe Bibescu,prin 
căsătoria sa cu Zoe Brâncoveanu,iar după divorțul celor doi,între anii 
1848-1892,patrimoniul va fi pus sub o Epitropie a Averii Doamnei Zoe 
Brâncoveanu(1805-1892). 

După decesul doamnei Zoe Brâncoveanujîn anul 1892, 
moştenitorii din familiile Brâncoveanu şi Bibescu vor evalua însemnata 
ei avere,vor desemna mai multe loturi de proprietăți,care vor fi trase la 
sorți, căutând să reglementeze cât mai corect succesiunea,despăgubind 
rudele care primiseră proprietăţi de mai mică valoare. 

Un „Tablou sinoptic de estimaţiunea întregii averi a 
moștenitorilor Măriei Sale Doamnei Zoe Basarab 
Brâncoveanu”,întocmit în anul 1894,arăta că averea răposatei cuprindea 
16  moşii,totalizând 172 295  pogoane(66 388  ha,după 
delimitare,reprezentând 133 464,800 pogoane şi stânjeni pătraţi),la care 
se adăugau munţii Clăbucetul Plaiului şi Clăbucetul Azugii, plus casele 
aflate în Bucureşti, respectiv Palatul brâncovenesc și casele din strada 

Manea Brutaru(1).Moşia din Breaza cuprindea comunele Breaza de Sus 
şi de Jos,Ocina și Talea şi avea 13 928 de pogoane,înainte de 
delimitare,cu o populație de 7112 persoane,iar Comarnicul avea 17 141 
pogoane şi 5612 persoane. 


Boiernaşii din Breaza: Nicola Diamandi Saigiu şi Costache Saigiu 

În condiţiile în care,la începutul secolului al XIX-lea,asistăm la o 
intensă acțiune de lichidare a proprietăţii țăranilor liberi(moşneni),mai 
ales a moşnenilor din Bezdead și acapararea acestor proprietăţi de către 
marii proprietari locali, constatăm şi fenomenul apariţiei și a altor 
pretendenți la statutul de mari proprietari, pe seama uzurpării 
proprietăților țărănești libere. 

Treptat-treptat,pământurile  moșnenilor din Bezdead trec în 
stăpânirea boierilor şi a negustorilor. Toți cei care au scris despre moşia 
Bezdead,una dintre cele mai întinse moșii din județul Dâmboviţa,au 
subliniat faptul că „primul care se infiltrează în acapararea moșiilor de 
la moșnenii bezdedeni,la începutul secolului al XIX-lea,este boierul 
Nicola Diamandi Saigiu,stăpân al moşiei Breaza ce se învecina pe latura 
ei de sud-vest cu Bezdeadul”(2). 

Serdarul Nicola Diamandi Saigiu(scris şi Nicolae Saegiu 
Diamant,semnând unele acte şi Nicolaos Saizis,cu caractere grecești) se 
afirmă în anii tulburi ai războiului ruso-turc din anii 1806-1812,când 
ocupaţia de către cele două imperii și războaiele de pe teritoriul 
principatelor române au făcut să domnească aici anarhia și abuzurile în 
administrația țării,mai ales că tronul muntean a rămas mulţi ani 
vacant.Dregători ai statului,mari și mici,puşi de domnie să aplice 
obiceiul și pravila ţării,își folosesc pozițiile şi chiar aparatul de stat 
pentru a-şi însuşi moşiile moșnenilor prin violență.Cei mai mulți 
domni,cu stăpânire efemeră şi nesigură,a căror grijă principală rămâne 
stoarcerea ţării de bani pentru sultan şi pentru ei înşişi,închid ochii în 
fața corupției și a silniciilor,câtă vreme slujitorii lor le procură banii 
aşteptaţi. 

Originea balcanică a lui Saigiu este sigură şi numele său de 
împrumut este tot balcanic, „saigiu” sau „saegiu”era un mic dregător 
domnesc,însărcinat cu strângerea „dării oilor'în Principate pentru 
înaltul  sultan,titularii  dregătoriei fiind recrutați,de  regulă,dintre 
refugiații din Balcani.Iniţial,saigiu (scris şi saingiu)desemna pe turcul 
trimis să strângă beilicul sau oieritul din țările române,care cumpăra oile 
cu fiat,adică cu prețul hotărât de Poartă.Prin extensie:omul stăpânirii 
însărcinat să numere oile pentru perceperea taxei(3). 

Cu câştigul dobândit din dregătorie,Nicola Diamant,stabilit la 
Breaza,şi-a cumpărat şi titlul de  serdar(sârdar) şi de mic 
boier(4).Serdarul era un boier de clasa a Ill-a,care în Muntenia 
îndeplinea funcția de căpitan al menzilurilor(staţiile de poștă) şi 
îngrijitorul conacelor,având sub conducerea sa o ceată de oșteni,salahori 
şi carele de provizii. 

Nicola Diamant,serdar şi saigiu,cumpărase moşia Breaza după 
anul 1798,de la urmașii domnitorului Constantin Hangerliu şi se 
împrumutase,pentru aceasta,la diverşi creditori,cu mari sume de 
bani.Făcuse schimb şi cu mănăstirea  Mărgineni,dând moşia 
Frumoasa,de pe apa Vedei,din Teleorman,pentru niște „delnițe 
înfundate”pe care le avea mănăstirea Mărgineni la Breaza,pentru care 
avea „pururea gâlceavă”.Moşia din Teleorman aducea un venit de 2000 
de taleri anual,față de 500 de taleri cât aveau părțile din Breaza ale 
mănăstirii Mărgineni. 

Potrivit Catagrafiei oficiale de toți boierii Țării Româneşti la 
1829, publicată de Ioan C.Filitti,despre boierul Nicola Diamant se 
menționează următoarele:„Neculaie Saegiu,născut în Ipir, 40 ani, 
sluger, fiu al lui Costache Saegiu, şade în Breaza, are moşia Breaza în 
Prahova şi un petec de moşie Călinești şi o vie la Bălțați”. Ipir este 
provincia Epir, aflată pe atunci în Imperiul Otoman, situată în nord- 
vestul Greciei și în Albania,de unde au venit intelectuali și comercianți 
în Principatele române(5). Aşa cum am mai afirmat, el semna și cu 
forma grecească,,Saizos” în unele acte de cumpărare a diverselor 
proprietăți(6). 

Pentru a se infiltra în rândul moșnenilor din Bezdead, Nicola 
Saigiu Diamant profită de evenimentele care au loc, la începutul anilor 
1800,în rândul obştei locuitorilor bezdedeni.Astfel, în jurul anului 1800, 
familia Şarangă, stabilită la Pietroasele-Buzău, revine la Bezdead,pentru 
a-şi solicita moştenirea de la strămoșul lor Stan Şarangă. Zamfir Şarangă 
înaintează o jalbă domnitorului,în care se plânge că neamurile din 
Bezdead refuză să-i dea moştenirea cuvenită. În 1811, fiul său, Enache, 
şi doi veri,lrimiia şi Samoilă Şarangă reuşesc, după mai multe 
judecăți,să aleagă părțile de moşie ale străbunicului lor,cotropite de Ilie 
Stătioiu Neblea şi de membri ai neamurilor Nenciu și Urzică.În toamna 
anului 18ll,urmașii primesc moşia lui Stan Şarangă,moşie care 
cuprindea opt livezi,cele mai multe în Urseiu,în partea de est al 
satului,în colțul sud-estic al Bezdeadului.Această moştenire va fi 
vândută,în decembrie 1811, serdarului Nicola Saigiu Diamant,pentru 
suma de 2400 taleri,apoi neamul Şarangă dispare definitiv din viața 

satului. Dar părțile lor de moșie,în mâna familiei Saigiu,devin o armă 
redutabilă pentru realizarea planurilor micilor boieri din Breaza,făcând 
astfel prima spărtură (subl.G.S.) în sistemul obștei moşnenilor din 
Bezdead(7). 

În noiembrie 1810,Nicola Saigiu cumpărase marginea moșiei 
Bezdead cuprinsă între  Proviţa(Prahoviţa)-Vârful  Sultanu- Vârful 
Lăzărești-Talea. În stăpânirea micului boier prahovean,acestui nucleu al 
unei noi moşii apărute,i se adaugă în 1811 vârful Voinii,în nord,şi 
Marginea Puturosului,în sud,dăruită de moșnenii bezdedeni boierilor 
Saigiu.Prin viclenie şi promisiuni,niciodată îndeplinite,Nicola Saigiu 
convinge pe membrii obștei să-i dăruiască,,un codru de pământ care este 
sterp şi necăutat'situat între Puturosu și Măgura,pământ care era 
stăpânit în devălmășie de moşnenii din Bezdead,Puturosu şi 
Măgura. Această moşie,locuită de oameni din satul Puturosu,s-a numit 
Marginea Ocinei,mai apoi Ocina,nume ce sublinia vechea apartenenţă a 
teritoriului noii moșii la moşia Bezdeadului,în marginea căreia a apărut 
mica moşie a familiei Saigiu și satul de pe Proviţa.Și hotarul dintre 
judeţele Dâmboviţa şi Prahova s-a modificat cu această ocazie.Dacă 
înainte de anul 1810 hotarul urma cursul râului Provița,ce separa 
moşiile Bezdead și Breaza,după crearea moşiei Marginea Ocinei hotarul 
s-a deplasat spre vest,pe marginea noii moșii trecută la Prahova,vârful 
Sultanului-Măgura Mare-Talea(8). 

Revenind la anul 1810,anul primelor achiziții din moşia 
Bezdeadului,trebuie să menționăm că,mai înainte,Nicola Saigiu dă 
moșşnenilor un împrumut,pentru angaralele satului"(9),cum declară 
preoţii bezdedeni într-un zapis din anul 1811.Împrumutul a fost destul 
de mare, căci pentru a-l achita,moşnenii din Bezdead arendează moşia 
pentru şapte ani unor neguțători din Câmpina,pentru suma de 14 500 
taleri. 

Prin acest împrumut,serdarul Nicola obţine dreptul de 
protimisis,alături de alți moşneni,având dreptul de a cumpăra părți din 
moşia Bezdead.Din acest moment,el îşi pune în practică planul de a-şi 
forma o moşie proprie,la hotarul Bezdeadului cu Breaza,pe care să se 
sprijine material rangul lui de mic boier(10).Lista achizițiilor serdarului 
reiese din anaforaua boierilor divaniţi din iunie 1817,zapisele de 
cumpărare fiind păstrate de familie pentru a-și justifica 
stăpânirea,nefiind trecute în condica moşiei Bezdead. 

Deci,în noiembrie 1810,Nicola Saigiu cumpără Vârful Voinii,o 
lună mai târziu cumpără un mare codru de moşie din marginea 
Bezdeadului,ce avea să formeze trupul moşiei sale,numită încă de acum 

Marginea Ocinei, „latul din apa Prahoviţii până în Vârful Măgurii,şi 
lungul din Vârful Sultanului până în Talea,unde într-aceste semne intră 
şi muntele Vârful Voinii”. 

Cumpărarea acestor terenuri este legată de împrumutul acordat 
comunității,care se simte obligată,în aprilie 1811,să acorde în dar lui 
Nicola Saigiu un imens codru de loc,Marginea Puturosului,cu jumătate 
de sat,pe care îl adaugă nucleului moşiei sale de pe Proviţa.În actul de 
danie moşnenii declarau că darul este făcut „pentru multe ajutoare și 
faceri de bine ce au văzut de la dumnealui serdarul”,pentru ca,în iunie 
1817,la procesul cu fiul lui Nicola,moşnenii să solicite anularea 
darului,deoarece serdarul nu s-a ținut de cuvântul făgăduit,de a le da 
bani fără dobândă şi să-i scutească de angarale și podvezi,iar la banii 
care i-au împrumutat,serdarul le-a luat „dobândă pentru dobândă, făcând 
dobândă capete”(11). 

Nicola Saigiu,iar după moartea sa fiul lui,caută să-şi extindă 
moşia spre valea superioară a Bezdeadului,peste Plaiul Tălii,prin 
cumpărarea de livezi,codri şi funii în Talea,Costişata,Râmata şi chiar în 
Urseiu.În primăvara anului 1811,Nicola Saigiu cumpără o întinsă livadă 
în Talea și mai ales muntele Muscelul,cumpărat de la neamul 
Găgeștilor(Gagiu).În decembrie 1811 cumpără părţile de moșie ale 
Şărăngeştilor şi în iulie 1812 cumpără întreaga moştenire a lui Popa 
Tatu,de la Matei Dolete.Pentru moştenirea lui Matei Dolete din 
Bezdead,Nicola Saigiu a plătit 6600 taleri,moştenire care transferată 
boiernaşului din Breaza,va constitui,în anii următori,una dintre cele mai 
importante pricini ale prăbuşirii obştei moşnenilor din Bezdead.Având 
drepturi de moşnean în Bezdead,Nicola Saigiu putea să se folosească de 
dreptul de vecin al unei moşii,vecinul având întâietate în a cumpăra și 
chiar a ataca actul făcut altuia(12). 

Cu aceste două achiziţii,pentru care a plătit moştenitorilor lor 
peste 9000 de taleri,boierul brezean spera să devină stăpânul întregii 
moşii.În anii 1811-1812,moșnenii bezdedeni se plâng că se găsesc, în 
grele datorii la boierii brezeni,cu punerea hrisoavelor emanet,din care 
era aproape să ne prăpădească de tot”şi că „umbla sărdar Nicola să le-o 
robească moşia cu totul”. 

La sfârşitul anului 1812,Nicola Saigiu moare,iar fiul său,serdarul 
Costache,de la mijlocul anului 1815 şi în 1816 reîncepe achiziția de 
terenuri.În câteva luni,Costache Saigiu cumpără peste zece livezi,cele 
mai multe în Talea,tot atâtea sfori în vatra Bezdeadului și în Râmata și 
un vast codru de loc pe Cricovul Dulce,la hotarul cu noua moşie a 
familiei Saigiu.Din acest moment,din vara anului 1816,devine tot mai 

aspră confruntarea dintre Costache Saigiu şi Ștefan Belu,marele 
logofăt,pentru moşia Bezdead. 

Ştefan Belu este al doilea care se insinuiază şi acaparează 
pământurile în Bezdead,începând să cumpere chiar de la familia 
Saigiu.El se prezintă ca un apărător al bezdedenilor,în pricina lor cu 
Saigiu,pe care-l acuzau,la stăpânire,că îi înşelase.La început,Ştefan Belu 
cumpără pământuri prin intermediul vechililor lui,trecându-le apoi pe 
numele lui,după 1816.Curând,el acaparează toată moşia Bezdead. 

Acest Ştefan(Ştefanache)Belu,ajuns vel vistier,logofăt al Ţării de 
Sus.era cuţovlah venit din Bitola,căsătorit cu Elena Bălcescu. În 
1812,când a venit Caragea ca domnitor,el era cântăreţ în strana dreaptă 
la biserica Episcopiei.Grec,vorbea bine limba română.E| fusese 
desemnat în 1812, din Țarigrad,ca venind Caragea pe tron,să-l facă vel 
vistier căci va fi bine servit(13).În 1817,Zoiţa Bălăceanca a zidit 
biserica de pe moşia sa,Tătărăştii şi a numit moștenitor pe biv vel 
logofătul Ştefan Belu,cu îndatorire ca să îngrijească şi de biserică,ceea 
ce el n-a făcut şi mai târziu a observat lucrul acesta chiar Zoiţa,care a 
recunoscut chiar atunci ce păcat a săvârşit făcându-l moştenitor pe acest 
străin. Actul caracterizează de minune pe acest Ștefan Belu. 

În catagrafia boierilor caftanlâi,făcută după cererea generalului 
Kiseleff,este menţionat:la 1769 e născut la Bucureşti(?),boierul de clasa 
I, Logofătul de Țara de Sus,Ștefan Belu,care la 1829,sept.1 1,şedea în 
București, având vârsta de 60 de ani(14). 

În lupta sa cu Ştefan Belu,pentru moşia Bezdead,serdarul 
Costache Saigiu înaintează o jalbă lui loan Caragea,domnitorul Țării 
Româneşti susținând că el deţine protimisisul moşiei,încălcat de 
dregătorul Ștefan Belu,apoi îi aduce la judecata divanului ţării pe 
moșşneni,pentru alegerea moşiei lui din dosarele Şărăngeştilor şi ale 
popii Tatu.Procesele din 1817 şi 1819 vor fi pierdute şi de moșneni şi 
de Costache Saigiu.Dar,conform unui document din anul 1832,Costache 
Saigiu a acceptat un aranjament cu Ştefan Belu,prin care,pentru suma 
de 60 000 de taleri,renunță la moștenirea lui popa Tatu şi a 
Şărăngeştilor,cumpărată de tatăl său,Nicola Saigiu,cu numai 9000 de 
taleri în anul 1812.Anul 1817 pune capăt ambițiilor familiei Saigiu 
legate de Bezdead şi lăsa drum liber marelui logofăt Ștefan Belu,să 
preia aproape întreaga moşie a moșnenilor bezdedeni. 

Moșia rămasă serdarului Costache Saigiu se limita la nucleul ei 
inițial din marginea satului dinspre Provița,cumpărat în anul 
1810,căruia i s-a adăugat codrul de loc din Marginea Puturosului și 
părțile de moşie dobândite în Talea,Râmata,Costişata,în vatra 

Bezdeadului şi  Urseiu.Nemulţumit de aranjamentul făcut sub 
presiune,serdarul Costache revine cu o nouă jalbă în 1832,către 
ocupantul rus al ţării din anii Regulamentului Organic.Face istoricul 
conflictului dintre cele două părți,principala vină adusă logofătului 
Ştefan Belu,încă în viaţă,fiind că a încălcat dreptul de protimisis deținut 
de Nicola Saigiu din 1810, amintind și de atitudinea partizană a 
domnitorului Caragea în conflictul său cu marele logofăt. 

Ştefan Belu,având puterea banului,încheie un nou compromis cu 
micul boier brezean,punând capăt definitiv conflictului.Serdarul 
Costache Saigiu renunţa la toate părțile de moşie,cumpărate de el în anii 
1815-1816 în Talea,Râmata,Costișata și în vatra Bezdeadului și la 
dreptul său de protimisis pentru suma de 40 000 taleri şi-i înapoia toate 
zapisele dosarelor popa Tatu şi Şărăngeştilor şi ale achizițiilor din 
Bezdead,răscumpărate de Ştefan Belu. În acest fel,el obținea de la Ştefan 
Belu un total de 100 000 taleri,în afară de moșia dobândită de tatăl 
său,Nicola Diamant Saigiu,de la moșneni.Această moşie,denumită 
Marginea Ocinei,ulterior Ocina,îşi avea limitele,potrivit documentului 
din 1832, „însă din Valea Brodului în vârful Sultanului,merge la 
rădăcina mesteacănului înherat drept în vârfu la Lăzărești,pă slemne în 
drumul carului,pă drum în vârful Măgurii i pă Plaiul Teiului,până în 
Talea,şi apucă la vale pă apa Prahoviţii”. 

Afacerea boiernaşilor din Breaza s-a încheiat într-un mod 
favorabil lor.Pentru o investiţie,care nu a depășit mai mult de 20-25 000 
de taleri,ei au devenit stăpânii unei moșii proprii şi au primit 100 000 de 
taleri de la Ștefan Belu,cei care au plătit marele lor câştig,au fost însă 
moşnenii din Bezdead,cu moşia şi libertatea lor(15). 

Din nefericire,pentru Costache Saigiu,după moartea tatălui său, 
Nicola Saigiu Diamant,el este asaltat de creditorii care-l împrumutaseră 
pe  serdar,când cumpărase moşia  Breazavvistierul Alexandru 
Nenciulescu, Theodor Văcărescu,Catinca Minoaica,Dimitrie Costache şi 
Ion Ralet,loan Răducanu Treistianu.Moşia va fi cumpărată cu 18 000 
taleri de către vel vistierul Scarlat Grigore Ghica,apoi va trece în 
proprietatea doamnei Zoe Bibescu născută Mavrocordat, adoptată de 
banul Grigore Ghica în anul 1824.După divorțul de Gheorghe 
Bibescu,va semna Zoe Basarab Brâncoveanu.Ea va moşteni şi conacul 
din Breaza al slugerului Nicola Saigiu Diamant.Acest conac,construit 
din bârne de stejar pe temelie de piatră,fusese construit de marele spătar 
Toma Cantacuzino cu ajutorul meșterilor locali.Conacul,confiscat după 
1711,va fi dăruit vel logofătului Iordache Creţulescu de către Nicolae 
Mavrogheni, fiind cumpărat în anul 1798 de Constantin Hangerliu.De la 

acesta va trece în stăpânirea slugerului Nicola Saigiu Diamant, apoi a 
vel vistierului Scarlat Grigore Ghica şi,în sfârşit,în proprietatea familiei 
Basarab Brâncoveanu(16). 

Singura urmă a familiei Saigiu,în Breazaera reprezentată de 
biserica cu hramul Sfântul Gheorghe şi Sf.Împăraţi din Breaza de 
Jos,ctitorie din anul 1830 a lui Costache Saigiu,fiind zugrăvită la anul 
1844 de pictorul Radu  Vintilescu(17).Istoricul Mihai Sorin 
Rădulescu, într-o recenzie la cartea lui Stelian Brezeanu despre moşnenii 
din Bezdead,menţiona că „urmele acestei familii(Saigiu,n.n.G.S.) se 
păstrează la Breaza, pe Valea Prahovei,unde au ctitorit biserica 
principală din oraș"”(18).Nu era biserica principală,mai veche este cea 
din anul 1777,din Breaza de Sus, biserica din 1830,din Breaza de 
Jos,ctitoria lui Costache Saigiu era mai vizibilă,așezată între trei 
străzi,fiind şi mai aspectuoasă.Din păcate,ea nu mai există,fiind 
demolată(!) în vara şi în toamna anului 2014 de către cei doi preoți 
parohi,Dinu Cosmin Victor şi Ciubotaru Cătălin.Cei doi tineri preoţi 
fuseseră numiţi la această biserică la 1 aprilie 2011 şi,inițial, printr-un 
pliant redactat de ei şi difuzat printre enoriaşi,anunțaseră doar acțiunea 
de renovare a bisericii pentru care solicitau sprijin financiar.Deși 
monument istoric,înregistrat în Lista monumentelor istorice din 1956 la 
nr.23'72,având şi o interesantă istorie,mai mult datorită ctitorului ei de la 
1830,nefiind în stare avansată de degradare, ca altele,biserica nu a putut 
fi salvată de cei care sunt dornici de a fi noi ctitori,de a fi iconomi 
stavrofori, şi de a beneficia şi de alte onoruri bisericeşti, deșarte în 
fond(19).Prin demolarea bisericii de la 1830,dispare orice urmă a 
activității familiei Saigiu din Breaza,oraşul devenind mai sărac în 
monumente istorico-religioase, mai sărac în monumente istorice,în 
general. 


Boiernașşii din Ocina: Radu Novian, Ștefan Sihleanu, Severa Novian- 
Sihleanu 

Din moșia lui Nicolae Saigiu Diamant şi a fiului său,Costache 
Saigiu a rămas doar partea situată la vest de Ocina,râu care-şi ia numele 
de Proviţa,după confluența acestuia cu pârâul Valea Târsei.Această 
proprietate este vândută familiei Pală, care,prin Alexandru Pală,o 
vinde,pe la 1868,lui Enache Stati(State) zis şi Enache Maxen.A rămas 
apoi în proprietatea doamnei Ana Stati(State),de la care va trece la 
Severa Stati,căsătorită cu Radu Novian.Familia Novian va desfășura o 
intensă şi meritorie activitate având ca scop ridicarea situaţiei materiale 
şi morale a locuitorilor de pe moşia lor,Ocina(20). 

Radu Novian(1853—1903),căsătorit cu Severa Stati,proprietara 
moşiei Ocina,a fost profesor de geografie la Gimnaziul Matei Basarab 
din Bucureşti,gimnaziu care şi-a început activitatea în anul 1878.În 
consiliul profesoral din 11 februarie 1878,colectivul didactic al şcolii a 
hotărât ca noua denumire a gimnaziului să fie Cantemir 
Vodă,transformat apoi în Colegiul Naţional „Cantemir Vodă”. Această 
hotărâre a fost aprobată de către toți profesorii școlii,în frunte cu 
directorul Pană Constantinescu,printre profesorii semnatari fiind şi 
Radu Novian. 

Mai târziu,Radu Novian s-a făcut remarcat prin faptul că a 
călătorit dincolo de Cercul polar de Nord,în anul 1897,ajungând până în 
arhipelagul Spitzbergen(Svalbard).A fost printre primii români care au 
călătorit în aceste locuri,cel mai cunoscut fiind Bazil G.Assan(1860— 
1918),care a călătorit cu un an înainte,în 1896,în Arctica iar în 1898 va 
face un voiaj în jurul Pământului,timp de cinci luni(21). 

Experienţa trăită de Radu Novian în această călătorie şi mai ales 
în Norvegia,o va prezenta în cadrul unei conferințe intitulate „Şcoala şi 
biserica în Norvegia”,conferință ținută la Societatea de Geografie din 
Bucureşti în anul 1898.Ziarul „Epoca” din 29 ianuarie 1898,la rubrica 
„Latere,Știință,Artă”,publica proiectul conferințelor ce se vor ţine în 
acel an de comitetul Societăţii Geografice,stabilite pentru trei zile,care 
vor fi fixate ulterior,după ce se va obţine,Înalta Majestății Sale 
aprobare”.Pentru ziua a treia era planificat şi Radu Novian cu conferința 
intitulată „Asupra culturii poporului norvegian”(22). 

Cu un an înainte,în anul 1897,Radu Novian publicase în 

revista,Literatură şi artă română:idei,simţire,formă” nr.2,articolul 
„Şcoala şi biserica în Norvegia”în care, la începutul articolului 
preciza:,,Rândurile de față sunt impresii personale de călătorie din 
ținuturile vizitate de noi,între Cristiania şi Spitzberg,în vara anului 
trecut”(23). 

Conferința ținută la data de 9 martie 1898 va fi publicată într-un 
mic volum,apărut în două ediții:în 1898 şi în 1904,cel din 1904 având,în 
plus,o prefaţă de C.Rădulescu-Motru şi un portret al lui Radu 
Novian(24). 

Despre această conferință,din martie 1898,0 strănepoată a soților 
Novian,jurnalista Irina Dimiu,implicată în procesele de restituire a 
proprietăților străbunicilor ei,după 1990,scria:„Radu Novian şi soția 
lui,Severa,străbunica mea,au fost primii români care au trecut Cercul 
polar de nord la numai un an după cucerirea Polului Nord(în 1897,şi tot 
cu „Fram”,nava lui Nansen).Ei au adus din călătorie o mulțime de 

fotografii,ce au fost prezentate ca ilustrație la conferinţa ţinută de 
Societatea Geografică din Bucureşti,la 9 martie 1898.Mai știu că 
principele Ferdinand a asistat la acea conferință despre „Școala şi 
biserica din Norvegia”şi că i-a remarcat deja pe străbunii mei ca fiind 
excentricii care se plimbau la Șosea în sandale,fără ciorapi!Revăzând 
camera(din Palatul Cotroceni,subl.ns.G.S.) şi citind despre ea,n-am 
putut să nu mă gândesc că poate existenţa ei a fost parte din răsunetul 
expediției străbunilor mei..."(25). 

După călătoria din Norvegia,sub influenţa celor văzute aici,soții 
Novian au căutat să transforme localitatea Ocina după modelul 
comunelor norvegiene pentru această făcând o serie de donaţii de 
terenuri şi sprijinind construirea unor clădiri  noi,pentru 
şcoală,primărie,cămin cultural şi pentru o nouă biserică.În anul 
1902,soții Novian părăsesc Capitala şi se stabilesc la Ocina,unde întâia 
deziluzie încercată a fost „starea morală a preotului şi halul material al 
şcolii”(26).Abia începute primele acțiuni ale soților Novian,când se 
întâmplă nenorocirea:în anul 1903 moare Radu Novian! 

Geograful Alexandru Dimitrescu-Aldem(1880—1917),un 
apropiat al soților Novian, care a fost la Ocina şi a alcătuit o importantă 
lucrare despre această comună,lucrare tipărită în anul 1905,alesese 
pentru pagina de titlu un motto din spusele lui Radu Novian:,,Adevărata 
reformă a instituțiilor se face prin schimbarea omului interior,prin 
perfecționarea conștiinței lui de a face din împlinirea datoriei legea 
voinţei.Orice reformă cât de ideală rămâne fără nici un efect şi nici că 
se poate aplica,dacă sufletul național nu e preparat şi dispus în acest 
sens”.Și Aldem continua scriind:„Blajin şi mistic mi se înfățișează 
chipul bunilor şi adevăraților Români.Așa mi-l amintesc eu pe Radu 
Novian şi memoriei lui închin această lucrare”(27). 

Vechea şcoală din Ocina era o insalubră cameră de 9 mp(3 X 
3m),astfel că,la 12 februarie 1903,soţii Novian cedează clădirea hanului 
din mijlocul satului pentru a fi transformată în școală,la care se adaugă 
şi 3675 mp de teren, cultivat cu pomi fructiferi din soiuri nobile.La 24 
ianuarie 1904 se finalizase construcția şcolii, despre care,până în 
ultimul moment al existenţei sale,grav bolnav fiind,Radu Novian se 
interesa de stadiul execuţiei lucrărilor.Noua şcoală avea trei săli de 
clasă,sală de lucru și cancelarie pentru doi învăţători.Mobilierul donat 
şcolii provenea de la pensionul din Bucureştijţinut de soții 
Novian,mobilier din care s-a mai donat și altor şcoli şi instituţii din alte 
localităţi din vecinătate,chiar și mulţi ani mai târziu(28). Într-un proces 
verbal din 25 iunie 1903,primarul din Ocina,notarul şi cei şase consilieri 

semnau pentru primirea,cu ocazia punerii pietrei fundamentale a școlii,a 
mobilierului donat de Radu Novian pentru şcoala primară(29).Din acest 
mobilier,se va dona și altor instituţii din Ocina şi împrejurimi:pentru 
infirmeria provizorie înfiinţată la Ocina(pentru care Severa Novian 
primea,la 2 aprilie 1905,mulțumiri de la Luca Elefterescu,prefectul 
judeţului),pentru primăria din Ocina,mobilier donat infirmeriei din 
Breaza de Sus.Anterior,în anii 1902—1903,soţii Novian au donat teren 
şi bani pentru a se construi un nou local pentru primăria comunei,au 
donat pentru noua biserică din Ocina,construită în 1887,a cărei 
zugrăvire se făcuse pe cheltuiala lui Radu Novian, bani şi obiecte s-au 
donat şi primăriei din comuna Talea.În 1906,Severa Novian donează 
îmbrăcăminte pentru elevi şi 36 de aparate de gimnastică pentru şcoală, 
donațiile în bani şi îmbrăcăminte pentru elevii săraci continuând şi în 
anii următori.După anul 1903,anul decesului lui Radu Novian, 
activitățile filantropice pentru ridicarea morală şi materială a comunei 
vor fi continuate de Severa Novian,singură,timp de mai bine de un 
deceniu. 

În cimitirul Bellu din București,lui Radu Novian i se ridică un 
monument funerar,executat de sculptorița Miliţa Petrașcu(30).La 25 
aprilie 1905,administraţia Casei Școalelor comunica Severei Sihleanu 
că,urmare a adresei sale din 23 martie 1905,s-a aprobat ca şcoala ce a 
fost construită împreună cu soțul,în comuna Ocina,judeţul Prahova,să 
poarte inscripția, Radu şi Severa Novian”,dispoziţie comunicată şi 
prefectului judeţului(31).În 1905 se înființează și al treilea post de 
învățător,ca urmare a creşterii numărului de elevi care 
frecventau,acum,şcoala.Revista,, Albina”din16 octombrie 1905semnala 
acest fapt în cronica săptămânii,sub titlul, O faptă românească”: „La 
şcoala din comuna Ocina,județul Prahova,ministerul a înființat un al 
treilea post de învăţător. Înfiinţarea acestui nou post de învățător se 
datoreşte în totul d-nei Severa R.Novian,proprietara moşiei Ocina,care 
s-a devotat cu totul propăşirei şi ridicărei comunei Ocina la nivelul 
comunelor din țările cele mai ridicate în cultură și civilizație.În 
adevăr,această şcoală atrage admirația tutulor celor ce o vizitează;ea 
poate rivaliza cu succes cu cea mai bine întocmită şcoală urbană,și 
aceasta mulțumită numai sacrificiilor făcute de d-na Severa 
R.Novian”(32).Dar mai era mult de făcut pentru schimbarea 
mentalităților,în rândul localnicilor. 

Filosoful C.Rădulescu-Motru(1868—1957),care prefaţează a doua 
ediție a cărţii lui Radu Novian,tipărită în anul următor morţii sale,în 
1904,a fost printre cei care s-au bucurat de ospitalitatea familiei 

Novian,la Ocina. În lucrarea sa,,Cultura română ŞI 
politicianismul”(1904),foloseşte pentru a exemplifica termenul de 
„Zor”,de,iureş”,ritmul în care lucrează ţăranul român,spre deosebire de 
cel din Occident(muncă tenace,desfășurată în ritm continuu), o situaţie 
văzută de el la Ocina:,,Nu am teamă,domnule—îmi zicea vara trecută 
primarul din Ocina(comună lângă Sinaia),căruia eu îi atrăsesem atenţia 
că întârziase cu cositul fânului--,nu am teamă:mâine dimineaţă până în 
prânz totul e gata”.A doua zi,deşi era duminică,cuvintele primarului 
meu se adeveriră. Vreo 150 de țărani,bărbați,femei şi copii.în cântece şi 
chiote,deteră până în prânz fânul gata.L-au cosit de clacă,cu 
iureș.Deșteptul primar s-a ales cu plata a vreo câţiva decalitri de 
țuică.Fă acum pe neamţ să priceapă o așa muncă pe care o găsim la 
ţăranul nostru!”(33). 

În ziarul, Adevărul"din 21 ianuarie 1906,la rubrica,Adevărul în 
țară”'este relatată ampla festivitate de la inaugurarea oficială a podului 
peste apa Proviţei,între comunele Breaza de Sus şi Ocina.S-a săvârşit o 
slujbă bisericească de către preoții David Popescu şi Eremia Ionescu, au 
ținut cuvântări învățătorul-preot Samson Popescu şi prefectul județului 
Prahova,Luca Elefterescu,iar învățătorul I.Mircescu din Breaza de Sus a 
venit cu corul sătesc din această comună.După solemnitate,majoritatea 
celor prezenți,în frunte cu prefectul,au pornit într-un lung convoi de 
sănii spre comuna Ocina,în urma unei, invitații speciale a d-nei Silvia 
Novianu,proprietara moșşiei.La sosire furăm întâmpinați,pe pragul 
splendidului său castel(subl.ns.G.S.) de însăşi d-na Novianu,care a făcut 
cu desăvârşită  grație,onorurile casei. A urmat un dejun 
copios,animat...”(34). Printre  comeseni,corespondentul ziarului 
enumeră pe:Luca Elefterescu, prefect de Prahova, Samson D.Popescu, 
preot şi învățător comuna Breaza, Nicolae Focşăneanu, primarul 
comunei Breaza, ing.Lupu, dr.Nicolau, medicul primar al judeţului, 
I.Nicolau,revizor școlar,C.Dobrescu,directorul învățământului primar de 
la ministerul  cultelor,Bucur  Spirescu,inspectorul general al 
învățământului primar, V.Bălăşescu,prim procuror de 
Prahova,L.Vornea,directorul general al Serviciului Contencios al 
ziarului  Adevărul,D.Ștefănescu,judecător  Câmpina,l.Popescu,avocat 
Ploieşti,Grigore Bădescu,inspector comunal,C.lonescu-Lungu, 
conferenţiar al Casei Școalelor,I.Mircescu,învăţătorul comunei Breaza, 
d.Covănescu  (corect:Comănescu), primarul Ocinei, Stoica 
Nedelcu,primarul  Proviţei,l.Radu Apostol conductor, I.T.Ionescu, 
primarul Câmpinei, Lucian Boltus, subadministrator Prahova, căpitan 
Chiriţescu,inginer şef Bălteanu,d-nele Silvia(Severa) Novianu,gentila 

găzduitoare şi Constantinescu,d-ra Marioara Focşăneanu şi alții.După 
terminarea mesei,s-a vizitat şcoala comunei Ocina,care este şi sediul 
cercului cultural din localitate.Au vorbit,în asistenţa unui mare număr 
de  săteni,lonescu-Lungu,Bucur  Spirescu şi prefectul Luca 
Elefterescu,care „au relevat meritele d-nei Silvia Novianu,care aduce 
neîncetat îmbunătăţiri comunei”(35). 

Despre alte acţiuni ale Severei Novian,din aceşti ani de văduvie, 
găsim alte interesante relatări în presa vremii.Ziarul „Tribuna” din 
Arad,în numărul de miercuri,l8 aprile/lmai 1907,la rubrica „Din 
România”menţiona următoarele:,,M.S.Regina și A.S.R.Principesa Maria 
au binevoit a primi în audienţă pe d-na Severa Radu Novianu,filantropa 
proprietară a moșiei Ocina,din județul Prahova,care s-a devotat cu totul 
binelui obştesc,și care s-a reîntors de două zile de la Băileşti,unde,ca 
soră de caritate a dat îngrijiri răniţilor.D-na Novianu va pleca zilele 
acestea în Egipt și Palestina spre a vizita institutul de surdo-muţi.Se ştie 
că d-na Novianu a oferit societății,,Vatra Luminoasă Regina 
Elisabeta”un teren de pe moşia sa spre a se stabili acolo proiectata 
colonie de orbi”(36). 

Nu ştim dacă s-a stabilit,la Ocina,vreo colonie de orbi,dar ştim că 
a funcționat aici o colonie de vacanţă a atelierelor comunale.O adresă a 
Primăriei oraşului Bucureşti,serviciul administrativ,din 24 noiembrie 
1910,mulțumea d-nei Severa Novian pentru sprijinul acordat coloniei de 
vacanţă a atelierelor comunale,stabilite la Ocina,cu prilejul aflării ei în 
vilegiatură. Adresa era semnată de inginerul Mihail Popovici,dirigintele 
coloniei de vacanță,şi de Dr.Botescu,primarul Capitalei(37).Cât despre 
răniții îngrijiţi la Băileşti de Severa Sihleanu,în aprilie 1907,aceştia 
erau,desigur,victime ale represiunilor din timpul răscoalei din acel 
an,dar despre care nu știm alte lucruri. 

La data de 1 octombrie 1907,Severa Novian „proprietară la 
Ocina”primește medalia  Răsplata muncii pentru învățământul 
secundar,clasa I,brevetul nr.113 fiind semnat de regele Carol şi de Spiru 
Haret,ministru secretar de stat la Departamentul Instrucțiunii Publice şi 
al Cultelor.Va mai primi şi alte importante distincții,după primul război 
mondial,ca urmare a activităților desfăşurate pe timpul acestuia:în 1921 
i se conferă „Crucea Regina Maria”,clasa a Il-a (brevetul nr.188 din 5 
mai 1921) „pentru activitatea remarcabilă depusă în timpul ocupaţiei la 
spitalul „Regina Elisabeta”precum și în scopuri de binefacere,dirijând 
personal 16 cantine”(38).Din partea Crucii Roşii Americane,prin 
Comitetul pentru România,cu o intensă activitate în anul 1919,primeşte 
„Recunoaşterea nr.67” la 26 mai 1920 pentru ajutorul acordat Crucii 

Roşii Americane,ca interpret și intermediar,ca directoare de cantine,și 
pentru că a oferit o porţiune din casa sa la completa dispoziție a 
C.R.A.ca sanatoriu şi loc de odihnă pentru personalul C.R.A.„arătând 
prietenia cea mai dezinteresată acelor dintre ai noştri care erau bolnavi 
sau istoviţi”(39).A urmat,la 29 mai 1920,decorarea cu medalia de argint 
pentru serviciul personal adus Crucii Roșii Americane în timpul 
războiului, medalie atunci instituită,numărul total distribuit în Europa 
„netrecând de 50 ”! 

Dar,cum vom vedea ulterior,Severa Novian devenită,după a două 
căsătorie,Severa Sihleanu,nu a avut parte numai de onoruri,dealtfel 
meritate,ci și de bârfe şi acuzaţii neîntemeiate,privind activitatea din 
timpul războiului. 

După o îndelungată perioadă de văduvie,Severa Novian se va 
recăsători(în 1918?) cu Ştefan Sihleanu,un descendent al familiei 
poetului Alexandru Sihleanu(1834—1857). 

Ştefan Sihleanu(1 februarie 1857—14 octombrie 1923) era de 
formaţie biolog,cu studii superioare la Napoli,doctor în zoologie şi în 
drept.Printre primele publicaţii ştiinţifice ale sale menționăm:De pesci 
elettrici et pseudo-elettrici,Napoli,1876; Lacurile Africei equatoriale şi 
descoperirile lui Stanley,1877; Principii de zoologie generală,1881- 
1882, 1870-1887; 18 ani de istorie financiară, 1889 (cf. Enciclopedia 
română, vol.3, autor Dr. C. Diaconovich, Sibiu,1904). Din anul 
1888,era profesor universitar de zoologie medicală la facultatea de 
medicină din Bucureşti.A fost preşedinte al Ateneului Român iar între 
anii 1895—1900,director al Teatrului Naţional din Bucureşti și director 
general al teatrelor(1901—1905).Anterior,fusese director în Ministerul 
Finanţelor(1881—1888) şi secretar general al Ministerului Cultelor şi 
Instrucțiunii Publice,din anul 1895.Înzestrat cu o cultură temeinică,cu 
serioase studii universitare făcute în Italia,ca om politic liberal a 
intervenit rareori în discuțiile publice.Cuvântările pe care le-a rostit,fie 
în calitate de președinte al Ateneului Român,fie în altă calitate,au fost 
întotdeauna sobre(40). 

La a 60-a aniversare a lui Spiru Haret,prietenii și colaboratorii i- 
au alcătuit un volum omagial. Intitulat,Lui Spiru C.Haret Ale tale dintru 
ale tale”:la împlinirea celor şasezeci de ani”,volumul masiv,de 1228 
pagini, a apărut la Tipografia și Editura Institutului de Arte Grafice 
„Carol Gobl” din Bucureşti,în anul 1911.În acest volum,semnează şi 
Ştefan Sihleanu un articol despre „Conservatoriile de muzică şi artă 
dramatică”(41). 

Severa Novian,devenită acum Severa Sihleanu,îşi continuă 
activitatea pe linie culturală și filantropică,bucurându-se de atenţia și 
prețuirea multor personalități ale vremii,cultivând relaţii inclusiv în 
înalta societate a vremii(42).Continuă să facă importante donaţii,către 
diverse instituţii:în decembrie 1922,donează gimnaziului din Câmpina 
bani pentru a se construi un liceu, și tot în decembrie 1922 donează 
2000 lei Comitetului școlar judeţean. În aprilie 1927,donează 1000 lei 
Centrului Caselor Naţionale iar în ianuarie 1928 donează 2000 lei 
comitetului școlar al liceului Mihai Eminescu din București pentru a se 
construi o nouă clădire.La 8 martie 1928 primeşte o adresă de 
mulţumire de la Fundaţiile Culturale Regale-Muzeul Alexandru Saint- 
Georges pentru donația unui bust al lui lon C.Brătianu,în 
marmură,executat de loan Georgescu în 1891,comandat de Ștefan 
Sihleanu.La 7 iunie 1929,Academia Română,prin I.Bianu,directorul 
Bibliotecii Academiei,mulțumeşte pentru cele 1008 volume,cărţi rare şi 
din domeniul istoric „din biblioteca răposatului D-voastră soț”,cărți 
donate de Severa Sihleanu.Academia Română mai primeşte şi alte 
donații,dovadă fiind adresa din 13 noiembrie 1937 prin care mulțumește 
pentru că „odată cu publicaţiile dăruite în septembrie 1925,a căror listă i 
s-a înmânat la timp”,Academia mai primeşte în dar de la Severa 
Sihleanu,volume şi scrisori autografe dintre care menționăm:cărți 
religioase(octoih mic din secolui XVIII,minuni şi vieți ale sfinților etc.) 
dar şi 12 manuscrise grecești cu conţinut divers,un volum manuscrise 
slavone,scrisori autografe(o scrisoare autografă a lui G.Garibaldi din 24 
martie 1876 adresată lui Ştefan Sihleanu,două scrisori autografe de la 
Dora D/Istria din 17 mai 1876 şi 29 noiembrie 1884,0 scrisoare 
autografă a lui C.Bolliac din 28 octombrie 1874 către 
Şt. Sihleanu(Patan),o scrisoare a lui Iosif Vulcan din 4 octombrie 1902 
adresată lui Sihleanu.În 7 martie 1933,Biblioteca Ion I.C.Brătianu din 
Bucureşti mulțumea pentru donația de 28 volume primite,dintre care 18 
volume erau din „La geografie universelle”de E.Reclus,adresa de 
mulțumire fiind semnată de Elisa Brătianu(43). 

Pentru ocineni,Severa Sihleanu face importante donaţii şi după 
anul 1920.Astfel,la 30 iunie 1926,primarul comunei 
Ocina,l.Comănescu,în numele consiliului comunal mulțumea 
pentru, înzestrarea cu pământ de pe moşia D-voastre,făcută pentru 
văduvele şi orfanii de război din comună”(44).În mai 1931,donează 
şcolii din Ocina 5000de lei,în noiembrie 1933 donează primăriei 
materiale pentru a se repara podurile spre județul Dâmbovița iar pentru 

a se construi casa parohială donează 5000 lei parohiei Ocina,în 
septembrie 1934 şi din nou,în august 1935,tot pentru parohie(45). 

În anul 1922,cu un an înainte de decesul celui de-al doilea 
soţ,Severa Sihleanu cumpără în Bucureşti,pe strada Paris nr.40,un teren 
de 617mp(lotul nr.147 din Parcul Bonaparte),unde va construi în 1926 o 
casă de locuit compusă din două corpuri de clădire.Această construcție 
este cunoscută sub numele de „casa norvegiană”,realizată după modelul 
caselor norvegiene și va constitui una dintre principalele revendicări ale 
moștenitorilor Severei Sihleanu,după anul 1990,cum vom menţiona spre 
sfârşitul prezentului articol(46).În amintirea călătoriei făcute în 
Norvegia,în anul 1897,după circa 30 de ani,și după călătorii făcute în 
alte ţări,Severa Sihleanu a construit această casă „iar la cumpărarea 
terenului a cerut să fie trecută,alături de soț,în autorizația de 
construcție.Feministă din convingere,atunci când dona terenuri unor 
țărani de pe moșia ei din Ocina,insista să fie trecută şi soția pe actul de 
donaţie,nu doar capul familiei. 

Severa Sihleanu s-a manifestat și ca publicistă talentată,lăsând 
interesante relatări într-un volum intitulat, Note şi desminţiri asupra 
amintirilor D-nei Sabina Cantacuzino”,apărut în anul 1938 la Editura 
Cartea Românească.Apariția acestei cărți era semnalată în „Universul 
literar”din 11 iunie 1938,şi se menţiona că se va tipări în curând şi a 
doua ediție din volumul,datorat d-nei Severa Sihleanu”(47).,,Acest 
volum este pornit din dorința de a restabili o seamă de adevăruri pe care 
cartea d-nei Cantacuzino le-a prezentat altfel de cum erau”,se arată în 
nota din „Universul literar”. În continuare,se menţiona:,„Scrisul d-nei 
Sihleanu este pe un ton de fină ironie care ne face să regretăm că 
domnia sa a aşteptat acest prilej spre a deveni-fără voie,cum ţine să 
sublinieze-autoare.Zice românul în înţelepciunea lui că „tot răul e spre 
bine”. A trebuit să vadă lumina tiparului un volum în care d-na Sihleanu 
să se afle calomniată,ca să apară o nouă scriitoare. Lăsând la o parte 
valoarea literară,pe care autoarea nu a dorit-o cărții sale,se cuvine să 
observăm că sunt în scrierea aceasta puneri la punct necesare și 
adevăruri ce trebuiau rostite hotărât,așa cum sunt rostite aici.Prin pana 
doamnei Severa Sihleanu se face dreptate unor oameni cari nu se mai 
pot apăra şi evenimente de covârșitoare importanță îşi recapătă 
adevărata semnificație.Pentru trecutul apropiat,denaturat în scrierea d- 
nei Cantacuzino,aceste „Note”sunt nu numai bine venite,dar şi de strictă 
necesitate”(48). 

Volumul amintit mai sus,scris de Severa Sihleanu,este o replică 
la cartea Sabinei Cantacuzino(1863—23 august 1944),soră cu Ionel 

Brătianu,carte intitulată,,Din viața familiei Ion C.Brătianu”(vol.1,1821- 
1891; vol.I1,1914-1919;0 ediție nouă a apărut la Editura Humanitas,în 
anul 2013).În volumul al Il-lea,despre anii de război,Sabina 
Cantacuzino face o serie de afirmaţii despre diverse personalități ale 
vremii,afirmaţii care s-au dovedit a nu fi totdeauna corecte.Au urmat 
reacțiile celor amintiţi în volum,unele dintre „desmințiri”fiind publicate 
în cartea Severei Sihleanu,în partea a doua,cuprinzând anexe la 
lucrare(cartea cuprinde circa 90 de pagini,dintre care 43 de pagini 
reprezintă anexele,textul propriu-zis cuprinzând doar 47 de pagini). 
Printre cei care au formulat critici(„„desminţiri”) la cartea Sabinei 
Cantacuzino, unele dintre ele publicate în ziarele vremii, sunt 
menţionaţi în anexe: Elena Perticari Davila (în „Lupta”din 23 
decembrie 1933), Dr. Carol (Pia) Davila, fiul Dr. Carol Davila (în 
„Lupta” din 3 ianuarie 1934), Mihail S.Kogălniceanu, nepotul lui 
Mihail Kogălniceanu (în „Epoca” din 29 decembrie 1933), Korybut 
Woroniecka, fosta soţie a lui Take Ionescu, apărând memoria acestuia 
(în „Dimineaţa” din 10 ianuarie 1934). Alexandra Fălcoianu, una dintre 
persoanele lezate de afirmaţiile Sabinei Cantacuzino,îi va intenta proces 
acesteia,în anul 1937,şi va publica ea însăşi un volum de memorii: „Din 
Zile Grele”, cum menționează într-o scrisoare adresată Severei 
Sihleanu(49). Despre Severa Sihleanu,Sabina Cantacuzino afirmase: 
„d-na Severa Sihleanu,văduva lui Ștefan Sihleanu când se ducea la 
Ocina mânca la masă cu ofițerii germani,circula cu ei în trăsură şi când 
a aflat că cumpărau oi cu 5 lei bucata a pornit cu ei şi a profitat de 
ocazie a-şi popula staulele”. 

Severa Sihleanu este nevoită să vină cu explicații asupra 
insinuărilor autoarei,arătând că,în primul rând,nu era văduvă în anul 
1916,soţul ei decedând în anul 1923.Nici vorbă de plimbări cu trăsura şi 
mese cu ofițeri... Am mâncat la ţară şi am circulat în trăsură cu ofițerii 
germani?D-sa de sigur,știe că în timpul războiului nimeni nu era „la 
țară”,adică la acel conac mare sau mic,cu soare și glicine,unde vin 
mosafiri sgomotoși şi dornici de petrecere sau linişte câmpenească.Pe 
acele vremuri,era regim de ordonanţe cari oferereau alegerea între viață 
sau amenda deoparte, şi rechiziționare de fructe, cereale, păsări, 
animale, rămăşiţe de orice fel,s au muncă obligatorie, pe de altă parte. 
Nu era timp de reflectat sau alte posibilități;era executare cu scrâșnirea 
dinților şi sacrificiu până la extrem”(50). Şi continua ideea:,,Pe acele 
vremuri nu a avut toată lumea norocul,ca să-i zic așa,de a se înţelege cu 
ofiţerii...„la moşia mea venea un feldwebel,cu care nu-mi amintesc să fi 
călătorit cu trăsura veche,cu pânze,ce-mi rămăsese,dar mai puţin nu-l 


320 


ANUARUL SOCIETĂȚII DE ŞTIINŢE ISTORICE DIN ROMÂNIA - FILIALA CÂMPINA - 2015 


văd cerând amabil permisiunea să mă însoţească.Erau soldaţi în teritoriu 
ocupat și abuzau din plin de această situaţie.La ţară,acolo unde 
controlul superiorilor nu era imediat,unde nu se putea apela la d-l 
Tzigara sau Marghiloman,situaţia era mult mai brutală.Dacă în 
Bucureşti d-na Sabina Cantacuzino,era deranjată de agenții cari căutau 
lemne sau mai ştiu eu ce,la ţară veneau la orice oră,loveau cu patul 
puştii în poartă şi...îi aveai musafiri nepoftiți în casă,la coteț,la masă sau 
la grajd,adică acolo unde voiau să vină pentru rechiziţii sau control.Dela 
această şi până la civilizată „masă cu ofiţerii”,este o mare distanță”(51). 

Explică,apoi,şi actul nepatriotic şi profitabil al cumpărării 
oilor,spre a-mi popula staulele”.După intrarea trupelor inamice în 
ţară,s-au ridicat de la moşie și vitele ce mai rămăseseră nerechiziționate 
de armata română,iar în 28 ianuarie 1917 o ordonanţă oprea comerțul cu 
vite,deci rechiziție şi interdicție de a cumpăra,nu puteai poseda 
nimic.La începutul verii anului 1918,era aceeași situaţie, şi s-a 
rechiziționat fânul de pe moşie,pe care avea obligaţia de a-l cosi cu 
oamenii de care dispunea.Neavând cu ce să-i hrănească,a obţinut 
autorizaţia de la comandamentul Etapei Mobile 260 din Câmpina,de a 
cumpăra 28 de oi,din care a făcut pastramă pentru lucrători,păstrând 
patru oi,pentru care a primit ausweis spre a nu fi rechiziționate.Și 
încheia:,, Aceasta este pactizarea şi afacerea „cu oile”!(52). 

Departe de a pactiza cu inamicii,Severa Sihleanu şi-a făcut pe 
deplin datoria,după cum menţionează în paginile cărții sale.A lucrat 
efectiv la spitalul nr.108(azilul de bătrâni) din data de 1 septembrie şi 
până la 9 decembrie 1916,până la transformarea în spital de 
contagioşi,când a venit la conducerea spitalului Alexandra 
Fălcoianu,care le-a mulțumit doamnelor pentru munca lor,dar le-a rugat 
să nu mai vină la spital,din cauza pericolului de contaminare cu boli 
infecțioase.Fiind obligată să se ocupe de moşia de la Ocina,să păstreze 
ce nu s-a distrus şi nu s-a luat,a reușit să scape din lagăr numeroşi 
prizonieri din comuna Ocina,sub pretextul că sunt necesari pentru 
muncile agricole,astfel readucându-i la familiile lor.Ca un fapt 
anecdotic,arată că mulţi copii din acest sat au avut o îmbrăcăminte 
ciudată, confecționată din perdelele care-i mai rămăseseră. 

După război,în urma stăruințelor personale,a venit pe Valea 
Prahovei dr.Gedeon Wells,profesor la Universitatea din Chicago şi şef 
al Crucii Roşii Americane din România,care a consimțit să înfiinţeze o 
secţiune de ajutor pentru alimentare şi îmbrăcăminte,care a început cu 
comunele Ocina,Talea şi Proviţa de Sus,şi s-a extins apoi până la 
Predeal. În tot acest timp,Severa Sihleanu a condus aprovizionarea celor 


321 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


16 cantine care,timp de aproape cinci luni,au hrănit circa 10 000 de 
persoane,zilnic.În anexele cărţii sunt reproduse două articole din presa 
vremii,care redau amploarea acestei activități desfăşurate pe Valea 
Prahovei de către Crucea Roșie Americană,în anul 1919.Într-un articol 
din „Voința Prahovei”nr.33 din 16 noiembrie 1919,cu titlul, Ajutoarele 
acordate de Crucea Roşie Americană prin colonelul Emerson”se scriu 
următoarele: „În urma stăruinţelor depuse de harnica și neobosita 
Doamnă Severa Sihleanu zeci de mii de copii săraci, văduve de război, 
orfani, din comunele de pe valea Prahovei, Şotrile,Telega, Câmpina, 
Brezele, Sinaia, Poiana-Țapului, Buşteni, Predeal, Proviţele, Ocina şi 
Talea au fost scăpați din ghiara mizeriei şi a foametei prin ajutorul 
cantinelor şi alimentelor distribuite de la 28 Noembrie 1918, până la 10 
Septembrie 1919; aceste alimente au fost date de către,,Crucea Roșie 
Americană”iar nobilul și energicul reprezentant al crucei Roșii, 
Colonelul Emerson, nu a ezitat nici o dată să pue tot ce a avut la 
dispoziție pentru a veni în ajutorul acestei populaţii nevoiaşe”.Arăta că 
la distribuirea, „acum de curând”,de îmbrăcăminte,bocanci „albituri 
pentru invalizi,văduve şi orfane din comunele Comarnic, Teşila şi 
Cornu, a asistat la distribuire „chiar M.S.Regina”.Se mai menționa,din 
nou, cum „copii,văduvele şi invalizii nu vor uita niciodată de buna şi 
energica D-na Sihleanu care pe ploaie le dedea hrană”(53).Ziarul 
„Dacia”din 14 februarie 1920,sub titlul, Crucea Roşie Americană în 
judeţul Prahova”,prezenta alte aspecte ale acestei activități,precizând că 
în cursul lunilor iunie,iulie şi august 1919, Crucea Roşie Americană „în 
urma intervenirilor stăruitoare ale d-nei Severa Sihleanu proprietară în 
judeţul Prahova,a întreținut 16 cantine în 16 sate şi orașe de pe văile 
Prahova, Doftana şi Proviţa şi anume: Predeal, Azuga, Bușteni, Poiana- 
Țapului, Sinaia, Breaza de sus, Capul Câmpului, Breaza de jos, Podul 
Vadului, Ocina, Proviţa de sus, Talea, Şotrile, Lunca Mare, Telega şi 
Câmpina”. Se preciza că aceste cantine au funcționat sub directa 
supraveghere a d-şoarei Weic,americană şi a d-nei Severa Sihleanu, 
distribuindu-se zilnic pâine şi hrană caldă la aproape 10 mii de 
suflete,bărbaţi,femei şi copii. 

Afară de cantine, Crucea Roșie Americană a distribuit gratuit 
îmbrăcăminte şi alimente în aceste 16 sate precum şi în satele 
Teşila, Cornu, Comarnic ŞI Proviţa de Jos, ŞI 
anume:mantale,rochii,ciorapi ŞI împletituri de lână,lână 
toarsă,flanele,rufărie de tot felul pentru toate vârstele.S-au distribuit 
bocanci noi şi vechi invalizilor și văduvelor de război,şi pe la case s-a 
distribuit lapte condensat,orez,săpun,chibrituri,piepteni,compoturi în 

cutii ş.a.(54).Se încheia cu concluzia că,în modul acesta, „s-au 
îndestulat şi îmbrăcat în 20 comune aproape 30 mii de locuitori 
săraci.Distribuiri de îmbrăcăminte şi alte obiecte s-au făcut şi la Ploeşti 
şi la spitalul dela Bușteni-Azuga.Astfel,,Crucea Roşie Americană” a 
alinat suferinţele multor oameni nevoiaşi şi neputincioşi”(55). 

S-a subliniat,de către toți cei implicaţi în aceste activităţi, rolul 
activ şi dezinteresat al Severei Sihleanu,care scria la sfârşitul cărții 
sale:,, Am ajutat şcoli,biserici şi biblioteci,văduve şi orfani,infirmerii,în 
fine ori unde am crezut că pot fi de folos semenilor mei;am contribuit 
cât am putut ca străinii să ne cunoască drept un popor activ,cinstit și 
civilizat aşa cum cred din suflet că este adevărat”(56). 

Printre ultimele ştiri despre Severa Sihleanu,înainte de decesul 
său,în anul 1946,mai menționăm pe cea apărută în anul 1943 în revista 
„Siguranţa” Într-un articol intitulat, Despre ţigani”,semnat Doctor 
Paulian(„Siguranţa”,dec.1943,p.13),citim următoarele:,, Lângă Marsilia- 
scrie Dr.Paulian- în Camarga,ţiganii sunt 
denumiţi,,Romanicelli”. Această denumire a făcut pe unii răuvoitori să-i 
considere pe țigani ca exponenţi ai Românilor- care ar fi de origină 
țigănească.Un fapt şi mai grav s-a petrecut acum câţiva ani pe 
vaporul,,Resolut”,cu care călătorea şi o doamnă româncă.Cum voiajul 
cu „Resolut”durează în jurul lumii între 4-6 luni,pe vapor se ţin ședințe 
şi conferințe literare.La una din ele,un englez,prof.Lomp de la 
col.4(?),vorbind de România spus că ei se trag din 
țigani,deoarece,,Romanicelli”sunt de origine românească şi 
indiană.Atunci doamna româncă s-a suit pe scenă şi a combătut cu 
energie pe englez.Era doamna Severa Sihleanu(subl.ns.G.S.)(57). 

După cum se vede,confuzia români= romi(țigani),în ochii 
europenilor occidentali(ca şi a ruşilor,de pildă) este veche,nu doar după 
1990,când ţiganii(romii) români au invadat Europa.Începuse să se 
folosească încă de pe atunci,din perioada interbelică şi denumirea de 
romi pentru a denumi populația țigănească,așa cum arăta un cercetător 
român contemporan al acestei probleme(vezi Ion Chelcea,Țiganii din 
România.Monografie  etnografică,Editura Institutului Central de 
Statistică,Bucureşti,1944,310 pag.). 

După moartea Severei Sihleanu,survenită în anul 1946 (la 
înmormântare va rosti o cuvântare Alexandrina Fălcoianu,o prietenă din 
tinerețe a defunctei),unic moştenitor va deveni Radu Dimiu,fiul său 
adoptiv.În anii 1947-1949 se trece la lichidarea moșierimii şi a 
proprietății moşiereşti,prima etapă fiind exproprierea aplicată în urma 
reformei agrare din 23 martie 1945.Legile ulterioare au tot rupt din 

proprietatea privată,care în anul 1949,prin decretul 83 din 2 martie,va fi 
desființată total(marea proprietate funciară,în anii 1947-1948,mai 
continua să fie reprezentată de cele 50 ha rămase foștilor moșieri,de 
fermele private şi de păduri).Decretul 83/1949 scotea pe proprietari,în 
miez de noapte,din conacele aflate pe proprietățile lor,aceştia primind 
domiciliu obligatoriu pe raza altor județe,iar toate bunurile și conacele 
au trecut în patrimoniul statului(58).Va urma decretul nr.92 din 19 
aprilie 1950,în vigoare de la 20 aprilie 1950,privind naţionalizarea unor 
imobile,care lovea şi în proprietățile deținute la oraşe de foştii moşieri. 

Conacul din Ocina al urmaşilor Severei Sihleanu va fi confiscat 
de stat,aici funcționând,o vreme,o secție exterioară a Spitalului de boli 
pulmonare din Breaza,apoi va fi transformat în tabără de vacanţă pentru 
pionieri şi şcolari sub denumirea de tabăra,,Măgura Prahovei”.Ca peste 
tot,conacul a fost devastat şi bunurile au fost împrăştiate,furate sau 
distruse,principala furie a locuitorilor ocineni pentru care atâtea lucruri 
bune făcuse fosta proprietară,îndreptându-se asupra cărților din conac. 

Medicul Mihai Petrescu din Breaza,fost medic generalist la 
dispensarul din comuna Adunaţi(Ocina) până în anul 1985,povestea 
că,din conac,toate cărțile-dar şi alte documente şi acte-,au fost aruncate 
în curtea conacului „unde au fost incendiate şi au ars zile în şir.În acest 
timp au fost cu grijă întoarse cu furca de către autorii incendierii,ca nu 
cumva să scape vreo carte nearsă! Bibliofil pasionat,medicul Mihai 
Petrescu,în timpul vizitelor sale la pacienţii din comună,observa unele 
obiecte mai deosebite,care-ţi „săreau în ochi” în diverse case. Despre 
acestea,proprietarii spuneau că provin „din casa cucoanei”,dar medicul 
nu a găsit niciodată cărți la locuitorii ocineni.S-a dovedit,astfel,inspirată 
ideea Severei Sihleanu de a dona cărți din biblioteca personală 
diverselor instituţii de cultură,cum am arătat mai sus.Se pare că au fost 
singurele cărți salvate din biblioteca sa de la conacul din Ocina. 

Conacul de la Ocina este,astăzi,nelocuit și autoritățile locale îl 
prezintă ca fiind în „reparaţie capitală”,un alt fel de a defini abandonul 
total al clădirii. Așa cum l-am văzut,la 23 august 2015,cu ocazia unei 
excursii documentare pe traseul Breaza-Adunaţi(Ocina)-Bezdead,făcută 
cu scopul definitivării prezentului studiu,conacul se prezintă destul de 
bine,la prima  vedere.Este,însă,acoperit doar parțial,o parte a 
acoperişului,spre răsărit,lipsind cu  desăvârșire,ceea ce duce la 
degradarea construcției în ansamblu.Ferestrele erau fără geamuri,iar de 
o parte şi alta a scării de la intrare crescuseră un nuc și un zarzăr. În 
curte,două mese de ciment pentru jocul de tenis mai aminteau de vechea 
destinaţie,de tabără pentru şcolari. 

Moștenitorii Severei Sihleanu,de drept,ai lui Radu Dimiu,şi-au 
orientat principalele cereri de retrocedare către proprietățile din 
Bucureşti,mai ales către imobilul din strada Paris nr.40,sectorull („casa 
norvegiană”).Pentru această proprietate,care a aparținut Severei 
Sihleanu,moșştenitorii Dimiu Constantin Sergiu,Dimiu Daria şi Dimiu 
Irina s-au zbătut timp de 12 ani şi pentru care s-au derulat peste 100 de 
procese(59).Moştenitorii au motivat că terenul,în suprafață de 
617mp,din strada Paris nr.40 a fost cumpărat de Severa Sihleanu la data 
de 28 martie 1922,reprezentând lotul nr.147 din Parcul Bonaparte. În 
baza autorizaţiilor de construire din 1923 şi 1926,eliberate de Primăria 
Municipiului Bucureşti,Severa Sihleanu construieşte pe acest teren,o 
casă de locuit compusă din două corpuri de clădire.Prin decretul nr.92 
din 19 aprilie 1950(în vigoare de la 20 aprilie 1950)privind 
naționalizarea unor imobile,imobilul este preluat de către stat de la 
Radu Dimiu,fiul adoptiv al Severei Sihleanu.Prin sentința definitivă a 
Judecătoriei sectorului 1,București,din 29 septembrie 2005,moștenitorii 
lui Radu Dimiu intră în posesia imobilului,fiind moştenitorii legali ai 
adevăratului proprietar.Imobilul fusese cumpărat de la stat,de familia 
Poenaru Victor și Elisabeta,statul aflându-se în posesia imobilului fără 
un titlu valabil(60). 

Nici după anul 1990,moştenitorii Severei Sihleanu(respectiv,ai lui 
Radu Dimiu),nu vor fi scutiți de abuzuri și surprize neplăcute. Astfel,în 
2 octombrie  1998,vila din Intrarea  Moneasa,care aparținuse 
magistratului Dimiu,naţionalizată în baza decretului nr.92/1950,deşi 
magistrații erau exceptați,îi este oferită procurorului colonel Arthur 
Ricardo  Dumitrescu,ca recompensă  pentru,,rezolvarea”anchetei 
afacerii, Țigareta  2”.Moștenitorii de  drept,Dimiu Constantin 
Sergiu,Dimiu Daria şi Dimiu  lrina,urmaseră calea legală a 
restituirii,judecându-se imediat după revoluţie cu Consiliul General al 
Municipiului Bucureşti.Pe liulie 1998,din dispoziția primarului Viorel 
Lis,directoarea SC Herăstrău Nord(fost ICRAL),lulia Asaul şi şefa 
biroului locativ le aduc la cunoștința proprietarilor că instituția a 
repartizat vila col.Arthur Ricardo Dumitrescu,şi că vila a fost vândută 
chiriaşului pentru 26 milioane bani cash.Aceasta,deși se ştia,inclusiv de 
A.R.Dumitrescu,că există un proces pe rolul instanței şi totul este 
ilegal(61). 

Moștenitorii depuseseră notificări în termen pentru a obţine 
despăgubiri în conformitate cu legea 10 şi pentru două imobile care au 
aparținut bunicilor lor,două case naţionalizate şi ulterior demolate,una 
situată în Calea Dorobanţilor nr.116 şi alta pe intrarea,dispărută 

acum, Moraviei(Tighinei)nr.8.La 24 martie 2009,Irina Dimiu trimitea o 
sesizare Primăriei Bucureşti în această problemă,în care arăta că a fost 
de nenumărate ori în audiență,a făcut nenumărate reveniri,dar nu a 
primit niciun răspuns,deşi au trecut atâția ani,fără să se soluţioneze 
dosarele.Nici până în prezent nu a primit răspuns la această 
sesizare(62). 

În anul 2010,moştenitorii Severei Sihleanu reușiseră să intre în 
posesia a aproape două treimi din „casa norvegiană”,inclusiv a clădirii 
anexă,unde erau garajele şi deasupra locuinţele servitorilor,construcţii 
dărâmate de foştii chiriași,revoltați că pierd şansa de a cumpăra o casă 
care nu le aparținuse și pe care statul nu avea dreptul să o 
vândă,deoarece naționalizase familiei casa de pe strada Paris la nr.4,nu 
de la nr.40.Proprietarii au plătit impozitele cuvenite şi pentru clădirea 
care nu ştiau că le fusese distrusă,și pentru restul de casă,în care locuiau 
alții,care nu se dădeau dugi din ea. 

Casa în stil norvegian are panta abruptă a acoperișului,hornurile 
înalte,specifice zonelor cu zăpezi mari dar şi cu ornamente de lemn la 
fațadă,tipic româneşti. Ferestrele au caroiaje în partea 
superioară,susținute la interior de glasvandurile cu carouri.Deşi ridicată 
în una dintre cele mai scumpe zone ale oraşului,de un arhitect important 
al epocii,Duiliu Marcu,casa utilizează cele mai bune materiale ale 
momentului doar la partea de structură(planşee de beton armat),dar nu 
şi la decorații,nu are marmură,stucaturi și lambriuri(63). 

Proprietarii au făcut reparaţii de igienizare,dar clădirea este pe 
lista monumentelor istorice.Are avantaje,de pildă scutirea de impozit 
pentru clădire,dar în rest au o serie de restricții la lucrările de reparaţii 
care necesită o serie de aprobări.Casa are nevoie de izolare 
termică,podul şi acoperişul trebuie refăcute,de asemenea gardul 
împrejmuitor.Sunt necesare fonduri serioase,zeci de aprobări şi 
avize. ÎInstituirea noţiunii de monument istoric presupune păstrarea unor 
clădiri considerate reprezentative,dar statul român nu îi ajută pe 
proprietarii acestor case să le restaureze și să le menţină într-o bună 
stare de funcționare. 


Note: 

1.S.Ştirbu şi colab., Aplicarea reformei agrare din 1864 şi din 
1921 pe moşia Bibescu din Comarnic, județul Prahova,în „Studii”,an 
3,nr.3,4ulie-septembrie 1950,pp.97-132. 

2.Stelian Brezeanu, Moşnenii din Bezdead-Dâmboviţa(1620- 
1820),Editura  Meronia,Bucureşti,2008; Victor Davidoiu, Monografia 
comunei Bezdead,Editura Bibliotheca, Târgovişte,2013,p.46. 

3.Lazăr Şăineanu, Influenţa orientală asupra limbei şi culturii 
române, II, Vocabularul.1. Vorbe populare, Editura Librăriei 
Socec&Comp.,Bucureşti,1900,pp.307-308.Saigiu(şi varianta saegiu,din 
te.sayci).În cântecele dobrogene şi oltene,sub formele saigi şi 
saigen(saigesc=a număra ŞI confisca oile-în poezia 
populară;saigie=sarcina saigiului,în cântecele 
dobrogene);saigit=saigie;saigi-başa=vătaful saigiilor. 

4.Ibidem,pp.319-320.Lazăr Şăineanu îl considera rang de boierie 
de a doua clasă. Tot el,la cuvântul serdărit menţiona:gloaba vitelor ce 
intrau prin vie în judeţul Râmnic(venitul serdarului în Muntenia).Sensul 
inițial,la turci,era de comandant al ienicerilor dintr-un district(şi serdar- 
aga).„Catagrafia oficială de toți boierii Ţării Româneşti la 
1829” publicată de Ion C.Filitti în, Revista Arhivelor”,seria I,vol.Il,nr.4- 
5(1927-1929),pp.290-359,arată că existau, la 1829,62 boieri de clasa 
1,119 de clasa all-a şi 273 de clasa a  IIl-a(care 
cuprinde:serdari,medelniceri,slugeri,pitari,şetrari şi cluceri de arie). Vezi 
Dan Berindei,lrina Gavrilă, Analiza situaţiei clasei dominante din Țara 
Românească în temeiul catagrafiei din 1829,în,,Revista de istorie”,tom 
36,nr.4,1983,pp.349-362; Idem, Mutaţii în sânul clasei dominante din 
Țara Românească în perioada de destrămare a orânduirii feudale,în 
„Revista de istorie”,tom 34,nr.11,1981,pp.2029-2046. Vezi şi Ion 
B.Bobescu, Mecanismul de guvernare al Ţării Românești înainte de 
Regulamentul  Organic,în,Revista pentru  istorie,archeologie şi 
filologie”, fasc.IL,vol.X,1909,pp.314-323. 

5.www.viataromaneasca.eu/arhiva/63-viata-romaneasca-l 1-12- 
2009/10-cronica-literara/5 14_istorie_sociala_in_subcarpatii_ 

munteniei( accesat 08.03.2015). 

6.Stelian Brezeanu,op.cit.,pp.464-468(Doc.51,1838.Alegerea 
hotarelor moşiei Bezdead sub stăpânirea căminarului Dimitrie 
Belu;copie,semnată de Nicolas Saizis-semnătură cu caractere greceşti). 

7.Stelian Brezeanu,op.cit.,p.275. 

8.Ibidem,p.82.Vezi Gheorghe Stanciu, Podu Vadului. Pagini de 
monografie, f.e.,Bucureşti,2015,pp.185-189(despre Nicola Saigiu şi 
ctitoria sa din Breaza de Jos). 

9.Stelian  Brezeanu,op.cit.,p.289.Angaralele sunt prestații în 
muncă faţă de Domnie,podvezile erau obligaţii la transporturile cu 
carele în slujbă,tot față de Domnie. 

10.Gheorghe Stanciu,op.cit.,p.187. 

11.Stelian Brezeanu,op.cit.,p.281. 

12.Se referă la dreptul de protimisis(azi:preemţiune),aplicat la 
înstrăinarea unor terenuri. 

13.Ştefan D.Grecianu, Genealogiile documentate ale familiilor 
boiereşti.Din scrierile inedite ale lui Ștefan D.Grecianu,vol.2, Tipografia 
„Cooperativa”,Bucureşti,1916,pp.409-41 1(familia Belu). 

14.Ibidem,p.41 1.Logofătul Țării de Sus,în Ţara Românească,era 
administratorul justiției în Oltenia,iar logofătul Ţării de Jos era pentru 
județele de dincoace de Olt.Ei numeau pe toți impiegații 
Justiției:judecătorii departamentelor și ai judeţelor,pe toți condicarii sau 
grefierii,afară numai de membrii Divanului veliţilor boieri,divan din 
care făceau şi ei parte(cf.lon B.Bobescu,op.cit.,p.319). 

15.Stelian Brezeanu,op.cit.,p.284. 

16.Mihai Apostol, Monumente prahovene,Editura 
Prahova.Muzeul de Istorie şi Arheologie Prahova,Ploieşti,1997,p.47. 

17.Radu Vintilescu(1815-1903),pictor de biserici şi icoane.A 
pictat,de la 1848 şi până în 1903,biserici,icoane şi steaguri 
mortuare,existente în număr foarte mare,ce stau mărturie în lăcașurile 
sfinte din Ploiești şi din județul Prahova.În Câmpina a pictat „Biserica 
de la lac”.Vezi Mihaela Vintilescu, Ignorarea picturilor bisericeşti în 
anii comunismului,în,,Memoria”,nr. 1-2(66-67),2009,pp.171-178. 

18.Mihai Sorin Rădulescu, Istorie socială în Subcarpaţii 
Munteniei,în „Viaţa românească”,nr. 1 1- 12/2009. 

19.Despre biserica din Breaza de Jos,demolată în anul 2014,ca şi 
despre cea din cartierul Podu Vadului,demolată în anul 2002(adevărat 
record,pentru Breaza,la demolarea bisericilor,după anul 1989!),vezi 
Gheorghe Stanciu,op.cit.,pp.172-190. 

20.ALDEM, Satul Ocina și locuitorii ocineni,Tipografia Nicu 
D.Miloşescu, Târgu Jiu,1905,p.15. 

21.Valentin Borda, Călători şi exploratori români,Editura Sport- 
Turism,Bucureşti,1985,pp.33-36.Radu Novian nu este menționat în 
această lucrare-dicționar. 

22.„„Epoca”,seria a Il-a,anul IV,nr.670,joi,29 ianuarie 1898,p.2. 

23.„Literatură şi artă română:idei,simţire,formă”,anul 2,partea 
1,1897,pp.347-364.Cristiania este vechea denumire a oraşului Oslo. 

24.Radu Novian, Şcoala și biserica în Norvegia,Conferință ţinută 
la Societatea Geografică din Bucureşti,în seara de 9 martie 1898 sub 
presidenția  M.S.Regelui,Imprimeria  Statului,Bucureşti,1 898, 22 

pagini.Ediția a II-a,cu portretul autorului şi o prefaţă de C.Rădulescu- 
Motru, Atelierele grafice I.V.Socec,Bucureşti, 1904,44(-47)p.,1 f.portret. 
www.biblacad.ro/bnr/brmautori.ph(acces.13.05.2015). 

25.24 lite.ro/cotroceniul-regal(acces.26.07.2015).Irina Dimiu,27 
mai 2015,recenzie la ”Cotroceniul regal” de Diana Manolache,Editura 
Curtea Veche;se referă la o cameră în stil norvegian din Palatul 
Cotroceni. 

26. ALDEM,op.cit.,p52. 

27.Ibidem,p.2. Alexandru Dimitrescu-Aldem(1880,Buhuşi— 
1917,Bucureşti),geograf român.Adept al teoriei ciclului geografic de 
eroziune.Contribuţii în  geomorfologie(,„„Dunărea inferioară între 
Tr.Severin şi Brăila”, „Asupra teraselor aluvionare”).A susținut în 1911 
o lucrare de dr.despre comuna Grădiştea din județul Călărași.Este 
autorul unor opere cartografice privind structura etnică a teritoriilor 
româneşti de la sfârşitul secolului al XIX-lea,rămase în manuscris din 
anul 1915,reunite şi publicate postum,într-un mic volum de tiraj 
redus, intitulat:,, Al.Dimitrescu-Aldem(1880-1917).Viaţa ŞI 
opera”, Tipografia  Concordia,Arad, 1945,29  p.,6  pl.Autorul 
volumului:profesorul Petre  Coteţ(1914-1988).Vezi Radu Săgeată, 
Direcţii şi tendinţe în Geopolitica românească din perioada interbelică, 
în „Analele Asociației Profesionale a  Geografilor din 
România”,vol.2,nr.2,2011,pp.5-16.Despre Petre Coteţ,vezi Veselina 
Urucu, Centenar Petre  V.Coteţin „Memoria Oltului”,anul 
III,nr.6(28),iunie 2014,pp.38-49. 

28.Vezi Marcela Fera-Măciuceanu, File din istoria Liceului 
teoretic „Nicolae Grigorescu”din Câmpina.1919- 
1994,f.e.,Câmpina,1994,p.23:,Primul material  didactic,aparate de 
fizică,a apărut în şcoală din donația unei învățătoare,d-na Sihleanu de la 
şcoala elementară din Ocina(sat lângă Breaza) în primul an de existență 
al şcolii”. 

29.Severa Sihleanu, Note şi desminţiri asupra amintirilor d-nei 
Sabina Cantacuzino,Cartea Românească, Bucureşti,f.a.(1938), 

pp.68-69.Enumerarea mobilierului donat de Radu Novian 
comunei Ocina,conform procesului verbal din 25 iunie 1903,întocmit de 
primarul şi de consilierii comunei. 

30.www.timpul.md/articol/iurie-colesnic-cea-mai-inzestrata- 
femeie-sculptor(acces.29.01.2015). 

31.Severa Sihleanu,op.cit.,p.71.$Şcoala din comuna 
Adunaţi(Ocina) va reprimi această denumire în anul 2013. 

32.„Albina”,revistă enciclopedică populară, an 9,nr.3, 16 
octombrie 1905,p.76. 

33.C.Rădulescu-Motru, Personalismul energetic și alte şi alte 
scrieri,Editura Eminescu,Bucureşti,1984,p.53. 

34.,„Adevărul”,an XVIII,nr.5901,sâmbătă,2 1 ianuarie 1906,p.3. 

35.Ibidem,p.3. 

36.,„Tribuna”,18 aprilie/1 mai 1907,p.3. 

37.Severa Sihleanu,op.cit.,p.72. 

38.Ibidem,p.83. 

39.Ibidem,p.87. 

40.Ștefan  Sihleanu este menționat în „Dicționarul 
contimporanilor” tipărit de Dinu R.Rosetti în 1898 și evocat de 
Dem.Paulian în „Un om de eltă:Ştefan Sihleanu(1 febr.1857-14 
oct.1923).Prelegere ținută la Universitatea Ateneului Român în ziua de 
5 martie 1943”.Prelegerea a fost tipărită într-o broşură de 
17(20)pagini,la Tipografia Cultura,în 1943.Afost confundat,se pare,cu 
Al.Sihleanu,politician din Focşani,în unele publicații(vezi notele Martei 
Anineanu la volumul „V.Alecsandri,Scrisori,însemnări”,ediție îngrijită 
de M.A.,Editura pentru literatură,Bucureşti, 1964,VII+274 pag.„Să fie 
celebrul  Şt.Sihleanu,remarcat de I.L.Caragiale în cronicile sale 
parlamentare din „Timpul” drept bufonul Comisiei Deputaţilor,căruia 
prietenii îi spuneau Patan?”).Severa Sihleanu donează în anul 1937 
Academiei Române,între altele,o scrisoare autografă a lui Cezar 
C.Bolliac,din 28 octombrie 1874,către Ștefan Sihleanu (Patan)! Vezi 
Severa Sihleanu, op.cit.,p.78. Vezi 
https://wikisource.org/wiki/O_carte_pretioasa (acces.20.06.2015). 

41.Lui Spiru C.Haret,,Ale tale dintru ale tale”:la împlinirea celor 
şasezeci de ani,Tipografia şi Editura Institutului de Arte Grafice,,Carol 
Gobl”,Bucureşti,1911,pp.663-666. 

42.Vezi scrisoarea  Severei  Sihleanu către Martha 

CHARLES DE GAULLE, 
UN NAPOLEON AL SECOLULUI AL XX-LEA 


Prof. Elena Vasile 
Şcoala Gimnazială Centrală - Câmpina 


Charles Andre Joseph Pierre Marie de Gaulle, s-a născut la Lile la 
20 noiembrie 1890, într-o familie normandă la jumătatea drumului între 
nobilimea de spadă și burghezia catolică, solid înrădăcinată în Franţa de 
Burgundia și Normandia, iar mama sa Jeanne Maillot provenea dintr-o 
familie de burghezi bogați din Flandra unde se află şi oraşul Lile. 

Familia de Gaulle invoca printre strămoşii săi pe Richard de 
Gaulle sau Waulle care ar fi deținut funcția de scutier în timpul lui 
Philippe Auguste şi pe Jehan de Gaulle, care înțelept ar fi fost împotriva 
bătăliei de la Azincourt™. Acest Jehan de Gaulle a opus rezistenţă timp 
de doi ani englezilor la Vire, în vestul Normandiei, înainte de a se exila 
la Bourgone. 

Despre semnificația numelui detalii se regăsesc în lucrarea lui Jean 
Lacouture, care a elaborat o biografie generală a mareșalului de 
Gaulle”. Din punct de vedere simbolistic se spune că numele de 
Gaulle provine din gallus, numele vechilor gali care luptă împotriva 
stăpânirii impuse de generalul Caesar. 

Spre mijlocul secolului al XVIII-lea, familia s-a instalat definitiv 
la Paris, străbunicul lui Charles a fost numit procuror al Administrației 
Regiunii Franceze. Familia lui Charles se află stabilită la Paris de mai 
bine de un secol şi jumătate, locul unde se va naşte cel care va conduce 
Franța, Generalul Charles de Gaulle. Familia lui de Gaulle făcea parte 
din marea nobilime militară franceză, dar cu trecerea timpului va înlocui 
sabia cu condeiul. În familia lui de Gaulle, toată lumea scrie, toată lumea 
citeşte? La şaisprezece ani Charlles de Gaulle a luat singurul premiu 
pentru literatură. 

În sânul familiei, tânărul Charlles beneficiază de o educaţie solidă, 
necesară viitorului său politic şi militar. Tatăl său, Hanry de Gaulle îi 
vorbeşte mereu despre Tacit, Seneca şi Racine, dar lui Charlles nu-i 
plac decât trei scriitori, Corneille, Edmund Rostand şi Bergson, modelul 
generaţiei sale. 

Datorită tatălui său, de mic, Charlles a demonstrat un interes 
deosebit pentru istorie şi filosofie. Își va face studiile primare la Școala 
comunității creştine Tomas d'Aquino din Paris iar apoi la Colegiul 
Catolic Stanislas din Paris. Familia lui Charlles are o veche origine 
militară în spate; el alege să fie militar şi continuă practic tradiția 
familiei. 

În anul 1909 face parte din armată, va absolvi Academia Militară 
de la Saint-Cyr în anul 1912, al treisprezecelea din 221 de elevi ai 
promoţiei sale. Alege Regimentul 337 infanterie din Arras pe care-l 
comandă Phellipe Petain, pe care Jean Pouget în lucrarea "Un anume 
capitan de Gaulle ” îl caracterizează drept un „vlăjgan cu mustață albă ai 
cărui ochi albaşti subjugă bărbaţii şi seduc femeile””. 

Se vehiculează în literaratura de specialitate dedicată lui Charlles 
de Gaulle că în perioada cât a activat în Armată au existat doi de Gaulle. 
Primul este bine crescut , mai curând sfios, un catolic practicant, menit 
armatei, nu atât prin tradiție de familie, cât prin influența unui tată 
îndrăgostit de propria ţară şi care considera că nu există carieră mai 
nobilă decât aceea de a sluji ţara. 

În lucrarea sa „Memoires de guerre, l'appel 1940-1942”, generalul 
afirma că această instituție se încadra printre „cele mai importante 
lucruri din lume”. Practic această concepţie a sa avea să prevadă 
responsabilitatea ce îi va reveni peste timp, când își cheamă 
compatrioții la lupta pentru eliberarea Franţei împotriva ocupaţiei 
naziste. Scotea în evidenţă importanța Armatei în viaţa unei mari puteri 
aşa cum își dorea el să fie Franţa, atât în perioada interbelică, cât și după 
cel de-al Doilea Război Mondial. În repetate rânduri, în special în 
perioada interbelică, când celelalte puteri europene puneau accent pe 
dezvoltarea industriei de armament, cerea cu insistență motorizarea 
armatei franceze. „Cu toată ploaia de critici şi de ultraje ce i se aduceau 
cu seninătate şi chiar cu o speranţă ascunsă, el simţea zilele când totul 
avea să depindă de dânsa”. 

Al doilea de Gaulle vizează aspectul şi determinarea omului 
politic, liderul puternic ce nu se sfieşte să critice vehement clasa politică 
"mentalitatea deficientă, ideologia găunoasă, cât şi nepăsarea celor aflați 
la putere ce lipsiseră Armata de toate mijloacele necesare”. De Gaulle 
face o descoperire uimitoare „războiul viitorului nu va arăta cu cel al 
tranșeelor, tehnica schimbă toate datele conflictului, de vreme ce 
mașinile ne guvernează destinul, e momentul să încredințăm unor 
unități specializate, cavaleria blindată-grija de a străpunge frontul 
dușman”. 

La începutul nazismului, în lucrarea sa „Spre o armată de 
carieră”, apărută în anul 1934, de Gaulle intuieşte aproape într-un mod 
profetic războiul pe care îl va purta Hitler: „vor fi de ajuns 3000 de 
tancuri, masate pe un front de cincizeci de kilometri susținute de 
aviaţie, pentru a deschide breşa prin care vor  năvăli trupele 
motorizate”*). Cartea este un insucces în Franţa, ea scandalizează 
parlamentarii francezi, care trăiesc cu teama de pretorieni şi de militarul 
cu cizme. Nu-şi convinge camarazii de arme, dar această carte se bucură 
de un succes remarcabil în Germania şi în URSS. 

La 18 iunie 1940, Charles de Gaulle s-a făcut manta pentru 
Franţa”; acum se demonstrează calităţile sale de lider, ambiția sa de a 
avea un moment de măreție. Situaţia sa de eliberator al Franţei este 
destul de ciudată, deoarece cei mai mulți oameni politici francezi și 
conducători de stat ai vremii nici nu știau de existența sa, iar cei mai 
mulți francezi exilați la Londra nu puteau avea încredere în el. 

„Chiar şi la Londra, cu puține excepţii, cei mai mulți cunoscuți 
francezi nu s-au alăturat Franţei libere. Mulţi au ales să fie trimiși acasă, 
alții şi-au dedicat loialitatea Vichy-ului, iar dintre cei care s-au opus 
capitulării, mulţi şi-au oferit serviciile guvernelor britanic sau american, 
puţini au fost oamenii care să răspundă cerinţelor mele”. 

În perioada mandatului prezidenţial de Gaulle şi-a exprimat 
dorința ca Franţa să devină o mare putere postbelică, opinia lui era total 
diferită de ceea ce propusese compatriotul său Jean Monnet. Cei doi 
oameni politici s-au cunoscut la Londra în momente dramatice pentru 
viitorul Franţei și anume se produsese capitularea acesteia în fața 
Germaniei hitleriste. 

Monnet ajunsese în Anglia pentru a avea sprijinul premierului 
englez W. Churchill în vederea creării unei uniuni confederale franco- 
britanică, iar de Gaulle să capete sprijinul militar al englezilor împotriva 
lui Hitler. Este surprinzător faptul că relaţiile dintre cele două 
personalități vor deveni deficitare în perioada postbelică. Monnet nu 
dorește să se alăture lui de Gaulle, iar acesta din urmă nu vede cu ochi 
buni acea uniune franco-britanică. 

Care au fost motivele acestei relaţii deficitare? Unul dintre motive 
este acela că de Gaulle este un om al acţiunii hotărâte, îndrăzneţe, un om 
al războiului, iar Monnet un om al interdependenței, al negocierii. 
Monnet credea că în relaţiile internaționale, importante sunt eforturile 
colective, pe când de Gaulle se concentra exclusiv pe rolul Franţei. 

În „Memorii de război” de Gaulle explică deosebirea de viziune 
asupra creării unei uniuni între Franţa şi Anglia: „Greșiți când înființați 

o organizaţie care poate părea în Franţa ca fiind sub protecția 
Angliei”(11). Vedea o Europă unită dar, sub egida Franţei. 


Note: 


l. Pierre de Boisdefre, Şi totuşi de Gaulle, Ed. 100+1 
Gramar,Buc. 1997, p.20 

2. Idem, p.20 

3. Ibidem, p.31 

4. Ibidem, p.59 

5. Charles de Gaulle Memorii de război, chemarea 1940-1942, Ed. 
politică, Buc.1969,p7 

6. Ghiță Ionescu, Lideri într-o lume interdependentă, oameni de 
stat, Adenauer, de Gaulle, Thatcher, Reagan, Gorbaciov. Ed. All, 
Buc. 2000 

7. Pierre de Boisdefre op. cit. p. 60. 

8. Ghiţă Ionescu, op. cit. P.108 

9. Idem, p.108 

10. Ibidem, p.102 

11. Ibidem, p.104. 

DIN ISTORICUL UNIVERSITĂȚII 
“ ALEXANDRU IOAN CUZA “ — IAȘI 
(ANII PRIMULUI RAZBOI MONDIAL) 


(continuare la articolul din numărul 5 al Anuarului Filialei Câmpina a 
Societăţii de Ştiinţe Istorice din România ) 


Prof. Victoria Vâlcu 


Anul 1914 marca împlinirea a 54 de ani de la înființarea primei 
Universităţi a României Moderne. În cei peste 50 ani instituţia ieșeană 
oferea imaginea unei comunități academice profesionalizate, cu 
pregătire temeinică şi cu o ofertă educațională variată la toate cele 4 
facultăți: Drept, Ştiinţe, Litere, Medicină . 

Izbucnirea primului război mondial a fost urmărită cu deosebită 
atenție de întreaga opinie românească. Un amplu curent se pronunţa 
pentru participarea alături de Antanta ( Franţa, Anglia , Rusia ) în 
vederea eliberării Transilvaniei şi a Bucovinei , alte cercuri politice, mai 
restrânse aveau în vedere intrarea României în război alături de Puterile 
Centrale ( Germania, Austro-Ungaria, Italia ), motivând pericolul 
reprezentat de Rusia şi insistau asupra eliberării mai întâi a Basarabiei. 

Dincolo de anumite nuanţe, întreaga suflare românească urmărea 
realizarea idealului național prin unirea tuturor Românilor. Cele două 
universităţi ( laşi — 1860 şi Bucureşti — 1864 ) nu au rămas în afara 
dezbaterii care a luat uneori forme aprinse . Universitatea din București 
în frunte cu rectorul prof. Thoma Ionescu ( fratele lui Tache Ionescu ) a 
adoptat moţiunea semnată de 58 profesori care cereau intrarea imediată 
în război alături de Antantă. 

Marea întrunire a lumii universitare bucureştene din 26 
septembrie 1914 s-a pronunţat cu hotărâre în acest sens. 

La universitatea din laşi, confruntările s-au declanșat repede, mai 
ales că profesorul C.Stere, rectorul din februarie 1913 se declara din ce 
în ce mai deschis pentru intrarea României alături de Puterile Centrale, 
în pofida calității sale de șef al Organizaţiei Judeţene Iași a P.N.L. . 
Majoritatea profesorilor se pronunţa pentru intrarea în război alături de 
Antantă. Profesorul A.D. Xenopol, președintele secției ieșene a Ligii 
Culturale, publica în cotidianul bucureștean “Adevărul “ un răsunător 
articol intitulat Cu niciun preț cu Austria , articol reprodus de Nicolae 
Iorga în “ Neamul românesc “ . A.D. Xenopol revenea asupra problemei 
aflate în centrul atenţiei publice, încredinţând tot „ ADEVĂRULUI “ 

din 6 septembrie 1914 articolul “ În ceasul suprem “ prin care 
îndemna intrarea României alături de Antantă, în acțiune pentru 
“descătuşarea fraților nostri , pentru unirea lor cu noi într-un stat mare 
românesc”. 

La 8 septembrie 1914, în sala Pastia a avut loc adunarea secției 
ieşene a Ligii Culturale. S-a adresat regelui o telegramă semnată de mai 
mulți profesori universitari, între care A.D.Xenopol, I. Găvănescu, 
A.C.Cuza, prin care se comunica dorința românilor de a-şi face datoria 
în realizarea aspirațiilor naționale “ prin unirea noastră cu fraţii noştri 
din Austro-Ungaria “. Moţiunea trimisă guvernului insista pentru 
declanşarea acţiunii care să asigure întemeirea României mari. ' 

In lunile spetembrie- decembrie 1914, s-au desfășurat mai multe 
consfătuiri, senatul şi marele colegiu universitar au dezbătut această 
problemă; de asemenea organizaţiile studenţeşti s-au implicat puternic, 
toate acestea având un puternic ecou în presa vremii . 

C. Stere îşi explica pe larg poziţia : “ În caz de biruinţă a Rusiei, 
noi trebuie să renunțăm pentru totdeauna la cele 2 milioane de suflete 
din Basarabia şi suntem cel puţin condamnaţi să ajungem o enclavă 
rusească, să cădem în vasalitatea de fapt a puternicului Imperiu care 
vrea în stăpânirea sa cheile Mării Negre şi să domine în Balcani. 
Acesta, repet, e minimum de rele ce ne aşteaptă a 

În aceeași perioadă s-a produs, fără a se anunţa oficial, ruptura sa 
de I.C.Brătianu. Profesorii Universităţii din laşi au continuat să se 
angajeze în ampla acțiune a Ligii Culturale, care a intrat într-o nouă 
fază prin transformarea sa în “ Liga pentru unitatea politică a tuturor 
românilor “ . Astfel, la 15 februarie 1915, Liga a organizat la lași o 
mare întrunire în sala “ Sidali “, cerându-se intrarea în război alături de 
Antantă . La propunerea lui I.Găvănescu, preşedinte al Adunării, a fost 
proclamat Vasile Lucaciu conducatorul ligii. Oratori de seamă precum: 
I.Grâdişteaunu, Octavian Goga , A.C. Cuza, N.Filipescu și Nicolae 
lorga au insistat pentru angajarea imediată în bătălia pentru 
Transilvania. 

“ Federaţia Unionistă “( organism ce unea, din septembrie 1915, 
Partidul Conservator N.Filipescu , Partidul Conservator Democrat — 
Tache Ionescu , Membri ai Ligii, transilvăneni şi bucovineni aflați în 
țară ), a organizat ample acțiuni menite a determina guvernul să intre în 
acțiune . 

Imediat după declanşarea războiului, numeroşi români din 
Transilvania şi Bucovina au trecut în regat din cauza măsurilor 
represive luate de stăpânirile respective, măsuri devenite foarte dure 

după intrarea României în acțiune. O parte a venit dintr-un început la 
Iaşi, după cum alţii au venit aici în cadrul marelui refugiu din toamna 
anului 1916. În aceste condiţii, la Iași s-a constituit Comitetul Naţional 
al Românilor emigrați din Austro-Ungaria, organism deosebit de activ 
în etapa finală a luptei pentru întregirea României . 

După 2 ani de intense acţiuni diplomatice, România a intrat în 
război alături de Antantă, imediat după recunoașterea drepturilor asupra 
teritoriilor românești aflate sub ocupaţia Austro-Ungariei . În noaptea 
de 14 spre 15 august 1916, respectiv 27-28 august 1916 trupele române 
au primit ordin să treacă frontiera şi să declanşeze ofensiva în 
Transilvania ( “ Treceţi batalioane române Carpaţii “ ! ). 

La Iaşi, evenimentul a fost primit cu mare entuziasm şi deosebită 
încredere. Plecarea trupelor pe front a fost însoțită de entuziasmul 
general al populației. Pe străzile de la Copou la gară, pe trotuare, pe 
grilaje, pe la ferestrele tuturor etajelor, în balcoane, pe uși și chiar pe 
acoperăminte, nenumărați locuitori stăteau “ cum puteau ţinând fiecare 
în mână buchete frumoase de tot felul de flori. De-a lungul traseului se 
puteau auzi strigăte de „Ura Să trăiţi fraților , Să vă întoarceţi cu bine, 
Să îndepliniţi România Mare “!* 

În cadrul unei mobilizări generale, în campania din 1916-1917 au 
participat numeroşi intelectuali ieşeni, studenți și cadre didactice ale 
universității. Din regimentul 13 infanterie “ Ştefan cel Mare ” au făcut 
parte peste 30 de cadre didactice între care : N.Costăchescu, Mihai 
David, lon Borcea, Petre Andrei. 

N.Costăchescu, devenit comandant de companie a participat 
direct în primele luni la operațiile militare şi ne-a lăsat pagini 
impresionante pentru greutățile zilelor de război în tranșee, alături de 
soldaţi . * 

Ca orfan de tată, profesor Petre Andrei era scutit de încorporare; 
cu toate acestea s-a înrolat voluntar şi , la 20 martie 1915 , a fost 
repartizat la regimentul 18 infanterie. În iulie — septembrie 1916 a urmat 
cursurile şcolii de ofițer de la Târgovişte, iar la 1 octombrie 1916 a fost 
trimis la regimentul 13 Infanterie “ Ştefan cel Mare “. Înainte de a 
ajunge la regiment, Petre Andrei îi scria mentorului său, Ion Petrovici, 
rânduri emoţionante : “ Azi(20 octombrie 1916 ) plec pe front, aşteptam 
mai de mult această bucurie şi în sfârșit a venit[..] vă asigur că voi şti să 
mânuiesc arma tot așa de bine ca şi termenii și axiomele filosofice, voi 
aplica concepția filosofică că viaţa nu preţuieşte prin ea nimic, ci 
valoarea ei provine din idealul în slujba căreia este pusă . Idealul nostru 

este atât de mare şi sfânt,încât vedeţi domnule, nu mă nelinişteşte deloc 
gândul morţii “ .$ 

Şi alți universitari, precum C.Popescu, G.Vârsan, C.Motăşi, 
Al.Myller, Traian Bratu, V.Vâlconici au fost mobilizați în diferite 
unități și servicii ale Armatei. În vremuri de grele încercări, cu mii de 
răniți şi cu o epidemie nemaiîntâlnită de tifos exantematic, studenţii şi 
profesorii facultății de medicină au lucrat la Iaşi şi pe fron, în spitale de 
campanie, în ambulanţe punându-și viaţa în primejdie. 

Dintr-o situaţie întocmită la mijlocul decenului al 4-lea, rezultă că 
marea majoritate a profesorilor şi conferenţiarilor fuseseră angajaţi într- 
un fel sau altul în războiul pentru întregirea neamului. 

În condiţiile dominaţiei străine peste două treimi din teritoriul 
României, de la sfârşitul anului 1916, oraşul lași a devenit capitala 
statului român şi centrul refacerii “ un simbol de rezistență națională “ 
cum l-a numit Nicolae lorga. Aici au venit: Familia Regală, 
Parlamentul, Guvernul, Reprezentanţii Puterilor Antante, Misiunea 
Franceză, numeroase persoane particulare. În această situaţie orașul a 
trebuit să facă față unor greutăți nemaîntâlnite. De la 75 de mii 
locuitori, populaţia a sporit la 300 de mii. Efortul a fost cu atât mai 
mare cu cât orașul nu cunoscuse o dezvoltare edilitară deosebită şi nu 
dispunea de un fond de locuinţe capabil să adăpostească un spor așa 
mare de populaţie. A urmat o iarnă grea, s-a respimțit puternic lipsa 
alimentelor, a combustibilului şi a medicamentelor. Aglomeraţia și lipsa 
condiţiilor sanitare necesare au condus la izbucnirea unei teribile 
epidemii de tifos exantematic, caracterizat ca “ un periculos dușman 
intern “ . ” 

Autoritățile centrale au fost găzduite în clădirile diferitelor 
instituții, ale unor particulari, funcționând în condiții improprii. Regele( 
Ferdinand 1914-1927 ) şi-a stabilit reşedinţa de lucru în fosta reşedinţă 
a domnitorului A.I.Cuza din strada Lăpuşneanu. Adunarea deputaților 
şi-a desfășurat lucrările în sala Teatrului Naţional, Senatul în Aula 
Universităţii din Palatul de la Copou, preşedintele Consiliului de 
miniștri, I.C.Brătianu s-a instalat într-o clădire de pe strada Lascăr 
Catargiu. Mai mulți parlamentari şi miniștri au locuit în Palatul 
Mitropolitan. Guvernul nu avea o reşedinţă propriu-zisă, ministerele 
fiind dispersate în diferite clădiri. Unele şedinţe și dezbateri s-au 
desfășurat la reşedinţa Premierului într-un salon de la Teatrul Naţional, 
în locuinţa primarului Gheorghe Mârzescu, devenit ministru, aflată pe 
bulevardul Carol. Marele cartier general s-a instalat în locul Școlii 
Militare pe același bulevard ( Carol ) . 


340 


ANUARUL SOCIETĂȚII DE ȘTIINȚE ISTORICE DIN ROMÂNIA - FILIALA CÂMPINA - 2015 


În mai multe încăperi ale universităţii ieşene au funcţionat diferite 
direcții şi servicii ale Ministerului de Război. Spaţiul unor laboratoare a 
fost ocupat de o parte a ministerului Instrucțiunii Publice şi a Cultelor( 
Direcţia Învăţământului Secundar şi Superior, Cabinetul Ministrului ş.a. 
) şi de Direcţia Sănătăţii Publice. Sala cea mare a seminarului facultății 
de Litere şi Filosofie a gazduit Serviciul Muncilor Agricole din 
Ministerul Agriculturilor şi Domenilor. Câteva camera au fost puse la 
dispoziția “ Cerecetaşilor” şi Crucii Roşii. Laboratorul de chimie 
medicală de la Facultatea de Medicină a fost ocupat de Cenzura Poştală. 
Aula universităţii a găzduit pe lângă dezbaterile senatului o serie de 
conferinţe ținute de personalități ale culturii românești care mobilizau 
energiile în vederea rezistenţei şi a realizării idealului național. 
Profesorii I.Ursu şi I.Găvănescu care s-au distins în cadrul acestei 
acțiuni, au făcut parte din Consiliul Naţional al Unităţii Române 
înfiinţat la Paris ( 3 octombrie 1918 ), organism cu o largă reprezentare 
a românilor, având misiunea de a face cunoscută cauza românilor în 
Occident ( preşedinte Tache Ionescu, vicepreşedinte Vasile Lucaciu, 
Octavian Goga, doctor C.Angelescu, Jean T.H. Florescu ). În condiţiile 
aspre ale războiului, cursurile universităţii s-au întrerupt aproape 2 ani . 

Prin semnarea preliminariilor de pace dintre Puterilor Centrale şi 
România ( Buftea - martie 1918) s-a produs demobilizarea unor părți 
însemnate ale armatei române. În această situație numeroși tineri, 
ofițieri şi subofiţeri şi-au exprimat dorinţa de a li se aproba înscrierea în 
anul I la una din facultățile universității din lași sau, după caz, să fie 
reînscrişi pentru continuarea studiilor întrerupte de participarea la 
război. 

Imediat după încheierea preliminariilor de la Buftea s-a pus 
problema revenirii în Bucureşti a unora dintre instituțiile sau serviciile 
centrale ale statului. 

Conducerea universității a sperat în eliberarea măcar a unor săli 
de curs şi laboratoare spre a trece la pregătirea reluării activității 
universitare.! 

Va urma! 

“ Condiţiile de viaţă extraordinar de grele pentru cel puțin 90% din 
locuitorii fostei capitale a Moldovei aveau drept efect — își va aminti 
profesor Iorgu Iordan, îmbolnăvirea și poate moartea celor incapabili să 
reziste [...] Mi se întâmpla să văd aproape zilnic chiar pe strada 
Lăpușneanu camioane enorme încărcate cu cadavre, care fiind puse claie 
peste grămadă, se trădau ca să zic aşa, desi era chipurile acoperite cu 
prelate, prin faptul că vreun picior sau vreo mână spânzurau peste 
marginea lăzii camionului “ (Memorii, vol.I, Bucureşti 1976, pag 288 ). 

CÂMPINA LA ÎNCEPUTUL SECOLULUI AL XX- 
LEA (1900-1914) 


Prof. Marius Zaharia 
Școala Gimnazială „B.P.Haşdeu ” - Câmpina 


Conform legii comunale adoptate în timpul domniei lui Al. I. 
Cuza, Câmpina era, în 1865, singura comună urbană din “Plaiu 
Prahova” (1). Localitatea era formată din cătunele "Tergu Câmpina, 
Piaţa Câmpina, Brosce, Şotrile, Lunca Mare”, având 370 de case, 413 
familii şi 3 biserici (2). 

În a doua jumătate a secolului al XIX-lea orașul era cunoscut ca 
stațiune balneo-climaterică, fiind vizitat de numeroşi bucureşteni, în 
special vara. Trecerea la exploatarea modernă a petrolului, spre sfârşitul 
aceluiaşi secol, va transforma Câmpina într-un oraş industrial, modern, 
cosmopolit, datorită prezenţei specialiştilor de origine străină. 

La începutul secolului al XX-lea, societatea “Steaua Română” 
avea rolul cel mai important în extracția şi prelucrarea petrolului din 
zona Câmpina. În 1901, producţia schelei Câmpina era de 107.551 tone 
(3). Producţia maximă s-a atins în anul 1910 cu 333.382 tone, 
reprezentând 24,7% din producția întregii țări în anul respectiv (4). 

La 1 ianuarie 1907 erau în funcțiune 154 de sonde, mai multe fiind 
doar în zona Buştenari-Recea, şi anume 544 (5). 

Bogăția zăcămintelor din zonă a fost dovedită şi de erupția sondei 
numărul 65 a socicăţii Steaua Română, aflată pe platoul Bucea, în anul 
1905. Sonda a atins la 380 m. un zăcământ care a aruncat o coloană de 
titei de la această adâncime până la 120 m. de la gura sondei. Producția 
ce s-a putut strânge din această erupție, care a durat aproap 30 de ore, a 
fost 14.000 tone (6). 

Referindu-ne la exploatarea petrolului câmpinean, putem observa 
că societăţile cu rol important în această activitate, Steaua Română, 
Traian, Astra Română, având capital majoritar străin, au contribuit la 
modernizarea orașului, dar în goana lor după profit au exploatat la 
maxim aceste resurse, practic epuizându-le, declinul începând după 
Primul Război Mondial. 

La 31 martie 1906, lucrau în industria extractivă a petrolului, la 
Câmpina şi Poiana-Vrăjitoarea, 951 oameni, dintre care 45 erau străini 


(7). 

În domeniul prelucrării petrolului exista, din 1897, rafinăria 
societăţii Steaua română, considerată la înființare cea mai mare din 
Europa. În anul 1907 aceasta prelucra 361.213 tone, fiind urmată la 
nivelul țării de Vega din Ploiești cu 155. 742 tone (8). În acel an, 
rafinăria avea 3.739 lucrători şi 262 funcționari (9). Pentru deservirea 
rafinăriei, Steaua Română a făcut şi o fabrică de acid sulfuric. 

În localitate mai funcționau Atelierele Centrale, înfiinţate în 1898, 
uzina electrică, înființată în 1905, fabrica de bijuterii a contesei Martha 
de Blome, fiica prinţului Dimitrie Barbu Știrbei, înfiinţată în 1910 şi 
turnătoria fraților Ziptzer, înființată în 1911 (10). 

Între 1900-1914 au funcţionat pentru perioade mai mici sau mai 
mari de timp, tipografiile: I. Baboianu, Mircea Ionescu, Muntenescu și 
Gologan, Gutenberg ( proprietar M. Gheorghiu ), Moritz Sigmann și 
Steaua Română (11). 

Impactul produs asupra câmpinenilor de avântul luat de 
exploatarea petrolului reiese dintr-o relatare a unui vizitator al localității, 
făcută în 1907, pe baza celor auzite într-o cafenea, înainte de un congres 
al petrolului. 

“ Şi aşa mi s'a comunicat în toata seriozitatea, cum lunile trecute 
au sosit la Campina, în cel mai strict incognito, trei renumiţi geologi : 
unul german, unul englez si celălalt francez, și dupa niște explorări 
efectuate tot atât de discret, au stabilit pozitiv că zăcămintele cele mai 
bogate de petrol din întreaga țară românească s'ar gasi dedesubtul 
platoului, pe care se află clădit orașul Câmpina. Ei mi-au dat şi o 
dovadă : cică pe langă Câmpiniţa, unde „Steaua Română” posedă 
rafineria ei grandioasă, un locuitor, care începuse să sape un puț de apă, 
ar fi dat deodată, la o adâncime de puţini metri, de petrol şi că acurn 
scoate de acolo pe fiece zi atâtea şi atâtea butoae de păcură. Constatarea 
geologilor misterioşi va avea, aşa m'au asigurat nouii mei amici, 
rezultatul următor: înca zilele acestea se va creia în străinatate o 
societate pe acțiuni cu un capital de 2112 miliarde lei citește : miliarde 
ŞI lei, nu nuci care va cumpăra întreg oraşul Câmpina, în a cărui rază 
fireşte că acum nu se pot face săpături dupa petrol, şi 'I va şi darâma 
spre a pune pe teritoriul astfel netezit cateva mii nu exagerez de loc de 
sonde. Congresul, au adăogat informatorii mei, va sluji pentru a 
convinge pe capitaliştii voioşi de a se pune în capul nouei întreprinderi 
de exacitatea anti - şi sinclinalelor stabilite de geologii lor şi pentru 
perfecționarea afacerei. La întrebarea mea cam naivă : ce se vor face 
actualii locuitori ai Câmpinei dupa ce vor fi goniţi din oraș cu pungile 
pline de bănet, mi s'a raspuns foarte calm : că se vor stabili pe colina de 

la nord, acolo unde se află acum câteva clădiri noui, adică dincolo de 
linia ferată Câmpina-Doftana, și vor ridica cu iuțeala americană un oraș 
nou nout.” (12). 

În ceea ce priveşte învăţământul, existau două şcoli primare (13) 
dar și o şcoală germană, care avea şi grădiniţă şi care a fost frecventată 
şi de elevi români (14). 

În 1904 a fost înfiinţată Școala de maiștri sondori, considerată 
prima de acest fel din lume şi care depindea de Ministerul domeniilor 
(15). Conform regulamentului şcolii, numărul elevilor era limitat la 
maximum 60, dintre care 15 ca bursieri, iar durata cursurilor era fixată la 
22 luni. Primele 6 erau destinate învățământului practic, următoarele 10 
celui teoretic, iar ultimele 6 aveau atât conţinut practic cât şi teoretic 
(16). 

În 1907, absolvenţii școlii adresau o plângere ministrului 
domeniilor în care arătau că nu pot găsi locuri de muncă fiind preferaţi 
străinii, dar acuzau şi condițiile grele de lucru. Ei solicitau modificarea 
regulamentelor privitoare la industria petrolieră astfel încât să aibă 
prioritate la angajare și îmbunătăţirea condiţiilor de muncă ( 17). 

În ceea ce priveşte dinamica populaţiei, în anul 1899 Câmpina 
avea 3779 locuitori (18). În anul 1901 în localitate s-au înregistrat 17 
căsătorii, 3 divorţuri şi s-au născut 156 de copii ( 76 băieţi, 80 fete ), din 
care 136 legitimi și 20 nelegitimi sau găsiți (19). Era o tendință 
demografică pozitivă, numărul nașterilor fiind mai mare decât cel al 
deceselor cu 44 (20). Dintre cei căsătoriți 26 ( 15 bărbați și 11 femei ) au 
ştiut să semneze în registre iar 8 ( 2 bărbaţi şi 6 femei ) nu au ştiut (21). 
În anul 1902 s-au înregistrat 46 căsătorii, deci o creştere spectaculoasă 
față de anul precedent (22). 

Conform recensământului din decembrie 1912, populația 
Câmpinei era de 8.525 locuitori deci dublu față de sfârșitul secolului al 
XIX-lea (23). Numărul bărbaţilor români era de 2797, dintre care 2.298 
ştiutori de carte iar 499 analfabeți (24). Erau şi 1089 de bărbaţi străini, 
din care 955 ştiutori de carte şi 134 analfabeți (25). În ceea ce priveşte 
femeile de origine română, numărul lor era de 2187, din care 1305 
ştiutoare de carte şi 882 analfabete (26). Numărul femeilor de origine 
străină ere de 974, dintre care 752 ştiutoare de carte şi 222 analfabete 
(27). Această statistică arată poziția încă inferioară a femeilor, 
analfabetismul fiind mai răspândit în rândul acestora. 

Procentul ştiutorilor de carte era de 75,4%, mai mare decât în 
oraşul Ploieşti, unde era de 65,9 %. În această privință, Câmpina era 

depăşită în judeţul Prahova doar de Sinaia, care avea un procent de 
78,4% (28). 

În ianuarie 1913 existau în oraş 1067 clădiri, dintre care 958 
particulare, 80 aparţinând societăților industriale şi comerciale ( cele mai 
multe din judeţul Prahova, în Ploieşti fiind doar 22 ) şi 29 aparținând 
instituţiilor publice (29). Dintre acestea, 155 aveau un etaj şi 7 erau cu 2- 
3 etaje (30). Erau 219 clădiri pe kmp. iar densitatea populaţiei era de 
1746,9 loocuitori pe kmp. (31). 

Procesul de modernizare prin care trecea localitatea este dovedit şi 
de introducerea primelor posturi telefonice, şi anume 9 în 1902, numărul 
lor ajungând la 15 în 1905 (32). 

Calea ferată juca un rol important în ceea ce privește legătura 
dintre oraş şi capitala ţării. În anul 1910, un bilet de tren pe ruta 
Bucureşti-Câmpina, pentru tren accelerat, costa 10 lei şi 90 bani la clasa 
I şi 7 lei şi 90 bani la clasa a II-a. În ceea ce priveşte trenul de persoane, 
un bilet costa 9 lei şi 10 bani la clasa I, 6 lei şi 55 bani la clasa a II-a şi 4 
lei şi 50 bani la clasa a III-a (33). 

În ceea ce privește activitatea culturală se remarcă apariţia unor 
gazete locale. Prima de acest fel a fost “Câmpina”, apărută în perioada 
1894-1904 (34). În intervalul octombrie 1904-martie 1905, apare ziarul 
umoristic intitulat “Gurita” (35). 

Dorința multor câmpineni de a sprijini cultura reiese şi din 
donațiile făcute societăţii „Steaua”, coordonată de Spiru Haret şi care 
avea ca scop “întinderea învățăturii în popor prin tipărirea şi răspândirea 
de scrieri, publicaţii morale, patriotice şi de folos practic” (36). Printre 
cei care au fost, în anii 1905-1906, cotizanţi ai acestei societăți s-au 
numărat: Victor Rădulescu, viitor primar al oraşului, învățătorul 
Anastasie Scripcă, N. N. Boeru, Elisabeta Iliescu, dar şi clubul 
funcționarilor “Steaua Română” (37). 

În numerele revistei “Albina”, din anii 1906-1907, apărea publicat 
un apel făcut de comitetul pentru înființarea unei biblioteci populare la 
Câmpina, adresat librăriilor, editorilor şi autorilor din ţară, în scopul 
donării de cărți şi reviste (38). Preşedinte al comitetului era B. P. 
Hasdeu, iar între membrii se regăseau I. T. Ionescu, primarul oraşului şi 
Anastasie Scripcă, care era directorul Şcolii de băieţi numărul 1, dar şi 
casier şi bibliotecar al noii instituții (39). 

În anul 1908, s-au pus bazele societăţii muzicale “Ciprian 
Porumbescu” (40). În anul următor, aceasta s-a transformat în Ateneul 
popular “B. P. Hasdeu”, care a organizat periodic conferințe urmate de 
şezători (41). 

Pe plan sportiv, câmpineanul N. Niculescu s-a numărat printre cei 
7 provinciali (din 20 de concurenţi) care au participat la turul Munteniei 
pe bicicletă în anul 1912. El a terminat pe locul 2 prima etapă, 
desfăşurată pe ruta București-Alexandria (42). În clasamentul general s- 
a clasat pe locul al IV-lea, câştigând medalia de bronz argintat şi 200 lei 
(43). 

În anul 1909, are loc la Câmpina primul meci de box din ţara 
noastră, al doilea eveniment de acest fel având loc la Bucureşti, în 
acelaşi an (44). 

Referitor la viaţa politică, cea mai mare influență o avea în 
localitate Partidul Naţional Liberal. Membru de frunte al acestuia era 
Dem I. Ștefănescu, considerat primarul care a început programul de 
modernizare a oraşului (45). 

Câmpina fiind şi un important centru muncitoresc, s-a dezvoltat 
mişcarea socialistă şi cea sindicală. La 25 aprilie 1905, a avut loc în casa 
Mariei Aricescu o mică adunare care a dus la constituirea cercului 
socialist “România muncitoare” și la alegerea comitetului de conducere 
al sindicatului lucrătorilor petroliști din Câmpina (46). 

În perioada de care ne ocupăm au avut loc şi acţiuni sociale, în 
special revolte şi greve. Astfel, la 15 ianuarie 1902, peste 100 de 
lucrători de la schelele Bucea și Gafiţa ale societăţii “Steaua Română'”'s- 
au răzvrătit împotriva inginerului şef şi i-au bătut pe logofeții care 
luaseră apărarea acestuia (47). 

În februarie 1905, peste 200 de lucrători de la rafinăria societăţii 
“Steaua Română” au intrat în grevă, obținând îmbunătăţirea condițiilor 
de muncă (48). 

În luna ianuarie 1912, a început greva muncitorilor de la Atelierele 
“Creditul petrolifer”, care au demonstrat pe străzile orașului (49). 
Deznodământul a fost unic în felul său : atelierele au fost vândute, iar 
noul proprietar a demontat utilajele şi le-a transportat la Ploiești (50). 

În concluzie, se poate afirma că la începutul secolului al XX-lea, 
Câmpina, deşi nu era un oraş mare, se caracteriza printr-o evoluţie 
dinamică, fiind una dintre cele mai moderne localităţi ale ţării. 

